
i AGTECA 
(ACADEMIEI *) 
ROMANE J 


NOTĂ ASUPRA EDIŢIEI 


Cu acest volum începem editarea unui nou ciclu din scrie- 
rile politice ale lui Constantin Argetoianu (n. 3/15 martie 1871 
— m. 6 februarie 1955). Este vorba de Însemnările Zilnice ce 
se întind pe o perioadă relativ scurtă de timp — un deceniu — 
dar care însumează mii de file, proiectate să vadă lumina tipa- 
rului în peste zece volume. 

Când în martie 1940 Argetoianu punea punct final redac- 
tării Amintirilor sale din anul 1934, lăsa să se întrevadă ce va 


urma după aceste Memorii-fluviu: 


„Evenimentele din ultimii ani, desele mele călătorii, boala 
şi necazurile, m-au întârziat în redactarea acestor Amintiri, pe 
care hotărâsem de mult să le închei în ultima zi a anului 1934, 
urmând ca de la 1 ianuarie 1935 să ţin Însemnări Zilnice des- 
pre fapte şi întâmplări pe care le-aș fi socotit mai interesante. 

Am întârziat, şi deşi am ajuns la sfârşit tot nu sunt gata. 
Mai am multe capitole dindărăt de complectat și mă întreb da- 
că voi ajunge chiar vreodată să le scriu.“ 

In urmă cu doi ani, în 1938, când a acceptat să i se tipă- 
rească notele de călătorie în Egipt, Argetoianu a ţinut să facă o 
adnotare în subsolul paginii de preambul: „De la 1935 înainte 
am notat evenimentele şi informaţiile mai de seamă în Însem- 
nări Zilnice. Această nouă serie va putea servi pentru documen- 
tarea celor ce vor cerceta mai târziu vremurile noastre“. 

Iată-ne, prin urmare, ajunşi în faţa unei noi scrieri politice 
argetoiene aflată în manuscris şi gata să provoace impactul cu 
posteritatea critică a incomodului castelan de la Breasta de 
Dolj. 

Constantin Argetoianu a ezitat asupra denumirii noii sale 


` producții scriitoriceşti. Pentru anul 1935 le-a numit Note Zilni- 


ce. Se va stabili însă destul de repede la genericul Însemnări 
Zilnice, pe care îl întâlnim constant în foaia de titlu a manu- 
scriselor circumscrise fiecărui an calendaristic. 

În volumul ce prezentăm am inclus Însemnările Zilnice 
consemnate de Argetoianu în anii 1935-1936. Notele din 1935 
încep cu data de 2 februarie, momentul revenirii autorului din 
călătoria în Egipt. Din anul 1936 lipsesc Însemnările Zilnice 
cuprinse între 18 august şi 22 decembrie. Toate demersurile 
noastre au rămas infructuoase, n-am putut să dăm de urma fi- 
lelor răzleţite în cine ştie ce împrejurare nefericită. 

* 


Însemnările Zilnice sunt un alt gen de scrieri politice. 
Memoriile puteau să fie subiective, pe alocuri mustind de pati- 
mă sau încărcate de partizanat politic. La rigoare coroborai 
memorialistica lui Argetoianu cu alte izvoare narative sau cu 
documentele oficiale emise în epocă şi găseai măsura lucruri- 
lor, balansând pe muchia adevărului relativ posibil în Istorie. 

Însemnările Zilnice cuprind date şi fapte reţinute la priză 
directă, desprinse din cotidian şi încredințate colii de hârtie ca 
atare. Martorul ocular are puţin răgaz pentru digresiuni, pentru 
analize și interpretări politice. Argetoianu consemnează o in- 
formaţie şi dacă se dovedeşte greşită pe parcurs o corectează. 
Şi aşa din ştiri mai mult sau mai puţin comentate de autor și de 
amfitrionii săi, din audienţe, vizite şi conversații de tot felul — 
încetul cu încetul se panoramează întreaga viață politică din 
zilele, lunile şi anii respectivi. Poţi să nu fi de acord cu parte 
din „pișcăturile“ lui Argetoianu pe marginea notelor înregis- 
trate în caietele sale manuscrise, dar nu poţi să ignori eveni- 
mentele petrecute aievea şi nicidecum născute din fantezia 
debordantă a cuiva sau a altcuiva. 

Constantin Argetoianu judecă oamenii și situaţiile în legă- 
tură cu implicarea lor într-un timp și într-un spaţiu date. Omul 
şi scriitorul politic fişează întruna şi îşi permite din când în 
când să facă observaţii personale critice duse până la cinism. 
Este dreptul lui dar este şi obligaţia noastră de a filtra veninul 
din clepsidra lui Argetoianu. Bunăoară, ştim astăzi infinit de 
multe şi pozitive lucruri despre marele european Nicolae Titu- 
lescu, despre savantul Nicolae Iorga, pentru ca să nu ne lăsăm 
furaţi „per total“ de perdafurile cu care le face cinste contem- 
poranul lor Argetoianu... Şi exemplele pot continua cu victi- 
mizaţii din Însemnări Zilnice. Personal ne reprimăm orice ve- 
leitate de arbitraj în cele polițice. Lăsăm altora tentațiile specu- 

lative de a drămui răvăşitoarea dreptate a lui Argetoianu şi de 
a şlefui din varii izvoare personalităţile celor încondeiaţi în fel 
şi chip de vigurosul scriitor portretist. Şi apoi, drumul la care 
am purces din nou este atât de lung! Vom avea destulă vreme 
să nivelăm asperități şi să apropiem lucruri şi oameni declarați 
implacabili. Să ne pregătim, mai bine, a ne bucura de regalul- 
revanșă pe care ni-l oferă marele scriitor politic al cărui spirit 
bântuie în căutarea crucii pe câmpurile Sighetului. 
Te 

= Ca şi 'seria Memoriilor, edităm Însemnările Zilnice după 

caietele manuscrise aflate în fondurile arhivistice centra-le din 


STELIAN NEAGOE 


P.S. Această ediţie a Însemnărilor Zilnice o dorim a fi un 
pios Omagiu adus Doamnei Marie Jeanne Argetoianu, singu- 
lara fiică a marelui scriitor, de prea curând trecută în lumea 
umbrelor. 


CONSTANTIN ARGETOIANU 


ÎNSEMNĂRI ZILNICE 


(Notele încep numai de la 2 februarie 1935; în ianua- 
rie a avut loc călătoria mea în Egipt, iar cu notele 
adunate în această călătorie am scris ultimul capitol 
al ultimului volum din Amintirile mele intitulate 
PENTRU CEI DE MÂINE) 


1935 


2 februarie. — Azi a fost Aristid i 
ruai - st / Blank la mine. Nu-l mai 
a H PR Ba arii Ministerul de Finanţe Aaea 
ui; er: venit de Şoneriu și de Cecropide. Înai t i 
mea în Egipt, Şoneriu mi-a povestit o conversație, pe v a 
ierta zile înainte, la Milano, cu Aristid. De unde până toamna ris tă 
i A ră i mă spurca, n-a mai vorbit lui Șoneriu decât de calitățile js 
> întrebându-l dacă crede că aș fi dispus să mă împac cu el. Şoneriu i-a 


„răspuns cu drept cuvânt că de o îm 
cât știe el vreun conflict nu fuse tra pen a 


ddd k se între noi, și că nu ; 

Arată e A mintii artigoase hate de dansul fafa do mie 
a gat: „Crezi că mă va primi?“ î ge 

răspuns că deși nu are calitatea să decidă, ii ds ee da 


uns ci ua e convins că-l voi primi 
pă câte știe el. Aristid a continuat înjurând Guvernul d ei 


vescu, care nu pricepe nimic etc. etc... „Mă d 
n „etc..,, uc la St. Moritz 
Erate Trebuie să se înțeleagă cu Argetoianu și să facă bela 
all n pede der această conversaţie, Șoneriu m-a întrebat dacă 
ca mă întâlnesc cu Aristid. I-am răspuns că sunt gata să-l pri 
a PS ne Ai n mult vream să ştiu motivele pentru si 
í cile. A ră întâlni i î 
ele polar ămas ca întâlnirea să aibă loc după îna- 
nainte de această înapoiere, la 28 i i 
n re, Ianuarie, A.B. publicase i 
fire A fiesta sub un titlu-manșetă de o se tileaă (ce aA 
ea t asia ia Ce aş Upa de m-ar consulta... Un program întreg po 
>» c Și social, cu multe părți bune, inteli i i ; 
i gent scris, de - 
a. utopie. Nu avusesem încă timpul să-l citesc se taie 
ii les rturisit-o autorului şi care m-a scutit să discut cu el prin- 
ş unte de ordin mai mult literar decât politic sau economic 

Am început prin a exprima vizitatorului meu oarecare nedumerire 
față de atitudinea sa, după toate câte le făcusem ca ministru de finanțe 
în favoarea Băncii Blank, după tot ponosul pe care-l dusesem în spina- 
re din cauza lui. A avut inteligența — căci numai prost nu e — să nu ne- 
ge nimic și a încercat să explice. Mi-a reproșat că nu l-am scăpat, şi mi-a 
povestit că vorbind cu Tardieu la Paris, după ce l-a pus în curent cu 
nenorocirile sale, acesta l-ar fi întrebat: „Qui était ministre des finan- 
ces ă ce moment?“ — „Argetoyano“. — „Comment“, ar fi continuat 
Tardieu, „Argetoyano était ministre des finances et il a laissé tomber 
votre banque?“ Cu toată autoritatea lui Tardieu, am declarat lui Aristid 
că mă simt cu conștiința împăcată, şi că mă mir că am putut face şi cât 
am făcut cu mâinile legate cum mă băgase în Guvern Majestatea Sa, cu 
Manoilescu la Banca Naţională și cu Iorga în cârcă. Banca Naţională și 
toate băncile mari se coalizaseră împotriva Băncii Blank, şi a trebuit 
energia mea ca să pot pune în picioare acel Sindicat al Băncilor care a 
mai salvat ce se mai putea salva de pe urma operaţiunilor nenorocite 
săvârşite de către dl. Aristid însuși. N-a insistat și am trecut la exame- 
nul situaţiei politice, pe care o vede ca om inteligent, aşa cum e. Am că- 
zut de acord pe multe puncte dar nu am intrat în amănunte de executa- 
re. Rezultatul vizitei a fost revenirea între noi, la vechile raporturi dina- 
inte de 1932. Date fiind relaţiile lui, e mai bine să-l am cu mine decât 
în contra mea. Din acest punct de vedere întrevederea a fost cu folos. 
— Pe ziua de ieri schimbare în Guvern: în locul lui Slăvescu, demisi- 
onat, a luat Finanţele Victor Antonescu, iar la Justiţie a trecut Valer Pop, 
până aici ministru fără portofoliu. Pretextul demisiei lui Slăvescu este 
o divergență cu restul Guvernului care a aprobat propunerile lui Mano- 
jescu-Strunga cu privire la politica devizelor. După noile dispoziţii, din 
100 unităţi devize intrate în țară (pe baza exportului), 40 vor fi vărsate 
la Banca Naţională care le va plăti pe cursul oficial al leului. Restul de 
60 va rămâne la dispoziţia exportatorului care le va putea valorifica pe 
fată şi după anumite norme. Contradicţia e flagrantă: pe de o parte Gu- 
vernul afirmă sus şi tare că vrea să menţină intactă stabilitatea moneta- 
ră, iar pe de alta autorizează schimbul sub cursul legal pentru 60% din 
sumele ce intrară în țară. Ceea ce dovedește că forța împrejurărilor e mai 
tare ca aceea a intențiilor omenești. 

În realitate, Slăvescu n-a demisionat însă din cauza acestei neînţe- 
legeri, şi nici fiindcă dându-și seamă de situaţia disperată a Tezaurului 
n-a voit să contrasemneze falimentul final. A demisionat fiindcă l-a dat . 
afară din Guvern Aristid Blank, pur şi simplu. Cu el a plecat şi Lăzeanu, 


\ 


$ 

î Bra — şi pentru aceleași motive. Victor Antonescu a rezis- 
i a primit Mini i 
sei şi ap Ministerul de Finanțe cu greu, ca o adevărată 
. _7 februarie. = Dejunat ieri la Pangal cu George Cesianu, ca să ne 
Een Căci după câte-mi spusese Pangal era supărat pe mine, fiind- 
a nu ca dat destulă atenţie pe când eram ministru de finanţe Nu 
H RA Ar upi Et ia s aşa ceva, și cred că numai o susceptibili- 
-a făcut să creadă într-o lipsă de prietenie di 
-a făc i in partea mea. 
AER pe Dinu şi pe George Cesianu ca oameni de o dle si de o lea- 
1 i a în România, și îi stimez şi îi preţuiesc pentru aceste însușiri 
ri TS mi se da de a lămuri un echivoc, era binevenit. L-am lămurit 
pe eplin. Am avut apoi o conversație amicală, asupra situației politice 
i i a găsit în deplin acord, că numai prin schimbări radicale în toate 
irecțiile se mai poate salva ceva. Iniţiativa acestor schimbări nu poate 
să o E decât Regele. Ne-am părăsit prieteni. j 
rintr-o fericită coincidență, înapoi ă Cesi 
’ i poiat acasă Cesianu a găsit o con- 
vocare telefonică pentru aceeași zi, din partea Regelui. S-a re la el cu 
asia încă moale de tot ce-i spusesem. De la Rege a venit la mine şi 
-a spus că a fost.reținut 1 oră și 3/4. A re i i 
mi- l 3/4. petat Regelui toate câte i le 
E a PE ascundă a dejunase cu mine. A găsit pe Suveran 
» „NU l-am mai văzut așa din anul în care a venit“, d 
a i văz ; ar foart 
pe e căutat ee) îndrepte informaţia. Au vorbit mult de ii 
; ine în înaltă stimă și a însărcinat pe Cesi i 
Regele i ianu să-mi spu- 
nă că ae nu mă vede e ca să aibă pace cu Guvernul său, dar că totuşi în 
tem di va întâlni, și că să nu mă supăr. Guţă Tătărescu i-a făcut sce- 
i i ăa primit pe Goga de două ori pe rând, în afacerile Fundațiilor 
te e (e drept că Goga a comentat aceste audienţe în interes politic) 
A semi i il on eter Şi impresia lui a fost că nu va schim- 
ul imediat, iar că după acest Gu i i 
aie ; p vern, nu va mai veni un Gu-. 
8 februarie. — Am avut astăzi vizita lui ici 
| } = i vizita lui Franasovici. Prin Șoneri 
prin Cosăcescu, prin Radovici își exprimase de mai multă a aia 
ţa să stea de vorbă cu mine. În cele din urmă îmi trimisese vorbă prin 
E va veni după ce va fi pus în curent și pe Rege despre această 
P ă. Mi-a declarat că Regele a aprobat luarea de contact cu mine. Ca 
e A nea Franasovici mi-a transmis regretul Regelui că n-a putut să 
i vad: sa timpul din urmă, şi rugămintea să nu fiu supărat (!!!). A tre- 
apoi de-a dreptul la scopul vizitei sale. A recunoscut că Guvernul nu 
mai poate merge așa. Ori se întărește, ori trebuie să plece. Vede o posi- 

bilitate de întărire prin intrarea mea în Guvern, şi a lui Goga. Nu numai 
în Guvern dar şi în partid. Partidul duce lipsă de oameni cu autoritate și 
cu experienţă. Cu mine, zicea el, partidul ar putea să se întărească și în 
tot cazul Guvernul, în așa mod, încât să poată pune capăt tulburărilor din 
partid. Regele e pentru și tot repetă lui Franasovici: „Betonaţi-vă, sun- 
teți cam șubrezi, betonaţi-vă“. Tătărescu a fost totdeauna pentru o reve- 
nire a mea în Partidul Liberal. Dinu Brătianu se va supune, sau va fi înfrânt. 
Am răspuns lui Franasovici că dacă este vorba numai de o vre- 
melnică întărire a unui Guvern pe ducă, nu sunt eu omul care să joace 
rolul balonului de oxigen. Dacă însă este vorba să se facă ceva serios,- 
un Guvern care să poată duce la îndeplinirea unui program de refaceri 
şi de reforme, sunt gata să stau de vorbă. N-am făcut niciodată chesti- 
uni personale în politică, şi dacă mă înţeleg pe program, restul merge 
de la sine. Franasovici mi-a declarat că așa vede lucrurile şi el, şi că ar 
fi vorba de un Guvern nou, care ar începe prin modificarea Constitu- 
tiei, actualul Parlament făcând strigările necesare după care îndată ale- 
geri pentru Constituantă. 3 m 
Am replicat că un asemenea drum nu se poate străbate decât cu sin- 
cera colaborare a Regelui. La urma urmei de la el depinde totul. Ce vrea 
Regele? Vrea într-adevăr o întărire și o menţinere încă cel puţin doi ani 
a unui Guvern liberal lărgit sau vrea altceva? A convenit şi Franasovici 
că totul e în mâna Regelui, și am rămas înţeleși ca Tătărescu să-i pună 
net chestiunea, să vorbesc şi eu cu El, apoi să ne revedem, eventual în 
trei, şi cu Tătărescu. 


oma a nea 


— Pauker a fost azi la Pangal. Adevărul își dă seama — zice Pauker 
— că mergem spre o dictatură. Partidele sunt într-un hal de anarhie ca- 
re nu mai poate da nimic. Adevărul e principial contra dictaturii, dar 
dacă dictatură trebuie să fie, atunci cei din Sărindar preferă dictatura 
mea. Cu mine se pot înțelege. Sunt prin urmare la dispoziţia mea. 


_— Ottescu a fost la Titulescu. L-a găsit în pat, semigripat. Urla și tu- 
na, că era mai bine să stea la Geneva, că acolo avea toate știrile, putea 
să citească discursurile lui Mac Donald sau ale lui Laval în original. 
Aici trebuie să se mulțumească cu Universul. I-a făcut apoi pe lung te- 
oria indispensabilei continuități în direcția Ministerului de Externe. 
Ottescu a avut impresia că era la adresa mea. 

— În şedinţa de alaltăieri, la Cameră i 

— in şedi ieri, eră, am executat (cu prilejul legii 
distribuirii împrumutului) pe un numit Plătăreanu, raportor iai a 
Sf lira să mă atace prostește în raportul său. Primesc acum prin 
„Serviciul Presei“ tăieturile din ziare. Su i decât 
AA ccesul a fost mai mare decât 


— Citit raportul Auboin — ultimul. E crud pentru Guvern, dar bine 
documentat, şi just. Şi totuşi n-are dreptate: o țară trebuie înainte d 
toate să trăiască. Principiile ortodoxiei financiare şi economice, în sa 
mente de criză ca acestea, nu se pot menţine decât cu călcare în sant 
tică, a celor susţinute în teorie. E regimul minciunii și cârpelii în plin i 


9 februarie. — Revăzut pe Ar. Blank care îmi 
pra lichidării datoriilor Băncii Blank. El speră să redare 
sfârșitul termenului concordatelor, precum și suma pe care o ei dat 4 
reşte Statului deși a fost scos din obligo, datoria aceasta fiind trecută în 
i arat Industriale — mofluză. aai 
Am fost să văd pe Titulescu, tot gripat. L-am găsit furios î i 
va lui Manolescu-Strunga și a Guvernul care a a 
pe care ministrul de industrie le comite la Londra. Nu s-a mulțumit 
baza deplinelor puteri ce i s-au dat, să angajeze transferuri foarte pielea 
7 pentru noi și care constituie un precedent periculos pentru reglarea 
toriilor noastre în alte țări, dar a îndrăznit să confere și decoraţii (cu 
asentimentul Regelui) la diferite personalităţi engleze, fără ca el (Titu 
lescu) să fie măcar consultat, atunci când atâţia oameni care l-au servit 
acolo au rămas nedecorați! Această afacere de nimic l-a supărat pe Ti- 
tulescu mai mult decât greşelile mari şi de ordin general pe care Strun- 
ga le comite peste graniță. În ziarele de azi citesc că Excelenţa de 1 
Industrie a fost rechemată de urgență în ţară „unde prezenţa sa pă 
indispensabilă“, după formula obișnuită. De altminteri Titulescu pare de. 
primat. Poate e și gripă la mijloc. E plin de dispreţ pentru Guvern, de 
care se simte izolat. Tratează pe Mac Donald de idiot, pe Laval de prost, 
pe era de a i anal Kemal și Mussolini scapă cu She 
tă. Hitler e și el un nărod, care n-a știut și nu ştie s Şi 
jurări, să semneze pactul oriental și îă oblină i pie pr rr At 
rechtigung“. „Nu sunt oameni nicăieri. În Franța de când a murit Bri- 
and, Poincaré, Barthou e o jale. Suntem câţiva, Beneș, eu, care formăm 
ca un corset pentru menţinerea păcii în Europa. Dacă nu ne opuneam la 
înțelegerea în 4 n-am fi ajuns la acordul de la Roma nici la cel de la 
Londra. Am ajutat mult (!!) la încheierea acestor acorduri, şi am servit 

astfel bine pacea. Am împăcat România cu Rusia sovietică. Aştept să 
se înţeleagă Germania cu Franţa ca să pot merge şi la Berlin. Şi apoi, 
sunt sătul, mă, mă duc să mă odihnesc!“ 

Îmi vorbeşte despre Beneș care va fi ales în curând preşedinte al Re- 
publicii Cehoslovace. Massaryk nu mai poate sta,! şi-a pierdut facultă- 
tile intelectuale, nu mai are memorie și nu mai poate vorbi decât engle- 
zeşte. Am întrebat pe Titulescu dacă ştie cine ar lua locul lui Beneș, în ca- 
zul când acesta ar trece în al lui Massaryk. Mi-a răspuns c-ar fi trebuit să 
fie Osuski (ministrul cehoslovac de la Paris) dar că Beneș va numi la în- 
ceput (i-a spus-o) pe Krofta (ajutorul său actual) căruia trebuie să-i dea 
această satisfacţie. Krofita are însă 60 de ani și nu va rămâne în capul Mi- 
nisterului de Externe decât 2 ani. Apoi, va fi Osuski 12 ani, căci Beneș 
e sigur de 2 preşedinţii a câte 7 ani! Viitorul Suveran al „Bemilor“ a ru- 
gat chiar pe Titulescu — spune el — să vorbească cu Osuski (un bun 
prieten) și să-l prevină de aceste proiecte. „Când am povestit lucrurile 
astea Regelui, s-a mirat de siguranța lui Beneș, de a dura atâta vreme în 
fruntea treburilor ţării sale, şi repeta întruna: «12 ani, 12 ani, frumos lu- 
cru. — Paisprezece, Sire, i-am spus și vezi de-aia merg bine treburile 
acolo». Eu nu pricep pe Beneș că primeşte — el nici n-are mare poftă în 

fond, s-a obișnuit să bată cu ciocanul de 16 ani, îi va veni greu să stea 
acum închis într-un palat. Eu n-aș putea, și n-aș primi niciodată!“ 

— „Ce, mă, vrei să te faci preşedinte de Republică? Am să te spun 
Regelui!“ — A sărit înțepat de vorbele mele și a început să urle că nicio- 
dată nu e priceput cum trebuie. În realitate nu pricepuse el gluma mea! 

Ne-am părăsit prieteni și i-am propus să mai facem o dată puţină 
politică internă împreună. „De ce nu?“ a fost răspunsul lui și a rămas să 
ne mai întâlnim, să mai vorbim. 

10 februarie. — A doua zi după sosirea mea din Egipt mi s-a adus 
copia unui raport al lui Pitulescu (directorul Poştelor) adresat d-nei Lu- 

escu, în care înaltul funcționar relata înaltei doamne (raportul începea: 
Înaltă Doamnă!) părerile diverșilor conducători politici (eu nu figuram) 
asupra zisei doamne, interceptate la telefon. Raportul ar fi fost făcut în 
casa d-nei Cernăianu, (unde ar exista un adevărat oficiu de informaţii al 


. Lupeascăi), cu colaborarea acesteia. Factum-ul, care a circulat în tot ora- 


şul (mie mi s-au adus vreo cinci exemplare în spaţiul a câtorva zile) mi-a 
părut suspect fiindcă conţinea și un pasaj supărător pentru mareșalul 
Averescu care nu putea să fi fost redactat în casa d-nei Cernăianu. Am ară- 


1 Beneş şi Titulescu s-au înșelat căci Massaryk şi-a revenit în fire și a mai durat : 
zece luni. 

tat în Amintirile mele rolul d-nei Coca Cernăianu ca agent de legătură . 


între mareșal și Lupeasca. Ea este o devotată averescană — mareșalul a 
poreclit-o „Madame Talleyrand“ și îi apreciază mult inteligența — și 
este exclus ca ea să se fi pretat la o acţiune menită să scadă șansele lui Ave- 
rescu față de o apropiere cu mediul Lupescu. Bănuiala mea era îndrep- 
tățită — raportul este aprocrif, şi mi se spune astăzi că Siguranţa a des- 
coperit pe adevăratul autor, o licheluţă din redacţia unei foi efemere. 


— Aflu, prin Zizi Cantacuzino, că Garda de Fier (legal dizolvată) s-ar 
transforma într-un partid cu titulatura „Totul pentru Țară“ și că ar fi ob- 
ținut deja de la comisia specială de pe lângă Ministerul de Justiţie un 
semn electoral: un pătrat cu 2 puncte. Am trimis vorbă lui Zelea Codrea- 
nu că ar fi o mare greșeală: numai pasărea Phoenix renaște din cenușile 
ei, și apoi un partid sau o grupare politică nu trebuie să renunţe la privi- 
legiul de a fi o grupare persecutată. Cu cât gardiștii vor fi mai strânși cu 
ușa şi închiși, cu atât popularitatea lor — pentru moment scăzută din cau- 
za inacţiunii ce și-au impus — va crește. 


„12 februarie, — Nae Ionescu trebuia să țină ieri seară la ora 6 o con- 
ferință la Fundaţia Carol, cu un subiect de agitație naţională. La ora 6 
fără un sfert — aula era plină — conferința a fost interzisă și poliția a 
venit să evacueze sala. Nae Ionescu, care sosise, a plecat și după el au ple- 
cat pâlcuri-pâlcuri studenţii. Dând în piaţă de forțe militare reduse, stu- 
denţii s-au luat la bătaie cu soldaţii. Au fost 6-7 soldați răniţi și tot atâ- 
ţia studenți. Trupe venite în ajutor au barat străzile şi au curăţit piaţa. 
Nu fără a se face uz de petarde și de bombe cu gaze lacrimogene. Încă- 
ierarea a fost serioasă. Maiorul Hociung, din Jandarmerie, a fost destul 
de grav atins la cap. La ora 6 soseam tocmai la Jockey-Club şi de acolo 
se auzeau vuietul și strigătele din piaţa Palatului. Tot incidentul e dato- 
rat prostiei Ministerului de Interne. Dacă n-ar fi interzis conferinţa nu s- 
ar fi întâmplat nimic. Dacă aş fi fost eu ministru de interne, nu numai 
că n-aş fi interzis conferința, dar m-aş fi dus să asist la ea. E a doua 
încăie-rare cu studenţii, în ultimele zece zile. Prima a fost prilejuită de 
filmul sovietic „Locotenentul invizibil“ la cinematograful Regal. Stu- 
denții au spart tot, şi o bătaie în regulă s-a încins între ei şi poliţie. 
Garda de Fier începe iar să se miște. Gazetele de azi-dimineaţă sunt 
mute asupra ce-lor întâmplate ieri, după cum mute au fost după încăier- 
area de la cinema-tograful Regal. Mutism impus, bineînţeles. | 

— Se vorbește iar de criză în Guvern. Noul ministru de finanţe Anto- 
nescu a cerut tuturor colegilor săi să reducă cu 10% bugetele respecti- 

velor Departamente. Toţi au convenit, afară de dr. Angelescu care nu 
vrea să audă de reducere, ci cere, dimpotrivă, un spor, amenințând cu de- 
misia în cazul în care ar fi refuzat. 

13 februarie. — Ieri seară masă de adio oferită lui Auboin, de mi- 
nistrul finanțelor, la „Clubul miliardarilor“. Plasament bizar: sunt așe- 
zat după guvernatorul Băncii Naţionale și după junele Victor Bădules- 
cu subsecretar de Stat — bizar dar plin de tact, căci am la stânga pe Ma- 
noilescu şi în faţă pe Gr. Filipescu. Victor Antonescu îmi confirmă neîn- 
țelegerea cu dr. Angelescu pe care-l numeşte „Napoleonul învățători- 
lor“. Într-o întrevedere avută cu el în prezenţa lui Tătărescu, Angelescu 
a refuzat orice reducere în bugetul său spunând că mai bine demisio- 
nează. Antonescu i-a răspuns că n-are nevoie să demisioneze, fiindcă pre- 
feră dânsul să plece. Antonescu mai adaugă că ar fi declarat primului 
ministru că, dacă până sâmbătă toți miniștrii nu consimt la reducerea 
cerută de 10%, poate să-l considere ca demisionat. Am mai schimbat 
cu amicul Victor câteva păreri asupra situaţiei politice: e om cu bun 
simţ şi vede lucrurile cum sunt. 

14 februarie. — Ieri, audienţă la Rege; nu-l mai văzusenrde luni 
de zile — l-am găsit vesel și plin de voioşie: rex beatus în felicissimo 
regno. Cuvinte amabile și fără valoare, suficiente pentru restabilirea re- 
laţiilor cordiale între noi. Vorbit de multe. Își dă seama de greutăţi 
„mais il ne s’en fait pas“, s-a obișnuit cu paliativele și cu cârpelile, și pa- 
re convins „que tout finit par s'arranger“. I-am vorbit de intervenţia lui 
Franasovici. Mi-a confirmat că Franasovici venise la mine cu învoirea 
lui. La întrebarea dacă aprobă combinaţia propusă, mi-a răspuns eva- 
ziv, iar în cât priveşte o colaborare a lui Tătărescu cu mine mi-a spus 
textual: „Nu știu dacă voi face apel (va să zică, el, nu Tătărescu) la d-ta, 
dar dacă voi face, te rog să primești în principiu. Pentru detalii vei face 
cum vei vrea.“ Ce comedie mai e şi asta? Vrea poate, după ce actualii gu- . 
vernanţi vor fi făcut strigările pentru Constituantă, să-i schimbe? M-a 
sfătuit să ţin contact cu Guvernul. 

Mi-a mai spus că contractul Skoda se va anula!. Se vor anula 
numai bateriile deja gata, chestiune de vreo 300 milioane. Pe chestiu- 
nea „afacerii Skoda“, pare pe același teren ca mai înainte, și ar fi mul- 
tumit dacă s-ar spune tot. Mai vorbim de una de alta. Impresia mea es- 


1 Regele: Contractul Skoda se va anula. — Eu: Nu se va anula Sire! — Regele: 
Ştiu eu mai bine ca Tătărescu! Eu: Nu mi-a spus Tătărescu, nu mi-a spus nimeni. Dar 
Skoda va primi condiţiile. Nu poate face altfel. Trebuie să-și salveze obrazul. — Re- 
gele a rămas pe gânduri. 

te că-și dă seamă de situaţia precară a Guvernului dar că nu va face ni- 
mic pentru a-l schimba înainte de închiderea sesiunii. N-am impresia 
că ar dori un Guvern de partid (programul lui Mihalache și certurile din 
Partidul Național- Țărănist sunt privite fără nici o simpatie) ci unul în afa- 
ră de partide. După ce am vorbit despre eventualitatea intrării mele în- 
tr-un Guvern liberal și i-am spus: „Va să zică am capitulat?“ mi-a răs- 
puns răspicat (!) „Deloc, dar fiecare lucru la rândul lui“. De cinci ani de 
când aud acest cântec! Le încurcă toate. La afirmaţia mea că în acest 
„caz nu văd avantajul pentru nimeni ca să mă uzez înainte de timp într-un 
Guvern falit, îmi răspunde cu candoare: „De ce să te uzezi? Nu cred.“ 
În concluzie i-am spus și de rândul acesta că sunt la dispoziţia sa 
în orice formaţiune pentru realizarea unor măsuri radicale — pentru 
cârpeli nu. 
Cu toată lipsa mea de încredere — cu toată lipsa lui de hotărâre, 
ne-am despărțit foarte prieteni. 


— În răspunsul dat de Titeanu la Cameră în chestiunea interzicerii 
conferinţei lui Nae Ionescu, arțăgosul subsecretar de Stat a fost foarte 
dur față de animatorul Gărzii de Fier. A reamintit încurcăturile lui Nae 
de la Cultura Românească (Aristid Blank are o scrisoare de la el în 
care mărturisește delapidările făcute) și atitudinea lui ciudată în timpul 
războiului (se zice că trimis într-un lagăr de concentrare ca student ro- 
mân găsit pe teritoriul german, boşofilia lui l-ar fi eliberat, şi că odată 
liber s-ar fi pus în serviciul propagandei germane — lucruri nedovedite). 

15 februarie. — Jean Th. Florescu a fost ieri dimineaţă la mine, 
să-mi povestească audiența lui la Rege, avută în aceeași zi cu mine. 
Mi-a spus că Regele l-a ţinut un ceas, și că în acest răstimp, el, Flores- 
cu n-a făcut decât să mă laude pe mine. Că eu sunt singurul om care 
poate face faţă greutăților actuale, că eu singur am avut soluții în trecut 
şi că am şi pentru viitor (de unde știe el?), că sunt singurul om politic 
inteligent care a mai rămas în viaţă, că toată lumea mă vrea la Guvern 
— şi aşa şi pe dincolo. L-am întrebat: „și ce zicea Regele?“ — „Îi 
părea bine de ce spui, şi te iubeşte foarte mult!“ — „Mergi!“ 

Caraghios cum e, Jean Th. a încheiat spunându-mi că de azi îna- 
inte el e omul meu. „Eu nu mă pot lega de un om mai prost ca mine. Eu 
nu mă pot lega decât de un om mai inteligent ca mine!“. Mi-a cerut vo- 
ie să rămână în contact mai des cu mine. Acordat. 

—  Primit şi vizita lui Sola. Vechea lui marotă: mai puţină Mică-Antan- 
tă şi mai multă Românie. Îmi confirmă și el schimbarea în jurul lui Titu- 
lescu în ce priveşte Italia. Informaţie interesantă: acţiunile lui Titulescu 
scăzuseră chiar pe lângă Barthou, de la vizita lui în Bucureşti unde 
constatase că situaţia lui Titulescu în România era departe de a fi ceea 
ce credea la Paris. Poate că pusese câteva vorbe bune şi Majestatea Sa. 

Îmi dă câteva lămuriri interesante asupra politicii Italiei în Abisi- 
nia. Îmi vorbeşte de geniul politic al lui Selassi€ (Negusul) şi al lui Zo- 
gu (Regele Albaniei) — pe care îi consideră printre cei mai inteligenţi 
oameni politici din câți cunoaște. 


— Madgearu a atacat violent alaltăieri Guvernul în Cameră, fiindcă 
s-ar fi scos din obligo Banca Comerţului din Craiova (Neamţu) pentru 
o sumă de 350 milioane sub pretext de portofoliu agricol. Guvernul n-a 
răspuns încă. po 


— Discutat cu Goga asupra situației politice. Am căzut de acord 
asupra următoarelor puncte: 

1) Nu intrăm într-un Guvern liberal decât dacă se modifică Con- 
stituția şi în acest caz numai după ce se vor fi făcut strigările şi se va fi 
dizolvat prin urmare actuala Cameră; 

2) În acest caz, el și cu mine vom fuziona imediat după intrarea 
noastră în Minister, spre a ne prezenta împreună în alegerile pentru 
Constituantă; 

3) În cazul unei schimbări de Guvern şi înlocuirea lui printr-unul 
în care nu am intra nici unul nici altul, sau în caz că nu s-ar face nici o 
schimbare, vom fuziona de asemenea pentru lupta împreună în alegeri 
sau împotriva regimului actual. 


— O nouă tâmpenie a cenzurii: s-a tăiat în toate ziarele de ieri dimi- 
neață informaţia fără nici un comentar privitoare la audiența mea la 
Rege! Şi raportul apocrif al lui Pitulescu către Lupeasca circulă în sute 
de exemplare! 


— Mare emoție aseară: duminică se va face inflația! Aceasta fiindcă 
s-a aflat că Banca Naţională va reduce acoperirea metalică statutară de 
la 35 la 25%. Măsura ar fi raţională, dată fiind suprimarea convertibili- 


1 Ceea ce nu l-a împiedicat pe Goga să fuzioneze trei luni mai târziu cu Cuza, fără 
nici măcar să mă prevină. Trocarul tot trocar. 

tăţii, dacă devizele deblocate s-ar pune în serviciul transferurilor. Dacă 
e însă vorba numai de o sporire a circulației monetare, fără altă bază, mă- 
sura e periculoasă. Să așteptăm. 
16 februarie. — Franasovici a fost ieri din nou la mine să mă în- 
-trebe ce mi-a spus Regele cu privire la propunerea lor. I-am povestit că 


Regele mi-a confirmat autorizarea ce i-o dedese de a-mi vorbi, dar că 


nu l-am găsit hotărât asupra formaţiei, în principiu, ea fiind legată de 
schimbarea Constituţiei — față de care M.S. pare a șovăi încă. Ne-am 
înțeles că Tătărescu va pune categoric chestiunea Regelui. O va pune? 
— Stoian, omul Băncii Națiunii, pe care nu-l mai văzusem de când îi 
zicea „băncuţă“ (fiindcă pleda la judecătoriile de ocol pentru 50 de 
bani) şi „stropitoare“ (fiindcă te scuipa când vorbeai cu el) — adică di- 
nainte de război, a cerut să mă vadă. L-am primit azi. Îl ştiam de mai 
bine de 30 de ani avocat și om de casă la Averescu. Acum pare că este 
şi în bunele graţii ale d-nei Lupescu, deși cam ars, fiindcă s-ar fi anga- 
jat faţă de aceasta să împiedice pe Averescu să ia cunoscuta atitudine 
— şi n-a reușit. Scopul vizitei lui Stoian era să-mi împărtășească urmă- 
torul plan: Averescu să facă o declaraţie publică prin care să arate păre- 
rea lui de rău pentru plecarea tuturor celor care succesiv au părăsit Par- 
` tidul Poporului şi făcând un călduros apel la ei, să le ceară să se întoar- 
că. Înainte de toate ar fi vorba de mine și de Goga. Dacă apelul lui Ave- 
rescu ar fi ascultat, mareșalul ar părăsi, după întregire, şefia partidului 
şi mi-ar ceda-o mie. Stoian pleacă la Riviera, unde se află Averescu, și 
crede că va convinge cu atât mai uşor pe acesta să facă gestul cerut, cu 
cât ştie că merge înaintea dorințelor lui intime luând inițiativa pe care 
vrea să o ia. 
Am răspuns lui Stoian indirect, arătându-i că relaţiile mele perso- 
nale cu Averescu sunt bune, dar că nu poate fi vorba de o colaborare po- 
litică cu el, sub nici o formă, cât timp se menţine pe linia ultimului 


manifest pe care l-a semnat împreună cu Gh. Brătianu. La sfârșitul lui 


ianuarie a apărut într-adevăr — și a fost afișat și pe zidurile Bucu- 
reştilor — un manifest galben în care se batjocorea prin subînţelesuri, 
pe cunoscută chestiune, persoana Regelui. Scris fără convingere și fără 
avânt, mirosind mai mult a șantaj, manifestul este semnat de mareșalul 
Averescu și de Gh. Brătianu. Stoian e de acord; el crede însă că semnă- 
tura mareșalului pe manifest e cu tâlc. Înainte de plecarea lui în străină- 
tate mareşalul ar fi parafat în fața lui Stoian un manuscris pe care i l-ar 

fi trimis Gh. Brătianu, spunând: „vom vedea la întoarcere“. Textul lui 
Brătianu se îndepărta foarte mult de un text redactat în ajun de mareșal, 

foarte scurt, și în locul căruia Brătianu trimisese pe al lui. Stoian crede 
că mareșalul n-a considerat textul lui Brătianu ca definitiv, aşa se ex- 
plică că el n-a fost supus nici examenului comitetului de direcţie al 
Partidului Poporului, nici măcar examenului locotenenţei de direcţie a 
partidului, instituită de mareșal la plecare. După audiența, decorarea 
(cu Meritul Cultural) şi captarea lui Trancu-lași, şi după proslăvirea 
Regelui de către acesta la banchetul ce şi-a organizat pentru 50 ani de 
viaţă publică — Toma (georgistul de la Iași) s-a grăbit să imprime ma- 
nifestul, ca să angajeze partidul averescan pe o cale care, în acest par- 
tid, n-ar fi aprobată decât de Papacostea, Al. Oteteleșeanu, Anib. Teo- 
dorescu și câţiva alții. Toţi aceştia — spune Stoian — își prepară dru- 
mul spre Gh. Brătianu. Cel care duce această intrigă e Papacostea, care 
tot după expresia lui Stoian „e cu trei picioare la Gh. Brătianu şi numai 
cu unul la Averescu“. De altminteri Averescu a îndepărtat pe Papa- 
costea din intimitatea sa (această afirmaţie a lui Stoian mi-a fost confir- 
mată și de alţii), și toate aparențele sunt, conchide interlocutorul meu, 
că în curând alianţa lui Averescu cu Gh. Brătianu se va desface și că 
mareșalul va da în public dovezi de ataşamentul său față de Coroanăl. 

„Nimic nu m-ar mira din partea lui Averescu“, a fost ultimul meu 
cuvânt; „să așteptăm prin urmare evenimentele“. Şi astfel m-am des- 
părțit de Stoian cu care am pierdut, probabil, un ceas. 


— Am văzut azi-dimineaţă pe Nae Ionescu pe care nu-l mai întâl- 
nisem de mult. Deșănţat mai mult decât oricând împotriva Regelui — 
entuziast mai mult decât oricând de acţiunea Gărzii de Fier, în viitorul 
căreia are deplină încredere. Merge în fiecare duminică în provincie și 
cutreieră ţara din oraș în oraș; zice că pretutindeni e întâmpinat de o 
lume nebună. Dacă până la 1 martie nu i se dă drumul să scoată Cu- 
vântul va începe să scrie în jurnalul lui Maniu (România Nouă la Cluj). 
Îmi explică că nu e vorba de transformarea Gărzii de Fier, care rămâne 
intactă. „Totul pentru Ţară“ ar fi o grupare anexă și legală, care ar apă- 
rea numai în alegeri și în capul căreia ar fi generalul Zizi Cantacuzino 
— Zelea Codreanu rămânând în fruntea Gărzii de Fier. Întrucât pri- 
veşte activitatea Gărzii, la reproșul meu de inacţiune, Nae răspunde: 
„Vei auzi în curând vorbindu-se din nou de Gardă“. Să fie o ame- 
ninţare față de cineva? 


l Stoian se înșela. Șase luni mai târziu zbura el din Partidul Poporului, iar Averes- 
cu rămânea mai departe cu Gh. Brătianu. 

17 februarie. — Victor Antonescu a făcut ieri la Cameră declara- 
tii foarte lămurite cu privire la schimbările statutare de la Banca Na- 
ţională, care au stârnit vâlvă și care au emoţionat atât opinia publică în 
ultimele 3 zile. Nu e vorba de reducerea stocului metalic de la 35 la 
25% (deşi ar fi raţional să se facă căci de fapt azi acoperirea biletelor 
emise şi în circulaţie nu e mult mai mare decât 25%); nu e vorbă nici 
de o nouă emisiune pe baza bonurilor de Tezaur remise Băncii în virtu- 
tea legii de Conversiune și în schimbul amputării portofoliului agricol 
cu 50 şi 70% (se vorbea nici mai mult nici mai puţin de o nouă emisiu- 
ne de 7 miliarde lei, parcă banii se pot fabrica ca acadelele). Nu e vorba 
de nici o inflaţie. E vorba numai să se înlocuiască în bilanţul Băncii, în 
contul efectelor — adevărata garanţie a circulaţiei fiduciare — valoa- 
rea efectelor amputate prin aceea a bonurilor de Tezaur reprezentând ca- 
pitalizarea sumei de 450 milioane ce Statul varsă anual Băncii, în con- 
formitate cu mai sus-menţionata lege a Conversiunii. 

Situaţia rămâne prin urmare neschimbată la Banca Naţională: adi- 
că prefalimentară. 


— Văzut ieri pe Aristid Blank. Îmi expune un plan interesant pentru 
dezvoltarea turismului în România. Politiceşte „marșează“ à fond. 


` — Goga îmi spune că Regele face mare haz de firma unui birt din 
Bucureşti: „La Principesa Ileana, fost Berbecu“. 


— Azi a venit la mine o delegaţie de foşti combatanți cerându-mi spri- 
jinul pentru anume favoruri de acordat celor decoraţi cu Coroana sau 
cu Steaua cu panglica Virtuţii Militare. Ieri, a fost alta de podgoreni ce- 
rându-mi să lupt pentru stârpirea viilor în șes, care ruinează cu poșirca 
lor pe adevărații viticultori din regiunile de deal. Am promis tuturor 
concursul meu. De se vor alege numai cu atât! 


= ` 18 februarie, — Ieri, Adunarea Generală a Băncii Naţionale a de- 
curs în linişte. Modificarea Statutelor în sensul declaraţiilor lui Victor 
Antonescu la Cameră. În plus: îngrădiri pentru revocarea guvernatoru- 
lui și „o indemnizaţie“ administratorilor și cenzorilor la expirarea man- 
datului lor. De fapt, li se acorda deja de multă vreme leafa pe un an în 
plus. Acest bacșiș, escamotat în bilanţ, devine de acum înainte statutar. 

19 februarie. — Văzut ieri pe Victor Antonescu la finanţe. E plic- 
tisit dar senin: dacă nu i se acordă tot ce cere, pleacă. Şi doreşte să ple- 


ce. Contează mai ales pe sporul impozitului asupra cifrei de afaceri, 
spor care trebuie să-i aducă între 1 și 2 miliarde. Iluziile sunt frumoase. 


— A murit Gioni Peretz, profesor universitar, președintele Cercului 
de Studii al Uniunii Agrare. Inteligent, foarte citit — era lipsit de carac- 
ter și de scrupule. Profesor bun, foarte bun chiar — își specula zice-se 
elevii la examene. Anul trecut avusese o hemoragie cerebrală, dar scă- 
pase cu viaţă. O a doua hemorgie l-a răpus acum în câteva minute. 

— La Palatul de Justiţie e mare agitaţie și mișcarea începe să se în- 
tindă în toate barourile din ţară. Pretextul este numerus clausus, ade- 
văratul resort care împinge acțiunea este însă foamea. Jumătate din avo- 
caţi nu mai câștigă nimic. Sunt unii care trăiesc cu un ceai și un covrig 
pe zi. Cei mai părăsiți de Dumnezeu sunt avocaţii români. Cei evrei, 
mulțumită solidarităţii israelite, își mai găsesc o pâine. De aici curen- 
tul antisemit. Mișcarea pare serioasă. În gazete, bineînţeles nimic: ope- 
rează cenzura. 

20 februarie. — Titulescu a oferit ieri un dejun de adio la Aface- 
rile Străine, ministrului german Dehn-Schmidt, rechemat numai după 
câteva luni de activitate la Bucureşti. Dejunul e în tradiţia Afacerilor 
Străine — mai puţin obişnuit e discursul ministrului de externe, la sfâr- 
şitul mesei. Mai niciodată în asemenea împrejurări nu se rostesc dis- 
cursuri. De data asta nu numai că s-a rostit unul, dar discursul lui Titu- 
lescu a fost neașteptat de călduros, căldură greu de pus pe seama scur- 
tei și aproape nulei activităţi a d-lui Dehn-Schmidt. Cuvintele ministru- 
lui nostru de „egală securitate“ tindeau să încadreze activitatea diplo- 
matică a amicului Titulescu în negocierile de un ordin mai general du- 
se în momentul de faţă între Germania, Franţa şi Anglia. Titulescu a 
terminat prin cuvinte duioase la adresa Germaniei şi a lui Hitler. Mani- 
festarea căpătă un relief și mai accentuat prin prezenţa lui d'Ormesson, 
ministrul Franţei. . 


— Mi se spune că soţia generalului Samsonovici, o brună picantă și 
„rondoletă“ cum ar zice Grigorcea, a fugit cu junele Alimăneșteanu, fi- 
ul Sarmisegetuzei. Generalul s-a dus după nevastă, și a adus-o înapoi 
acasă. O fi?! | | 

22 februarie. — Pamfil Șeicaru, ajuns milionar, deputat și perso- 
naj cu vază a atacat acum câteva zile în Cameră, cu violenţă, pe Po- 
klevsky. Cum dl. Ostrovski, noul ministru al Sovietelor.îi făcuse cu 2 


! A fost. Dar toate s-au liniștit căci dama s-a întors la... datoria. 

zile înainte o lungă vizită la Curentul, am bănuit că „cernoveţii“ Mos- 
covei erau în dosul noii atitudini manifestată cu acest prilej de Șeicaru. 
Titulescu, pe care l-am văzut ieri, îmi dă o altă explicaţie. Șeicaru fuse- 
se invitat la masă de Titulescu pentru marţi seara. Duminică dimineaţa 
a apărut însă în Curentul un violent articol împotriva Sovietelor; proba- 
bil că directorul cinstitei foi pierduse din vedere invitaţia acceptată la 
ministrul de externe. Neștiind cum să apară în faţa lui Titulescu, Șeica- 
ru, obișnuit cu practica compensaţiilor, a socotit că repară gafa făcută 
atacând „ă fond“, luni, pe Poklevsky. Rezultatul a fost însă, adaugă Ti- 
tulescu, „că l-am repezit și l-am făcut a doua zi cu ouă și cu oţet pentru 
ambele ieșiri“. 

Deși ministrul nostru de externe nu mai vedea lucrurile decât prin 
prisma de la Moscova, recunoaște totuși că Savel Rădulescu, răspun- 
zând lui Șeicaru, trebuia să protesteze împotriva atacurilor îndreptate 
în contra lui Poklevsky, și susține că ar fi spălat capul subsecretarului 
său, în această privinţă. „Dar și Poklevsky cu rușii lui îmi fac numai 
plictiseli. Ghicesc mâna lor în toate manifestările antiamicale faţă de 
Soviete şi de reprezentantul lor în București. Îmi crapă obrazul de 
rușine când compar amabilitatea lui Litvinov (!) cu grosolăniile noas- 
tre. Când a sosit, în lipsa mea, un consilier de legaţie de la Moscova ca 
să ia în primire cheile Legaţiei, protocolul nostru a găsit de cuviință să 
nu delege pe nimeni să-l primească la gară. Dl. Zarifopol a declarat că 
nu avea nici un precedent, că ştia bine cum trebuie primit un ministru 
plenipotenţiar, dar nu un consilier sau prim-secretar de legaţie! Cel din- 
tâi trimis al Rusiei după atâta vreme de încordare în relațiile noastre, a 
fost lăsat pe mâna poliției și a Siguranţei! A venit pe urmă Ostrovski. 
Eram în București. I-am telefonat în seara sosirii lui rugându-l să treacă 
pe la mine cu scrisorile lui de acreditare în vederea audienței la Rege. 
Mi-a răspuns jenat că nu mi le putea comunica fiindcă i se opriseră toa- 
te bagajele la vamă. Era într-o duminică; indignat, am pus să spargă va- 
ma și i-am dat bagajele! Dar chestiunea cu steagul, n-o ştii?“ — „Nu.“ 
— „Acum chiar în ziua sosirii mele, s-a arborat pe localul vechii legaţii 
ruseşti steagul imperial! Am trecut pe acolo din întâmplare și m-am cru- 
cit: au înnebunit rușii! Nu acuz personal pe Poklevsky, dar cine a dat 
steagul? Poklevsky pretinde că nu mai avea nici un steag! Să-i ia dra- 
cul! Dar culmea culmilor a fost publicarea în Lumea din lași a unui în- 
treg scandal născocit, în care d-na Ostrovski juca un rol trivial! Bietul 
Ostrovski a avut tactul să nici nu se plângă la mine, deși o putea face, 
căci trăim sub regim de cenzură. Săracul a cerut să mă vadă acum câte- 

va zile ca să-mi comunice răspunsul: lui Litvinov! in același ceas în ca- 
re era remis la Londra și Paris, miniștrilor de externe. Fără să precizeze 
nimic mi s-a plâns de atitudinea lui Poklevsky, în general. Nu vrea să-mi 
creeze însă nici o dificultate. Ar fi putut să ne reclame remiterea între- 
gii arhive a Legaţiei, pe care n-a mai găsit-o şi pe care eram datori să o 
păstrăm sigilată, cât timp Rusia n-avea un reprezentant la noi. Nu recla- 
mă nimic, nu vrea să ne facă nici o greutate, dar ar fi dorit ca și Poklev- 
sky să se mai potolească. Ce să mai spun eu? Parcă eu nu știu că mă lu- 
crează personal pe lângă Regina Maria, şi că aceasta la rândul ei mă lu- 
crează pe lângă Rege? Nici Regele nu se poartă cum trebuie cu Ostrov- 
ski.“ — „Dar am citit în ziare că l-a poftit la dejun“. — „Nu e adevărat, 
nu l-a poftit, şi nici nu e amabil cu dânsul. Am făcut împăcarea cu So- 
vietele cu consimțământul lui. Dacă nu vrea, n-avea decât să n-o facă. 
Toată asta e influența Reginei, împinsă de Poklevsky.“ 

Titulescu mi-a povestit. îndelung și chestiunea cu biserica ruseas- 
că. Era indignat de afirmaţia lui Poklevsky că trecerea bisericii la sârbi 
se făcuse cu consimțământul lui, al lui Titulescu. Nu se amestecase în 
nimic. Poklevsky, pe care îl consideră ca pe un om de o rară inteligență 
şi dibăcie diplomatică, a venit într-adevăr în mai trecut să-i ofere bise- 
rica. „EI ştia bine că dacă voi spune da voi avea de furcă cu Sovietele și 
dacă voi spune nu îmi vor aprinde paie în cap toţi ortodocșii români și 
toți pravoslavnicii ruși. 

I-am răspuns atunci amicului Poklevsky: fă cum vrei şi ce știi, pe 
mine nu mă priveşte chestiunea asta. E o chestiune între ruși. Eu nu pot 
însă primi biserica de la d-ta; de ce nu-mi oferi și Basarabia!? Poklev- 
sky a priceput şi s-a înţeles cu Ciolac Antici.“ 

Dar lucrurile nu s-au terminat aici. După ce la Geneva s-au înţeles 
despre toate, Titulescu ar fi mărturisit lui Litvinov că mai există o ches- 
tiune plicticoasă, chestiunea bisericii din București, și i-a povestit cele 
petrecute. Litvinov ar fi protestat, ar fi spus mai întâi că nu vrea să dea 
biserica sârbilor, şi apoi că dacă sârbii vor să o ia, să o plătească. „Nu 
suntem nici așa de săraci nici așa de bogaţi, dar în tot cazul câteva mili- 
oane ne-ar face plăcere.“ Vorbea simpaticul Litvinov, redevenit pentru 
moment Finklestein, de nimic mai puţin decât 30-40 milioane lei. 
„Dacă e să o dăm pe gratis, a adăugat comisarul Sovietelor, mai bine o 
dăm României — dar Iugoslaviei niciodată.“ Titulescu a vorbit lui Jef- 
tici, dar acesta pe cât se declarase de dispus să primească biserica pe gra- 


1 Relativ la atitudinea Rusiei față de Pactul Oriental de neagresiune şi de asistență 
mutuală. 

tis, pe atât s-a arătat de plictisit să o plătească. Văzând că lucrurile se în- 
curcă, Titulescu a reluat chestiunea cu Litvinov explicându-i că locul ar 
avea o valoare mare — dată fiind situaţiunea lui — numai dacă s-ar dărâ- 
ma biserica, că dărâmarea unei bisericii ca debut al Sovietelor în Ro- 
mânia ortodoxă ar stârni o adevărată mișcare ostilă în opinie publică şi 
ar constitui prin urmare o greșeală, că dacă nu se dărâmă biserica va- 
loarea locului este nulă, că prin urmare cea mai bună soluţie ar fi ca So- 
vietele să dăruiască biserica Statului român. Litvinov a priceput și a 
primit propunerea lui Titulescu cu următoarea caracteristică și intere- 
santă rezervă: dacă vreodată Biserica Ortodoxă ar redeveni biserică 
dominantă în Rusia, capela din București să fie restituită Statului rus. 
Nici un protocol scris n-a confirmat această înțelegere rămasă numai 
verbală, iar la cererea lui Titulescu să fie autorizat să comunice această 
clauză Camerei române, Litvinov a sărit ca ars, și a rugat pe colegul 
său român să o ţie secretă. De aceea mi-a spus-o mie. „Numai ție!“ du- 
pă formula cunoscută. Poate că din toate câte au „pertractat“ cele două 
vedete ale politicii internaţionale, această rezervă formulată de bolșe- 
vicul intransigent să fie mai importantă decât tot calabalâcul de înţe- 
legeri și de pacte adus de Titulescu de la Geneva. Ea dovedeşte într-a- 
devăr nesiguranța Moscovei pentru ziua de mâine și face să se întreva- 
dă posibilitatea unei evoluţii sociale mult mai interesantă decât toate în- 
telegerile platonice și fățarnice pe baza cărora s-au reluat raporturile 
noastre cu Anarhia de peste Nistru. | 

Povestirea lui Titulescu, în această chestiune a bisericii rusești nu 
se potrivește cu versiunea lui Poklevsky. Poklevsky pretinde că n-a vor- 
bit cu Ciolac Antici decât după autorizarea formală a ministrului nos- 
tru de externe, iar Ciolac Antici n-a primit să transmită propunerea la 
Belgrad decât după ce a luat el însuși avizul lui Titulescu, și l-a consta- 
tat favorabil. Mai mult: actul a fost făcut de Rosenthal, avocatul Lega- 
tiei iugoslave, care n-a primit să-l redacteze decât după ce a luat con- 
simțământul lui Titulescu. Am impresia că Titulescu se descarcă acum 
pe Poklevsky de o plictiseală care și-a creat-o singur. Plictiseală care se 
mai complică încă și prin pretențiile Patriarhului de a „româniza“ nu- 
maidecât fosta biserică rusească. Or, colonia rusească de aici ţine mor- 
tiş să aibă o biserică a ei, nu atât din cauza limbii cât din pricina stilului 
vechi rămas în vigoare în bisericile ruseşti și sârbeşti. E vorba să se te- 
zolve întreaga problemă dându-se sârbilor pentru ruși, altă biserică din 

„București. 

Întrucât priveşte uneltirile lui Poklevsky pe lângă Regina Maria, 
poate să fie ceva adevărat, în tot cazul nu era nevoie de intervenţia lui 
pentru a crea o atmosferă de antipatie între Cotroceni și Misiunea sovie- 
tică. Dimpotrivă Poklevsky mi-a spus odată că Regina nu va rezista mult 
dacă i se va cere să primească pe ministrul Sovietelor. Era în toamna 
trecută, și Poklevsky mi-a reprodus chiar cuvintele Reginei: „Je ne 
veux pas recevoir ces gens-là, je ne veux pas serrer leurs mains rougies 
de sang. Si mon fils insiste je ne sais pas que je ferai, en tout cas j'ai 


P'absolution de ma soeur“. (Marea Ducesă Kiril, Împărăteasa Rusiei in 


partibus.) Tot Regina povestea lui Poklevsky, că în Anglia, Regele, ca 
să nu dea mâna ambasadorului Sovietelor, nu mai dă mâna nici unui am- 
basador (în ceremoniile oficiale, presupun). 

— Liberalii şi ţărănişti care până ieri se certau ca țiganii, în Cameră, 
pe legea cooperaţiei, au convenit să caute şi să găsească o împăcare, fi- 
ecare partid menajându-și escrocii lui. 

Aflu de la Finanţe că deficitul pe anul 1934/1935 se va urca la 5 
miliarde lei. Pe lângă acoperirea acestui deficit, noul buget trebuie să 
mai dispună de 2 miliarde pentru apărarea naţională. De unde resurse 
noi în așa măsură? | 

24 februarie. — Dejunat ieri la Rioșanu cu generalul Antonescul. 
Nu-l văzusem încă de la mazilirea lui. Mi-a povestit multe. Afirmă că 
nu primise conducerea Statului Major decât cu condiţia să poată realiza 
un întreg plan de reforme pe care le supusese Regelui și pe care acesta 
le aprobase în totul. A cerut Regelui, nu galoane nici onoruri, ci asigu- 
rarea că va fi susţinut pentru aducerea la îndeplinire a programului 
său. Regele i-a dat această asigurare, mai mult, a cerut lui Antonescu să 
se înțeleagă întâi cu el asupra tuturor chestiunilor, chiar asupra acelor 
de aplicare și de amănunt, înainte de a vorbi cu ministrul de război. 
„Sire, va trebui să dau cu toporul“, a spus atunci Antonescu Regelui, iar 
acesta i-a răspuns: „Dă cu toporul!“ Generalul a mai cerut şi autorizarea 
să supună și primului ministru (Duca) programul său. Regele a găsit că 
nu era nevoie, de vreme ce se înțelesese cu el. „Sire, a insistat Antones- 
cu, vă rog să mă autorizaţi să vorbesc și cu dl. prim-ministru. Voi avea 


. greutăţi, poate conflicte, nu e bine nici constituţional să expun persoa- 


na Majestății Voastre. Voi informa pe dl. Duca despre aprobare și des- 


1 Generalul Antonescu care fusese adus în fruntea Statului Major cu mari nădejdi, a 
fost îndepărtat, după mai puţin de un an, din postul de încredere ce ocupa și trimis la o 
Divizie. S-a spus că din cauza violenţelor sale faţă de generalul Paul Angelescu, mi- 
nistru de război. 

pre autorizarea Majestății Voastre.“ — „Bine“ a fost răspunsul Rege- 
lui. Duca, care de altminteri ceruse pe Antonescu ca ministru de război 
(Regele a preferat pe Uică!), a aprobat fără nici o obiecție programul lui 
Antonescu și i-a promis tot concursul său. Acum iată cum s-a stricat 
căruţul. Câteva săptămâni după aceste cordiale înțelegeri (înainte de asa- 
sinarea lui Duca) generalul Ilasievici, un vechi prieten şi camarad, a 
poftit pe Antonescu la dejun împreună cu d-na Antonescu; invitaţia fu- 
sese făcută cu 8 zile înainte, iar în dimineaţa zilei fixate, Ilasievici a 
venit la Statul-Major să o reamintească. „Venim, n-am uitat“, i-a spus 
Antonescu; cam jenat Ilasievici a adăugat: „Ştii că va fi şi d-na Lupes- 
cu!“ — Ca ars, Antonescu a replicat: „Nu trebuia să-mi întinzi această 
cursă, nu vin!“ — „Dar e şi dorința Majestății Sale să fi prezentat d-nei 
Lupescu!“ — „Bine sunt soldat, dacă e ordinul Majestății Sale vin, dar 
te previn că mă voi opri aici, nu-i voi depune nici o cartă, şi înţeleg ca 
şi eu și nevastă-mea să mărginim aici raporturile noastre cu această doam- 
nă! La masă, povestește mai departe Antonescu, am fost plasat lângă 
doamna Lupescu și nu i-am adresat nici un cuvânt! Am vorbit numai 
cu vecina mea din partea cealaltă. Din acel moment, Regele, care mă 
autorizase să vin la dânsul în orice moment pentru afacerile mele de 
serviciu, nu m-a mai primit 4 luni de zile. 

Mai departe, generalul Antonescu îmi depănă tot firul „pertractă- 
rilor“ între el şi Tătărescu și Titulescu, după asasinarea lui Duca. La în- 
ceput Tătărescu a vrut să-l aibă ca ministru de interne. A refuzat cu toa- 
te insistenţele puse de toată lumea pe lângă dânsul. Regele primise, sem- 
nase chiar decretul pentru numirea sa (l-a văzut cu ochii lui), dar el, 
Antonescu, n-a vrut cu nici un preţ. După sosirea lui Titulescu, noi in- 
sistențe să primească Ministerul de Război. A refuzat şi acest Departa- 
ment. Într-o zi, la Sinaia, a fost strâns cu ușa, o clipă. Erau iarăşi pré- 
zenți Tătărescu și Titulescu. Primul ministru i-a spus că nu se mai poa- 
te astfel, că trebuie să primească Ministerul Armatei, că era ordinul Re- 
gelui. Ca să dovedească lucrul, Tătărescu a cerut Palatul la telefon şi a 
întrebat (era seară) dacă putea veni a doua zi cu Titulescu Şi cu g-ral An- 
tonescu, ca aceștia să depună jurământul. „Da“, a răspuns Regele. Du- 
pă o oră însă, a chemat Palatul de data asta la telefon pe Tătărescu ca 
să-i spună că Regele și-a schimbat dispoziţiile și că aşteaptă a doua zi 
pe Tătărescu singur. A doua zi Regele a comunicat primului ministru că 
preferă să lase pe Uică la Război. „Şi aşa am scăpat eu“. Cu Paul Angeles- 
cu, Antonescu a fost totdeauna în cei mai buni termeni, şi-mi confirmă 
că fusese desemnat de el ca executor testamentar. Mai afirmă cu atâta 

sinceritate încât trebuie să-l cred, că în momentul în care a refuzat Minis- 
terul de Război, a recomandat călduros lui Tătărescu şi lui Titulescu pe 
g-ralul Angelescu. Acesta, venind să-l vadă în ziua de Sf. Ion, Antonescu 
i-a spus și l-a conjurat să primească postul dacă cumva i s-ar propune. Pa- 
ul Angelescu (care atâta visa) a făcut pe grozavul, și a declarat (atunci) 
că va refuza categoric. În același timp lucta cât putea prin doamnele Șep- 
tilici (cu care se ţine de ani de zile) și Lupescu, devenite prietene insepa- 
rabile să ajungă la Minister. „A flasem toate uneltirile lui, și când l-am vă- 
zut în fine ministru al armamentului mi-am pierdut toate iluziile despre 
dânsul, și prietenia noastră s-a năruit — căci m-a dezgustat făţărnicia lui.“ 
„Ca şef al Statului Major nu m-am înţeles cu Paul Angelescu din 
primul moment“, continuă Antonescu, și pare că discuţiile dintre ei au 
degenerat repede în certuri. Scena violentă care a fost dată ca pretext 
pentru scoaterea lui Antonescu de la Statul Major, în noiembrie, a avut 
în realitate loc în martie precedent. Dar raporturile au mers tot învrăj- 
bindu-se. La un 'moment dat a intervenit Tătărescu. Antonescu a scris 
acestuia 3 scrisori confidențiale în care trata pe Paul Angelescu cu 
asprime şi fără menajamente. „Ceea ce n-aș fi crezut niciodată, Tătăres- 
cu a remis scrisorile mele lui Angelescu!“ Antonescu mai afirmă că 
schimbarea lui a fost atât de bruscă, încât nu numai că n-a știut nimic 
despre ea, dar nici alții care ar fi trebuit să știe n-au ştiut. Chiar în ziua 
în care a fost chemat de Dinu Brătianu, acasă, care l-a întâmpinat cu 
următoarele cuvinte (Antonescu credea că-l chemase în chestiunea 
mutării lui): „Nu mai merge. Te-am chemat să te rog să mergi la Rege. 
Guvernul actual a făcut atâtea prostii în materie de armament, încât nu 
mai poate sta la putere. Nu te-aș ruga să faci acest demers dacă n-aş ştii 
că vei fi bine primit. Am și eu legăturile mele cu Regele, și ştiu ce gân- 
deşte.“ — „Dar bine, d-le Brătianu, d-ta nu şti ce s-a întâmplat azi-di- 
mineaţă? Nu ştii care e situaţia mea actuală?“ — „Nu, nu ştiu nimic“, a 
fost răspunsul lui Brătianu. — „Dar nu mai sunt la Statul-Major, nu mai 
sunt nimic!“ Şeful Partidului Liberal a rămas înmărmurit, și generalul 
Antonescu l-a părăsit fără să-i mai spună altceva. 
Antonescu pretinde că n-a mișcat nici degetul cel mic în toată cam- 
pania care s-a dezlănţuit în urma mutării sale de la Statul Major. Tătă- 
rescu i-a trimis într-o zi pe frate-său colonelul!, să-l îmbuneze, să-i ofe- 
re mijloacele necesare pentru un frumos voiaj în străinătate. „L-am tri- 
mis cu dispreţ înapoi la frate-său să-i spună că generalul Antonescu nu 
se vinde, dar să n-aibă nici o grijă, căci nu voi descinde în stradă și în- 


1 Un an mai târziu general şi apoi scos la pensie cu rușine... 

teleg să rămân soldat disciplinat. A doua zi a revenit colonelul Tătăres- 
cu, de astă dată cu ameninţări; l-am dat pur și simplu afară!“ 

Întrebat de mine dacă incidentul din toamna trecută cu raportul lui 
Paul Teodorescu către Rege, pe care dânsul l-ar fi reținut după sugestii- 
le lui Titulescu corespundea cu realitatea; mi-a afirmat categoric că nici 
un cuvânt din această fabulă nu era adevărat. 

Am mai vorbit cu Antonescu despre chestiunea armamentului. EI 
crede că se poate face tot în țară până la tunurile de 150. „Dar de aces- 
tea nu avem trebuință. În Franţa e altceva. Vecinii noştri n-au tunuri de 
150. De ce ar trebui să avem noi? Ce fortificaţii să doborâm cu ele?“ 

Despre Rege, îl socotește bine înzestrat dar în mâna femeii. Neno- 
rocirea, după dânsul, e Guvernul actual, de o platitudine dezgustătoare, 
care nu rezistă la nici una din „dorinţele“ d-nei Lupescu. 

Vorbeşte tocmai ca Titulescu. Influență e vizibilă. Îmi aduc amin- 
te că ultima dată când l-am văzut, Titulescu mi-a spus: „Vezi mă, lucru- 
rile merg prost fiindcă de trei ani rezistența Guvernelor față de anumite 
influenţe merge tot scăzând. Sub voi, sub Iorga și sub tine se făcea faţă 
anumitor tendinţe, se rezista (de aceea aţi și căzut!). Sub Vaida se rezis- 
ta mai puţin, dar tot se mai rezista — de aceea a plecat şi el la repezea- 
lă. Scurtul Minister Maniu (în care am intrat eu) a încercat să reziste — 
şi a fost gata în câteva luni. Guvernul actual e atât de plat, încât nu-și mai 
dă nici aparențele unei rezistențe — de aceea nu pleacă, oricâte motive 
ar fi să cadă. Vai de țară!“ 


— Văzut ieri pe monsieur Pfeiffer, ilustru necunoscut (pentru mine) 
sosit de la Paris pentru a ţine o conferință asupra partidelor în Franţa, con- 
ferinţă pe care a și făcut-o joi la Dalles, și la care bineînţeles nu m-am 
“dus. Valahii s-au ţinut scai de fundul pantalonilor zisului domn; Regele 
i-a oferit un dejun (probabil şi o decorație), Titulescu cu tot Guvernul 
„un banchet“ iar d'Ormesson un dejun. Oricât aş cunoaște platitudinea 
valahilor faţă de străini și în special de francezi, aceste excese de polite- 
te pentru un necunoscut m-au mirat. Am aflat în final secretul acestei pri- 
miri neobișnuite: di. Pfeiffer este șeful Biroului de Informaţii Străine 
de la Marele Stat-Major francez, un fel de „Intelligence-Service“ al Fran- 
tei. Pfeiffer e om inteligent și amabil. În afară de banalităţile, obişnuite 
mi-a servit noutatea „precisă, sigură, fără posibilitate de dezminţire“ că 
alianţa între Polonia și Germania e un fapt îndeplinit. În curând alianța 
franco-polonă va fi denunţată. Polonia s-a înţeles cu Germania să-i res- 
tituie culoarul și să ia în schimb o parte din Lituania cu un port pe lân- 

gă Memel. Varşovia s-a înțeles de asemenea cu Berlinul asupra unei even- 
tuale împărțiri a Cehoslovaciei: Germania va lua partea de nord, Polo- 
nia Rutenia subcarpatică şi Ungariei va reveni Slovacia. Căci înțelege- 
rea e făcută între Polonia, Germania și Ungaria, într-o măsură și cu Italia. 

Pare că misiunea lui Pfeiffer la noi este să se informeze despre in- 
tenţiile noastre faţă de planul revelat de dânsul nu numai mie, dar și tu- 
turor oamenilor de răspundere cu care a vorbit. Am impresia că pleacă 
liniștit în această privință. Dar eu unul nu prea rămân convins de exac- 
titatea informaţiilor sale. Pe Pilsudski l-a tratat de ramolit sub influența 
absolută a lui Beck. Pe Beck l-a tratat de spion și trădător. Pfeiffer pre- 
tinde că, pe timpul războiului, Beck, care era ofiţer rus ar fi fost expul- 
zat din Franţa, fiind bănuit de spionaj în favoarea nemților („ce qui m'em- 
pâche“ că Beck are Marele Cordon al Legiunii de Onoare și eu nu). 

1 martie. — Legația Germaniei e în ghinion, în ce privește actele 
extradiplomatice ale conducătorilor ei. După Dehn-Schmidt, ministrul 
rechemat fiindcă sărutase mâna Nunţiului în precedentul său post, la Du- 
blin, (deși n-am vrut să cred la început, pare că acesta e adevăratul mo- 
tiv al drasticei măsuri luate) — iată că însărcinatul cu afaceri von Poch- 
hammer se încurcă și el într-o afacere ridicolă. La o serată la Witzle- 
ben, zilele trecute, Pochhammer a invitat la dans pe d-na Madgearu, ca- 
re a refuzat foarte gentil, sub pretext că nu-i place sau nu prea știe să dan- 
seze valţul, căci de un valț era vorba. Pochhammer a luat refuzul în de 
rău, a reclamat cazul lui Witzleben ca stăpân al casei și a fost cu greu 
oprit de acesta să trimită martori lui Madgearu. Pochhammer a vrut să 
trimită martori şi lui Witzleben! „Chestiunea“ s-a tranșat printr-o serie 
de scrisori, după două zile de negocieri, de pe urma cărora — după spu- 
sele chiar ale lui Witzleben — diplomatul german a rămas caraghios. 


— eri seară, naufragiatul Istrate Micescu a inaugurat undeva „clu- 
bul“ avocaţilor creştini. Treaba lui; ceea ce e de nepriceput e că la aceas- 
tă sfeştanie a asistat Patriarhul, care nu scapă nici o ocazie să calce cu 
stângul. 


— La conferinţa mea de ieri la Asociaţia Urbanistică am propus în- 
tre altele mutarea penitenciarului de la Văcăreşti și instalarea unui mu- 
zeu al partidelor în locul lui. Auditoriul crezând că fac o legătură între 
partide şi pușcărie a aplaudat cu foc. „Nu, doamnelor și domnilor, nu 
vedeţi nici o aluzie la puşcărie în propunerea mea de a instala partidele 

la Văcărești! Am propus acest loc numai fiindcă e situat în cartierul 
cimitirelor!“ Râsul a fost şi mai zgomotos. 


— A murit Simu. lată un prost care, deşi mânat numai de vanitate 
lasă totuși ceva în urma lui. 
2 martie. — De câteva luni — dinainte de Crăciun — cucoanele 
de la Societatea Ortodoxă a femeilor române sunt în război. Comitetul 
s-a împărțit în două, multe membre dintre fondatoare fiind contra d-nei 
Alexandrina Cantacuzino, odioasă Didină. Au părăsit-o și Marioara Glo- 
goveanu, și Elena Odobescu atâta vreme sclavele ei supuse. Au ajuns 
în faţa justiţiei la proces, chiar la mai multe procese. Pipiţele răzvrătite 
au câștigat până acum două din procesele lor. Elena Perticari, anima- 
toarea partidei antididiniste mi-a povestit aseară următoarea delicioasă 
întâmplare. Gheorghe Cantacuzino, fiul mai mare al Didinei, certat ca 
și fraţii lui cu mumă-sa, și-a adus aminte acum câtva timp de tată-său și 
a hotărât să facă un parastas pentru nu ştiu a câta aniversare a morţii lui 
Griguţă. S-a dus la biserica Sf. Vasile din Calea Victoriei (parohia de- 
functului), s-a înţeles cu popa, a dispus toate cele necesare și a trimis 
invitaţii fraților, verilor, unchilor, nepoților şi neamurilor pentru ora 11 
în ziua fixată pentru parastas. Didina bineînțeles n-a fost invitată. Fu- 
rioasă a picat în ajun la popa de la Sf. Vasile și i-a spus că din motive 
binecuvântate familia schimbase ora parastasului care trebuia făcut la 
ora 9 1/2 în loc de ora 11. Popa, care ignora relaţiile ostile dintre fiu şi 
mamă, s-a supus — iar Didina a prevenit toate neamurile ei prin tele- 
fon anonim despre schimbarea orei. Numai fiii ei n-au fost preveniţi. A 
doua zi parastasul a fost celebrat la ora 9 1/2 sub auspiciile Didinei, ca- 
re nu dăduse un ban — iar când au venit băieţii Cantacuzino la ora 11 
au găsit serviciul sfârșit şi nota de plată. Macabru, dar nu fără haz. 
3 martie. — Implinesc azi 64 ani. Nici un motiv de bucurie; în 
jurul meu aproape toţi cei care mi-au fost dragi, au plecat. Aştept să su- 
ne în curând și ceasul meu... 


og Tătărescu a convocat ieri la Senat Comisiile Armatei de la Came- 
ră și de la Senat spre a le expune condiţiile în care se va încheia noul 
contract cu Skoda. Expunere clară. Contractul evident mult ameliorat 
= preţurile îmi par totuși încă prea mari. După Tătărescu au luat cu- 
vântul Madgearu (cu totul alături de chestiune, veninos și slab în argu- 
mentaţie), lunian, g-ralul Văitoianu, Dinu Brătianu, Goga etc. Eu am 
plecat căci căldura era insuportabilă și discuţia inutilă deoarece primul 

ministru a declarat că va supune contractul examinării și aprobării Par- 
lamentului. Voi lua cuvântul în Cameră. De notat că Guvernul și guver- 
namentalii prezintă semnarea contractului ca un mare succes, fără să ex- 
plice ecuaţia: 
Semnarea contractului + Seletzki în puşcărie + 
+Afacerea Skoda la Cameră = Succes. 


— Ziarele de azi-dimineaţă aduc vestea unor serioase tulburări în Gre- 
cia. Mâna lui Venizelos şi a lui Plastiras. Pare că Guvernul va stăpâni 
mișcarea. Deocamdată grecii își distrug vasele de război răsculate, bom- 
bardându-le prin avioane. 

4 martie. — Vaida își continuă campania cu „numerus valahi- 
cus“. După conferința răsunătoare de la Cluj de duminica trecută a ți- 
nut ieri o a doua la Timişoara. Lucru ciudat, Guvernul care până acum 
nici nu s-a pronunțat în această problemă (şi ar fi trebuit să o facă, căci 
campania prinde și e periculoasă) a dat indirect concursul lui Vaida, 
autorizând și chiar îndemnând oficialitatea să asiste la prelegere. Gu- 
vernul a oprit de asemenea o întrunire organizată de Bocu tot la Timi- 
şoara şi menită să facă concurenţă lui Vaida (Bocu e cu Maniu). 

Ipostaza lui Vaida de apostol e neașteptată. E împins de Tilea, 
convins că atât timp cât Maniu va avea o influenţă în partid, el (Tilea) 
va fi înlăturat de la orice ghelir. În ședința de sâmbătă a Delegației Per- 
manente a Partidului Naţional-Țărănesc, a și fost dat în judecata comi- 
siei de disciplină, pentru uneltirile lui subversive de la Sibiu. Mirarea e 
că Vaida „a marșat“. Era până acum candidatul cel mai sortit pentru 
şefia viitorului Guvern. Ca șampion al naţionalismului anti-ovreiesc nu 
mai poate fi vorba de dânsul într-o viitoare combinaţie: întreaga presă 
şi finanță internaţională, în mâna ovreilor, s-ar ridica împotriva lui. L-a 
păcălit Tilea, l-a convins asigurându-l că campania are asentimentul 
Regelui. A omis însă să-i spună că Regele n-avea în vedere decât anihi- 
larea popularității lui Maniu care începea să se întindă printre studenţi 
şi tineret, mulţumită cunoscutei atitudini împotriva Camarilei regale și 
Lupeascăi... 


— Ieri dimineaţă monsieur Grigorash Philippesco și-a întrunit parti- 
dul din întreaga țară în cinematograful Rio. Sala jumătate. În afară de şef 
au mai vorbit dumnealor domnii Meriacri, Perșinaru (sătean și escroc), 
Spulber — și spre regretul tuturor omul cumsecade Emil Ottulescu, 
rătăcit în această bandă. La ieşirea cinematografului s-au postat stu- 

denţi hotărâți să bată „partidul“, căci se vorbise înăuntru contra lui „nu- 
menus clausus“. Philippesco a prelungit cât a putut reprezentatția, în spe- 
ranța că vor pleca studenții. Dar aceştia n-au plecat, şi în cele din urmă 
s-a telefonat la poliție, și „partidul“ a putut să-și părăsească tranşeea 
între două rânduri de jandarmi. Toate acestea n-au împiedicat Univer- 
sul de azi-dimineață să înregistreze marele succes al purtătorului de 
spirocheți. Contractul de chirie al Discomului trebuie reînnoit şi pen- 
tru dl. Popește (Stelian) toate se reduc la gologani, cât mai mulţi. xi 


— Ieri trebuia să se țină la Cluj o întrunire a „Cultului Patriei“ în care 
generalii Rădescu şi Dragu să atace violent pe Rege: Întrunirea fusese 
interzisă, totuși generalii — și câţiva însoțitori printre care filosoful Ma- 
rinică Ştefănescu — au luat sâmbătă trenul spre Cluj. Se hotărâse să se 
țină întrunirea şi fără autorizaţie, și urma să fie prăpăd. În gara Cluj 
răzvrătiții au fost însă ridicaţi de poliţie, duși la hotel și ţinuţi sub pază 
până duminică seară, când au fost reconduși cu aceleași forme ca la so- 
sire, până la gară şi îmbarcaţi pentru Bucureşti. Revoluţia venerabililor 
pensionari a fost amânată „sine die“. 


— Am primit azi-dimineaţă vizita lui Blumenfeld. E opărit. A vorbit 
cu Titulescu care a vorbit cu Regina care a vorbit cu Regele. Regele 
vrea să schimbe Constituţia. Cu cine? I-am răspuns că nu știu, dar l-am 
întrebat: „Când o schimbă, mâine marți?“ — „Nu! e vorba mai târziu 
după votarea bugetului, după închiderea Camerelor“. — „Atunci n-are 
nici o importanţă!“ Blumenfeld a plecat totuși frământat. E ambițios: ar 

"vrea să ştie ceea ce vrea Regele, atunci când nici Regele nu ştie! l 

5 martie. — Titulescu a dat o masă la Externe pentru sărbătorirea 
a 10 ani de prim-ministeriat a lui Ismet (devenit Inonii) și de ministeri- 
at la Externe a lui Rușdi (devenit Aras!). Toţi reprezentanţii Statelor În- 
țelegerii Balcanice, d'Ormesson reprezentantul Franței suzerane, plus 
o droaie de miniştri și de subsecretari valahi. Două discursuri ditiram- 
bice, al lui Titulescu și al turcului de aici. Kilometrice şi exagerate ca 
ton. Parcă Turcia ar fi devenit pivotul Europei. Toate pentru accentua- 
rea binefacerilor continuității. Titulescu bate șaua ca să priceapă iapa 
Ce poftă aș avea să scriu un articol intitulat: Hai sictir! Păcat că mi-e 
gura pecetluită; ar fi primit turcii, cu Titulescu al lor, şi omagiul meu! 


” 

„ Collas şi-a decomandat marele prânz de astă-seară în cinstea pri- 
mului ministru, la care trebuia să particip și eu. Economisesc astfel o că- 
mașă scrobită. 

7 martie. — Pangal a avut ieri o întrevedere cu C. Angelescu, fos- 
tul guvernator al Băncii Naţionale și intimul lui Vaida. Conversaţie inte- 
resantă. Vaida nu va părăsi Partidul Național- Țărănesc. Dacă va fi exclus, 
va declara că partidul e cu el, formând astfel un al 2-lea Partid Naţio- 
nal-Țărănesc. Vaidiştii cred că mai mult de jumătate partidul(?) va mer- 
ge cu Vaida. Angelescu a vorbit şi de adeziunea lui Costăchescu. În nici 
un caz Vaida nu va mai da înapoi; după comunicatul lui Mihalache prin 
care Delegaţia Permanentă a partidului „desavuează“ atitudinea frun- 
tașului ardelean (comunicat publicat alaltăieri seară) nici nu mai poate. 
Curentul în favoarea campaniei lui Vaida ar fi imens (zice Angelescu 
şi cred că este așa). Vaida nu se ridică nici împotriva evreilor, nici îm- 
potriva celorlalte minorități; după cum acestea își cer drepturile lor, așa 
şi Vaida cere pentru românii majoritari drepturile ce li se cuvin („nu- 
merus valahicus“, oribil barbarism). Distincția e subtilă. În realitate, 
curentul pentru Vaida e antisemit și xenofob. Vaida o ştie, şi de aceea 
lasă să planeze asupra acţiunii sale un oarecare echivoc. Angelescu s-a 
informat pe lângă Pangal despre intenţiile mele. Dacă ar ajunge la Gu- 
vern, Vaida ar vrea o înţelegere cu mine — cu Goga nu. Explicaţia: Go- 
ga ar întări suspiciunea de extremism a acţiunii pe când eu aș fi o che- 
zăşie de frânare faţă - de anumite cercuri, mai ales străine. Deocamdată 
Vaida îmi cere o neutralitate binevoitoare. I-am acordat-o deja fără să 
mi-o ceară. 

— Ieri a apărut în Țara Noastră şi azi în Pământul Nostru, comuni- 
catul prin care se anunţă alianța dintre Goga şi mine pentru alegerile 
parțiale de la Mehedinţi şi Ilfov, alegeri ce vor avea loc în aprilie. 

— Săptămâna trecută s-a sinucis fata lui Henri Meitani (fiul lui Şte- 
fan Meitani, fostul meu tovarăș politic). Acest Meitani ține de nevastă 
o fată pe care unul din băieţii lui Sturdza (Beizadea Viţelul) a avut-o cu 
fiica unuia Bogza, şelar sau ceaprăzar din str. Regală. Acest Sturdza și 
fiica Bogza s-au sinucis pe vremuri fiindcă n-au fost lăsaţi să se însoa- 
re. Fetiţa lor (actuala d-nă Meitani) a fost crescută, înzestrată și mări- 
tată de Beizadea Grigore. O nouă dramă, repune în actualitate uitata 
dramă Sturdza-Bogza. Se zice că d-ra Meitani nu s-ar fi sinucis ci că ar 
fi fost împuşcată de tată-său. Uşuratică, frecventând localurile de noap- 
te, tânăra fată ar fi rămas însărcinată de pe urma relaţiilor ce ar fi avut 
cu un oarecare Clapon, de meserie veterinar! O căsătorie a fost proiec- 

tată, dar categoric respinsă de părinţii Meitani. Meitani aflând în ulti- 
mul moment starea în care se afla fiica sa ar fi ucis-o cu 2 gloanţe de re- 
volver. Aşa se spune. Fapt e că înmormântarea a fost făcută repede şi 
aproape în secret. Iar veterinarul Clapon s-a sinucis și el, a doua zi du- 
pă moartea d-rei Meitani. 

9 martie. — Ninge de azi-noapte ca în miezul iernii și viscoleşte 
ca la Bobotează. În oraş circulaţia este aproape imposibilă; automobi- 
leie se înfundă în zăpadă, iar pe jos îţi taie vântul obrazul. Dacă n-ar fi 

vântul n-ar fi frig — termometrul e la 2° sub zero. 

11 martie. — Aseară la prânzul de la Legația Italiei, comenda- 
torul Zuccoli (evreu, bancher și socru multimilionar al consilierului de 
legaţie Capece duca di Regina) care vine — călătorind cu greu — de la 
Atena, povestește cum au pus rebelii venizelişti mâna pe vasele de răz- 
boi grecești de la Salamina. Ofițerii de pe aceste vase aveau obiceiul să 
vină toți , seara, la Atena, să petreacă. În lipsa lor, ofiţerii îndepărtați din 
marina activă ca venizelişti, s-au dus „la vase“ (după expresia lui Ho- 
mer), s-au urcat pe bord și luând posesie de comandă au plecat spre Creta. 

„12 martie. — Ziarele de azi-dimineață publică scrisoarea lui Vai- 
da către Mihalache. Scrisoarea e abilă. Vădit, şi Vaida vrea să se des- 
partă de foștii săi tovarăşi și Maniu și Mihalache vor să scape de el, dar 
ambele părți sunt hotărâte să tragă din această despărţire un maximum 
de foloase. Dacă Vaida ar demisiona din partid, Mihalache ar putea sus- 
ține că plecarea lui nu e justificată decât de consideraţii personale, căci 
şi Partidul Naţional- Ţărănesc stă pe principii naţionaliste iar considera- 
ţii de amănunt nu îndreptăţeau un gest atât de grav. Vaida pricepe bine 
cum stau lucrurile și nu demisionează. Pe de altă parte, dacă partidul ar 
exclude pe Vaida, Mihalache şi Maniu n-ar putea justifica acest act de- 
cât prin faptul că dezaprobă politica lui Vaida și pentru marea satis- 
facţie a acestuia, ar apărea ca vânduți jidanilor. De aceea excluderea 
lui Vaida rămâne mai departe ca o simplă ameninţare. O împăcare fiind 
exclusă, vor învinge în această luptă bizantină cei care vor avea nervii 
mai tari. Maniu a dovedit până acum că nervii lui sunt mai rezistenți ca 
ai lui Vaida. 

| Intrebat de prietenii mei asupra atitudinii mele, am răspuns: cât 
timp Vaida este în Partidul Naţional-Ţărănesc nu avem nici o atitudine 
de luat, cele ce se petrec într-o casă străină nu ne privesc. În ziua în ca- 
re Vaida nu va mai face parte din Partidul Naţional-Țărănesc, chestiu- 
nea se schimbă, și va trebui să examinăm situaţia pe bazele noi ce se 
vor crea. Până atunci neutralitate binevoitoare față de Vaida. 

— Armata rebelă greacă din Tracia s-a predat, iar comandantul ei, gene- 
ralul Kamenos, împreună cu Statul său Major a fugit în Bulgaria. Revo- 
luţia înscenată de Venizelos a ratat. Se adeveresc o dată mai mult aces- 
te două învățăminte ale istoriei: întâi, că o revoluţie care nu reușește în 
primele trei zile e înfrântă, timpul lucrând în favoarea Guvernului legi- 
tim — şi al doilea, că loviturile de Stat trebuiesc date la centru de câți- 
va oameni hotărâți iar nu de mii de elemente nehotărâte şi la periferie. 


— Duminică a fost nunta fetei lui Grigore Iunian cu un magistrat de 
la Iași, Bercea. Se povestește că Malaxa, nașul tinerei perechi a dăruit o 
frumoasă pungă de aur împodobită cu pietre scumpe și într-însa un cec 
de 7 milion lei! Pentru ce această generozitate? Pentru a împiedica even- 
tual pe Iunian să interpeleze la Cameră asupra afacerilor d-lui Malaxa 
cu căile ferate? 

15 martie. — Manolescu-Strunga — zis şi Strungurescu-Manolun- 
ga! — a dat acum câteva zile o mare recepţie. Simţea nevoia să se lăfăias- 
că în noul său frac de ministru adus de la Londra. A invitat tot Bucu- 
reștiul, miniştri, deputaţi, dame și întreg corpul diplomatic și cu afabi- 
litatea lui binecunoscută îşi poftea musafirii în sufragerie să „guste 
mâncările“ (Strunga e un gospodar şi mai ales un bucătar de frunte). Stră- 
inilor, le spunea cu un surâs și cu un gest indicator și imperativ: „Allez, 
allez madam, mossi€ manger les mangers!“ „Les mangers“ erau expu- 
se pe trei mese mari, pe una fripturile, pe alta icrele, peştii şi sărăturile 
— pe a treia prăjiturile și fructele. Cheful a durat până la ora 4 dimi- 
neaţa. A fost lată rău, vorba lui Victor Antonescu. 


— Pangal a văzut alaltăieri pe d'Ormesson, amicul meu d'Ormesson. 
„Je m'entends rien aux question economiques, aux problèmes financi- 
ers. Je suis un diplomate de la vieille école. Heureusement que de temps 
en temps il me tombe de véritables et interessants problèmes d'ordre 
purement diplomatique à résoudre. Je suis alors dans mon element, et 
c'est pour moi une véritables jouissance de travailler aux bonnes et 
belles solutions. Tenez, dernièrement, j'ai eu à m'occuper d'une ques- 
tion des plus interessantes. Lorsque le nouveau ministre des Soviets a 
présenté ses lettres de créance au Roi, on ne avait pas au Palais ce que 
la musique devait joner. L'internationale? C’eut été dur, pour un Roi. 


1 Din cauza exportului de struguri pe care l-a organizat nu fără foloase pentru dân- 
sul. 

On m'a consulté pour me demander ce que l’on avait fait à Paris. et pour 
me demander un conseil. Voila une affaire réellement diplomatique: 
elle m'a passioné! Cela me sortait des horribles buletins financiers ue 
je ne lis Jamais, comme je n'ai jamais lu les cours de le Bourse — je na 
tends rien à ces choses! J'ai échangé une série de télégrammes avec le 
Quai d'Orsay, et après plusieurs jours de réflexion j'ai trouvé cette élé- 
gante solution que j'ai suggérée au Maréchal de la Cour: étant donné 
le deuil de la Cour, il n’y aura pas dé musique pour la réception de mr 
Ostrovski, on n'aura donc pas à jouer ni l'hymne roumain ni Interna- 
tionale soviétique! C’est joli, n'est-ce pas? J'ai eu la grande satisfac- 
tion de voir ma suggestion acceptée“. Iată oamenii, pe care F ranța ni tri- 
mite în cele mai grele momente ale crizei în care ne zbatem. 

— Arcizewski îmi comunică confidențial copia unui foarte interesant 
raport al lui Chlapowski, ambasadorul polon la Paris. E rezumatul ulti- 
mei conversații avute de acesta cu ministrul de externe Laval. Laval i-ar 
fi spus că el personal nu e pentru încheierea pactului oriental, dar că a 
trebuit să continue negocierile începute de Barthou. Nu insistă rea 
mult asupra accedării Poloniei la acest pact, care se va încheia probabil 
între Rusia, Cehoslovacia și Franța, rămânând ca Polonia şi Germania să 
adere mai târziu, dacă vor voi. Franţa nu va mai face presiune asupra Po- 
loniei, iar miniștrii francezi în Lituania și în Estonia au primit instrucți- 
uni să nu mai favorizeze curentele antipoloneze în acele țări. Alian 
Franţei cu Polonia va rămâne deci în picioare. l să 

In același raport Chlapowski mai comunică că Koester, ambasa- 
dorul Germaniei a informat pe Laval că Germania nu ia atitudine con- 
tra alianţei Franţei cu Rusia dar că ea, Germania, nu poate semna pac- 
tul oriental. Poate că-l va semna peste 2-3 ani. Laval a mai fala lui 
Chlapowski că atitudinea Germaniei faţă de Franţa a devenit în general 
mult mai amicală, și că francezii au consimţit ca sir John Simon să se 
ocupe și despre revendicările lor la Berlin numai pentru a evita negoci- 
eri directe și o înrăutăţire a situaţiei actuale. ý 

Arcizewski pretinde că atitudinea inamicală a lui Titulescu față de 
Polonia e politică personală a ministrului nostru de externe, iar nu o 
politică impusă de la Paris, cum s-a pretins. Titulescu s-a băgat ână în 
gât cu Sovietele, de la care vrea să obțină ceva, fie restituirea Temni 
lui fie „un papier“ oarecare cu privire la Basarabia — cu un cuvânt un 
succes care să compenseze înfrângerile suferite pe alte terenuri. l 

Titulescu face propagandă zilnică în favoarea Sovietelor printre 
membrii Guvernului și printre membrii corpului diplomatic, cerând tu- 

turor să „fie gentili cu Ostrovski“. Membrii Guvernului sunt chiar je- 
naţi — afirmă Arcizewski — de atâta insistenţă. Titulescu a dat o masă 
lui Ostrovski la care a poftit pe miniștrii Micii Înţelegeri, pe al Franţei 
şi pe ai Înţelegerii Balcanice. Dacă era vorba de o apropiere, de ce n-a 
invitat şi pe ministrul Poloniei? Întrebarea o pune tot Arcizewski. 

Ministrul Poloniei e om fără noroc. A lansat invitaţii pentru o ma- 

re serată, în „alb și roşu“ (culorile Poloniei) care trebuia să aibă loc în 
ziua de 19 martie. De la Palat i s-a comunicat că ar fi mai bine să o amâ- 
ne până după 9 aprilie când se isprăvește doliul Curţii (pentru Regele 
Alexandru al Serbiei). Serata a fost amânată cu 3 săptămâni. 

—  Alaltăieri la Cameră şi ieri la Senat, şedinţe lungi și animate cu pri- 
lejul legii de prelungire a stării de asediu şi prin urmare a cenzurii. Şe- 
dinţe penibile, căci toată mocirla noastră a fost agitată din nou. Maniu 
a pus pe șleau la Cameră chestiunea familiei Lupescu și a întregii Cama- 
rile. Ţărăniştii cu Mihalache în cap, erau cam plictisiți căci vedeau 
blidul de linte al viitoarei guvernări, îndepărtându-se. Bineînţeles că cen- 
zura nu a lăsat să treacă mai nimic, prin gazete, din cele spuse de la tri- 
buna Camerei. 

18 martie..— Mare zarvă pe ziua de ieri. Germania a hotărât reîn- 
ființarea serviciului militar obligatoriu, creând pentru moment 12 cor- 
puri de armată. E mărturisirea înarmării începute de câţiva ani şi rupe- 
rea tratatului de la Versailles în ochii și auzul tuturor. Hitler joacă totul 
pentru tot. E evident că dacă Franţa declară imediat război Germaniei, 
prăbuşirea regimului nazist e sigură, căci victoria va fi de partea fran- 
cezilor. Dar Hitler știe că Franţa, în mâna lui Blum și a democraţilor 
integrali, nu va declara război. Iar peste 5 ani, Germania va strivi Fran- 
ţa, după plac. i 

Deocamdată vom asista la mobilizarea tuturor condeielor diplo- 
matice; zile frumoase ne aşteaptă pentru searbădul schimb de note și 
pentru semnarea de protocoale moarte. 

— Ieri dimineaţă am fost poftiți de Ostrovski la cinematograful Roxy. 
Rula filmul „l'Orage“ opera Stabilimentelor Cinematografice Sovieti- 
ce din Leningrad. Tehnică impresionantă și un realism de înfățișare 
care mi-a reamintit teatrele rusești dinainte de război. Fiecare rol, cât 
de mic e încredințat unui artist desăvârșit. Soții Ostrovski făceau ono- 
rurile reprezentaţiei cu o amabilitate aproape exagerată. Era multă lu- 
me, şi-am fost silit să constat că bolşevicii au câștigat multe simpatii, 
în scurtul timp de când sunt printre noi. 

23 martie. — Acordul între Franța, Anglia şi Italia, faţă de înar- 
marea Germaniei s-a desăvârşit. Acord, pentru a nu face nimic — ba 
da, o conferință la Como și o reclamaţie la Geneva. Hitler trebuie să fa- 
că mare haz de neputinţa adversarilor săi. Titulescu, cu pactele lui, a 
intrat în gaură de șoarece și nu mai spune nimic. Vorbește în numele 
său, Bubi Brănișteanu de la Adevărul. 

— Miercuri am vorbit la Cameră, în chestiunea Skoda. Am propus o 
soluţie nouă: dumnealor domnii Popovici și g-ral Cihoski să ceară ei 
înșiși să fie trimiși înaintea Curţii de Casaţie; chiar un vot unanim de 
absolvire al Camerei neputându-i spăla de atâtea acuzaţii. Discursul 
meu, în care mai arătam și nerușinata speculă a tuturor uzinelor de arma- 
ment documentată pe cifrele oficiale ale prețurilor a făcut mare impresie. 

28 martie. — Un deputat, Grigorescu, pe care nu l-am văzut până 
acum la tribună a fost desemnat — probabil din cauza sonorităţii coar- 
delor sale vocale — să citească moţiunea de trimitere în judecată a d-lor 
general Cihoski și Mihai Popovici. Formalitatea s-a îndeplinit în ședin- 
ta Camerei de ieri. Moţiunea, care mai prevedea și comunicarea dosa- 
relor respective Ministerului de Justiţie pentru urmărirea d-lor Romul 
Boilă şi colonel Georgescu, pe căile dreptului comun — a fost trimisă, 
conform regulamentului Camerei, în discuţia secţiilor. Dacă 6 din cele 
10 secţii ale Camerei vor aproba moţiunea (ceea ce pare sigur, vor fi pro- 
babil chiar 10 din 10), aceasta se va întoarce în planul Camerei, peste 5 
zile, pentru vot. 

Asist prima dată la aplicarea legii responsabilităţii ministeriale. 
Deşi citirea moţiunii apare în întreaga procedură a urmăririi foștilor mi- 
niștri ca o simplă formalitate, deşi știam toţi dinainte că această moţi- 
une va conchide la darea în judecată a celor doi miniștri inculpaţi prin 
raportul Bentoiu, am trăit un moment de emoție. Cuvintele apăsate ale 
deputatului Grigorescu răsunau într-o tăcere de mormânt; motivarea 
moţiunii, destul de lungă și bine făcută, a impresionat. Stam în faţa 
băncilor naţional-țărăniste. Leurs figures, cunoscuta carte a lui Maurice 
Barrès îmi revenea în minte pe când căutam să pătrund gândurile sinis- 
trelor mutre de pe băncile, din faţa mea. Maniu era livid și imobil. De 
vreo două ori, în cursul citirii, el și Mihalache au susurat: „rușine!“ dar 
atât de încet încât nu i-a auzit aproape nimeni. Numai fiere și venin, Mi- 
halache proptit în coate pe braţele jețului, arunca priviri dușmănoase în 
toate părţile; cu dinţii încleștați de mânie, strâmba din buze și din mus- 
taţă și parcă ar fi vrut să înece Camera sub valurile unui dispreţ, care în 
realitate nu era decât neputinţă și invidie. Condamnat la cămașă pe 

viață, se simţea și de astă-dată izolat în mijlocul surtucarilor și ura de 
clasă se trăda în fiecare din mişcările lui. Madgearu nu crâcnea, mulțu- 
mit că nu fusese băgat şi el în concluziile raportului. Popovici și gene- 
ralul Cihoski nu erau de față. Ceilalţi ţărănişti mai mititei, toţi cu 
musca pe căciulă ascultau smeriţi, iar membrii majorităţii cu ochii lor 
zgâiţi la tribună, cu figurile lor amorfe, cu labele lor tentaculare îmi rea- 
minteau caracatiţele din Aquarimul de la Napoli, agăţate de un perete 
(peretele pentru ei era partidul) şi gata să se arunce pe pradă. Banca mi- 
nisterială, slab garnisită şi lipsită de șeful ei afecta indiferență; Dinu Bră- 
tianu, senin şi mediocru, părea mai străin decât oricând, de toţi și de toate. 

În culoare, după citirea moţiunii, forfoteau național-ţărăniștii și 
prietenii lor din presă, amenințători — liberalii jenaţi de slabul rezultat 
al cercetărilor și întrucâtva îngrijoraţi de amenințările adversarilor. Afa- 
cerea Skoda ne va mai da poate surprize. 

31 martie. — Vineri 29 martie am luat cuvântul în Cameră la dis- 
cuţia bugetului. Am impresia că am făcut un discurs bun. Am arătat în- 
tre altele greșeala de a se recurge la bugete de expediente, ca în vreme 
de criză, atunci când criza s-a sfârşit și a făcut loc unei noi stări de 
lucruri, cu raporturi economice speciale cărora bugetele trebuie de azi 
înainte să se adapteze... 

— D-ra Ventura a văzut succesiv zilele trecute pe Rege, pe Regina 
Maria şi pe d-na Lupescu. Îmi povestește, crezând că-mi face plăcere, 
că Regele i-ar fi spus că eu sunt singurul om cu care s-ar putea face ce- 
va în ţara aceasta. (E acel „s-ar“ care strică tot farmecul informaţiei.) 
Întrevederea cu Regina Maria a fost mai interesantă. Au dejunat sin- 
gure, numai ele două și d-ra Ventura a fost adânc impresionată de ati- 
tudinea patetică a Reginei. „C'&tait une figure shakespearienne qui de- 
mandait ce qu’elle avait fait de mal (!!) sur cette terre pour que Dieu la 
punisse par la déchéance de tous ses enfants!“ De Carol şi de Nicolae “ 
au vorbit prea puţin, istorioarele lor fiind bine cunoscute. Regina a po- 
vestit totuşi că fiind încă la Paris după asasinarea Regelui Alexandru, 
printre sutele de scrisori și de telegrame de condoleanţe ce a primit era 
şi una de la Puiu Dumitrescu. Le deschidea pe toate Principesa Ileana, 
dar când a ajuns la a lui Puiu, Regina a băgat de seamă că Principesa 
voia să i-o ascundă și i-a luat-o cu sila. Plicul nu conţinea însă condo- 
leanţe ci fotografia unei scrisori a lui Carol adresată lui Puiu, prin care 
Regele îi cerea să procure 8 milioane d-nei Lupescu. Îi indica o per- 
soană de la care să ceară banii, iar dacă aceasta ar fi refuzat se indicau 
procedurile prin care banii să fie obţinuţi de la Guvern. Era un vădit 

şantaj în preajma procesului generalului Dumitrescu contra căruia se 
deschisese acțiune publică. Regina socotește scrisoarea falsificată, căci 
Puiu Dumitrescu imita la perfecție scriitura Regelui; ea își dă totuşi 
seam.. de scandalul care ar urma dacă această scrisoare ar fi dată în vi- 
leag. Despre Elisabeta a Greciei, Regina a spus că o consideră ca pier- 

` dută. E complect căzută în vrajele lui Scanavi; și-a găsit în fine omul 
pe care-l va iubi cât va trăi, dar și l-a ales rău, căci Scanavi e un profi- 
tor ordinar. Elisabeta e foarte bine cu Regele Carol, fiindcă ascultă de 
el și se umilește până a-i zice „Sire“ când îi vorbește, considerându-se 
ca o plecată supusă a lui. „Nous autres nous sommes plus fiers, et nous 
n'admettons pas de pareilles platitudes“ a adăugat Regina. După spuse- 
le ei, persoana cea mai influentă, în momentul de față, pe lângă Rege 
este Scanavi. Lamentările Majestății Sale s-au încheiat printr-un cuplet 
asupra Marioarei din Belgrad. Pe aceasta cel puţin se obișnuise să o 
considere ca solid aşezată și în afară de tulburările patimei. S-a stricat 
și acolo căruțul. Moartea năpraznică a Regelui Alexandru va avea con- 
secinţe tragice și cu privire la Regina Marioara, căci nici acolo lucru- 
rile nu merg. Şi Regina Maria a vorbit d-rei Ventura despre mine în ter- 
menii cei mai elogioși. „Et de deux“ cum zice francezul. 

Dar e și un al treilea, căci d-ra Ventura a văzut și pe d-na Lupescu 
care mă consideră ca „singurul boier în politica românească“. Hotărât, 
am ajuns la favoare în Familia Regală; ar trebui să trag concluzia că 
sunt pierdut. D-na Lupescu a povestit d-rei Ventura că e cea mai nefe- 
ricită femeie de pe lume, că primește zilnic zeci de scrisori de amenin- 
tare şi de înjurături, că nu se mai poate mișca în libertate etc. etc. „Ce 
rău am făcut eu pe acest pământ etc. etc“ — întocmai ca Mama-Regi- 
na. Din conversaţie cu Duduia a mai reieșit că Titulescu e nesuferit ŞI 
ei și Regelui, dar că-l consideră indispensabil pentru moment, că Wieder 
este definitiv ars — ca prieten şi complice al lui Puiu Dumitrescu, că 
Aristid Blank e tot mai influent și îr contact zilnic cu dânsa — iar pe 
deasupra tuturor lucrurilor că dânsa, Duduia, se ocupă strașnic de po- 
litică și că e mai stăpână ca oricând asupra voinței Regelui. 

— Văzut ieri pe C. Angelescu, fostul guvernator. Venea din partea lui 
Vaida. Pare că nu sunt încă bine hotărâți într-o direcție. Vaidiştii nu 
ştiu încă dacă vor adopta metoda lui Gh. Brătianu declarându-se adevă- 
ratul Partid Național- Țărănesc, sau dacă vor lua altă titulatură ca „Par- 
tid Naţional-Țărănesc Român“ sau mai simplu: „Partidul Român“. Vai- 
da e contra ideii de partid, socotind că la opoziție e mai bine să canali- 
zezi un curent decât să le încurci cu partizani de multe ori dubioşi. Dar 

toţi amicii săi vor un partid, şi probabil că Vaida va ceda. Foştii mi- 
niștri care au urmat pe Vaida au și redactat un manifest către țară (a apă- 
rat astăzi, şi e searbăd), silind astfel oarecum mâna șefului lor. Am pri- 
ceput că n-au nici o făgăduială de la Rege, pe care l-a văzut numai Ti- 
lea. Am confirmat lui Angelescu cele transmise prin Pangal cu privire 
la atitudinea mea: neutralitate binevoitoare acum, posibilitate de co- 
laborare la Guvern mai târziu, dacă se va prezenta cazul. 

2 aprilie. — În legătură cu conversaţia avută cu el, în februarie, și 
pe care am notat-o aici, Stoian înapoiat de la Monte Carlo, vine să mă va- 
dă. A stat vreo 3 săptămâni cu Averescu, pe care l-a întors — zice el — 
în sensul vederilor lui, ajutat fiind şi de dr. Trăilescu şi de Crăiniceanu, 
care se aflau şi ei la Monte Carlo. Averescu — pretinde Stoian — nu ştia 
nimic despre manifestul tipărit de georgiști și semnat de mareșal și de 
Gh. Brătianu (vezi pag. 20-21 din prezenta), nu-i comunicase nimeni de 
la București apariţia lui (e de crezut?). Acest gest și câteva altele ar fi 
dezgustat pe Averescu de alianţa cu Gh. Brătianu, pe care s-ar fi decis să 
o denunțe cât de curând. Stoian îmi povestește că mareșalul consimte 
la formarea unui Guvern cu mine și cu Goga prin reîntregirea Partidu- 
lui Poporului. Autoriză pe Stoian a aduce faptul la cunoștința Regelui 
fără a-l însărcina însă, fără a-i da mandat să o facă (recunosc pe Ave- 
rescu, în asemenea subtilităţi copilărești). Stoian crede a şti că Regele va 
fi încântat de această veste, pe care i-o va aduce la cunoştinţă într-o au- 
dienţă ce a cerut-o. A venit să-mi aducă și mie buna veste și să mă între- 
be dacă sunt mulțumit. Ce să-i spun? Ar fi fost nepoliticos să-i arăt că a 
trecut timpul mareșalului și că face literatură retrospectivă. I-am răs- 
puns că totul depinde de Rege (a convenit și el) și de Goga, fără care n-aș 
putea lua în considerare propunerea. A plecat mulțumit și cu atât. 

7 aprilie. — Contele Emanuel de la Rochefoucault, „însărcinat cu 
afaceri al Ordinului de Malta“ a fost câteva zile săptămâna trecută la 
Bucureşti. Ministrul Ordinului, Contele de Pierredon n-a venit fiindcă 
este supărat. E supărat că n-a fost decorat și el cu Cordonul „Serviciul 
Credincios“ ca Principele Colonna (don Prospero). Pierredon pretinde 
că e „bailli“, cu crucea de cavaler „profès“ şi mai vechi decât Colonna, 
şi că fiind ministru al Ordinului are rang mai mare ca dânsul. Cara- 
ghioşii aceştia își imaginează că lumea se învârteşte în jurul Ordinului 
lor şi fac afaceri de Stat din nimicuri. Făcând pe bosumflatul la Paris 
Pierredon a trimis pe La Rochefoucault la Bucureşti să-i scoată cordo- 
nul. Se vede că a uitat că n-a trecut anul de când a primit cordonul Ste- 
lei. E drept că secretarul lui, La Rochefoucault, care primise tot atunci 

placa Coroanei, a mai fost decorat de atunci cu placa Stelei. Dar ceea 
ce a uitat desigur, e că pe el Pierredon îl cheamă pur și simplu Michel 
pe când ceilalţi doi poartă numele de Colonna şi de La Rochefoucault. 

Amicul La Rochefoucault e un zevzec simpatic și foarte simpati- 
zat de Rege (de aceea l-a și decorat de două ori într-un an). Nimic mai 
amuzant decât modul cum povestește zevzecul audiența pe care Regele 
s-a grăbit să i-o acorde. După ce a scuzat pe șeful său, reținut la Paris 
de o mică boală şi după ce a remis Regelui însemnele ordinului destina- 
te Prințului Nicolae (Regele ceruse această decorație, dar fără crucea 
de „profes“, ca să n-o aibă decât el!), iscusitul diplomat a început să cânte 
pe struna fericirii d-lui Pierredon faţă de bunătăţile Regelui. Dar aceas- 
tă fericire era întrucâtva tulburată „printr-o umbră care întunecă sufle- 
tul d-lui de Pierredon“ (La Rochefoucault era încântat de această formu- 
lă!) umbră pe care numai Majestatea Sa putea să o risipească — acor- 
dând și lui Pierredon cordonul care orna pântecele Principelui Colon- 
na. Regele a explicat că Colonna fusese decorat şi ca fost primar al Ro- 
mei, și ca fost preşedinte al Crucii Roşii în timpul războiului, calitate în 
care adusese serioase servicii românilor. După mai multe argumente 
„pro“ şi „contra“ (Regelui îi plac grozav discuţiile pe asemenea subiec- 
te), Majestatea Sa a spus câteva cuvinte pe românește într-un telefon, 
iar lui La Rochefoucault pe franțuzeşte că tot ce putea face era să con- 
fere d-lui de Pierredon ordinul „Pentru Merit“ clasa I, ordin pe care-l 
poate conferi dânsul singur fără contrasemnătura unui ministru. Abia 
terminase, şi un aghiotant a apărut (probabil consecinţele telefonării) 
cu o cutiuţă în mână pe care Regele a remis-o interlocutorului său ca să 
fie predată d-lui de Pierredon. Au mai vorbit de una de alta, iar la ple- 
care, Regele a mai întins o cutiuţă lui La Rochefoucault. Era pentru el, 
ordinul „Pentru Merit“ clasa a II-a. „Nu, nu Sire, Majestatea Voastră 
trece măsura (Votre Majesté me comblé) cu atâtea semne de înaltă bună- 
voinţă! O să fac prea mulţi invidioși în jurul meu! Majestatea Voastră 
mi-a dat deja două decoraţii într-un an! E prea mult, e prea mult!“ Şi 
cu gestul, nobilul conte îndepărta de modesta lui persoană acest nou iz- 
vor de amărăciune. Regele n-a vrut să știe nimic, şi i-a băgat cutiuţa în 
mână. „Atunci, povestește La Rochefoucault, am îndreptat privirile mele 
emoțţionate drept în ochii Regelui și i-am spus: dacă întru fericire ador- 
mita noastră strămătușă Stephanie de Bad ne vede în acest moment tre- 
buie să fie adânc emoţionată! (să nu se deştepte!) Primesc regească 
atenţie, ca o legătură mai mult a devotamentului meu pentru Majes- 
tatea Voastră“. 

La Rochefoucault povestea și mima întreaga scenă ca un adevărat 
actor. Era amuzant şi era încântat, de Rege, de el, de noi toți. 

— Văzut pe Scanavi. Proiectul unei societăţi de editură, cu o tipogra- 
fie perfecționată, despre care îmi vorbise toamna trecută s-a realizat!. 
Mașinile trebuie să sosească în curând, căci au plecat deja din Elveţia. 
Mentine propunerile sale de a-mi imprima Pământul Nostru zilnic con- 
tra dreptului de publicitate cedat societăţii lui. Noua Societate a înche- 
iat un contract cu „Presse-France“ un sindicat de la Paris care contro- 
lează peste 150 cotidiane franceze. „Presse-France“ va publica toate ști- 
rile ce i se vor transmite de către Societatea lui Scanavi. „Societatea nu 
va câștiga nimic, poate chiar că va lucra cu deficit. Nu e nimic, Regele 
va avea însă o posibilitate de propagandă și de contra-propagandă“, ex- 
plică grecul. „Titulescu a făcut tot ce a putut ca să mă împiedice să 
reușesc — dar am reuşit. Am și fondurile necesare“. 

Acum mi se luminează și mie demersurile pe care de două luni le 
face prin Bucureşti faimosul Bachet (ex-Bacher, ovrei pârlit din Craio- 
va, ajuns pe vremea exilului intim al Principelul Carol). Bachet umbla 
după aprobarea unei mari cumpărături de material din Franţa (prin Fra- 
nasovici), cumpărătură finanțată de chiar grupul vânzătorilor şi de pe 
urma căreia trebuia să rămână un beneficiu (citeşte comision) de 2 1/2 
milioane franci francezi destinat creării unui oficiu de informaţii în Pa- 
ris, la dispoziția Regelui. N-am dat mare atenţie zvonurilor privitoare 
la această afacere, socotind că era un simplu proiect de escrocherie al 
stimabilului Bachet, destinat să „clocheze“ ca atâtea altele. Încep însă 
să cred că proiectul lui Bachet e văr bun cu al lui Scanavi şi mă întreb 
până unde va merge inconştiența Regelui și pornirea lui de a favoriza 
tot ce poate veni în ajutorul scandaloasei legături? 

Cu Scanavi, am vorbit și puţină politică. E foarte inteligent şi își 
dă seama de povârnişul pe care coboară Regele. Mă sfătuiește să văd 
pe Regina Elisabeta, „care ţine mult la d-ta“ și care se găsește în ter- 
meni foarte buni cu Regele şi ar putea să-i transmită orice aș dori. Con- 
vin să merg să o văd. 

A doua zi am fost la Regina Elisabeta. Am stat un ceas şi jumătate 
de vorbă cu ea. A început prin a-mi explica că n-a renunțat să mă pună 
în contact cu Prinţul Nicolae, care vrea și el să aibă o explicaţie cu mi- 
ne. Dacă lucrul nu s-a făcut încă, e că Nicolae a vrut să vadă întâi pe Pre- 
zan şi să se împace cu el. Dar zăpăcit cum e, tot în fugă prin Bucureşti, 
nu s-a întâlnit încă cu Prezan. Acum e de două luni absent din Bucu- 


1 S-a realizat, dar nu mi-a spus atunci că l-a realizat Hefter! 

rești. Îndată ce se va înapoia va pune mâna pe el. Am răspuns că la ur- 
ma urmei mie îmi e indiferent să-l întâlnesc sau nu pe junele Nicolae. 
Eu n-am nimic cu el. „Nici el cu d-ta, te asigur“ — mă întrerupe Elisa- 
beta. Continui explicând că e de interesul Dinastiei ca cei care i-au ră- 
mas credincioși să fie strâns uniți cu membrii Familiei Regale, fără reti- 
cenţe și fără echivocuri. Convine şi dânsa, și rămâne înţeles să grăbim 
întrevederea. 

F Am expus apoi Reginei situația așa cum e. Faliment pe toată linia 
în toate direcțiile, aici în țară și nimic bun de așteptat din afară Am 
arătat că actualul Guvern cu politica lui de struţ, cu metoda de a-şi as- 
cunde câpul în nisip, de a nu vedea nimic și de a declara cu sonoritate 
că toate merg bine — duce Dinastia de râpă. Am mai exprimat părerea 
că mi-e frică că foarte repede Regele nu va mai putea face nimic şi că 
vom fi luaţi de curent și târâţi de valurile împrejurărilor în plină anar- 
hie. Să spună Regelui să facă ceva, să facă orice dar să facă ceva, care 
să permită opiniei publice rămase încă necontaminată să se agate de 
acel ceva şi prin acel ceva, de El. Am avut impresia că a priceput și că 
va vorbi Regelui cum trebuie. 

Am avut o întâlnire și cu Dinu Cesianu și l-am „Capacitat“ şi pe 
el. Va vorbi. Va veni să-mi spună impresiile lui. În singura întrevedere 
pe care a avut-o cu Regele de când a sosit de la Paris — acum opt zile 
— n-au vorbit decât politică externă. Politica internă au atins-o numai. 
Cesianu socotește că Regele nu e încă hotărât pentru schimbarea Con- 
stituției (aici cred că se înșală), că pentru moment nu se gândește la 
concedierea lui Tătărescu și că ar vrea să întărească Guvernul cu mine 
și cu Goga. Toate acestea simple impresii pe care le vom controla după 
ce va fi vorbit mai pe larg cu Regele despre politica internă. 

— Văzut ieri dimineaţă pe Blumenfeld care-mi raportează că Regele 
ar fi întrebat pe Victor Antonescu dacă a consultat şi pe Madgearu cu pri- 
vire la noile măsuri bugetare, și pe Costinescu dacă a vorbit cu Mezin- 
cescu (pe care Mihalache îl pregăteşte pentru Ministerul Sănătăţii) 
despre proiectele lui. Regele ar fi adăugat că e bine, pentru măsurile 
importante, să existe oarecare continuitate. Nu cred că Regele să-și fi 
bătut pur și simplu joc de Antonescu și de Costinescu (dacă informaţia 
lui Blumenfeld corespunde cu adevărul) ci mai mult că a dorit să încer- 
ce o „capitatio benevolentiae“ asupra țărăniștilor (de indiscreția miniştri- 
lor săi, Regele putea fi sigur) și să-i facă să tacă asupra micii afaceri 
Scanavi-Bachet. 

— Se vorbeşte foarte mult de afacerile în stil mare pe care Manoles- 
cu-Strunga le pune la cale cu prilejul noului regim de import-export. 
Importul, cu tot cortegiul lui de traficuri scandaloase, se dă pe mâna 
câtorva societăţi înfiinţate ad-hoc. Madgearu mi-a spus că va începe o 
campanie violentă împotriva lui Strunga, prin ziarul său economic Pre- 
zentul — și la Cameră. 

— Miercuri, 3 aprilie, am depus la Cameră un proiect de lege din ini- 
ţiativă parlamentară pentru prelungirea termenelor de plată (aprilie și 
mai) a cotelor prevăzute în legea conversiunii în vigoare. Mare vâlvă. Gu- 
vernul contra. A doua zi Nasta, liberal și guvernator al Creditului Agri- 


"col Ipotecar, mi-a telefonat ca să mă felicite și mi-a spus că va inter- 


veni pe lângă Tătărescu și pe lângă Dinu Brătianu ca să se asocieze la 
propunerea mea. A dat și Garoflid un interviu aprobând iniţiativa luată 
de mine. Bancarii şi Guvernul nu vor însă să știe nimic. Vor fi siliți să ad- 
mită amânarea după ce vor fi constatat că mai nimeni n-a plătit la termen. 
— Am fost citat ca martor la procesul generalului Dumitrescu, de că- 
tre apărare și întrebat dacă am fost mulțumit ca ministru de interne de 
modul cum generalul a condus Corpul Jandarmeriei. Am răspuns că da. 
Dacă am avut vreo reclamaţie cu privire la vreo neregularitate în acel co- 
mandament. Am răspuns că nu. Dacă generalul Dumitrescu avea drep- 
tul, ca comandant al Jandarmeriei să întrebuințeze agenţi acoperiţi (se- 
creţi) pentru informaţiile lui. Am răspuns că da. Nu făcea să mă cheme 
pentru atâta lucru. Îmi era teamă ca adversarii generalului să nu-mi pu- 
nă următoarea simplă întrebare: consideraţi pe generalul Dumitrescu ca 
om cinstit sau nu? Aș fi răspuns prin tangentă, dar faptul că n-aş fi pu- 
tut spune că-l ţin drept un om cinstit, ar fi permis să se tragă concluzia 
opusă. Îmi pare bine că am scăpat de neplăcerea de a încărca pe un om, 
pe care nu l-am menajat cât a fost atotputernic, dar pe care n-aș fi voit 
să-l lovesc când e la pământ, călcat de toată lumea în picioare. 
— Mi se semnalează în noul anuar al telefoanelor următoarea perlă: 

La litera P se înşiră unele după altele numele: 

Poulieff Gh. 

Poulieff Sonia 

Poulieff C. Sonia 

Poulopol A. Eugen 

Pour elle 

Pour vous Madame 

Cele două din urmă fiind firmele unor magazine de mode. 

— Mi se comunică că Grigore Sifilipescu a semnat un articol în Epo- 
ca, în care mă spurcă (cu prilejul proiectului de lege depus de mine în 
Cameră, pentru amânarea plăţilor din mai). Violenţa lui Sifilipescu nu 
mă miră căci, spirit de ordine, cunosc ierarhia valorilor: un terțiar tre- 
buie să fie mai violent decât un secundar sau un primar. Îşi are şi mi- 
crobul lui Schaudin scara lui de valorizare. 

11 aprilie. — În ziua de duminică 7 aprilie, fiind la Breasta, m-am 
pomenit din senin cu un atac de gută, primul semn serios al bătrânețe- 
lor. M-a ținut până azi şi încă și azi îmi mai este piciorul umflat. 

— Mulțumită cenzurii nu s-a prea vorbit de mişcările studențești, ca- 
re se țin lanţ de vreo cincisprezece zile. Au fost bătăi serioase la Uni- 
versitate; Facultatea de medicină s-a pus în grevă — au fost Şi câteva ata- 
curi pe stradă, câţiva ovrei fiind daţi jos din autobuze, bătuţi și lucru 
trist — devalizaţi. Am notat deja incidentele de la clubul evreiesc „Con- 
cordia“ și cele de la congresul lui Gr. Filipescu. Guvernul n-a lăsat să 
se scrie nimic asupra acestor întâmplări, dar a dat sâmbăta trecută un co- 
municat idiot prin care se arăta că mișcările au luat sfârșit, așa încât lu- 
mea și-a închipuit că a fost și mai mult decât a fost. Deşi „mișcările au 
luat sfârșit“ am aflat alaltăieri prin alt comunicat că toate facultăţile din 
București au fost închise, și studenții trimişi acasă. Mi se spune azi că 
mișcările nu s-au potolit. Banca de Credit a fost ameninţată cu devasta- 
rea şi atacul n-a fost împiedicat decât prin delaţiunea unui student care 
a permis luarea măsurilor de pază là timp. Ieri a fost un concurs pentru 
posturile vacante de externi la spitalele și infirmeriile Casei Muncii 
C.F.R. la care studenții în medicină creștini au cerut să nu fie admiși 
ovreii; primind un răspuns evaziv din partea d-lui director Vogtberg, 
studenţii s-au postat în număr în fața localului Casei Muncii Și nici un 
student evreu n-a putut să se prezinte la concurs. 

Azi-dimineaţă Titeanu a fost la Franasovici să-i ceară bilete gratis 
pentru studenți, care s-au baricadat în căminele lor și nu vor să plece. 
In același sens a intervenit și dr. Angelescu și Inculeţ, declarând că alt- 
fel declină orice răspundere pentru dezordinele ce s-ar putea ivi. Proba- 
bil că fondurile secrete destinate tocmai acoperirii unor asemenea spe- 
ze neprevăzute, le mănâncă domnii de la Interne. 

12 aprilie. — Mi se povesteşte o anecdotă pe care o consemnez 
aici fiindcă oglindește plastic spiritul vremurilor. 

Un tânăr se urcă în tren și nimereşte într-un compartiment în care 
se aflau trei cuconiţe tinere și nostime. Filfizonul leagă vorbă cu ele și 
le întreabă cine sunt. 

— Sunt soţia unui colonel, răspunde cea dintâi. 

— Cum așa tânără și aveţi un bărbat deja colonel? 

— Ei da domnule, sunt tânără, sunt frumușică, mă învârtesc și băr- 
batu-meu deşi nu e bătrân a ajuns colonel. 

Cea de-a doua „se declară“ cam cu aceleași cuvinte fericita soție a 
unui secretar general de Minister. 

Dama a treia întrebată, răspunde fără conjur: Şi eu sunt curvă 
domnule, dar n-am bărbat! 

Persoana care mi-a repetat anecdota o auzise în casă la Gafencu. 
O povestea d-na B. după ce chemase pe zisul Gafencu: „Poftim de as- 
cultă şi d-ta istorioara mea, te va interesa, căci ai fost și d-ta secretar 
general!“ C"&tait le clou — vorba francezului! 


— Au reînviat vremurile lui Caragiale. Zilele trecute apostolul Iorga, 
vașnicul luptător democrat (!), alarmat de zvonurile despre o revizuire 
a Constituţiei, „a pus chestiunea“ Guvernului. Sonorul Guţă Tătărescu 
a declarat solemn că Constituţia nu poate fi modificată decât prin ini- 
țiativa a doi factori: sau Regele, sau Parlamentul. Dacă cafeneaua sau 
strada (sic) vor încerca să revizuiască Constituţia se vor izbi de zidul 
„de neînfrânt (?) și de neînvins“ al Guvernului (!!!) 

Caraghioslâcul acestor declaraţii își găsește epilogul în Adevărul 
de ieri. În prima pagină un articol de laudă la adresa lui Iorga Eu-nu- 
sunt-Eu și de „oroare“ faţă de dictatură. La pagina ultimă, două articole 
de laudă pentru legile dictatoriale votate săptămâna asta, în pripă: 

1) Legea prin care se autorizează Ministerul de Industrie să 
pună prețuri maximale; 

2) Legea prin care se autorizează Ministerul Agriculturii să ia 
prin decret orice măsuri pentru valorificarea grâului; 

3) Legea prin care se autorizează Ministerul Industriei să decla- 
re prețioase orice produse din ţară va hotărî. 

Guvernul Tătărescu aplică: 

Starea de asediu, 

Cenzura cea mai riguroasă, 

Face decrete-legi, 

Pune impozite, 

Modifică tot regimul nostru economic, 

Toate pe cale de decret, 

Contrar Constituţiei. 

Şi democraţia noastră aplaudă și se teme de schimbarea Consti- 
tuţiei de frica dictaturii. 

Halal ţară! 

15 aprilie. — De la Bacher-Bachet citire: 
„Niciodată Vaida nu va fi chemat să facă Guvern. Pe Rege poţi să-l în- 
juri, poţi să-l ameninţi — nu e nimic, se împacă cu adversarii săi. Ai vă- 
zut miniștrii care cu câtăva vreme înainte spurcau pe Rege — dar te rog 
să-mi spui, ai văzut pe cineva în slujbă care să fi înjurat pe Lupeasca? 
În ziua în care Vaida, fiind prim-ministru s-a prezentat Regelui cu un 
pașaport și cu un cec pe numele Duduii (consiliind o mai lungă călăto- 
rie în străinătate), soarta lui a fost pecetluită. După câteva săptămâni a 
căzut de la Guvern. Nu va mai veni niciodată. Regele îi dă acum târcoa- 
le, vorbește bine de Vaida și de acţiunea lui cu fiecare — dar la momen- 
tul oportun, se va opune Titulescu, sau d'Ormesson, sau cârciumăreasa 
din colț, și Guvern Vaida nu se va face cu toată aparenta dorință pe 
care va fi manifestat-o Vodă”. 

Interesant. 

Dl. Bachet (Bacher) este prietenul intim al d-nei Lupescu, pe care 
o vede zilnic. 

— Ieri, la întrunirea Comitetului Central al Uniunii Agrare, am făcut 
o expunere politică ce a avut oarecare răsunet. Am căutat să las bunul 
simţ să vorbească și am arătat rezultatele politicii de cârpeală. Numai 
cu o soluție concomitentă a celor trei probleme: lichidarea generală a 
pasivului, refacerea unei monede normale! și adaptarea la raporturile 
stabilite de criză între factorii economici — se mai poate spera în 
îmbunătățirea situăţiei. Am adăugat, că deși utilă o reformă a Constitu- 
tiei nu e suficientă pentru îndreptarea lucrurilor. Pentru prima dată nu 
am invocat autoritatea Regelui. Au contraire. 

— Alegerile de vineri au dovedit uzura Partidului Liberal, dar au fost 
înainte de toate un succes al lui Gh. Brătianu care trece de la 6 000 vo- 
turi (în alegerile generale) la 20 000. Atâtea palme aplicate Camarilei 
căci toată campania lui Gh. Brătianu a fost dusă pe tema corupţiei din 
jurul M. Sale. 

— Prin Marioara Ventura am făcut atent pe Paul Boncour (cu rugămin- 
tea a repeta și altora) asupra greșelii Franţei de a se amesteca în politi- 
ca noastră internă. E singurului pericol care ameninţă cordialitatea re- 
laţiilor celor două ţări. 


! Aceasta ceva mai târziu, după o perioadă de investiții şi lucrări publice indispen- 
sabile. 

17 aprilie. — Azi la adunarea generală a Băncii de Credit a venit 
și Trancu-lași (unde ñu merge Trancu-lași?). Exuberant, important, an- 
combrant, ne salută cu cuvintele: „Trancu über alles!“ — Nu, îi replic 
eu, nu așa, ci: „Als Trancu, lieber alles!“ N-a priceput. 


— Ziarele sunt pline de rolul lui Titulescu la Geneva, de telefonările 
lui Titulescu la Stresa, de acţiunea lui Titulescu cu privire la pactul orien- 
tal, de instrucţiunile lui Titulescu date lui Laval și lui Sir John Simon. 
Cu un cuvânt Titulescu dirijează politica Europei și a lumii. Și când mă 
gândesc că aceste caraghioslâcuri sunt publicate pe spezele noastre, ale 
contribuabililor! 


— Megalomania lui Titulescu scuză'pe a lui Blumenfeld, care îmi des- 
tăinuia azi-dimineaţă că cumnatul său este „Grand d’Espagne“. Un 
frate al d-nei Blumenfeld, un Weissengriin dacă nu mă înșel fiind bol- 
nav de piept a făcut cunoștința domnișoarei de Baides, pe vremuri, la 
San Sebastian. Spaniola s-a amorezat de Weissengriin. W eissengriin s-a 
vindecat de piept dar spaniola nu s-a vindecat de Weissengriin. 

Rezultatul: ' Weissengriin a devenit marchiz de Baides. Blumen- 
feld conchide: „Cumnatul de la mine stă cu pălăria în cap în faţa Rege- 
lui de la Spania!“ — „Păcat că nu mai e un Rege, în Spania!“ am con- 
chis eu. i 

20 aprilie. — Vară-mea Elena Perticari, văduva generalului Perti- 
cari şi fiica doctorului Davila, deși ajunsă la 70 de ani, deși operată de 
o gravă tumoare la intestin, deși șubredă şi cu o sumă de belele pe cap, 
nu vrea să abdice. Palatistă trup și suflet, cea mai mare fericire a ei e să 
se încurce în fustele Reginei. Duminica trecută aranjase o mare serată 
la ea, „cu program muzical“ la care trebuia să asiste Majestatea Sa. S-a 
întâmplat că Regina să-și strice în ajun stomacul așa încât serata a fost 
amânată pe miercurea următoare. Sosită miercurea și Suverana anun- 
țându-se pentru ora 10, toată lumea — vreo 100 de musafiri — s-a înfiin- 
tat la Elena înainte de ora 10. Simky Lahovari (damă de onoare) și Zwi- 
denek colonelul (cavaler de favoare) au venit pe la ora 10 scuzând pe 
M.S. care întârzia puţin deoarece fusese pofiită la masă de Rege. Zece 
şi jumătate, zece și trei sferturi și nix Regină. Lumea aștepta. La ora 
unsprezece fără zece, o scrisoare de la Palatul Regal. Mare emoție, Ele- 
na își pune ochelarii şi deschide plicul tremurând (desigur că nu mai 
vine!). Nu, scrisoarea, două rânduri cerea să se înceapă „concertul“ 
căci M.S. va mai întârzia încă deoarece rulează un film la Palat, pe care 
Regina vrea să-l vadă până la sfârșit!! „Ça jette un froid“ și d-na Che- 

: bab se așază la pian ca să mai încălzească atmosfera. În fine la ora do- 
udsprezece fără zece, soseşte Coana Mare. Cucoanele mai de rând, vreo 
80, aşteptau de două ceasuri bătute! Cu ce sentimente în suflet se ghi- 
cește! Aceşti oameni (vorbesc de întreaga Familie Regală) sunt incori- 
gibili, și își fac de cap. N-au decât o îndatorire: să fie politicoşi — şi îşi 
bat joc de lume la fiecare ocazie. Să te mai miri de bădărăniile fiului, 
când la fiecare pas te izbeşti de grosolăniile mamei? Bietul Carol a supt 
mitocănia odată cu laptele mumă-sii, cu tot sângele ei albastru! 

Serata Elenei Perticari a dat de altminteri prilej la o sumă de inci- 
dente hazlii. Toţi erau enervați de atâta așteptare și damele nu se mai 
stăpâneau. Principesa Voroniecka — veuveta noastră națională — pisa 
cu franţuzeasca ei prețioasă pe una și pe alta, ca să plaseze bilete pentru 
conferințele d-nei de Clermont Tonnerre, o ducesă seminebună şi „o 
prietenă“ a ei. Apucând pe Titi Mitilineu (soţia lui I. Mitilineu) de braţ 
„promettez moi chère madame votre collaboration (?), promettez moi 
de venir à la conference de la Duchesse de Clermont Tonnerre!“ — 
„Mais oui, madam j 'irai très volontiers.“ — „Non, non jurez moi que 
vous irez!“ — „Madame, du moment que je vous ai promis d'aller, j'i- 
rai — mais je wai pas l'habitude de prêter serment!” Şi i-a întors spa- 
tele. Fără a se descuraja, Veuveta se aruncă pe Constanţa Cantacuzino, 
respectabila octogenară: „Princesse chérie...“ — „Je n-ai pas habi- 
tude d'ètre appelée ainsi“ și îi întoarce și ea spatele. După ce sosise 
Regina, în toiul concertului, aceeași Constanţă Cantacuzino se scoală 
de pe fotelul ei să spuie câteva cuvinte Majestății Sale. Când vrea să-și 
reia locul, îl găsește ocupat de lady Hoare, semiturbata soţie a noului 
ministru englez. Fără să spună nimic se așază alături, pe un scăunel, 
lângă pian. Lady Hoare, care nici nu se prezentase Constanţei Can- 
tacuzino, îi spune: „Vous voulez casser la tête?“ — „Pourquoi?“ — 
„Parce que vous restez dans le piano.“ — „Oh, j'aime la musique“ 
răspunde Constanţa Cantacuzino. „Moi, je la dâteste“ replică engle- 
zoaica — iar coana Constanţa închide dialogul prin cuvintele: „Je m'en 
rends compte, vous preferer «les fauteuils»!!“ 

Această lady Hoare e o adevărată grădină de femeie. Nu te plic- 
tiseşti un minut cu dânsa. Născută Bentinck, e o nepoată a Ducelui de 
Portland — familie binecunoscută de nebuni. Voiajează cu trenul dar e 
pretutindeni însoţită de un aeroplan cu care se urcă zilnic, la înălțimi, 
să respire aer curat. E așa de distrată încât uită tot, şi invitaţiile pe care 
le face și pe cele pe care le primește. Pofitit la dejun la dânsa, te duci și nu 

o găseşti — sau dacă ai pofitit-o trebuie să trimiţi să o aducă, fiindcă ui- 
tă toate. 

Abia sosiți, au şi ajuns în gura lumii — adică dânsa. Acum câteva 
zile a oferit un ceai la Legaţie. Simpatica lady s-a instalat la o ușă a sa- 
lonului şi a primit cu amabilitate pe toţi invitaţii; când a socotit că s-au 
scurs destui, a trecut la altă ușă și a spus: „Maintenant, c'este pour partir!“ 
Cu toată ţicneala ei se prezintă simpatic: nepieptănată, cu părul vâlvoi, 
mărunțică, deşteaptă, îmbrăcată alandala și de trei parale, aduce mult 
ca fizic pe Cella Delavrancea. Mai ales la toaletă: rochiile ei reamintesc 
pe ale Cellei, după ce le-ar fi purtat câţiva ani surorile ei mai mici. El, Ho- 
are un englez — murdar și prost îmbrăcat. Vine din Persia, unde a reușit. 
A lăsat bune amintiri şi în Egipt, unde a fost înainte deși e un beţiv 
împărătesc. Vorbește bine franțuzește și spune lucruri cu șir, când e treaz. 


— Generalul Moruzi s-a îmbolnăvit alaltăieri brusc. Acces de angină 
de piept. Procesul generalului Dumitrescu a fost întrerupt, și trebuia să 
înceapă d'a capo, de la rechizitor, după 23 de zile de dezbateri plicticoa- 
se, fiindcă Moruzi a fost înlocuit prin generalul Ignat. Codul justiţiei 
militare trebuie schimbat, în ce priveşte procedura înaintea Consiliilor 
de război, mai ales în aceste vremuri de stare de asediu — procesele cu 
caracter politic fiind lungi. 


— Joi seara Jockey-Clubul a dat o masă în onoarea lui Ciolak-Antici, 
ministrul Jugoslaviei care ne părăsește după 14 ani. Erau vreo 60 de 
persoane printre care Berns (însărcinat cu afaceri al Suediei), Kobilan- 
ski (consilier al Legaţiei polone), colonelul de I'Hermite (atașat al ae- 
rului francez) care pleacă și ei, precum şi d'Ormesson — ministrul Fran- 
tei — care din nefericire nu pleacă. Am făcut la sfârșitul mesei un mic 
speech în care între altele am spus că „notre ami Ciolak-Antici a su 
démontrer que dans un pays de bonne volonté, même un ministre allié 
peut se rendre populaire“. Era o săgeată la adresa lui d'Ormesson, pe 
care nu-l pot mistui — din nefericire lumea a priceput că voiam să 
înţep pe Arcizewski, ministrul Poloniei prezent și el la masă. 


se 4, 


— Discursul lui Beck la Geneva a fost publicat „in extenso“ în toate 
ziarele noastre, prin îngrijirea Legaţiei polone, care a mai trimis şi tra- 
ducerea discursului în plic, tuturor oamenilor politici mai însemnați. 
Judecata discursului iese din cadrul acestor însemnări. Ar fi multe de 
zis asupra lui. Sunt multe lucruri juste într-însul, dar nu e abil fiindcă 
vrea să fie prea abil. 

26 aprilie. — Socru-meu Ion Boambă a încetat din viaţă după gre- 
le suferinţe: uremie, la care de câteva luni se adăugase un neoplasm al 
intestinului. Deși era în 50 de consilii și câştiga milioane, nu lasă aproa- 
pe nimic, câteva sute de mii de lei. Lumea îl credea putred de bogat și 
mulți vor zice că-i ascundem averea pentru a nu plăti taxe de succe- 
siune! În realitate, erotoman senil, și-a cheltuit toţi banii cu femei, mai 
ales cu soţia unui avocat Porsena (!) în care, pe vremuri, Marghiloman 
îşi pusese oarecare speranțe. Acum a ajuns scriitor morali și peşte. La 
înmormântarea lui Boambă a luat cuvântul și Grigore Filipescu în nu- 
mele Băncii Blank, al cărui vechi membru și ultim președinte în consi- 
liul de administraţie fusese defunctul. Deși Grigore Sifilipescu ceruse 
chiar el să vorbească în numele Băncii, deşi discursul lui a fost bun, a 
oprit publicarea în ziare. Vorbind în numele băncii mofluze a săvârșit 
un act de curaj și de cavalerism — subtilizându-și însă propria sa proză 
a comis un act de lașitate: nu-i convenea ca miile de depozanţi frustraţi 
care blesteamă numele lui Blank să-l pună și pe al lui în același sac. 
Întreg pe e în această antiteză. 

Am petrecut săptămâna Paștelor la tară. În noaptea de 2 
spre 3 mais am avut minus 2 grade. Azi-dimineață, ca şi acum două zile, 
a căzut brumă, făcând mari stricăciuni. 

Înaintea Paştelor s-a întrunit Consiliul Superior al Apărării Naţio- 
nale, reorganizat printr-o recentă lege. Pe lângă generali şi cei câţiva mi- 
niștri de la departamentele economice, mai fac parte din consiliu și foș- 
tii prim-miniștri. Pentru ce, nu se știe. La ultima ședință, au luat parte 
din această categorie Iorga și Ghiţă Mironescu. Dacă nici acum n-o fi 
în regulă apărarea ţării, nu ma? e nimic de făcut. 

— Înainte de a părăsi Bucureștii am aflat că costisitoarele comisii ale 
Micii Entente economice au ajuns la un însemnat rezultat: Cehoslova- 
cia a redus taxele de import pentru salamul de Sibiu şi noi pe cele pri- 
vitoare Ja paradaise. Marele eveniment a fost consfințit printr-un tra- 
tat, care a fost supus Camerelor însoțit de o doctrinară expunere de mo- 
tive de 30 de pagini. Regret că numeroasele mele absenţe de la Cameră 
m-au făcut să scap ocazia de a felicită pe dl. Titulescu pentru acest 
mare succes. 

9 mai. — Acum trei zile, odată cu luna Bucureştilor s-a désskis: şi 
săptămâna lui Titulescu. Talleyrandul nostru a introdus anul trecut o pro- 


1 A scris un volum Făclii aprinse, şi mai multe articole în ziare pentru a dovedi că 
ceea ce ne pierde, în grele împrejurări de anarhie sufletească şi materială prin care tre- 
cem, este amoralitatea noilor generaţii. 

cedură nouă în politica lui de bluff. În fiecare primăvară, o săptămână 
de reclamă de exaltare şi de zgomot în jurul numelui și persoanei sale. 
Anul trecut şi-a adus pe Barthou, pe Beneș și pe Jefiici. A fost un ade- 
vărat delir de laude şi de hiperbole la adresa cancelarului român. Anul 
acesta comedia se repetă, cu personaje schimbate. Avem pe Paul Bon- 
cour, pe dl. și d-na Cotnăreanu, pe salariaţii lor jidanul Romier și Elena 
Văcărescu, un turc și un grec miniștri de externe în ţările lor și iarăși pe 
credinciosul Jeftici, sporit în grad. Am impresia că de data asta e ulti- 
ma văpaie a unei politici care a dat faliment. Fragila construcție a pac- 


turilor suprapuse și inoperante a fost dărâmată dintr-o dată prin gestul 


energic al lui Hitler. De la război încoace Europa se mișcă pe planul 
deliberărilor internaționale și se screme pe scaunul găurit de la Geneva 
fără nici un rezultat, înmulțind în aşteptarea... fătului — peticele de 
hârtie în jurul ei. Prin brutala înlăturare a Tratatului de la Versailles, 
Hitler a repus lucrurile în starea lor dinainte de 1914. Forţa, forţa ar- 
mată, îşi reia drepturile sale. Principiul securității și al dezarmării, tot 
rahatul de la Societatea Naţiunilor urmează să fie reintegrat în țara 
Utopiei, în dulapul accesoriilor. Din regimul pacturilor fără efecte vom 
trece din nou la regimul alianțelor bazate pe interese reale. Iar cele 140 


„de pacturi și suprapacturi scumpe d-lor Titulesco & Co vor rămâne sim- 


plă garnitură pentru banchetele și întrunirile caraghioșilor de la Geneva 
care vor mai continua să zbârnâie până în ceasul măturoiului cel mare. 
Beneficiarii prea lungii răbdări a resemnaţilor Sote uBoli din toate 
țările nu se vor da bătuţi din primul moment. 

— Nu-mi e necaz pe politica lui Titulescu. Politica e hesin de con- 
vingere și de noroc. Faptul că nu ești de acord cu convingerile cuiva nu 
te îndreptățește să pui patimă în discuție. Ceea ce exasperează în ati- 
tudinea lui Titulescu e toată partea lăturalnică a acţiunii lui, e zgomotul 
pe care-l face, e toată reclama pe care o organizează, toată presa.pe ca- 
re o plătește, toate turpitudinile pe care nu numai le încurajează dar le 
patronează cu singurul și constantul obiectiv al preamăririi personali- 
tății sale și al pricopsirii familjarilor lui. Milioanele pe care Titulescu le 
aruncă presei în ţară și în străinătate sunt nenumărate și rezultatul obți- 
nut dovedește o dată mai mult cât de primejdioasă este influența aces- 
tei puteri venale a ziarelor. În străinătate toată lumea e excedată de pro- 
cedurile acestui isteric; în ţară, nimeni afară de Mihalache, nu-l poate 
suferi — Regele vrea să scape de el și împotriva tuturor omul își men- 
ține poziţia fiindcă toate ziarele sunt pline de discursurile lui, de inter- 
viurile lui, de succesele lui, de voiajele şi de prostiile lui. Titulescu 

consideră politica ca un film, și metodele sale sunt copiate după ale re- 
gizorilor de la Hollywood. 

Ultima lui invenţie, numărul de senzaţie al săptămânii organizate 
anul acesta a fos exibiţia perechii Cotnăreanu. Titulescu voia să aducă 
în Bucureşti pe Ossuski (ministrul cehoslovac la Paris) și în vederea ro- 
lului ce este rezervat acestei semivedete geneveze sub viitoarea pre- 
şedinţie de republică a lui Beneș, să-l măgulească dând vizitei sale un 
caracter mai deosebit și neprevăzut. Pe de altă parte putoarea de Elena 
Văcărescu, care în afară de ieslele lui Titulescu mai rumegă şi în alte 
grajduri dorea să răsplătească generozitatea Cotnărenilor și să le arate 
ce poate în România. Combinația s-a pus repede la cale. Cotnărenii au 
invitat pe yachtul lor în afară de Văcărească şi de Romier (un alt salari- 
at al lor) — pe dl. și d-na Ossuski și au pornit cu toţii de la Marsilia la 
Constanţa. N-ar fi fost nimic de zis dacă Cotnărenii n-ar fi fost Cot- 
năreni. D-na Cotnăreanu este fosta soţie a faimosului Cotty, care de la 
parfumurile de la Grasse prin tot felul de învârteli și de afaceri s-a ridi- 
cat la invidiabila situaţie de miliardar. Cotty şi-a pierdut capul la bătrâ- 
neţe .și nemaiștiind ce să facă cu banii s-a băgat în politică, lansând 
ziarul L'ami du Peuple pe care-l vindea cu 5 centime și care a ajuns 
astfel la un mare tiraj. Nu s-a mulțumit cu atât. S-a ales și deputat, a 
cumpărat și Figaro-ul şi şi-a luat și metrese cotate pe piaţa Parisului. A 
făcut la un moment dat și fericirea Elvirei Popesco. Lansat într-o viață 
nouă, cu ambiţii care întreceau puterile sale intelectuale, i s-a scârbit de 
nevastă şi a hotărât să divorțeze. În acel moment precis a apărut Cot- 
năreanu. Băiat chipeș, a intrat pe sub pielea d-nei Cotty. Aceasta se că- 
sătorise cu Cotty sub regimul comunităţii. Fiecare soţ adusese în căsni- 
cie suma de 5 000 franci, toată averea fiecăruia. Din averea lor totală 
de 10 000 franci, Cotty făcuse în 30 și ceva de ani sute de milioane. La 
despărțire d-na Cotty avea dreptul la jumătatea averii comune. Tribuna- 
lele, după divorţ au condamnat pe Cotty să plătească fostei sale soții 
frumușica sumă de 450 milioane franci. D-na Cotty — fostă — al cărei 
spirit rector era Cotnăreanu a cerut plata imediată și a forţat pe Cotty 
să-şi lichideze toate afacerile în pagubă ca să se achite. Aşa a trecut 
Figaro-ul în mâinile d-nei Cotty, care, pentru a răsplăti pe Cotnăreanu 
de devotamentul lui, i-a dăruit, înainte chiar de a-l lua de soţ, importan- 
tul imobil din Rond Point des Champs Elysées, proprietatea ziarului. 

Până în 1932 am ignorat cu desăvârșire existența acestui Cotnă- 
reanu. Aflându-mă atunci la Paris am luat într-o zi întâlnire cu Pietri 
care era ministrul de finanţe. Pe când stam de vorbă cu Pietri, cu care 

mă închisesem în cabinetul lui, a venit un secretar şi i-a spus ceva la 
ureche. Pietri recomandase secretarilor să nu lase pe nimeni să ne tul- 
bure, și-l vedeam acum jenat și perplex, și neștiind ce să facă. Am ghi- 
cit că un personaj important cerea să-i vorbească și ca să-l scot din în- 
curcătură l-am rugat eu să primească pe solicitator. Mi-a mulțumit cu 
efuziune, şi mi-a spus: „ce ne sera que cinq minutes et d’ailleurs c'est 
un de vos compatriotes“. Am văzut intrând un domn zvelt, fără nici o 
urmă de tip semit, îmbrăcat ca un gentleman englez, ras, cu părul că- 
runt — aducea mult cu Citta Davila — şi astfel am făcut cunoștința d-lui 
Cotnăreanu. După ce a plecat, Pietri — mirat că nu-l cunoșteam — mi-a 
spus numele lui și că e „logodnicul“ d-nei Cotty. Mi-a povestit apoi tot 
romanul divorțului şi am avut impresia că influenţa lui Pietri ca şi a 
altor politicieni care aveau polite morale de plătit lui Cotty nu era stră- 
ină de presiunile ce se făceau, tocmai în acel moment, pentru realizarea 
creanţei d-nei Cotty. Nu puteam să pricep cum de nu auzisem niciodată 
nimic despre acest Cotnăreanu, român „per tu“ cu miniștrii francezi şi 
„gigolo“-ul multimilionarei d-ne Cotty. Pentru o judecată mai com- 
plectă a omului voi adăuga că după ce-i făcusem cunoştinţa la ora 11 
a.m. și deși nu schimbasem cu el decât două vorbe, la ora 3 p.m. nevas- 
tă-mea s-a pomenit la hotel cu un splendid coș cu flori rare, iar eu cu 
carta lui de vizită din cuprinsul căreia am aflat cu nouă surprindere că 
„compatriotul“ meu dl. Cotnăreanu era și consul al României... la Cher- 
bourg! M-am informat și am putut astfel identifica pe dl. Cotnăreanu 
cu dl. Leibovici de la Podul Iloaiei. Cum a putut ajunge Leibovici din 
Podul Iloaiei Cotnăreanu, consul la Cherbourg, pește parizian și milio- 
nar internaţional (căci s-a însurat cu d-na Cotty) a rămas pentru mine și 
până azi un mister. Am aflat numai că mai are un frate zaraf în Bucu- 


` reşti şi altul speculator de mici invenţii (cuțite automate, ceasornice cu 


muzică etc.) la Paris; că ar fi nesupus față de serviciul militar și alte 
fleacuri. 

După ce a luat pe d-na Cotty a cumpărat un splendid hotel avenue 
Raphael la Passy și yachtul Kedivului și a încercat să se lanseze în „lu- 
me“. Dar „lumea“ l-a primit cam prost (mai ales după o campanie de 
presă a fiului Cotty, care-l trata de pește și de escroc) și atunci s-a arun- 
cat în „rumunism' și s-a agăţat de Elena Văcărescu. A înfiinţat Ja Mai- 
son des Roumains, a donat 500 000 franci pentru căminul studenților 
români din Cité Universitaire etc. Și mai ales a intrat cu ziarul Figaro 
în serviciul lu: Titulescu. 

Yachtul Cotnărenilor încărcat cu perechile Ossuski și Văcărescu- 
"Romier a fost primit la Constanța cu onoruri regale. Un vagon special 
şi un secretar de legaţie s-au trimis în întâmpinarea înalților oaspeţi 
care du fost salutaţi pe peronul Gării de Nord de însăși Excelenţa Sa dl. 
` Titulescu și de câţiva membri ai Guvernului. Invitaţi chiar în seara 
sosirii lor la un dineu la Externe, au fost duşi a doua zi la Sinaia, cu tren 

` special, şi reţinuţi la dejun la Rege care a conferit d-lui Cotnăreanu pla- 
ca de mare ofiţer al Stelei — probabil în format special, cu solzi. Mi-a 
crăpat obrazul de rușine, dar ce puteam face? La toate festivitățile săp- 
tămânii organizate de Titulescu ca şi la 10 Mai, Cotnărenii au fost în 
fruntea bucatelor. Cât a trebuit să ungă ziarele și pe gazetari ca să fie 
trataţi cum au fost tratați. „Oaspeţii noștri“, „oaspeţii țării“, s-au bucu- 
rat nu numai de simpatia presei din Sărindar, dar și de aceea a foilor 
naţionaliste. l i 

Scârbit, n-am luat parte la nici una din „festivități“ pretextând do- 
liul. Am fost numai la Cameră pentru primirea lui Paul Boncour — fă- 
ră Cotnăreni, și la revista de la 10 Mai, fiindcă știam că nu voi fi în ace- 
eași tribună cu ei. La Cameră primirea a fost aranjată în sala bibliotecii 
(Parlamentul fiind în vacanță, Titulescu n-a mers cu îndrăzneala până 
la convocarea unei sesiuni extraordinare — și mă miră — pentru sărbă- 
torirea lui Boncour). S-a ridicat o mică tribună, drapată în culori naţio- 
nale, așezată printre plante verzi. Toată garnitura avea un aer funebru, 
lipsea numai catafalcul. Titulescu a citit un discurs frumos, dar gol care 
a emoţionat adânc pe Potârcă. Sta în fața mea, etalat pe trei scaune. 
Cânda a ajuns Titulescu la peroraţie, lui Potârcă a început să-i bâţâie 
burta și să-i curgă lacrimile din ochi. Boncour a fost și el la înălțime; 
vorbea, nu citea — și a izbutit să fie mai melodramatic și mai gol ca 
Titulescu — ce qui n’est pas peu dire. Mă întreb până unde o să ajungă 
platitudinea noastră faţă de Franța, dacă după Barthou și Boncour o 
veni să ne mai vadă încă o vedetă pariziană. 

11 mai. — La recepţia de joi de la Cameră am avut „une prise de 
bec“ cu Titulescu. Arcizewski venise foarte alarmat la mine să-mi spu- 
nă că Varşovia era precis informată că Titulescu pregăteşte un tratat de 
alianță cu U.R.S.S., tratat prin care trupele rusești vor fi autorizate să 
treacă prin România spre Cehoslovacia, în cazul unui conflict între 
această ţară și Germania. Am răspuns ministrului polon că nu aveam 
nici o cunoștință despre un asemenea tratat, nici despre negocierea lui 
şi că în tot cazul nu credeam posibilă o clauză ca aceea pe care mi-o 
revela. Arcizewski a insistat. I-am declarat atunci că dacă Titulescu ar 

încerca așa ceva, ne-ar avea pe toți împotriva lui. Nu va fi niciodată 
posibil să se încheie o astfel de convenție care să autorizeze invazia ru- 
şilor în țara noastră. Ca să lămuresc chestiunea am pus direct şi pe loc 
întrebarea lui Titulescu. A început să urle „că vrem să-l facem nebun“, 
„Că toate acestea sunt invenţii ca să-l dărâme pe el“, „că el nu e un tră- 
dător“ etc. etc. Și fiindcă se strânsese lume în jurul lui, și fiindcă ridi- 
case tonul i-am replicat verde: „Ascultă Titulescu, nu eşti un trădător 
dar eşti așa de orbit de politica ta, așa de îngrijorat în același timp de 
falimentul ei, care se desenează, încât ai fi în stare să faci orice ca să 
ieși din încurcătură“. A continuat să urle. I-am întors spatele. Esenţia- 
lul e că chiar dacă tratează ceva cu Moscova nu va admite clauza cu tre- 
cerea forţelor sovietice prin România. Că a fost ceva sunt sigur. Prea ți- 
pă Titulescu ca din gură de șarpe. Și dacă acum se jură că n-a fost 
nimic, e fiindcă nu mai e nimic, şi aceasta deoarece Franţa a dat înapoi, 
căci Franţa ne cerea să facem toate concesiile rușilor. Tot prin Arci- 
zewski am aflat că ambasadorul german la Paris a fost la Laval și i-a 
spus că dacă Cehoslovacia trebuie să devină o bază de operaţii pentru 
armata rusă, atunci e mai „conzult“ să o ia Germania înainte și să ocu- 
pe Cehoslovacia, ea. Faţă de această ameninţare Parisul a dat înapoi, și 
clauza cu trecerea forțelor ruse prin România a căzut în baltă. 

Nervozitatea lui Titulescu e iarăși într-o fază de exasperare. A slă- 
bit, e galben-verde, se agită, urlă, nu ştie ce face. Miercuri Regele tre- 
buia să primească pe miniștrii Iugoslaviei şi Norvegiei care-și prezen- 
tau scrisorile lor de acreditare. Titulescu trebuia să fie la Palat la ora 12. 
A sosit la ora 12 și 35, Regele aștepta în mare ţinută într-un salon, mi- 
niștrii în uniformă într-altul. Nu s-a scuzat şi Regele nu i-a făcut nici o 
observaţie. A doua zi la conferinţa lui Boncour, ţinută sub președinția 
lui, a sosit la ora 9,40 deşi conferința era anunțată pentru ora 9 şi noi 
toți cu primul ministru în. frunte eram acolo și aşteptam de la ora 9 fără 
un sfert. Amicul Titulescu a găsit sat fără câini... l 


— Vineri, la revista de 10 Mai, o lume nebună. S-a ajuns cu mare gre- 
utate la tribune din cauza nechibzuitelor căi de acces. Prevăzător, am 
pornit de acasă de la ora 8 1/2. Mi-a trebuit un ceas până să ajung la tri- 
buna Regală. Jumătate din Corpul diplomatic n-a putut răzbi decât fă- 
când ultimul kilometru pe jos, în praf. Au sosit oamenii ca vai de ei cu 
uniformele murdărite, cu decoraţiile pe dos, asudaţi şi furioși. Soţia mi- 
nistrului Austriei a fost chiar îmbrâncită şi izbită în spate cu patul puş- 
tii. Regele, care n-are nimic mai bun de făcut, a hotărât o nouă rându- 

ială pentru invitaţiile la Revistă. Observasem deja că invitaţia mea nu 
era liberată ca în toţi anii: DI. C. Argetoianu, fost ministru — ci se mai 
adăugase menţiunea: decorat cu Marea Cruce a Ordinului Serviciul Cre- 
dincios. Nu pricepusem și socotisem acest adaos ca o probă mai mult 
de prostul gust care domnește în toate sferele Palatului. La Cotroceni 
am aflat tâlcul și importanța menţiunii cu pricina. Regele a hotărât că 
numai foștii miniștri decoraţi cu Marea Cruce a Ordinelor Carol, Servi- 
ciul Credincios și Ferdinand să fie invitaţi în tribuna Regală, ceilalţi în 
tribuna Președinției Consiliului situată mai departe la un loc cu tribuna 
Ministerului de Externe. Printre foștii miniștri prezenți nu eram decât 
eu și Goga în categoria fixată de Rege. Ceilalţi foşti miniștri, Mihala- 
che, Lupu, Iunian etc. nefiind decoraţi cu Ordinele sus-arătate, au fost 
așezați în tribuna Președinției, și se arătau furioși. Furioasă şi Didina 
Cantacuzino, nepoftită nici dânsa în tribuna Regală,cu atât mai furi- 
oasă cu cât Elena Perticari, rivala ei în lupta de la Societatea Ortodoxă, 
se lăfăie ca damă a Palatului în dosul jeţului Reginei Elisabeta. Şi-a 
mai făcut Majestatea Sa de drag. 

Am stat mult de vorbă cu Maximos, ministrul de externe al Greci- 
ei, cu Jeftici, primul ministru iugoslav şi cu Rușdi Aras, ministrul turc 
al afacerilor străine. Din câteșitrei, acesta din urmă pare mai inteligent, 
cu mult. Maximos șiret iar Jeftici bleg. Toţi erau impresionați de cali- 
tatea materialului omenesc care defila înaintea lor, dar priveau cu oare- 
care ironie costumele de vicleim care au transformat armata noastră, 
dându-i aspectul unei trupe de operetă. 

— Goga mi-a povestit ultima lui audienţă avută zilele trecute. Regele 
nu se gândește decât la plecarea sa la Paris, la sfârșitul lui mai. De o 
schimbare de Guvern, de o modificare de Constituţie nu poate deci fi 
vorba acum. La întrebarea lui Goga dacă a renunțat la revizuirea Con- 
stituţiei, Regele răspunde: nicidecum, dar la toamnă. Goga îi arată că o 
asemenea amânare ar exclude o schimbare a Constituţiei cu. Tătărescu. 
De ce? întreabă Regele. — Fiindcă, a replicat Goga, până la toamnă 
Guvernul Tătărescu și Partidul Liberal ar fi prea uzaţi. Deja acum, Gu- 
vernul e uzat. Însă conjunctura e favorabilă, căci chestiunea a fost agi- 
tată și toată lumea se așteaptă la o modificare a pactului fundamental. 
Până la toamnă situaţia poate să se schimbe. Goga a mai spus Regelui 
că el vede în amânare renunțarea Suveranului la proiectul de a schimba 
Constituţia. Regele l-a întrerupt zicând: nicidecum și sunt gåta să fac 
declaraţii publice de pe acum, în acest sens. — „Să te ferească Dum- 
nezeu, a întrerupt Goga, ar fi să coalizezi toate forţele antirevizioniste, 

care ar împiedica reforma la toamnă.“ — „Ai dreptate. Nu m-am gân- 
dit.“ Goga i-a mai reproșat că l-a îndemnat pe el să ia poziţie în această 
chestiune, despre care a vorbit la congresul partidului său, anunțând imi- 
nenta schimbare a Constituţiei și acum rămâne de râs. A adăugat că da- 
că până la iunie nu se schimbă nimic, el va lua poziție publică faţă de 
politica Regelui, şi în contra ei. Regele era plictisit — spune Goga — 
şi a terminat zicându-i: „Să ne mai vedem după sărbătorile astea“. 

Goga pare descurajat. Mi-a declarat că nu mai poate sta cu braţele 
încrucișate, și că trebuie să facem ceva: Regele nu ştie decât de frică. 
A rămas să ne mai vedem și noi. Faţă de mine Goga a rămas pe punctul 
stabilit împreună în întrevederea noastră din 15 februarie. 

— Îmi cade în mână ultimul număr din l'Illustration Francaise. Glo- 
rificarea d-lui și d-nei Renard, uciși într-un accident de avion, în Africa 
Ecuatorială: în faţa Invalizilor, la funeraliile naţionale ale fostului guver- 
nator și ale soţiei sale, ministrul Coloniilor în cuvinte înaripate vorbeș- 
te de cei doi eroi ai geniului francez. Şi-mi aduc aminte că doamna Re- 
nard a debutat în viața publică în pielea goală, la Moulin Rouge, că, fa- 
tă frumoasă a fost „distinsă“ de fostul prefect de poliţie al Parisului 
Chiappe, că a izbutit apoi să ia de bărbat un american milionar care mu- 
rind i-a lăsat o mare avere, şi că în sfârșit Chiappe a „colat-o“ ca soție 
prietenului său Renard, pe atunci prefect al Seinei. Au și francezii Cot- 
nărenii lor. 

12 mai. — leri seară la Palat concert și recepţie în onoarea balca- 
nicilor. Regele afectat de golul făcut în jurul său de către lumea poli- 
tică. În afară de Goga și Jean Th. Florescu — nimeni. 

— Boncour a fost ieri la mine. Am profitat de ocazie pentru a-i arăta 
greșelile politicii franceze faţă de noi. Căutând a se amesteca în politi- 
ca noastră internă, francezii își alienează simpatiile atât de mari care le 
au în România. Politica noastră nu e bazată numai pe argumente de or- 
din sentimental ci pe o justă apreciere a intereselor noastre naţionale. 
Oricine ar fi la Guvern, nu va face decât politică alături de Franţa. Ar fi 
trist pentru Franţa dacă alianța noastră ar fi numai în funcţie de pre- 
zența lui Titulescu într-un Guvern. Că Titulescu are tot interesul să 
acrediteze o asemenea legendă în Occident se pricepe; se pricepe mai 
puţin că Parisul îi dă crezămâmt. I-am explicat starea de spirit a par- 
tidelor noastre, demonstrându-i că așa-zisele grupări fasciste n-au nimic 
comun în simpatiile lor față de o ideologie cu Hitler și cu Germania. 
Am impresia că l-am convins. Din nefericire Boncour nu e Franţa, Pon- 
cour s’en faut. : 

13 mai. — Ieri seară a murit mareșalul Pilsudski. Autoritatea lui 
era cheia de boltă a întreg edificiului polon. Neastâmpărat, cu o clasă con- 
ducătoare frământată de ambiţii nemăsurate, poporul polon va fi supus 
prin dispariţia conducătorului său necontestat la grele încercări. E posi- 
bil ca dictatura militară să fie menţinută sub numele altui general. 

— Ieri la Cameră, Săveanu, ca să se găsească în treabă, ne-a poftit să 
sărbătorim pe balcanici. Toţi deputaţii fiind pe acasă a fost un număr 
ridicol de mic de parlamentari prezenţi. De data asta recepţia s-a lăsat 
fără discursuri. Numai două-trei cuvinte de bună primire din partea lui 
Săveanu care a terminat strigând pe limba fiecăruia: trăiască Grecia, tră- 
iască Iugoslavia, trăiască Turcia. Pe turcește a strigat: jaşașin Turkia! 
Titulescu a înnebunit, literal, de bucurie, auzind aceste cuvinte: „Cum 
mă? J'assassine la Turquie?“ și urla printre oamenii miraţi: „Ha, ha, 
j assassine la Turquie! Minunat!“ 

Tânărul și proaspătul subsecretar de Stat (al Armamentului) Bejan 
făcea pe importantul printre cei câțiva deputaţi întruniţi. Încă un produs 
al democraţiei integrale. Ingineraș la o societate de petrol a debutat în 
viaţă printr-o bătaie strașnică pe care i-au tras-o niște petroliști străini 
din Prahova, beți. Devenit ginerele lui Ducquet, macherul de la Con- 
cordia belgiană, a fost împins de acesta în mod nerușinat. Prin Ducquet 
a obținut de la belgieni reprezentanța firmelor care fumnizau tot mate- 
rialui necesar societăţilor petrolifere și rafinăriilor controlate de grupul 
Vega-—Concordia-Credit Petrolifer. Contract pe 15 ani, din care au tre- 
cut vreo 7. Bejan înghite astfel câteva milioane în contul unui însemnat 
material care trece prin mâinile lui. În plus, Ducquet l-a numit director 
general al Creditului Carbonifer. Odată așezat în caşcaval, și cu prime- 
le milioane în buzunar, gentlemanul a divorțat, despărțindu-se şi de 
socru-său și s-a aruncat în politică şi în Partidul Liberal. Prin intrigă și 
prin parale a curăţat pe Nicolaescu la Prahova şi i-a luat locul. Prin ace- 
leași mijloace a ajuns acum stibsecretar de Stat. Numirea lui a fost ex- 
plicată ca o compensație dată partidului, şi în special tineretului liberal, 
pentru numirea lui Caranfil (străin de paru) în locul lui Irimescu, ca 
subsecretar al aerului. ; 

— Am asistat ieri la a doua conferință a lui Boncour, asupra Sui 
tății“. Subiect banal dar vast, pe care Boncour a ştiut să-l expună cu o cla- 
ritate și cu o metodă remarcabile, într-o limbă frumoasă și cu o potrivi- 
re de expresii impresionantă. Dacă s-ar fi făcut actor Boncour ar fi: fost 
un mare actor. Mărunt cum e, cu pomătuful lui de păr alb care i se zba- 
te peste ochi și pe care îl dă înapoi peste creștet, ca o coamă, printr-o 

mișcare bruscă a capului, — cu mâinile lui fine şi elegante, cu nasul lui 
cam cârn, aduce cu Robespierre, un Robespierre cu dimensiuni reduse, 
din toate punctele de vedere. La Paris în cercurile parlamentare i se și 
zice „Robespierrot“. În realitate seamănă mai mult cu T alleyrand. Mar- 
tha Bibescu mi-a povestit că într-o seară la masă la Stanislas de Castel- 
lane, stăpânul casei aşezase în dreptul scaunului lui Boncour bustul 
bunicului său. Profilul lui Boncour era aproape identic cu acela al Prin- 
cipelui de Benevent. Circulă într-adevăr legenda că doctorul Paul Bon- 
cour, tatăl lui „Robespierrot“ era fiul natural al lui Talleyrand. Cu sau 
fără sânge albastru, e cert că socialistul Boncour are apucături „de petit 
maître“ şi că-i place să frecventeze cercurile aristocratice. E avocatul 
mai multor capete încoronate, aleargă după decoraţii și se ţine de 15 ani 
cu Marioara Ventura „sociétaire de la Comedie Frangaise“. Cam peri- 
mat în viața politică franceză în care n-a putut de altminteri niciodată 
să se ridice peste situaţia utilităţilor interimare, bietul Boncour se simte 
în al șaptelea cer în mijlocul aclamaţiilor delirante cu care platitudinea 
română-l întâmpină pretutindeni, de când a sosit la București. 

— Ieri a sosit Vaida la București, „numerus valahicus“, întâmpinat la 
Gara de Nord de tot poporul lui D.R. loaniţescu. E curios cum, la iai, 
toate prostiile prind. 

— Toată lumea se întreabă ce o fi căutat Maximos la Regina Elisabe- 
ta. Presupun că a vrut să se asigure că Regina „nu reflectează“ să se în- 
toarcă la Atena, unde e urâtă de toată lumea. Se vorbeşte într-adevăr 
din ce în ce mai mult de restabilirea Monarhiei în Grecia, şi perspectiva 
Reginei Elisabeta umbreşte mult calea Regelui George. Se pare că du- 
pă ce vor fi împușcat sau condamnat pe toţi venizeliștii, guvernanţii 
actuali vor aduce în tot cazul un Rege. Întrucât privește pe Elisabeta, să 
fie fără grijă nu părăsește ea nici Bucureștii nici pe Scanavi. Acesta a 
pătruns în.inima întregii familii; pe Regele Carol l-a câștigat definitiv 
oferindu-i o pușcă de vânătoare engleză de 60 000 lei, spre marea in- 
dignare a lui Mocsoni care mi-a povestit faptul. 

— Di. prof. Romul Cândea de la Universitatea din Cernăuţi mă 
anunţă printr-o scrisoare foarte amabilă că m-a părăsit pentru a trece la 
Vaida „unde speră să ne regăsim cât de curând“! Era un om cumsecade 
şi subțire, cel puţin așa mi-a părut și nu regret atât că a părăsit rândurile 
„Uniunii Agrare“ cât regret că a părăsit pe acelea ale oamenilor subțiri 
și cumsecade. Umblă după procopseală și se va păcăli. Cred cel puţin. 

Vineri, 17 mai. — Ieri am primit vizita lui Vaida care a sosit dumi- 
nică în București și a fost primit la gară cu mare alai organizat de D.R. 

loaniţescu și de studenţii lui Zelea Codreanu puși la cale de Nae Iones- 
cu. E prima apariţie a lui Vaida în Capitală de când s-a identificat cu 
„numerus valahicus“ și la întrunirea pe care a ţinut-o duminică după-a- 
miază a avut lume multă. La orașe are tot tineretul, incontestabil. Orgi- 
ei de popularitate de duminică au urmat două-trei zile de reculegere şi 
de consfătuiri cu imaculatele Vestale care întreţin focul sacru al naţiona- 
lismului integral, printre care și în fruntea bucatelor se prenumără C. 
Angelescu (bulgar), Mirto (italo-greco-israelit cu cetățenie română con- 
testată), D.R. loaniţescu și Voicu Niţescu (ţigani). După care a început 
„la tournée des Grands Ducs“ adică a șefilor de partide. Am avut astfel 
şi eu cinstea să primesc pe Alexandru Vaida Voievoda Valachorum. 
L-am găsit schimbat în bine. Nu se mai pierde în istorioare ne- 
sărate și în digresiuni fără interes. Strânge subiectul. E de acord cu mi- 
ne că pe Rege nu se mai poate conta și că orice acţiune politică trebuie 
îndreptată de acum înainte de jos în sus. Îmi expune cu mult calm acţi- 
unea sa pe care o consideră ca o pârghie pentru realizarea unui pro- 
gram de reînnoire pe toate terenurile, pe cel economic ca pe cel politic 
— pe cel social ca pe cel moral. Numerus Valahicus nu e o formulă alea- 
să de el, a cules-o pe buzele tuturor în Ardeal și e singura formulă plas- 
tică ce exclude un naționalism extremist și periculos. Vaida recunoaște 
dreptul tuturor minorităţilor la o existență netulburată și întru nimic 
inferioară nouă, dar reclamă pentru elementul românesc drepturi pro- 
porţionale cu numărul populaţiei, şi reclamă aceste drepturi în toate 
ramurile activităţii publice și particulare. Nimic de zis pentru numărul 
valahic în ceea ce priveşte funcţiile publice — în schimb în ceea ce 
privește utilizările de ordin privat (mai ales cele de ordin profesional), 
sau cele bazate pe încrederea personală a celor ce investesc capitaluri 
într-o întreprindere, ar fi prea multe de zis. M-am mărginit să constat 
că curentul provocat de acţiunea lui à prins, că dată fiind carența Su- 
veranului acest curent poate fi folosit pentru realizarea unui program de 
prefaceri generale, și am mărturisit fostului președinte de Consiliu că văd 
posibilitatea unei colaborări între noi. L-am sfătuit să nu facă partid. 
Deşi împins de prietenii săi să întemeieze unul, dânsul rezistă și mi-a 
declarat că „Frontul Românesc“ nu e partid și că într-însul pot intra și 
alte formaţii conservându-și organizaţia lor. A rămas să ne mai vedem. 
Ne-am mărginit să punem primele jaloane ale unei viitoare colaborări. 
— Am dat un interviu ziarului Adevărul prin care explic că congresul 
Uniunii Agrare care se va ține în zilele de 8 și 9 iunie nu e nici un con- 
gres de mase pentru a impresiona pe cineva, nici un congres menit să 

schimbe programul partidului, ci numai un congres tehnic, cu foarte 
puţini participanţi, întrunit pentru cercetarea câtorva probleme politice 
şi sociale la ordinea zilei. În interviul meu caut să deslușesc regretabila 
confuzie ce se face între propaganda de guvernământ și programele de 
partid. Un partid se încheagă în jurul unei idei sau al unei ideologii — 
programul său de realizări nu poate fi modificat fără o zdruncinare a 
însăși structurii partidului. Ceea ce partidele noastre dau drept progra- 
me de partid, și pe acestea le modifică întruna, sunt programe de gu- 
vernământ, nu de partid. Or, programele de guvernământ n-au sens de- 
cât pentru formațiunile politice chemate să ia răspunderea guvernării, 
şi în momentul când sunt chemate să o ia, fiindcă un program de guver- 
nământ variază, e de la sine înțeles, după împrejurări și posibilităţi. 

18 mai. — Pierredon, ministrul Ordinului de Malta, a oferit ieri 
seară un mare prânz la Jockey-Club, prânz la care am participat şi eu și 
cu prilejul căruia am avut o lungă conversaţie cu Savel Rădulescu, sub- 
secretarul de la Externe. A fost silit să-mi mărturisească că gestul Ger- 
maniei care a sfâşiat Tratatul de la Versailles a nimicit și politica de- 
liberativă postbelică şi că ne întoarcem la politica alianțelor dinainte de 
război. Dar, mi-a adăugat, pactele nu fac nici un rău, „nu sunt nocive“ 
după propria lui expresie, şi pregătesc tratate mai serioase de alianţă. 
Am convenit, cu rezerva cheltuielilor exagerate ce se fac la Ministerul 
nostru de Externe, că politica lui Titulescu e bună, dar prea slugarnică. 
Savel, aici, n-a prea știut ce să-mi răspundă și s-a aruncat într-un pane- 
giric al relaţiilor ce ar trebui să avem cu Germania, singura ţară cu care 
ne putem înţelege pe teren economic. Am avut impresia din câte a spus, 
dar mai ales din câte n-a spus, că patronul său Titulescu a început să-și 
îndrepte privirile spre Berlin. 

Pierredon a venit astă-seară la club încântat de audiența pe care a 
avut-o la Rege de la care a obţinut în fine autorizaţia să ne decoreze, pe 
G.V. Bibescu, pe Stârcea și pe mine cu Ordinul de Malta în categoria 
„d’Honneur et de Dâvotion“. Până aici Majestatea Sa nu admisese în 
această categorie pe nimeni în afară de el și de Prinţul Nicolae (noi fuse- 
serăm decoraţi anul trecut cu Crucea „de grâce Magistrale“). 

— Ediţie specială apărută pe la ora 8 publică verdictul Consiliului de 
Război care condamnă pe generalul Dumitrescu la 5 ani recluziune şi 
la degradare. Sic transit... Fostul „împărat“ (cum se numea el însuși) a 
fost transferat la Jilava. 

- 20 mai. — Toată lumea comentează cu satisfacție condamnarea 
generalului Dumitrescu. Severitatea Consiliului de Război e aprobată 

fără nici o rezervă. Prăbuşirea familiei Dumitrescu reamintește de pe 
vremea Domniilor Fanariote când „Hospodarii“ trimiși de Poartă jefuiau 
țara timp de doi ani după care se pomeneau cu capul tăiat. Vreo doi ani 
au jefuit şi Dumitreștii, tatăl și fiul, dar în loc să se pomenească cu ca- 
pul tăiat, s-au trezit cu 5 ani pușcărie, altul cu surghiunul căci dreptatea 
Padișahului s-a îndulcit cu vremurile şi nici în Serai nu se mai taie ca- 
petele. S-au schimbat vremurile, spre folosul Dumitreștilor. Militarii 
au început opera de asanare; când se vor trezi oare şi civilii? N-ar fi 
drept ca generalul Dumitrescu să lâncezească în închisoare pe când atâ- 
tia foşti secretari și subsecretari de Stat — ca să nu vorbim decât de cei 
din frunte — se lăfăiesc în automobile şi în palate cu tot confortul, do- 
bândite prin aceleași metode. 

— Naţional-ţărăniștii lui Mihalache au ţinut ieri o mare întrunire la 
Craiova la care agenţii lui Potârcă au adus multă lume. Cămășarul n-a 
ezitat să repună în circulație formule ca: „am luat toporul să dărâm... 
voi lua apoi mistria să reclădesc“ sau „trebuie să reclădim Ierusalimul 
țărănesc“ sau „voi opincarii trebuie să fixaţi dobânzile ce vreți să plătiți 
(sic)“. Te miri de neobrăzarea omului care a stat de curând la Guvern, 
fără alt rezultat decât îmbogățirea câtorva, şi care îndrăznește să mai 
vorbească și să mai atace pe alții — și de tâmpenia desculților care-l 
mai ascultă. Tot ieri la Cernăuţi, congresul Ligii Culturale cu Nistor, cu 
Mitropolitul și cu tot alaiul pus la cale de poliţie. Iorga cu barbă i-a tras 
un discurs în care, înjurând pe Vaida a repetat cuvânt cu cuvânt progra- 
mul acestuia. Ce caraghios! 

21 mai. — Am petrecut ziua de Sf. Constantin la Breasta. Zi poso- 
morâtă de ploaie. Şi mai posomorâtă în sufletul meu: e primul Sf. Con- 
stantin și Elena fără scumpa mea mamă! Simt că nu mai ţin la lucru 
mare pe pământ... 

26 mai. — Cu prilejul săptămânii lui Titulescu am avut de înre- 
gistrat și un incident neplăcut la Jockey-Club. Conformându-ne unei 
vechi tradiţii, comunicasem Ministerului de Externe că vom primi cu 
plăcere în tribuna clubului, la Băneasa, misiunile străine venite la Bucu- 
rești ca să participe la şedinţele Înţelegerii Balcanice — întrucât unii 
din delegaţi ar dori să asiste la curse. Ministerul de Externe, recte dl. 
Dragu directorul Serviciului Presei, s-a grăbit să ne trimită şi pe toţi 
gazetarii veniți la Bucureşti să urmeze dezbaterile Balcanilor. Printre 
aceștia era și un oarecare $milovici, evreu din București ajuns cores- 
pondent de ziare la Paris și soțul unei dame care ţinea prăvălie pe Calea 
Victoriei. După prima apariţie a lui Şmilovici în ziua de 12 mai în tri- 

buna Jockey-Clubului, comitetul a primit o întâmpinare scrisă, de pro- 
testare din partea câtorva membri ai cercului. Barbu Catargiu după ce a 
luat informaţiile cuvenite la Externe, care confirmau mai sus-schițata 
stare civilă a lui Şmilovici, a redactat un răspuns la întâmpinarea primi- 
tă în care arăta că toată vina nepotrivitei invitaţii cădea în socoteala. 
Ministerului de Externe și că de aici înainte vom fi mai puţin încreză- 
tori şi vom cere Ministerului lista doritorilor de invitaţii. Catargiu do- 
rind să aibă și consimțământul celorlalți membri ai comitetului Cercu- 
lui a cam întârziat cu trimiterea răspunsului, așa încât acesta nu ajun- 
sese încă la destinaţie în ziua de 19 mai, zi în care dl. Șmilovici s-a ară- 
tat pentru a doua oară în tribuna clubului. Alexandru Cantacuzino, fiul 
Didinei, un zăpăcit înscris în Garda de Fier, a venit și el la curse îmbră- 
cat în uniformă de gardist, și a trimis lui Șmilovici carta sa de vizită pe 
care scrisese o invitaţie politicoasă de a părăsi imediat tribuna. $milo- 
vici i-a răspuns pe carta sa, că fiind în serviciu comandat nu-şi va pără- 
si locul. Circula într-adevăr în Bucureşti ca „atașat“ pe lângă alt pește 
al presei pariziene, un domn de Rovera (al dracului francez!). Primind 
acest răspuns, Cantacuzino s-a dus la $milovici, i-a spus ceva la ureche 
şi amândoi străinii au părăsit tribuna fără să reclame nimănui. S-au 
supărat însă cu drept cuvânt comisarii clubului, Poulet Ghica și Alex. 
Zănescu. A trebuit să convocăm comitetele reunite (Club, Alergări) ca 
să împăcăm pe toată lumea, nu fără a trage un zavrac lui Cantacuzino. 

— Sub Domnia Regelui Carol al II-lea, o adevărată psihoză bântuie 
în toate straturile noastre sociale. Lumea crede orice. Orice pare posi- 
bil, şi cu atât mai posibil cu cât e mai absurd. Înapoiat acum patru zile 
de la ţară am aflat din gura fiecăruia că Regele a plecat la Paris, pentru 
vizita sa oficială. A plecat fără să știe nimeni (afară de Guvern) de frica 
atentatelor, și nu se va anunţa plecarea decât după ce va fi sosit la Pa- 
ris. D'Ormesson ar fi plecat deja de săptămâna trecută (faptul e ade- 
vărat) iar Titulescu urma să se urce în trenul regal la Geneva. Până ieri 
Bucureștiul a urlat, indignat de această călătorie clandestină a Regelui. 
Intre timp Regele era în jurul Aradului la vânătoare de capre. S-a îna- 
poiat liniștit ieri după amiază. Vina vâlvei făcută în jurul plecării Re- 
gelui e tot a Guvernului care a ţinut ascunsă, tot de frica vreunui aten- 
tat, deplasarea Majestății Sale. 

— Victimă a psihozei bucureștene a căzut și bietul Franasovici. Ple- 
cat la Viena să se caute de inimă, se povestesc tot felul de istorioare pe 
socoteala lui. Ba că a încercat nevastă-sa să-l otrăvească, ba că a plecat 
după el la Viena să-l silească la divorţ și câte și mai câte. Fapt e că Ma- 

ry Franasovici, născută Filipescu, fiica unui Filipescu autentic și a unei 
dame italiene de „chantant“ din Brăila (căsătorită ca văduvă cu colone- 
lul Văitoianu, omul pașapoartelor și fratele generalului Arthur) e o paţa- 
chină de mâna întâi. A înşelat pe Franasovici cât a putut, s-a ţinut cu 
Costache Lupu (fratele doctorului) cu care făcea afaceri, și acum s-a 
amorezat de inginerul Pușcariu, divorțat de sora doamnei Titulescu. În 
jurul lui Franasovici, care și el se ţinea cu nevasta lui Iancu Cosăcescu 
e numai pescărlâc. Au început acum să se agite apele. 


— Ieri a fost înmormântarea lui Sărăţeanu, fostul Regent, mort subit ` 


acum două zile. Vorbit la înmormântare cu Maniu care era furios fi- 
indcă nu se făcuseră fostului său Regent funeralii naţionale. I s-au dat 
onorurile datorite unui fost colan al Ordinului Carol. Guvernul a fost 
reprezentat numai prin Valer Pop, ministrul justiţiei. Un singur discurs 
al lui Viforeanu, procurorul general, în numele Casaţiei. Regele a fost 
reprezentat prin Prinţul Nicolae care a venit în întârziere cu un sfert de 
ceas. In Dimineaţa de azi un scurt interviu al lui Maniu: „Dacă dl. Tă- 
tărescu n-a venit la înmormântarea lui Sărățeanu, cauza e că e prost ori 
laş!“ Moravurile noastre politice se îndulcesc. 

— Dejunat ieri cu Goga care-mi povesteşte tribulaţiile Academiei 
pentru alegerea succesorului lui G. Balș, în Secţia Istorică. Iorga a pro- 
pus pe G. Brătianu, faţă de care se angajase, având o slăbiciune pentru 
el. Cum a aflat „Palatul“ a trimis pe Gusti, un fel de rândaș al Camarilei 
să propună pe Titulescu. Mare zarvă și mare încurcătură. Zarvă: Iorga 
s-a sculat în ședință secretă, a înjurat pe toată lumea, pe toţi cei „ajunși 
membri ai Academiei graţie lui“ și a cerut vot pe faţă, vot de la care mai 
toți s-au abținut. Incurcătură: Titulescu, întrebat, a răspuns că nu pri- 
meşte decât dacă e ales în unanimitate! Într-o ultimă ședință secretă, 
ieri, Titulescu a avut majoritatea. Iorga nu se lasă; votul definitiv e mâi- 
ne în ședință publică. Goga luptă alături de Gusti pentru Titulescu. 

Lenguceanu care a venit să-mi aducă o nouă ediţie a romanului lui 
socru-său Duiliu Zamfirescu, Viaţa la țară — îmi spune că Iorga e 
foarte amărât de atitudinea Regelui faţă de el. „De, i-am răspuns, i-a 
plăcut să facă pe calul de tramvai! Acum Regele a suit coasta!“ 

28 mai. — Inapoindu-mă ieri de la Sinaia am luat masa la Plo- 
iești, la restaurantul Berbecul. Prieteni ploieşteni au venit să-mi dea bu- 
nă ziua și mi-au povestit lucruri fantastice despre cele ce se desfășoară 
în orașul lor. Prefectul Sfetescu (cumnatul lui Tătărescu), Bejan (şeful 
local al liberalilor şi noul subsecretar de Stat), Em. Tătărescu (fratele 
primului ministru) şi alți câţiva fură de sting pământul. Universul a şi 


ÎNSEMNĂRI ZILNICE, 1935 69 


început o campanie pe chestiunea unor perimetre. Această afacere n-ar 
fi decât una dintre multe. Se zice că Sfetescu care datora 18-20 de mili- 
oane acum 2 ani, ar fi acum om de 150 milioane avere. 

29 mai. — Pangal, care a fost la Roma cu maltezii (Pierredon și 
La Rochefoucault) îmi raportează cele povestite de Pierredon pe drum. 
Înainte de plecarea lui din București, Urdăreanu l-a poftit pe el și pe La 
Rochefoucault la o mare masă dată în onoarea d-nei Lupescu. Urdărea- 
nu e instalat ca un prinţ în fosta casă a Prințului Nicolae din parcul Fili- 
pescu (casa Ruleta) ajunsă, după ce a trecut prin mai multe mâini în po- 
sesia Regelui. La masă — masă elegantă şi suculentă — mai erau: Stâr- 
cea cu dama, Drosso cu dama, g-ral Ilasievici cu dama și Condiescu 
(generalul) tot cu dama. Toată Curtea, după cum se vede. Prezida Urdă- 
reanu cu d-na Stârcea, iar d-na Lupescu era la locul de onoare, la dreap- 
ta lui Urdăreanu. Pierredon n-a fost extrem de mirat de această invi- 
taţie, căci știa că și d'Ormesson, Arcizewski, Sola și alţi miniștri străini 
fuseseră pe rând pofiiți să ia contact cu Duduia. Ce l-a mirat a fost o 
vizită pe care i-a făcut-o Stârcea a doua zi de dimineaţă ca să-i spună 
că e foarte preocupat fiindcă ar vrea... să mărite pe d-na Lupescu! Pier- 
redon ca şi La Rochefoucault nu pricepeau rostul acestei confidențe. 
Voia Stârcea să încerce impresia făcută de 'această confidență asupra 
străinilor sau căuta el să găsească „un bărbat“ prin intermediul malte- 
zilor, crezându-i mai la curent cu nobilii scăpătaţi și disponibili din Eu- 
ropa? Stârcea n-a mers mai departe. Maltezii au păstrat convingerea, 
punând dineul din ajun în legătură cu vizita matinală a lui Stârcea, că 
Palatul a pus un jalon într-o afacere care se va dezvolta ulterior și în 
care ei sunt chemaţi să joace un rol. Şi oamenii au rămas nedumerijţi... 

La Roma, Pangal a văzut pe Chigi, Marele Maestru al Ordinului de 
Malta. Foarte gentil. Are mare simpatie de mine, declară că nu vrea să 
ştie decât de mine, că în România contează numai pe mine. G.V. Bibes- 
cu, Stârcea şi cu mine vom fi numiţi acum în iunie „chevaliers d'hon-neur 
et de dévotion“ — Bibescu şi Stârcea cavaleri, eu bailli. Greutățile cu 
Papa au fost mari din cauza religiei. Chigi a repetat lui Pangat ultimele 
cuvinte ale Papei: „Nommez en quelques uns, et ne m'en parlez plus!“! 
Regele a cerut să fie decorate și Reginele Maria și Elisabeta. Pentru 
Maria va merge mai uşor — deși e protestantă, și nu există decât un 
singur precedent protestant decorat, Wilhelm al II-lea, dar fără să se 
dea decorația și Împărătesei. Va merge mai ușor fiindcă Regele Ferdi- 
nand a fost cavaler de Malta, așa încât pentru soţia lui există oarecare 


1 Numirile nu s-au făcut: s-au opus cavalerii catolici... mai ales cei din Ungaria. 

drepturi. Pentru Elisabeta va fi mai greu fiindcă Regele George nu e de- 
corat. Chigi spunea lui Pangal: „Nu pot decora și pe Regele George, ce 
ar zice Regele Carol?“ — „Cu atât mai mult că Regele George n-a fost 
gentil faţă de Regele Carol în momentul decorării acestuia“. — „N-a 
fost gentil? — replică Chigi — vrei să glumești! Ştii ce a spus? A spus 
că românii sunt o adunătură de bandiți colonizați de Traian în Dacia, şi 
că acești bandiți au azi Regele pe care-l merită!“ 

— Veşti bune din Franţa: 17 miliarde franci deficit şi bancherii, și or- 
todocşii îngenunchiaţi. Să fie zorile unor zile mai bune? 

În lumea noastră politică, vax. Gh. Brătianu și Averescu vorbesc 
la banchete ca să poată înghiţi mai lesne ce ar trebui să spună, Vaida își 
plimbă „numerus valahicus“ prin întruniri la care vin toţi ahtiaţii de 
distracţie, iar Mihalache își flutură cămașa și „Statul țărănesc“ pe la al- 
tele cercetate de mulţimea pontatorilor de rotativă. Se zice că de astă- 
dată Dinu Brătianu își va preciza „punctul de vedere“, rupând punțile 
cu Guvernul și cu Tătărescu. S-o vedem și pe asta. 

Titulescu a fost ales la Academie. Iorga e furios. 

31 mai. — Sub zodia platitudinii: cafenelele și cenacolele politice 
fac mare caz de audiența lui Mihalache la Rege, din zilele trecute, 
democraţia integrală şi „Statul țărănesc“ agăţându-și toate speranţele de 
această „chemare“ a stăpânului. S-a organizat o adevărată înscenare, ca 
într-un film. După întrunirea de duminică de la Chișinău, Mihalache anun- 
tase pentru a doua zi o conferință asupra „Statului țărănesc“. Abia în- 
cepuse conferinţa, o telegramă urgentă a fost înmânată conferenţiarului 
în cămaşă. Întrerupere a prelegerii, citire mută a telegramei, tăcere pli- 
nă de așteptare și de mister în sală. „Domnilor și doamnelor, grăieşte în 
fine Jean Michel, vă rog să mă iertaţi, evenimente grave sunt în curs, 
mă cheamă Regele la Bucureşti, trebuie să plec îndată.“ Și pitpalacul s-a 
urcat repede într-un automobil și a prins trenul care plecase, în nu știu 
ce stație. Bucurie mare printre auditori — toţi tovarăși de ghelir — nu 
fiindcă scăpaseră de o ședință plicticoasă, dar fiindcă erau siguri că vin 
la Guvern. „A chemat Regele pe Mihalache“ a fost lozinca cu care s-au 
salutat 24 de ore de-a rândul toți sperțarii cu itari. Escrocheria a fost cu 
atât mai amuzantă cu cât se sprijinea tocmai pe contrariul unei situaţii 
favorabile la Palat. Iată în două vorbe ce se întâmplase: Mihalache ce- 
ruse prin aprilie o audiență care încă nu i se fixase când a sosit Vaida la 
București și a cerut și el una, audienţă care i-a fost acordată chiar a do- 
ua zi; Mihalache și Lupu au ieșit din sărite și au început să urle. Cum? 
Şeful marelui Partid Naţional-Ţărănesc cere o audienţă și nici nu i se 

răspunde (politețea binecunoscută a Mareşalatului) iar un păcătos de disi- 
dent e primit cum se înscrie la Palat? În ajunul congresului de la Chi- 
şinău, Lupu făcea pe nebunul, spunând că nu mai știe unde îi e capul, 
că trebuie să împiedice cu forţa pe Mihalache să nu înjure pe Rege a 
doua zi „în faţa Basarabiei“ și câte şi mai câte. Pe de altă parte Costa- 
che Lupu, intim al casei, a fost trimis la Lupeasca să facă ce o şti numai 
să scoată audiența. Şi astfel audiența a fost acordată pentru marţi, după 
duminica Chișinăului, iar toți șmecherii din jurul lui Mihalache au 
aranjat comedia chemării. Cămăşarul a ieşit opărit de la Palat; povestea 
prietenilor lui după audienţă că Regele e capabil de orice, capabil să 
facă dictatură cu oricine! Săracii, le e frică şi de umbre! 

— Ministerul Flandin, care ceruse depline puteri Camerei, a demi- 
sionat. Proiectul de lege a fost respins azi-noapte. Cu deficitul perma- 
nent al bugetului său, cu situaţia francului prins între exigenţele de 
devalorizare ale producătorilor și pretenţiile de menţinere ale credito- 
rilor interni ai Statului (Statul datorește faimosului ciorap de lână fran- 
cez aproape 500 miliarde franci) situaţia „marii noastre aliate“ începe 
să devină critică. Şi pentru a face faţă greutăților, numai puterea dis- 
creţionară dar fără răspundere a Comisiilor parlamentare... 

— Prânzit aseară la Mogoșoaia cu delicioasa fiică a lui Pallairet, Ann 
şi cu Rose Nano, divinitate perimată și avariată. G.V. Bibescu a fost 
mușcat de o pisică turbată şi a terminat injecţiile, care l-au obosit mult. 
Martha, inteligentă şi graţioasă, ca întotdeauna. 

3 iunie. — Ministerul Flandin cerând Camerei „depline puteri“ 
pentru a salva francul prin decrete-legi, a fost trântit, dar în locul lui s-a 
constituit Ministerul Bouisson, care va cere aceleași depline-puteri și 
căruia Camera le va acorda. Logica regimului parlamentar. În noul Mi- 
nister a intrat și Caillaux la Finanţe și a rămas şi Mandel din fostul Cabi- 
net Flandin. S-a cam uitat de Caillaux că a fost dat în judecată de Clé- 
menceau, ca trădător și condamnat — și că Mandel era omul de casă al 
lui Clemenceau. Clémenceau zicea despre Mandel: „ Mandel m'est in- 
dispensable — quand je pète c'est lui qui pue!“ O altă probă de logică 
a regimului parlamentar, sau poate că faţă de Caillaux, Mandel a luat 
locul lui Cl&menceau? 

— De trei zile Regele însoţit de tot Guvernul — sau aproape — tri- 
umfă în Basarabia. Platitudinea lui Inculeţ și dorinţa lui de a arăta ce 
poate în Basarabia au trecut toate limitele. „Ţărani“ bine dresați își arun- 
că cojoacele sub picioarele Regelui, iar prin biserici călugări bătrâni 

cad în genunchi exclamând: „Sloboade-ne Doamne, căci am văzut fața 
Împăratului nostru!“ Si 

= Sâmbătă a apărut jurnalul Consiliului de Miniştri prin care se sta- 
bileşte un nou regim pentru import-export și pentru negocierea devize- 
lor. S-a adoptat sistemul primelor valutare, complicat prin tot felul de 
restricții. Un pas înainte pe calea falimentului. 

și Universul dă înainte cu gheșefturile tinerilor liberali din grupul 

„__ Siunie. — Ministerul Bouisson a căzut și el aseară. Prezentându-se 

ieri înaintea Camerei cu un proiect de depline puteri aproape identic cu 

al lui Flandin, Camera a respins proiectul. Guvernul a fost pus în mi- 
noritate cu 2 voturi. 

„— Ieri dimineaţă a murit Eugen Goga, fratele poetului Octavian. Bă- 

iat simpatic și inteligent, cu un real talent de scriitor, dar fire răzvrătită 
și cap cam încurcat — lasă multe regrete în urma lui. 

11 iunie. — In zilele de 8, 9 și 10 iunie a avut loc congresul Uniunii 
Agrare. Reușita a fost deplină. Am încercat ceva nou, pe de o parte am 
exclus masele, neadmiţând în sală (la Turn-Verein, str. Brezoianu) decât 
persoanele îndreptăţite prin statute să asiste la ședințe — iar pe de altă 
în loc să pun la ordinea zilei eternul program de partid și de: guver- 
nământ, am ales zece probleme — cele care interesează mai mult opi- 
nia publică în acest moment — cărora am căutat să le formulăm cea 
mai bună soluție. Printre raportori (fiecare problemă a fost lămurită 
printr-unul sau mai multe rapoarte) s-a revelat nu numai prin claritatea 
concepției dar și prin talentul cu care a fost expusă problema monetară 
și valutară, pe care i-o încredințasem — Dinu Cecropide. 

— Vladimir Cristi, om cinstit și cumpătat, incapabil să brodeze, îmi 
povestește amănunte interesante după vizita Regelui la Chişinău. La 
gară, la primirea Suveranului au fost 15 civili (printre care şi el), tot 
restul militari și poliţişti. Pe tot parcursul cortegiului, lumea ţinută la 
distanţă, deși Regele dăduse ordine speciale în urma scandalului de la 
Bălţi, unde țărahii care veniseră să-l aclame fuseseră bătuți şi izgoniți 
La masa de gală de la Primăria Chișinăului, Cristi a fost plasat cam 
peste drum de Rege, așa încât a putut observa încontinuu atitudinea lui 
Cu toate că avea pe Tătărescu la stânga, nu i-a adresat un cuvânt, nici 
unul, Vorbind tot timpul peste el cu Inculeţ sau la dreapta cu Voievodul 
Mihai şi cu Mitropolitul Gurie. Aceeași răceală față de primul său mi- 
nistru fusese deja remarcată la revista militară şi la celelalte ceremonii 
care precedaseră masa. 

' Regele a fost foarte nemulțumit de excesele de pază organizate de 
Ministerul de Interne, iar populaţia a fost şi mai nemulțumită că nu s-a 
putut apropia de Suveran. 

— De ieri mare zarvă în oraş, în cercurile politice mai ales, din cauza 
discursului difuzat prin radio şi ţinut de Gavrilă Marinescu în ziua 
Restauraţiei (8 iunie). Prefectul poliției după ce a beștelit Regența şi par- 
tidele a declarat că în tară sunt trei forțe: Regele, Armata și Poporul. 
Sau cam aşa ceve. N-am citit textul exact care a fost înlocuit a doua zi 
prin altul. Mihalache (Stan păţitul din decembrie 1932) a trimis lui 
Tătărescu o scrisoare — pe care a publicat-o cerând sancțiuni împotri- 
va prefectului de poliţie. Tătărescu n-a răspuns, dar după câteva navete 
ale lui Inculeţ la Palat, ministrul de interne — căci primul ministru de- 
clarase că afacerea nu-l priveşte, şi că e limitată în cadrul Ministerului 
de Interne — ministrul de interne a aplicat colonelului Marinescu pe- 
deapsa „mustrării scrise“ fiindcă vorbise la Radio fără autorizaţie. De 
fapt, Gavrilă vorbise fiindcă așa îi poruncise Regele. Mihalache și ai 
lui nu se consideră satisfăcuți. Se pare că şi Dinu Brătianu caută să mu- 
te procesul dintre el și Tătărescu pe terenul demnității partidului (căci 
Partidul Liberal a fost atacat de Gavrilă), teren mai sigur decât acela al 
indignării împotriva gheșefturilor guvernamentalilor pe care-l alesese 
în ultima vreme Tancred Constantinescu, puritanul. Se poate astfel în- 
tâmpla ca de pe urma intervenţiei imprudente dar comandate, a lui Ga- 
vrilă Marinescu să se nască complicaţii. Să vrea totuși Regele o criză, 
şi să fi pus pe Marinescu să o provoace? Toate sunt posibile sub Dom- 
nia Regelui Carol al II-lea. 

— S-a remarcat că în ziua Restauraţiei, sonorul Guţă Tătărescu n-a 
făcut nici un discurs, nici la Radio, nici la Mizil. Era mai natural să 
vorbească el la Radio, decât Gavrilă Marinescu. S-a remarcat de ase- 
meni lipsa aproape a tuturor oamenilor politici de la serbări. Mareșalul 
Averescu, G. Brătianu, Maniu ar fi făcut-o intenţionat. Eu n-am fost fi- 
indcă am avut congresul Uniunii Agrare, Goga n-a fost din cauza mor- 
ţii lui frate-său. N-au fost decât Lupu și Mihalache, și absenţa noastră a 
celorlalţi a fost comentată. 

—  Studenţimea — Garda de Fier şi Liga Creștină Română, adică 80% 
dintre studenţi — a fost împiedicată să defileze la 8 iunie, deși ziua fu- 
sese consacrată tineretului. Se zice că s-au cheltuit zeci de milioane 
pentru a se aduce la Bucureşti străjeri, străjeriţe, șoimi, şoimane și alte 
tinere vietăţi încolonate prin grija, și mai ales prin cheltuiala Guvernu- 
lui care vrea să dovedească că a reuşit să smulgă tineretul de sub influ- 

enţa curentelor „subversive“. Dar o mișcare de mase şi un curent nu se 
pot baza pe platitudine. Au strigat bieţii tineri până au răgușit „trăiască 
Regele“, ca să facă plăcere celor care le pregătiseră trenurile, dar mai 
târziu, au trecut toți prin faţa casei generalului Zizi Cantacuzino în stri- 
gătele de „trăiască Zelea Codreanu“. Studenţii lui Zelea și ai lui Cuza 
au publicat un manifest (confiscat de poliţie, pe cât s-a putut) în care 
şi-au exprimat amărăciunea că n-au fost lăsaţi să defileze și ei în ziua 
de 8 iunie 1935, fie şi numai ca să-și aducă aminte „că concursul lor a 
fost considerat indispensabil acum 5 ani“!. Bietul Rege le nimerește toa- 
te, de când s-a înhăitat cu Tătărescu, ca Eremia cu oiştea... 

12 iunie, 1935. Ministerul Laval, constituit după Ministerul 
Bouisson, cu același program și cu aceiași miniștri — aproape — dar fă- 
ră Caillaux, a obţinut deplinele puteri cerute, cu o majoritate zdrobitoa- 
re la Cameră ca și la Senat. 

— A murit Mezzo Germani, fost şef de cabinet al meu în 1920, un 
băiat nenorocit al cărui sfârșit îl însemnez aici fiindcă s-a săvârșit în cir- 
cumstanțe nemaipomenite: s-a stins după o lungă boală fără să ştie că 
divorțase și că fosta lui soţie se recăsătorise! 


„ — Franasovici s-a înapoiat de la Viena. E mai bine, dar tot fără nevas- : 


tă. Povesteşte că la Viena Regina Maria i s-ar fi plâns că la botezul ulti- 
mului copil al Arhiducesei Ileana, Caius Brediceanu, ministrul nostru 
n-ar fi dat nici un semn de viață. „De ce“? l-ar fi întrebat Regina pe Fra- 
nasovici. „Fiindcă e un prost!“ ar fi răspuns Franasovici. Constatarea e 
exactă, dar poate că Brediceanu mai avea și alte motive de abţinere. Fie 
numai și platitudinea sa congenitală exercitată de astădată pe dos. 

— Pare că grindina de acum 5 zile a produs într-adevăr la Giurgiu 
stricăciuni catastrofale — se vorbeşte până și de case dărâmate. 

— Mi se spune că ceea ce a înfuriat pe Jean Mihalache în chestiunea 
Gavrilă Marinescu n-a fost chiar conferința acestuia. Conferinţa radio- 
difuzată n-a fost decât colac peste pupăză. Ceea ce a supărat pe şeful tă- 
rănoi e faptul că la serbarea de la'8 iunie Regele nu i-a dat nici o aten- 
ție, abia i-a întins mâna și n-a vorbit şi n-a stat decât cu Vaida. Asocia- 
tiile sportive ardelene conduse de Tilea au avut toate onorurile defilării, 
pe când o altă asociaţie condusă de Buteanu (fostul om de încredere al 
lui Vaida, rămas cu Maniu-Mihalache) n-a fost lăsată să defileze. Miha- 
lache s-a întors furios de la Cotroceni și incidentul Gavrilă i-a fost un 
prilej binevenit ca să-și verse focul. 


1 Pentru Restauraţie... 

— Pangal a văzut ieri pe Titulescu. E plin de dispreţ pentru Guvern. 
Dar totuși Guvernul stă. „Regele n-are nici o politică, sau are una: vrea 
un Minister Maniu dar cu Vaida în cap, un Minister Brătianu dar con- 
dus de Tătărescu, un Minister Mihalache prezidat de Lupu, un Minister 
Titulescu dar sub firma lui Raicoviceanu“. Titulescu a „mărturisit lui 
Pangal că era pentru un Minister Mihalache(!!!) dar că în urma scriso- 
rii trimise în incidentul Marinescu, Mihalache s-a curăţat, și că nu mai 
poate fi vorba de el. Titulescu nu aspiră la Preşedinţia Consiliului (nu se 
gândește, în realitate, decât la asta!), vrea să rămână ministru de exter- 
ne. Guvernul de mâine va trebui să se încadreze în politica europeană. 
Are multă simpatie pentru Vaida, pe care-l consideră om de bun simţ, 
un adevărat om de Stat, dar e slab și mai ales prost anturat și toate 
curentele subversive ca Garda de Fier, cuziștii, hitleriștii, se slujesc de 
numele lui ca să-și facă treburile. Deși el, Titulescu ştie că nu e așa, 
Europa ar considera un Guvern Vaida ca o îndrumare a României spre 
Germania. O apropiere cu Germania, economică și chiar politică nu-l 
sperie pe Titulescu, și chiar o urmăreşte, dar ea trebuie să vină pe altă 
cale etc. etc. 

Pangal, deși neautorizat, pune jaloanele unei colaborări între Titu- 
lescu și mine. Titulescu i-a declarat că mă adoră. Merçi și lui. 

13 iunie. — Titulescu mi-a făcut ieri o lungă vizită. Mi-a confir- 
mat cele ce-mi comunicase Pangal cu privire la o iniţiativă a Angliei în 
favoarea păcii, anume că Guvernul englez e hotărât să declare solemn 
că în cazul când o Putere ar încerca să tulbure pacea printr-un act de 
agresiune, Marea Britanie va lua automatic poziţie, cu toate forțele ei, 
împotriva agresorului. 

Informaţia aceasta a fost transmisă lui Titulescu prin Laptew. Van 
Sittart! obișnuiește să trimită lui Titulescu (pretinde acesta), prin Laptew, 
notițe scrise, nesemnate bineînţeles și pe foi fără antetul Ministerului, 
notițe prin care-l informează despre directivele politicii engleze, despre 
cele cel puţin pe care îi convine să le divulge. În ultimul buletin trimis 
în felul acesta Ministerul de Externe englez informează că vizita lui 
Göring la Budapesta, Belgrad şi Sofia n-a avut alt scop decât să neurali- 
zeze politica lui Mussolini prin detaşarea Ungariei și Bulgariei de in- 
fluența Romei și prin împiedicarea Iugoslaviei de a se apropia de Ita- 
lia. Încercarea lui Göring a avut puţin succes în câteșitrele tări. 


1 Subsecretar de Stat la Foreign Office. 

Foreign-Office mai adaugă că Europa împărțindu-se din ce în ce 
mai mult în două blocuri, blocul organizării securităţii și blocul reven- 
dicărilor naţionaliste, Anglia e hotărâtă să întărească pe cel dintâi prin- 
tr-o declaraţie solemnă în sensul specificat mai sus. Nu s-a fixat momen- 
tul în care aqeastă declaraţie va fi făcută, dar acest moment va fi desi- 
gur ales înainte de alegerile din toamna ce vine. În tot cazul declarația 
nu trebuie să întârzie prea mult. Englezii sunt convinşi că îndată ce An- 
glia va face un asemenea gest, va adera și Germania la blocul secu- 
rităţii, fie și numai pentru a nu rămâne izolată și pentru a câștiga timp. 

În ce priveşte schimbarea din Guvernul britanic, Titulescu afirmă 
că nu starea sănătăţii a silit pe Mac Donald să cedeze locul lui Baldwin, 
ci necesitatea unei politici mai energice și mai puţin şovăitoare. Ace- 
lași motiv a determinat și înlocuirea lui Sir John Simon prin Sir Samuel 
Hoare. A fost o mare luptă între lord Londonderry și Hoare pentru pos- 
tul de ministru de externe. Londonderry foarte bogat, cu casă mare și 
primitoare, părea cu mai multe șanse de câștig. A rămas totuși ministru 
al aerului, şi locul lui Simon l-a luat Hoare. Londonderry e un germa- 
nofil convins. „În realitate — spune Titulescu, politica va duce-o Bald- 
win. Vei vedea că Hoare care e contra Sovietelor va face politică cu 
Sovietele după cum va face politică contra Germaniei deși e mai mult 
germanofil și se va amesteca în toate chestiunile continentale deși e 
partizan al neamestecului Angliei pe Continent — toate acestea fiindcă 
așa vrea Baldwin, și politica lui e aceea care va precumpăni.“ 

Titulescu pare foarte dezgustat de Guvernul Tătărescu „cu care nu 
se poate face politică externă serioasă, fiindcă n-ai pe ce să te bazezi“. 
Nu participă la nici un Consiliu de Miniștri și se desolidarizează de tot. 
Cu Regele nu pare a fi în relaţii de mare încredere, judecând după 
unele ironii la adresa Majestății Sale. 

Ne-am despărțit foarte prieteni, după două ore de conversaţie. 

14 iunie. — Congresul Uniunii Agrare a făcut mai multă impresie 
decât mă aşteptam. Adevărul, Curentul și chiar Universul îmi consacră 
zilnic articole mai mult sau mai puţin favorabile dar toate pline de defe- 
renţă. Pamfil Șeicaru mi-a telefonat ieri să mă felicite „pentru primul 
efort intelectual făcut de un partid la noi“. Ţiganul uită precedentele 
mele „eforturi“ și exagerează valoarea celui de azi. Recunosc totuși că 
în concluziile congresului nostru am reușit să condensez în formule 
destul de fericite îndrumările bunului simț tocmai în ceasul în care 
acesta pare exclus din toate hotărârile Guvernului. Ceea ce a interesat 
mai mult presa din expunerea noastră a fost problema constituțională și 

soluţiile propuse de noi. Gazetarii se aruncă totdeauna pe fleacuri. Am 
crezut şi eu acum 5 ani că refacerea Constituţiei era indispensabilă 
pentru îndrumarea ţării pe un drum nou. Credeam atunci că aveam un 
Rege și că ne lipseau uneltele. Azi știm că n-avem Rege; ce să mai fa- 
cem cu uneltele? Fraza țărănoiului din Dreptatea de ieri, cum că, după 
ce toată lumea și-a spus părerea asupra revizuirii Constituţiei, vin să. 
mi-o spun şi eu — conţine un sâmbure de adevăr. Cititorii Amintirilor 
mele au putut constata că încă din 1930 am cerut Regelui schimbarea 
Constituţiei, că am fost singurul care am îndrăznit să o fac, că propu- 
nerea mea — acceptată în principiu de Rege — a fost ținută secretă pâ- 
nă în 1932, martie când am împărtășit-o lui Vaida, din ordinul Regelui. 
În 1933 am discutat problema cu Duca, care s-a declarat de acord cu 
mine, în fond și în formă. Aș putea prin urmare revendica paternitatea 
reformei constituționale, dacă cumva s-ar realiza. Trebuie însă să măr- 
turisesc că mă gândeam cu totul la altceva în 1930, în 1931 și în 1933 
decât la ce se plănuieşte în 1935. Pe planul reformei constituționale așa 
cum se desenează astăzi, consimt bucuros să renunţ la calitatea mea de 
iniţiator și mă mulțumesc cu cel mai modest loc în codiţa celorlalți, vor- 
ba Dreptăţii. 

Aştept comentariile presei — ele cam întârzie căci mai toți gaze- 
tarii sunt „atinși“ — asupra paragrafului concluziilor relativ la Banca 
Naţională. Constat cu părere de rău că așa-zisă Bancă, recte Costin 
Stoicescu, continuă să conducă politica monetară a Statului. E probabil 
că o va conduce direct la faliment. 

15 iunie. — Dacă afacerile Statului merg prost, ale anumitor par- 
ticulari merg bine. Familia sonorului Tătărescu se înfruptă. Pe lângă 
fraţii lui care fac și ei ce pot, cumnatul Sfetescu, prefect de Prahova, a 
luat-o razna de tot. Transcriu aici informaţiile primite de la un prieten 
de toată încrederea din Ploiești, ca să rămână de pomină și să ştie și ge- 
neraţiile viitoare pentru te oamenii de omenie ce-i oferiseră serviciile 
lor au fost sacrificați, de Regele Carol al II-lea, domnului Guţă Tătărescu. 

Povestea recentelor porcării liberale din Prahova e cam lungă, dar 
face să fie fixată în trăsături generale. Banca „Prahova“ e o veche ban- 
că din Ploiești ale cărei acţiuni ajunseseră acum câţiva ani — prin ce 
combinaţii nu interesează — în mâinile asociaţilor I.C. Dobrescu și 
Dim. Sfetescu. La 1931 situaţia Băncii „Prahova“ era complect falimen- 
tară. Din capitalul ei de 36 milioane, 22 milioane erau împrumutate lui 
Sfetescu, soţiei acestuia născută Tătărescu, colonelului Tătărescu, 
doamnei Ganea şi altor rude și amici ai familiei — iar 11 1/2 milioane 

celuilalt asociat, Dobrescu. Sfetescu depusese la Bancă o scrisoare (pu- 
blicată în facsimile de ziarul Ploieştii) prin care declara că poliţele fa- 
miliei sunt de complezenţă și că el este datornicul adevărat. 


Formarea Ministerului Duca în noiembrie 1933 găsește Banca ` 


„Prahova“ în complectă încetare de plăți, iar în scriptele ei o chitanță 
de descărcare de 400 000 lei semnată de Guţă Tătărescu, actualul prim- 
ministru, care mărturisește că a primit această sumă ca „onorariu de avo- 
cat“ pentru stăruințele puse pe lângă Creditul Funciar Urban ca să acor- 
de Băncii „Prahova“ un împrumut de 6 milioane lei... Existenţa acestei 
chitanţe a fost constatată de dl. N.N. Pârvulescu, decanul baroului din 
Ploieşti; o fotografie a ei se află în mâinile d-lui Virgil Madgearu. 

Plin de datorii, Sfetescu așteptase „venirea la putere“ ca să-şi resta- 
bilească afacerile. Numit prefect prin stăruinţele lui Bejan, o altă spe- 
ranţă a tineretului liberal şi ca atare amic intim (politic) al lui Tătăres- 
cu, Sfetescu a pus judeţul Prahova, de un an și jumătate în exploatare 
regulată. Pe lângă două bugete anuale de 200 milioane, guvernanţii 
locali au mai înghiţit și un împrumut de 700 milioane fără ca să se 
simtă ameliorare în gospodăria județului. Dar s-a înfiripat Banca „Pra- 
hova“ căci datoriile lui Sfetescu au fost plătite. Sfetescu şi Bejan s-au 
asociat şi prin oameni interpuşi au încheiat o serie de contracte one- 
roase pentru judeţ, din care au câștigat milioane. 

S-au ordonanţat aconturi pentru lucrări neexecutate, s-au cumpă- 
rat imobile inutile cu de 5 ori valoarea constatată chiar în bilanţurile 
societăţilor vânzătoare (administrate de Bejan). Pe numele unui ovrei 
Mauriciu Goldschlăger, administratorul societăţii „Tractoria“ (creația 
Băncii „Prahova'), Sfetescu obține în 7 martie 1935 un permis de ex- 
port de grâu în valoare de 600 (șase sute) milioane lei cu scutire de a 
depune devizele corespunzătoare. Împreună cu acelaşi Goldschlăger și 
cu deputatul Ghiaţă și cu inginerul Manoliu (omul lui Bejan), Sfetescu 
obține, cu ajutorul aceluiași Bejan, un perimetru de 1 000 hectare pe 
numele unei societăţi „Minerex“ al cărui întreg capital se urca la 300 
mii lei! Perimetrul e obţinut ca teren explorabil. Universul a demon- 
strat însă, tehnic, că perimetrul în chestiune de la Lazuri şi Comişani 
(Dâmboviţa) nu poate fi considerat ca perimetru de explorare ci de ex- 
ploatare, fiind imediat vecin cu un perimetru al societăţii Steaua Româ- 
nă pe care 2 sonde răzbite (la Bucşani) dau între 60 și 70 de vagoane pe 
zi. Un al doilea perimetru tot de 1 000 hectare şi tot la punctele Lazuri 
și Comișani e luat de dumnealor domnii Sfetescu și Ciocărdel împreu- 
nă cu societăţile „Minerex“ şi „Refoil“, iar „Refoil“ cedează drepturile 

sale după acordarea perimetrelor, societăţii „forage Lemoine“ care se 
află în mâinile lui Bejan, bandit în stil mare. Tot acestor asociaţi s-au 
dat 2 perimetre de explorare de câte 1 000 hectare la Viforniţa și la Gor- 
gota (Dâmboviţa) într-o regiune deja răzbită prin mai multe sonde — și 
alte 1 000 de hectare la Vlădeni, în Prahova. 

Cu cât situaţia Guvernului e mai șubredă, cu atât pare că asociaţia 
se grăbeşte să obţină și alte perimetre în regiunile petrolifere bine sta- 
bilite, pe simplul cost al timbrului de petiție! 

Lumea ţipă, lumea urlă, ziarele publică documente — Sfetescu 
continuă să-şi jefuiască judeţul, Bejan să-și „ocupe“ strapontinul mini- 
sterial, iar Tătărescu să cânte pe toate strunele că ţara e fericită! 

Și toate acestea se petrec sub Domnia Regelui Carol al II-lea şi sub 
firma omului care iscăleşte în 1928 ordinul de împușcare împotriva 
Prințului Carol. Țara lui Hübsch și a lui Caragiale! Dar mai ales a escro- 
cilor din jurul Majestății Sale! 

Abia scrisesem aceste rânduri, când, deschizând Universul citesc 
următoarele: 

„În cronica noastră judiciară de ieri se arată că d-nii I.D. Gheţu, 
M. Navrea și Gh. Gheran au făcut apel contra sentinței tribunalului 
prin care erau condamnaţi la câte 5 000 lei amendă și 10 000 lei despă- 
gubiri către fostul lor tovarăș dl. Halberstadt pe care l-au reclamat Par- 
chetului că ar fi deturnat un milion din casa comună. i a 

Plângerea împotriva d-lui Halbersdtadt s-a clasat însă, întrucât aces- 
ta a făcut dovadă că într-o tranzacţie cu Statul a fost nevoit să dea «spe- 
se speciale» (pe șleau: «șperț») 200 000 lei la semnarea jurnalului Con- 
siliului de Miniștri, lei 400 000 la omologarea actului și alți 400 000 lei 
la publicarea actului. 

În cele din urmă d-nii I.G. Gheţu, Navrea şi Gheran au recunoscut 
faptul, dar nu certurile și procesul acestora interesează ci latura mai 
gravă a chestiunii: latura morală. l 

S-a făcut deci dovada în fața justiției că pentru o hotărâre a Con- 
siliului de Miniştri s-a luat «şperț» şi Parchetul și Curtea de Apel nu au 
avut curiozitatea să cerceteze cine este atotputernicul care, contra «șperț» 
determină o hotărâre a Guvernului întreg?“ 

Nu e ceva putred în România, ca în Danemarca, e tot putred. 

19 iunie. — Consiliul de Miniștri în ședința ţinută ieri a hotărât 
suspendarea tuturor concesiunilor de terenuri petrolifere. Concesiunile 
date vor fi din nou examinate de Ministerul Industriei. E epilogul aface- 
rilor notate mai sus şi realizate de grupul Bejan-Ghiaţă. Este însă un 

epilog neașteptat fiindcă confirmă toate bănuielile asupra neregulilor 
comise, nereguli săvârșite mulțumită influenţei unui membru al Guver- 
nului (Bejan) care totuși rămâne mai departe în Minister. De comparat 
cu debarcarea imediată a lui Raoul Péret, ministrul justiției în Franţa, 
compromis și el, deși foarte de departe, în afacerea Stawisky. 

— Naţional-ţărăniștii ţin întruniri pe capete ca să-și arate „forța“ și să 
dovedească că sunt partid de mase. Banda de caraghioși cu Maniu, Mi- 
halache și Lupu în cap a dat alaltăieri reprezentaţie la Braşov și ieri la 
Sibiu. În realitate partidele de mase sunt simple înjghebări de interese, 
cel puţin la noi. Care e ideea, care e omul în jurul căruia să se adune 
masele? Se adună în fiecare sat clientela unui sau doi chiaburi care vor 
să fie primari, ca să fure. Numărul acestor argaţi electorali, să se tot ur- 
ce pe toată țara la câteva mii. Faţă de 18 milioane e puţin. Ei populează 
întrunirile, aducând oamenii pe seama lor. Iată de ce întrunirile politice 
nu mai înseamnă azi nimic. Așa-zisa presă democratică e toată în sluj- 
ba celor două partide naţional-ţărănesc și naţional-liberal. S-ar părea că 
de existenţa acestor partide depinde toată „democraţia“ română. Şi da- 
că e așa, naște întrebarea, ce e democraţia română? Oare poporul a adus 
pe Tătărescu la Guvern, oare poporul îl menţine? Oare Guvernul cu sta- 
re de asediu și cu cenzură se încadrează în principiile democratice? Ace- 
leaşi chestiuni — aproape — se pot pune şi cu privire la trecuta guver- 
nare naţional-țărănistă. Atunci? Atunci, adevărul e că trăim numai în 
minciună și că toți incapabili şi toţi necinstiţii, începând cu presa și 

 sfârşind cu ultima agentură de partid, nu constituie decât o asociaţie de 
exploatare a mulţimii ademenită cu vorbe mari, și a avutului public 
însuşit cu forţa în numele unei ficțiuni care acoperă numai rușine. Azi 
eroii democraţiei nu mai sunt decât profitorii șperțului și prevaricaţiu- 
nii. Toţi falșii noștri democrați, de la Blumenfeld și până la Mihalache, 
ar trebui puşi la zid. 

20 iunie. — După telegramele din străinătate publicate de ziare, 
face mare vâlvă acordul naval semnat între Anglia și Germania prin 
care se recunoaște acesteia din urmă, de cătrea Anglia cel puțin, drep- 
tul să echipeze o flotă reprezentând până la 35% din tonajul celei bri- 
tanice. Acordul a nemulțumit pe francezi și pe italieni, dar mai ales pe 
francezi, nu numai fiindcă calcă dispoziţiile Tratatului de la Versailles, 
dar și fiindcă a fost semnat de Anglia fără să consulte sau să prevină 
măcar pe partenerii ei de la Stresa și pe consemnatarii ei de pe actul din 
3 februarie. Impresia la Paris ca și la Roma — și cam pretutindeni — e 

că Anglia a dat o lovitură frontului organizării securității și că de așa- 
zisa „pace unică sau unitară“ nu se mai poate vorbi. 

— Un bileţel al doamnei Jeanne Blondel primit aseară, îmi anunţă 
moartea subită la Spanţov lângă Dunăre a soțului ei. Camille Blondel 
era pentru mine o veche cunoștință; îl găsisem la Roma în 1898 con- 
silier de ambasadă șters, apreciat numai pentru frumusețea soţiei sale 
despre care am vorbit în aceste Amintiri, în capitolul consacrat Romei. 
Burghez de rând, fără cultură și fără diplofineţe, Blondel suise cu greu 
treptele carierei diplomatice și soarta îl așezase în fruntea Legaţiei fran- 
ceze din București tocmai în vremurile care au precedat războiul. A re- 
prezentat astfel Franţa la noi pe timpul neutralității, până prin mai-iunie 
1916 când a fost înlocuit prin St. Aulaire. Fiică-sa, Yvonne, se căsă- 
torise cu Ion Cămărășescu, de care a divorțat ca să ia pe un anumit Pos- 
telnicu și să se înmormânteze cu el la Spanţov, domeniu al Statului. 
Postelnicu a fost numit la Spanţov de către Alecu Constantinescu, prin 
filotimie şi francofilie. Dar toate le-am povestit deja. Blondel sosise de 
opt zile la Spanţov la fiică-sa. A murit pe neașteptate de inimă. 

22 iunie. — Informaţiile privitoare la politica Angliei, în legătură 
cu numirea lui Baldwin în locul lui MacDonald şi a lui Sir Samuel 
Hoare în locul lui Simon, informaţii pe care Titulescu mi le-a comuni- 
cat confidenţial și pe care le avusese pe calea Laptew-Van Sittard (a se - 
vedea cele notate de mine pe ziua de 73 iunie) par a nu se adeveri. Până 
acum politica germanofilă a lui Sir Samuel Hoare a precumpănit. Înțe- 
legerea navală cu Germania pe care englezii au grijă să o declare „de- 
finitivă“ adică fără obligaţia de a fi supusă și consimțământului altora, 
a tulburat adânc raporturile dintre Anglia, Franţa și Italia. Mussolini ar 
fi declarat că dacă Societatea Naţiunilor nu respectă dorinţele Italiei, 
adică nici mai mult nici mai puţin decât stabilirea unui protectorat asu- 
pra Abisiniei, analog celui englez asupra Egiptului — italienii se vor 
retrage de la Geneva. Ambasadorul Angliei la Roma, Drumond Wolf, 
căruia Mussolini i-a confirmat cele ce preced ar fi obiectat că un ase- 
menea act ar constitui o abatere de la Tratatul de la Versailles, și în tot 
cazul de la înțelegerile de la Stresa. Ducele a răspuns ambasadorului că 
prin convenţia navală cu Germania, Anglia este aceea care a călcat și 
tratatul și înțelegerea. 

Politica lui Samuel Hoare pare îndreptată spre trei scopuri: 

1) Realizarea unei înțelegeri între Anglia și Germania; 

2) Strângerea legăturilor între Anglia și Statele Unite ale Americii; 

3) Neutralizarea eforturilor japoneze de cucerire în China. 

Noua plitică engleză va cere probabil și schimbări în personalul 
superior diplomatic. Se vorbește de înlocuirea lui Van Sittard, subse- 
cretar permanent la Foreign-Office (amicul şi informatorul lui Titules- 
cu) prin Clarke ambasadorul Angliei la Paris, și de alte transferări. 


— Criza ministerială din Iugoslavia, pe lângă cauzele ei principale 
care sunt de ordin intern — înainte de toate incapacitatea dovedită de 
Jeftici — mai pare influenţată și de curentele politicii externe. Regen- 
tul, Prințul Paul, complect înfeudat politicii engleze şi opinia publică 
sârbească hotărât ostilă exagerărilor sovietofile pornite și impuse de la 
Paris prin Jeftici. Titulescu trebuie să fie enervat, căci de unde urma să 
plece la Belgrad, s-a hotărât brusc să plece la Paris. 

Mi se spune că Regina Maria pledează mult pe lângă Rege — şi 
cu oarecare succes — în favoarea politicii engleze. 

23 iunie. — Azi s-a alergat premiul Regal la Băneasa. Am fost 
nevoit să mă duc și eu, în jachetă și ţilindru, să primesc pe Rege. Plicti- 
coasă corvoadă. Din fericire n-a fost prea cald. A câștigat cursa Negro- 
ponte, cu calul său Pipico. Avea şi Regele (herghelia Scroviște) un cal 
în cursă, care a terminat în coadă. Înaintea cursei Ionescu Brăila aran- 
jase o loterie; erau 12 cai la plecare și noi în loje eram tocmai 12, căci 
venise cu Regele și Inculeţ și Titulescu și Sassu, aşa încât am putut 
trage într-o pălărie, fiecare un bilet. Numărul câștigător — nr. 9 mi se 
pare — a fost tras de Sassu; Regele, lucru ciudat, a tras numărul calului 
său. Cum pusesem fiecare câte 100 de lei Sassu a câștigat 1 100 lei. Un 
om fericit. Regele era foarte bine dispus, nimic nu-i pute și toate merg 
bine. E cazul de a spune ca italianul: „beato lui!“ Politică n-am vorbit, 
sau aproape deloc. M-a întrebat ce fac. I-am răspuns: „Sire, nu sunt 
nici prost nici escroc, prin urmare nu fac nimic!“ A râs — și a conti- 
nuat să fie cât se poate de cordial față de mine. Seara la masă, la Jockey- 
Club — altă corvoadă — cordialitatea a continuat. Rareori m-am plic- 
tisit mai mult... 

4 iulie, — M-am înapoiat ieri dimineaţă din Basarabia unde timp 
de 10 zile am cutreierat tot ţinutul, de la Dunăre și de la Mare până în 
codrii Hotinului. Trebuia să plec în ziua de 22 iunie, dar prietenii mei 
politici m-au silit să amân plecarea pe ziua de 24 ca să primesc în 23 pe 
Rege la Hipodrom și la Jockey-Club. Deși fără temei plecarea mea în 
ajunul acestor festivități ar fi fost desigur comentată, așa încât m-am 
supus. Din București am plecat cu trenul până la Galaţi unde îmi trimi- 
sesem automobilul. Din Galaţi am pornit cu Cristi şi cu Radian spre 

Ismail, prin Reni şi Bolgrad. Bolgradul e un sat mare cu străzi drepte și 
largi după sistemul rusesc. E situat pe un deal deasupra lacului Ialpug, 
un deal arid, fără verdeață și lipsit de apă — până și de ploaie, de obi- 
cei. Praful e stăpân, peste lucruri și peste oameni. Garnizoană, şi încă 
de cavalerie (roşiori). O biserică imensă, rusească — un sobor. Se zice 
că era plănuită pentru Chişinău dar că Țarul Alexandru I căruia se 
prezentaseră spre aprobare în același timp planurile celor două biserici 
din Bolgrad și Chișinău s-ar fi înșelat și ar fi aprobat soborul cel mare 
pentru Bolgrad iar pe cel mic pentru Chișinău. Nimeni n-a îndrăznit să 
corecteze imperiala eroare și astfel Bolgradul a dobândit o biserică 
prea mare pentru nevoile sale. Am sosit la Ismail pe la ora 6 seara. 
Orașul e simpatic, curat, cu multă verdeață. Grădină publică frumoasă. 
Pe înălțimea unde se ridica cetăţuia turcească, pe malul Dunării, a mai 
rămas o veche giamie transformată în biserică cu un pridvor boltit spri- 
jinit pe patru coloane. Proporţiile și zveltețea arcurilor reamintesc pe 
cele din Grenada și această identitate de concepţie arhitecturală la un 
capăt și la celălalt al Europei ni se înfățișează ca o mărturie mai vie a 
civilizaţiei și a puterii arabe decât deducţiile abstracte consemnate în 
vrafuri de cărți. Din partea mai înaltă a cetăţuiei unde s-a ridicat monu- 
mentul soldaţilor căzuţi în război, vederea se întinde pe Dunăre în sus 
spre Tulcea, în jos spre Chilia, peste valuri de verdeață de o parte și de 
alta a apei. Ismailul, ca toate orașele Basarabiei e în majoritate locuit 
de străini, mai ales de evrei şi a păstrat și azi pecetea formală a regimu- 
lui rusese. 

Pornind cu automobilul din Ismail, însoţit de tovarășii mei de 
drum am străbătut succesiv Tarutino, Cetatea Albă, Căușani, Chişinău, 
Ohei, Bălți, Soroca, Secureni și am trecut Prutul pe la Noua Suliţa. Că- 
lătorie obositoare, dar plăcută şi interesantă. Nu prea cunoscusem până 
aci Basarabia rurală; fusesem de prea multe ori la Chișinău și prea 
puţin prin judeţe. 

Basarabia se împarte în două regiuni: la sud stepa valonată a Bu- 
ceagului, bătută de vânturi, lipsită de umbră şi de apă, arsă de soare — 
la nord văi umbrite și vesele, despărțite prin plaiuri mănoase. Chișinăul 
stă la mijloc, iar judeţele Lăpușna și Orhei fac legătura între ambele 
regiuni. Dealurile, de-a lungul Nistrului, până mai jos de Tighina sunt 
o încântare, cu priveliștile lor. Dintre orașe, cel mai frumos așezat este 
Soroca, pe poalele unui deal care coboară până în Nistru; de sus, aco- 
perișurile roşii grămădite în jurul Cetăţii Albe ce-şi înfige temeliile în 
matca râului, par a desena partere de flori înflăcărate și reliefate de 

verdeaţa pădurii ce coboară până în inima orașului. Din cele 4 cetăţi de 
piatră rămase din vechime, în Hotin, Soroca, Tighina și Cetatea Albă, 
cea din Hotin e cu mult superioară celorlalte, ca dimensiuni, ca artă și 
ca material de construcţie. 

Atrăgătoare de departe prin poziţia lor, oraşele basarabene (fără a 
excepta Chișinăul) sunt respingătoare de aproape. Murdare, sordide, cu 
uliți prost pavate, ele nu sunt decât mari târguri locuite aproape exclu- 
siv de evrei. În afară de Ismail, singurul oraş în care am constatat că s-a 
făcut ceva e Cetatea Albă. Pe cât sunt de spurcate orașele pe atât sunt de 
frumoase satele coloniștilor germani din sud. Leipzig, Paris, Fereșamp- 
enoaz! (sic!!) Şaba dar mai ales Teplitz cu grădini şi cu case vesele, 
sunt sate-model. 

Perla Basarabiei, ca să întrebuințăm o expresie consacrată, este 
Budachi. E cea mai frumoasă plajă, nu din România, dar din toată Eu- 
ropa. Dacă s-ar investi acolo câteva zeci de milioane, dacă s-ar crea căi 
de acces convenabile, ar năpădi lumea și pe acest țărm al mării cât de 
depărtat e el. Faleză înaltă cu impunătoare perspective, plajă imensă 
îndreptată spre Soare-răsare — efecte actinice asigurate — lac cu nă- 
moluri mineralizate, nimic nu lipsește la Budachi afară de puţină civi- 
lizaţie, de puţin confort. Să nădăjduim că vor veni odată, căci altfel ar 
fi păcat. 

Basarabia e pe un nivel inferior Vechiului Regat pe toate tere- 
nurile afară de cultura pământului. N-am văzut între Prut şi Nistru un 
petic de pământ necultivat. Munca câmpului aproape nu lasă de dorit: 
arătură bună, sămânță selecționată, producţie curată. Din nenorocire în 
regiunea stepei (Buceag) nu reușește decât o recoltă din 3 sau 4. Anul 
acesta totul era ars; nu plouase de trei luni, împlinite în momentul tre- 
cerii mele pe acolo. În schimb, în regiunea de nord, mai ales în Hotin, 
recoltele se înfățișau minunat. 

Am petrecut o jumătate de zi și am dormit o noapte în Tarutino. 
Tarutino este Mecca germanilor din sudul Basarabiei. De acolo por- 
nesc toate directivele politice și economice pentru îndrumarea acestui 
harnic popor. Căci nemţii din această parte a ţării constituie sub formă 

de comunitate un adevărat popor. În fruntea lui e un Volksrath din care 
se aleg mai multe comitete care stăpânesc viața culturală, cooperaţia, 
activitatea bancară etc. formând aproape un Stat în Stat, un Stat cuprin- 
zând o populaţie de 70 până la 80 000 de suflete. Până anul trecut acest 


1 După răpirea Basarabiei în 1812, rușii au dat coloniilor germane ce au întemeiat 
numele bătăliilor din ultima lor campanie împotriva lui Napoleon (în 1814). 

Stat trăia sub dictatura lui Haase, prim-pastor al bisericii locale, preșe- 
dinte al Volksrath-ului şi al tuturor comitetelor emanate din el — în 
fine deputat în aproape toate legislaturile trecute. Pe urma hitlerismului 
care s-a infiltrat şi aici, o adevărată revoluţie s-a săvârșit anul trecut. În 
alegerile pentru Volksrath, pastorul Haase a fost trântit și în locul lui s-a 
ales dl. Bruneske, un tânăr de 30 de ani, doctor în științele economice 
de la Leipzig. Haase a fost scos din demnităţile lui elective și nu mai e 
astăzi decât prim-pastor și... deputat vremelnic. Populaţia e acum îm- 
părţită în două: cam două treimi merge cu tinerii, cu hitleriștii iar o 
treime, cei bătrâni, a rămas mai departe alături de Haase. În Tarutino 
apar două ziare, fiecare grupare având ziarul său, și lupta de fiecare 
ceas e de o înverșunare ce greu se poate închipui de departe. Primit de 
grupul celor tineri, și găzduit la dl. Bross, sufletul acestei grupări, am 
fost ocolit de pastorul Haase și de prietenii săi. Cei tineri mi-au făcut 
însă o primire strălucită și au venit grămadă la conferinţa pe care am 
tinut-o în frumoasa sală a Sport-Vereinului. 

Nu e locul să descriu aici tot ce am văzut în Basarabia, lucruri la 
urma urmei de un interes secundar. Voi însemna numai câteva puncte: 
o noapte petrecută la ţară la prietenul Cristi, întrunirea de la Zguriţa și 
împotmolirea de la Mereșofca. 

Pe drum spre Orhei am sosit într-o amiază și am petrecut o noapte 
la Zamosci, moșia părintească a vechilor boieri Criste sau Cristi. Aliați 
cu multe familii vechi moldovenești, și cu noblețea rusă — mama lui 
Vladimir Cristi, actualul senior al familiei, era născută Principesă Tru- 
bețkoi, iar soţia lui e contesă Sologub — aceşti boieri erau printre cei 
mai bogaţi din Basarabia. Moșiile lor mergeau din Chișinău până la 
Orhei. Astăzi sunt reduse la vreo 200 de hectare prin minunea reformei 
agrare datorită bolșevicilor din Sfatul Ţării (1918). Curtea de la Za- 
mosci (ca şi cea de la Hâncești a lui Manuk sau cea de la Larga a Cru- 
penschilor) se mai ţine cum poate ca o mărturie a unor vechi tradiții de 
putere și de bogăţie. Casa e cam dărăpănată, cu saloane mari parchetate 
pe tavanul cărora încep să iasă pete de ploaie, cu crăpături de-a lungul 
încheieturilor zidurilor, cu mobile vechi — unele de stil — cam uzate 
şi cam șchioape, cu portrete interesante pe pereţi. Printre toate vechi- 
turile prin aleile umbroase ale parcului din jurul casei răsare, ca o pro- 
testare vie împotriva nedreptăţii soartei, silueta zveltă, armonioasă și 
plină de farmec a stăpânei casei, a contesei Sologub-Cristi. Lângă dân- 
sa, zburdă fiica ei Marusia, pe care Dumnezeu a înzestrat-o cu toate 
darurile. Cristi posedă o colecție de fotografii de la Iasnaia-Poliana și 

de scrisori de la Leo Tolstoi — inedite și de nepreţuit. L-am sfătuit să 
le publice, odată cu amintirile sale, căci a cunoscut și a frecventat pe 
marele scriitor, cu care se înrudea şi pentru care avusese — în tinereţe 
— un adevărat cult. 

La Zguriţa, am cunoscut farmecul popularității, dacă farmec poate 
fi numit. În călătoria mea prin Basarabia, prietenii mei politici puseseră 
la cale două mari întruniri politice, una la Zguriţa (Soroca) alta la Se- 
cureni (Hotin). La Tarutino şi la Cetatea Albă ţinusem câte o conferinţă 
fără caracter politic, la care veniseră și persoane în afară de partidul 
nostru, funcţionari şi cucoane. Întrunirea de la Secureni a fost foarte 
reușită şi un public imens a aclamat și aici programul nostru politic, dar 
în comparaţie cu Zguriţa n-a fost nimic. La vreo doi kilometri de acest 
sat m-au întâmpinat plutoane de biciclişti și vreo 200 de călăreţi cu 
steaguri și cu surle care mi-au însoțit automobilul până în piaţa târgu- 
lui. Piaţa gemea de oameni, care păreau toţi cuprinşi de spasmele unui 
delir şi răgușiseră strigând ura; valuri de capete împingeau pe cele di- 
nainte, femei, copii, bătrâni, ţipau de moarte, aproape striviţi — a fost 
lume multă călcată în picioare și strivită. A fost o adunare cum n-am 
mai văzut. Deși urlam cât puteam, glasul meu nu putea fi auzit decât de 
jumătatea celor din faţă. O adevărată nebunie, din care am scăpat cu 
greu. 

La Mereşofca era să rămânem în noroi. De la Soroca la Otaci toa- 
te merseseră bine, dar la ieșirea din Otaci am intrat în ploaie. Mai 
plouase și în ajun. Drumurile erau desfundate şi ajunși la primul deal, 
în satul Mereșofca n-am mai putut înainta; roțile automobilului se 
învârteau pe loc, pe pământul clisos. Din fericire şoferul meu, Alexan- 
dru, luase de la Bucureşti lanţuri pe care le împrumutase de la Malaxa, 
ocnaş onorar. Mulțumită acestor lanţuri și unor lungi eforturi am putut 
să înaintăm încetul cu încetul și să ajungem la Secureni, unde ne 
aștepta multă lume după cum am spus. Am constatat astfel și eu că 
îndată ce plouă, circulația nu mai este posibilă în Basarabia. S-au 
început câteva șosele, dea Dumnezeu să le vedem mai iute terminate. 

La Secureni, după întrunire, ni se aranjase o gustare în fosta casă 
boierească a locului, un lung maț de odăi după moda rusească, odăi 
goale — căci aproape toată mobila fusese vândută la mezat — odăi 
care mai păstrează pe pereţii și pe uşile lor rămăşiţele decorative ale 
eleganţelor de acum o sută de ani. Acest conac aproape ruinat cu câţiva 
arbori bătrâni împrejur, rămășițe întristate ale unui vechi parc decimat 
ca şi întinsa moșie a Securenilor au avut ca ultim proprietar, în vremu- 

rile de belșug dinaintea războiului, pe generalul Lischin. Bătrânul ge- 
neral a murit acolo îndată după război, singur sub papucul unei moldo- 
vence de rând Elena Cojocaru, căreia a lăsat prin testament întreaga lui 
avere, deși avea o fată. Această fată, inteligentă dar cu apucături rele, 
vrăjmășită cu tată-său, ajunsese nu se ştie cum şi pentru ce, în vremea 
războiului, prin Caucaz. Acolo se încurcase cu un aventurier, Plavsky, 
și-l luase de bărbat. Acest Plavsky era un peşte, dansator de meserie și 
„homme ă femmes“. În această calitate fusese angajat de un anumit 
Crucioglu, mare bogătaș din Tiflis şi antreprenor de bordeluri și de 
case de petrecere, ca să atragă femeile în stabilimentele lui. Crugioglu 
strânsese o mare avere, avea o serie de imobile în Tiflis și mai ales 
nenumărate giuvaericale adunate de pe la femei în momente de strâm- 
toare, giuvaericale pe care le păstra în safe-uri pe la bănci. În preajma 
revoluţiei bolșeviste, Crucioglu temându-se de anumite răzbunări (un 
frate al lui fusese deja ucis de către un prieten al unei femei despuiate) 
se hotărî să fugă și lucru ciudat — să fi fost între ei o oarecare compli- 
citate? — înainte de a părăsi Tiflisul dă procură generală lui Plavsky, 
pentru administrarea averii sale. Plavsky, socotind că nu va mai da 
ochi cu Crucioglu, vinde imediat ce poate din imobile, şi cu banii şi cu 
giuvaericalele din safe-uri fuge la rândul său, împreună cu nevastă-sa, 
la Constantinopol. Acolo, după câteva luni de viaţă frumoasă, perechea 
Plavsky se pomeni într-o zi cu Crucioglu care prin Persia şi prin Asia 
Mică, ajunsese și el pe malurile Bosforului. Scene și amenințări între 
Crucioglu şi perechea Plavsky în loc să ducă la o reclamaţie în faţa 
justiţiei, îi aduse pe câteșitrei în Basarabia, la Secureni, unde toate tre- 
buiau să se aranjeze în mod amical. Se vede că între acești oameni era 
un cadavru — sau mai multe — și că nici unul din ei nu dorea să dea 
ochi cu justiţia. La Secureni, au găsit pe generalul Lischin pe moarte, și 
d-na Plavsky fu pur și simplu dată afară din casă, de tată-său care şi 
muri după scurtă vreme. Se încinsese atunci un formidabil și dublu 
proces, înintea justiției româneşti, pe de o parte între perechea Plavsky 
și Elena Cojocaru pentru anularea testamentului lui Lischin, pe de alta 
între Crucioglu și aceeaşi pereche Plavsky pentru deturnare de bunuri. 
Procesul, unul din acele procese istorice care fac epocă, mai durează și 
azi, dar între timp tot ce perechea Plavsky agonisise cu atâta trudă se 
irosise. Ca să justifice averea furată la Tiflis, d-na Plavsky o declarase 
ca moștenită de la tată-său și fiscul îi vânduse la tobă pentru taxe suc- 
cesorale, tot ce găsise la Secureni. Toate acestea le-am aflat mai târziu 
după plecarea mea de acolo. În necunoștinţă de cauză am ciocnit paha- 

rul în salonul golit de la Secureni cu d-na și dl. Plavsky. Acesta mi-a 
făcut chiar un discurs! E un tip de aventurier quasi-genial, bărbat fru- 
mos și elegant, vorbind mai multe limbi și pe cea românească, pe care 
a învăţat-o fără greșeală și cu un foarte ușor accent. D-na Plavsky mi se 
afirmă că ar fi o vicioasă, alcoolică și morfinomană. Se prezintă însă ca 
o femeie cu mare cultură și chiar cu mult duh în conversaţie. Viaţa aces- 
tor oameni e un adevărat roman ale cărui taine n-au fost pătrunse nici 
până azi. 

Plecat din Secureni spre Noua Suliţă prin Briceni, pe drumuri pe 
care mi le voi aminti cât voi mai trăi şi din mlaștinile cărora nu știu 
cum a putut să-mi scape automobilul, am salutat ca limanul mântuirii 
şoseaua Lipcanilor și prin Noua Suliţă am ajuns la Herţa, unde am fost 
primit iarăși cu călăreți și cu alai. De două ori în viaţa mea am avut 
senzaţia intrând în România că trec dintr-o țară sălbatică într-o ţară ci- 
vilizată: prima dată în 1931, când din Bulgaria am trecut Dunărea la 
Bechet și m-am îndreptat spre Craiova, și a doua oară acum trecând din 
Basarabia în Moldova. Mi-au venit lacrimile în ochi, de emoție, când 
am văzut din nou un closet cu apă curgătoare, și o baie, în vila lui 
Şoneriu. O dovadă mai mult că totul e relativ. 

Herţa e o localitate delicioasă. Deși în majoritate ovreiesc, târgul e 
curat și cu vechea sa biserică și cu frumoasele sale grădini în jurul câtor- 
va vile luxoase pare o stațiune climaterică, căci aerul e curat și răcoros 
filtrat prin desișul pădurilor de pe dealurile vecine. Lângă biserica de fru- 
mos stil moldovenesc din veacul al XVIII-lea!, lângă ograda ei cu arbori 
umbroși Artur Verona și-a clădit o vilă originală. Ionel Șoneriu și Paul 
Verona au vilele lor mai sus, în deal la capătul târgului. Vila lui Şone- 
riu e o casă mai nouă cu tot confortul modern, vila lui Paul Verona — un 
adevărat muzeu — e vechiul conac Ghiculescu, reparat și modernizat. 

Se zice că biserica din Herţa a fost refăcută pe la începutul veacu- 
lui trecut de către Elena Holban, o fată cu nuri care s-a ţinut cu Vodă 
Mihai Suţu și de dragul căreia acesta a înzestrat biserica cu avere mare 
şi cu obiecte preţioase din care se mai văd și azi, două evanghelii legate 
în argint și mai multe cruci sculptate în lemn de chiparos. Pe lângă bise- 
rică, Herţa mai posedă și un monument viu în persoana bătrânului 
Rosin2. Fercheș deși a împlinit 80 de ani, cu o barbă albă tăiată à la 
Henri al IV-lea, & un personaj de pomină în tot târgul, în care de-a lun- 


! Biserica din Herţa e de un stil cu totul particular prin forma neobișnuită a cupolei 
sale. A fost reprodusă de multe ori de pictorul Artur Verona, în tablourile sale. 
2 Bătrânul Rosin a murit pe neașteptate câteva luni după trecerea mea prin Herţa. 

gul anilor a semănat vreo 20 de copii. Se zice că e fiul natural al co- 
lonelului Rosnovanu cu o cântăreaţă italiană, madame Rosina — de 
unde numele lui de Rosin. Şi se mai zice că s-a ţinut ani de-a rândul cu 
mama d-nei Lupescu, şi că ilustra Duduie ar fi fiica lut... 

A venit să-mi mulţumească fiindcă îl decorasem după dorinţa ex- 
primată de însăși Majestatea Sa... 

Sângele. curat al Rosnovenilor să curgă în vinele spurcate ale ji- 
doavcei noastre naţionale? Ce nu e posibil sub Domnia iubitului nostru 
Rege Carol! 

De la Herţa, m-am înapoiat, cam obosit, cu trenul, la Bucureşti. 

5 iulie. — Înapoiat la Bucureşti mi se confirmă fuziunea partidu- 
lui lui Goga cu al lui Cuza. Aflasem deja ceva pe drum, dar nu-mi ve- 
nea să cred. Din toate conversațiile mele cu Goga reieşise că programul 
lui se putea rezuma într-un singur articol: „la Guvern cu oricine şi în 
orice condiţii“. Fuziunea cu Cuza îl îndepărtase de la orice Guvernl. 

— Politica e câteodată amuzantă. Am dejunat ieri cu dr. Angelescu şi 
am văzut azi-dimineaţă pe Guţă Tătărescu. Pe cât mi s-a arătat de pesi- 
mist ministrul instrucţiunii, asupra situaţiei Guvernului, pe atât de opti- 
mist mi s-a înfățișat prim-ministrul. Pentru Angelescu situaţia este in- 
tenabilă. În Guvern nu există nici o înțelegere între miniştri, toate merg 
alandala, încasările slabe și la aceste neajunsuri se mai adaugă și cer- 
turile din partid. Partidul Liberal e împărţit în 4. Toţi se ceartă şi ni- 
meni nu e în stare să domine situaţia. Tătărescu s-a dovedit și incapabil 
ca șef de Guvern și lipsit de autoritate ca om politic. „Partidele au neno- 
rocit țara“ — nu invent nimic, așa a vorbit Angelescu!! Ceea ce ar tre- 
bui, după dânsul e un Guvern în afară de partide compus din oameni de 
autoritate (n-a spus-o dar am priceput, că un asemenea Guvern ar putea 
fi prezidat de el!) care să modifice Constituţia și să restabilească ordi- 
nea în țară. După cum se vede am făcut o sumă de adepţi fără să știu și 
fără să vreau căci Angelescu mi-a spus că vorbește în numele priete- 
nilor săi. Mi-a mai adăugat că va vorbi serios cu Regele (paşte mur- 
gule...) dar că va fi greu, fiindcă Regelui i-a intrat Tătărescu sub piele. 

Pe Guţă Tătărescu l-am văzut ieri. Am socotit de a mea datorie să-i 
spun ce am văzut în Basarabia şi să solicit măsuri de ajutor din partea 
Guvernului şi proceduri mai omenoase din partea Ministerului de 
Finanţe. Dl. Guţă a fost foarte amabil, s-a declarat încântat să mă vadă, 
mi-a spus că era deja în curent cu dezastrul agricol din Buceag și că 


destinase o sumă de 40 milioane pentru ajutoare în acea regiune, că va 


1 M-am înșelat, dar... 


me 

intensifica lucrările de șosele în toată partea de sud a Basarabiei pentru 
a da oamenilor mijlocul să-și câștige o pâine, că se înţelesese în fine cu 
ministrul armatei pentru efectuarea unei cumpărături de cai destul de 
însemnată în regiunile sinistrate, că se hotărâse chiar să plătească '14 000 
lei de cal, în loc de 4-5 000 cât era preţul târgului. Dl. Guţă mi-a mai 
făgăduit că va vorbi serios cu Victor Antonescu și că-i va modera zelul 
fiscal. Mulţumit, m-am sculat să plec, dar Excelenţa Sa n-a vrut să mă 
lase. Mi-a povestit toate minunăţiile pe care le-a înfăptuit Guvernul său 
şi mi-a înșirat tot ce mai are de gând să facă. „De când suntem noi la 
Guvern se lucrează, domnule Argetoianu, şi se simte.“ Se simte al dra- 
cului! Guţă mi-a mai spus că toţi miniștrii se înţeleg și lucrează frățeș- 
te, că el şi toți colegii săi se înţeleg perfect de asemenea și cu Regele; 
că încrederea acestuia în Guvern e complectă şi că nu cere nimic și 
face tot ce i se cere — în fine toate mergeau strună! L-am întrebat ce e 
cu conflictul lui cu Dinu Brătianu. „Ce conflict? mi-a răspuns. Nu poa- 
te fi nici un conflict căci Dinu nu există. Nu are decât 16 parlamentari 
din atâtea sute, doi șefi de organizaţie și unul dubios din 71 și din cinci 
cumnaţi numai doi!“ A fost pentru mine o îmbărbătare să văd în aceste 
vremuri mohorâte un om atât de mulțumit. 

După ce mi-a expus strălucita lui situație, mi-a mărturisit că Rege- 
le vrea modificarea Constituţiei la toamnă, că o va face el Tătărescu — 
e sigur de partid — dar că n-ar vrea să o facă singur. Dorea să știe dacă 
am vreun angajament, fiindcă ar vrea să-mi propună o colaborare. Ar fi 
voit să se înțeleagă și cu Goga, dar acum după fuziunea lui cu Cuza, 
lucrul va fi mai greu. M-a întrebat când merg la Sinaia, căci va veni şi 
el să se odihnească acolo și pentru a nu ştiu câta oară mi-a repetat „tre- 
buie să stăm serios de vorbă“. I-am declarat că n-aveam nici un angaja- 
ment, și că pentru o mai lungă conversaţie sunt la dispoziţia lui. 

Am priceput, pe când vorbea, de ce Regele și el se înţeleg atât de 
bine. Amândoi sunt mitomani, — fiecare din ei pune temei pe născo- 
cirile celuilalt. Eu, în tot cazul, n-am crezut o vorbă, din câte mi-a spus 
Tătărescu. Viitorul va arăta dacă am avut sau nu dreptate . 

Abia ieşisem de la Tătărescu şi am aflat că Regele a primit în au- 
dienţă pe Potârcă și i-a spus că vrea să modifice Constituţia, să reducă 
numărul deputaţilor, să creeze un Senat numit de el şi câte altele, aces- 
tea pe placul țărăniștilor — dar că ar vrea să procedeze la revizuirea 
pactului fundamental în acord cu un mare partid care n-ar putea fi 
decât cel național-țărănesc, cel liberal fiind uzat. Regele a însărcinat pe 


w OXA 


Potârcă să întrebe pe Mihalache dacă e de acord cu programul pe care-l 

schițase lui Potârcă. Acesta a plecat glonț la Topoloveni. Presupun că 
Regele a vrut să facă pe șmecherul și să aibă eventual și consimțămân- 
tul țărăniștilor la modificarea Constituţiei, dar faţă de programul pe ca- 
re l-a desfășurat lui Potârcă mi-e teamă că va încurca definitiv lucruri- 
le, fiindcă banda lui Mihalache va ațâța toată „democraţia“ împotriva 
proiectelor „reacționare“ scumpe Suveranului. 

— Generalul Gorski mă informă la Jockey-Club despre absurditatea 
ipotezelor strategice redactate de Marele nostru Stat-Major. Măsurile de 
apărare și de dislocare în cazul unui atac nu erau cunoscute inspectori- 
lor generali desemnaţi la comandamentele superioare în caz de război. 
Ei au cerut în diferite rânduri să fie puși în curent cu planurile Statului 
Major, dar acesta a refuzat statornic. În fine acum în urmă, după insis- 
tenţele Regelui proiectele Statului Major au fost comunicate inspectori- 
lor. Gorski afirmă că sunt de necrezut. Așa de pildă în cazul unui atac al 
Ungariei nu sunt prevăzute decât 13 Divizii, din 33, pe frontul de Vest, 
celelalte fiind păstrate în expectativă. Se pare că proiectele au făcut o 
impresie dezastruoasă atât prin concepţia cât și prin amănuntul lor. Gene- 
ralul Samsonovici le dă în răspunderea generalului Antonescu ceea ce, 
tot după spusele lui n-ar fi adevărat. Vinovatul și incapabilul ar fi Sam- 
sonovici. 

— Același Gorski îmi povestește că a sosit la București un francez 
care a depus plângere la Parchet împotriva d-nei general Antonescu 
pentru bigamie, sau mai exact zis pentru bi-andrie. D-na Antonescu e 
româncă, a fost măritată în Franţa și în 1929 s-a căsătorit cu generalul 
Antonescu. Francezul, primul soţ, pretinde că n-a divorțat niciodată și 
că generalul cu care fusese în relaţii de intimă prietenie și care „i-a fu- 
rat nevasta“ ştia bine că nu se pronunţase nici un divorţ, și că pentru 
aceasta şi-a celebrat căsătoria într-un sat pierdut din Vlașca. Deocam- 
dată scandalul se ţine sub obroc, iar generalul Antonescu care se afla la 
Joachimsthal a fost chemat de urgenţă în țară. 

7 iulie. — Restauraţia Dinastiei în Grecia pare lucru hotărât. Re- 
iese din toate manifestările Guvernului și Parlamentului nou ales. Gene- 
ralul Condilis care ţine armata în mână a cerut zilele trecute printr-un 
discurs pronunţat în Cameră restabilirea cât de grabnică a Monarhiei, 
care singură poate asigura Greciei — afirmă stratigosul — liniștea de 
care are nevoie. O confirmare a „proximei“ înapoieri a lui Giorgios în 
Grecia îmi pare cererea de divorţ a Reginei Elisabeta adresată Curţii de 
Apel din București. Relaţiile mai mult decât bizare dintre Regina Elisa- 
beta și Regele George nu puteau dăinui, și nu puteau să ducă decât la 

un divorț. Cât timp Regele George sta la Londra ca un simplu parti- 
cular soluţia definitivă mai putea fi tărăgănită. Odată Regele reîntronat, 
chestiunea trebuia lămurită și din toate punctele de vedere era prefera- 
bil ca ea să fie lămurită înainte ca Regele să fie rechemat la Atena. So- 
luţia divorțului e cu atât mai nimerită, cu cât în afară de toate motivele 
de ordin sentimentalo-conjugal mai e și unul de ordin politic. În ruptul 
capului Elisabeta nu mai voia să se înapoieze în Grecia. Acum câţiva 
ani, fiind la noi la masă am închinat un pahar în sănătatea ei, urându-i 
să se regăsească cât de repede pe Tronul pierdut. „Ce rău ţi-am făcut eu 
în viață ca să-mi urezi aşa ceva?“ fu răspunsul detronatei Prinţese. 

Vechea aripă a Palatului Regal a fost evacuată și de câteva zile mas- 
cată printr-o înaltă palisadă. Va fi doborâtă și reconstruită în stilul ari- 
pei noi. Ceea ce prevăzusem în 1927, când Ionel Brătianu, Regina Ma- 
ria şi banda Regenţei se opuseseră la refacerea vechii clădiri — s-a 
realizat. 

8 iulie. — Anul 1935 însemnează o hotărâtoare cotitură în politi- 
ca internațională. Se poate zice că de fapt Germania şi-a reluat locul 
printre Marile Puteri occidentale. Un loc mai modest ca cel ocupat 
înainte de război, dar totuși un loc însemnat. E meritul lui Adolf Hitler, 
care, în ciuda tuturor amenințărilor, a îndrăznit să calce Tratatul de la 
Versailles şi a ştiut să lege relaţii, dacă nu strânse dar aproape amicale 
cu Anglia și cu Polonial. Căci oricât ar declara Guvernul englez că 
politica Angliei față de Franţa și de blocul securităţii solidare a rămas 
neclintită, oricât ar protesta Polonia împotriva bănuielii unei politici de 
trădare faţă de binefăcătorii ei — s-a schimbat ceva în dinamica po- 
litică a Europei. Orizontul politic s-a întunecat şi mari tulburări sunt de 
așteptat, cu toate bileţelele liniștitoare pe care Van Sittard le trimite lui 
Titulescu prin Laptew. Titulescu pare de altminteri agitat și face în 
momentul de față pe curva și naveta între Paris și Londra, în speranța 
să poată îmbăta lumea cu vorbe de o parte şi de alta a Mânecii. Vedeta 
de la Geneva trebuie să se afle în treabă, chiar de ar bate apa în piuă. 

Cu toate ştirile contradictorii sau tendenţioase două curente se de- 
senează tot mai mult în Europa anului 1935. Unul intransigent faţă de 
foștii inamici, continuă să afirme intangibilitatea tratatelor de pace, de- 
și acestea au fost sfâșiate în fapt și în drept, şi se străduiește să menţină, 


cel puţin în principiu, poziţiile politice din 1919. Celălalt, mai conform - 


cu realitățile vremurilor, caută, față de falimentul necontestabil al poli- 
ticii din 1919, o înțelegere cu foștii vrăjmași, de fapt cu Germania. Pri- 


! Recitesc aceste rânduri în septembrie 1939 — câtă schimbare! 

mul curent porneşte de la Paris, cel de-al doilea de la Londra. Această 
dublă orientare politică își face deocamdată drum mai mult în culise şi 
protagoniștii fiecăruia din cele două curente nu se dau înapoi de la con- 
cesii reciproce, şi caută să mai salveze aparențele, cu atât mai mult că 
existenţa Societăţii Naţiunilor e în joc, nici mai mult nici mai puţin. 
Franţa își înfrânge periodic intransigenţa şi mai lasă din pretenţiile ei, 
fără vreo compensație valabilă de altminteri. lar Anglia între două înţe- 
legeri cu Berlinul, afirmă cu tărie prietenia ei față de Franţa şi fideli- 
tatea față de Geneva. i 

Mica Înţelegere e supusă la grea încercare. Între politica franceză 
şi cea engleză e ca între ciocan și nicovală. Pe față continuă să fim cli- 
enţi supuși ai Franţei. În realitate am notat deja că Iugoslavia a început 
să fie nervoasă. Nu știu până la ce punct Regentul Principe Paul are 
vreun cuvânt la îndrumarea politicii sârbești, cred mai iute că nu! și că 
stăpânul îndrumării iugoslave e generalul Jifkovici. În tot cazul la Bel- 
grad nu mai e unanimitate în ce priveşte politica externă. La noi, am tot 
motivul să cred că Titulescu (contrar tuturor aparenţelor) dar mai ales 
Regele, ar înclina spre metodele englezești. Rămâne numai Cehoslova- 
cia neschimbată în politica ei. Drotoşul Benieș va rămâne până la moar- 
te omul Quai d'Orsay-ului. 

Vineri va fi la Sinaia Principele Paul. Pe de altă parte mi se afirmă 
că generalul Weygand e în București, incognito. Dacă e adevărat, vizi- 
ta lui odată cu a lui Paul, nu poate fi străină de viitoarele îndrumări ale 
Micii Înţelegeri. 

10 iulie. — Ziarul Zorile duce o campanie înverșunată împotriva 
lui Gavrilă Marinescu. Aproape în fiecare zi publică o scrisoare des- 
chisă adresată de Socor primului ministru, în care se enumeră potlogă- 
riile prefectului de poliţie. Nici o reacţie, pare că gheşefturile au deve- 
nit un apanaj licit al corifeilor din jurul Regelui. 

— Comisia specială delegată de Curtea de Casaţie pentru cercetarea 
cazului Cihoski-Skoda s-a pronunţat. Generalul Cihoski e trimis în jude- 
cata Curţii. Se continuă cercetarea averilor lui Cihoski, Mihai Popovici 
şi Boilă. Se vorbeşte de arestări iminente. Să le vedem. Se mai vorbește 
şi de casarea sentinței de condamnare a generalului Dumitrescu. 
Aceasta o vom vedea desigur. 

— Din toate părţile mi se afirmă — a început treierul — că recolta de 
grâu e cu totul sub așteptări. Asta ne mai lipsea. 


! Informaţie greşită. Principele Paul are cea mai mare înrâurire asupra politicii 
externe iugoslave. 

11 iulie. — Doctorul Angelescu și-a dat iarăși demisia din Gu- 
vern. Pretinde că la facerea bugetului i se promisese un credit extraor- 
dinar de 100 de milioane pentru construcții școlare. Victor Antonescu 
care speră să lichideze bugetul fără deficit (probabil căldurile îl fac să 
aiureze) a refuzat net creditul. A intervenit Tătărescu și Angelescu a ob- 
ținut 60 de milioane, dar nu s-a declarat mulţumit. Şi și-a dat demisia. 
O simplă formalitate, căci sau el sau Victor Antonescu va ceda, și de- 
misia se va retrage. E mai serios lucrul cu Manolescu-Strunga care va 
fi exoflisit din Guvern. 

— Primit o scrisoare de gratitudine şi chiar de caldă recunoștință din 
partea lui Puiu Dumitrescu. Pentru ce? Pretinde că am fost favorabil lui 
tată-său. Mă mir și eu. 

— Aflu prin Simky Lahovari că vom avea în septembrie vizita Duce- 
lui şi Ducesei de York. E un succes al Reginei Maria, căci până acum 
Regele Angliei nu voia să audă de un gest de politeţe față de Carol. Pe- 
rechea Princiară va veni la Balcic, unde Ducesa va rămâne, iar Ducele 
va merge la Sinaia să facă vizită Regelui. 

— Ziarele reproduc o expunere făcută de Rist la Congresul Camerei 
de Comerţ Internaţionale din Paris, cu privire la problema monetară 
(iunie 1935). Reproduc următoarele pasaje din discursul ilustrului spe- 
cialist: 

..-„xChagque pays doit fixer sa monnaie à un niveau tel que sa dette 
intérieure (qu'il s'agisse de la dette de l'Etat ou des dette privées) de- 
vienne de nouveau supportable et soit compatible avec le randament 
des entreprises privées et la capacité contributive des contribuables.“ 

Și mai departe: 

. .-„Dans quelques pays du bloc or, la question qui se pose est celle 
- de savoir s'ills parviendront à réduire le poids de leurs dettes par des 
mesures directes impliquant des sacrifices pour les rentiers et les obli- 
gataires, on s?ils devront recourir à une dévaluation qui all6gerait d'un 
seul coup les budgets de charges devenues dorénavant trop lourdes.“ 

Cât drum a făcut tristul Rist de la 1931 şi până azi! Atunci de ce 
m-a înjurat? 

13 iulie. — Ieri și azi tămbălău mare la Sinaia pentru vizita Prin- 
țului Paul, Regent al Iugoslaviei care vine pentru prima dată la noi în 
această calitate. A fost primit la gară de Rege, de Voievodul Mihai, de 
Prinţul Nicolae și de tot Guvernul. Titulescu a catadixit să vină din stră- 
inătate unde era ocupat să regleze soarta Europei plimbându-se între 
Paris și Londra. Prins cu arcanul pe drumurile Elveţiei sau ale Franţei 

pe care alerga după neînsemnate recorduri automobilistice, a fost adus 
la Sinaia şi Prințul Nicolae, momit se vede cu ceva parale. Numai Regine- 
le noastre, și cea văduvă şi consolabilă și cea divorțată și consolată, s-au 
abținut de la această mică manifestaţie de familie. Prezenţa lui Titules- 
cu la Sinaia e o chezășie că s-au discutat lucruri de o importanță capita- 
lă (chestiunea Habsburgică, orientarea Micii Neînţelegeri și câte altele). 

15 iulie. — Petrecut ziua de ieri în judeţul Mehedinţi, unde joi în 
18 are loc o alegere parţială, pentru un loc la Senat (locul lui P. Gâr- 
boviceanu, mort prin decembrie trecut). Alegerea a fost amânată fără 
nici un rost, de vreo două ori — și împotriva dispoziţiilor constituţio- 
nale. Guvernul n-are candidat, dar susține pe sub mână pe candidatul 
naţional-țărănist, pe Vasile Rădulescu-Mehedinţi (eu l-am poreclit Cu- 
dinţi, fiindcă a ştiut să roadă bine sub Guvernele Maniu și Vaida), care 
probabil va ieși. Lupta este între el și candidatul nostru Ilariu Mihail. 
Se mai prezintă şi Aurel Vlad din partea vaidiștilor și Trancu-lași din 
partea Frontului Constituţional (Averescu-Gh. Brătianu). Pornit diminea- 
ţa din Severin (unde sosisem în ajun, ţinusem seara o conferință la Sfa- 
tul Negustoresc şi dormisem la Cornel Rădulescu, băiat subţire și sim- 
patic)! am trecut cu automobilul prin Hinova, am suit dealul Stârmina 
şi prin Vânjul Mare, Recea, Vânători, Drâncea, Oprișor, Bălăciţa şi 
Cleanov am ajuns pe înserate la Breasta, unde mi-am luat reședința de 
vară. Întrunire bunicică la Vânj (cuib de ţărănişti), mai bună la Vână- 
tori și într-adevăr numeroasă la Bălăcița. Curentul pare bun pentru noi, 
să vedem ce vor da urmele. Recolta, în toată partea Mehedinţiului pe ca- 
re am străbătut-o, e mizerabilă. Grâul e numai gunoi și puţin, iar porum- 
bul splendid ca vegetaţie, n-a legat cum trebuie. De la Severin și până 
la Vânj, nu mai fusesem de când eram copil, dar vizitele pe care le-am 
făcut unchiului meu Grigore Argetoianu, pe atunci arendașul domeniu- 
lui Statului Oreviţa, mi-au rămas întipărite în minte. Am recunoscut 
locurile abia schimbate pe care nu le mai călcasem mai bine de o jumă- 
tate de veac! Şi cu câtă emoție! Pe drum spre Breasta am admirat 
conacele și acaretele construite de Drugă — milionarul craiovean — la 
moșiile sale Svardeniţa și Cleanovul și am deplorta o dată mai mult 
starea șoselelor din Dolj, sălbatice pe lângă cele din Mehedinţi. 

16 iulie. — La Paris ziua de 14 iulie a trecut în liniște, cu toate 
temerile cercurile moderate. „Crucile de Foc“ conduse de colonelul La- 


! Sora lui, Miţa, a luat succesiv de bărbat pe Cantacuzino (fiul lui Gogu) și pe Radu 
Cretzeanu. Cornel și Miza sunt copiii fostului senator filipescan Rădulescu, cu-noscut 
pentru vivacitatea judecăților lui. 

roque au manifestat şi au defilat la Arc de l'Etoile — Frontul popular 
sau comunist, Place de la Republique. Ambele tabere au manifestat în 
lini-ște şi nu s-au ciocnit. 


— La Iași, Goga a fuzionat cu Cuza în mare alai şi gălăgie. Jurăminte 
în Mitropolie, defilare în Piaţa Unirii, întrunire la Râpa Galbenă, nimic 
n-a lipsit — afară de bunul simţ. Cuza a fost proclamat „președinte su- 
prem“, iar Goga „președinte“. Nichifor Crainic, şeful tineretului L.A.N.C. 
Tinerii se vor chema lănceri, iar isprava tuturor, rahat. S-a pus apă în 
vin, și s-a stricat astfel și vinul şi apa. 


— Schuschnigg, cancelarul Austriei, a avut un accident de automo- 
bil. D-na Schuschnigg a fost ucisă; cancelarul și fiul său ușor răniți. 

17 iulie. — Mi se trimit discursurile lui Goga și lui Cuza, ţinute 
duminică la lași. Amândouă sunt de o impresionantă platitudine. Ace- 
leași fraze sonore, care nu corespund cu nici o realitate. Poporul care se 
deşteaptă, țara care etc. Cu o clarinetă uzată şi cu o mandolină ce zbâr- 
nâie dintr-o singură'coardă e greu de executat o simfonie. 

20 iulie. — În alegerea parţială pentru Senat din Mehedinţi, de la 
18 iulie a ieșit Vasile Rădulescu, candidatul național-țărănist. Din 36 296 
votanţi au votat numai 17 774. Naţional-ţărăniştii au obţinut 6 427 de 
voturi, Frontul Constituţional (averescanii cartelaţi cu georgiștii 4 428, 
Uniunea Agrară 3 835 și vaidiștii 2 788. Cifrele electorale n-au la noi 
decât o importanţă relativă, date fiind moravurile. Din alegerea de la 
Mehedinţi se pot trage totuși câteva concluzii. Mai întâi că oamenii 
sunt sătui de vot. N-au votat nici jumătate. Apoi o serie de constatări 
pentru situaţia partidelor. Ţărăniştii au avut relativ puţine voturi, pen- 
tru un partid de mase. Dacă n-ar fi avut concursul Guvernului, care n-a 
pus candidat tocmai ca să scoată pe Rădulescu, ar fi avut cam aceleași 
„voturi ca noi. Pentru Uniunea Agrară succesul e mare: ne-a bătut Fron- 
tul Constituţional cu câteva sute de voturi, dar erau două partide carte- 
late — separat, le-am fi bătut pe fiecare după cum am bătut de departe 
pe vaidişti iar numărul alegătorilor noștri a crescut considerabil trecând 
de la alegerile generale de la 1 600 din 60 000 câţi sunt înscriși la Ca- 
meră, la 3 835 din 36 000 câţi sunt înscriși la Senat. 

Cum probabil Vasile Rădulescu e mulțumit că s-a ales și Trancu- 
Iași fiindcă a mâncat o bătaie strașnică la Tâmnea, e cazul să se spună 
că „tout le monde este battu et content“ afară de amicul Vaida. 

30 iulie. — După 15 zile petrecute în liniştea de la Breasta m-am 
înapoiat în seara de 28 la București unde n-am stat decât ziua de 29 și 
iată-mă de azi-dimineaţă la Sinaia, pe ploaie şi pe frig. 

Deși n-am stat decât o zi la București, am văzut multă lume și am 
putut să constat cum mocirla se urcă întruna și ameninţă să înece tot. 
Am impresia că în curând se va urca și peste culmile de la Sinaia. Afa- 
cerea de la Banca Naţională cu transferul leilor belgienilor se întinde 
din ce în ce. În afară de Nacht şi Vasilescu escroci de meserie, în afară 
de Călătorescu, chestorul, escroc de ocazie și de Tony Iliescu veselul 
prim-vicepreşedinte al Senatului, afacerea a înghiţit și pe Dorel Dumi- 
trescu, guvernatorul Băncii, care și-a dat demisia printr-o scrisoare 
dată publicităţii, scrisoare prin care încearcă să plastroneze, dar care e 
un monument de prostie. Mai întâi fiindcă scrie acolo „chemat la inal- 
tul post... prin încrederea Regelui şi a Guvernului“ — or, numai mi- 
niştrii sunt chemaţi în funcţiile lor prin încrederea Suveranului, toţi cei- 
lalţi funcţionari sunt chemaţi prin încrederea Guvernului și dl. Dorel nu 
avea nevoie să mai pomenească de această încredere tocmai în mo- 
mentul în care i-a fost retrasă. Al doilea fiindcă din pomelnicul marilor 
fapte săvârșite într-un an și jumătate de când e la Bancă și din pro- 
testările sale contra atacurilor îndreptate împotriva lui, nu reiese logic 
motivul pentru care dl. Dorel demisionează. Dacă într-adevăr dl. Dorel 
e un guvernator fără pereche și un administrator fără pată nu se pricepe 
de ce nu rămâne pe poziţie, să-și apere instituţia şi cinstea lui personală 
— şi se pricepe încă şi mai puţin pentru ce Guvernul i-a primit numai- 
decât demisia. 

Adevărul este că dl. Dorel e un pungaș și că a fost debarcat. Carie- 
ra acestui om este un exemplu tipic al imoralităţii regimurilor de câr- 
dășie de partid. Pornit din pleava mahalalelor, fără nici o însușire mar- 
cantă, elev de liceu, student şi doctor în drept de duzină a ajuns în câți- 
va ani profesor universitar (te întrebi cum a fost posibil?), guvernator 
al Băncii Naţionale și multimilionar. Zvelt, îmbrăcat cu eleganţă (fa- 
son de București) cu o mutră simpatică s-a căsătorit cu o soră a lui Leo- 
nida cel cu automobilele, dar după câţiva ani s-a amorezat de fata ne- 
veste-sii, din prima ei căsătorie, și lăsând pe mamă în grija lui Găetan! 
a luat pe fată. Cu Soficel, cu sforicel, cu mititel — Dorel tras ca prin 
inel, împins de unul, tras de altul a ajuns să-și cazeze nulitatea în antu- 
rajul lui Vintilă Brătianu și de acolo în tainițele Băncii Românești. A îna- 


1 Junele Găetan era să omoare pe d-na Leonida, cu un ciocan sau cu telefonul; erau 
amanți asociaţi în afaceri dubioase. Găetan a fost condamnat la 5 ani pușcărie. 

intat automatic, și chiar ceva mai repede căci părea băiat curăţel pe di- 
nafară, și era bun de gură. La retragerea lui Nae Ştefănescu de la Banca 
Românească s-a zbătut cât a putut să-i ia locul, dar a fost învins de Să- 
vescu, un alt incorecti. A ţipat atât încât, în conformitate cu principiile 
de partid, a câştigat dreptul la o compensație. Venind partidul la putere, 
compensaţia s-a găsit sub forma postului de guvernator al Băncii Na- 
tionale, interesele căreia bineînţeles n-au fost o clipă luate în considera- 
ție. Abia numit a început danţul milioanelor. A luat bani de unde a pu- 
tut. A participat la întemeierea societății Cagero împreună cu Leonte 
Moldoveanu și cu Constant Georgescu, pe vreme aceea secretar gene- 
ral la industrie. Beneficiile Cagero-ului, grație dibăciei lui Gross (direc- 


torul) fost antreprenor de bordel la Oradea Mare şi influenței celor trei ` 


mușchetari, se cifrează la câteva sute de milioane. Fără rușine, Dorel și 
Soficel s-au pus pe trai. Au renovat Bolintinul — fosta reședință a fami- 
liei Băleanu, cumpărată pe nimic — şi au dus-o într-un chef întreținând 
o bandă de paraziți pe care o hrănea în vesela Regelui Bavariei cum- 
părată juma-juma cu doctorul Hoenig, un alt meșter al vremurilor, sau 
o plimba ca astă-iarnă pe la Madera și prin insulele Azore. Dorel s-a 
înfruptat din toate afacerile mari de transfer, din toate scoaterile băn- 
cilor din obligo (vezi afacerea Buhuși cu Banca de Credit scoasă din 
gir pentru o datorie de 650 milioane), din importul țării românești făcut 
aproape tot prin Cagero. Doctorul Angelescu, ministru, mi-a spus ieri 
că s-a constatat că de când e guvernator, dl. Gr. Dumitrescu a cumpărat 
imobile în București în valoare de lei 21 milioane. Pe purictul să fie che- 

mat la Parchet, și-a dat demisia și s-a declarat parte civilă, cerând 1 leu 
daune, în procesul belgienilor. Dar vorba lui Tătărescu (când cu Sko- 
da), afacerea devizelor abia acum începe. Vor fi chemaţi mulți la răs- 
pundere şi terfeliţi, dar vor fi toţi achitaţi, fiindcă în România nu se con- 
damnă nimeni pentru acte de necinste. l 

O dovedeşte scandaloasa sentință dată ieri de Consiliul de Revizu- 
ire al Armatei care a casat fără trimitere condamnarea generalului Du- 
mitrescu cel mai neobrăzat prevaricator al timpurilor moderne. La Con- 
siliul de război al Corpului V (Braşov) a fost trimisă numai judecata 
abuzului de putere (soldaţi întrebuinţaţi la muncă — maximum 6 luni 
închisoare fără pierderea gradului). iza 

O dovedește afacerea Skoda în care a fost condamnat străinul Se- 
letzki ca mituitor, fără să se găsească un singur mituit de condamnat! 


! Afacerea cu schimbul moșiei sale, pe timpul Comitetului A grar. 

A dovedit-o scoaterea din urmărire şi achitarea celor 149 func- 
ţionari de la Ministerul de Agricultură daţi de mine în judecată în 1927 
şi 1928 — prevaricatori dovediţi sau prin acte sau prin mărturisiri con- 
statate. Să mai reamintesc afacerea Victor Filotti, de pomină, care n-a 
fost judecată până astăzi? | 

Achitarea generalului Dumitrescu (căci de fapt e o achitare; se ZVO- 
neşște chiar că ordinul a venit de sus, că Regele ar fi spus că destul a stat 
„nenea Costică“ 3 luni în puşcărie şi că chestiunea cu abuzul va trebui 
clasată la Corpul V) a făcut multă vâlvă ieri seară în București. Oa- 
menii cinstiți erau consternați. Mai mulţi ofițeri superiori, întâlniți la 
Jockey-Club, deprimați, spuneau că generalul Manu şi judecătorii care 
au condamnat pe Dumitrescu în prima instanță ar trebui să-și dea de- 
misia. Ţi-ai găsit! 


— În toate colţurile nu se vorbeşte decât de porcării şi de malversaţi- 
uni. Pe lângă chestiunea generalului Dumitrescu și afacerea belgienilor 
cu Dumitrescu lor, pe lângă afacerile grupului H şi amicului Bejan ră- 
mas spre mirarea tuturor la postul său, începe să se povestească cu 
amănunte afacerile fraților lui Tătărescu, deputatul Nolică şi colonelul 
Alexandru. E și aici vorba de milioane. În scandaloasa afacere de la 
Constanţa (întărirea malurilor) luată lui Nicu Greceanu (care o obţinu- 
se la licitaţie) și dată unui oarecare loanovici, se spune că ar fi de ase- 
menea amestecată familia Tătărescu, secția feminină. II 

De mult nu s-a mișcat la noi un Guvern într-o atmosferă atât de 
pestilenţială.: Pentru a încerca o. diversiune, cercurile oficiale vorbesc 
de o redeschidere a afacerii Skoda deoarece s-ar fi găsit în descinderea 
făcută la Lintzmaier (unul din trepădușii afacerii belgienilor şi fost se- 
cretar — zice-se — al d-nei Lupescu pe vremea pribegiei ei) acte com- 
promițătoare pentru Romulus Boilă, Madgearu și Mihai Popovici. Se 
vorbea ieri la București cu insistență chiar de arestarea lui Boilă. 

Astfel stând lucrurile, îmi pare că planurile lui Tătărescu de a con- 
stitui un mare Minister pentru revizuirea Constituției sunt cam năruite. 
Din câte mi se spune, optimismul pe care îl afișa la ultima noastră între- 
vedere în ce privea raporturile sale cu Coroana trebuie revizuit. Din 
sursă destul de bună aflu că Regele și-a pierdut încrederea în primul 
său sfetnic. Poate fiindcă prea l-a tot minţit, poate din cauza tuturor 
porcăriilor care ies la iveală. Această ultimă ipoteză ar fi în contrazice- 
re cu zvonul că porcăria cu generalul Dumitrescu ar fi fost pusă la cale 
de Rege. Contrazicerea e însă numai aparentă fiindcă Regele s-a indig- 

nat totdeauna împotriva turpitudinelor celor de lângă el. Poate că diz- 
graţia lui Tătărescu să fie datorită și atitudinii prea umile adoptate de 
dânsul față de Dinu Brătianu, căruia în diferendul grupului H, s-a supus 
prin scrisoare publică. Atitudinea lui Tătărescu față de Dinu se explică 
prin nevoia primului ministru de a-și scăpa fraţii compromiși și amenin- 
taţi de fulgerele — de carton, nu e vorba — cu care șeful liberalilor, în 
veleităţile sale de purificare, ameninţă pe toți delincvenții din partid. 

Fie una, fie alta, fapt este că situaţia lui Tătărescu pare a fi slăbit 
mult în ultimele 3 săptămâni. Altfel n-aș putea explica faptul că abia 
sosit azi-dimineaţă în Sinaia, am și primit vizita doctorului Angelescu 
venit pentru câteva ceasuri să vadă pe Rege. De la Rege a venit drept la 
mine și a replecat la București. Pentru ca un om timorat şi interesat ca 
Angelescu să facă un asemenea gest pe faţă (automobilul lui oficial şi 
polițistul îl aşteptau la poarta mea) „trebuie că“ să fi mirosit ceva. A 
venit să-mi spună că Regele e foarte plictisit de tot ce vede şi că 
„impresia“ lui era că Guvernul va fi schimbat pe la sfârșitul lui septem- 
brie. Că a vorbit mult cu Regele şi de mine, că i-a spus „un om întreg pe 
care poți conta e Argetoianu, şi n-ai mulți“. — „O ştiu“, a răspuns Re- 
gele şi probabil că i-a mai spus și altele căci altfel n-ar fi venit Ange- 
lescu la mine. De altminteri toate informaţiile mele concordă, că în 
momentul de faţă acţiunile mele sunt foarte ridicate la Palat, ceea ce nu 
mă împiedica să surâd pe când îmi povestea Angelescu istorioarele lui. 
Acţiuni ridicate? Nevoie de mine? Posibilităţi de a intra în Guvernul 
viitor sau chiar de a-l face? Toate acestea nu fac cinci parale cât timp 
Regele nu se va hotărî să-și schimbe metodele şi regimul de guvernare. 
Nenorocitul interviu dat de el zilele trecute unui gazetar englez 
dovedește un spirit atât de încâlcit și atât de fantezist, încât pare că 
nimic nu mai e de sperat în această direcție. 

Dar să mă înapoiez la Angelescu. După ce mi-a spus că Regele a 
cerut demisia lui Dorel Dumitrescu compromis până în gât, a adăugat că 
întrebat fiind pe cine l-ar putea desemna pentru postul de guvernator şi 

` el răspunzând că cel mai indicat ar fi Victor Antonescu, Regele i-a răs- 
puns cu dispreț: „Omul băncilor! Îmi trebuie un om curat!“ Acest răs- 
puns e tipic; până mai ieri Victor Antonescu era persoana gratissima, și 
acum iată-l vândut băncilor! Ăsta e Regele Carol! Angelescu m-a pisat 
o jumătate de ceas, că singura soluţie ar fi aceea a unui Guvern tare, 
compus din 7-8 oameni cu autoritate (bineînţeles el cel dintâi, n-a spu- 
s-o dar o gândea) prezidați de un om care să știe ce vrea, şi se uita la 
mine, şi-mi reamintea prin mici fraze incidente, dragostea (!) Regelui 

pentru mine, și termina fiecare frază prin sfatul: „du-te și tu și vezi pe 
Rege“. I-am declarat că nu voi cere audienţă; nu rup mâneca nimănui. 
Mă voi duce să mă înscriu la Palat, așa cum o fac de câte ori mă insta- 
lez la Sinaia; dacă Regele are să-mi spună ceva, să mă cheme. 

M-am despărțit de Angelescu fiindcă trebuia să plece și a rămas 
să ne revedem cât de repede. 

„Fler“ politic are și N. Chirculescu, care s-a prezentat la mine 30 
de minute după sosirea mea. Mi-a povestit toate încurcăturile din par- 
tid, cum se ceartă toţi, cum îşi trag în picioare unul altuia, şi că părerea 
tuturor e că numai o grabnică retragere de la putere mai poate să scape 
partidul. Interesant e că până acum o lună Chirculescu era de partea lui 
Tătărescu; acum e convins că nu mai poate dura în fruntea Guvernului. 
Hotărât, corabia face apă și fug șobolanii toți. 

— Pe când în politica internă lucrurile par a se încurca de tot, cele 
două mari partide de guvernământ neizbutind să întărească sistemul 
rotativei decât la cabinetul judecătorului de instrucţie — în politica ex- 
ternă, cel puţin în cât ne priveşte pe noi, apele sunt mai limpezi. Ottes- 
cu, instalat la Sinaia de la începutul lui iulie a văzut pe Titulescu 
chiar în ziua plecării sale! şi acesta l-a însărcinat să-mi spună că tot ce 
prevăzuse el? s-a realizat şi că pleacă de la Sinaia foarte mulțumit. Pă- 
rea într-adevăr vesel, spunea Ottescu, și întru nimic supărat, ceea ce 
contrazice, şi dezminte chiar, zvonurile răspândite la București că Titu- 
lescu e foc, că a plecat într-un concediu nelimitat, ba chiar că a demi- 
sionat. Aceste zvonuri au pornit probabil de la faptul că de data aceasta 
Titulescu plecând a lăsat interimar, pe Tătărescu. Numirea unui interi- 
mar la Externe este însă naturală, căci titularul Departamentului a plecat 
în concediu, să se odihnească iar nu în misie, să se obosească (odihna și 
oboseala urmând să fie luate în înţelesul lor diplomatic). Titulescu cu 
drept cuvânt a pretins să păstreze și în străinătate direcţia Departamen- 
tului său numai când se deplasează peste graniţă în interesul serviciu- 
lui și când legătura cu serviciile sale și o îndrumare unică a lor sunt 
indispensabile bunului mers al treburilor. Dacă numirea unui interimar 
la Externe pare, prin urmare, în împrejurările actuale simplă şi logică, 
nu e mai puţin adevărat că în trecut, chiari atunci când Titulescu pleca 


1 Titulescu venise la Sinaia pentru a fi de faţă la vizita- Prințului Paul, Regentul 
Iugoslaviei. 

2 Titulescu făcea aluzie la conversaţia noastră, notată mai sus, conversaţie în care 
pe baza bileţelului lui Van Sittard îmi expusese directivele engleze care se încadrau 
numai într-o politică alături de Franţa și nicidecum alături de Germania. 

într-un concediu de odihnă (căci a simţit nevoia de odihnă și în trecut) 
nu s-a numit un interimar în locul său. De aci zvonurile, gura lumii în- 
temeiând supărarea lui Titulescu ba pe hotărârile luate la Sinaia. între 
Rege și Prinţul Paul, fără să fi fost consultat și el (cât de natural pare 
lucrul!), ba pe refuzul de a i se da bani, deoarece Dinu Brătianu a cerut 
să examineze toate cheltuielile de la fondurile secrete (!!!), ba pe silui- 
rea de a da câte o Legaţie unor caraghioşi ca Jean Th. Florescu şi Ves- 
pasian Pella junior. Pare că toate aceste zvonuri n-au nici o consistență 
reală, şi că cel puţin în ce privește activitatea Ministerului nostru de 
Externe, Guvernul Tătărescu nu se izbește pentru moment de greutăţi. 
De altminteri, cele interne sunt suficiente ca să-l doboare. 

Că Titulescu nu e supărat și că nu face deocamdată dificultăţi Gu- 
vernului reiese și din conversaţia pe care Pangal a avut-o cu el la Paris, 
ce e drept în ajunul plecării lui spre Sinaia. Lui Pangal, cu care s-a îm- 
prietenit iar, Titulescu i-a repetat cele spuse mie cu privire la politica 
Angliei. „Laval e un tâmpit, francezii sunt niște proşti care nu pricep 
nimic în politică. Ce? Își imaginează ei că o Italie-angajată până în gât 
în Africa poate să le fie de vreun folos în Europa? Singura politică a 
momentului e politica Angliei, politica organizării securităţii colective. 
Francezii sunt proști dar au noroc cu carul, căci deși au dat cu piciorul 
propunerilor engleze, englezii se agaţă de ei. „Pangal, să știi de la mine, 
Anglia nu merge cu Germania, Anglia rămâne nedezlipită de Franţa. 
Prin convenţia navală a vrut numai să limiteze reconstrucţia flotei nem- 
teşti pe care Tratatul de la Versailles, călcat în picioare și nesocotit de 
toată lumea, nu o mai îngrădea. Anglia ar fi încântată dacă și Franța ar 
încheia cu Germania o convenţie navală. Dar cum să priceapă boul de 
Laval.. 

Înjurăturile lui Titulescu la adresa fancezitor dovedesc mai întâi 
că Metternich-ul nostru nu mai e în grațiile oamenilor de la Paris și 
apoi că şi politica noastră se îndreaptă mai mult spre metodele engle- 
zești decât spre cele franțuzeşti, ceea ce mă bucură, şi ceea ce de alt- 
minteri am însemnat deja în cursul acestor note. Titulescu a mai adău- 
gat lui Pangal multe cuvinte de dragoste pentru mine, „cu care oricine 
trebuie să se înțeleagă ca să facă un Guvern solid“. Pangal l-a întrebat 
dacă nu e dispus el să facă acest Guvern solid și această înțelegere, în- 
trebare la care Titulescu a răspuns că el nu mai vrea să fie Președinte 
de Consiliu şi că se mulțumește a fi și a rămâne ministru de externe. 

— Trecerea lui Pangal prin Paris n-a fost decât incidentală, de fapt el 
părăsise Bucureștii pentru a lua parte în calitatea sa de Mare Comandor 

al Masoneriei Române la Conferinţa universală a Supremelor Consilii 
confederate. de Ritul Școţian, convocată la Bruxelles de la 15 la 19 iu- 
nie 1935. Pangal a trecut prin Paris la întoarcerea sa de la Bruxelles, du- 
pă conferinţă, așa încât a putut informa și pe Titulescu despre lucrările 
conventului masonic, care l-au interesat foarte mult. 

Au fost şi interesante, și foarte importante. Reprezentate au fost 
27 de țări şi conferinţa s-a împărţit de la început în trei comisii: prima 
având ca obiect situaţia Masoneriei în ţările în care a fost suprimată și 
măsurile de luat, a doua situaţia din ţările în care Masoneria e numai 
ameninţată și a treia rezervată studiului problemelor de ordin masonic 
general. Fiecare comisie a fost prezidată de către 2 președinți, unul de 
limbă engleză, altul de limbă franceză; cei trei preşedinţi de limbă en- 
gleză au fost reprezentanţii Consiliilor Supreme din Statele Unite Sud, 
din Statele Unite Nord și din Canada — iar cei 3 președinți de limbă 
franceză au fost reprezentanţii Supremelor Consilii din F ranţa, din El- 
veţia și din România. Pangal a prezidat astfel prima comisie. Foarte in- 
teresantă a fost prezenţa la Bruxelles a lui Fr. Busan membru în fostul 
Consiliu Supren italian (suprimat de fasciști), prezenţă autorizată de 
Mussolini. S-a discutat mult în prima comisie admiterea la şedinţă a lui 
Fr. Busan, care a fost finalmente admisă și s-a discutat de asemenea cu 
aprindere dacă Masoneria trebuia să continue atitudinea sa ostilă și in- 
transigentă față de fascismul italian sau dacă trebuia să se arate favora- 
bilă unei concilieri care putrea să meargă până la reînfiinţarea lojelor, 
dacă Fr. Busan nu-și exagera bunăvoința Ducelui. Comisia a conchis 
până în cele din urmă, şi Pangal prin influenţa sa a contribuit mult la o 
asemenea concluzie, ca Masoneria să adopte față de Italia și de fascism 
o atitudine de conciliere. 

Interesante au mai fost și discuţiile în jurul Masoneriei ruseşti ca- 
re lucrează la Paris în ateliere și în capitole sau convente până la gradul 
32. Aceste ateliere au fost autorizate să lucreze mai departe; s-a refuzat 
rușilor un Suprem Consiliu cât timp nu se vor înapoia în ţara lor. Deşi 
frontariile Rusiei au fost acum în urmă deschise tuturor emigranților, 
pare că mulţi, că cei mai mulţi, care au ajuns să-și asigure existenţa în 
occidentul Europei nu îndrăznesc să se întoarcă în Rusia unde ar fi pro- 
babil lăsaţi în pradă mizeriei. 

Faţă de Portugalia, de Austria şi de Ungaria, unde Masoneria a fost 
dizolvată (în Ungaria și Auştria mai demult, în Portugalia în 1934) 
Conferința a hotărât expectativă până la un reviriment al evenimentelor 
politice. Pentru toate ţările în care Masoneria e numai ameninţată s-a 

hotărât o solidarizare a tuturor Masoneriilor existente pentru apărarea 
poziţiilor câştigate. Aceeași solidarizare și pentru redobândirea oziţi- 
ilor pierdute (Austria, Ungaria, Italia, Portugalia) dar mai ţia arda 
tivă decât cea hotărâtă pentru primul ţel care trebuie să meargă până | 

boicotarea comercială și economică. į i 


_ Conferinţa a votat două moțiuni, din care una secretă şi alta publi- 
că, cu următorul conținut: 


Prima moțiune (destinată publicității): 


Conferinţa Universală a Supremelor Consilii i 
„Ce (a U sa] onsilii confederate de Rit Scoti 
Antic şi Acceptat întrunită la Bruxelles de la 15 la 19 iunie 1935 consista în 
că în unele tări Masoneria Scoţiană a fost dizolvată sau interzisă în urma at 
curilor și calomniilor detractorilor ei; ji 
având în vedere necesitatea de a proclama sus şi incipii 
A e le. us şi tare principii itu- 
p iuni și Se a afirma n acelaşi timp totala solidaritate iau bene 
onsilu din lume, atât din punctul de ve inei cât şi i 
pl le p dere al doctrinei cât şi al acţiunii, 
Masoneria Scoţiană ici iti ici ă, nici 
iae țiană nu este nici O grupare politică, nici o sectă, nici o re- 
Dacă din cauza intoleranţei multor i i 
„Da a, ea nu divulgă calita in a- 
depții a Veronea soopaa nu e totuşi o societate cerea Gunea 
a este o asociație universală întemeiată înainte de toat i 
membrilor ei; ea nu ascunde nici principiile ei. nici anene 
t a nu e ei, î i ici 
numele îndrumătorilor ei. ai Sl OS Inte e mici 
ca Masoneria Scoțiană afirmă ca principii fundamentale respectul absolut al 
ideii naționale într-un cadru de solidaritate universală (un exemplu al unei 
ENF solidarități ar putea fi Societatea Națiunilor), respectul tuturor opini- 
i e. fe caza sia Şi al ră religiilor întrucât ele n-ar fi cónai le 
tatului și moralei — excluzând din întruniri ice discuţii politice 
piper ntrunirile sale orice discuţii politice 
Masoneria Scoţiană consideră idee i i 
N a de Patrie ca cel mai sfânt i 
n a a ăi să fie cetățeni buni și leali, căci nimeni RERA 
a un ideal de solidaritate universală înaint -şi igurat i i 
tatea propriei sale patrii. ibiza ora „ae dă 


A doua moțiune (secretă): 


„__ Conferinţa Supremelor Consilii de Rit Scoti ic şi în 
nită la Bruxelles de la 15 la 19 iunie 1935, proclamă a ine 


! E amuzant de știut că această frază a fost redactată adimir Ghi | 
Curţii Papale, la un dejun la Legația României (ministrul brain fa Din pa A 
fratele lui Vladimir) la care fusese invitat Pangal. Monseniorul Ghica a ieri da Dar. 
ticular pentru menţinerea cuvântului „sectă“ pe carg Pangal voia să-l su inte a i nd 
acelaşi sens ca cel de „religie“. Vladimir Ghica, a insistat în vederea ăi i îi du icii 
raporturilor între Sf. Scaun și Masonerie. că ii i 

Toate Consiliile Supreme din lume se declară solidare cu Supremele 
Consilii Regulate, suprimate sau dizolvate precum și cu membrii persecutați. 
Ele se angajează să pună în mișcare toate mijloacele de care pot dispune pen- 
tru restabilirea organizațiilor dizolvate sau pentru împiedicarea dizolvării ce- 
lor existente. 

În consecință fiecare Suprem Consiliu amenințat poate face apel la toate 
Supremele Consilii Confederate, care vor face tot ce vor judeca posibil pentru 
a le veni în ajutor. 


Această moţiune a impresionat mai ales pe Titulescu, după câte 
mi-a spus Pangal. Să nu se uite că în Statele Unite, de exemplu, Ma- 
soneria controlează mai bine de 5 800 de gazete și că influenţa ei mo- 
rală e mare. Pangal a mai profitat de conferința de la Bruxelles ca să se 
împace, și să împace şi Supremul nostru Consiliu, cu Johnson, Marele 
Comandor al Consiliului Suprem din Statele Unite-Nord, care multu- 
mită intrigilor lui Lang, reprezentantul Marelui Orient din New York, 
nu ne recunoscuse încă, și mai mult, recunoscuse acum în urmă Marea 
Lojă neregulată înființată la Iași de Mihail Sadoveanu. La Bruxelles, s-au 
restabilit lucrurile cu trebuie. Marea noastră Lojă (prezidată de Bi- 
bescu, care a fost și el la Bruxelles și s-a împrietenit chiar cu Johnson pe 
terenul aviaţiei, americanul având un fiu aviator şi în același timp se- 
cretarul Aero-Clubului din Washington) a fost recunoscută ca singură 
regulată și de Consiliul Suprem U.S.A. Nord, care a recunoscut totdeo- 
dată și Consiliul Nostru Suprem. 

31 iulie. — Românii fac politică din toate. Săptămâna trecută Ior- 
ga a scris un articol indignat împotriva „negrilor“ din România care 
atacă Italia pe tema conflictului cu Abisinia. A răspuns Gr. Filipescu în 
Epoca trivial și față de Iorga și față de Mussolini căruia îi ura înfrân- 
gere în Africa şi faliment în Italia. S-au mobilizat toți spirocheţii eredi- 
tari, de o parte și de alta, și au dat înainte. Neamul Românesc a publicat 
o notiţă prin care sfătuia pe Filipescu să renunţe la apărarea Negusului, 
căci tot nu va obţine preşedinţia consiliului de administraţie al tele- 
foanelor abisine. Grigoraş a făcut spume la gură și a tras în Epoca un 
nou articol intitulat Rainilaiarivony în care își bate joc de Iorga și de 
vanitatea lui comparând-o cu a unui savant fictiv malgaș. Iorga însă nu 
şi-a spus ultimul cuvânt. l 

Neamul Românesc şi patronul său au devenit de altminteri foarte 
nervoși şi susceptibili de câtăva vreme. De mai bine de două luni duc o 
campanie împotriva junelui C. Giurescu autorul unei Istorii a Români- 
lor (a apărut numai volumul I) în care se vorbeşte în treacăt de măgarii 
sălbatici sau colunii ce populau pădurile noastre în vechime. Cum Giu- 

rescu atacase în anii trecuți pe Iorga, ca istoric şi ca ministru al instruc- 
ţiei publice, prilejul era binevenit pentru a terfeli pe junele îndrăzneţ. 

„Istoria Românilor“, o carte destul de bună după spusa celor care 
au citit-o, a devenit „poema colunilor“, „epopeea măgarilor sălbatici“ 
și așa mai departe. Zi de zi Neamul Românesc publică extrase din lucra- 
rea lui Giurescu, punând în relief fraze ce e drept destul de nenorocite, 
mai ales așa despărțite de contextul lor. Calificat în plus de plagiat şi 
pus pe două coloane, Giurescu răspunde și el cu înjurături prin Facla și 
alte ziare. Polemică trivială, câteodată amuzantă, dar în fond întristă- 
toare pentru cei care cunosc cauzele profunde ale conflictului: Giures- 
cu, împins de Iorga până la o catedră universitară în scopul de a-și pre- 
găti un ginere, a tras chiulul bărbosului profesor și odată ajuns la cate- 
dră a luat pe fata lui Mehedinţi. 

Iorga excelează în aceste acţiuni de răzbunare măruntă: în opinia 
publică bietul Giurescu a rămas de rușine. 

1 august. — Zi posomorâtă, ploioasă și rece. Dejunat la Posada 
cu Martha Bibescu, singură. Îmi povestește voiajul ei la Londra cu ae- 
roplanul, acum zece zile. Într-o singură zi a ajuns de la București la 
Londra, schimbând aeroplanul la Budapesta. După ce a asistat la revis- 
ta aeronautică și la cea navală — ambele făcând parte din seria jubileu- 
lui — s-a înapoiat la Bucureşti tot cu aeroplanul și tot într-o singură zi 
cu escală şi schimb de avion la Praga. Curajoasă femeie! 

ȘI Imi povestește multe, cu darul ei unic de povestire. Între altele o 
vizită făcută anul trecut la Saint Jean-les Jumeaux, lângă Meaux în to- 
 vărășia lui Claudel care a dus-o să vadă un sfânt, pe abatele Marie, pa- 
rohul acelui sat până la el necunoscut. Abatele Marie, o faţă rumenă de 
copil îmbrobodită în scurte bucle de păr alb, a ridicat din nimic — căci 
nu poseda un franc — un imens seminar lângă parohia lui pentru „vo- 
caţiile întârziate“, marota vieţii sale întregi. Pentru abatele Marie ade- 
Văraţii preoți nu se recrutează din copiii și din tinerii băgaţi cu sau fără 
voie prin seminarii, ci din oamenii căliți prin suferinţele vieții și care se 
întorc spre Dumnezeu din mijlocul păcatelor. Marie povesteşte că la 
vârsta de 17 ani era condamnat de medici, nu mai avea decât un plă- 
mân. Mumă-sa, o credincioasă, l-a trimis la Lourdes, şi Sfânta Fecioară 
i-a dat plămânul înapoi chiar în tren pe când mergea la Lourdes, așa 
încât ajuns la destinație n-a mai avut decât să asiste la Te-Deum-ul de 
mulțumire al celor vindecaţi. Şi s-a făcut popă. Acum are peste 60 de 
ani și e sănătos tun. Hotărât să realizeze visul vieții lui, dar sărac lipit 
pământului s-a rugat într-o noapte la Sfânta Teresa din Bretania, a cărei 

icoană o avea în biserică, să-l ajute. A doua zi a găsit pe icoană o petală 
de trandafir care răspândea un miros îmbătător. Mirat, şi plin de nădej- 
de a lăsat petala pe icoană, şi zile şi săptămâni întregi, foaia de tranda- 
fir a continuat să umple întreg locașul cu divinile ei miresme. Faima 
miracolului s-a întins repede, au început să vină credincioșii şi să aducă 
obolul lor. Dar s-au ridicat şi invidioşi, care au acuzat pe abatele Marie 
că: se înţelesese cu Cotty în chestiunea parfumului! Sfântul preot a in- 
vocat din nou pe Sfânta Teresa — se amestecase în treabă și episcopul 
care nu prea era mulţumit de vâlva ce se făcuse în jurul acestei foi de 
rose — și a rugat-o să suprime parfumul. Sfânta Teresa s-a executat, a 
suprimat miresmele, dar a lăsat foii de trandafir inalterabila ei tinerețe. 
Cu foaia lui de trandafir și cu bunăvoința credincioşilor, abatele Marie 
a strâns 5-6 milioane de franci cu care a clădit monumentalul seminar 
pe care-l conduce și azi cu pasiune, pentru binele bisericii și alinarea 
conștiințelor pocăite! 

2 august. — După o lună de ezitări, Manolescu-Strunga şi-a dat în 
fine demisia şi Tătărescu a venit ieri după-amiază la Sinaia să-și com- 
plecteze Ministerul. Trimisese înainte, de dimineaţă „en éclaireur“ pe 
Inculeţ, favoritul seraiului în ultima vreme. Se vede că favoritul n-a 
izbutit la nimic, căci Ministerul a rămas descomplectat, doctorul Costi- 
nescu, ministrul sănătăţii, rămânând interimar definitiv și la Industrie. 
Nu s-a numit nici guvernator la Banca Naţională, fie că nu s-a găsit o- 
mul nimerit, fie că Regele plănuind o schimbare de regim în curând re- 
zervă acest important loc Guvernului viitor. Cu Regele Carol, nu poţi să 
ştii niciodată. Nu e fără interes de constatat că cei trei matadori econo- 
mici ai Partidului Liberal în actuala lui guvernare, Slăvescu, Dorel Du- 
mitrescu și Manolescu-Strunga au fost trecuţi la magazinul de acceso- 
rii ca faliți. Ceea ce e și mai interesant, e că dintre ei trei, cel care s-a apro- 
piat mai mult de soluţiile cele bune e Manolescu-Strunga deși e cel mai 
uşuratic şi mai puţin pregătit din ei. Programul lui din noiembrie trecut 
a dat greș și fiindcă nu era încă ceea ce trebuia, dar şi din cauza sabo- 
tării lui zilnice din partea Băncii Naţionale. În ce hal a ajuns Partidul 
Liberal dacă cel mai luminat cap al lui e Strungurescu Manolunga! 

5 august. — Mi se semnalează articolul editorial apărut ieri în 
Universul. Partidele politice sunt viu atacate fiindcă n-au reacționat fa- 
tă de interviul dat de Rege unui ziarist englez și prin care Majestatea Sa 
mărturisea — provocat printr-o întrebare a gazetarului — că lucrase la 
destrămarea grupărilor politice, justificându-și atitudinea pe faptul „că 
oamenii politici români se ceartă și sunt incapabili de o operă construc- 

tivă“. Domnul Stelian Popescu — căci domnia sa este semnatarul arti- 
colului — tratează pe oamenii politici de lichele fiindcă în loc să pro- 
testeze își înclină șira spinării și mulțumesc lui Dumnezeu „că n-a fost 
mai rău“. Drept concluzie dl. Stelian Popescu declară că decât o dicta- 
tură ascunsă, mai bine una pe faţă căci exemplele lui Mussolini, lui Ke- 
mal, lui Pilsudski și chiar ale lui Hitler și Stalin au dovedit că o dicta- 
tură cu răspundere, fie și a unui singur om poate da rezultate, pe câtă 
vreme o dictatură fără răspundere nu poate duce decât la demoralizare. 

Articolul, scris cum poate să scrie Popeștele, conţine ca idee mult 
adevăr, căci regimul actual de dictatură de după paravan a dus la o de- 
moralizare atât de complectă încât nu numai că toată lumea fură și min- 
te, dar am ajuns și la o stare de confuzie a valorilor care permite unui 
Stelian Popescu să joace rol de moralizator. Oricum, articolul a făcut 
senzaţie, fiindcă, cu toată cenzura, sub pretext de a lovi în politicieni, 
Popeştele izbeşte în Rege. 

În același număr al Universului am avut satisfacția să citesc un ar- 
ticol în litere groase și în prima pagină, prin care se cere pentru comer- 
tul exterior tocmai regimul propus de mine în congresul Uniunii Agra- 
re din iunie — adică libertatea comerţului cu 30% din devize la Banca 
Naţională iar restul de 70% lăsat la dispoziţia exportatorilor. 

6 august. — Ziarele dau vestea că judecătorul de instrucţie a de- 
clarat închisă instrucția afacerii Vasilescu-Călătorescu-Nacht. Lucru 
ciudat, tocmai în ziua în care a fost inculpat în afacere și domnul prim- 
vicepreședinte al Senatului Tony Iliescu, și în care acest domn a trimis 
o scrisoare ministrului de justiţie prin care aducea, zice-se (căci scri- 
soarea n-a fost dată publicităţii) grave acuzaţii unor personalități cu va- 
ză. Ministrul justiţiei a „vărsat“ scrisoarea la dosarul instrucției opi- 
nând că nu era locul să se mai facă și alte cercetări. Bizar. Cred totuși 
că lucrurile nu vor putea fi făcute mușama, prea multă lume fiind la 
curent cu potlogăriile săvârșite!. Mi s-a spus că simpaticul Dorel ar fi 
luat cu împrumut de la Bancă 22 de milioane, cu 1% dobândă. Există 
într-adevăr un fond la Banca Naţională pentru ajutorarea funcţionarilor 
cu mai mult de 10 ani vechime în Bancă. Li se împrumută bani cu 1% 
ca să-și poată construi case de locuit. Primul abuz l-a făcut Oromolu, 
care a luat în acest fel, fără drept, 7 milioane ca să-şi termine casa din 
şoseaua Jianu, și a intrat apoi cu datoria în conversiune. Dorel a întins 
coarda ceva mai mult. Începând de la caraghiosul de Oromolu, Banca 


1 M-am înşelat... 

n-a avut noroc cu guvernatorii; după Oromolu au fost numiţi apoi în 
serie C. Angelescu, M. Manoilescu și Dorel Dumitrescu... 

— Ziarele mai publică și punerea la dispoziţia Ministerului a genera- 
lului Macovescu și mutarea în Basarabia și la Craiova a celorlalţi ju- 
decători care au casat sentința de condamnare a generalului Dumitres- 
cu: Ce rost poate avea această severă măsură împotriva președintelui şi 
a judecătorilor Curții Superioare de Justiție Militară? Să nu fi achitat ei 
pe ilustrul nenea Costică, din ordin? În mocirla în care trăim se încurcă 
toate ițele. Şi de 5 ani, Regele Carol a muncit câte 18 ore pe zi, ca să ne 
aducă aci. (Vezi interviul din zilele trecute.) 

9 august. — Conferința în trei, Franța, Anglia și Italia se va des- 
chide săptămâna viitoare.la Paris pentru a examina în toată amploarea 
lui, conflictul italo-abisin. Ziarele publică în fiecare zi coloane de tele- 
grame inutile, părerea d-lui Eden (Anthony pour les dames), declarați- 
ile d-lui Laval, amenințările lui Sir Samuel Hoare ș.a.m.d. Ca și cara- 
ghioasa sesiune extraordinară a Consiliului Societăţii Naţiunilor aceas- 
tă conferință nu prezintă nici un interes. Ipocrizia diplomaților caută să 
salveze formele şi nu ştie pe unde să scoată cămașa. Cine poate să-și 
închipuie că Italia care a transportat deja câteva sute de mii de oameni 
în Somalia și a cheltuit până acum în această întreprindere peste un 
miliard și jumătate de lire, poate să mai renunţe la cucerirea Abisiniei? 
Că o fi bine, că o fi rău, vinul e tras şi trebuie băut. 

16 august. — Stupida presă din București iar a început cu „caza- 
nul care fierbe“. Eu stau liniștit la Breasta și ziarele anunţă sosirea mea 
la Bucureşti şi plecarea la Sinaia. „Se lucrează pe capete“, „naveta în- 
tre dumnealor domnii Argetoianu şi Angelescu“ (bulgarul) sunt formule 
curente. Se anunță un Minister Vaida, un Minister Mironescu, un Mi- 
nister Inculeţ — numai un Minister Argetoianu, nu. Rău trebuie să stea 
Guvernul, ca putorile democraţiei integrale să fi intrat la grijă și tare 
trebuie să se teamă de mine șperțarii ca să ocolească cu grijă numele 
meu în fruntea unui „Guvern de aventură“, acordându-mi numai locuri 
în subordine. Să-i ferească Dumnezeu şi de „aventură“ și de mine. 

— Din ordinul Ministerului de Justiţie, Parchetul General al Curţii 
de Casaţie a făcut recurs împotriva scandaloasei sentinţe de quasi-achi- 
tare a generalului Dumitrescu, pronunțată de Consiliul Superior de 
Justiţie Militară. Pe de altă parte, generalul Dumitrescu a încercat să-și 
dea demisia din armată, dar aceasta a fost respinsă. 

În afacerea devizelor, s-a terminat instrucţia și au fost trimişi în ju- 
decată Vasilescu, Nacht, Călătorescu, Lintzermaier și Tony Iliescu. 

18 august. — Un însemnat număr de săteni din Romanați a venit 
azi la Breasta să-mi mulțumească pentru legea conversiunii, care i-a scă- 
pat de la ruină. Au venit în vreo 50-60 de căruţe, cu neveste şi cu copii. 
I-am primit într-o frumoasă pajiște în josul parcului, spre şosea. Un 
camion, pe care s-a aşezat o masă şi câteva scaune a servit de tribună. 
Un sătean mi-a recitat versuri de laudă care nu erau mai proaste ca atâ- 
tea altele. Apoi a vorbit Neacșu, învățătorul din Zănoaga, avocatul Flo- 
rescu, de la Caracal și Stoenescu, mic proprietar de la Leu, un vechi par- 
tizan al meu de pe vremea Partidului Conservator. Bătrânul a vorbit fru- 
mos, cu inimă și cu bun simţ. A venit și un fotograf de la Craiova, pen- 
tru a imortaliza evenimentul. După ce le-am vorbit şi eu, oamenii s-au 
împrăștiat prin luncă, și au mâncat. Adunare patriarhală și tihnită, 
oameni căzniți dar cuminţi. Așa ar trebui să se facă politică la țară, fără 
surle și fără demagogie. 

— Ziarele îmi aduc vești despre dihonia tot mai pronunțată dintre ne- 
norocitele noastre partide și din sânul lor. Naţional-țărăniștii prin 
glasul lui Madgearu, la Câmpulung, se înjură cu Iorga şi cu lunian. Li- 
beralii se mănâncă între ei: la Constanţa, cu prilejul serbărilor marinei, 
Dinu Brătianu, care n-a asistat la serbări, a poftit la masă pe Tătărescu 
şi pe miniștri, la vila lui de lângă Mamaia și acolo s-au certat cu toții. 
La 14 septembrie expiră termenul stării de asediu, care s-a reînnoit pâ- 
nă acum din 6 în 6 luni. Brătianu nu vrea să se mai reînnoiască, dar 
vrea în schimb declaraţii formale din partea luj Tătărescu că nu se va 
schimba Constituţia. Și mai vrea și numirea grabnică a unui liberal în 
postul de guvernator al Băncii Naţionale. Tătărescu ar fi refuzat toate 
cererile Şefului, care a convocat pentru 22 august Delegaţia Permanen- 
tă a partidului. Manolescu-Strunga înjură pe Madgearu în Adevărul, ca 
răspuns la atacurile acestuia, tot de la Câmpulung. Vaida polemizează 
cu foştii lui tovarăși și îi face de trei parale, iar Mihalache deși supărat 
pe Maniu atacă pe Rege în discursul cu care a închis cursurile școlii de 
adulți pentru pregătirea cadrelor partidului. Se. zice că şi-ar fi terminat 
discursul: „Vom vedea dacă va trebui să strigăm «trăiască Regele» sau 
«să plece Regele»! La București, deși ziarele n-au reprodus această 
parte finală din cuvântarea cămășarului, cafeneaua politică o comen- 
tează mult. Până și în noul Partid Naţional-Creştin legăturile abia înno- 
date au început să se desfacă: gogiștii părăsesc pe capete partidul; după 
Valjean, Murgășanu, Petrovici — iată printre fruntași și pe Sergiu Niţă 
din Basarabia, care pleacă. În fine d-rul Lupu budează, şi înapoiat de la 

Karlsbad s-a retras la Techirghiol fără să ia contact cu Mihalache care 
în lipsa lui i-a decapitat câțiva partizani. 

De la Paris vin știri proaste. Comisia de trei, întrunită vineri nu 
poate scoate căruţa din nămol și războiul italo-abisin pare mai sigur ca 
oricând. În Albania a izbucnit o adevărată revoluţie împotriva tiraniei 
și exploatării Regelui Zogu. Lupta ia proporţii, sunt mulţi morți și ră- 
niti, iar şansele „beligeranţilor“ cam egale. 

— Ziarele noastre comentează o prefaţă pe care Rist a scris-o de cu- 
rând pentru o carte asupra problemelor economice la ordinea zilei, pre- 
faţă în care șampionul intangibilităţii creanţelor de odinioară pledează 
în favoarea reducerii datoriilor, singura soluție a crizei monetare. Când 
spuneam eu aceste lucruri, acum 3 ani, dl. profesor Rist declara că sunt 
prostii. Am impresia că prostul a fost el, și că Montagu Normann, guver- 
natorul Băncii Angliei l-a cunoscut mai bine când l-a tratat de idiot. 

19 august. — Într-un interviu publicat în ziarul Excelsior din 17 au- 
gust, Manolescu-Strunga povestește următoarele: „La începutul lui fe- 
bruarie 1935, Guvernul român a primit o notă cominatorie care a fost în- 
mânată d-lui prim-ministru de către ministrul Angliei. În această notă 
se arăta că deoarece România nu a dat urmare numeroaselor intervenții 
din trecut, Guvernul englez se vede obligat'să rupă relaţiile economice 
de orice fel cu noi, dacă nu se satisfac nici de data asta cererile sale. Aces- 
te cereri se precizau în notă, şi anume plata imediată a unei sume de 
400 000 lire sterline și lichidarea arieratelor comerciale în termen de un an. 

' Se cerea răspuns imediat și se insista ca ministrul industriei și 
comerțului «el însuși» să fie trimis la Londra până în 3 zile cu împuter- 
nicire de a semna această înţelegere. Toată stăruința d-lui prim-mi- 
nistru de a amâna rezolvarea acestei chestiuni a fost zadarnică față de 
intransigența Guvernului englez. Dl. prim-ministru a comunicat minis- 
trului Angliei că se acceptă condițiile și m-a însărcinat să mă duc la 
Londra să închei acest angajament. “ 

Dacă cele spuse de Manolescu-Strunga sunt adevărate, la ce grad 
de nesimţire şi de umilință a ajuns Guvernul Tătărescu? 

' 21 august. — Conferinţa în trei de la Paris, abia deschisă, s-a nă- 
ruit. Un comunicat anunţă că s-au închis lucrările conferinţei deoarece 
nu s-a găsit o bază de discuţii. Anglia vrea să facă pe Italia să renunţe 
la Abisinia pentru un bacșiș. Pentru Italia problema era rezolvată de 
mult, și nu se poate termina decât prin cucerirea Abisiniei. Pregătirile 
companiei sunt atât de înaintate încât o dare înapoi ar însemna acum 
falimentul fascismului şi al lui Mussolini. 

22 august. — Primesc la țară următoarea telegramă din partea 
simpaticului Soreanu, redactor la Adevărul şi Dimineața: „Adevărul a 
întreprins o anchetă cu următorul chestionar: s-a lansat din nou ideea 
unui Guvern de personalități; ce părere aveți despre această formulă? 
S-a propus şi un Guvern de alegeri; credeți utilă o asemenea formați- 
une? Rugăm călduros să răspundeți la ancheta noastră“. 

Am trimis lui Soreanu următorul răspuns telegrafic: „Redactez li- 
niștit la Breasta Amintirile mele. Sunt în 1917. Peste optsprezece ani vă 
voi lămuri cu plăcere evenimentele din 1935“. 

Reproduc după Universul de azi următoarea informaţie ca o com- 
plectare a celor însemnate aici cu prilejul trecerii mele prin Secureni 
(Basarabia) și privitoare la romanul Curcioglu-Plavski: 

„Nici -un caz n-a pasionat mai mult și nu a rămas în analele jus- 
tiţiei ca acest caz Curcioglu-Plavski, rând pe rând cercetat și lăsat în 
părăsire. Curcioglu se află în orașul nostru (informaţia e dată de la 
Constanţa) unde duce o existenţă tragică. Cel mai bogat om din Tiflis, 
în faţa căruia guvernatorii ruși se înclinau, azi îmbrăcat în haine de îm- 
prumut, vinde stambă ordinară ducând veşnic cu el un geamantan de- 
modat, în care are toată averea lui.“ 

Urmează o amănunțită și în parte inexactă expunere a afacerii. 
Apoi: „Flămând și necunoscut într-o țară în care nu avea nici un prie- 
ten, fostul milionar a început să lupte cu tenacitate pentru redobândirea 
averii lui, refuzând mila celor care se interesau de soarta sa. Curcioglu 
muncea pe unde găsea de lucru, iar în răstimpul liber aduna dovezi 
mereu. Rămâi uimit în fața voinţei omului acesta, care, bolnav de ini- 
mă și amenințat în fiecare clipă de o sincopă, aleargă, se interesează, 
demonstrează scepticilor dreptatea cauzei sale, cu o credinţă fanatică în 
justiţie. 

La 4 octombrie se judecă apelul fostului multimilionar. Este ul- 
timul lui apel, prin care cere să i se facă o deplină dreptate. Până atunci 
el rătăcește pe străzile Constanţei vânzând pânză ieftină țăranilor și 
mulțumindu-se cu un câștig care-i permite să trăiască de azi pe mâine“. 

27 august.— Oprit o zi în București, ieri, pe drumul de la Breasta 
la Sinaia. Dejunat cu d-rul Angelescu la Pangal, întâlnire cerută de el. 
Mi-a spus că a mai stat o singură dată de vorbă cu Regele, după între- 
vederea noastră de la Sinaia (vezi pag. 94-95). A mai încercat la Con- 
stanța, dar n-a fost chip, de câte ori ar fi putut schimba două vorbe cu 

Suveranul se vâra între ei fie Tătărescu, fie Inculeţ. Angelescu e și mai 
dezlănţuit împotriva Guvernului Tătărescu ca acum o lună. Mi-a vorbit 
așa: „În ultima audienţă Regele mi-a părut în aceleaşi sentimente ca 
cele pe care am crezut că le pot ghici în penultima mea audienţă. Poate 
de data asta ceva mai butonat. Dacă judec lucrurile după aparenţe, du- 
pă modul cum s-a purtat cu Tătărescu la Constanţa, trebuie să conchid 
că are toată încrederea în Guţă şi că nu se gândeşte la o schimbare de 
Guvern. Dacă judec însă lucrurile după informaţiile mele, ajung la o 
concluzie cu totul diferită“. — Eu: „Sunt informaţiile tale serioase?“ — 
„Sunt informaţii de mâna întâi, şi din două părţi diferite. Dacă judec 
după ele, zilele Guvernului sunt numărate. Schimbarea va fi bruscă, și 
mai repede decât se crede, poate înainte de sfârşitul lui septembrie. Re- 
gele a avut trei formule succesive: o nou formaţiune liberală (cred că s-a 
gândit la Inculeţ), o formulă Vaida și în fine un Guvern de personali- 
tăţi. Cred că a renunțat definitiv la prima formulă şi că din celelalte do- 
uă preferă acum pe cea din urmă. Aceasta este formula cea bună. Tre- 
buie să lucrăm la ea. Eu fac tot ce pot, lucrează și tu. Un lucru este cert, 
Guvernul actual nu mai poate merge, e o debandadă, nu are nici o linie 
de înfăptuiri, dă din perete în perete. Nu suntem la Guvern ca să se pro- 
copsească partizanii. Lumea e nemulțumită, nu se ştie ce aduce ceasul. 
I-am spus Regelui să nu se joace cu focul. Trebuie constituit cât de 
repede un Guvern de oameni cu autoritate, care să pună regulă în țară“. 

Am avut impresia că Angelescu știe mai mult decât spune. Poate 
mă înșel, dar altfel nu-mi pot explica după venirea lui la mine la Sinaia 
— aproape. o violare de domiciliu — insistența de a mă revedea în 
București: de opt zile alerga după Pangal, să-i aranjeze întâlnirea care a 
putut în fine avea loc ieri. 

Am mărturisit lui Angelescu că deși eram de părerea lui asupra 
Guvernului ce trebuia făcut, n-aveam nici o încredere în puterea de ho- 
tărâre a Regelui. Atunci abia Angelescu mi-a mărturisit că Tătărescu 
era curățat sus, și că numai Inculeţ — intrat pe sub pielea Lupeascăi 
mai ţine Guvernul în spinare. Eram doi oameni cinstiţi, el care vorbea 
şi eu care ascultam, şi nu ne-a plesnit obrazul de ruşine la ideea că o 
putoare de curvă dispune de soarta Guvernului. În ce hal de degradare 
morală a ajuns biata noastră Românie! Ce decepţie pentru mine care-mi 
pusesem atâta nădejde în Prințul Carol! Am asigurat pe Angelescu că 
voi căuta să influenţez și eu cât voi putea pe Rege prin oamenii mei, 
dar că asupra d-nei Lupescu nu puteam să exercit nici o presiune. Mi-a 
vorbit de Blank. Am refuzat. 

Angelescu e foarte îngrijorat de situația din Apus. La Paris a stat 
de vorbă cu mulți, cu Laval, cu generali și cu un vechi camarad al lui 
de internat Berthelot, văr bun cu defunctul Philippe Berthelot și în 
strânse legături cu cercurile care au în mână politica Franţei. Toţi i-au 
spus — afară de Laval, mai rezervat din cauza poziţiei ce ocupă — că 
războiul va izbucni până în primăvară, că Franţa trebuie să-l facă fiind- 
că e gata, iar peste doi ani va fi și Germania pregătită, și mult mai bine. 
Titulescu ar avea aceleași informaţii de la Londra. În fine pesimism 
general asupra posibilităților de menţinere a păcii. Samsonovici care a 
fost la manevre în Franţa și a lucrat tot timpul cu Statul Major francez, 
s-a înapoiat cu aceleași informaţii ŞI impresii războinice. „lar noi 
facem mai departe politică, și n-avem armată.“ 

Mai departe Angelescu mi-a confirmat că n-a fost la şedinţa Dele- 
gaţiei Permanente a Partidului Liberal, convocată joia trecută de Dinu 
Brătianu, dinadins. „A fost o comedie la care nu voiam să iau parte. 
Tony Iliescu tap ispăşitor, iar dl. Dorel Dumitrescu, escroc de anvergu- 
ră mare, scos din cauză. Voiau chiar să-l numească la Banca Româ- 
nească. Sunt mare acţionar acolo, și am declarat lui Dinu că dacă se în- 
cearcă așa ceva, mă voi duce la adunarea generală și voi face un tărăboi 
de-l vor ţine minte. N-au îndrăznit. Dar aud că escrocul cere acum să 
fie renumit la Banca Naţională, fiindcă justiția l-a scos din cauză. În ţa- 
ra noastră nu m-ar mira s-o văd şi pe asta!“ 

Să vedem ce va ieşi din toată această tevatură, și să ne ferească 
Dumnezeu de mai rău! | 

— În legătură cu afacerea devizelor, Barbu Solacolu a venit să-mi 
spună că un prieten al său, Nicolau, funcționar la Banca Naţională, i-a 
afirmat că contenciosul Băncii nu putuse găsi în documentele prezen- 
tate de Vasilescu-Tony Iliescu acte justificative pentru cerere de trans- 
ferldecât pentru suma de 30 milioane din cele 80 cerute. Referatul con- 
tenciosului a fost retrimis în studiu de guvernatorul Dorel, ca să scoată 
suma de 80 milioane. Cu toată bunăvoința nu s-au putut primi acte — 
printre ele erau unele vădit aranjate — decât pentru suma de 60 mili- 
oane. Pare că la Banca Naţională se făceau afaceri cu transferurile, sub 
Dorel Dumitrescu, ca în codrul Vlăsiei. 

Şedinţa de răfuială și de purificare a partidului convocată de Dinu 
s-a terminat în ridicol cu demisia „provizorie“ a lui Tony Iliescu.. De 


1 Transferurile de devize nu se autorizau decât pentru plăţi bazate pe importuri 
autorizate conform dispoziţiilor legii și regulamentelor î în vigoare. Greutatea Sbiimeri 
autorizărilor a provocat cunoscutele afaceri și mituiri. 

răfuială nici vorbă. Dinu a renunţat la toate pretenţiile sale, iar Tătă- 
rescu, la ieșire, a trâmbiţat gazetarilor succesul său. „Pornim și în al 3-lea 
an de guvernare: partitura e scrisă, tot noi o vom cânta!“ Ziaristului 
care mi-a povestit scena, i-am atras atenţia că șefii de orchestră serioși 
nu dirijează după partitură ci pe dianafară. Un șef de Guvern care cântă . 
după partitură scrisă, e un trist şef de Guvern! 

30 august. — Ieri pe la orele 2, prin radio ne-a venit vestea morţii 
Reginei Astrid a Belgiei, ucisă într-un accident de automobil, lângă 
Lucerna, în Elveţia. Automobilul era condus de Regele Leopold — un 
moment de inatenţie a acestuia a provocat deraparea mașinii care s-a 
izbit de un pom, apoi de altul. Regina, aruncată din automobil, a sufe- 
rit o fractură la baza craniului şi a murit pe loc. Regele n-a avut decât 
uşoare contuzii — mașina s-a răsturnat — iar șoferul nimic. Regina 
Astrid era bună și frumoasă şi n-avea decât 30 de ani. 

Un an și jumătate după moartea tragică a Regelui Albert, Familia 
Regală a Belgiei e însângerată din nou. Și de data asta nenorocirea a 
fost strâns legată de mania alpinistă. Tânăra pereche regală pornise de 
la Kiissnacht spre Dolomite unde voiau să facă câteva ascensiuni, sin- 
guri singurei — dar abia plecaţi s-au dat peste cap. Sângele Habsbur- 
gilor și Wittelsbachilor a tulburat adânc temperamentul așezat al Cobur- 
gilor. Alpinism, aviaţie, automobilism au devenit îndeletniciri de căpe- 
tenie pentru urmașii lui Leopold al II-lea şi ai ţicnitului său frate, Con- 
tele de Flandra. N-avea dreptate bătrânul Împărat Franz Joseph, refu- 
Zând până a murit să se servească de un automobil, considerând mara- 
feturile moderne ca incompatibile 'cu demnitatea suverană? Mi se pare 
că dacă aș fi fost Rege, aș fi stat toată ziua pe Tron cu Sceptrul în mâ- 
nă, în loc să fac pe caraghiosul la volanurile mașinilor. 

— Ziarele de azi ne aduc darea de seamă à întrunirii Micii Înţelegeri 
la Bled. Întrunire semestrială, căci ultima întrunire trimestrială care 
urma să aibă loc în mai a fost suprimată din cauza crizei de Guvern din 
Iugoslavia. Ştiu bine că aceste întruniri periodice au fost înființate pen- 
tru ca Mica Înţelegere să-și dea seamă din 3 în 3 luni că există. Dibăcia 
vedetelor — Titulescu și Beneș — ar trebui totuşi să găsească ceva mai 
impresionant, de fiecare dată, ca să acopere goliciunea şi banalitatea 
„discuţiilor“. Aceeași caraghioasă opunere la restaurația Habsburgilor 
(să existe oare o ameninţare serioasă de așa ceva?), același searbăd și 
banal imn înălțat Păcii Generale. Fraze ca acestea sunt de încadrat: 
„Pentru viitor, viitor pe care-l dorim și-l concepem mai bun şi mai 
senin decât în prezent (taci, bre!), pentru acest viitor fie-mi permis să 

exprim speranţa (!!) într-o fericită dezvoltare a operei comune. Să știm 
să ne adaptăm exigenţelor operei acesteia și împrejurărilor (sic), dar să 
fim în permanenţă credincioşi programului nostru, spre a atinge scopul 
lui imuabil“. De data asta rahatul e servit de gaspadin Stoiadinovici, 
noul venit în fruntea Înţelegerii, în locul lui Titulescu al cărui an de 
preşedinţie a expirat. În afară de banalităţile schimbate și de o confe- 
rință a lui Beneş asupra Rusiei Sovietelor — banchet și petreceri. 
Vedetele Beneș și Titulescu au luat obiceiul să vină la aceste întruniri 
cu madamele, care nu-și cred ochilor văzându-se trecute din bucătărie 
în saloane. Beneș, cu călcâiul în ceafa Habsburgului, ar fi un subiect de 
monument pe care-l propun pentru piața Hradschin-ului din Praga. Ne-o 
fi adus multe bune războiul, dar și câtă scârbă! 
” — Vizita Ducelui şi Ducesei de York, aranjată cu atâta trudă de Re- 
“gina Maria, a căzut în apă. N-am aflat încă pentru ce. Regina, de necaz, 
7 pleacă pe coasta Dalmației unde va petrece o lună cu fiică-sa Marioara 
a Iugoslaviei. | | 
31 august. — Citesc în Universul de ieri că s-a pus prima piatră a 
bisericii și a căminului românesc din Ierusalim. Nimic de zis, şi mă 
bucur de această pioasă iniţiativă încurajată şi de Popeștele Universu- 
lui. Universul publică însă şi textul înscris pe pergamentul inaugural: 
„În zilele Drepteredinciosului și Martirului Rege Carol al II-lea, 
Domnitor peste hotare etc. etc. ...“ l 
Această platitudine tâmpită sau tâmpenie plată s-a săvârșit în pre- 
zenţa d-lui consul general local Marcu Beza care „la sfârșit a oferit ce- 
lor de față tradiționala gustare“. Păcat că nu s-a găsit cineva să ofere d-lui 
Beza tradiționalul picior în spate însoţit de naţionalul „hai sictir“. ; o. 
1 septembrie. — Ziarele de ieri publică vestea că la Maglavit și 
în comunele învecinate a izbucnit tifosul exantematic și scarlatina, aceas- 
ta din urmă sub o formă gravă, cu multe cazuri mortale. Am prevăzut 
că așa se va întâmpla, dar am crezut că vor izbucni holera şi ciuma, şi 
am prevenit autorităţile sanitare din Dolj. S-au împlinit într-adevăr 
două luni de când, în fiecare vineri şi în fiecare duminică, 15-20 000 
de oameni — și în celelalte zile câteva mii — merg să se închine pe 
locul unde ciobanul Petrache Lupu a vorbit cu Dumnezeu. Și cum nu s-a 
luat nici o măsură sanitară, se poate lesne închipui ce au lăsat pe poiană 
zecile de mii de oameni care s-au strecurat pe acolo. 
Viziunile lui Lupu au provocat o adevărată psihoză în toată țara. 
Duminica trecută treceam prin Craiova, mergând de la Breasta la gară; 
nu circula în oraș nici un autobuz, nici un taximetru. Am întrebat dacă 

se puseseră șoferii în grevă, mi s-a răspuns că nu, dar că toate maşinile 
disponibile erau duse la Maglavit, cu lume. La gară, înaintea Simplo- 
nului sosește un tren de la Calafat, care de obicei e aproape gol — 5 pâ- 
nă la 10 călători în două vagoane. De data asta trenul a sosit cu o gami- 
tură de 15 vagoane, toate pline de gemeau, cu lume până și pe acope- 
rișuri. O adevărată invazie a peronului gării, țărani, mahalagii, oameni 
mai de seamă. Un soldat duce în cârcă un bătrân paralizat, un șchiop 
înaintează susținut de doi flăcăi. Femei cărora le tremură mâinile, alto- 
ra capul — figuri galbene și sfrejite alături de dolofani grași, rumeni Și 
voinici. Găsești tot ce vrei, vorba vine. Și toată lumea asta mișună, ţipă, 
se vaită, se aruncă pe casa de bilete și pe cele două trenuri gata să plece 
înspre Severin și înspre Bucureşti. Simplonul a plecat cu 20 minute 
întârziere. În tren mi se povestesc câte și mai câte de la Maglavit. 

Acest Petrache Lupu reprezintă un curios fenomen de inhibiţie 
nervoasă. Că într-o noapte a văzut un moș bătrân, care i-a poruncit să 
meargă în sat să spună oamenilor să se îndrepte și să nu mai păcătu- 
iască, se poate uşor explica: a fost o halucinație, ca și vedeniile conse- 
cutive, căci Petrache a văzut și vorbit cu Dumnezeu de mai multe ori. 
Că unii din vizitatorii lui, printre care şi oameni de o cultură mai aleasă 
ca de pildă dr. Trifan, medicul şef al Sanatoriului de la Leamna sau 
inginerul Calotescu de la C.F.R., au văzut, sau cel puţin li s-a părut că 
au văzut, o umbră în spatele lui Lupu și deasupra capului său — se 
poate iar explica fără greutate: au fost alte halucinaţii, de data asta prin 
sugestie. Mai greu de explicat sunt trecerile lui Lupu, un degenerat aproa- 
pe idiot, care de obicei bâlbâie și vorbește fără şir, din stările lui de 
prostraţie în stări de luciditate cerebrală și de facilitate de vorbă. Când 
„îl inspiră sfântul“ vorbeşte fără nici o ezitare şi spune lucruri cu miez. 
Aşa de pildă unei delegaţii de „stiliști“ venită din Basarabia să-l întrebe 
dacă trebuie să meargă la biserică după stilul nou sau după stilul vechi, 
i-a răspuns: „să mergeţi la biserică când toacă popa“! Ce răspuns di- 
plomatic, care să nu supere nici stăpânirea, nici pe cei răzvrătiți! Şi așa 
vorbeşte cu toată lumea când e în „transe“. 

În afară de tifosul exantematic şi de scarlatina, pe care nu le-a che- 
mat el, Petrache Lupu nu face rău nimănui, ci dimpotrivă, mult bine. A 
moralizat lumea în tot judeţul, oamenii nu mai drăcuie, nu mai fură și 
au devenit mai buni. Au început să meargă și la biserică. La Breasta, 
unde biserica e în parc, nu-mi aduc aminte să fi văzut de când sunt eu, 
duminica mai mult de 4-5 femei. Acum biserica e plină de bărbaţi şi de 

femei, de nu poţi pătrunde într-însa. Numai de la Breasta s-au dus în 
cursul verii la Maglavit patru sau cinci autobuze ticsite de lume. o 
D-rul Angelescu îmi spunea că a fost și Halipa la Maglavit și că 
înapoiat de acolo, se simţea alt om. Dacă e așa nu pot decât să-l felicit. 
Ar trebui să trimitem acolo pe toţi miniștrii noștri! l 
2 septembrie. — Un tânăr și inteligent aventurier, Zischka, polo- 
nez născut în Austria dintr-o mamă franceză a scris un volum intere- 
sant și amuzant ca un roman foileton. La guerre secrete pour le pétrole 
se citește cu atât mai multă plăcere cu cât, de la Rockefeller la Deterd- 
ing şi de la Zaharof la Gulbenkian, personajele puse în joc de Zischka, 
sunt din cele mai cunoscute. Zischka dezvăluie în cartea sa toate maşi- 
naţiunile magnaţilor petrolului, unul contra altuia, şi susține că toate 
războaiele din ultimii 50 de ani au fost provocate din rivalitatea ameri- 
canilor (grupul Standart-Oil cu Rockefeller) şia englezilor (grupul Royal 
Dutch, Schell și Anglo-Persian, cu Deterding) în luptă pentru supre- 
mația zăcămintelor de petrol. Am mai citit o carte cam în același sens 
de un oarecare Essad-Bey, şi au mai fost scrise şi altele. Cu toate exa- 
gerările acestor autori, nu încape îndoială că și lupta pentru zăcămin- 
tele de petrol şi imensele sume cheltuite în tot felul de direcţii de către 
marile trusturi au jucat și ele un mare rol în politica mondială din ulti- 
mele decenii. Telegramele care ne aduc vestea că Împăratul Abisiniei a 
concesionat toate terenurile petrolifere din ţara sa unui consorţiu an- 
glo-american, reprezentat printr-un prospector bine cunoscut, Rickett, 
pare a confirma teza autorilor sus-citaţi. E : 
Concesia a făcut mare vâlvă. Italienii pe de o parte protestează 
împotriva ei, ca fiind dată în ciuda tratatului din 1906 pe baza căruia 
nici o concesie nu poate fi dată în Abisinia fără o prealabilă înțelegere 
între Anglia, Franța și Italia — pe de alta se arată încântați fiindcă vafi 
aproape imposibil englezilor să mai ceară sancțiuni la Geneva împotri- 
va Italiei, fără să fie bănuiți că-și apără concesiile de petrol. Pentru ace- 
lași motiv, englezii sunt și ei foarte supăraţi. Pare că concesia a fost da- 
tă, și în tot cazul publicată, prea devreme. Anglia, cu toate dezmințiri- 
le date de Guvern că nu se interesează de concesiunea Rickett, se gă- 
seşte într-o poziţie slăbită, faţă de intransigența ei, bazată până acum pe 
respectul tratatelor, iar nu pe interese fie ele și dezminiţite. Problema 
Abisiniei se încurcă din ce în ce, sau se descurcă. Totul se va sfârși prin 
cucerirea Abisiniei de către Italia, aceasta e sigur —~ dar nu este exclus 
ca cucerirea să se facă și pe baza unui mandat al Societăţii Naţiunilor. 

4 septembrie. — Ziarele franceze sosite zilele acestea aduc — la 
mondenităţi! — vestea căsătoriei fiicei Elvirei Popescu cu un conte fran- 
cez. Până aci nimic de zis. Dar ziarele mai anunță că nași au fost Ver- 
neuil, amantul Elvirei și... M.S. Regele Carol al II-lea al României! E 
de necrezut, dar așa e! Reproduc notiţa ziarului Excelsior, notiță înso- 
țită şi de poza tinerei perechi: 

„Mariages. — Hier a été béni, en la chappeile de Saint Thérèse, en 
l'eglise Saint-Honor& d'Eylau, le mariage de mlle Tatiana Athanases- 
co! fille de mr. Aurel Athanasesco et de mme. Elvire Popesco avec le 
Comte Guillaume Lecointre, fils du Conte Lecointre, grand officier de 
la Legion d’Honneur et de la Comtesse, née Aymé. (Amour, amour. s) 

Les témoins étaient, pour la mariée: S.M. le Roi Carol II de Rou- 
manie, représenté par le colonel Miclesco, attaché militaire, et M. Louis 
Verneuil; pour le marié: mme. de Mascard de la Corbière et lẹ vicomte 
René de Rivaud. 

Après la ceremonie religieuse, une réception rèunissait les parents 
et amis de la famille.“ i | 

Până unde o să mai coboare nenorocitul nostru de Rege demni- 
tatea Coroanei? 

— Mi s-a povestit o mică istorioară care ilustrează viaţa românilor 
peste graniţă — și a peştilor la Ape. Barbu Catargiu a scris lui Grigore 
Duca de la Karlsbad, unde se dusese să facă o cură, cu nevastă-sa, care 
după cum se ştie e fiica Nababului Cantacuzino: „Stăm la hotel Imperi- 
al într-o odăiță la al 6-lea etaj, căci totul aici e de o scumpete neprevă- 
zută. Dar linișteşte-te: România e bine reprezentată prin Radu Polizu, 
care ocupă un splendid apartament la etajul I și prin Citta Davila care 
ocupă altul, tot atât de luxos la etajul al 2-lea, și bineînţeles că şi unul și 
altul sunt aici fiecare cu automobilul lui!“ ii 

— Aflu din diferite părți că mişcarea diplomatică aranjată de Titules- 
cu s-a încurcat: Regele nu vrea să semneze decretele, din cauza reche- 
mării lui Cădere și numirii lui Vișoianu la Varşovia. Cădere, omul Re- 
gelui, coresponda direct cu M.S. care, nu o dată, l-a însărcinat cu dife- 
rite demersuri fără să ştie Titulescu. Regele nu vrea să-l „laşeze“ acum. 
Pe de altă parte se povesteşte, că pe când Regele era în exil, a fost invi- 
tat o dată de un grup de ofițeri români la un ceai împreună cu Lupeasca 
(2). Dama s-a dus înainte, și cum Prinţul Carol întârzia, s-a coborât la 
portar să telefoneze după el. A remarcat în vestibulul imobilului un tâ- 


! Elvira avusese această fată de la actorul Athanasescu, înainte de a se căsători cu 
Strunga. 

năr ras, care avea tot aerul unui „monchard“ şi care se învârtea în jurul 
portarului. Lupeasca a declanșat aparatul și pe când cerea numărul, a 
băgat de seamă că junele marca ceva pe un carnet. Atunci Lupeasca a 
lăsat aparatul, s-a întors, și a tras două palme junelui. Junele era dom- 
nul Vişoianu, actualul ministru plenipotenţiar. Cecropide mi-a garantat 
că această istorioară a fost povestită de însăși Lupeasca doamnei V. La 
prima numire a lui Vişoianu, la Haga, Majestatea Sa Duduia a avut o 
distracție, dar acum s-a pus de-a curmezișul, și se pretinde că va împie- 
dica numirea secăturii la Varşovia. l 
Şi fiindcă am deschis rubrica celor ce „se zic“, încă una. Ieri la de- 
jun Gică Ştefănescu (suspect, urăște pe Mihalache) ne povestea că la 
școala de partid de la Câmpulung, șeful Partidului Național- Țărănesc a 
dat oamenilor săi instrucții direct revoluționare împotriva Regelui. Ar 
fi mers până a spune că dacă Regele nu-i aduce la putere, va trebui tras 
un glonț într-însul. Iar împotriva Reginei, Mihalache nu s-a abținut de 
la trivialități de felul acesta: „Gavrilă Marinescu f. -- pe Regina; m-a 
lăsat şi pe mine să înțeleg că mă vrea, dar am dat-o în p.... m...» căci 
nu mă încurc eu cu hoituri ca ea!“. Nu-mi vine să cred, dar Gică Ştefă- 
nescu garantează autenticitatea acestor ieșiri, şi propune să le dovedeas- 
că cu martori! Să le dovedească cui i-o cere. Pentru mine, că va fi vor- 
bit așa sau altmintrelea, Mihalache rămâne tot Mihalache. N 
` Ce e mai trist, e că încotro te învârtești, n-auzi decât de potlogării, 
de înjurături, de minciuni. Demoralizarea e complectă. Niciodată până 
acum în ţara românească, nu s-a tras în mocirlă Banca Naţională, care 
trebuia să rămână în afară de politică şi de porcării, o regulatoare im- 
parţială și neatinsă a vieţii noastre economice. De un an și jumătate, de 
când sunt liberalii la Guvern cele mai mari potlogării se învârtesc în 
jurul Băncii Naţionale. Potlogării de zeci şi sute de milioane. Afacerile 
cu import-export și cu devize sunt pentru Partidul Liberal gheliruri cum 
au fost Skoda şi împrumutul din 1931 pentru naţional-ţărăniști. Se fură 
sus de tot; în jurul Lupeascăi e o bandă de tâlhari care împreună cu dân- 
sa jefuiesc țara. Pe rând Dumitreștii, Wider, Malaxa, Tabacovici, Frana- 
sovici, Gavrilă Marinescu, Auschnit etc. s-au umflat până au căzut, ca lipi- 
torile. Aristid Biank „pour renflouer sa pauvre banque“ a reînviat epo- 
ca lui Librecht. La Industrie se fură, pe capete cu sau fără ştiinţa min- 
istrului. Şperțul domneşte în toate Ministerele, în toate administrațiile. 
La Căile Ferate Tabacovici și toți șefii de serviciu au leafă lunară 
de la Malaxa. z 

Familia lui Tătărescu fură. Președintele Senatului, Leonte Moldo- 
veanu, fură. Bejan, și cu el toți „hașiștii“ fură. Presa e vândută. Ziarele 
primesc sume enorme din fondurile secrete ca să mai tacă asupra aface- 
rilor regimului. Sunt plătite — unele — chiar și de partidele de opoziţie 
care au parale. Recte de unul singur, căci unul singur are parale, Par- 
tidul Naţional- Țărănesc, care le-a furat cât a fost la Guvern. Zorile lui 
Socor primesc de la Mihalache 300 mii lei pe lună. Lupta escrocilor 
Honigman 60 000 pe săptămână, Facla lui Vinea 50 000. Șeicaru, care 
împușca francul acum câţiva ani, ridică palatul Curentului în Brezo- 
ianu pentru care a adunat 25 milioane — în plus şi-a cumpărat o casă și 
face pe boierul. 

Domnia Regelui Carol al II-lea s-a prăvălit în așa mocirlă, încât 
am impresia că o salvare nu mai e posibilă. 

5 septembrie. — În legătură cu cele de mai sus mi se spusese că 
faimoasa Societate de editură, cu tipografie, cu agenţie de informaţii 
etc. despre care mi-a vorbit Scanavi că o face din ordinul şi cu banii 
Regelui, și care s-a şi instalat în imobilul Muntelui de Pietate — se fa- 
ce cu banii lui Hefter!! Mi se spune de asemenea că sume enorme au 
fost transferate, acum în urmă în străinătate în franci elvețieni, în con- 
tul Regelui și al Lupeascăi. Actele doveditoare sunt în dosarele Băncii 
și au fost văzute cu prilejul descinderii în afacerea Vasilescu. Din aceas- 
tă cauză s-a închis așa de repede instrucţia în acea afacere. 

9 septembrie. — Vineri dimineață 6 septembrie, zi de vizite la 
Breasta. A venit întâi locotenentul de episcop, arhiereul Galaction Craio- 
veanu să se prezinte. Popă deștept, dar îmi face şi dânsul impresia că n-are 
multă vocaţie sacerdotală. A venit însoţit de secretarul lui care nu e al- 
tul decât preotul Petrașcu, fost paroh la Breasta înaintea actualului, Du- 
tă, şi mutat prin stăruința mea la biserica Sf. Ion din Craiova. Galaction 
a fost numit acum câteva luni locotenent de episcop, titularul Varto- 
lomeu nemaifiind în stare să-și administreze eparhia. Îmi povesteşte că 
nenorocitul de episcop merge cu pași repezi pe calea paraliziei gene- 

rale, deşi anul acesta a făcut o cură la Govora, alta la Techirghiol, o a 
treia la Ocnele Sibiului și două serii de injecții! Vorbeşte cu dispreţ și 
cu ură de şeful lui ierarhic, care a încurcat administrația eparhiei în așa 
mod încât el, Galaction, nu poate să o descurce. Îi comunic câte le-am 
aflat și eu despre Maglavit, ca să pună frâu uneltirilor preotului local 
Bobin, un șmecher care se îmbogățește de pe urma „Sfântului“. Acest 
Bobin pare a fi un tip de popă puţin obișnuit. Înainte de a fi popit, a fost 
ofiţer în armată, apoi dat afară din oştire, samsar, antreprenor și se zice 

chiar actor! Inteligent şi fără scrupule, e considerat de mulţi ca „regi- 
zorul“ minunilor şi vedeniilor lui Petrache Lupu. S-a înfruptat şi se în- 
fruptează din darurile aduse de credincioşi: se zice că ar fi făcut o ave- 
re. E în concurenţă cu o altă lepră locală: pretorul Băloiu. Acesta, invi- 
dios de sumele însușite de popa Bobin, a dat la gazete vestea publicată 
cum că ar fi izbucnit tifosul exantematic şi scarlatina la Maglavit. In- 
spectorul sanitar Viorel Popescu s-a transportat la faţa locului cu 8 me- 
dici şi cu prefectul şi au constatat că ştirea nu era exactă; n-au găsit nici 
un caz de tifos exantematic nici de scarlatină. Au găsit în schimb o mur- 
dărie și o promiscuitate groaznice. Sumedenie de bolnavi, incurabili 
plini de răni — din fericire necontagioase — zăceau unii peste alţii, în 
mijlocul excrementelor lor. E de necrezut, dar de trei luni de când du- 
rează la Maglavit pelerinajul atâtor zeci de mii de-oameni, autoritățile 
n-au pus piciorul la fața locului și n-au luat nici o măsură sanitară. E 
de minune că nu s-au încins epidemii grave. Medicul circumscripţiei, 
un oarecare dr. Zamfirescu, cu reşedinţa în Cetate, la 10 kilometri de 
Maglavit, nu s-a arătat în această comună de două luni. Medicul jude- 
tului, prefectul n-au avut nici măcar curiozitatea să vadă ce se petrece 
în preajma Sfântului. Inspectorul sanitar dr. Viorel Popescu, un om de 
treabă și bun funcţionar, a fost din nenorocire toată vara bolnav și în 
concediu. Alarma dată de presă a trezit pe toţi nemernicii şi acum pare 
că s-au luat măsurile necesare. D-rul Zamfirescu, putoarea de dr. Mihail, 
medicul şef al judeţului (incapabil și sperţar) şi puşlamaua de prefect 
Gârboviceanu ar trebui. puşi la zid și împușcați. Arhiereul Galaction 
mi-a promis că va lua măsurile de cuviinţă împotriva preotului Bobin. 
— După vizita locotenentului de episcop am avut vizita prefectului 
Gârboviceanu, care n-a pus picioarele în Breasta de când a fost numit. 
Cam jenat, şi după câteva platitudini fără rost m-a informat că era însăr- 
cinat cu o delicată(!) misiune, aceea de a mă pofti la inaugurarea monu- 
mentului Ecaterinei Teodoroiu, la Târgu-Jiu, fixată pentru ziua de du- 
minică 8 septembrie și de a mă convinge să merg. „Vine și Majestatea 
Sa Regele, şi Guvernul ar dori ca Majestatea Sa să fie înconjurată de 
toti fruntașii Olteniei.“ L-am întrebat dacă e un tren (ştiam că nu e) 
care să mă poată duce duminică dimineața la Târgu-Jiu. Răspunsul lui 
fiind cum mă aşteptam negativ, i-am spus că regretam foarte mult dar 
Fordul meu prăpădit nu mă putea duce așa departe. Gârboviceanu mi-a 
replicat că o mașină va fi la dispoziţia mea, că va veni chiar el să mă ia. 
„N-am haine de ceremonie aici.“ — „Veniţi cum sunteţi, totul e să fiți 
acolo.“ — „N-am pălărie!“ A început să râdă și m-a rugat să-mi cum- 

păr una din Craiova. M-am gândit că a rezista mai mult ar fi putut fi 
interpretat că sunt supărat pe Rege sau pe Guvern. Am oroare de pozi- 
ţia de om supărat, și pentru nimic în lume nu vream să fiu luat drept 
atare! Cu atât mai mult că aveam motive să nu fiu mulțumit de toate 
prostiile Regelui. Am primit. 

Plecat ieri la ora 6 dimineața din Breasta, am sosit la Targu-Jiu la 
ora 8 şi 1/2. Prima păcăleală, căci prefectul îmi spusese că trebuie să 
fiu acolo la ora 9, deși Majestatea Sa nu trebuia să coboare din tren de- 
cât la ora 10 1/2. A doua păcăleală: în afară. de lumea liberală, nu eram 
prezenţi dintre „fruntașii Olteniei“ decât Potârcă şi cu mine. Nici mă- 
car d-rul Angelescu, fruntaș oltean, ministru şi liberal nu venise. M-am 
împăcat cu ideea că aduceam încă un serviciu Coroanei, nelăsând-o 
pradă liberalilor. Dl. Guţă Tătărescu plănuise într-adevăr serbarea ca o 
mare manifestaţie de partid... 

~ Cu politeţea lui obişnuită (l'exactitude est la politesse des Rois) 
Regele Carol s-a coborât abia la ora 11 și 10 din tren, şi n-a sosit în pia- 
tă unde-l aşteptam decât la ora 11 și 1/2. Ceremonia banală dar bine or- 
ganizată. Foarte frumoase costume ţărăneşti. D-na Arethi Tătărescu ani- 
matoarea festivităţii făcuse bine lucrurile; doamne în costume grupate 
pe trepte în cele 4 unghiuri ale pieţii, prezentau ochilor o privelişte plă- 
cută. Discursuri tâmpite, afară de al Regelui la sfârșit, scurt și bun (are 
darul cuvântului). A început Vartolomeu cu o poliloghie care nu se mai 
sfârşea, încurcată, în care a vorbit de Maglavit și de Garda de Fier. Dis- 
cursul lui și câteva cuvinte schimbate cu el mai târziu îmi confirmă 
confidențele lui Galaction: bietul om e gata. După Vartolomeu, au mai 
vorbit două dame, primarul Şerban Frumușanu (fiul lui Titu), generalul 
Manolescu (cercetășia) şi generalul Paul Angelescu, prost dar scurt. 
Apoi defilarea. Regele părea încântat — venise pe jos de la gară fără să 
fie împușcat şi mai fusese și aclamat. În schimb — ar fi trebuit să fie 
tocmai contrariul — Guvernul plouat, înfățișa mutre de înmormântare. 

Mi s-a spus că această manifestare spontană costase 6 milioane de 
lei! E posibil: au venit trenuri întregi din Dolj, din Mehedinţi, din Ro- 
manaţi și din Vâlcea. Pe acesta din urmă l-am întâlnit după Filiași. Din 
Gorj foarte puţină lume. Gârboviceanu mi se plânge că era surmenat, 
că trebuise să „expedieze“ 1 600 de oameni din Dolj, „fiindcă știi d-ta 
că Tătărescu nu poate conta pe gorjeni!“ Nu știam nimic dar mărturi- 
sirea era prețioasă. Cu Regele, gentil ca întotdeauna, conversaţie bana- 
lă. Mai interesantă a fost conversaţia cu Titulescu, venit „la raport“ în în 
țară pentru 24 de ore. Montat împotriva lui Mussolini, care se pare că a 

înnebunit. Trebuia să vină la Societatea Naţiunilor, de la început, cu 
chestiunea Abisiniei. Nu s-ar fi putut face unanimitatea în Consiliu, și 
conform Statutelor Societăţii, era atunci liber să facă ce voia cu negro- 
izii lui. Acum lucrurile sunt încurcate. Dar la Geneva nu va ieşi nimic, 
numai discursuri. „Nu putem (putem mi-a plăcut!) lua poziție împotriva 
Italiei. Pericolul e Germania. Îţi dau în scris: Germania se va înțelege 
cu Sovietele pe spinarea Poloniei. Să se înveţe minte polonezii, prea 
sunt proşti! Merg toate prost pretutindeni. Laval e un abil în politica 
internă, în cea externă nu pricepe nimic. Toate merg prost, dar la noi? 
Ce să mai vorbim! Ăsta e Guvern?“ 

O notă caraghioasă: costumele de operetă ale miniștrilor! I-a îm- 
brăcat pe toţi (afară de Titulescu care se vede că a refuzat să se facă de 
râs) în jachete, giletcă și pantaloni gris-perle, cu pălărie înaltă idem, 
toate la fel făcute zice-se la Londra(!) și purtate cu o eleganță de maha- 
la. Mi-au reamintit monoamele din vremea tinereţii mele, când 7-8 
„gentlemani“ îmbrăcaţi tocmai așa circulau unul după altul pe bulevar- 


„dul Parisului urlând în cor: „Ce soir — aux Folies Bergère — grande 


Revue-Attraction — à 9 heures etc.“ 

Trecut prin Poiana. Văzut vila somptuoasă și parcul lui nenea 
Gutză Tătărescu. Alături altă vilă şi alt parc al lui nenea Alexandru Tă- 
tărescu (colonelul) — tot atât de noi și luxoase. Și sunt oameni care 
mai spun că acest Guvern n-a făcut nimic! 

M-am înapoiat cu Potârcă. O grădină! Mi-a povestit că văzuse în 
ajun pe dr. Angelescu la Bucureşti, că era furios și că „înjura de mamă“ 
pe Tătărescu. M-a pisat apoi tot drumul cu „Guvernul de autoritate“ în 
afară de partide din care ar face parte bineînţeles și el. Se vedea făcând 
alegeri cu mine. „Șefule, în Dolj, dacă am pune listă împreună am lua 
90% din voturi!“ I-am replicat că dacă am lua și pe Petrache Lupu de la 
Maglavit, am lua 200%)! 4 

Potârcă pune ţara la cale în timp ce Regele cu banda lui de lichele 
chefuia la Poiana pe socoteala contribuabililor. 

Singurul lucru de reţinut, pe toată ziua de ieri e o vorbă a lui Titu- 
lescu: când mi-a spus că nemţii se vor înţelege cu Sovietele pe spinarea 
Poloniei, a mai adăugat „și atunci nu ne va mai rămâne, nouă, decât să 
facem politică geografică — am spus-o și boului de Laval, să priceapă “. 

Încolo vax. 

15 septembrie. — În dimineaţa de 11 septembrie a căzut bruma. 
Stil vechi suntem încă în august, atât de timpuriu. A doua zi a început 

să plouă și a plouat zece ore. Nu plouase de două luni decât o dată 30 
de minute și altă dată 20 de minute, pe la mijlocul lui august. 

— Ieri, ziua Crucii, episcopul Râmnicului Vartolomeu a fost la Ma- 
glavit să sfințească locurile unde Petrache Lupu a avut viziunile sale și 
să pună prima piatră a mânăstirii ce se va ridica acolo. Se zice că ar fi 
fost peste 100 000 de oameni. Poate se exagerează, dar din Craiova au 
plecat 16 trenuri speciale spre Calafat. 

16 septembrie. — Goga înapoiat de la Karlsbad şi-a susţinut ieri 
prima întrunire la Oraviţa în Banat. Universul raportează că ar fi fost 
20 000 de oameni „aduși“ în 7 trenuri speciale și că Goga între altele a 
protestat împotriva acuzaţiei că lucrează cu bani străini. Atunci sau n-au 
fost 7 trenuri cu 20 000 de oameni, sau nu e adevărat că nu e subven- 
ționată de la Berlin, căci nici Goga nici Cuza n-au franc. Şi 7 trenuri 
speciale costă bani nu glumă. 

18 septembrie. — Sosit ieri seară în București aflu prin Citta Da- 
vila că Titulescu a obţinut ca Regele George al Angliei să invite pe Re- 
gele nostru la Balmoral sau la Sandringham, nu numai ca Rege — aceas- 
ta n-ar fi nimic, trâmbiţează acum Titulescu, dar unde îi era trâmbiţa un 
an? — dar și ca nepot, adevărată vizită de familie. Van Sittard i-a trans- 
mis proaspătă, nuvela. Acum se nasc dificultăți cu Parisul. Regele nu 
poate merge la Londra fără să se oprească la Paris, după cum n-ar fi pu- 
tut merge la Paris fără să facă o vizită și la Londra. Dar până aci îl pri- 
mea Parisul și nu-l primea Londra. Acum îl poftește Regele Angliei, dar 
face mutre Parisul. Francezii repetă că, dată fiind neplata cuponului ro- 
mânesc și atâtor datorii, n-ar putea împiedica unele ziare să scrie lu- 
cruri neplăcute la adresa României, cu prilejul vizitei regale. Francezii 
ar voi în tot cazul să amâne vizita până în primăvară. Se negociază. 

— Din izvor foarte sigur mi se spune că Voievodul Mihai, deși nu 
are încă 14 ani împliniţi, a fost dat la dame. Aflând acest lucru, Prinţe- 
sa Elena a protestat cu energie; i s-a răspuns că ramura noastră de Ho- 
henzollerni e precoce și că e mai bine așa, decât cine știe cu ce apucă- 
turi. Să ne trăiască! a i 

— Până azi se da numirea lui Mitiță Constantinescu la Banca Naţio- 
nală (guvernator) ca sigură. Azi dimineață s-a dat o dezmintțire zvonului 
şi acum se vorbește iar de candidaturile lui Cămărășescu, Victor Bădu- 
lescu și Victor Slăvescu. Să fi venit puţină minte Regelui și să fie într-a- 
devăr hotărât să ne scutească de rușinea numirii lui Mitiţă? Nu-mi vine 
să cred. Numirea de guvernator a lui Mitiţă Constantinescu ar complec- 
ta în mod fericit ciclul numirilor datorite inițiativei directe a Regelui 

Carol, de când s-a suit pe Tron. Numai escroci și lichele: Manoilescu la 
Banca Naţională, Tabacovici la Căile Ferate, Gabriel Marinescu la Po- 
liţie, g-ral Dumitrescu la Jandarmerie, g-ral Uică la Grăniceri și la Mi- 
nisterul de Război, Mugur la Radio și la Fundaţiile Regale cte, ete. 

— Ca urmare la cele vorbite cu dr. Angelescu la 27 august , acesta 
îmi trimite vorbă prin Pangal (el însuşi a plecat la Viena pentru câteva 
zile) că situaţia e neschimbată sus la Rege, că zilele Guvernului sunt 
numărate (schimbarea în jurul lui 1 octombrie), că informaţiile lui nu 
suferă dezminţire etc.... etc. Ca o confirmare a acestor informaţii, mi 
se spune că Tătărescu n-a mai fost primit de Rege de la T ârgu-Jiu, că 
lui Inculeţ pe care primul ministru l-a trimis cu decretul lui Mitiţă Con- 
stantinescu, Regele i-a refuzat semnătura şi că tot Regele ar fi spus 
acum trei zile unui intim : „Lucrurile merg după programul lui Guţă — 
întâi remaniere, apoi complectare, apoi simplificare şi. în fine... ple- 
care“. Era aici o răutăcioasă aluzie la larga remaniere trâmbițată de 
Guţă Tătărescu înainte de vizita la Târgu-Jiu, redusă apoi la o simplă 
complectare a Guvernului prin numirea unui titular în locul lui Mitiţă 
Constantinescu care urma să fie numit guvernator la Banca Naţională. 
Or, până azi nici măcar complectarea aceasta n-a putut fi realizată, şi 
unii spun că nu va fi — şi că urmează „plecarea“. | 

= Din cercurile prietenilor lui Tătărescu, se afișează, dimpotrivă, o 
siguranţă obraznică și se afirmă că Guvernul nu se va clinti până la 

primăvară. Ca ` i 

Cine va trăi va vedea. Lucrul e fără nici o importanță — impor- 
tantă ar fi numai o schimbare de regim, şi toată lumea vorbeşte numai 
de o schimbare de Guvern. Cârpeală cu ăștia ori cu alții, e totuna. Și 
pare că Coroana nu pricepe situația. 

— Din cercurile Afacerilor Străine mi se spune că agrementul pentru 
Vișoianu tot n-a venit de la Varşovia, dar că în schimb, o adevărată al- 
tercaţie ar fi avut loc la Geneva, chiar în localul Societăţii Naţiunilor, 
între Titulescu și Beck. ed | 

Titulescu a făcut un tărăboi enorm în jurul alegerii sale, sau mai 
bine zis a României în consiliul S.D.N. -ului. În realitate n-a fost nici o 
luptă. A fost convenit de acum 9 ani că Mica Înţelegere va avea întot- 
deauna un loc în Consiliu. Din 3 în 3 ani sunt alese pe rând, și după 
alfabet, România, Iugoslavia și Cehoslovacia. Anul acesta venea rân- 
dul României, în locul Cehoslovaciei, care a deținut mandatul ultimii 
trei ani. Tot astfel a fost convenit că Polonia va fi totdeauna realeasă. 


1 A se vedea pag. 112-114. 

Ea ceruse un loc permanent în Consiliu dar nu obținuse decât perma- 
nentizarea prin realegere din 3 în 3 ani. Ar fi prin urmare copilăresc să 
se vorbească de succese, atât pentru alegerea României, cât pentru reale- 
gerea Poloniei, căci totul era dinainte aranjat. Succes pentru România 
sau mai exact pentru Titulescu a fost că din 52 de votanţi 50 au votat 
pentru noi și numai 45 pentru Polonia. Contra noastră n-am avut decât 
voturile Poloniei și Ungariei. Succesul lui Titulescu a fost natural: e 
una din vedetele vicleimului genevez, și a știut — să-i recunoaștem 
acest merit — să-și facă mulţi prieteni la S.D.N. pe când Beck a plic- 
tisit pe toţi încercând să vâre Polonia între picioarele oamenilor, cu 
fiecare prilej. 

— Din anturajul imediat al Regelui mi se explică enigma cu con- 
damnarea și achitarea succesivă a generalului Dumitrescu. Consiliul de 
război, prezidat de generalul G. Manu îi dedese o pedeapsă foarte seve- 
ră, cinci ani recluziune și degradare; Consiliul de revizie a casat sen- 
tința fără trimitere la alt consiliu de război decât numai pentru delictul 
de abuz de putere care nu putea trage după sine decât cel mult 6 luni 
închisoare, fără pierderea gradului. Până aci toată lumea pricepea; era 
dezgustată, dar pricepea; primul consiliu judecase după dreptate şi al 
doilea după ordin. Unde lumea a început să nu mai priceapă e când a 
văzut că generalul Macovescu, președintele și ceilalți membri ai in- 
stanței de revizuire au fost toţi mutaţi. Toate acestea le-am însemnat 
deja, dar iată acum și explicaţia, din care Regele ar ieși basma curată. 
Când Puiu Dumitrescu a sosit de la Paris, alarmat în fine de soarta lui 
tată-său a încercat să vadă pe Rege și n-a izbutit. Cu mare greutate a 
putut avea o întrevedere cu Lupeasca căreia i-a arătat faimoasele lui 
documente compromiţătoare pentru Carol, aceleași scrisori pe care le 
trimisese „în facsimile“ şi Reginei la Paris toamna trecută, amenințând 
şi de astă dată cu darea lor în vileag. Lupeasca a fost impresionată, dar 
n-a spus nimic Regelui ci a chemat pe Gavrilă Marinescu şi s-a înţeles 
cu el să intervină pe lângă generalul Macovescu. Gavrilă a vorbit gene- 
ralului cu multă dibăcie, fără să numească pe Rege, a dat bietului om să 
priceapă că nu-l ruga numai în numele lui să scape pe Dumitrescu, că 
primise ordine „pricepi d-ta“ și câte și mai câte. Macovescu crezând că 
Gavrilă i-a fost trimis de Rege a dat sentința cunoscută. Regele vizita 
tocmai lagărul strejăresc de la Breaza când a aflat sentinţa. A fost furi- 
os, şi Inculeţ fiind din întâmplare acolo, l-a înșfăcat şi i-a făcut o scenă te- 
ribilă. Inculeţ care e susţinut până în pânzele albe de Lupeasca n-a vrut 
să o dea de gol, deși aflase cum se făcuse intervenţia, și a scăldat-o 

afirmând Regelui că nu putea fi vorba decât de o slăbiciune a judecăto- 
rilor, că nici o influență nu se exercitase etc. etc. În fine Regele s-a mai 
liniştit, a chemat însă pe generalul Paul Angelescu şi i-a cerut mutarea 
ofiţerilor. Greşeală mare adăugată la cea dintâi: puterea executivă nu 
poate pedepsi pe judecători pentru o sentință dată, dacă nu s-au făcut 
vinovaţi de o gravă călcare de lege. 

Citta Davila îmi povesteşte că a văzut la Paris pe Ella Comşa, ex 
Manu, devenită soţia lui Puiu Dumitrescu și cauza dizgraţiei soţului ei 
şi că aceasta i-ar fi spus că dânsa a expediat pe Puiu în ajutorul lui tată- 
său la Bucureşti. „Dacă n-a ş fi spus lui Puiu că-l las dacă tată-său e con- 
damnat, că nu vreau să am un socru în pușcărie, domnișorul nici nu s-ar 
fi mişcat din Paris!“ Norocul generalului Dumitrescu a fost că Ella n-a 
vrut să se certe cu morala! 

L-am întrebat pe Davila dacă Ella era într-adevăr măritată cu Puiu 
Dumitrescu, căci el care a iubit-o atât trebuia să ştie. Davila mi-a răs- 
puns că nu știe nici el, că Ella povestește un adevărat roman ca să ex- 
plice izgonirea lui Puiu în așa fel ca acesta să iasă bine (a vrut să scape 
pe Rege de Lupeasca și așa mai departe) şi că printre basmele ei este şi 
acela că Carol a cerut lui Puiu să nu se căsătorească cu ea. Ca să nu 
supere pe Rege, ei au făcut concesia să se căsătorească în ascuns, și să 
nu vorbească de căsătorie — dar sunt căsătoriţi. 

Hotărât în jurul bietului Rege e numai mocirlă. Dar mocirla 
aceasta ne îneacă și pe noi. 

22 septembrie. — M-am oprit o zi la București pe drum între 
Sinaia şi Breasta, penttu a asista la banchetul oferit ieri seară de culoa- 
rea de Verde a „Uniunii Agrare“ spre a sărbători înscrierea în bloc a 
întregii organizaţii gogiste din Verde, la noi. Foarte frumos și animat 
banchet, de vreo 300 de tacâmuri. Am înaintat pe Victor Duculescu 
vicepreședinte al organizaţiei Capitalei şi am numit în locul lui pe Io- 
nel Dumitrescu, șeful gogiştilor, care-mi pare un foarte bun element de 
organizaţie și un adevărat animator. În cuvântarea mea am dezvoltat 
următoarele trei teme: 

1) partidele politice, adevărat politice, adică alcătuite numai pe 
bază de program sunt bune — rele sunt cele alcătuite numai pe bază de 

"ambiţii şi de interese personale — așa se explică şi faptul că deși lupt 
împotriva partidelor noastre (toate de gașcă) am încercat să înființez 


unul (în afară de preocupările de interes personal); 
4 

2) programul agrar e cel care conţine în el obligatoriu ideea na- 
ţională — nu programul naţionalist pe cea agrară, așa cum a declarat-o 
Goga la Oraviţa; 

3) politica de cârpeală e cea mai rea, cei care zic că nu ı există altă 
soluţie în greutăţile prin care trecem, sunt oameni lipsiţi de curaj — 
numai măsurile radicale ne pot salva. Am conchis că în momentul de 
față lupta pentru putere așa cum o duc alţii, e lipsită de logică și că în 
tot cazul e mai util să cauţi formule de salvare, pe toate terenurile, pe 
cel economic ca şi pe cel politic — decât să alergi după putere. Eu nu 
alerg după putere, aștept să alerge ea după mine. 


— Sub regimul bunului plac: 
Am primit ieri o serie de ştiri de la informatorii mei. După unii zilele 
Guvernului ar fi numărate. Regele nu va face nici o remaniere, nu va 
numi guvernatorul Băncii Naţionale. Îndată ce se va înapoia Titulescu, 
Regele va deschide criza. Vrea să constituie un Guvern zis de alegeri, 
dar care să nu fie în realitate de alegeri. Să fie prezidat de Mironescu, ca 
să nu poată fi atacat prea violent de naţional-țărăniști (tot sistemul 
„capră şi varză“!), cu Titulescu la Externe, cu mine la Finanţe şi toată 
partea economică, cu lunian la Justiţie şi un general la Interne, care să 
facă alegerile după sugestiile mele (așa zice informatorul meu). Regele 
ar fi vrut să intre în acest Guvern și Vaida și Goga. Dar după lungi tele- 
fonări cu Titulescu (pe care Regele l-a însărcinat să sondeze străinăta- 
tea) a renunțat şi la unul și la celălalt. În favoarea acestor informaţii 
vine faptul că în audiența de ieri a lui Tătărescu, n-a obţinut nici numi- 
rea guvernatorului nici complectarea măcar a Guvernului. Tot în favoa- 
rea lor și faptul că Dinu Brătianu a renunţat la orice răfuială cu Tătăres- 
cu, ştiind că Guvernul cade şi nevoind să apară că l-ar fi trântit el. Tot 
această serie de informatori îmi raportează că Titulescu încercând să 
vorbească Regelui de naţionali-țărăniști în vederea viitorului Guvern, 
Regele l-ar fi oprit net rugându-l să nu mai scoată o vorbă în acest sens. 
După alţii, Tătărescu e tare și mare — remanierea și numirea lui 
Mitiţă Constantinescu la Banca Naţională vor fi fapte îndeplinite înda- 
tă ce Victor Antonescu se va înapoia din străinătate cu aranjamentele 
financiare încheiate (cu Franţa și cu Anglia). Dar tocmai aici stă poate 
buba: aceste aranjamente par greu de încheiat. 
Eu rămân la concluzia însemnată aici pe ziua de 18 septembrie: 
importantă ar fi numai o schimbare de regim. 
— Mussolini a respins propunerile Comitetului de cinci. Mare vâlvă 
în presa ovreiască și democratică. Dar vâlvă inutilă. Italia va lua Abisi- 

nia, minus partea cuvenită Angliei (izvoarele Nilului) şi toate se vor 
linişti. Numai că, pentru câtăva vreme, Italia agățată în Africa nu va 
mai conta în echilibrul forțelor din Europa. 

23 septembrie. — Ieri m-am oprit în Craiova pentru a asista la 
concursul hipic, organizat de generalul Theodorescu la parcul Bibescu. 
Lucrurile au fost foarte bine întocmite. Cai buni, şi mulţi, premii sufi- 
ciente. Am oferit şi eu unul. 

Pangal îmi comunică că incidentul cu votul Poloniei la Geneva 
pentru alegerile în Consiliu, a fost mai serios decât s-a scris în ziare. Ar- 
cizewski a remis, din ordin, o notă semnată lui Tătărescu prin care pro- 
testa împotriva informațiilor publicate (şi comentate cu reavoință și cu 
asprime, ca de exemplu în articolul lui Iorga) cu privire la faptul că Po- 
lonia ar fi votat contra României. România este aliata Poloniei, spunea 
nota, și raporturile personale între miniştrii de externe nu pot tulbura 
alianța celor două ţări. Informaţia era cu atât mai tendenţioasă cu cât 
Polonia este aceea care poate bănui pe dl. Titulescu că a votat împotri- 
va ei, numărul mai mic de voturi al Poloniei faţă de cel obținut de Ro- 
mânia putându-se explica printr-o propagandă specială. Totuși votul 
fiind secret, Polonia nu acuză pe nimeni — dar nu poate admite ca ea 
să fie acuzată de un act de felonie pe care nu-l putea comite. Remiţând 
nota lui Tătărescu, Arcizewski i-a cerut și publicarea unui comunicat 
care să pună lucrurile la punct. Tătărescu a răspuns că presa e o institu- 
tie oribilă, că Guvernul român n-a crezut niciodată că Polonia ar fi vo- 
tat contra României — dar că pentru ce privește comunicatul, să-l lase 
să găsească o formulă, căci lucrul este delicat. Arcizewski a spus lui 
Pangal: „Primul ministru nu putea să-mi confirme mai bine că autorul 
calomniei era însuși dl. Titulescu.“ Până azi comunicatul Guvernului n-a 
apărut, dar n-a venit nici agrementul pentru Vișoianu. 

26 septembrie. — Pe ziua de 24 septembrie Regele a semnat de- 
cretul de numire al lui Mitiţă Constantinescu, fără ca să mai aştepte îna- 
poierea lui Victor Antonescu de la Paris. Totodată Costinescu (dr. Ion) 
a fost numit ministru titular la Industrie, iar Nistor, ministrul muncii a 
fost numit și al sănătăţii, ambele Ministere fiind contopite. Aşadar 
Regele a cedat și noi înghiţim rușinea fără pereche a numirii lui Mitiţă 
Constantinescu. Mai tare Aristid Blank ca toţi! Să ne trăiască! 

g Pe de altă parte N. Chirculescu a venit de la București, dinadins 
să mă vadă!. Se vede că copoiului i-a mirosit ceva, şi asta nu e semn 
bun pentru Tătărescu. Chirculescu îmi spune că numirile de marţi nu 


i Scriu în Sinaia. 


reia 

sunt interpretate la Bucureşti ca un semn de încredere a Regelui, ci mai 
mult ca acte de lichidare. Altminteri nici n-ar fi primit Costinescu. să 
părăsească Sănătatea Publică. Și nici ieri, la Constanţa, Tătărescu n-a 
mai vorbit cu siguranţa lui ostentativă şi obraznică de viitor şi de soli- 
daritatea Guvernului. După Chirculescu, Guvernul stă rău. De la Târgu- 
Jiu Regele n-a mai primit pe Tătărescu până sâmbăta trecută, iar Incu- 
leț s-a întors de la Sinaia plouat de tot. Şi el și Tătărescu au pus tot în 
mişcare și pe Lupeasca și pe Blank și pe Scanavi (care a obținut o audi- 
enţă de milogeală pentru Tătărescu de la Regina Elisabeta) ca să obțină 
acel minimum pe care l-a obținut — prin toate aceste presiuni — îna- 
inte de întrunirea de la Constanţa. În Partidul Liberal, convingerea gene- 
rală este că plecarea e pe curând și că Tătărescu caută o platformă ono- 
rabilă de retragere. l 

La Constanta (cu prilejul unei conferințe administrative regiona- 
le) Tătărescu a făcut un mare discurs — mare ca lungime — în care a 
polemizat cu opoziţia. Pe mine mă citează ca „opoziție corectă şi con- 
stituțională“, pe Averescu și pe G. Brătianu îi dă tava, pe Mihalache îl 
face cu ouă și oţet, dar pe cine-l curăţă definitiv, e pe Maniu. Tătărescu 
răspunde după câte se pare — pentru a linguși pe Rege — la discursul 
extrem de violent pe care Maniu l-a pronunţat săptămâna trecută la 
Uioara şi care n-a fost reprodus de presă fiind tăiat de cenzură. Atunci 
la ce mai răspunde? De altminteri spune și un lucru just: Maniu a gu- 
vernat sub Regenţă, prin urmare nu Camarila l-a împiedicat să guverne- 
ze bine, şi totuşi a guvernat deplorabil. Câtă reacredință în politica 
noastră, din toate părţile. 

30 septembrie. — Înapoiat aseară de la Breasta găsesc cercurile 
politice din Bucureşti enervate prin droaia de discursuri din ultimele 
opt zile. În afară de discursul intempestiv al lui Tătărescu de la Con- 
stanţa și de cel pe care l-am menţionat deja al lui Maniu la Uioara au 
mai urmat următoarele cuvântări: a lui Mihalache, vineril, la şedinţa 
Comitetului naţional-ţărănist; apoi a lui Maniu la Cut (în Ardeal), a lui 
Averescu şi a lui George Brătianu în Bucureşti la sala Marna, câteși- 
trele ținute ieri duminică şi câteşitrele de o rară violenţă, împotriva lui 
Tătărescu și cât se poate de perfide la adresa Regelui. Bineînţeles cen- 
zura a tăiat mult din ele prin gazete, dar tot s-a aflat ce s-a spus. 

E de nepriceput că în vremuri atât de tulburi și de grele să se lase 
în fiecare duminică şi sărbătoare să se otrăvească opinia publică și să 
se excite împotriva autorităţii. Țara trebuie guvernată. Că e rău guver- 
nată e altă chestiune. Dar cum ar putea fi guvernată cu această sabotare 

împotriva căreia nu numai că Guvernul nu face nimic, dar o provoacă 
chiar prin ieșiri inutile ca cea de la Constanţa? 

Informatorii mei mă asigură că nimic nu s-a schimbat în intenţiile 
Regelui notate aci la data de 22 septembrie. Că zilele Guvernului sunt 
numărate. Că în realitate Regele n-a acordat lui Tătărescu decât pe 
Bentoiu, căruia se promisese demult un strapontin ca recompensă pen- 
tru zelul său în afacerea Skoda. Numirea lui Mitiţă Constantinescu la 
Banca Naţională s-ar fi făcut așa: Guvernul a prezentat Regelui trei de- 
crete: unul cu G. Cesianu (agreatul Regelui), altul cu Tabacovici (candi- 
datul Lupeascăi și al lui Blank) și al treilea cu Mitiţă C., candidatul 
Guvernului. Fiindcă locul rămăsese prea mult vacant (?) Regele s-a 
hotărât să fie constituțional și a ales pe candidatul Guvernului, cu gân- 
dul că numirea e provizorie. 

Numirea lui Mitiţă Constantinescu era agreată și de Dinu Brătia- 
nu. Informatorii mei afirmă că s-ar fi căzut la o înţelegere tripartită î în- 
tre Rege, Dinu Brătianu și Tătărescu în virtutea căreia Tătărescu își va 
alege (termen scurt) platforma de retragere, ca să nu pară dat afară. În 
schimb Brătianu ar fi renunţat să mai ridice chestiunea stării de asediu 
și a cenzurii, iar Tătărescu, care a mai obținut și satisfacția slabei com- 
plectări a Ministerului (fără nici un ministru nou) s-ar fi obligat la dis- 
cursul pe care l-a făcut la Constanţa. Numirea lui Mitiţă Constantines- 
cu ar fi fost o favoare acordată lui Dinu Brătianu!!! 

Complicat om mai e şi Regele nostru. Cum le încurcă pe toate, 
când le-ar putea descurca atât de lesne! 

Tot informatorii mei îmi spun că Regele n-a fost deloc mulțumit 
de discursul lui Tătărescu de la Constanţa, fiindcă afirmând că naţio- 
nal-țărăniștii nu vor fi chemaţi la Putere, a descoperit jocul Coroanei. 


— Din străinătate, jidanii publică prin ziarele lor nuvelele cele mai 
alarmante. În realitate nimic nu e așa de serios. Între Ungaria, Germa- 
nia și Polonia — simple tatonări. Conflictul italo-abisinian a intrat în 
faza lui finală. Peste câteva zile Italia va intra în Abisinia și va începe o 
campanie grea de cucerire. Italia va cuceri trei sferturi din Abisinia în 
numele războiului, Marea Britanie va intra și ea în Abisinia odată cu 
Italia, și va cuceri un sfert din ea, însă în numele păcii! Şi Geneva va 
începe prin a înghiţi hapul — rămânând să stabilească în urmă formula 
mixturii. 

2 octombrie. — Afacerile Regimului (cu R mare): Serviciul nos- 
tru maritim asigură serviciul (pasageri și marfă) între Constanţa — Pi- 

reu — Alexandria ca şi pentru schelele Levântului prin vapoare vechi, 
demodate, prea mici şi insuficient de repezi. E prin urmare o necesitate 
vădită să se cumpere câteva unități noi, mai mari, mai confortabile și 
mai repezi. În portul Halifax (America de Nord) se aflau câteva vase 
elegante ca amenajare, scoase din uz, fiindcă fiiseseră construite pentru 
gangsteri, pe vremea prohibiţiei şi servite numai la excursii în afară de 
apele teritoriale ale Statelor Unite, unde oamenii mergeau să bea. Ba- 
ruri, saloane, confort — dar nici soliditate, nici viteză, nici amenajări 
speciale pentru parcursuri lungi. Proprietarii vaselor, după ridicarea 
prohibiţiei, se întrebau ce să facă cu ele. Și-au adus aminte că exista Ro- 
mânia și că în România trăia d-na Lupescu, o şperțuroaică atotputerni- 
că. Demersurile necesare au fost făcute — în primăvara trecută — ban- 
da neagră s-a pus în mișcare, o comisie a fost trimisă la Halifax, să stu- 
dieze pe loc vasele. Din nefericire raportul Comisiei a fost dezastruos, 
şi banda a dat înapoi. Dar Franasovici şi-a zis: de ce să facă așa o afa- 
cere Lupeasca și să nu o fac eu — și a găsit trei rable de vapoare vechi în 
Anglia. Toată vara „s-a studiat“ această afacere, dar — adevărată ghi- 
nă — și pentru aceste trei vapoare raportul Comisiei trimise a fost de- 
favorabil. Aflu că acum se reia afacerea. Lupeasca nu se lasă. O nouă 
comisie a fost trimisă la Halifax, mai culantă, și e vorba să se cumpere 
vapoarele gangsterilor cu 85 milioane lei bucata! Universul de ieri de- 
nunță sub cuvinte acoperite, afacerea. 

3 octombrie. — Zi mare ieri în Italia. Mussolini și fascismul au 
dat o strălucită dovadă de disciplină morală și de unire sufletească. La 
orele 15 1/2 s-a decretat şi proclamat mobilizarea tuturor forţelor fas- 
ciste italiene din lumea întreagă. La acea oră, la glasul Ducelui, 20 mi- 
lioane de oameni s-au adunat cântând pe piețele fiecărui oraș, fiecărui 
sat — 20 milioane de italieni s-au ridicat într-o singură voinţă, într-un 
singur suflet, într-o singură decizie. Cu drept cuvânt Mussolini a putut 
să spună: „E cea mai uriașă demonstraţie pe care o cunoaşte Istoria 
Omenirii. Ea înseamnă că identitatea dintre Italia și fascism este per- 
fectă, absolută și inalterabilă“. 

Ziarele de azi-dimineaţă aduc şi vestea că înaintarea italienilor în 
Abisinia a început, fără declaraţie de război. La Londra nu se mai vor- 
beşte acum decât de localizarea conflictului (parcă ar fi vreun pericol 
să nu fie?) şi, timid, de sancțiuni economice. La Geneva caraghioșii 
iudeo-sedeniști schimbă scrisori cu Împăratul Abisiniei pe care l-au m- 
curajat să reziste ca să-l lase să cadă cum l-au lăsat. 

Telegramele de aseară ne mai aduc şi vestea unei încercări de lo- 
vituri de Stat în Bulgaria. Regele Boris era să fie arestat, împreună cu 
tot Guvernul, și Republica proclamată. Guvernul prevenit a arestat pe 
colonelul Velcev și pe membrii mai importanţi ai grupului agrar „Zve- 
no“ — tot aceiași care au făcut și lovitura din anul trecut. În Bulgaria e 
liniște și stare de asediu. — Lovitura a dat greş, dar încercarea dove- 
dește o stare de spirit îngrijorătoare la vecinii noştri de peste Dunăre. 

5 octombrie. — Sinaia. Tilea a trecut aseară pe la mine. S-ar fi 
oprit în Sinaia ca să vadă pe Rege și zice că l-a văzut. Dar nu spune 
nimic, face pe discretul; atât numai: „am impresia că-i mai ţine“. Caută 
să afle de la mine ceva; bineînţeles nu-i spun nimic, fiindcă nu ştiu 
nimic. Îi repet şi eu ce spune unul şi altul. Sau Tilea n-a văzut pe Rege, 
și minte când spune că l-a văzut, sau dacă l-a văzul, Regele butonat — 
nu i-a povestit nimic interesant. 

— Ziarele de azi ne informează că italienii înaintează fără greutate în 
Abisinia, din două părţi dinspre Massana și dinspre Mogadiscio. Hoarde- 
le abisiniene armate sunt buimăcite prin tirul aeroplanelor, și nu rezistă. 


— Din ţara lui Hübsch: 

Pamfil Șeicaru pe care l-am cunoscut după război cu o manta sol- 
dăţească în spinare și muritor de foame, este astăzi om de 30-40 de 
milioane, după câte se spune. A făcut din Curentul o oficină de afaceri 
și un birou de șantaj. Şi-a pus incontestabilul talent în slujba lăcomiei 
de a câştiga parale oricum și cu orice preţ. Acum construiește pentru 
Curentul un palat cu 6 etaje în dosul Poliţiei. Construcţia se face cu 
bani blocaţi nemțești aduși de un oarecare Jalova, un neam de-al lui Şei- 
caru. Pe numele acestui Jalova sunt și majoritatea acţiunilor Curentului, 
care în realitate aparţin lui Șeicaru. Ca Jalova să-l poată servi mai bine 
în toate afacerile porcoase în care s-a băgat, Şeicaru a obţinut de la Titu- 
lescu (pe lângă banii pe care-i stoarce) să numească pe zisul Jalova con- 
sul al României la Berlin!!! În faţa unui gazetar, Titulescu e pierdut. 

Șeicaru s-a băgat acum într-o afacere de stil mare. A aflat că Cos- 
tinescu a pus mâna pe rapoartele de prospecţie ale Societăţii Creditului 
Minier! și că abuzând de ele ar fi obținut concesii foarte avantajoase. 


! Fiecare societate mare de petrol are un serviciu tehnic prin cafe se cercetează 
terenurile în vederea concesiunilor viitoare. În acest serviciu sunt cei mai de seamă 
geologi și de multe ori concluziile lor sunt mai favorabile terenurilor bănuite numai de 
a fi petrolifere, în dauna celor clasate ca atare. Conceșionarea acestor terenuri noi se 
a Pip p lead în condiţii mai favorabile, proprietarii nefiind î în curent cu concluziile 
geologilor 

Prin mijloacele sale nemărturisite a ajuns și Șeicaru să ia cunoștință de 
dosarul în chestiune şi a început şi el să ia concesii, în concurenţă cu Cos- 
tinescu pe care-l ameninţă cu gazeta. Și aşa își fac amândoi treburile. 

6 octombrie. — Duminică de vară la Sinaia. E cald ca în iulie și de 
mai bine de optzile nici un nor nu tulbură bolta senină și albastră a cerului. 

În ultimele zile gazetele sunt pline de tot felul de știri senzaţio- 
nale. Dreptatea lui Mihalache pretinde că iar fierbe „cazanul Satanei“ 
şi că un Guvern Argetoianu e gata. Celelalte ziare anunță întâlniri zil- 
nice pe care le-aș avea în Sinaia cu Vaida, cu Goga, cu lunian — fără a 
mai vorbi de audienţele la Rege! În realitate, î în afară de Tilea care a 
venit să-mi facă o vizită mai mult ca să afle ceva, n-am văzut pe ni- 
meni, iar de audienţă nici vorbă. Ce aș căuta la Rege? Pe mine mă poa- 
te păcăli oricine o dată, dar nu de două ori. Cu toate zvonurile răspân- 
dite, cu toate câte mi le spun informatorii mei direcţi nu voi crede în 
plecarea Guvernului Tătărescu decât în ziua în care va fi numit succe- 
sorul lui. Unde poate găsi Regele un Minister ca acesta care-i face toate 
mendrele, și un prim-ministru care să-i spună da la toate cererile, în 
numele unui mare partid? Tingirea, în care fierb toate murdăriile, și-a 


găsit capacul. Un „complezent'“ ca Tătărescu nu se poate înlocui. 


7 octombrie. — Înapoiat la Bucureşti. Căldura excepţională con- 
tinuă; sunt 30 grade la umbră, ca în iulie. Primit azi-dimineaţă vizita lui 
Blumenfeld. Mă salută cu vorbele: „Am auzit că te-ai întors triumfător 
de la Sinaia!“ I-am răspuns că desigur: nefăcând politică sunt tot tim- 
pul triumfător, fiindcă nu pot avea nici înfrângere nici dezamăgire. Blu- 
menfeld îmi povesteşte că a stat mult de vorbă cu Victor Antonescu, du- 
pă audiența acestuia de joi. Antonescu i-a spus că Guvernul nu pleacă. 
Că după manevre va fi Consiliu de Miniștri prezidat de Rege care va îm- 
prăștia până și ultimele zvonuri atât de neîntemeiate despre o schim- 
bare de Minister. Regele e foarte mulțumit de Guvern. Nu se ocupă 
pentru moment decât de armată și a cerut noi credite de 500 milioane 
pentru echipament şi 100 milioane pentru aviaţie pe care Antonescu i 
le-a oferit pe tavă. A reclamat însă Regelui pe dr. Angelescu care „l-a 
escrocat“ cu 250 milioane şi ameninţă că nu poate deschide școlile fi- 
indcă n-are cu ce le încălzi. Regele ar fi replicat lui Antonescu: „Asta 
nu se poate, Angelescu trebuia să priceapă că sunt limite peste care nu 
se poate trece!“ Victor Antonescu ar fi terminat conversaţia cu Blumen- 
feld prin neaşteptata concluzie: „Dacă tot trebuie să plecăm, ne va succe- 
de fie un Minister Mihalache, dacă acesta se va desolidariza de Maniu 
şi va renunţa la Sfatul Țărănesc — fie un Minister Argetoianu-Vaida. 

Tot Victor Antonescu a povestit lui Blumenfeld că pe când era la 
Geneva a avut o lungă conversaţie în trei cu Herriot și cu Titulescu și 
că acesta din urmă ar fi spus lui Herriot: „Grăbiţi-vă să vă aranjaţi cu 
România cât mai sunt eu la Guvern; cine ştie dacă peste o lună sau 
două voi mai fi. Dacă se formează un Guvern Vaida, cu siguranţă că nu 
voi mai fi eu ministru de externe!“ 

Informatorii mei secreţi pretind că criza e iminentă şi că va fi cre- 
ată prin demisia doctorului Angelescu și a încă doi miniștri. Încuraja- 
rea lui Antonescu din partea Regelui de a rezista cererilor de credite ale 
lui Angelescu, n-ar avea alt scop, decât de a crea conflictul între doctor 
și Guvern. 

Petre Papacostea, întâlnit de Radian, pretinde că Franasovici i-ar 
fi spus — sunt foarte prieteni — că Guvernul pleacă în curând. Dum- 
nezeu să-i înțeleagă pe toţi, și mai ales să ierte pe Rege, pentru tot răul 
pe care-l face Țării prin lipsa lui de hotărâre. 

mud fost ieri la mine și Arcizewski, ministrul Poloniei. E foarte în- 
grijorat de negocierile duse de Titulescu cu Litvinov pentru încheierea 
unei convenţii militare între România și Rusia. Ştirea acestor negocieri 
tulbură adânc nu numai pe reprezentantul Poloniei dar și toate cercurile 
noastre politice. George Brătianu a și adresat o interpelare Guvernului 
pe această chestiune, interpelare al cărui text a fost publicat în ziare. 
Scopul convenției militare în chestiune e de a permite forţelor sovietice 
să treacă prin teritoriul României pentru a merge în ajutorul Cehoslo- 
vaciei. Din câte am aflat, clauza ar fi bilaterală, adică „fiecare din Înal- 
tele Părți contractante pot utiliza teritoriul celeilalte pentru transportul 
forţelor lor armate, chemate să se deplaseze în virtutea tratatelor de 
asistenţă pe care le-au încheiat“. De fapt, clauza n-ar avea valoare de- 
cât pentru Rusia, căci încotro am putea noi trimite „forțele“ noastre 
prin teritoriul rusesc??? În proiectul de convenţie ar exista și o garanție 
mutuală a frontierelor existente. Această clauză, unilaterală de fapt și 
ea, căci cine poate să creadă că România ar fi în măsură să garanteze 
graniţele Rusiei! — ar avea o mare importanţă pentru noi (pretinde Titu- 
lescu) fiindcă ar fi o recunoaștere formală din partea Sovietelor a ali- 
pirii Basarabiei. Recunoaștere cu atât mai prețioasă cu cât protocolul 
de garanție semnat de Marile Puteri, singurul document până azi, privi- 
tor- la securitatea posesiunii noastre de peste Prut, ar trebui reînnoit 
anul viitor, garanția Puterilor fiind limitată la zece ani care expiră toc- 
mai în 1936. Dacă adunarea semnăturilor și ratificarea lor a fost atât de 
grea în vremuri când exista un pericol de război între noi și Rusia, un 

pericol comunist pentru Europa întreagă și relaţii abia schițate între tă- 
rile din Occident și Moscova — cu cât ar fi mai anevoioasă acum când 
Franța s-ar sfii să jignească Sovietele, când propria noastră prietenie cu 
ele ne-ar împiedica să invocăm pericolul unui război și când pericolul 
comunist nu mai sperie pe nimeni. Şi dacă Franţa n-ar semna din nou 
protocolul nostru, putem fi siguri că nimeni nu l-ar semna. 

Oricât ar fi de tare argumentul Basarabiei, o convenţie care ar per- 
mite trupelor rusești să calce teritoriul nostru nu e o simplă glumă, și 
chestiunea trebuie învârtită pe toate părţile și examinată pe îndelete. 

Cererea Rusiei pare întemeiată pe cele două tratate de asistență 
mutuală încheiate de Soviete cu Franţa și cu Cehoslovacia. Planul ini- 
tial al Franţei a fost încheierea unui pact de asistență mutuală între dân- 
sa, Germania și Rusia. Germania n-a vrut însă să subscrie, așa încât în 
realitate pactul de asistență mutuală în trei, a devenit un tratat de ali- 
anţă în doi, împotriva Germaniei, deşi s-a rezervat acesteia posibili- 
tatea să adereze când va voi la pactul franco-rus. Până la semnătura pu- 
ţin probabilă — a Germaniei, pactul franco-rus rămâne însă un tratat de 
alianță împotriva Germaniei. La acest pact a aderat ulterior Cehoslova- 
cia. Rusia declară însă că pactul ei cu Franţa și cu Cehoslovacia rămâ- 
ne inoperant cât timp nu aderă la el şi România, fiindcă altfel forţele 
sovietice nu pot ajunge până la frontiera germană. De aci insistențele 
puse de Litvinov pe lângă Titulescu, de aci zorul lui Beneș să ne obți- 
nă iscălitura. Cehoslovacia, în frica sa de un atac german a și consimțit 
la organizarea unei baze aeriene sovietice pe teritoriul ei. Rezultatul 
imediat a fost vizita lui Gömbös la Berlin unde s-a negociat instalarea 
unei baze aviatice germane în Ungaria... 

Polonia este foarte nemulțumită de toate aceste pertractări și trac- 
tări și după câte spune Arcizewski ar merge până la denunțarea alian- 
fei cu noi dacă am semna proiectata convenție militară cu Rusia. Mi- 
nistrul Poloniei pare să nu fi cunoscut chestiunea cu Basarabia, mai bi- 

ne zis cu recunoașterea Basarabiei, și a părut impresionat când i-am 
spus-o. „Desigur, mi-a spus dânsul, Polonia nu poate să nu recunoască 
importanța acestei clauze pentru aliata ei România, și problema trebuie 
examinată şi din acest punct de vedere. Ceea ce ne supără la Varșovia e 
că România nu stă de vorbă cu noi, nu se consultă și cu noi — cum ar 
trebui între doi aliați cu interese atât de înrudite — ci dimpotrivă, nu 
face prin ministrul său de externe, decât să ne ponegrească, să ne in- 
sulte şi să ne evite. Afirmația pe care mi-a făcut-o Regele că până acum 


nimic nu este semnat nu infirmă reproșurile pe care ne credem în drept 

să le adresăm d-lui Titulescu. Faptul că convenţia n-ar atinge interesele 
Poloniei, după cum mi-a declarat tot Majestatea Sa, să ne fie lăsat nouă 
să-l apreciem. Mi se spune că s-ar fi găsit pentru liniștirea noastră, o 
formulă minunată: pactul n-ar fi aplicabil decât în cazul în care Cehoslo- 
vacia ar fi atacată de Ungaria! Parcă se poate concepe un atac indepen- 
dent al Ungariei! De fapt, la cel mai mic gest al Germaniei împotriva 
Cehoslovaciei, aceasta va putea provoca ea însăși un cât de mic inci- 
dent de frontieră cu Ungaria și chema forțele sovietice în ajutor. Iar 
Polonia se va afla întotdeauna ameninţată din două părți de ruși!“ 

Am spus lui Arcizewski că nu pot judeca o situație până ce nu am 
toate datele. Aştept sosirea lui Titulescu, care mă va pune desigur în 
curent cu toate, și atunci sunt gata să reiau conversaţia pe care cu tot re- 
gretul trebuie să o întrerup azi. Am adăugat că nici un om politic nu va 
privi la noi cu ochi buni autorizarea trupelor sovietice de a călca pe te- 
ritoriul românesc, dar că problema Basarabiei şi eventualitatea recunoaș- 
terii alipirii ei de către Soviete, nu poate fi trecută nici ea cu vederea. 

Arcizewski mi-a mai povestit că Regele l-a primit cu cuvintele: 
„De ce nu daţi agrementul pentru Vişoianu? Un agrement se dă sau se 
refuză, dar nu se tărăgănește“ — „Sire agrementul este dat şi comuni- 
cat de o lună, mă mir că Majestatea Voastră nu o știe, poate că dl. Titu- 
lescu are un anumit interes să creeze o anumită atmosferă“. — „Nu știu 
nimic, a replicat Regele, în tot cazul nu trebuie ca Titulescu să poată 
zice că i s-au pus bețe în roate în politica lui“. — „Interesant nu-i aşa?“ 
îmi șopteşte trimisul Poloniei, care-mi mai descrie marea atenţie pe ca- 
re i-a dat-o Regele când i-a vorbit de scăderea acțiunilor lui Titulescu 
la Paris. E o mare cutră și Arcizewski ăsta. 

8 octombrie. — Pangal a văzut ieri pe dr. Angelescu pe care l-a 
pus în curent cu cele 250 milioane ce i le contestă Victor Antonescu. 
Furia d-rului Angelescu, abia sosit de la Viena şi în necunoștință de tot 
ce s-a învârtit pe aici. A declarat lui Pangal că nici 2 milioane jumătate 
nu cedează, că mai bine demisionează etc. etc., cântec cunoscut. Și a mai 
adăugat că n-a văzut decât în treacăt pe Tătărescu care i-ar fi spus: „Am 
o nuvelă bună și una rea să-ţi comunic. Cea bună e că stăm cât se poate 
de bine cu Regele, așa încât din acest punct de vedere guvernarea noas- 

tră mai departe e asigurată — cea rea, e că trebuie numaidecât să găsim 
3 miliarde pentru armată; dacă nu le găsim trebuie să plecăm!“ 

Concluzia lui Angelescu: „Nu mai pricep nimic“ va fi şi a mea. 

Nicu Greceanu îmi povesteşte dedesubturile afacerii de la Con- 
stanța — consolidarea malului, acordată împotriva bunului simţ şi bu- 

nelor socoteli, lui Ioanovici. Acest loanovici are de soţie pe fiica lui 
Cartamischef! fostul consul general rus la Galaţi, pe vremea războiu- 
lui, femeie una şi jumătate, și cea mai bună prietenă a d-nei Șeptilici 
care la rândul ei e cea mai bună prietenă a Lupeascăi. Lupeasca a pus 
pe Gavrilă Marinescu înainte şi a împins cât a putut — probabil căis-a 
dat o parte din beneficii, care în condiţiile consimţite de Primăria Con- 
stanta lui Ioanovici, sunt enorme. Universul face campanie zilnică pe 
această chestiune. E probabil că concesia va fi anulată, și că o nouă li- 
itați ace. : SI 
i ii pe care acelaşi Ioanovici o face cu Tabacovici de 
data asta. S-ă făcut un deviz de 200 milioane pentru construcţia unui 
palat destinat administraţiilor C.F.R., un palat ce urmează să fie ridicat 
în faţa Gării de Nord pe terenul ocupat odinioară de dărâmatele Ate- 
liere Centrale. Deocamdată Tabacovici dă lui Ioanovici lucrări cu țârâi- 
ta: debleiarea terenului, nivelarea lui — lucrări pe care le dă prin bună 
învoială, fără licitaţie. Preţurile unitare ale lucrărilor efectuate de loa- 
novici sunt atât de ridicate, încât antreprenorul a câştigat ŞI câștigă mi- 
lioane pe care le împarte de altminteri cu Tabacovici. E probabil că Ioa- 
novici va pune mâna și pe construcția întregului palat. Acolo, e 
liştii prevăd un beneficiu de cel puțin 100 milioane pentru asociația Ta- 
bacovici-loanovici, căci deşi devizul construcției e de 200 milioane se 
tui probabil 600. 
a a lt ahei pus la cale, de Bejan (subsecretar de Stat) de data 
asta: comanda măștilor împotriva gazelor. Cele mai bune măști din ce- 
le experimentate, sunt măștile poloneze. Cu același preţ ca acestea : 
vor cumpăra măști franceze, mult mai proaste, dar cu un comision a 
35% care se va împărţi între Bejan și şmecherii de la Ministerul Apă- 
rama a A — Citta Davila, distinsul nostru ministru la Wash- 
ington a oferit ieri un prânz de vreo 50 tacâmuri d-lui şi d-nei Harrison. 
Harrison a fost numit de curând ministru al Statelor Unite la București, 
și pare un om foarte cumsecade, ca și soţia lui. Sunt amândoi simpatici 
şi hotărâți să reia tradiţia de pe vremea lui Jay, căci de atunci America 
n-a mai fost reprezentată în societatea înaltă a Bucureștilor. Wilson era 
„homme du monde“, da dineuri bune, dar nefiind însurat, nu je P 
rol prea însemnat în această societate. La masa de aseară, în e 
perechea Harrison, Davila invitase numai români, printre care ar. An- 


1 Vezi Amintirile mele, Partea a V-a (în ediţia noastră, vol. III, pag. 147-148 — 
notă St N.). 

gelescu și dr. Costinescu, miniștri, Savel Rădulescu — care făcea pe 
stăpâna casei — lunian, Oct. Goga, Madgearu, Gafencu, Ion Mitilineu, 
Stelian Popește, Mocioni, Elena Perticari, Simky Lahovari, Irina Pro- 
copiu și câteva paţachine. Purtam Cordonul Serviciului Credincios şi la 
butonieră Crucea de Malta. Madgearu mă întreabă uitându-se la buto- 
niera mea, ce este „aia“. I-am răspuns: „E Malta“, şi punând mâna pe 
Cordonul meu am adăugat: „şi asta e balta!“ 


— La Geneva, comedia continuă. Ieri s-a întrunit Adunarea Societă- 


ţii pentru a lua cunoştinţă de decizia Consiliului și a decide. Prezidea- 
ză Beneș, drotoșul. Geneva e la grea încercare: nu vrea să piardă nici 
autoritatea Instituţiei, nici pe Italia ca membră. Se caută o formulă pen- 
tru sancțiuni care să satisfacă ambiția pactiştilor, și să fie acceptată şi 
de Italia, ca să nu plece trântind ușile. 

11 octombrie. — Zvonurile de criză se înteţesc atât încât aproape 
îmi vine să cred și mie că Guvernul se duce. 


= Telegramele de azi-dimineață ne aduc vestea unei adevărate lovi- 
turi de Stat în Grecia. O delegaţie de generali și amirali s-a prezentat 
lui Tsaldaris și i-au cerut să demisioneze în vederea proclamării imedia- 
te a Monarhiei. Tsaldaris a convocat Consiliul de Miniștri — și s-a su- 
pus. Generalul Condylis s-a proclamat singur Președinte al Consiliului, 
a format un Minister cu Theotakis la externe și cu generali, a convocat 
Adunarea Naţională (Camera) şi i-a cerut să voteze imediata schimbare 
de regim. Camera s-a întrunit aseară la ora 18 (6 seara): Tsaldaris a 
declarat că este pentru Monarhie, dar pentru o monarhie restabilită prin 
voinţa poporului liber exprimată, iar nu printr-o lovitură de Stat dato- 
rită câtorva ofiţeri. Generalul Condylis a declarat că situaţia nu mai per- 
mite tergiversarea și așteptarea rezultatului unui plebiscit. Tsaldaris ŞI 
cu partidul său au părăsit Camera. Deputaţii rămași au votat prin acla- 
maţie desfiinţarea Republicii, repunerea în vigoare a Constituţiei din 
1911, fixarea plebiscitului la 3 noiembrie şi au proclamat pe generalul 
Condylis Regent al Regatului, până la sosirea Regelui George, care nu 
e probabilă înaintea plebiscitului. Şedinţa Camerei s-a ridicat la orele 
19,50. In Atena și în toată Grecia mare entuziasm. Cât va ţine? 

— La Geneva, Adunarea a votat rezoluţia propusă de comitetul de 5. 
Italia este prin urmare declarată agresoare şi cade sub aplicarea sancțiu- 
nilor de la art. 16 al Pactului. Au votat contra Italiei toţi afară de Ausria 
şi Ungaria, care s-au abținut. Adunarea a numit însă o comisie (câte un 
reprezentant de nație membră în Societate, afară de cele două belige- 

rante) pentru coordonarea măsurilor economice și financiare de luat. 
Va trebui menajată și capra şi varza: și prestigiul Societăţii Națiunii va 
trebui salvat, și Italia împiedicată de a părăsi Societatea — se va ajunge 
prin urmare la măsuri anodine. 

12 octombrie. — Informatorul meu secret, confidentul Regelui 
pe care harul lui Dumnezeu ni l-a hărăzit, îmi transmite o serie de in- 
formaţii senzaţionale: 

Pe planul politic: Nimic nu s-a schimbat în proiectele Regelui (a 
se vedea însemnările mele din 22 şi din 30 septembrie). După 16 oc- 
tombrie, Regele va provoca criza de Guvern, probabil prin demisia 
d-rului Angelescu. Rodomontadele lui Tătărescu (după ultimul Consi- 
liu, întrebat de gazetari asupra-soartei Guvernului a răspuns din nou: 
„beton armat!“) nu au alt scop decât să arunce praf în ochii opoziţiei şi 
să intimideze pe Rege. Acesta lucrează atât de ermetic în vederea schim- 
bării viitoare de Guvern, încât nu pune pe nimeni în confidenţa lui și nu 
primeşte tocmai pe acei oameni cu care vrea să constituie Guvernul. 
Astfel Banu, care fusese duminica trecută chemat la Sinaia, n-a mai 
fost primit ca să nu dea de bănuit că Regele plămădeşte ceva cu dânsul 
(în realitate se gândește și la Banu pentru viitorul Guvern). Din cauza 
acestui ermetism, se poate ca și Tătărescu să nu ştie nimic despre 
schimbarea proiectată (vorbeşte tot informatorul meu). Faptul că a pri- 
mit pe Tilea trebuie interpretat în sensul că Vaida nu va face parte din 
viitoarea combinaţie (pentru Vaida ca și pentru Goga, Regele se teme 
de presa străină și de finanța internaţională). Singura modificare în pla- 
nurile Regelui ar fi că acum ezită să pună în capul Guvernului pe Mi- 
ronescu, fiindcă pe de o parte n-ar fi sigur că e în stare să facă față agi- 
tatorilor din partide, iar pe de alta îi e frică că m-ar contracara pe mine 
în planurile mele financiare (!!! ce am trăit să aud!). Se gândește să-mi 
încredinţeze mie Preşedinţia de la început (în concepţia anterioară s-ar 
fi constituit un prim Minister „de alegeri“ cu Mironescu în cap, şi după 
alegeri unul definitiv sub președinția mea) și în Guvern ar mai intra Mi- 
ronescu, dr. Angelescu, Costăchescu, Banu, Potârcă etc. cu un ministru 


` de interne neutru, care ar face însă alegeri „pentru mine“. N-aș fi dat un 


minut atenţie stimatului informator, dacă nu mi-ar fi adus acum trei 
săptămâni, tot el, vestea că Regele va proceda la „consultări“ cu diverși 
oameni politici, după 16 octombrie. Atunci, nimeni, dar absolut ni- 
meni, nu bănuia așa ceva — or, azi lucrul este confirmat de toate gaze- 
tele și chiar Tătărescu a mărturisit că Regele „va chema şefii opoziţiei 


ps 


N 

ca să-i domolească și să le mai insufle ceva răbdare“. Un adevărat 
basm; peste câteva zile se va vedea ce va ieși dintr-însul. 

Pe planul familial: Şi mai extraordinar — stimatul informator 
crede a ști că împăcarea între Regele Carol și Principesa Elena se va fa- 
ce în curând sub auspiciile Reginei Maria. Lupeasca va fi expediată în 


~ străinătate cu Murdăreanu. D-rul Angelescu ar fi avut, când a fost la 


Viena, o lungă conversaţie cu mătușa Principesei Elena, soţia amiralu- 
lui Joanidis, care a convins pe Elena. Arhiducesa Ileana, care a fost la 
Florenţa va sosi zilele acestea la București cu ramura de măslin. Prin- 
cipesa Elena însăși ar veni în ţară pentru serbarea aniversării de 60 ani 


z „d Reginei, la 29 octombrie. Regele vrea să sărbătorească pe Regina, cu 


mare alai, la această dată. A poftit și pe Regina Marioara a Serbiei. Ser- 
bările se vor face la Sinaia. Regina e profund mișcată de atenţiile 
Regelui. Scriu şi-mi pare că visez. Nu cred nimic din câte-mi spune 
informatorul meu, dar le notez aici, fiindcă omul e prea serios. De alt- 
minteri, oamenii Curţii sunt misterioși, şi Mocsoni mă întreba zilele 


` „trecute dacă știu ceva despre un proiect de căsătorie al Regelui. 


í 
i 


La toate mă aștept din partea Regelui, numai la despărțirea lui de 


1. Lupeasca — nu. 


13 octombrie. — În legătură cu cele însemnate ieri „pe planul 
familial“: 

Pierredon, ministrul Maltei a sosit ieri de la Paris împreună cu 
consilierul lui Em. de La Rochefoucault. Ei povestesc că acum în urmă 
au primit într-o zi vizita lui Murdăreanu, care le-a spus că era la Paris 
împreună cu d-na Lupescu, care călătoreşte sub numele de mme. Lo- 
rentz. Se vede că din această cauză i se pierduse urma în ţară: erau unii 
care pretindeau chiar că era ascunsă la Poiana, la Guţă Tătărescu! Mur- 
dăreanu a dat să înțeleagă lui Pierredon că ar face bine să o invite, pe 
Alteța Sa Duduia! Pierredon s-a executat, dar cum nici d-na de Pierre- 
don, nici d-na de La Rochefoucault nu erau la Paris (??) a invitat-o la 
Cyro's, împreună cu Murdăreanu și cu pictorul spaniol Bertram Mas- 
sès.! Prin acesta din urmă foarte legat cu Lupeasca, Pierredon a aflat: 


/ 1) Că Lupeasca telefonează de două ori pe zi Regelui; 2) că „amuseu- 


rul“ ei în Paris este actualmente Auschnitt (Max), 3) că peste câteva 
zile se înapoiază la Sinaia și în fine 4) că va veni să petreacă două luni 
la iarnă în Franţa, într-o vilă care-i aparține. 

Concluzie: Duduia for ever! Trăiască România Mare! 


! Foarte la modă, în momentul de faţă la Paris Bertram Masses ar vrea să facă 
portretul Lupeascăi — pentru bani mulţi — și al Regelui Carol, pentru reclamă. 

14 octombrie. — Ieri după terminarea manevrelor și defilare, la 
masa Regală a luat cuvântul Tătărescu, îmbrăcat în maioraș, și a trâm- 
biţat un discurs pentru țară. E momentul armatei, a declarat. Gorjănia 
Sa, Guvernul a dat tot ce a putut armatei, chiar în zilele trecute s-au 
luat noi dispoziţii ca să se mai dea. Țara va trebui însă să mai consimtă 
mari sacrificii pentru apărarea ei, și patati și patata. După ce a tăcut so- 
norul, a luat cuvântul Regele şi a ridicat întâi paharul pentru oaspeții 
străini, mulțumindu-le că au venit să asiste la manevre — apoi a vorbit 
lung numai de armată, de făgăduiala lui de acum patru ani să o înzes- 
treze cu ce-i trebuie, de sforțările pe care le-a făcut ca să-şi ţină cuvân- 
tul. A putut să şi-l ţină până în oarecare măsură, dar nu cum ar fi vrut. 
Mai are de făcut. Sculele nu sunt însă totul într-o armată. Mai trebuie și 
sufletul: unirea, disciplina și încrederea. A terminat făcând un călduros 
apel armatei să fie strâns unită în jurul Regelui său şi să-l ajute să-și 
îndeplinească datoria. Despre Guvern nici un singur cuvânt. Nici mă- 
car o vorbă de mulțumire pentru eforturile enumerate de sonorul ma- 
ioraș. Să fie un semn că sfârșitul domniei lui Tătărescu se apropie? 

— C. Radovici vine să-mi spună că ştie el sigur că Regele se însoară 
cu Principesa de Mecklemburg! 

Informatorul meu secret care în ziua de 12 îmi aducea știrea îm- 
păcării Regelui cu Principesa Elena vine azi să-mi spună că informaţia 
lui a fost greşită. Dar și dânsul îmi pomenește de probabilitatea căsăto- 
riei Regelui cu o Ducesă de Mecklemburg!!! Probabil că peste câteva 
zile va veni să-mi spună că și această informaţie a fost greșită! 

17 octombrie. — N-a venit informatorul meu să-mi dea dezmin- 
tire, dar a dat-o ieri Guvernul, după Consiliul de Miniștri, în comuni- 
cat. E de nepriceput cum Guvernul n-a dezminţit de mai multă vreme 
deja toate aceste zvonuri matrimoniale în jurul Regelui, zvonuri care 
nu fac decât să pună mai mult în relief legătura lui cu Lupeasca. Afară 
dacă tocmai. Guvernul e izvorul ştirilor fanteziste, ceea ce se poate 
foarte bine. Universul de azi îl acuză pe faţă. 

— Pare că suntem într-adevăr în plină criză. Alaltăieri, dr. Angelescu 
a spus confidenţial lui Pangal că Tătărescu l-a prevenit „că situaţia Gu- 
vernului s-a îngreunat şi sunt 90% șanse să plecăm“. E prima mărturisi- 
re de acest gen a omului cu „betonul armat“. Ieri seară am văzut eu, la 
Cina, pe Angelescu înapoiat de la Sinaia. Bietul om părea nedumerit. 
Regele i-a părut nelămurit, că n-ar avea încă o formulă. Poate fiindcă 
formula Regelui nu e cu Angelescu și nu voia să i-o spună. Regele i-a 

cerut să vină să-i vorbească zilele astea, ieri era prea multă lume (aniver- 
sarea Majestății Sale) și n-au putut vorbi mult singuri. 

— Alaltăieri, am fost cu Citta Davila la Finanţe să rog ceva pe Anto- 
nescu. Ilustrul Victor m-a luat la o parte: „Ce mai e nou? Ce crezi că se 
întâmplă?“ — „Unde? În Abisinia?“ — „Ei, în Abisinia! Aici la noi în 
politică!“ — „Păi pe mine mă întrebi? Eu ar trebui să te întreb pe d-ta că 
doar ești Guvern!“ — „Da, conchide Antonescu, așa ar trebui să fie dar 
d-ta le învârteşti toate!“ Notez această conversaţie ca una din miile de 
păreri, şi de data asta emanând de la un membru al Guvernului, că eu 
duc firul intrigilor politice menite să răstoarne pe Tătărescu. Toată lu- 
mea crede că mă agit, pe când eu nu mă mișc și toată lumea e convinsă 
că eu sunt acela care voi succeda lui Tătărescu, când eu nu știu nimic. 
Așa, tot alaltăieri la o ședință a Consiliului de Administraţie la Banca de 
Credit, sunt întâmpinat de dumnealor domnii Gouin și Laporte, con- 
silieri francezi sosiți din Paris, cu felicitări. Întrebându-i pentru ce, îmi 
răspund cu surâsul oamenilor care știu ceva, că se bucură foarte mult 
că voi fi ministru de finanţe. Ştiau ei iarăşi ce nu știam eu! 

De când fac politică n-am mai pomenit un asemenea ritm de criză. 
Căci criză e, nu încape îndoială. Dar până acum, de obicei, când sosea 
criza — şi urma să joc şi eu un rol în dezlegarea ei, mă chema Regele și 
se sfătuia cu mine. Când nu mă chema pe mine, chema pe altul. Acum 
nu se sfătuiește cu nimeni, nimeni nu știe nimic din planurile lui. Pare 
că vrea să ne pună pe toţi în fața unui fapt îndeplinit. În faţa căruia? 

— Ieri, fiind aniversarea a 42 ani de la nașterea Regelui, mare dejun 
la Sinaia — familia, Guvernul și Pierredon, ministrul Maltei, cu tovară- 
șul său La Rochefoucault care aduceau Reginei Maria și Principelui 
Nicolae însemnele Ordinului. În timpul mesei Zwidenek așezat lângă 
La Rochefoucault spune acestuia că Regina ar dori să poftească pe dl. 
şi d-na de Pierredon și pe dânsul la Balcic și-l întreabă dacă pot veni. 
La Rochefoucault consultă după dejun pe Pierredon, care primeşte și 
Regina le face imediat invitaţia care e acceptată cu recunoștință. Zwi- 
denek merge cu La Rochefoucault la Murdăreanu ca să aranjeze ple- 
carea și vagonul. Acesta se scuză un moment, dispare, și înapoindu-se 
ia la o parte pe La Rochefoucault și îi comunică că M.S. Regele îi roa- 
gă să nu meargă la Balcic! Capul maltezilor, care nu mai pricep nimic! 
Regele i-a rugat să decoreze pe Regină, și a insistat luni de zile până s-a 
putut trece peste dificultăţile de religie (Regina e protestantă), Regele 
părea tot timpul dejunului plin de afabilitate pentru Mumă-Sa, și toc- 
mai Regele să pună la cale un adevărat afront față de o femeie care nu-l 

merita? Maltezii au venit să mă întrebe ce să facă. I-am sfătuit să gă- 
sească un pretext și să plece la Paris înainte de ziua fixată pentru Bal- 
cic, căci altfel se va deschide iar războiul între Rege și Regina Maria. 

— Aseară prânz la Cina oferit de Societatea Bancară lui Gutmann. 
Am avut plăcerea să aud pe dl. Victor Slăvescu fost ministru de finanţe 
liberal și pe dl. Virgil Madgearu fost ministru de finanţe țărănist, de- 
clarând că singura soluţie a greutăților în care ne încurcăm e lichidarea 


` trecutului, şi că „d-ta ai avut dreptate, Coane Costică!“ 


— Ministerul de Externe a publicat ieri un comunicat prin care neagă 
că ar fi existat vreodată negocieri între noi și Soviete pentru încheierea 
unui pact de asistență mutuală sau vreunei convenţii militare. Făţărni- 
cia şi nerușinarea ar trebui să aibă şi ele o limită. 

18 octombrie. — Scanavi îmi povestește istorioarele lui Hefter, 
omul zilei de câtva timp. Hefter redivivus scoate de la 15 octombrie Le 
Moment, gazetă franţuzească ce a apărut timp de 3 ani la Geneva până 
la expulzarea proprietarului ei din Elveţia, şi care va apărea de acum 
înainte la Bucureşti. Acum opt zile Universul a început o campanie tur- 
bată împotriva „escrocului și vândutului din timpul războiului“. Trei 
zile de-a rândul foaia lui Popeşte a consacrat câte o coloană-două de 
înjurături „escrocului““ — şi apoi deodată a tăcut. Rugasem pe Scanavi 
să treacă pe la mine ca să-mi explice cum tipografia de la Muntele de 
Pietate, care trebuia să fie a lui a devenit proprietatea lui Hefter. Ches- 
tiunea mă interesa fiindcă acesta a angajat la tipografie şi la gazetă mai 
multe persoane înscrise în Uniunea Agrară. Scanavi a venit azi și mi-a 
povestit următoarele: 

„Nu ştiu pentru ce a fost expulzat Hefter din Franța dar presu- 
punm că tot după cererea lui Titulescu. În tot cazul după cererea lui din 
Elveţia. Guvernul federal a dat ca motiv al expulzării un articol al lui 
Hefter împotriva lui Dollfus. Acest articol a fost numai un pretext. În 
realitate, când Puiu Dumitrescu a venit la Geneva și înjura pe Rege de 
dimineaţa până seara în tovărăşia lui Titulescu, Hefter a luat apărarea 
Regelui și a înjurat pe Titulescu care a intervenit atunci la Berna și a 
obținut expulzarea lui Hefter, fără ca el, Titulescu, să apară în operaţie. 
Expulzat din Elveţia, Hefter — care e plin de bani — s-a hotărât să vi- 
nă în România şi să întemeieze o societate de editură cu o tipografie 
modernă. Cum a sosit la Bucureşti a fost luat în primire de prietenii lui 
Maniu care l-au dus la șeful lor, gata să-l primească în slujba ideilor 
lui. Am pus pe Rege în curent (Scanavi vorbește) cu întreaga situație, 
şi Regele m-a autorizat să iau contact și să mă înţeleg cu omul care 

luase la Geneva partea sa împotriva lui Titulescu. Ar fi fost și imoral ca 
Dinastia să lase să cadă pe cel ce suferise expulzarea din Elveţia din 
cauza devotamentului său pentru dânsa (!!!). M-am înțeles cu Hefter și 
am legat agenţia mea de informaţii! de societatea lui de editură. Am 
pus totul în slujba Regelui“. — Eu: „De ce nu mi-ai spus de astă primăva- 
ră că combinaţia d-tale era cu Hefter?“ — EI: „Eu cred că v-am spus-o, 
dar dacă nu v-am spus-o e probabil fiindcă credeam că eraţi în curent. 
Când s-a făcut societatea (toate au fost puse la punct, și contractele me- 
le cu presa franceză au fost încheiate în dosul lui Titulescu, care fiind 
foarte ocupat cu Înțelegerea Balcanică și cu atâtea chestiuni mari, n-a 
prins de veste despre nimic) trebuia să iau eu preşedinţia Consiliului de 
Administraţiei. Titulescu s-a făcut foc. Cum? Expulzase pe Hefter din 
Elveţia și iată-l că venea să-și bată joc de el, în România, sub auspiciile 
oamenilor Regelui și Familiei Regale? A țipat atât încât Regele m-a ru- 
gat să renunţ pentru moment la această președinție. Locul a rămas va- 
cant“. Eu: „Dar pentru ce a amuţit campania lui Popește?“ — EI: „Du- 
pă articolul lui Hefter prin care-l ameninţa cu publicarea unor docu- 
mente dezagreabile și după ce a aflat de legăturile Momentului, Popeş- 
tele a trimis pe ginere-său la Hefter şi pacea s-a făcut în cinci minute. O 
să vezi ce bine o să meargă Le Moment. Am angajat pe Tisserand, care 
în timpul războiului a dirijat propaganda franceză. Avem şi pe Mic Ca- 
targi (la mouche à merde) foarte pricepută și dânsa. Titulescu mi-a ofe- 
rit să-mi subvenţioneze agenţia telegrafică cu 2 1/2 milioane. Am re- 
fuzat. Vreau să rămân independent și față de Ministerul de Externe și 
faţă de oamenii politici“, 

Dixit, şi zvelt şi elegant, într-un delicios costum englezesc — şam- 
belanul Reginei Elisabeta m-a părăsit plin de condescendenţă şi pe ju- 
mătate înnebunit de mărimile la care a ajuns. 


— Cecropide s-a întors de la Atena. — Povesteşte că nu sunt în Gre- 
cia mai mult de 30% monarhiști. Toţi intelectualii și tineretul — repu- 
blicani și venizeliști. Toată mișcarea ar fi opera lui Condylis și a găștii 
lui. Dacă o fi așa, situaţia Regelui George e tristă. Cecropide mai spune 
că înșiși monarhiștii nu vor decât pe Regele George şi pe frate-său, 
Principele Paul, ca moștenitori. Pe nici unii din ceilalți Prinţi ai Fami- 
liei Regale. Gașca Regală a rămas odioasă. 


1 Care? 

Pierredon, de data asta cu mme. de Pierredon și La Rochefoucault 
au dejunat ieri la Foișor, poftiți de Rege. Miercuri fuseseră invitaţi nu- 
mai pentru remiterea decoraţiilor Reginei, Prințului Frederic de Ho- 
henzollern și Co. Ieri dejun „pour causer“. În afară de ei nu mai era de- 
cât perechea Hohenzollern, Urdăreanu și aghigtantul de serviciu. După 
dejun Regele a luat la o parte pe Pierredon și au vorbit mai întâi de afa- 
cerile ordinului. Majestatea Sa a consimţit ca primii cavaleri de onoare 
și devoțiune să fie patru: eu, G.V. Bibescu, Stârcea și Pangal și a cerut 
să fie consultat pentru orice numire mai departe. Apoi, Regele a între- 
bat pe Pierredon despre cele ce se petrec în Franţa și în Italia. Jenat — 
fiindcă e prost și timid — Pierredon a răspuns că probabil Majestatea 
Sa e mai bine informată decât el, prin Titulescu. „Titulescu ne me dit 
rien.“ — „Pourtant il est au premier plan, à Genève, pour être infor- 
mé.“ — „Titulescu fait à Genève sa politique. Moi je n-en sais rien.“ 
Această conversaţie raportată de Pierredon lui Pangal dovedeşte că ten- 
siunea e mare între Titulescu şi Suveran și confirmă impresia care mi-a 
rămas de pe urma conversaţiei de ieri cu Scanavi. 

Nu terminasem aceste rânduri și iată informatorul meu secret care 
mă vestește că Titulescu şi-a dat demisia. Oficial, sau în public, nu se 
ştie nimic. Tot informatorul meu îmi comunică că criza e iminentă și că 
Regele a lansat deja două convocări pentru consultările anunţate, care 
ar începe luni. Eu îmi văd de treabă şi plec la Constanţa, unde am mâi- 
ne un congres al Uniunii Agrare, organizaţia locală. 

21 octombrie. — Petrecut ziua de ieri la Constanţa unde s-a ţinut 
congresul anual al Uniunii Agrare. Congresul a fost foarte reușit. În cu- 
vântarea mea, n-am putut să las fără replică rechizitoriul făcut acum o 
lună, tot la Constanţa, de către Tătărescu și să nu mă ocup şi de certifi- 
catele de bună purtare distribuite de dânsul cu acest prilej. A plăcut mai 
ales partea consacrată lui Mihalache și lui Maniu. Despre Mihalache 
am spus între altele că vorbește frumos în opoziţie şi drege prost la Gu- 
vern şi că în consecință trebuie lăsat în perpetuă opoziţie, să vorbească. 
Despre Maniu am amintit că se aseamănă prin anumite puncte cu Isus 
Christos, de care se deosebeşte prin altele. Între Romul Boilă şi Aurel 
Dobrescu e ca Christos răstignit între doi tâlhari şi tot ca Christos a în- 
viat pe Lazăr. Dar n-a avut parte de un apostol ca Paul care să-i concre- 
tizeze doctrina, aşa încât vedeniile lui rămân în văzduh și nu ating pă- 
mântul. Am mai înşirat verzi şi uscate sfârșind, după placul oamenilor, 
cu aluzii la o „proximă“ guvernare, proximă fiindcă aşa o vor logica şi 
dreptatea! (Paște murgule!) A început să mi se urască și cu meseria asta! 

Înapoiat azi-dimineaţă la Bucureşti mi se confirmă ştirea demisiei 
lui Titulescu motivată prin ultimul comunicat dat de Guvern în ches- 
tiunea negocierilor cu Sovietele, comunicat prin care se negau pur şi 
simplu aceste negocieri, şi pentru publicarea căruia nici Titulescu, nici 
omul lui, Savel Rădulescu, nu au fost consultaţi. 

— Nae Ionescu îmi povesteşte cu verva lui obișnuită câteva isto- 
rioare picante. 

Una, din vremea când era prieten încă cu Regele și cu Duduia. 
Într-o seară, jucau cărţi în intimitate. Deodată Duduia începe să chirăie 
și să-și frece o gleznă. „Ce mai ai?“ o întreabă plictisit Carol. „Mă doa- 
re“ şi deodată își ridică picioarele pe masă și adresându-se Regelui: 
„Pupi!“ Şi mai plictisită Majestatea Sa s-a aplecat şi a făcut „pupi“ cum 
i se poruncise. Altă dată Duduia ceruse Regelui nu mai știu ce serviciu 
care depindea de Prinţul Nicolae. „Bine, îi răspunse Carol, am să vor- 
besc cu Nicky, tocmai vine mâine seară la masă la mine.“ — „Ce, la 
masă? Nu ţi-am spus să nu-l mai inviţi“ și ca o furie Duduia se năpusti 
în triviale înjurături la adresa Prințului. „Nu vreau să-l vezi, nu vreau 
să-l primeşti, nu vreau să vorbeşti cu un porc care nu spune decât rău 
de mine! Nu vreau, nu vreau! Trebuie să-l decomanzi pentru mâine!“ 
— „Bine, dar cum vrei...“ — „Nu ştiu, trebuie să-l decomanzi, trebuie 
să-l decomanzi!“ Şi dulcea făptură nu-și dete pace până ce Regele n-a 
decomandat pe frate-său. Nae pretinde că Regele nu mai poate suferi 
pe Lupeasca, și el, Nae, nu-şi dă seama prin ce mijloace femeia asta 
continuă să facă din Carol ce vrea. Regele înseamnă tot ce i se întâm- 
plă, tot ce vorbește cu fiecare. Lupeasca îi păstrează notițele. Să fie as- 
ta, se întreabă Nae? Tot Nae îmi mai povestește că Titulescu rechemat 

de Rege plecase zilele trecute din Geneva, dar abia plecat a telegrafiat 
că i's-a defectat vagonul și să i se trimită altul. Au vrut să-i trimită întâi 
vagonul lui Averescu, dar mareșalul a refuzat și atunci s-a recurs la 
Prezan care a dat pe al lui. Dar până să vină vagonul, Titulescu s-a în- 
tors la Geneva, cu atât mai multă plăcere cu cât vagonul lui nu avea 
nici un defect. Nae continuă să nu poată suferi pe Titulescu, și po- 
vestește, povesteşte... 

Povesteşte că Garda de Fier s-a introdus atât de bine în Ardeal în 
cursul verii, că este acum partidul cel mai tare, peste munți. 

Povesteşte că tot Garda de Fier e aceea care ne va scăpa şi de 
pungași și de proşti şi de toată lifta care împreună cu Regele și în jurul 
lui jefuiește țara. Povestește că nu crede într-o apropiată schimbare de 

Guvern; Regele a găsit în fine „oameni care-l înțeleg“ — de ce i-ar 
schimba? l 

Povesteşte despre nemaipomenitele abuzuri de la Fundaţiile Re- 
gale şi de ușurința și de lichelismul cu care Guvernul actual a umplut 
aceste inutile instituţii cu bani. Fundaţiile jonglează cu zeci de mili- 
oane, venituri de la cinematografe, venitul de la loterie (bani luaţi de la 
tuberculoși), venituri din toate părţile. Povesteşte în fine cum şi-a bătut 
joc de el scârba de Titeanu, care a împiedicat pe generalul Prodan să-i 
dea voie să-și scoată gazetele, sub pretextul că el Nae Ionescu era omul 
lui Boilă și prin urmare al lui Maniu!!! 

Am avut impresia din toate câte mi le-a spus (mi-a povestit un 
ceas şi jumătate) că amicul meu Nae Ionescu nu mai era „à la page“. 

„23 octombrie. — A apărut în Monitorul de ieri marea mișcare în 
diplomaţie prin care Titulescu, care a înnebunit de tot, numeşte miniş- 
tri în Chile, în Mexic, în Iran (Persia). Inefabilul Jean Th. Florescu este 
numit ministru la Madrid. Se pregătesc zile vesele pentru spanioli. Pro- 
babil că Jean Th. se va plimba în Madrid în costum de toreador. 

— Şoneriu înapoiat de la Paris, îmi povesteşte că la ducere a făcut 
drumul cu Lupeasca. Murdăreanu s-a urcat în Orient-Express la Sinaia, 
iar Lupeasca pentru care Orient-Expressul a fost oprit într-adins, s-a 
urcat la Timișul de Sus, unde a fost adusă în automobil de însuși Rege- 
le. După ce a plecat trenul, din vagon şi din automobil, amanţii regali 
îşi fluturau batistele cu drag. Acestea se întâmplau pe când „zvonurile“ 
din București trimiteau pe Lupeasca în surghiun și căsătoreau pe Rege 
cu tot felul de ibovnice. 

— Asistat aseară la conferinţa lui Paul Reynaud, devalorizatorul. 
Conferinţă slabă. Faţă de articolele și discursurile lui din Camera fran- 
ceză — o decepţie. În cursul după-amiezii luasem ceaiul cu dânsul la 
Gafencu. Am văzut cu acest prilej cea mai frumoasă casă din București. 
Auzisem mult vorbindu-se despre ea, dar aci n-am avut nici o decepție. 

— Primesc vizita lui Gurănescu, ministrul nostru la Belgrad care-mi 
dă câteva informaţii interesante. În Iugoslavia e o tendință generală de 
slăbire a legăturilor cu Franța și o evoluție spre Anglia. Dintre cei trei 
Regenţi, cei doi civili sunt nuli și nu contează, iar Principele Paul cres- 
cut la Oxford, angloman până în vârful unghiilor neveste-sii, împinge 
cât poate în direcţia Londrei. Asasinatul lui Alexandru, articolul 6 de la 
Stresa şi mai ales înțelegerea franco-italiană au îndepărtat mult Iugos- 
lavia de Franţa. Germania pe de altă parte a făcut tot ce a putut ca să se 
apropie de Belgrad. Prezenţa lui Göring la înmormântarea Regelui 

Alexandru, vizita lui mai târziu în Serbia, culanţa nemților în afaceri au 
netezit mult drumul între Germania și Iugoslavia. Dar o înţelegere di- 
rectă între ambele țări ar fi încă greu de realizat. Sârbii au priceput că 
drumul la Berlin duce prin Londra. Gurănescu spune mult bine de Sto- 
iadinovici, care ca ministru de finanţe, deși foarte tânăr și neexperimen- 
tat (sub Pasici, avea 33:de'ani) a negociat plata datoriilor sârbești în 
America și a obținut să fie plătite cu o reducere de 65% pe când ilustrul 
nostru Titulescu n-a obţinut decât o reducere de 25%. Stoiadinovici, a 
cărui soție e germană (el e sârb din Serbia veche), lucrează și el la o 
apropiere cu Germania și e mult mai apropiat de Londra decât de Paris. 
Această politică a Prințului Paul mai e ajutată și de un agent englez 
foarte inteligent, Balfour (un nepot al cunoscutului om de Stat) consili- 
er la Legația britanică din Belgrad și prieten intim al Prințului, cu care 
a fost coleg de clasă la Oxford. 

În ceea ce privește relaţiile cu Sovietele, Gurănescu e sigur că Iu- 
goslavia nu le va relua, cu toate insistențele lui Beneș și ale lui Titules- 
cu. Jeftici se angajase să le reia și căderea lui nu a fost străină şi de 
ușurința cu care a luat acest angajament. În treacăt, Gurănescu tratează 
pe Jeftici de dobitoc și-l consideră definitiv culat în politică. Stoiadino- 
vici dă între altele ca argument pentru refuzul lui şi faptul că voiește să 
se întoarcă la libertăţile constituționale și că fără cenzură și stare de 
asediu propaganda bolșevică ar putea fi periculoasă. De altminteri nici 
Franţa nu prea mai insistă în direcţia Sovietelor, și după cele constatate 
în mișcările de la Toulon și de la Brest și-a mai domolit simpatia pen- 
tru Moscova. Pactul de asistenţă franco-rus n-a fost ratificat până 
acum. Când Beneș și Titulescu spun că Franţa îi împinge spre Mosco- 
va, mint. În realitate ei sunt aceia care au insistat ca Franţa să iscăleas- 
că pactul cu Sovietele, ca să poată și ei la rândul lor să încheie unul. 

Gurănescu socotește poziţia lui Stoiadinovici solidă. Pe generalul 
Jifkovici îl califică de brută. Ar fi un prost intrigant, care se sprijină 
numai pe trupele gărzii cantonate la Belgrad. Nu e adevărat că ar avea 
în mână întreaga armată. Stoiadinovici vrea să se cotorosească de el, și 
o va face dacă va sta destul la putere. Despre Perici, ministrul nou 
numit la București, Gurănescu spune că e o nulitate. Stoiadinovici voia 
să-l înlocuiască îndată ce a venit la putere. N-a făcut-o fiindcă Perici 
prea era numit de curând, și a vrut să evite comentarii. Dar zilele lui la 
Bucureşti sunt numărate. 

25 octombrie. — Unde am ajuns: Victor Antonescu (ministrul de 
finanţe) întâlnește nu știu unde pe Tabacovici (preşedintele consiliului 

de administraţie al Căilor Ferate) şi îi spune că directorul contabilităţii 
C.F.R.-ului nu face două parale și că trebuie schimbat; „bine“, îi răs- 
punde Tabacovici „dar să aşteptăm să se întoarcă, e dus în călătorie de 
nuntă“. — „Da? se şi însoară, călătorește domnul... dar pe cine a 
luat?“ — „Pe fata lui Buchman“ a lăsat neglijent să cadă marele șperțar 
de la C.F.R. —,Aoleo, a conchis Antonescu, cum să mă ating de el! Să 
mă ferească Dumnezeu!“ 

Acum zece ani, Buchman primea picioare în cur de la toată lumea. 
„Trăiască Regele în pace şi onor“, — vorba lui Hübsch, autorul imnului. 

26 octombrie. — Din porcăriile regimului: 

La contenciosul Capsului au venit actele pentru concesionarea 
vinderii lemnelor de foc din pădurile Statului unui domn inginer Bră- 
tescu. Acest Brătescu nu e rudă cu Zamfir Brătescu, fostul meu subse- 
cretar de Stat la Finanţe, dar probabil cu Stelian Popeșşte (Universul) a 
cărui soţie e născută Brătescu. Condiţiile concesiunii sunt: un preţ de 
estimaţie foarte redus și beneficiile în două, jumătate Capsului și jumă- 
tate lui Brătescu. Contenciosul Capsului refuză să-și dea avizul şi tri- 
mite afacerea, ca fiind de o anvergură prea mare, la contenciosul gene- 
ral al Ministerului... Sassu, care a aprobat afacerea e un om cinstit: ce 
presiuni formidabile trebuie să fi fost făcute asupra lui ca să-l aducă să 
semneze o asemenea învoială! 

Alta. Deasupra cinematografului Trianon, pe Bulevardul Elisabeta 
s-a deschis o casă de joc cu firma Moto-Club. Patru indivizi s-au asoci- 
at și au pus fiecare câte 500 mii lei, drept capital inițial în schimbul a 
25 puncte ce revin fiecăruia din beneficii. Unul din acești asociaţi e cli- 
entul amicului meu, August Filip, și i-a făcut confidenţe, zilele trecute. 
Afacerea e fructuoasă, spunea individul, dar cere muncă multă și mari 
sacrificii. Fiecare din cei patru asociaţi fac cu schimbul, și unul trebuie 
să fie în permanenţă la local. În afară de amenajare au avut spese 
enorme. I-a impus fiscul la peste 3 milioane și ca să fie scăzuţi la 1 mi- 
lion și jumătate au trebuit să cedeze fiecare din asociaţi câte 4 puncte 
din beneficii, adică în total 16 unui subsecretar de Stat. Întrebat de Fi- 
lip cine era subsecretarul, individul n-a vrut să spună la început, s-a co- 
dit, dar a sfârșit prin a mărturisi că era Titeanul. Și a adăugat că mai 
plătesc 180 000 lei pe an societăţii de motorizare, prezidată de Prinţul 
Nicolae, ca să poată întrebuința firma lor! Şi mai dau și altele! Totuși 
beneficiul afacerii ar fi destul de important. 


1 Venit cu degetul în gură la Minister, Titeanu şi-a clădit un block-haus şi-a oferit 
vara trecută un premiu sportiv de 100 000 lei tineretului din judeţul Romanați. 

— Ieri, cu Orient-Expressul au plecat maltezii, după ce ne-au pisat 
10 zile. M-am dus la gară să duc o cutie de bomboane d-nei de Pierre- 
don, ca să-l împac pe Pierredon, supărat foc fiindcă la dejunul pe care i 
l-am oferit am așezat pe d'Ormesson înaintea lui, deşi mai nou. În rea- 
litate a fost din partea mea o eroare, am crezut pe d'Ormesson. mai 
vechi. Pierredon şi-a imaginat însă că o făcusem dinadins, că-l trata- 
i - “sem nu în ministru al Ordinului Suveran de la Malta ci în supus fran- 
cez. Pangal venise să mă pună în curent cu acest grav incident și să mă 
-roage să telefonez ofensatului maltez ca să-l împac. I-am telefonat dar 

am făcut mai mult, am mers și la gară cu bomboane! 

Această pereche de caraghioși, Pierredon și La Rochefoucault, sunt 
adevărate personaje de operetă. Pierredon e fiul lui Michel-Pacha, 
îmbogăţit peste măsură în Turcia, cu Farurile și cu tot felul de pezeven- 
glâcuri. Pierredon și-a cumpărat titlul de conte de la Papa, căruia a 
făcut un dar destul de însemnat pentru a fi numit Pierredon (qui a fait 
un don à Pierre). Bătrânul Michel-Pacha trebuie. să fi avut o avere 
imensă, căci a putut lua de nevastă o Principesă Mensdorf-Pouilly, din 
ilustra casă aliată cu Coburgii și cu mai multe Familii Regale. Pierre- 
don, care a luat de soție o principesă de Polignac, ia văzul lumii prin 
rudeniile mumă-sii și neveste-sii, despre care vorbeşte fiecăruia, când 
se prezintă. Prin mătușile și unchii pe care îi invocă, prin gradul său de 
bailli al Ordinului de Malta decorat cu Crucea de „Profes“, cine nu-i 
ştie rosturile îl crede de neam mare. La început m-a înșelat și pe mine. 
Nu e simpatic nimănui. Când a fost numit în ordinul de Malta, mai 
întâi. cavaler, apoi ministru și „Profès“ au fost protestări unanime și 
scandal mare. Marele Maestru a trimis pe toţi reclamanții la plimbare 
spunându-le „Ordinul trebuie să trăiască și n-are nimic; dvs. nu dați un 
franc — ăsta plătește! Prin urmare îl ţin și îl menţin!“ Iniţiaţii poves- 
tesc că de când a intrat în Ordin, Pierredon a contribuit la cheltuieli cu 
mai bine de 20 milioane franci. Aşa cum e, a ajuns să fie tare și mare în 
Consiliile Ordinului și caută pe toate căile să-și alcătuiască un trecut și 
o tradiție. Acum, de curând, un genealogist a descoperit că Michel-Pa- 
cha se trăgea dintr-un doge al Veneţiei, De Michele sau Michelli. Drept 
consecinţă, Pierredon a cumpărat la Veneţia un palazzo De Michelli, 
‘care l-a costat multe milioane. 

La Rochefoucault, conte autentic el, deși s-a căsătorit cu una din 
moștenitoarele „des Moulins de Corbeil“, n-are sfanţ. El n-a avut nicio- 
dată nimic, și averea neveste-sii a mâncat-o. ÎI întreţine și pe ȘI Pierre- 

don. Nimic mai nostim decât să auzi pe La Rochefoucault că e surme- 
nat, că nu mai poate face faţă însărcinărilor primite, că nu mai ştie unde 
îi este capul, deși singura lui treabă e să compună menu-urile dineurilor 
pe care le.dă Pierredon și să facă plasamentele la masă. Listele de deco- 
raţii pentru schimburile cu Crucea Magistrală a Maltei, reprezintă mun- 
că grea rezervată lui Pierredon însuşi, ca și Istoria Ordinului pe care o 
publică, mulțumindu-se să o semneze căci de scris o scrie altul pe care-l 
plătește. Ilustrul diplomat maltez mai e şi deţinătorul tuturor tradiţiilor 
protocolului, pe care le aplică cu stricteţe și în care se încurcă și se des- 
curcă zilnic. Nici un diplomat în București, nici un reprezentant al vre- 
unei Mari Puteri nu e mai „vârât în treabă“ ca perechea Pierredon-La 
Rochefoucault. Dacă i-ai asculta pe ei, întreaga dinamică a diplomaţiei 
europene se învârtește în jurul Ordinului și al Prințului Chigi, Mare 
Maestru. Susceptibili la exces, aceşti Pat și Patachon paraziți ai unei 
onorabile dar perimate tradiţii, nu sunt luaţi în serios la noi decât de 
prietenul meu Pangal și de Majestatea Sa Regele Carol al II-lea. 

27 octombrie. — Informatorul meu de la Sinaia îmi aduce ştiri. 
Regele n-a schimbat nimic în ideile şi planul lui. Pe Tătărescu nu-l mai 
poate vedea în ochi. Cel care se bucură de toată simpatia Regelui în 
Guvern e Inculeţ. Dacă s-ar mai putea o formaţie guvernamentală libe- 
rală, ar alcătui-o Inculeţ. Dar nu se mai poate. Regele va deschide brusc 
criza, ca să nu-i saboteze nimeni geniala soluţie. Probabil că pe la sfâr- 
șitul săptămânii. Vom vedea. 

Pentru moment mă gândesc la Inculeţul din 1918, pe care l-am 
cunoscut atât de bine. Duminica trecută, la Constanţa, d-rul Pilescu mi- 
a confirmat din nou că, în preajma votului Unirii la Sfatul Ţării, el şi cu 
Corteanu i-au dus și i-au numărat două milioane lei din partea lui 
Marghiloman. Acesta este patriotul atotputernic sub Regele Carol al II-lea. / 

28 octombrie. — Dentistul nostru și al Curţii Regale, simpaticul! 
„A revoir“ zis Krainik s-a îmbolnăvit de inimă. Aveam azi oră la dân- 
sul și iată că-mi telefonează nevastă-sa să nu vin fiindcă „doctorul“ a 
avut ieri o mică criză de cord, de pe urma neplăcerilor ivite zilele trecu- 
te „și pricepi d-ta, la vârsta noastră, trebuie să băgăm de seamă“. Mă 
întreb dacă „neplăcerile“ lui nu sunt în legătură cu cei 60 de ani ai 
Reginei Maria. Într-adevăr cât am stat la el alaltăieri (o primă şedinţă 
pentru revizuirea dinților) n-a făcut decât să se jelească de loviturile pe 
care le primea de „Sus“. Regele a introdus de doi ani obiceiul să i se 
dea de ziua lui un cadou, din partea demnitarilor Curţii. Printre aceștia 
e și Krainik cu frac brodat à la française şi cu pantaloni gris perle, 


/ 

costum în care se furlandiseşte la toate ceremoniile, spre marea lui mân- 
drie. Anul trecut partea lui pentru cadoul Regelui a fost de 5 000 lei, și 
s-au dat numai cărţi legate, „anul acesta, păcatele mele, cât are să fie că 
a adus Urdăreanu de la Paris un serviciu de ceai în jadă, auzi domnule, 
în jadă, cât are să fie? Şi nici n-am primit nota cadoului pentru Rege, şi 
iată că Mareșalatul Palatului ne obligă să dăm un cadou Reginei pentru 
cei 60 de ani pe care îi împlineşte! Nu mai pot, domnule ministru, ne 
ruinează! Mai bine renunţ la tot!“ 

Dar atracţia fracului brodat e mare, Krainik n-a renunța®la nimic 
şi s-a îmbolnăvit probabil de inimă rea şi de... calicie!. 

30 octombrie. — Fost ieri la Sinaia pentru a lua parte la serbarea 
împlinirii celor 60 ani ai Reginei Maria. Pe drum Georgescu (Cocoş) re- 
dactorul Neamului Românesc al lui lorga vine în compartimentul meu 
şi-mi povestește din fleacurile în jurul cărora se cristalizează viaţa su- 


=- fletească şi cerebrală a Fute Vântului de la Văleni. Dar îmi povesteşte 


și una bună pe care Goga ar fi spus-o Regelui în ultima lui audiență: „Si- 
re, ai sfărâmat toate partidele, dar să nu te miri că pe ruine apar stri- 
goii!“ Sosit la Sinaia am luat dejunul la Palace-Hotel cu George Geor- 
gescu capelmaistru cu dama, cu Goga şi cu Vetturia lui și cu dr. Lupu. 
După masă am avut o lungă conversaţie cu Goga. Mi-a mărturisit că da- 
că a fuzionat cu Cuza și s-a aruncat în antisemitism, e că nu mai are 
nici o încredere în Rege. A ieșit din culise, la aerul liber, cum l-a sfătuit 
și frate-său, pe patul lui de moarte. Goga e convins că Regele se va în- 
curca din ce în ce și că va sfârși rău de tot. Nu crede într-o iminentă schim- 
bare de Guvern, fiindcă nu vede motivul unei asemenea schimbări. 

La masă d-rul Lupu se declara încântat că era așezat între mine şi 
Goga, şi înjura pe ai lui. O dulce armonie domnește și între ţărănişti. 

Serbarea aniversării Reginei a fost lipsită de orice farmec. Vre- 
mea a fost infectă. Un vânt rece îţi tăia obrazul cum puneai nasul afară. 
Până la ora 4 a fulguit de zăpadă. Culmile munților erau acoperite de 
ninsoare, de ninsoare întinată prin umbra norilor fumurii și această faţă 
cenușie da înălțimilor mai mult un aspect de doliu decât de veselie. Pe 
Jos, prin jurul hotelurilor, nu întâlneai decât mutre plictisite; fiecare te 
întâmpina cu întrebarea: e adevărat că a căzut Guvernul? Guvernul Tă- 
tărescu e fără precedent în această privinţă. De aproape doi ani de când 
tine, cade în fiecare săptămână. Dar de data asta sentimentul de preca- 


! La îmbolnăvirea lui Krainik mi se spune că a contribuit mai ales o plată de 20 
milioane ce a trebuit să facă — lovitură peste lovitură — pentru ginere-său Friedmann 
de la Bacău. 

ritate pare mai adânc. Miniştrii pe care i-am întâlnit, în loc de bună zi- 
ua îmi ziceau: „ei, când ne răstorni!“ Săracii, dacă ar ști ei cât de puţin 
mă ocup eu de soarta lor! 

Seara la Peleş, recepţie fără nici o însuflețire. M-am plictisit două 
ceasuri și jumătate și am făcut două constatări neplăcute: întâi, că Fa- 
milia Regală s-a urâţit grozav şi al doilea, că într-o ţară unde sunt atâ- 
tea femei frumoase, la recepții nu se poftesc decât pocituri. Familia 
noastră Regală putea fi într-adevăr judecată aspru din toate punctele de 
vedere afară de al plasticii: erau toţi frumoşi. Defileul de aseară a fost o 
jale. Regina Maria a slăbit mult, îi atârnă pieile obrazului, și cu toată 
arta toaletei şi cu tot arsenalul accesoriilor părea că duce în spinare mai 
mult decât cei 60 ani sunaţi. Regina Elisabeta parcă era scoasă din vi- 
cleim; Ileana se înfățișa ca o nenorocire și ca o spălătoare de vase. 
Principesa de Hohenlohe, sora Reginei, fiica ei (o catastrofă) şi Prin- 
cipesa de Hohenzollern, trei note diferite din gama ororilor. Până şi 
bărbaţii întristau privirile. Regele Carol, plin de trohnă se prezintă cu 
nasul și cu buzele umflate, Prinţul Mihai, neîndemânatic și ca lungit ar- 
tificial plimba în urma lui tată-său o mutră mohorâtă. Arhiducele An- 
ton părea angajat cu ziua, în fracul lui uzat, iar Principele de Hohen- 
zollern în uniformă de vânător şi de general caraghios, cu siluetă de 
ghebos onorific compromitea deși german autentic tipul arian, scump 
lui Hitler. Numai Prinţul Nicolae salva cinstea Familiei — dar a șters-o 
imediat după concert, dezgustat se vede de tot ce mișuna în jurul lui. 

Invitaţiile fuseseră făcute alandala. Nimeni nu putea ghici după ce 
criteriu. Desigur nu după al eleganţei sau al frumuseţii. Singura femeie 
frumoasă era baroana Schnitzler, sau Schnitzer, dama de onoare a Prin- 
cipesei de Hohenzollern. Încolo, o nenorocire. Vremea, cu aripa ei ne- 
miloasă a pocit frumuseţile bucureştene de odinioară, după cum a pocit 
şi plastica Familiei Regale. Dar dacă Familia Regală nu se poate reîn- 
noi şi trebuie să asistăm resemnaţi la defilarea beșoandrelor încoronate, 
lista invitaţilor ar putea fi treptat reînnoită și generaţiile perimate în- 
locuite cu altele mai proaspete. | 

Un apel la generaţiile mai tinere ar fi fost cu atât mai ușor de reali- 
zat cu cât invitaţiile au fost făcute fără nici un rost, după cum am spus 
mai sus. Foştii miniștri n-au fost invitaţi, dar au fost invitaţi Dinu Ari- 
on, generalul Gârleşteanu și Grigore Carp. Academicienii care au venit 
după amiază să prezinte Reginei felicitările Academiei Române n-au 
fost invitaţi (Țiţeica, Hurmuzescu etc.) dar a fost invitat inginerul Raco- 
viță, fiul generalului, dar acesta n-a fost invitat nici el. Printre foștii 

miniștri plenipotenţiari a fost poftit Charles Mitilineu dar n-a fost poftit 
Filality, care a mai fost și secretar general al Ministerului: de Externe. 
Zoe Suţu, damă a Palatului, n-a fost invitată, dar a fost invitată ma- 
dame Hoenig soţia doctorului (poate în amintirea Coţofeneştilor). Din- 
tre cei invitaţi n-au venit mulți. Şefi de partide eram numai Goga, Iuni- 
an și cu mine. N-au venit nici Dinu Brătianu, nici Vaida, nici Mihalache, 
nici Averescu. Nici Prezan; Iorga s-a supărat fiindcă a fost invitat la 
concert și d-na Iorga numai la recepţie — şi n-a venit nici el. Dintre 
foştii miniștri, vreo 4-5. Jean Th. Florescu, isteţ ca un toreador şi Tran- 
cu-laşi cu o panglică portocalie de gât ca Didina Cantacuzino, și cu un 
fibron în pântece, tot ca dânsa — erau singurii care petreceau în sear- 
băda sindrofie. E 


— Înapoiat azi la Bucureşti găsesc un teribil articol împotriva lui Ti- 
tulescu, semnat de Gaxotte, în ziarul parizian Je suis partout. Mi se 
spune, ce e mai nostim, că în Echo de Paris, după un articol al lui Per- 
tinax care laudă bineînţeles pe Titulescu, se găseşte reprodus articolul 
lui Gaxotte. Titulescu trebuie să fie furios, căci ştie bine că numele lui 
Gaxotte va mai fi de actualitate când al lui va fi fost deja uitat de mult. 
Gaxotte acuză pe Titulescu de a fi în slujba Sovietelor și de a înșela 
România asigurând-o că Franţa îi cere apropierea de Moscova pe care 
Titulescu și Beneș vor să o impună. Articolul se termină cu această fra- 
ză grea: „ Quand à l'autorité de M. Titulesco, je ne résiste pas au plaisir 
de citer ce mot magnifique d'un sénateur pyrénéen: — Titulesco? Il 
paierait pour être acheté“. 

30 octombrie. Căzut alaltăieri, marți, Ministerul Tătărescu 
pare întărit azi. Consiliile de Miniştri de luni seară la București şi de 
marți la Sinaia, cele 2 audiențe ale lui Tătărescu și una a lui Inculeț par 
a fi netezit pentru moment, neînțelegerile între miniștri pe de o parte, 
între Minister şi Rege pe de alta. Blumenfeld a venit azi-dimineaţă să-mi 
povestească că Victor Antonescu i-a istorisit audiența lui Tătărescu la 
Rege. Guţă Minciună a rectificat poziţia și a dat drumul trâmbiţei: „Sir- 
re, sunt fiu de ostaş și ca atarrre știu ce e disciplina. Dacă Majestatea 
Ta socotește că Guvernul nu e la înălțimea menirei sale, sau dacă Ma- 
jestarea Ta socotește că arrr fi altul mai bun, eu nu-i stau în cale, de- 
misia mea e gata“. — „Vai de mine, Guţă, s-ar fi grăbit Regele să spu- 


` nă, ce mai e şi asta? Dar e acum momentul să schimbăm Guvernele? 


Trebuie toți uniţi să facem faţă greutăților, mari, care ne stau în cale. 
Toată atenția noastră, toată munca noastră, numai pentru armată! Să nu 

vorbim de altceva“. Şi au vorbit numai de înzestrarea armatei. Poate că 
Blumenfeld m-a minţit pe mine, poate că Antonescu a mințit pe Blumen- 
feld sau că Tătărescu a minţit pe Antonescu. Și se mai poate că Regele 
să fi minţit pe Tătărescu! Căci contrariu tuturor aparenţelor, informa- 
torul meu secret sosit azi-noapte de la Sinaia pretinde că sus nu s-a 
schimbat nimic şi că înainte de deschiderea Parlamentului vom avea - 
criza de Guvern. 

Dacă s-a schimbat ceva, e că Guvernul a plătit pe Lupeasca. De la 
lichele care de Anul Nou au oferit în numele Guvernului ilustrei matra- 
cuce o splendidă bijuterie, te poţi aștepta la tot. Cu atât mai mult că s-a 
întors Wieder şi s-a împăcat și'cu Lupeasca și cu Regele. Bacher, o altă 
figură simandicoasă, devotat lui Pangal, a spus acestuia că impresia lui 
(a petrecut ziua de ieri la Sinaia) era că Guvernul mai ține. Se poate să 
fie așa, şi să nu fie, dacă se admite părerea informatorului meu secret, 
că Regele se ascunde de toți. Toate bune dar, M.S. să nu ne mai spună 
că singurul Ei gând e înzestrarea armatei: menţinând un vistavoi la 
Ministerul Armatei (Paul Angelescu) și un escroc (Bejan) la Arma- 
ment, nu o va crede nimeni. 

1 noiembrie. — Informatorul meu secret pretinde că, cu toate ro- 
domontadele lui Tătărescu, Regele va declanșa schimbarea regimului 
astfel încât ziua de 14 noiembrie să cadă în plină criză. Manifestările 
de masă proiectate pentru acea zi de naţional-țărăniști (Mihalache) și 
de naţional-creștini (Goga) vor fi astfel zădărnicite. Regele trebuia să 
sosească la Bucureşti azi, dar fiind încă gripat a amânat sosirea sa pe 
ziua de 7 noiembrie. Întârzierea crizei ar avea și de scop să împingă lu- 
crurile până la 14. În zilele de 8, 9, 11 noiembrie Regele va consulta 
fruntașii politici și șefii opoziţiei. Apoi va provoca demisia Ministeru- 
lui. Mâine seară Regele pleacă la vânătoare în Banat, de unde se va 
înapoia poate direct la București. 

Mă întreb care din doi e nebun: Tătărescu, când declară la Sinaia 
gazetarilor că-i va preveni cu 6 luni înainte de demisia lui, că Partidul 
Liberal pleacă când vrea de la Putere și nu poate fi alungat de nimeni 
— sau informatorul meu care-mi afirmă, chiar după aceste obraznice 
ieşiri ale primului ministru, că soarta Guvernului e pecetluită. Poate că” 
sunt nebuni amândoi, sau că-i înşală unul singur pe toți. 

2 noiembrie. — După patimile de la Sinaia, banda guvernamen- 
tală s-a transportat la Iași, pentru o conferință regională, De interesele 
reale ale Moldovei și ale Iașului nu s-a sinchisit nimeni. S-a făcut nu- 
mai politică de partid, și proastă. Trâmbiţa lui Tătărescu și clarineta lui 

Victor lamandi au cântat arii variate pe aceeaşi temă: îmbărbătarea par- 
tizanilor. Tătărescu a declarat ritos că „Partidul Liberal“ (?) a ajuns la 
jumătatea guvernării. Şi proștii au crezut! Deşi s-a arătat țanţoş şi la 
Iași, Guţă Norocosul a fost mai puţin obraznic ca la Constanţa, și a fă- 
cut chiar apel la unirea tuturor. 

Întrebat de ziarul Ordinea care făcea o anchetă asupra declarați- 
ilor lui Tătărescu la Iași, am dat ieri următorul răspuns: 

„N-am nimic de spus asupra declaraţiilor primului ministru pentru 
că nu le cunosc. Și nu le cunosc pentru că nu mă ocup niciodată de lu- 
crurile care n-au nici o importanţă.“ 

` Tânărul Guţă și-a cam luat nasul la purtare, trebuie să începem să-i 
dăm peste degete. 

3 noiembrie. — Guvernul a interzis ieri cele două întruniri pro- 
iectate pentru 14 noiembrie (a lui Mihalache şi a lui Goga). Printr-o 
lungă și searbădă scrisoare adresată celor doi conducători de partide, 
Tătărescu le explică că Guvernul nu poate tolera manifestații de masă 
în preajma deschiderii Parlamentului, fiindcă ar fi să ne întoarcem cu 
150 ani înainte, la vremuri când în alte țări, Parlamentele deliberau sub 
presiunea străzii. Guvernul autoriză însă manifestările, în orice altă zi, 


„de la 17 noiembrie înainte. Mihalache a răspuns lui Tătărescu (ambele 


scrisori au fost publicate î în ziarele de _azi-dimineaţă) că argumentele 
invocate nu l-au convins, că pentru a găsi un precedent la manifestaţia 
naţională-ţărănistă plănuită pentru 14 viitor dl. prim-ministru n-avea 
nevoie să-l caute cu 150 ani în urmă și în țări străine fiindcă-l poate 
găsi la noi cu doi ani în urmă, când Partidul Liberal a pus la cale o ma- 
nifestaţie identică, pentru ziua de 15 noiembrie 1933. Iar în concluzie, 
şeful țărăniștilor declară că nu va ţine seamă de ridicarea autorizării 
date şi că Partidul Naţional-Țărănesc va îndruma cum va putea în ziua 
de 14 noiembrie, spre București, masele. aderenţilor săi. Goga nu va da 
răspunsul său decât mâine. 

6 noiembrie. — Titulescu s-a înapoiat ieri de la Geneva cu obiş- 
nuitul lui alai de presă, cu Savel Rădulescu în tren de la Brașov (de astă 
dată n-a mers înaintea șefului până la graniță), cu Inculeţ de la Predeal 
și cu dr. Angelescu de la Sinaia. Miniştrii străini i-au ieșit înainte la ga- 
ră, dar greșit informaţi de Ministerul de Interne! s-au dus la gara Mo- 


! Se vede că Ministerul de Interne bănuia muia pe Ti pean de frică, în urma tractului 
răspândit împotriva lui de un anonim din Cuza. Am primit și eu pamfletul 
într-un plic. Parafrazează articolul lui Gaxoe d din Mi suis partout, cu trivislitäți de limbaj 

lus. Dar fie că Titulescu n-a cunoscut tractul, fie că dev enit mai curajos, n-a cerut s 
ol axe la Mogoșoaia şi a descins ca toată lumea în Gara de Nord 

goșoaia. Până să-i aducă de acolo la Gara de Nord, trenul în care era 
Titulescu a fost oprit în staţia B.M., pentru marea bucurie a celorlalţi 
pasageri. În tren, între Sinaia și Bucureşti marele european a făcut, na- 
tural, declaraţii presei. A declarat situaţia gravă și a povestit despre Ge- 
neva „unde nu se iau măsuri împotriva Italiei, ci pentru pace“. 

Un cuplet indispensabil de dragoste pentru Italia a alternat cu altul 
de încredere în acţiunea S.D.N.-ului. În total, rahat. 

Ziarele de azi reproduc și declaraţiile lui Beneș, un lung expozeu 
făcut în Camera cehoslovacă, expozeu care nu e decât o dezvoltare a ce- 
lor spuse de Titulescu gazetarilor şi însemnate mai sus. Drotoşul înşiră 
şi el cupletele de încredere în forța Societăţii Naţiunilor, în tenacitatea 
Angliei și în solidaritatea Micii Înţelegeri. Cehoslovacia e cuminte, ada- 
ugă belferul, și prin urmare gata să lupte împotriva Italiei la Geneva şi 
împreună cu Italia la Viena. 

Italia își vede de treabă, lasă pe toți Samuellii, Calvinii şi demo- 
craţii integrali să latre, și înaintează în Abisinia. 

— Universul de azi reproduce afirmaţia lui Winston Churchill că nici 
o graniță fixată prin Tratatul de la Versailles nu va putea fi schimbată 
fără război, şi se miră că nobilul lord a vorbit numai de Tratatul de la 
Versailles. Observaţia Universului e justă, dar totodată şi subînțelesu- 
rile sunt pline de haz: foaia peştelui tratează pe Churchill ca și cum ar 
fi declarat că Regele Angliei e singurul Rege din lume și că nu mai era 
și Stelian Popeşte. 

— Pangal a văzut ieri pe dr. Angelescu „retur“ de la Sinaia. În pre- 
zenţa nu numai a lui Pangal, dar şi a lui Gruia de la Adevărul și a depu- 
tatului Florian (persecutorul lui Mirto!), doctorul a afirmat că demisia 
Guvernului era iminentă. „Îmi pare rău de Tătărescu, e băiat bun, dar a - 
împins lucrurile prea departe.“ Pangal crede că Angelescu ştia și lu- 
cruri pe care nu le spunea, căci prea era sigur de căderea Guvernului. 
Din anturajul lui Franasovici mi se spune din contră că Guvernul mai 
stă. Să-l ia dracu mie îmi e indiferent dacă pleacă sau nu, dar să se ho- 
tărască odată într-un fel. 

Ieri în tren, Inculeţ a intervenit pe lângă Titulescu ca să facă pe 
mediatorul între Guvern și Mihalache pe chestiunea întrunirii de la 14. 
Titulescu a refuzat însă spunând că nu se amestecă în asemenea ches- 
tiuni, mai ales cât timp n-a văzut încă pe Rege. Aceasta i-a povestit-o 
Angelescu lui Pangal confidenţial. Guvernul e foarte plictisit pe ches- 
tiunea de la 14 noiembrie. Mihalache persistă să aducă lume multă cu 
toată interzicerea lui Tătărescu. Dinu Brătianu declară că nu aprobă ho- 

tărârea lui Tătărescu de a interzice manifestaţia țărănistă pe care nu o 
opreşte astfel Partidul Liberal, ci Guvernul personal al M. Sale Rege- 
lui. Dacă va fi vărsare de sânge (!) răspunderea va cădea prin urmare 
nu asupra Partidului Liberal ci asupra Regelui. 

Goga a răspuns lui Tătărescu că partidul său nu convocase lume la 
București decât pentru a dovedi că e mai popular (!) decât al lui Miha- 
lache. Că de vreme ce acesta este împiedicat să-și ţină întrunirea, nu 
vede pentru ce ar mai ţine-o el şi în fine că Partidul Naţional Creștin ca 
partid de ordine se supune hotărârilor Guvernului. În realitate, huli- 
ganii lui Cuza şi ai lui Goga veneau la Bucureşti pe spezele Guvernului 
și de vreme ce acesta nu mai da bani, nici huliganii nu mai puteau veni. 

Informatorul meu secret pretinde și el că nimic nu s-a schimbat în 


- planul Regelui și că Guvernul nu deschide Camarele. Qui vivra, verra. 


— Rezultatul definitv al plebiscitului în Grecia: 


Votanti? ci osti erai irririk 1 527 714 
Pentru restaurarea Monarhiei: ........ 1 491 992 
Pentru Republică: ..........uee nene 32 452 
Voturi nule: .......... TEE EEE 3 268 


Dintr-o populație totală de 6 milioane şi jumătate, un milion de 
voturi pentru Monarhie, e un succes relativ. Cu atât mai mult că plebis- 
citul a fost probabil făcut manu militari. Se vede că cei mai mulți din 
republicani sunt în puşcărie — sau că s-au abținut. 

7 noiembrie. — Blumenfeld îmi povesteşte despre o scrisoare a 
lui Iorga adresată lui C. Stere după răscoalele din 1907. Stere în conti- 
nuarea romanului său autobiografic a ajuns în ultimul volum, care e 
aproape gata, la epoca acelor răscoale și cu acest prilej a arătat dom- 
nilor de la Adevărul o extraordinară scrisoare a lui Iorga adresată „d-lui 
Stere, prefect de Iaşi“ scrisoare în care omul cu barbă insultă armata 
(pe temeiul brutalelor represiuni), declară că clasele burgheze trebuiesc 
suprimate, cheamă revoluţia care să curețe tot și oferă iubitului prieten 
pe viaţă Stere devotamentul său. Ceea ce minuna pe Blumenfeld e că 
Stere a putut ţine această scrisoare 18 ani fără să o publice, cu toate ata- 
curile și cu toate calomniile lui Iorga împotriva lui. Faptul e într-adevăr 
remarcabil, dar pe mine nu mă miră, căci se încadrează perfect în men- 
talitatea lui Stere, atât cât o cunosc eu. Scrisoarea va fi publicată în vo- 
lumul care va apărea, și va face desigur multă vâlvă, deși semnătura lui 
Iorga va fi înlocuită prin a unui personaj fictiv. 

Blumenfeld îmi mai spune — confidenţial, dar cu nădejdea că o 
voi spune mai departe — că în audiența de mâine Mihalache, dacă Re- 
gele îi va cere să renunţe la manifestaţia de la 14 noiembrie, fără să-i 
dea vreo asigurare de aducere la Guvern, va răspunde cam așa: „Sire, 
eu nu pot să nu mă supun unui ordin al Majestății Voastre. Dar pe de 
altă parte eu nu mai pot reține partidul meu de la această manifestare 
de forță. Într-o asemenea situaţie, nu am decât o singură soluţie: îmi 
voi da demisia din președinția partidului.“ Subînţeles: „în locul meu va 
fi ales Maniu!“ M-âm mulțumit să ascult pe prietenul meu Scrutator — 
care mi-a mai servit toate „potenurile“ politice în circulaţie — și m-am 
abținut să-i dau vreo părere sau vreun aviz (atât aștepta ca să meargă să 
raporteze tot ce aş fi spus, lui Tătărescu). Aș fi putut să-i spun că dacă 
Mihalache ar da într-adevăr demisia, ar mai fi și alţi eligibili la șefia 
partidului în afară de Maniu. Mihalache a ieftinit condiţiile cerute pen- 
tru ocuparea postului. 

8 noiembrie. — Legația Sovietelor a sărbătorit ieri — pentru 
prima oară în București — aniversarea izbucnirii revoluţiei bolșevice. 
Ostrovski şi d-na Ostrovski au dat o serată la Clubul miliardarilor. Co- 
munismul găzduit în casa capitaliștilor și sărbătorit în frac şi decoraţii, 
ne arată cât drum au făcut maximaliștii ruși de la Lenin până azi. Știrile 
venite din Rusia arătau de altminteri de câtva timp că evoluţia era în 
plin: după libertatea comerţului în orașe, am avut de înregistrat acum 
de curând și împroprietărirea individuală a unui însemnat număr de 
țărani. Lenin trebuie să se fi întors în mormântul său. 

10 noiembrie. — Pe ziua de ieri și alaltăieri mare zarvă și mari 
frământări în cafeneaua politică. Lichelele de la gazete și de la cluburi 
forfoteau ca în momentele de mare criză. Enervarea cuprinsese pe dea- 
supra lichelelor și sferele politice de obicei mai calme. Nu mai vorbesc 
de nebuni ca doctorul Lupu care vineri seara urla cât îl ținea gura îm- 
potriva tovarășilor săi de partid și se vedea.deja şef în locul lui Mihala- 
che. Audienţele lui Mihalache și lui Lupu — a lui Goga n-a tulburat pe 
nimeni — au fost cauza întregii răscoliri a mocirlei. Nu am încă infor- 
maţii directe asupra celor ce s-au petrecut în cele trei audiențe. După 
audiența lui Mihalache părea că manifestația de la 14 noiembrie se va 
încerca cu toată opunerea Guvernului și dezaprobarea Regelui și că Mi- 
halache va demisiona din şefia partidului pentru a face loc lui Maniu şi 
politicii acestuia. De unde furia lui Lupu care spunea cui voia să-l audă 
că părăsește partidul dacă se alege Maniu șef. După audiența lui Lupu, 
lucrurile s-au calmat şi Delegaţia Permanentă, sau biroul Partidului Naţi- 

onal-Țărănesc a publicat un comunicat prin care se anunța amânarea 
manifestaţiei, iar de demisia lui Mihalache n-a mai fost vorba. E amu- 
zant de constatat că bilanţul zilelor de 8 și 9 se traduce printr-o mulţu- 
mire generală: Mihalache, Lupu şi Goga se declară încântați de rezul- 
tatul audienţelor lor, deși fiecare din ei urmăresc scopuri deosebite şi 
chiar antagoniste, Guvernul se declară mulţumit că a scăpat de încurcă- 
tura de la 14 noiembrie și Regele în fine e și mai mulţumit fiindcă şi-a 
bătut joc de toată lumea. Ziarele democrate caută să prezinte înfrânge- 
rea lui Mihalache ca o izbândă. Universul mai practic se întreabă cine e 
păcălitul. O vorbă nostimă a lui Potârcă — întrebat aseară cum stau lu- 
crurile în partidul lui, a răspuns: „cam subțire și pe dungă!“ l 


— Mişcarea podgorenilor amenință să fie serioasă. Din cauza enor- 
melor plantări la șes și a anului excepțional de bun, vinul a ajuns să se 
vândă la Dealul Mare și la Odobeşti cu 2 şi 3 lei decalitrul. E ruina a 
mii de oameni. Joia trecută s-au ţinut numai între Ploieşti şi Focşani 
mai bine de 40 de întruniri foarte agitate. 


= În momentul acesta soseşte Pangal cu știrea că Regele a spus lui 
Mihalache că Guvernul pleacă marți. Pangal ` firmă că e pionie 
pe direct de la Mihalache și-mi atrage atenția asupra redactării comuni- 
catului țărănesc „faţă de noua situaţie politică“ care, pusă în legătură cu 
declaraţia șefului la Delegaţie că „manifestaţia nu mai are nici un scop“ 
nu poate duce decât la concluzia demisiei iminente a Guvernului. Dacă 
e așa, și dacă nu succedă Mihalache lui Tătărescu, păcăliți vor fi mulți 
şi nemulțumiți toți. 

11 noiembrie. — Sovietele toarnă apă cu sacaua în vinul lui Le- 
nin. După libertatea comerțului, după împroprietărirea individuală a tă- 
ranilor, iată că au creat și o decorație spre a fi distribuită deocamdată 
numai străinilor. La frac s-au pus, în curând vor ajunge și la decoraţii 
şi poate și la titluri de noblețe. 


— Vizitat la Dalles o expoziţie de orori: machetele concursului pen- 
tru monumentele Regilor Carol I și Ferdinand. E una mai urâtă ca cea- 
laltă. Se zvonește totuși că Pamfil Şeicaru împreună cu complicele lui 
Hahn pun la cale un gheșeft serios cu prilejul ridicării acestor două mo- 
numente. Pamfil Șeicaru fiind actualmente persoana gratissima, mă aş- 
tept şi la asta. 

— Blumenfeld-Scnrutator a fost azi la mine. Venea să afle ce se petre- 
ce, convins că eu le învârtesc toate. Intenţia lui reieșea din toată ner- 
vozitatea întrebărilor pe care nu le punea. Natural că nu i-am spus nici 
puţinul cât știam. Mi-a povestit însă el, că după audiența lui Mihalache, 
Regele a chemat pe Tătărescu să-i comunice ce a spus domnului cu că- 
mașa afară din pantaloni. Suveranul ar fi spus lui Mihalache: 

1) Că poate să facă 50 de manifestații, nu una, fără să silească pe 
Rege să-l aducă la Putere; 

2) Că el, Regele, nu are nici un angajament cu nimeni în ceea ce 
priveşte succesiunea la Guvern, care de altmintreli nu este deschisă; 

3) Că el, Mihalache, este unul din oamenii pe care Regele contea- 
ză pentru ziua 'de mâine. f 

Am întrebat pe Blumenfeld dacă Tătărescu era mulțumit. Mi-a 
mărturisit că nu. Totuşi, Blumenfeld m-a asigurat că Tătărescu mai ră- 
mâne până după buget. Avea aerul să spună că intervenția lui Titulescu 
n-a fost străină de împăcarea lucrurilor (ce împăcare?) deşi Titulescu 
sosit miercuri va fi primit de Rege abia azi în audienţă. 

Din altă parte aflu că, înainte de a pleca la Cluj, Maniu a făcut o 
vizită lui Mironescu şi luând-o pe de departe după obiceiul lui, a sfâr- 
şit prin a-l întreba dacă ar primi președinția Partidului Naţional-Țără- 
nesc în cazul în care aceasta i s-ar oferi. Moș Ghiţă a răspuns că e prea 
obosit și prea ocupat, și că în nici un caz nu ar primi o asemenea sar- 
cină. Maniu a părut încântat de acest răspuns, iar Mironescu n-a pri- 
ceput tâlcul vizitei lui decât un ceas mai târziu când a venit Mihalache 
să-i ofere preşedinţia partidului. Această ofertă a lui Mihalache , care a 
avut loc după audiența lui la Rege, este certă, o ştim de la unul din bă- 
ieții lui Mironescu. Ea nu corespunde optimismului lui Blumenfeld cu 
privire la raporturile dintre Rege și dl. Mihalache. 

Suntem în plin Bizanţ. Pe lângă toate celelalte Grigore Filipescu 
mă solicită prin Nicu Ottescu să scriu un articol asupra lui tată-său în 
numărul festiv al Epocii ce va apărea cu prilejul a 50 de ani de la fon- 
darea ei. Am răspuns, tot prin Ottescu că n-am nimic comun cu dl. Gri- 
gore Filipescu, și că dacă vrea să figureze şi numele meu într-un număr 
consacrat lui Nicu Filipescu, n-are decât să ia un articol din colecţia 
vechii Epocii, în care slavă Domnului am scris destule. 


— Poklewski, care a dejunat la mine, îmi confirmă că între Rege și 
Titulescu există mai mult decât răceală. Poklewski a fost la vânătoare, 
două zile, cu Regele și cu vărul acestuia Principele de Hohenzollern. 

Regele nu făcea decât să-și bată joc, la masă, de pretenţiile lui Titules- 
cu, iar Fiirstul a spus lui Pok că Titulescu e mai mult un reprezentant al 
Genevei la București, decât un ministru al României la Geneva. Glumă 
ieftină pe care maimuţoiul de la Sigmaringen nu și-ar fi permis-o dacă 
n-ar fi știut că bate în struna Regelui. 

După primul dejun, Regele a oferit lui Poklewski o ţigară de Ha- 
vana spunându-i: „Ils viennent de Titulesco, mais ils ne sont pourtant 
pas mauvais!“ 

„12 noiembrie. — În legătură cu cele de mai sus notez o informa- 
ție în ziarele de azi-dimineaţă prin care se aduce la cunoştinţa publică 
că Regele n-a putut primi ieri pe dl. Titulescu, fiindcă a consacrat toată 
ziua Reginei Marioara a Iugoslaviei, sosită în ajun. Ceea ce nu l-a împie- 
dicat însă să primească pe Tătărescu. Titulescu e în București de miercu- 
rea trecută și până azi marţi, Regele nu l-a primit. 


— Informatorul meu secret îmi comunică că nimic nu s-a schimbat 
în planul Regelui. O amânare numai de câteva zile în execuţie, din cau- 
za încurcăturii cu audiența lui Mihalache. Regele nu vrea să apară ca 
un executor al dorințelor acestuia. 


— Dr. Gerota și avocatul Vasiliu-Cluj au fost arestaţi aseară. Aceste 


arestări nu sunt încă cunoscute în public și nici motivele care le-au de- 


terminat. Dr. Gerota a scris acum câteva zile două articole intitulate 
Monarhie sau Republică? şi le-a dus lui Stelian Popescu să le publice 
în Universul. Popeştele a refuzat să le publice în gazeta lui, dar la cere- 
rea lui Gerota a primit să le imprime în broşură, în contul doctorului. 
Șpalturile broșurii au fost duse la cenzură, și așa s-a aflat despre toată 
afacerea. Tot Gerota, împreună cu câţiva prieteni au hotărât să scoată 
un jurnal românesc la Paris, împotriva Regelui. Vasiliu-Cluj plecase la 
Paris ca să pună la cale apariţia. A fost arestat la graniță, la înapoiere. 
Mi se spune că unul din articolele lui Gerota se termină cam așa: „Deşi 
sunt bătrân, sper să trăiesc destul pentru a vedea țara scăpată de acest 
regim de rușine.“ 


— De necrezut: Cecropide, directorul serviciului comercial de la Tele- 
foane îmi spune că de vineri seara telefonul prim-ministrului Tătărescu 
a fost pus sub controlul Siguranței. 

— În legătură cu răceala dintre Rege şi Titulescu: Regele a șters ieri 
din Mesaj pasajul relativ la sancțiuni introdus de către ministrul nostru 
de externe. Informatori serioși îmi spun că comunicatul cu bucluc de 
sâmbătă al țărăniştilor ar fi fost redactat de Titulescu. 

13 noiembrie. — Din cronica Bizanțului urmare: 

Ieri seară a fost la mine Dinu Cesianu. Amicul intim al Regelui e 
foarte descurajat. Nu e nimic de făcut cu Carol — Cesianu vorbește — 
fiindcă n-are nici o voinţă. E un veleitar. Cesianu întrebuințează exact 
cuvântul întrebuințat de mine în cursul Memoriilor mele, pe care bine- 
înțeles Cesianu nu le cunoaște. Amicul Regelui dezaprobă tot ce e în 
jurul Regelui, şi aproape tot ce face Regele. Nu mai are încredere. Dar 
cine are? Părerea lui Cesianu e că Guvernul Tătărescu va mài dura. 
Dar e astăzi plin de contraziceri, căci recunoaște și el că Tătărescu to- 
tuși nu mai poate dura. Era să cadă, dar atitudinea obraznică a lui Mi- 
halache l-a consolidat. Nu crede că Regele se gândeşte să aducă pe tă- 
răniști, dar apoi adaugă: cum să răstoarne pe Tătărescu, dacă țărăniștii 
se mănâncă între ei? „Goga nu trebuie să fie mulțumit de ultima lui au- 
dienţă. Păcat că n-ai putut organiza d-ta un front comun cu el şi cu alții 
înainte de fuziunea lui cu Cuza.“ Ecou al stăpânului său, e deșănţat îm- 
potriva lui Titulescu. Cu Titulescu lucrurile au stat foarte prost până în 
ajun. Cesianu crede însă că în audiența lui Titulescu de ieri, toate se 
vor fi aranjat. Pentru cât timp? Facem împreună bilanţul lui Titulescu 
punând pe două coloane cât ne-a adus și cât ne-a costat politica lui. 
Cesianu mă informează râzând că cele 120 milioane pe care Guvernul 
le-a pus acum o luhă la dispoziţia ministrului de externe nu i-au ajuns; 
acum îi mai construieşte Tabacovici un vagon nou la Astra-Vagoane. 
Îmi mai dă vestea că negocierile pentru vânzarea redevenţelor de petrol 
la Paris s-au terminat negativ. Ultimul lui cuvânt a fost: „Regele nu în- 
drăznește încă să facă Guvernul care trebuie. Dar n-are încotro, va tre- 
bui să-l facă. Să nu fie prea târziu. Eu îl docănesc de câte ori îl văd. E 
gentil cu mine dar nu mă ascultă!“ Am avut impresia că nu mai e con- 
fidentul Regelui. Sau dacă mai e, nu spune ce ştie. 

Un alt sunet de clopot mi-a adus informatorul meu secret care a 
venit azi de dimineaţă să-mi spună că nimic nu s-a schimbat în hotă- 
rârile(!?!) Regelui şi că intimii lui nu pricep întârzierea în declarația 
crizei, şi o pun în socoteala dezorientării produse de afacerea Gerota, 
care, după câte spun dânşii, ascundea un complot împotriva Regelui(?!). 
Se zice că la Gerota s-ar fi găsit o serie de manifeste care trebuiau dis- 
tribuite și în care se spunea că „Coroana Regilor Carol I şi Ferdinand e 

prea grea pentru capul lui Carol al II-lea“ şi că acesta nu trebuie numai 
dat la o parte, dar și tras la răspundere. Generalul Rădescu n-a fost încă 
arestat. Azi-dimineaţă a fost poliția să-l ridice, dar el a întâmpinat pe po- 
liţiști în uniformă de general şi cu revolverul în mână. Ar fi tras chiar 
câteva focuri pe fereastră. N-am nici o confirmare oficială despre aceas- 
tă informaţie care o consemnez aici cum mi s-a dat. Informatorul meu 
îmi mai spune că generalul Rădescu era hotărât să meargă mâine în in- 
cintă, la deschiderea Camerelor și să tragă asupra Regelui. Eu nu cred, 
dar această informaţie a fost transmisă și Regelui care desigur o crede, 
şi fiindcă o crede își pierde cumpătul. Din sursă guvernamentală aflu 
totuși că vrea să oprească procesul ca să evite publicitatea în jurul atâ- 
tor „Chestiuni“ delicate. Dacă e așa, ar fi o dovadă că i-a mai rămas un gră- 
unte de bun simţ în cap. Mi se spune de la Siguranţă că în ziarul /'Hu- 
manité de la Paris și în presa din Viena și din Budapesta au apărut in- 
formaţii relatând că „revoluţia e pe punctul de a izbucni în România şi 
“că e condusă de profesorul Gerota și de generalul Rădescu, amantul 
Reginei Maria!!“ | 
Odată cu manuscrisul broșurii sale, d-rul Gerota ar fi trimis lui Etoi- 
lin Popeșşte şi o scrisoare în care îi spunea în rezumat: „Te rog păs- 
trează cu grijă această scrisoare căci poate va fi utilă la timpul său. Prin 
ea vin să-ţi declar solemn că nu mă voi sinucide și că sănătatea mea 
este excelentă așa încât nu există nici un motiv să mor de moarte natu- 
rală!“ Gerota se temea probabil de vreo arestare, și dovedea prin aceas- 
tă teamă un simţ al realităţilor, dar se temea și să fie trimis într-o lume 
mai bună ceea ce denota o oarecare lipsă de bun sin. Etoilin Popește 
a fost luat la cercetare de Parchetul militar, doritor să obțină scrisoarea 
şi manuscrisul lui Gerota. Popește om de caracter a refuzat să le dea. 
Regele ar fi foarte enervat și de întrunirea Averescu-G. Brătianu 
care trebuie să aibă loc duminică 17 la Iași. A chemat pe Tătărescu și i-a 
cerut să ia măsurile necesare ca să nu se mai întâmple ce s-a întâmplat 
la întrunirea de la Marna (ieşirea lui Forţu). Guvernul a cerut lui Ave- 
rescu și lui George Brătianu să supună cenzurii discursurile ce se vor 
pronunţa duminică, dându-le termen până sâmbătă seara. Dacă până 
sâmbătă seara discursurile nu vor fi supuse controlului Guvernului, în- 
trunirea va fi interzisă. Averescu și George Brătianu au răspuns că nu 
înţeleg să se supună unei cereri ilegale, la Iași nefiind stare de asediu. 
14 noiembrie. — Simky Lahovari îmi povestește că generalul Ila- 
sievici a venit să-i comunice „dorinţa“ Majestății Sale Regelui să nu 
mai frecventeze pe d-rul Gerota. „E o dorinţă la care mă pot supune cu 

atât mai ușor, cu cât nici nu cunosc pe d-rul Gerota, și nu l-am frecven- 
tat mai mult ca pe Papa de la Roma!“ — a fost răspunsul lui Simky. „Ve- 
deţi — a conchis Ilasievici — ce prost e informat Majestatea Sa!“ — „A 


cui e vina?“ a fost ultimul cuvânt al bănuitei doamne de onoare. Tot dân- ` 


sa îmi povestește că Regina a fost să viziteze cu Marioara a Serbiei no- 
ul Palat şi că s-a înapoiat înspăimântată de luxul constatat și de banii ca- 


re au trebuit să fie aruncaţi pe fereastră în această întreprindere, tocmai > ; 


în vremurile în care nu se găsesc sumele necesare pentru hrana bolnavi- 
lor în spitale. „Când mă gândesc, zicea Regina, că bietul Nando în vre- 
muri mai bune avea remușcări când cumpăra un vas pentru flori!“ Regi- 
na, spune Simky, e complect scârbită de Tătărescu'care nu numai că nu 
spune niciodată nu Regelui, dar acceptă să-i facă toate comisioanele 
înjositoare pe care un gentleman nu ar accepta niciodată să le ia asu- 
pra-și. Să fie aici secretul permanentizării lui Tătărescu la Guvern? 
Biata ţară! 


— Pare că și Prinţul de Hohenzollern, pe care-l credeam curat, e un 
gheșefter. Lunga lui ședere la Sinaia și în România (e printre noi de 
aproape două luni) ar fi în legătură cu o importantă comandă de arma- 
ment pe care a obținut-o pentru trustul german Rhein-Metal! (firmă ca- 
re a înlocuit pe Krupp). E prima comandă de armament făcută în Ger- 
mania, de la război. Informaţia o am de la Boxshal omul lui Wickers și 
ginerele lui Știrbei. 

17 noiembrie. — Informatorul meu secret, cu încăpăţânarea unui 
catâr vine să-mi spună că nimic nu e schimbat în planul Regelui. Îmi 
vine să și râd când aud aceste vorbe, dar cine știe de unde sare iepurele 
în grădinile Bizanțului? Iată raportul de azi al zisului informator: Rege- 
le e mai hotărât ca oricând să provoace schimbarea Ministerului. Are 
demisia lui Tătărescu în buzunar; despre aceasta știu numai Inculeţ și 
Franasovici. Întârzierea dării pe faţă a demisiei Guvernului se datorește 
nu numai faptului că Regele nu vrea să apară că a cedat presiunii țără- 
niste (în legătură cu întrunirea de la 14 noiembrie) dar şi comenzii de 
artilerie grea pe care Tătărescu o negociază în condiţii avantajoase cu 
Skoda. Francezii ne-au cerut marea cu sarea pentru aceeași comandă și 
Tătărescu (Regele spune de el: „Tătărescu are toate cusururile dar știe 
să se tocmească“) e pe cale să obțină condiţii neașteptate de la ceho- 
slovaci. Că schimbarea Guvernului e o chestiune de zile, poate o săp- 
tămână-două, o dovedește, adaugă informatorul meu, și tonul Mesaju- 
lui în care fraza cu „încrederea în Guvernul meu“ a fost scoasă și tonul 

discursurilor lui Tătărescu și lui Dinu Brătianu la consfătuirea majorită- 
ţilor. De asemenea și luarea de vacanţă a Parlamentului, pe 10 zile, îna- 
inte de începerea discuţiei la Adresă, e în legătură cu așteptata criză. 
Regele ar fi promis lui Tătărescu, în schimbul maleabilităţii lui, să-l 
susțină în lupta pe care o va începe pentru șefia partidului. Onorabilul 
meu informator încheie cu afirmarea că situaţia lui Titulescu e mai rea 
ca oricând. Regele a refuzat să pună o singură vorbă în Mesaj despre 
Soviete, asupra cărora Titulescu pregătise o întreagă tartină și a vorbit 
despre vechile alianţe, aluzie vădită la Polonia. 


— Bacher, faimosul Bacher!, a fost la mine. Vede zilnic pe Lupeas- 
ca, ce are încredere în el. Îmi spune că Regele e azi în mâna lui Urdăre- 
anu(?). Dacă influenţa de pe vremuri a lui Puiu Dumitrescu ar fi însem- 
nată cu 5, influența de azi a lui Urdăreanu ar trebui însemnată cu 105. 
Teoria politică a lui Urdăreanu ar fi următoarea: Guvernul să alterneze 
între cele două partide Naţional-Liberal și Naţional-Ţărănist, dar Rege- 
le să mai aibă un al treilea partid (Goga-Vaida) cu care să amenințe 
după nevoie pe fiecare din partidele de guvernământ, ca să facă din ele 
ce vrea. După cum se vede, junele Murdăreanu e un Machiavel pescuit 
în Lăturile cabinetelor de toaletă. | 


— Afacerea Gerota stă pe loc. Pare că până la urmă n-a rămas arestat 
decât Gerota, fiindcă s-au găsit la el colecţii întregi de manifeste împo- 
triva Regelui. Gerota, care are vocaţia martirajului, e încântat că e are- 
stat, vrea să fie judecat și condamnat. Deocamdată, Senatul Universitar 
întrunit ca să-l suspende, a refuzat să ia orice măsură, deși rectorul Ghior- 
ghiu a declarat profesorilor că suspendarea lui Gerota ar fi dorită nu 
numai de Guvern dar și de Rege. Societatea Studenţilor în Medicină 
din București a publicat un manifest (semnat de președintele ei Șerban 
Milcoveanu) care se termină astfel: 

„Loviturile lașe ale dușmanilor nu trebuie să cadă pe trupul istovit 
de muncă și mutilat de știință(?) al profesorului Gerota, care trebuie re- 
dat bolnavilor și studenţilor săi. 

Cerem ca aceste lovituri să cadă asupra noastră, tineret universitar 
naţionalist, legat de viaţă numai prin dorinţa de a salva şi întări Credin- 
ţa, Neamul, Patria şi Regele“. 


1 A se pronunţa: Başe! 

E oarecare contradicţie între acest sfârşit de manifest și colecţia 
de tracte a lui Gerota. Dar nu face nimic, entuziasmul tineretului nu se 
încurcă cu fleacuri! 

Pe de altă parte Centrul Studenţesc împarte o foaie pe care o re- 
produc aici şi ca document istoric şi ca o mostră de stil — mărturie vie 
a mentalități tinerimii studioase din anul mântuirii 1935: 


„Colegi 


Studenţi români din Capitală, 

Astăzi dimineaţă a apărut-pe străzile Capitalei lipit (sic) cu o abundență 
uimitoare, o infecție de manifest alcătuit şi plătit de niște canalii ale poliţiei 
secrete şi iscălit: Blocul Studenţimii Române! = 

Aceste afişe infame ne aduc la cunoştinţă înfiorătoarea veste, că profe- 
sorul savant al Universităţii noastre, dr. Gerota, a fost arestat. La adresa lui sunt 
aruncate următoarele epitete: «ticălosul», «nemernicub», «trădătorul», «incon- 

tienuly. 
i Considerăm atitudinea acestora care iscălesc Blocul Studențimii Române 
ca o provocare fără precedent, care dacă nu ar primi un răspuns din partea 
noastră, ne-am pierde în fața țării dreptul de a ne numi studenți români. 

Voi, autori ai infectului manifest, mai bine ați fi iscălit fățiș: 

Poliţia Lupeștii, 


` decât să uzaţi de numele şi de onoarea noastră. 


Ta să vă băgaţi mințile în cap, căci ne-am săturat de toţi «stejari» voștri, 
la umbra cărora roiţi ca viermii, făcându-vă afacerile pe spatele încovoiat şi 
supt al țării. 

Studenţi români, 

Se apropie marea bătălie. | 

Alături de profesorul nostru, cu toţii într-un front de neînvins! 

Sperăm că în această luptă se vor lămuri toate. f Ş 

Noi, tineretul universitar al acestei țări ne simţim în stare și ne luăm 
răspunderea acestei lămuriri. IAA 
Traian Cotigă, Preşedintele Uniunii Naţionale a 

Studenţilor Creştini Români 
George Furdui, Președintele Centrului Studenţesc 
Bucureşti 
Alexandru Cantacuzino, Directorul Departamentu- 
lui Afacerilor Străine (sic) . 
Ion Antoniu, Vicepreşedintele Centrului Studen- 
tesc Bucureşti 
Iordache Spânu, Secretarul General al Centrului 
Studenţesc București 
Tănase Rădulescu, Casierul Centrului Studenţesc 
București 
Gheorghe Istrati, Consilier în U. N. S. C. R.“ 


Dacă se ajunge la proces va fi mare scandal. 


PEN Se AI PEN Se Sa PNR PA 


Toţi din Garda de Fier 

_ _ 18 noiembrie. — Ziarele din Sărindar publică ştirea că Constan- 
tin Stere a împlinit 70 ani, i-am telegrafia că deși nu pot crede că a îm- 
plinit deja atâţia ani, îi urez încă mulți înainte. Stere îmi răspunde: „Re- 
gret că de data asta scepticismul d-tale nu e justificat. Mă bucur că n-am 
nevoie de scepticism ca să te cred tânăr.“ 


— leri a venit de la Paris vestea că a murit acolo Trandafir Djuvara. 
Era bătrân și slăbit. A fost primul meu șef în diplomaţie, la Constanti- 
nopol, în 1898. 


— Blumenfeld a dat năvală peste mine. Tremură de frica unui Gu- 
vern Goga, sau Goga-Vaida. I-a băgat până și Titulescu în cap — ce 
plan o fi urmărind cutra de Titulescu acreditând acest zvon? — că „toa- 
te sunt aranjate“ şi că, după Tătărescu, vine Goga. L-am lăsat şi eu să 
creadă că un Guvern naţionalist (citește antisemit) nu e deloc exclus, că 
dacă cumva totuşi Regele s-ar trezi să facă un Guvern ca lumea, fie şi 
în al 13-lea ceas, democraţia din Sărindar să fie mulțumită că a evitat 
pe Goga-Cuza, și să nu atace pe cei care vor pune într-adevăr acestora 
mâna în'păr. 

Același Blumenfeld pretinde că Titulescu e încântat de atitudinea 
mea faţă de el (se mulțumește cu puţin) și că voieşte să mă vadă. Tot el 
îmi aduce vestea că dr. Gerota a fost pus în libertate. Atunci de ce l-au 
arestat? Traian Alexandrescu îmi spunea azi-dimineaţă că mai bine de 
o mie de avocaţi vor să se înscrie ca apărători în procesul lui Gerota. 

19 noiembrie. — M-am gândit ce interes putea avea Titulescu să 
povestească bazaconii lui Blumenfeld (Guvern Goga)? Nu găsesc de- 
cât următoarele explicaţii: 1) Regele nu mai are nici o încredere în Titu- 
lescu, și de teamă ca acesta să nu-i saboteze soluţia lui (Mironescu-Arge- 
toianu) îl pune pe o pistă falsă, pista Goga. În acest caz Titulescu a fost 
sincer cu Blumenfeld. 2) Explicaţia diametral opusă celei dintâi: Rege- 
le are încredere în Titulescu, l-a pus în curent cu planurile lui, şi Titu- 
lescu vorbeşte de un Guvern Goga pentru a îndepărta atenţia — și prin 
urmare vrăjmășia — de la formula Regelui. 3) Titulescu nu se preocu- 
pă de formulele Regelui ci numai de situaţia lui. Simte că Regele, ca şi 
lumea politică s-au săturat de palinodiile sale, și-și pregătește o retra- 
gere onorabilă cu perfidia care-l caracterizează, lăsând să se înțeleagă 
că Regele evoluează spre o politică germanofilă (planul unui Guvern 
Goga-Vaida...), politică pe care el nu o poate sluji. Şi așa ar explica 
Europei o eventuală absenţă din viitorul Guvern... 

20 noiembrie. — Traian Cotigă, preşedintele Centrului Studen- 
tesc a fost ieri la mine; am stat mult de vorbă. E un băiat cuminte dacă 
faptele lui se împacă cu ce spune! L-am întrebat cum se face că studen- 
ţii gardişti (Centrul Studenţesc) s-au solidarizat cu Gerota care s-a ridi- 
cat de-a dreptul împotriva Regelui; știam Garda de Fier nu numai mo- 
narhistă dar chiar Carlistă. Mi-a explicat pe lung că în Garda de Fier sta- 
rea sufletească s-a schimbat mult în ultimii doi ani. Persecuţiile conti- 
nue, bătăile şi arestările poliţiei, toate apelurile adresate Sus fără nici 
un rezultat, încurajarea mişcărilor artificiale în tineret, ca străjerismul 
şi alte bazaconii inventate de generalul Manolescu şi plătite de poliţie 
— au slăbit mult simpatiile tineretului gardist față de Rege. „Înţeleg, 
spunea onor. Cotigă, să suferim pentru Monarhie într-o Republică, dar 
să purtăm crucea crezului nostru tocmai sub un regim bazat pe acest 
crez, e prea mult.“ 

Ca o ilustrație a celor ce mi-a spus Cotigă, aflu acum că ieri seară, 
la o întrunire a studenţilor, s-au prezentat generalii Dragu și Rădescu, 
Marin Ştefănescu (profesorul) și alții cerând băieţilor să manifesteze 
pentru eliberarea lui Gerota (care contrariu ştirilor de alaltăieri n-a fost 
pus în libertate). A venit peste ei poliţia şi a-operat, după o învălmășea- 
lă, mai multe arestări, printre care cei doi generali și profesorul. Vreo 
200 de studenți au pândit pe Rege la înapoierea lui de la Cotroceni și l-au 
huiduit. Unde sunt frumoasele zile de la Aranjuez? 


—  Arcizewski povesteşte că a văzut lung pe Titulescu. Recriminări 
asupra trecutului, propuneri de a găsi un teren propice pentru reluarea 
bunelor relaţii. Impresia lui Arcizewski e că Titulescu „est dégonflé“. 
Nu mai vorbeşte de sus ca mai înainte. Pe de altă parte ministrul Polo- 
niei îmi spune confidenţial că și Beck „est dégonflé“. De la moartea lui 
Pilsudski nu mai dispune de autoritatea pe care i-o da numai faptul că 
era „omul mareșalului“. Aşa încât, după Arcizewski, tensiunea dintre 
România şi Polonia datorită antipatiei celor doi miniştri ar putea să dis- 
pară odată cu aceştia. Între alte amenințări Titulescu a spus lui Arci- 
zewski, acuzându-l că se amestecă în politica noastră internă: „N-est- 
ce pas vous qui avez arrangé avec Argetoyano, le Ministere Averesco, 
P'annte dernière ?“ Putoarea! Arcizewski s-a uitat lung la Titulescu: 
„Monsieur le ministre, est-ce que vous plaisantez ou vous parlez sérieuse- 
ment?“ — „Mais, je plaisante, je plaisante“, a răspuns jenat scopitul. 


172 CONSTANTIN ARGETOIANU 


21 noiembrie. — După audiența de ieri a lui Tătărescu la Rege, 
au fost puşi în libertate nu numai generalii Rădescu și Dragu, prof. Ma- 
rin Ștefănescu arestaţi alaltăieri, dar şi profesorul Gerota. 


— De Monzie, personaj secundar din vicleimul politic francez, a ve- 
„nit la Bucureşti să facă o conferință. Titulescu şi toată șleahta de recla- 
magii cu dr. Lupu și Stelian Popeşte în frunte se întrec în platitudini fa- 
tă de acest bolșevic de ieri devenit azi filo-fascist. Eu nu confund pe un 
Monzie cu Franța, și mă abţin de la toate ridicolele manifestații puse la 
cale zilele acestea. 

22 noiembrie. — Comunitate de simțiri italo-abisiniene: pe toate 
zidurile Italiei se afișează cuvintele „me ne frego!“ (pe franțuzește je 
m en fiche) iar în Abisinia pe unde se poate: „el hahom bere!“ trei vor- 
be care au același sens ca cele italiene. Numai că italienii se referă la 
sancțiuni, pe când abisinienii la război şi asta e mai greu de priceput. 

Se povestește că soldaţii Negusului, care umblă după cum se ştie 
desculți, sunt înarmați fiecare cu câte o pușcă și un mic cleşte — cleș- 
tele pentru a-și trage cuiele din talpă, de-a lungul drumului! 


— Când escrocii devin pătimași merg și la pagubă. Mic Catargi a 
fost dată afară de Hefter de la Le Moment şi iată cum explică dânsa eve- 
nimentul: Titulescu a chemat-o într-o zi (sunt mari prieteni) şi i-a alini- 
at 200 mii lei pentru gazetă. Mic a dus banii lui Hefter mulțumindu-se 
cu comisionul obișnuit. Hefter a înjurat-o spunând că ziarul lui nu e de 
vânzare, a refuzat banii, şi a concediat-o pe simandicoasa lui colabora- 
toare. Ceea ce aceasta nu spune e că n-a restituit banii lui Titulescu 
cum ceruse Hefter, că a mai făcut o vizită interesată lui Savel Rădules- 
cu, subsecretarul lui Titulescu și că numai după aceasta a fost eliminată 
din redacţia ziarului. Oare nu ştia ea că Hefter a pus milioane la bătaie 
cu Le Moment numai ca să distrugă pe Titulescu? 

23 noiembrie. — Nevastă-mea îmi povestește minuni despre casa 
care abia a terminat-o Sandi Scanavi „șambelanul“ Reginei Elisdabeta, 
în parcul Filipescu. Eu am văzut-o numai pe dinafară, şi mi-a plăcut 
mult. E o casă de țară în stil spaniol, cu reminiscenţe din Renașterea ita- 
liană, totul estetizat după ultimele reţete de la Londra. Dar adevărata mi- 
nune e înăuntru, unde bunul gust, fericita întocmire a distribuţiei și con- 
fortul își dau mâna. Pare a fi cea mai frumoasă casă din București. Ga- 


fencu, Tilea și alți miliardari de peste noapte sunt bătuți. Și când mă. 


gândesc că l-am văzut pe Scanavi sosit de la Rostov la Iaşi cu cămașa 

în spinare, fugit de frica bolșevicilor și întreţinut de cumnatu-său Geor- 
ge Negroponte îmi vine cam nu știu cum să constat astăzi că Negro- 
ponte a pierdut tot şi nu mai are nimic, iar că Scanavi e multimilionar. 

25 noiembrie. — Şedinţă solemnă, ieri, la Biblioteca Brătianu. Se 
comemora a 8-a aniversare de la moartea lui Ionel Brătianu. Cum trece 
timpul! Cu acest prilej biblioteca a fost în fine deschisă publicului, care 
va putea folosi în toate zilele de lucru sala de lectură, dar numai în baza 
unei cărți de intrare. Nu fusesem de un an pe acolo și am fost minunat 
de câte a făcut Eliza Brătianu în acest an. In salonul ei, de-a lungul pe- 
reţilor a instalat dulapuri frumoase de stejar în care sunt expuse achizi- 
tiile noi. A cumpărat și cumpără întruna cărţi rare privitoare la Istoria 
noastră. E o pasionată, și trăiește numai pentru biblioteca ei. 

După ședință ne-am întrunit, foştii colaboratori ai lui Ion I.C. Bră- 
tianu, în biroul lui şi am aprobat ridicarea monumentului proiectat de 
Eliza Brătianu în grădina bibliotecii care va transforma într-un square 
deschis spre strada Victor Emanuel. Statuia lui Brătianu, simplă (Brăti- 
anu într-un fotel, meditând) va fi executată de Mestrovic, iugoslavul. 

26 noiembrie. — Aflu prin dr. Angelescu ministrul instrucţiunii, 
că Titulescu a raportat Consiliului de Miniștri informaţia că Germania 
a livrat Ungariei 200 de avioane şi 200 tunuri grele. Poate să fie adevă- 
rat, poate să fie și o presiune din partea lui Titulescu în favoarea pactu- 
lui de ajutor mutual cu Rusia. 


— Nae Ionescu, care se întoarce din Germania, povesteşte că nemţii 
sunt înarmaţi până în dinţi, că au toate contingentele de la război până 
azi instruite și 42 000 de piloţi aviatori. Şomajul nu se mai simte, sără- 
cia nu e mai mare ca aiurea, dimpotrivă. Lumea e mulțumită şi plină de 
încredere în Hitler. Anschluss-ul se va face probabil la primăvară, cel 
mai târziu în 1937. Germania se aşteaptă la un război de pe urma anexi- 
unii Austriei, și e pregătită să-l facă. De Monzie spunea și el, celor 
care-l ascultau, că Franţa va declara imediat războiul dacă Germania 
păşeşte la Anschluss. După cum se vede, toți domnii aceștia sunt beli- 
coși: din fericire războiul nu depinde nici de Nae Ionescu, nici de Mon- 
zie, nici chiar de Titulescu. 

— Nae a povestit lui Pangal despre schimbarea sufletească în Garda 
de Fier, confirmându-i ce mi-a spus mie Cotigă. Tineretul se îndepăr- 
tează pe zi ce trece de Rege. Sărbătorirea lui Gerota, la deschiderea cursu- 
lui său ieri, sărbătorire la care au luat parte peste o mie de studenți, e 

simptomatică. Regele, adaugă Nae, nu mai vede și nu mai aude decât 
prin Urdăreanu. Până și Gavrilă Marinescu nu mai e primit direct de 
Suveran, și-și face raportul zilnic factorului constituțional Murdăreanu. 


— Ieri au reînceput ședințele la Cameră. S-a citit proiectul de Adresă 
de către raportorul Asnavorian. Tot ieri trebuia să înceapă discuţia mo- 


dificării Regulamentului Adunării. După ce, de trei zile, președintele 


Săveanu ne-a anunțat evenimentul și ne-a cerut concursul — Guvernul 
a renunțat la orice modificare, ca inoportună. Cât șir în hotărârile aces- 
tui nenorocit Guvern Tătărescu! În chestiunea comerțului de devize 
acelaşi lucru; câți miniştri atâtea păreri. Azi a apărut jurnalul Consiliu- 
lui care fixează un nou regim valutar; tot azi a apărut în Universul un 
interviu al lui Dinu Brătianu, în care șeful partidului ia poziție, pe ches- 
tiunea valutară, împotriva şefului Guvernului. Şi o asemenea porcărie 
de Minister e singurul de la suirea Regelui Carol pe Tron, care durează! 

27 noiembrie. — Mi se aduce o circulară a Partidului „Totul pen- 
tru Țară“. Interesant e că nu e semnată de generalul Zizi Cantacuzino, 
şeful nominal al partidului, ci de Zelea Codreanu. Circulara e relativă 
la atitudinea ce trebuie să ia „lumea legionară“ cu privire la ziarul Po- 
runca Vremii. Zelea Codreanu recomandă partizanilor săi să citească 
ziarul dar să primească cu rezervă cele scrise în el, fiindcă afară de 
Dragoș Protopopescu oamenii de la Porunca Vremii sunt prea noi a- 
depţi ai ideologiei gardiste și unii din ei par chiar a fi inspirați de Mi- 
nisterul de Interne. Apoi — și aci e tot interesul acestei circulare — 
Căpitanul scrie textual: „Am observat (în Porunca Vremii) atacuri ne- 
contenite la adresa d-lui Iuliu Maniu. Într-unul din numere se cerea 
Chiar arestarea tuturor maniștilor, aducându-li-se acuzaţia destul de per- 
fidă că atacă Monarhia. 

Pentru respectul adevărului, însă, să se știe de toţi că domnul (sic) 
Maniu, atacă nu pe Rege, ci vâscul din jurul Său, care omoară pe Rege 
și nimicește Monarhia Românească. 

M-am simţit umilit, când pe pagina I eram lăudat eu sau noi, iar 
pe ultima insultat di. Iuliu Maniu. 

Omul acesta pe drept cuvânt poate să ne fiarbă și pe noi în aceeași 
oală în care fierbe Porunca Vremii. Domnul Iuliu Maniu ne este adver- 
sar, dar după dogma legionară nu ne este permis a ne purta fără onoare cu 
nici un adversar. Cum se poartă sau se va purta el cu noi, e treaba lui.“ 

Aceste circulare sunt strict confidenţiale și nu sunt destinate pu- 
blicităţii. Cele reproduse mai sus arată o serioasă evoluţie a Gărzii de 

Fier spre programul lui Maniu, și o îndepărtare de Rege și de anturajul 
său. Ele confirmă cele notate aici cu prilejul vizitei lui Cotigă și cele spu- 
se lui Pangal de Nae Ionescu, care întrebat despre progresele propagandei 
Gărzii în Ardeal, i-a răspuns: „Tot ce merge cu Maniu merge și cu noi“. 

30 noiembrie. — Ieri s-a citit în Cameră, de Goga și în Senat de 
Ioaniţescu, actul de constituire al frontului parlamentar național, com- 
pus din reprezentanții celor două grupări: Partidul Naţional-Creştin și 
Frontul Românesc. În prealabil se citise în Cameră de către Gh. Cuza, 
fiul lui A.C., actul de fuziune între Partidul Naţional Agrar (Goga) şi 
L.A.N.C. (Cuza), fuziune efectuată deja de câteva luni. 

Actul de constituire al frontului parlamentar naţional are cusurul 
— pentru Vaida — că intră în prea multe puncte programatice, stabilite 
toate — din nefericire tot pentru Vaida — în conformitate cu progra- 
mul lui Goga. Când a fuzionat Goga cu Vaida s-a ars Goga şi a câștigat 
Cuza. De pe urma frontului, fie și numai parlamentar, încheiat între ce- 
le două grupări naţionaliste, câștigă Goga și se arde Vaida. 

Îmi aduc aminte de declaraţiile făcute de Vaida în biroul meu, 
cum îmi spunea el că pentru nimic în lume n-ar putea lucra cu Goga fi- 
indcă s-ar colora ca extremist în revendicările naţionaliste, ceea ce nu 
vrea, și câte altele (notate în aceste însemnări). N-au trecut de atunci 
decât câteva luni și iată-l în braţele lui Goga, ale unui Goga și mai ex- 
tremist decât era, căci a căzut și el în braţele lui Cuza. Explicaţia? Sau 
Vaida e zaharisit și nu mai știe ce spune și ce face, sau e o simplă ju- 
cărie în mâinile unor lichele ca D.R. loaniţescu și Tilea. Ştiu precis că 
oamenii serioși din jurul lui Vaida sunt foarte nemulţumiţi. 


— La Curtea de Casaţie a început procesul generalului Cihoski, fos- 
tul ministru de război (Skoda). Alaltăieri a depus mareșalul Prezan care 
a declarat că în 1930 situaţia era extrem de îngrijorătoare, că eram pe 
punctul de a fi atacați de Soviete (se vede că mareșalul sufere de halu- 
cinaţii) şi că ţara trebuia înarmată cu orice preţ și repede. Nu găsește 
prin urmare nici o vină generalului Cihoski, ci acelora care au sistat 
comanda încât s-au pierdut 4 ani pentru înarmarea ţării!. „Să ne fereas- 
că Dumnezeu, a spus mareșalul, ca evenimentele să ne surprindă!“ Și . 
ca încheiere Prezandramă a adăugat: „Parcă o mână diabolică ne-a oprit, 
ne-a întârziat“. 

1 Țara lui Hübsch are norocul lui Schröder, căci nimeni n-a atacat-o şi acum poate 


comanda material mai bun și mai ieftin ca în 1930. Dacă s-ar fi înarmat în 1930 acum 
armamentul ei ar fi demodat. 

„ Universul de azi publică un articol perfid pentru a comenta aceas- 
tă ultimă declaraţie. 

Cel care a fost acuzat în cursul dezbaterilor afacerii Skoda la Ca- 
meră că a sistat comenzile din 1930, a fost generalul Amza. Toată lumea 
ştie că Amza a fost în această privință executorul ordinelor Regelui, 
care l-a băgat în Ministerul Iorga numai ca să zădărnicească contractele 
Skoda pe care el, Regele, le socotea — cu drept cuvânt — oneroase 
Statului. Universul, fără să numească pe Rege (Cenzura veghează) în- 
vârtește comentariile în aşa mod încât „mâna diabolică“ nu numai în 
afacerea Skoda, dar în toate celelalte, apare ca mâna Regelui; mai mult, 
ziarul lui Popeşte dă să se înțeleagă că şi mareșalul Prezan a făcut alu- 
zie tot la Rege, ceea ce e evident exclus. După cum se vede cercul de 
simpatii se tot lărgește în jurul Majestății Sale... 


— Dejunat ieri cu Amin-Fuad numit însărcinat cu afaceri al Egiptu- 
lui și sosit de două zile. L-am cunoscut iarna trecută la Cairo și numele 
lui se află însemnat în Amintirile mele. Era șeful protocolului la Ministe- 
rul de Externe și mai ales unul din proprietarii minunatelor palate pe 
jumătate ruinate din preajma Nilometrului. Amin-Fuad trebuie să fie 
nebun — deși n-are aerul —, altfel nu ar fi încântat că a părăsit Cairo 
ca să vină la Bucureşti! Îmi povesteşte că pregătirile militare pe care 
englezii le-au făcut în Egipt sunt extraordinare. Întregul țărm al mării, 
de la fruntaria Libiei şi până la Port-Said a fost fortificat, s-au săpat 
tranșee și s-au instalat în forturi tunuri grele de 150 şi 305. În deltă și 
de-a lungul Nilului s-au instalat 6 baze aeriene noi înzestrate cu tot di- 
chisul modern. Englezii ar avea 2 200 avioane în Egipt. Evident Amin- 
Fuad exagerează sau se înșală, căci nu pot fi atâtea. Efortul făcut de en- 
glezi în Egipt este însă cert, şi pare a tinde mai departe decât la simple 
măsuri de apărare împotriva italienilor; pare a urmări restabilirea domi- 
naţiei britanice în Mediterană, dominație pe care ultimele evenimente 
au dovedit-o iluzorie. 


— În Grecia, bietul Rege George se zbate între intrigile și ambitiile 
grecoteilor care l-au chemat și ura venizeliștilor. Dacă pornește cu stân- 
gul e pierdut. Zilele acestea se va vedea dacă poate face ceva, cu prile- 
jul constituirii noului Guvern. 


— Ministerul Laval a obţinut două voturi de încredere, la două zile 
distanță, unul asupra priorităţii discuţiilor financiare, cerută de el, altul 
asupra politicii financiare a Guvernului însuși. Mai rămâne un hop de 

sărit săptămâna ce vine — hopul discuţiilor asupra dizolvării ligilor de 
dreapta. 

3 decembrie. — Titulescu a fost azi la mine. E un acrobat fără pe- 
reche. Faţă de ostilitatea opiniei noastre publice, nu numai că a dat îna- 
poi cu chestiunea pactului cu Rusia, dar a răsturnat toate, câte au fost şi 
câte sunt, ca să iasă tot el pe deasupra basma curată. După ultima lui 
versiune n-a fost niciodată vorba de autorizarea muscalilor să treacă 
prin România. „Când am întrebat astă-vară pe Litvinov de ce n-am în- 
cheia și noi un pact de asistență — fără nici o clauză de trecere prin te- 
ritoriul nostru — muscalul m-a întrebat dacă semnând noi pactul, și Fran- 
ta, într-un caz dat n-ar veni în ajutorul Rusiei, am veni noi? I-am răs- 
puns: firește că nu, cum să mă pomenesc eu într-un lagăr și Franţa în 
altul! Pactul de asistenţă pe care-l propuneam eu era numai un corolar, 
o urmare a pactului franco-rus, și nu trebuia să joace decât ca o anexă a 
acestuia. Litvinov mi-a spus atunci că era mai bine să așteptăm ratifi- 
carea pactului franco-rus. L-am întrebat dacă nu era dispus să încheiem 
pactul nostru, cu rezerva ratificării celui francez. N-a vrut. Atât de zo- 
riți au fost ruşii să obțină dreptul de a trece cu forţele lor prin ţara noas- 
tră, drept pe care nu l-au cerut niciodată! Acum în urmă la Geneva, 
vorbind cu el de acuzaţiile care mi se aduceau în ţară, mi-a întins o 
hartă pe masă şi mi-a demonstrat că rușii ar trebui să fie nebuni, într-un 
caz de conflict cu Germania să întindă un maţ de trupe până la Pra- 
ga(!), la o enormă distanță de bazele lor, trecând printr-o ţară ca Româ- 
nia fără drumuri de fier nici şosele în direcţia unui asemenea curent de 
mișcări. În cazul unui conflict cu Germania, Rusia trebuie să socoteas- 
că două ipoteze: sau Polonia merge cu ea sau contra ei. În primul caz 
forțele ruseşti se vor uni cu cele poloneze și vor ataca Germania prin 
Polonia — în al doilea caz, armata rusă va aștepta pe inamic pe poziţi- 
ile ei, căci soldaţii ruși se vor bate mult mai bine ca să-și apere ţara, și 
tactica lui Kutuzov mai e valabilă azi. Tot ce ar putea face Rusia pentru 
Cehoslovacia, dacă ar fi atacați de nemți, ar fi să le trimită avioane — 
dar pentru aceasta nu au nevoie de nici un pact cu noi. Francezii vor 
ratifica pactul de asistenţă cu rușii. Dar Litvinov se lasă greu cu noi, 
acum. Eu aș vrea să încheiem şi noi un pact cu ei, nu că am cine știe ce 
încredere într-un asemenea pact, dar tot e mai bun ca nimic. I-am spus 
lui Litvinov, că de negociat l-am negocia repede, va fi identic cu cel 
francez — pe care tot eu l-am negociati— cu o singură deosebire: al 
francezilor e numai contra nemților, eu nu primesc contra unui singur, 


1 Dovadă de megalomanie! 

pactele mele nu pot fi îndreptate împotriva cuiva, ele trebuie să fie o asi- 
gurare împotriva pericolului de agresiune, prin urmare trebuie să joace 
împotriva tuturor, oricare ar fi agresorul. Nu vreau pact împotriva Ger- 
maniei! Dacă aş încheia unul cu Rusia, m-aș duce apoi la Berlin şi aş 
propune să închei şi cu dânsa un pact de asistenţă, tot împotriva tuturor, 
şi în acești toţi ar intra și Rusia, dacă ne-ar ataca!“ 

Titulescu îmi mărturisește apoi că nu ştie ce să facă cu Camera. 
Ar vrea să meargă să răspundă lui Brătianu (Gh.) care e sincer dar naiv 
și s-a făcut instrumentul Poloniei, dar e frică fiindcă nu poate spune tot. 
Poate vorbi de trecut, dar nu de viitor. Dar totuşi trebuie să vorbească 
fiindcă nu poate rămâne cu acuzarea care i s-a adus. 

Nu știe ce să facă cu Geneva, dacă să se ducă sau nu la 12 decem- 
brie acolo. „Bieţii italieni! Sunt nişte copii, mă! Eu îi iubesc și am făcut 
la Geneva tot ce am putut pentru ei. Laval n-a făcut nimic pentru ei în 
comparaţie cu ce am făcut eul, fiindcă el nu pricepe nimic. Îşi bătea joc 
de sancţiunile economice! Italienii nu vor putea să exporte gorgonzola 
și Chianti zicea el, și atâta tot! Nu-și da seamă de gravitatea situaţiei, 
fiindcă nu cunoaște nimic. Nici Mussolini! Am citit telegrama dispera- 
tă de la Roma prin care Ducele implora pe Laval să-i evite sancțiunile 
militare și primea, parcă cu indiferență, pe cele economice! Eu le-am 
spus că sancţiunile economice vor fi mai teribile decât ar fi putut, poa- 
te, să fie cele militare, fiindcă acţiunea lor era mai sigură. N-au vrut să 
mă creadă?. 

E mai mult ca sigur că embargo-ul asupra petrolului se va înfiinţa. 
Telegramele pe care le-am primit de la Davila nu lasă nici o îndoială 
asupra hotărârii Americii, iar Comnen îmi telegrafiază de la Berlin că 
hotărârea Americii a făcut o adâncă impresie asupra Guvernului ger- 
man. Se va înfiinţa, dar nu ar fi nevoie. Italia nu mai poate cumpăra pe- 
trol, fiindcă nu mai are cu ce. Liretta, nu o mai vrea nimeni — dacă și 
noi am ajuns creditori pentru sute de milioane de lirete! — iar devize 
nu mai au. Au fost la mine timp de patru ceasuri Sola, cei de la Finanţe 
și cei de la Industrie. Noi am vrea să le vindem cât de mult petrol cât 
mai e vreme. Vom fi cei din urmă care vom sista trimiterile de petrol în 
Italia, dar dacă toată lumea va primi această înăsprire a sancţiunilor, va 
trebui să o primim și noi. Cât mai putem, să le dăm. Ştii ce condiţii de 
plată ne-au oferit: o treime în devize libere, o treime în camioane Fiat 
(transportate prin Viena unde s-ar camufla în austriace) şi ultima trei- 


1 Altă dovadă de megalomanie. 
2 O a treia dovadă de megalomanie. 

me garantată cu blocuri aur depuse la Roma (marcate cu pecetea noas- 
tră) dar lichidată în lire italiene după expirarea războiului (aceasta este 
metoda generală pe care au adoptat-o pentru utilizarea aurului adunat 
prin contribuţiile particulare). Cu toată bunăvoința, cum să primim? 
Mă, îmi pare rău de italieni şi de Mussolini dar se curăță. Să ştii că tot 
ce spune de englezi, de politica lor împotriva italienilor, de frica lor de 
o ameninţare viitoare împotriva Sudanului, e fals. În realitate Guvernul 
englez făce o repetiție cu Societatea Naţiunilor spre a se asigura de 
funcționarea ei. Frica Guvernului englez e una singură: Hitler şi Ger- 
mania. Poporul englez are simpatii pentru nemți, Familia Regală nu mai 
vorbesc, Guvernul însă n-are nici o simpatie pentru actualul regim 
german și se teme de el. Îmi pare rău de italieni, dar să ştii că dacă Societa- 
tea Naţiunilor câștigă partida avem pace timp de o generaţie, cel puţin“. 

Vorbind de reurcarea Regelui George pe Tronul Greciei, Titules- 
cu îmi povesteşte că în iunie a stat într-o zi de la ora 2 la ora 7 de vorbă 
cu el la Brown's hotel — iar a doua zi a avut o lungă conversaţie cu 
Principesa Elena. Încep să pricep pentru ce Regele nostru nu-l mai iu- 
beşte pe amicul Titulescu. Regele George i-ar fi spus mult bine de mi- 
ne. Să n-o afle Regele Carol! 

Înainte de a mă părăsi, Titulescu ca să-mi dovedească dragostea 
lui pentru italieni, îmi povestește că după ce a aflat că strada Romania 
din Roma a fost botezată Austro-Ungaria (?)! Guvernul nostru voia să 
schimbe în Matteoti numele străzii Mussolini, și că numai el a împie- 
dicat prostia. l 

6 decembrie. — Legația Italiei a dezmințit ieri, printr-un comuni- 
cat, ştirea publicată despre schimbarea numelui străzii „Romania“ din 
Roma. 

Ziua de ieri a fost o zi de mare tevatură, dar nu din cauza asta. Pe 
la ora 2 a venit Şoneriu la mine să-mi anunțe demisia Guvernului. Ve- 
nea de la Franasovici, unde telefoanele zbârnâiau și toată lumea pier- 
duse capul. Cauza: un memoriu al lui Dinu Brătianu, remis ieri dimi- 
neață Majestății Sale Regelui și intitulat: De ce nu mai pot avea încre- 
dere în dl. Tătărescu. De la deschiderea Camerelor, Dinu își pregătea 
bomba. La consfătuirea de la el acasă, la care au participat, acum 10 
zile toți membrii Guvernului s-au putut constata deja divergenţele din- 
tre ambele tabere. Cei din jurul lui Dinu au întețit campania în ultimele 


1 La Roma s-au schimbat numele la toate străzile care purtau pe al ţărilor sancţ- 
niste, sau pe al capitalelor. Cea mai nostimă schimbare a fost aceea din viale della 
Marna, în viale degli Italiani della Marna! 

zile. Alaltăieri, Bébé Brătianu și Cipăianu făceau propagandă în culoa- 
rele Camerei, împotriva lui Tătărescu, în ochii tuturor: „până acum am 
stat cu acul în mână și am cusut; de acum înainte iau și eu cuțitul și 
spintec“. Amicii lui Tătărescu, pe de altă parte, spuneau cui voia să au- 
dă, „că nu mai merge așa“ și că vor începe ei ofensiva cerând alegerea 
lui Guţă ca vicepreședinte al partidului, și în plus, înființarea unui co- 
mitet de direcţie pe lângă Brătianu, comitet compus bineînţeles din pri- 
etenii lor. Așa stau taberele, faţă în față, când iată că nenea Dinu și-a 
aruncat bomba. Memoriul lui, din care a trimis un exemplar și lui Tătă- 
rescu, dă trei motive pentru care șeful retrage Guvernului încrederea sa: 
1) politica economică și valutară, 2) soluţiile sau mai bine zis lipsa de 
soluţii date problemei armamentului, 3) antagonismul între doctrina şi 
programul liberal pe de o parte şi anumite legiferări şi proiecte de legi- 
ferări pe de alta (starea de asediu, cenzura, legea presei etc.) 

Tătărescu a încercat să pareze lovitura și a cerut să vadă pe Rege. 
Acesta a răspuns că nu-l poate primi. Până la demisie nu era decât un 
pas. Pentru nimic în lume n-ar fi vrut Tătărescu să apară ca dat afară de 
Dinu Brătianu. De aci afolarea. Totuși, la amiazi Guvernul era căzut. 
L-a salvat după-amiază Franasovici, pe care Regele l-a primit şi care a 
izbutit să scape miza. Tătărescu convocase majorităţile la ora 6 la Pre- 
ședinție — pentru toate eventualităţile. În loc să-și anunțe demisia, le-a 
vorbit iarăşi de sus și fără să pronunţe numele lui Brătianu, a declarat 
că e pregătit şi pentru pace și pentru război. Totuşi din discursul lui 
reiese că nu speră să mențină Guvernul decât până după sărbători. 
Majorităţile s-au declarat solidare cu el, chiar Săveanu și mai ales Di- 
mitriu (în numele Senatului) au laçat pe Dinu și au făcut zid în jurul lui 
Tătărescu. Blidul cu linte. Dar să vedem ce va fi la opoziţie. 

Baraca pare că se va mai ţine în picioare. Dar cine ştie? Îi stă în 
cale azi și Dinu Brătianu, poate mâine să se mai ridice și altcineva. Pâ- 
nă atunci, oamenii fură, fură de sting pământul. Când au venit la Gu- 
vern Viitorul datora în cont curent 17 milioane la Banca Românească. 
Astăzi, și-a clădit un imobil pe strada Academiei. 

8 decembrie. — Guvernul Laval, care scăpase acum opt zile din 
ghearele stângii printr-un vot de încredere în politica financiară, a scă- 
pat și de căderea care se prevedea pe chestiunea dizolvării ligilor. A 
scăpat printr-o manevră care a păcălit nu numai democraţia integrală 
franceză, dar încă, dacă judecăm după ziarele lor, și democraţiile din 
celelalte ţări. Abia începuseră dezbaterile, care se anunțau furtunoase, 
di. Ybarnegaray reprezentant al Ligii „Croix de Feu“ s-a urcat la tri- 

bună și a spus că nu dizolvarea ligilor trebuie urmărită, ci dezarmarea 
lor; totodată a declarat solemn că este autorizat de conducerea „Cruci- 
lor de Foc“ să aducă la cunoștința Camerei, că această formaţiune, într-un 
spirit de pacificare şi pentru a evita războiul civil, a hotărât să se dezar- 
meze fără să mai aştepte o lege care să o silească la aceasta. Mare sen- 
zaţie! Aplauze, ovaţii, la centru și la dreapta. Un reprezentant al Fron- 
tului popular se urcă şi el la tribună și face declaraţii identice. Aplauze 
din nou, entuziasm, înfrățire! Laval se ridică şi roagă, profitând de în- 
suflețirea generală, să se închidă discuţia şi să se voteze imediat legile 
propuse de Guvern. Acceptat. S-a ridicat şedinţa, s-au redactat legile și 
s-au votat în ședința de aseară. S-a votat că vor putea fi dizolvate ligile 
armate, sau care vor înfățișa o organizaţie paramilitară purtând în pu- 
blic şi în întruniri însemne speciale sau uniforme. „Crucile de Foc“ re- 
nunţând la toate acestea (pentru moment!) înainte de votarea legii, nu 
vor putea fi dizolvate — și doar atâta voiau ele! Fără abila manevră pe 
care au pus-o la cale (şi la care s-a asociat și Frontul popular la nevoie, 
ca să beneficieze de aceleași avantaje), Camera ar fi votat desigur pur 
și simplu dizolvarea tuturor ligilor. Comedia înfrăţirii, cu care dreapta 
a minţit stânga a salvat şi pe Laval, care cerând un vot de încredere, a 
obţinut o majoritate de vreo 140 de glasuri. Ce e nostim, e că Adivor de 
aseară exultă și preamăreşte triumful democraţiei franceze! 


— Mussolini a ţinut ieri la Cameră, unde a fost lung ovaţionat, un 
discurs plin de demnitate și de măsură. Italia nu va da îndărăt. 

9 decembrie. — Trăim într-o stare de adevărată psihoză naţiona- 
listo-antisemită. Parcă n-ar mai fi nici o altă problemă de rezolvat, lu- 
mea s-a împărţit în două: de o parte mâncătorii de ovrei și exaltatorii 
rasismului cu toţi șmecherii lor, speculatori ai tuturor formulelor mai 
mult sau mai puţin idioate — de alta, ceilalţi, în dosul baricadelor de- 
mocraţiei integrale, pe jumătate prăbușite, fâlfâind steagul tuturor pă- 
cătoșilor. Milioane de plugari au ajuns în sapă de lemn, pământul nu-și 
mai hrănește omul, comerţul şi industria au ajuns la faliment, moneda 
țării nu mai face cinci parale și Statul e aproape mofluz — dar cine se 
preocupă de asemenea probleme! Dl. Goga și dl. Cuza, împerecheaţi 
sau nu, numerus valahicus sau numerus clausus, dl. Vaida şi „frontul 
românesc“ iată chestiunea care frământă pușlamalele de la orașe și — 
din nefericire — 80% din tineretul nostru universitar. Sentimental vor- 
bind, cine nu e antisemit în ţara noastră. Cine iubeşte pe ovrei? Dar mă 
rog care e soluţia domnilor antisemiţi, admițând în absurd că n-am 

avea altceva mai bun de făcut decât să ne ocupăm de raporturile dintre 
jidani și creştini? Să ieși pe stradă și să strigi cu Cuza „zos zidanii!“ 
sau să iei bieţi oameni inofensivi la bătaie, cum obișnuiesc studenţii 
noștri, nu e o soluţie. Avem prea mulți ovrei în ţara noastră, desigur, 
dar mă rog, reţeta ca să scăpăm de ei? 

Teoria lui numerus valahicus e apolitică. Se zice că faţă de coefi- 
cientul lot etnic sunt prea mulţi evrei în barouri și printre medici. Se 
poate dar n-avem nici unul în armată, în magistratură, în diplomaţie, în 
învățământ, în funcţiile administrative. Numerus valahicus? Foarte bine, 
dar atunci ar trebui să deschidem toate aceste cariere unui însemnat 
număr de evrei. Cred că e mai bine să-i lăsăm printre avocaţi și printre 
medici, fie și în număr mai mare decât ar avea dreptul, şi să ne rezer- 
văm carierele cu directă înrâurire asupra vieţii de Stat. 


— Bine, rău, trebuie să constatăm că psihoza există, și că la oraşe a 
cuprins lume multă. Ieri Bucureştii au dat, cu prilejul alegerilor de la 
barou, o mică reprezentaţie de război civil. Consiliul baroului cu de- 
canul Petrovici (Iorgu) în cap și-a dat acum câteva săptămâni demisia 
din cauza unui conflict provocat tot de curentele naţionaliste, dar și de 
intrigile lui Istrate Micescu, avocat de mare talent, om inteligent şi cu 
vastă cultură, dar lipsit de caracter și de orice scrupule. Ieri urma să se 
aleagă un nou consiliu și un nou decan. Istrate Micescu, în fruntea unei 
adunături de mediocrităţi, şi-a pus candidatura pe baza unui program 
naţionalist la extrem care merge până la excluderea evreilor din barou. 
Impotriva lui s-a pus altă listă, cu ce avea baroul mai bun și cu Grigore 
lunian în cap pentru demnitatea de decan. Toţi studenţii şi toate haima- 
nalele au fost mobilizați ieri dimineaţă și cetelor astfel recrutate s-a dat 
în primire fiecare intrare a Palatului de Justiţie. Deși un cordon de jan- 
darmi și de soldaţi făceau și ei „ordine“ la fiecare intrare, studenții nu 
lăsau pe nimeni să intre până nu se legitima. Dacă era evreu, sau noto- 
riu partizan al listei lunian (cazul Solomonescu, Trancu-lași etc.) nu 
era lăsat să treacă, și dacă protesta, bătut măr. De la Palatul de Justiţie 
vexaţiunile și bătăile s-au întins în toate împrejurimile şi geamuri și 
capete sparte au fost până pe Dudești. În interiorul Palatului, potrivni- 
cii listei Micescu erau reperați și dați afară în ghionturi. Vădit, armata, 
soldaţi şi ofiţeri, erau de partea tulburătorilor liniștii publice. După ne- 
încetatele reclamaţii ale lui lunian a venit la faţa locului și Titeanu, 
subsecretar la Interne însărcinat cu poliţia. S-a plimbat printre agitatori 
şi le-a spus: „Fiţi şi voi mai levenţi, bateţi opt și daţi drumul la doi înă- 

untru!“ A venit și Inculeţ, ministrul de interne, care făcea pe niznaiul, 
circula printre studenţi repetând: „Nu știu de ce am fost chemat, pe aici 
domnește ordinea!“ Vreo 200 de avocaţi evrei se adunaseră la poalele 
Dealului Mitropoliei şi se pregăteau să vină in corpore la Palatul de 
Justiţie să voteze. Cum au aflat studenţii s-au repezit pe ei, i-au bătut 
măr și au spart toate geamurile avocatului Nachtigall, unde credeau ei 
că se instalase postul de comandă al evreilor. 

De fapt, mai toţi evreii și o bună parte a creştinilor care susțineau 
lista lunian n-au putut vota. Excesele și bătăile n-au încetat decât seara 
târziu. Cum era de așteptat izbânda lui Micescu a fost covârşitoare: 990 
de voturi contra vreo 250 lui lunian. Numai că n-a fost alegere, ci răz- 
boi civil, și toată vina o poartă Guvernul care putea împiedica, și n-a 
împiedicat nimic. 

Mișcări ca cele astfel provocate de cuziști, de Frontul Românesc 
şi de „Totul pentru Țară“, cât timp nu sunt destul de puternice ca să răs- 
toarne regimul și destul de organizate ca să instaleze altul mai bun în . 
loc — sunt condamnabile, fiindcă nu fac decât să tulbure ordinea și liniștea. 

10 decembrie. — Mă așteptam ca ieri la Cameră să fie tămbălău 
mare. N-a fost însă nimic. O interpelare, cu caracter mai mult generala 
lui Armand Călinescu, asupra aplicării legii apărării Statului votată 
după asasinarea lui Duca, interpelare rămasă fără răspuns şi fără ecou. 
lunian capul listei bătute, duminică, nici n-a fost la Cameră. La Senat, 
a interpelat Vasile Rădulescu-Mehedinţi, şi a răspuns... Oanea. 

La Cameră, după anunţul interpelării lui Călinescu, care a ţinut 
câteva minute, a urmat discuţia la Adresă cu discursul lui Goga. Lung 
şi banal. A avut însă ieșiri reușite împotriva Partidului Naţional-Ţă- 
rănist și a lui Mihalache. 

— La Paris, Laval şi Hoare s-au pus de acord asupra unor propuneri 
acceptabile de pace, de făcut italienilor. 

11 decembrie. — La Cameră, Frontul Naţional şi Partidul Na- 
tional-Țărănesc sunt încărcate cu electricitate de semn contrar. Din 
când în când trăznește între ele. Alaltăieri, luni, după copioase și trivi- 
ale înjurături, deputatul goghist Ianculescu — un escroc— a tras o pal- 
mă deputatului național- -țărănist Aurel Dobrescu — alt escroc. Depu- 
tatul Robu, escroc și el dar cuzist, a amenințat și era să pleznească pe 
d-rul Lupu, al patrulea... deputat. Trimiși înaintea comisiei de disci- 
plină aceasta a hotărât diverse penalităţi împotriva lui Ianculescu și a 
lui Robu. Puse la vot ieri în ședința plenară, concluziile raportorului 

comisie n-au întrunit majoritatea necesară, şi amândouă voturile au 
rămas nule. Majoritatea s-a împărţit: pe când prietenii lui Dinu Bră- 
tianu și grupul H, cu Iamandi în frunte, au votat pentru sancțiuni (adică 
contra deputaţilor naționaliști) — Inculeţ şi Valer Pop îşi împingeau pe 
ai lor la vot contra sancţiunilor (adică pentru Frontul Naţional). De aici 
mare scandal în sânul Partidului Liberal, amenințări, răfuieli şi tot felul 
de vorbe urâte. Astăzi (scriu aceste rânduri înainte de amiază) cu prile- 
jul reluării voturilor nule de ieri, se va vedea dacă s-au împăcat lucru- 
rile peste noapte şi azi-dimineaţă. 


— Blumenfeld, care ca toţi ovreii după evenimentele de duminică a 
devenit foarte antiguvernamental, vine să-mi spună foarte plictisit că, 
după ce timp de 15 zile Tătărescu a fost cu nasul la pământ, acum iar a 
ridicat capul. Pare că iar s-au împăcat lucrurile cu Vodă. Şi cutra de 
Blumenfeld îmi povesteşte ce i-a spus Victor Antonescu, o altă cutră. 
În audiența acestuia de lucru din săptămâna trecută, gloriosul nostru 
ministru de finanţe! vorbind cu Regele despre noile resurse trebuin- 
cioase în vederea armamentului i-a exprimat părerea că un Guvern 
ajuns la sfârşitul carierei lui nu mai avea cădere să propună noi im- 
pozite. Regele a tăcut, și n-a obiectat nimic. De unde Antonescu a de- 
dus că soarta Guvernului era într-adevăr pecetluită. Alaltăieri, fiind din 
nou în audienţă de lucru, Regele l-a întrebat pe ce baze contează să sta- 
bilească noul buget. Cam mirat, Antonescu a răspuns că nu vede cum 
s-ar putea îndepărta, fie 'el fie altul, de la normele actualului buget. 
„Da, a replicat Regele, te rog să rămâi pe bazele actualului buget şi să 
dai toată atenţia d-tale echilibrării cheltuielilor cu veniturile — vreau să 
nu ne mai îndepărtăm de la principiul bugetelor echilibrate.“ Apoi i-a 
lăudat tal-nesam pe Costăchescu. Antonescu a dedus din vorbele 
Regelui: 1) că Guvernul actual va mai merge cel puţin până la sfârșitul 
anului bugetar; 2) că după Tătărescu va fi chemat Costăchescu să con- 
stituie noul Minister. Cu drăguţul nostru de Rege toate sunt posibile — 
afară de un lucru cuminte. Dar pentru a trage o concluzie din cele po- 
vestite de Blumenfeld ar trebui mai întâi să se ştie: 1) care din Anto- 
nescu și Blumenfeld e mai mincinos și 2) care din Carol, Antonescu şi 
Blumenfeld, e mai şmecher. 

12 decembrie. — Ieri dimineață a avut loc o lungă întrevedere 
între Dinu Brătianu și Tătărescu: șeful partidului şi primul ministru s-au 


! Multe minuni a vrut să facă Regele în țară, dar una singură a izbutit s-o facă, şi 
anume din prostul de Victor Antonescu, zis şi „lată rău“, un mare ministru de finanţe. 

împăcat iarăşi. Pentru câte zile? În ajun trebuia să aibă loc o şedinţă cu 
toţi miniştrii la nenea Dinu: ea a fost contramandată, fiindcă şeful scui- 
pa foc şi flăcări. Comunicatul dat presei pentru a vesti împăcarea e ca- 
raghios: 

„În ultimele zile s-a pornit o nouă ofensivă de știri false şi tenden- 
țioase în privința raporturilor dintre Guvern şi conducerea Partidului 
Naţional Liberal. Această ofensivă a găsit un pretext în ultima consfă- 
tuire a majorităţilor parlamentare şi în declaraţiile făcute de dl. prim- 
ministru la acea consfătuire. (Ba bine că nu!) 


Primul ministru înțelegând preocupările șefului partidului şi ți- 
nând seamă de sugestiile formulate în consfătuirea ministerială ce a 
avut loc, s-a pus de acord cu di. Dinu Brătianu asupra programului de 
înzestrare a armatei și a tot ce este necesar pentru apărarea ţării.“ 

Dar asupra restului? Rămâne să se certe mai înainte? 


— Zâzania dintre cei doi conducători al liberalilor abia potolită, pare 
că o nouă răsmeriţă se desenează în partid. Evenimentele de duminică 
dovedind aproape complicitate între agenţii d-lor Tătărescu-Inculeţ şi 
huliganii lui Cuza, Victor Iamandi care personifică cu prietenii săi 
(grupul H) ideea de desființare a extremei drepte (moștenirea, și toto- 
dată răzbunarea lui Duca) au schimbat cu totul macazul, s-au apropiat 
de Dinu Brătianu, sunt gata să se împace chiar cu George Brătianu nu- 
mai să curețe pe Tătărescu. Chiar dacă răzmerița n-ar merge până aco- 
lo, e sigur că o totală dezorientare a cuprins Partidul Liberal. 

Aceeaşi dezorientare se observă și în celelalte partide. Pe rând, 
naţional-țărăniștii, Frontul Naţional (Goga-Vaida), averescanii și chiar 
liberalii îmi trimit emisari cerându-mi colaborare — dovada cea mai 
bună că nu se simt stăpâni pe situaţie. 


— Ştirea pe care mi-a âdus-o Blumenfeld, pe care mi-a confirmat-o 
Măcărescu, despre reînscrierea lui Ghiţă Mironescu în Partidul Natio- 
nal-Ţărănesc este inexactă. Blumenfeld mergea până a spune că sceri- 
soarea de reînscriere a lui Mironescu va fi remisă sâmbătă lui Mihala- 
che. Totul este de domeniul fanteziei. Pangal a văzut aseară pe Mirones- 
cu, nici vorbă de reînscriere. Deşi nu s-a deschis de tot lui Pangal, 
Ghiţă stă vizibil pe terenul planului informatorului meu secret, gata să 
se devoteze pentru formarea unui Guvern de destindere. Faţă de Pangal 

s-a arătat plin de interes numai pentru mine şi Iunian! A mai spus ui 
Pangal că Guvernul va cădea — crede el — pe la sfârșitul lui ianuarie, 
pe chestiunile economice. Toate rodomontadele Guvernului au bază 
serioasă. Parisul ar cădea la înțelegere asupra părților dacă ar avea 
încredere că Guvernul se va ţine de cuvânt. Problema pe care o dezbat 
creditorii noștri la Paris nu e atât o chestiune de cifre cât una de încre- 
dere. Parisul a cerut garanţia lui Titulescu (?!) că Guvernul își va res- 
pecta angajamentele. Politicos dar ferm, Titulescu a refuzat garanţia 
cerută. Un Guvern serios, compus din oameni cumsecade ar putea reuşi 
foarte repede să se înţeleagă cu Parisul. Mironescu a mai mărturisit lui 
Pangal că Titulescu i-a propus să formeze el, Mironescu, viitorul Mi- 
nister. La întrebarea lui Pangal: „dar poate că ar vrea Titulescu să-l for- 
meze?“ moș Ghiţă a răspuns răspicat: „nu, nu, nu vrea în ruptul capului 
să-și ia beleaua pe cap!“ Mironescu pleacă luni la Paris şi se va înapoia 


în ţară în primele zile ale lui ianuarie — dacă nu va fi nevoie mai devreme. 


14 decembrie. — Ziarele de azi-dimineaţă publică textul propu- 
nerilor de pace Hoare-Laval. La Geneva, comitetul de 18 convocat pen- 
tru a întinde sancţiunile și la petrol, și-a amânat şedinţele până miercuri 
în speranţa că până atunci va fi cunoscut şi răspunsul Italiei la zisele 
propuneri. Englezii au dezlănţuit în același timp în-presa engleză, în 
Camera Comunelor şi în ţările vasale ca Danemarca, Norvegia etc. o 
furioasă campanie împotriva oricărei concesii față de Italia: se cere 
până şi capul lui Hoare și retragerea ultimelor propuneri pentru împă- 
carea conflictului italo-abisinian. Evident, toate acestea sunt presiuni 
asupra Italiei. Inutile, căci Mussolini nu va primi să dea înapoi. Ori i se 
propune ceva serios, ori războiul va continua. 


— Ieri la Cameră — şi apoi la Senat — Titulescu a citit o peltea 
drept răspuns la întrebarea pusă de G. Brătianu cu privire la tratatul de 
asistenţă ce se negociază cu Rusia Sovietică. Toată șleahta de puturoşi 
fără care Titulescu nu se mișcă, de la Tabacovici până la Pella (Cur) 
trecând prin toţi Vişoienii și Nenișorii, împănau tribunele ticsite al 
Camerei. i 


— Universul duce o campanie feroce, de câtăva vreme împotriva lui 
Titeanu, gelatinosul subsecretar de Stat de la Interne. Că e un escroc, 
că şi-a cumpărat o casă, o moșie și a umplut județul Romanați cu danii- 
le lui, o știau toţi; azi am aflat că se mai ţine și cu una din fetele lui Ste- 
lian Popescu! Ca Saturn, Popeștele își mănâncă copiii. 

— Gentlemanul Blumenfeld a venit şi azi să mă piseze cu ideea unei 
colaborări cu partidul domnului Mihalache. Alaltăieri două ore Măcă- 
rescu, azi două ore Blumenfeld — la mare ananghie trebuie să fie 
democraţia integrală! e 

15 decembrie. — Massarik şi-a dat ieri demisia din Președinția 
Republicii Cehoslovace. A convocat la castelul Lana pe Malipetr, pri- 
mul ministru și pe președinții Camerei și Senatului și în faţa lor a pus 
pe şeful Cancelariei lui să citească scrisoarea sa de demisie. Recoman- 
dă Cehoslovaciei să urmeze politica întronată sub dânsul, și pe Beneș 
ca succesor. Malipetr şi cei doi președinți au spus fiecare câteva cuvin- 
te prin care au preamărit pe Massarik, omul ce „a binemeritat de la Pa- 
trie“. Alegerea succesorului va avea loc miercuri 18 decembrie; Guver- 
nul va propune o lege prin care se vor menține lui Massarik emolumen- 
tele sale şi dreptul de a locui la castelul Lana până la moarte. Demisia 
lui Massarik, pe care Titulescu mi-a anunțat-o ca iminentă din febru- 
ariel trecut, nu s-a desăvârşit decât după 10 luni, deşi starea bătrânului 
ar fi cerut-o de atunci. Explicaţia ne-o dau știrile din Praga, care spun 
că înţelegerea între partide nu e deplină pentru alegerea lui Beneș. Pro- 
babil că Beneș va fi ales, dar nu cu unanimitate — cum ar fi vrut — şi 
cu scârțâituri. Se vede că operaţia a fost amânată pentru a permite șme- 
cherilor politici să se pună de acord. Vom vedea miercuri şi în zilele 
următoare dacă previziunile lui Titulescu se vor îndeplini, și cu Beneş 
și cu Krofta. 


— Tătărescu a citit ieri la Cameră un lung expozeu, ca răspuns al 
Guvernului la atacurile opoziţiei cu prilejul discuţiei la Adresă. O lun- 
gă poliloghie în care se înșiră, cu cifre, înfăptuirile Guvernului în răs- 
timpul de doi ani de când Partidul Liberal are sub a sa oblăduire propă- 
şirea țării româneşti. De la început până la sfârșit, expozeul nu conţine 
decât minciuni. Şi încheie prin obrăznicii. Cel mai rușinos Guvern din 
câte a avut România de la 1866 încoace nu-și putea sfârși cariera decât 
cu un fals în acte publice. 


— Ieri seară la balul Jockey-Clubului, Scanavi a venit să-mi spună 
că avea o misiune de îndeplinit pe lângă mine din partea Reginei Elisa- 
beta. Regina n-a încetat să docănească pe Regele Carol în sensul celor 


1 Vezi însemnările din 9 februarie 1935. 

spuse de mine!. Mai ales acum în urmă cu prilejul petrecerii Regelui la 
Banloc, castelul Reginei din Banat. Crede că a obţinut deja un frumos 
rezultat, dar mai trebuie lucrat fiindcă sunt alţi oameni politici care 
lucrează împotriva vederilor mele prin Lupeasca. Regina vrea să fie 
totdeauna pusă la punct și dorește din acest motiv să mă vadă cât de 
des. Sunt singurul om politic — spune Scanavi — pentru care Regina 
Elisabeta are prietenie, și prietenie sinceră. Am rugat pe Scanavi să 
prezinte Reginei odată cu omagiile mele, mulțumiri recunoscătoare și 
să-i spună că sunt la dispoziţia ei: n-are decât să mă cheme şi voi fi 
foarte fericit să merg să o văd. Scanavi mi-a mai povestit multe, pare 
furios (şi prin simpatie trebuie să fie furioasă și Elisabeta) împotriva 
Lupeascăi și a bandei ei. Mi-a înjurat de l-a spurcat pe Auschnit și a lău- 
dat pe Kaufmann. „Dar o să vadă pe dracul?, Auschnitt: i-au pus seches- 
tru pe tot ce are afară din ţară, pentru 35 milioane franci pe care îi dato- 
rește la Viena! Păcat însă că porcul ală de Mitiţă Constantinescu perse- 
cută așa pe Kaufmann“. 

Scanavi m-a întrebat la sfârșit dacă sunt foarte prieten cu Prinţul 
de Hohenzollern. I-am spus că abia îl cunoșteam. „Curios — a încheiat 
el — d-ta n-ai un avocat mai bun pe lângă Regele. A ajutat mult pe 
Regina Elisabeta în acţiunea ei!“ De unde sare iepurele! 


— Am primit azi vizita informatorului meu secret, care nu se mai ară- 
tase de mult. Să-l ascultăm, cu un grăunte de răbdare și cu altul de in- 
dulgenţă: „Regele n-a schimbat nimic din planurile sale. E definitiv 
hotărât: 1) să o sfârșească cu liberalii și 2) să formeze un Minister pro- 
vizoriu de alegeri cu Mironescu în frunte. 

Tătărescu a dat din nou demisia sa Regelui lunea trecută, după con- 
flictul cu Dinu Brătianu și cu Costinescu. Regele l-a rugat însă să mai 
stea. Cauza pentru care Regele a amânat de mai multe ori schimbarea 
Guvernului trebuie căutată în afară de graniţă. Regele vrea cu tot dina- 
dinsul să înzestreze armata cu artilerie grea și mai ales să motorizeze 
câteva divizii, în frunte cu Divizia Gărzii. Motorizare și artilerie grea 
nu se pot însă realiza fără concursul străinătății. Francezii, cu care se 
tratează, pun condiţii foarte grele (garanţii, transferul plăţilor pentru elec- 
trificarea liniei Câmpina-Braşov etc.). Se pare că Skoda face propuneri 
mai bune. Regele vrea ca liberalii să termine aceste negocieri pentru 


! Vezi însemnările din 7 aprilie 1935. 
2 L-a văzut, dar 5 ani mai târziu! 

armament, tocmai fiindcă se teme că se vor termina negativ. Să nu zică 
apoi că dacă ar fi fost ei la putere le-ar fi dus la bun sfârşit şi să nu se han- 
dicapeze noul Guvern cu un eşec chiar de la început. Regele vrea chiar 
să trimită pe Tătărescu la Paris, ca să-și frângă gâtul. 

Toate aceste întârzieri nu ne vor duce însă decât până după sărbă- 
tori, când se va face schimbarea. Regele s-a înțeles cu Mironescu și nu- 
mai cu el, şi încă nici Mironescu nu ştie că misiunea ce i se va încredin- 
ta va avea un caracter foarte temporar. Regele prepară la Palat lista prefec- 
ților, și la Interne va pune un om al lui, care va face alegerile așa cum 
va voi el (d-ta, d-le Argetoianu, nu vei avea să te plângi) dar așa ca nici un 
partid să nu aibă majoritatea și ca partidele Naţional-Ţărănesc, G. Bră- 
tianu și Averescu la un loc să nu facă nici 40% din totalul Parlamentu- 
lui. Va fi rolul d-lui Argetoianu să grupeze o majoritate de guvernare! 

Nu știu, domnule Argetoianu, dacă Regele te va ruga să intri în 
acest Minister provizoriu sau dacă te rezervă pentru cel definitiv; în tot 
cazul cu toți vrăjmașii care te sapă la Rege tot d-ta eşti în gândul Suve- 
ranului pivotul noului regim! 

Regele a însărcinat pe Mironescu să caute un împrumut în străină- 
tate(!!) pentru armamentul ce trebuie comandat peste graniță, și Miro- 
nescu pretinde că a găsit unul(!!!!) pe care l-ar procura un grup elveţi- 
ano-olandez!. Plecarea lui moș Ghiţă (care se înapoiază înainte de Bo- 
botează) în străinătate ar fi în legătură cu acest împrumut. De-l va în- 
cheia sau nu, prim-ministru tot va fi. Iar tânărul Guţă îi va ceda locul 
îndată ce chestiunile de la Paris vor fi lămurite.“ 

Așa a vorbit informatorul meu, și eu am trecut vorbele lui la catas- 
tif. Qui vivre verra! Înainte de a pleca zisul informator mi-a mai spus 
că Pangal a fost trimis zilele trecute la Mironescu din „Înalt Ordin“. Fie 
şi așa! | 

16 decembrie. — Aflu din cercurile militare că cu prilejul cons- 
fătuirii Statelor-Majore ale Micii Înţelegeri, consfătuire care a avut loc 
la Belgrad luna trecută, s-a remarcat rezerva Statului Major iugoslav. 
Această rezervă, în discuţia ipotezelor de război mai ales, a impresio- 
nat mult pe Samsonovici, şeful nostru de Stat-Major, și se pune în legă- 
tură cu o eventuală nouă orientare a politicii iugoslave, tot mai atrasă 
de la uciderea Regelui Alexandru, spre Londra și Berlin. Aceste obser- 
vaţii, sosite până la mine pe cale militară, sunt în perfectă concordanţă 


1 A vorbi de împrumut când nu plătim cuponul pare o adevărată aberaţie! 

Sa cele povestite de Gurănescu în vizita pe care mi-a făcut-o în octom- 
riel. 

18 decembrie. — Din activul şi pasivul Guvernului de care M.S. 
Regele nu se poate despărţi: 

De la începutul anului și până acum s-au cheltuit 350 milioane 
fonduri secrete; 

Bejan & Co. s-au înfruptat cu perimetre petrolifere cât au vrut; 

Fraţii și cumnaţii lui Guţă Tătărescu s-au umplut (numai Nolică 
Tătărescu şi-a cumpărat casă la București, vilă la Predeal și a pus deo- 
parte toate acţiunile „Scrisului Românesc“ Soc. anon. Craiova); 

Mitiţă Constantinescu pune Banca Naţională la ordinele Regelui 
(„orice dorinţă din partea M.V. e un ordin“ — frază auzită din gura lui 
Mitiţă, la vânătoare, de generalul Gorski). 

Tot ce intră la Casa Regală din fondurile secrete iese din ţară sub 
formă de devize — și se tezaurizează în străinătate; 

La C.F.R. se fură ca în codru. Malaxa șperţuieşte pe toată lumea, 
începând cu Tabacovici, bandit sinistru; 

Primăria a distribuit gratis locuri de casă la toată șleahta de la Palat; 

Leonte Moidoveanu, Dorel Dumitrescu, Constant Georgesco and 
Co. au devenit milionari de pe urma afacerilor de import-export și de 
transferuri. 

Printre corupători şi corupte mi se semnalează: 

Mâlaxa, regele corupătorilor, care nu se mulţumeşte cu Căile Ferate 
pe care le-a cumpărat cu totul, cu funcţionari și cu politicieni — și mai 
plătește și dame. Astfel ar avea în solda sa pe d-na Barbu Berceanu, 


prin care obţine tot ce vrea de la Dinu Brătianu (în ultima vre-me insis- 


tenţele acestuia pentru comenzile militare de la Reșița); 

Stoian — în a cărui soldă e paţachina adoptată de mareşalul Ave- 
rescu, și alte câteva dame; 

Auschnitt — care plătește pe d-na Șeptilici.metresa generalului 
Paul Angelescu. 

Și câţi or mai fi, și câte mai ales! 

19 decembrie. — Beneș a fost ales ieri preşedinte al Republicii 
Cehoslovace, cu mare majoritate, la primul scrutin. Purtătorul umbrelei 
lui Massarick de pe vremea pribegiei, mediocrul Beneș Curcanul, a 
ajuns Cap de Stat, pe când emulul său genevez Titulescu a rămas preş 
de șters picioarele, în serviciul Regelui Carol! Ce nedreptate! Titulescu 
a resimţit-o și a exteriorizat-o prin două depeşe date lui Peneș, printr-o 


1 Vezi însemnările mele din 23 octombrie 1935. 

invazie la Legația cehoslovacă la ora dejunului, printr-o pupătură cu 
Şeba şi printr-un picior în posterior lui Nenișor. Formidabila carieră fă- 
cută de Beneș arată cât de mediocru este nivelul intelectual şi cultural 
cehoslovac. Și cum era să fie altfel, într-un popor care leagă cu sârmă 
de o mie de ani oalele sparte de alţii? Cu toate sentimentele mele mai 
mult decât reci pentru Beneș, a trebuit să-i dau o călduroasă telegramă 
de felicitare. 
Aşa este politica. 


— Wieder, faimosul Wieder, a făcut câte o vizită lui Pangal și lui Şo- 
neriu ca să le spună — probabil ca să aflu și eu — că nu s-a împăcat cu 
Lupeasca, așa cum spune lumea (şi cum a raportat Bacher lui Pangal). 
Ce interes poate să aibă Wieder? Sunt secretele Seraiului în care nu voi 
căuta să pătrund. Amuzante sunt cele povestite de Wieder lui Pangal, 
cu acest prilej. După fostul confident al Menajului regal, Lupeasca nu 
se amestecă și nu s-a amestecat niciodată în politică. Ea nici nu ştie 
cine e liberal, cine e țărănist și așa mai departe. Regele nu tolerează ca 
nimeni din anturajul lui să-i vorbească de politică. Singurii care îndrăz- 
neau pe vremuri erau Nae Ionescu și Malaxa. Acum a rămas numai Ma- 
laxa. Dar Malaxa nu se preocupă decât de afacerile lui, și sfaturile po- 
litice pe care le dă sunt totdeauna în legătură cu aceste afaceri. Regele 
nu e influenţabil în politică decât de egalii lui, de membrii familiei lui, 
de Regina, de Regina Elisabeta, de Prinţul de Hohenzollern etc. Cu cei- 
lalţi care mișună în jurul său, cu așa-zisa Camarilă, vorbeşte câteodată 
politică, dar nu-i ascultă, şi nu ţine seamă de ce spun ei. Acum în urmă 
a defins strict întregului său anturaj — tot Wieder vorbește — să aibă 
contact cu lumea politică pentru ca să nu dea de bănuit asupra unor 
influenţe care în realitate nu există. Regele e comod, şi fuge de orice gre- 
utăți. Ar vrea să aibă un prim-ministru pe care să-l vadă o dată pe lună 
şi care să-i aducă spre aprobare un program de 30 de zile, așa cum îi 
aduce bucătarul lui, la 1 ale fiecărei luni, „menu-ul“ pentru patru săp- 
tămâni. Pe el să-l lase în pace să lipească timbre, să deseneze uniforme, 
să telefoneze Duduii, să alerge după paţachine. E aşa de comod încât, 
când îi trebuie bani primeşte orice formulă i se propune. Când i se spu- 
nea că Malaxa a dat 2 milioane pentru cutare cumpărare sau lucrare ce- 
rută de Duduia, că Auschnitt a avansat, atât, aceleiași, pentru nu mai 
ştiu ce, că Puiu Dumitrescu a pescuit alte milioane în fondurile secrete 
— deşi în fundul sufletului lui Regele era desigur nemulțumit, tăcea și nu 
zicea nimic. Influenţa și permanentizarea lui Tătărescu la Guvern nu 

trebuie explicate decât prin faptul că a luat locul lui Puiu Dumitrescu: 
el face toate codoșlâcurile cerute și necerute, el aduce banii ceruţi și 
neceruţi, el este otreapa întinată în toate murdăriile. 

E un mare fond de adevăr în ce spune Wieder. Carol se consideră 
om genial, cu soluţii în toate problemele — și soluţiile lui sunt natural 
cele mai bune, de-aia le schimbă în fiecare săptămână — și nu se lasă 
ușor influențat de cineva. Dar pe de altă parte e plin de bănuială, și an- 
turajul lui ştie să speculeze de minune acest defect. Oamenii incomozi 
şi ideile lor sunt astfel îndepărtați pe cale indirectă. Fără să vrea acest 
nemaipomenit încăpățânat ajunge de multe ori să facă ce vor alții. Nu 
e vorba, când face ce vrea el — e mai rău. 

Mă întreb cu ce rimează demersurile lui Wieder? 

20 decembrie. — Sir Samuel Hoare şi-a dat demisia din capul 
Foreign-Office-ului. Heriot și-a dat și el demisia din fruntea Partidului 
Radical. Cabinetul Baldwin a fost ameninţat să cadă, și Ministerul La- 
val mai e în pericol și azi. Regimul fascist și dictatura lui Mussolini 
trec prin zile de grea cumpănă. Și toate în numele evanghelicelor prin- 
cipii pacifiste de la Geneva, fiindcă italienii au îndrăznit să nu se con- 
formeze catehismului colonial englez. 


— La Cameră, de la începutul săptămânii, în fiecare zi, gheșefiarii își 
aruncă unii altora hârdaie de lături. Pentru moment, se răfuiesc între ei 
cei din grupul H cu cei din grupul Universului. Să iei pe unii și să dai în 
ceilalți. 

22 decembrie. — Titulescu a trimis două telegrame lui Beneș 
pentru a-l felicita. Una oficială ca ministru de externe, „Excelenței Sale 
etc.“ și alta „particoleră“ fratelui Beneș, şi le-a publicat bineînţeles pe 
amândouă. Beneș a răspuns „celor două telegrame“ printr-una singură 
în care nu-l scoate pe reclamagiul nostru din „Excelență“, de la început 
până la sfârșit. De frăţie, nici vorbă. O platitudine valahă mai mult 
pedepsită cum trebuia. 


— Dl. Eden a fost numit ministru de externe al Angliei în locul lui 
Sir Samuel Hoare, demisionat pe chestiunea propunerilor de pace an- 
glo-franceze făcute Italiei. Anglia continuă să joace sinistra ei come- 
die. Propunerile Laval-Hoare au fost „bel et bien“ aprobate de Guver- 
nul englez, convins că Italia le va respinge fără discuţie, lăsând Angliei 
tot avantajul unui gest generos — dar fără urmări în politica pe care o 
duce. Iată însă că Italia, dându-și seama că lucrurile nu merg tocmai așa 

de uşor în Abisinia, s-a arătat dispusă să primească drept bază de dis- 
cuţie propunerile franco-engleze. Imediat Londra a schimbat foaia. Ieri 
Samuel Hoare a luat asupra sa răspunderea gestului făcut și a plecat cu 
propunerile din Guvern. Guvernul s-a complectat cu antagonistul lui Sir 
Samuel, şi propunerile Laval-Hoare au fost înmormântate. 

Din ultimele ştiri publicate apare că situaţia italienilor în Abisinia 
nu e din cele mai plăcute. Luptele de guerilă ale abisinienilor par a da 
rezultate neașteptate. Campania merge greu. Înaintarea italienilor e foar- 
te lentă. Dacă la greutăţile actuale se mai adaugă și perspectiva lipsei 
de benzină în cazul agravarării sancţiunilor şi apropierea sezonului 
ploilor — şansele italienilor apar oarecum scăzute. 

— Regina Elisabeta a dăruit un serviciu de ceai în argint perechii Tă- 
tărescu (Guţă). Mie mi-a dat o tabacheră, tot când eram ministru. Cal- 
culând dămicia M. Sale după proporţiile care răsplăteau serviciile me- 
le, cele aduse de Tătărescu trebuie să fie enorme. Am din ce în ce mai 
mult impresia că achiziţia moșiei Banloc a fost o excelentă idee. Nu se 
va găsi nimeni care să tragă la răspundere pe Tătărescu? 


— Gazete din provincie — una din lași, altă din Galaţi — îmi atribu- 
ie, nu ştiu pentru ce, intenţia de a crea un nou partid de guvernământ! 
Socotesc că nu e nici o nevoie de un nou partid de guvernământ dar că 
se simte grozav nevoia să se suprime câteva partide de opoziţie. 


— În ianuarie şi februarie avem câteva alegeri parţiale în vedere: 
Suceava și Hunedoara pentru Senat (colegiul Universal), Prahova și 
Bihorul tot Senat, dar colegiul consiliilor comunale şi în Mehedinţi pen- 
tru Cameră. Vaida a dat un comunicat că Frontul Românesc nu va par- 
ticipa la alegeri, „ca să nu dea românilor prilej de învrăjbire“, în reali- 
tate ca să nu fie silit să lupte alături de Cuza și de Goga. Noi vom pune 
candidaţi unde se va putea. 

24 decembrie. — Blumenfeld nenorocitul, care munceşte din răs- 
puteri pentru alcătuirea unui front democratic, rural, aritihuliganic — zi- 
că-i-se cum i s-ar zice! — vine să mă ţină la curent cu negocierile. 
Prima etapă fiind înțelegerea între național-țărăniști și Iunian, tratative- 
le n-au încetat prin plecarea acestuia la Viena unde s-a dus să petreacă 
sărbătorile. Ele au fost duse mai departe de Stere, pe deplin împuter- 
nicit de şeful Partidului Radical- Țărănesc, și au mers bine în întrevede- 
rile cu Mihalache. Iată însă că s-a constituit în sânul Partidului Naţio- 

nal-Țărănesc un front Maniu-Mihai Popovici-Madgearu care nu vrea 
să audă de o înțelegere cu Iunian. Întâlnind pe Stere în hall-ul de la Athé- 
née Palace, Maniu, de obicei atât de rezervat, nu s-a putut împiedica 
să-i spună: „Domnule profesor, am auzit că e vorba de o împăcare între 
noi și dl. Iunian; ţin să știi că o asemenea împăcare nu e cu putință!“ 
Mirat de această neașteptată ieșire, Stere s-a dus să ceară explicaţii lui 
Mihalache. Acesta, cam jenat, nu a putut tăgădui că întâmpină difi- 
cultăţi „în Ardeal“, dar că se va sili să le înlăture. În tot cazul negocie- 
rile dintre cele două grupări țărăniste au.ajuns la un punct mort. 

25 decembrie. — O nemaipomenită zi de Crăciun. E cald ca pri- 
măvara și soare. Fac o lungă plimbare pe jos până la Herăstrău. Desco- 
păr un Bucureşti nebănuit de mine, ridicat în ultimii ani. În continuarea 
parcului Bonaparte şi parcului Filipescu, mai vechi, un oraș nou a ieşit 
din pământ. Între șoseaua Jianu și Calea Dorobanţilor prelungită, numai 
străzi noi şi zeci de vile moderne. Şoseaua Jianu, o triplă alee plantată 
a fost împinsă până la lacul Herăstrău, despărțind la stânga viitorul 
an aparea o serie de parcelări pentnu vile, la dreapta. Un zăgaz 
în ui Fronescu, a ridi i i i, ca 4 
ia se da icat considerabil apele lacului, care a de- 

l 29 decembrie. — Ministerul Laval care a trecut înainte de Crăciun 
prin două grele încercări (proiectele financiare la sfârșitul lui noiem- 
brie Şi dizolvarea ligilor la începutul lui decembrie) a obţinut ieri o a 
treia victorie — cu 51 voturi majoritare — pe chestiunile externe Din- 
tre radicali 90 au votat contra Guvernului și 30 pentru. În realitate stân- 
ga nu vrea să răstoarne pe Laval înainte de alegeri (alegerile au loc în 
primăvară) fiindcă n-ar putea fi înlocuit decât printr-un Minister de 
stânga, care — cred radicalii — ar uza popularitatea grupării. 

Laval a făcut cu prilejul acestei discuții asupra politicii externe 
două bune discursuri, unul la începutul dezbaterilor, altul la încheierea 
lor. F ranța ca şi Anglia stă pe terenul securității colective bazată pe pac- 
tul Societății Națiunilor. Singura deosebire e că Franța e sinceră, şi în 
sinceritatea ei, de dragul menţinerii păcii în Europa, şi din prietenie pen- 
tru Italia, ar voi să ajungă cât mai repede la aplanarea conflictului italo- 
abisinian. Anglia însă care nu e sinceră, care ştie că acest conflict nu se 
poate aplana fără o serioasă satisfacere dată Italiei (satisfacere pe care 
nu vrea să o dea cu nici un preţ, de teamă ca Sudanul să nu fie prins în- 
tre două puternice așezăminte italiene, între Libia-Tripolitana și Eri- 
trea-Etiopia), Anglia urmărește numai stricta aplicare a sancţiunilor ge- 


ÎNSEMNĂRI ZILNICE, 1935 195 


neveze, ca să îngenuncheze Italia, pur și simplu, fără nici o compensa- 
ţie de ordin teritorial. i 

Încăpățânarea Angliei pe planul securității colective e periculos, 
fiindcă poate provoca o conflagrație europeană și pare în contradicţie 
cu politica schițată la paginile 76, 82 ale acestor însemnări, ca adevăra- 
ta politică a Angliei. În realitate contradicţia e numai aparentă. Chiar şi 
astăzi, Anglia nu apără întreg blocul Genevei; din crezul Societăţii Naţi- 
unilor, ea nu-şi însuşeşte decât capitolul securităţii colective, pe care nu 
l-a abandonat niciodată, şi de care se agaţă astăzi mai mult ca oricând 
fiindcă îi serveşte de paravan pentru politica ei locală în Africa. Tendin- 
tele însemnate la paginile citate rămân și azi în picioare, ceva mai es- 
tompate fiindcă așa sunt cerințele momentului, dar în picioare. 

Pactul impune tuturor semnatarilor săi aplicarea sancţiunilor — 
nu încape îndoială. Și cu toate simpatiile pentru Italia, toţi semnatarii 
pactului, afară de Austria şi de Ungaria, s-au supus regulii stabilite. Fi- 
ecare şi-a zis că poate să-i vină mâine, lui, rândul să fie apărat. Sancţi- 
unile au reuşit să pună Italia în stare de inferioritate, și dacă se vor ex- 
tinde și la petrol, situaţia ei va. deveni direct critică. Noi, românii, 
ne-am sacrificat în această ocazie şi sentimentele şi interesele. Între- 
batu-ne-am însă ce s-ar întâmpla dacă am fi atacați noi? Periculos pen- 
tru noi n-ar putea fi decât un atac din partea Rusiei, căci împotriva unui 
atac al ungurilor sau. al bulgarilor suntem apărați prin tratatele Micii 
Înţelegeri. Or, cât ar prețui sancțiuniile, fie cât de generale împotriva 
Rusiei? Cu Italia, lipsită de toate materiile prime, lucrurile au mers 
ușor, dar cu Rusia? Pe terenul securităţii colective, aşa cum stau 
lucrurile azi, noi nu avem nimic de câștigat de la Geneva. 


— Universul a făcut tărăboi mare, acum în urmă în jurul cumpărării 
unei moșii de către Titeanu, sărac lipit pământului până la numirea lui 
ca subsecretar de Stat la Interne. Deși situată în Romanați, deși Titeanu 
locuieşte în Bucureşti, actul de vânzare-cumpărare a fost autentificat în 
Prahova „pentru a se pierde urma operaţiei“, afirma acum copilăreşte 
Universul. Revista umoristică La zid publică acum, în legătură cu 
această neînsemnată afacere, următoarele stihuri, fără să pronunţe de 
altminteri numele onorabilului Titeanu: 


Geografie politică 
Privind atent poţi să constaţi: 
. Moșia e în Romanați, 

Tocmită e la București, 
Transcris e actul la Ploiești, 
Şi îi cumpărată cu toptanul, | 
Din Vlașca și Teleormanul! 


30 decembrie. — Alaltăieri dimineaţă am plecat la Sinaia să pe- 
trec trei zile la aer curat. Am găsit acolo o ceaţă de nu vedeai la 10 pași 
o lapoviţă pe jos de nu puteai circula şi 10 grade căldură! După câteva 
ore am luat trenul și m-am înapoiat la Bucureşti. Ce iarnă ciudată! Am 
ajuns la sfârşitul lui decembrie, fără zăpadă şi fără frig. Hotelurile din 
Sinaia erau pline. Toate ploşniţele din Bucureşti se plimbau în costu- 
mul pentru ski. Sporturile de iarnă au prins mult și la noi, în tot cazul 
costumele de sport. Dar anul acesta s-a pus zăpada în grevă. 


— În Universul de azi citesc vestea despre moartea subită a lui Şte- 
fan Minovici, profesor de chimie la Universitate, al doilea din cei trei 
fraţi Minovici. În ziua de 15 decembrie l-am întâlnit la şedinţa Institu- 
tului Administrativ — era vesel și părea plin de viaţă. Mi-a cerut cu 
insistență să vin să vizitez Institutul lui de Chimie, acum terminat, pe 
Splaiul Dâmboviţei, şi mi-a reamintit că primele milioane i le-am dat 
eu ca ministru de finanțe, fapt pentru care mi-a pus portretul în aula 
principală a edificiului. Cât de precară e viaţa omului! 


— Pangal îmi povestește că a văzut pe Nae Ionescu și că a avut o 
lungă conversaţie cu el. Nae văzuse pe Vaida după audiența lui la Re- 
ge. Fostul prim-ministru ar fi plecat de la Vodă cu convingerea că tre- 
buie să se cotorosească de Goga. De aci ultimele gesturi schițate de dân- 
sul pe partitură de dans de unul singur. Nae Ionescu e convins că de da- 
ta asta — cel mai târziu până la începutul lui februarie, Guvernul plea- 
că. Tătărescu a și dat demisia Regelui, de o lună de zile (aici informați- 
ile lui Nae concordă cu ale informatorului meu secret) și nu face decât 
să „Bireze“, după rugămintea insistentă a Suveranului, pentru ce moti- 
ve nu știe nici el. Şi dr. Costinescu şi-a dat demisia, afirmă Nae. Des- 
pre viitorul Guvern, Nae nu ştie decât un lucru: nu va fi nici țărănist 
nici naţionalist. Adică nici Mihalache, nici Goga, nici Cuza. Dar poate 
Vaida, care umblă după o combinaţie cu Costăchescu şi cu Lupu... 


„Vaida e foarte supărat pe Tilea și pe loanițescu care l-au împins în 


brațele lui Goga. Acum e cu totul sub influenţa lui Costică Angelescu 
care a luptat cât a putut împotriva cartelului cu Goga-Cuza. 

— Em. Antonescu a fost ieri la Focşani. Podgorenii sunt într-o stare 
de adevărată fierbere. La 26 ianuarie va fi la Focșani o mare întrunire a 
tuturor viticultorilor din ţară. Se pregătesc mari mișcări, în toate'regiu- 
nile viticole. 

31 decembrie. — Întrevederea cu Regina Elisabeta despre care 
mi-a vorbit Scanavi la serata Jockey-Clubului, a avut loc astăzi. Scana- 
vi îmi telefonase că Regina mă aștepta la orele 4 p.m. dar că înainte ar 
vrea, el, să mă vadă, și mă ruga să-l primesc. L-am primit la ora 3 1/2. 
Și am priceput numaidecât care era zorul Elisabetei să mă vadă: sal- 
varea lui Kaufmann! La Jockey-Club, Scanavi îmi vorbise numai în 
treacăt de această chestiune și insistase mai mult pe latura politică a 
raporturilor mele cu Elisabeta. Pe latineşte acest procedeu se numește: 
captatio benevolentiae. De data asta a pus cărţile pe faţă şi m-a pre- 
venit că Regina voia să-mi adreseze o mare rugăminte, să o ajut să 
scape pe Kaufmann din ghearele lui Aristid Blank. Scanavi e în con- 
cernul de afaceri dirijat de „lieber Oscar“, și luptă pentru Kaufmann pe 
moarte și pe viaţă, ca pentru el. Se vede că-i era frică de Elisabeta să 
nu-mi explice „chestiunea“ destul de lămurit, de aci vizita lui preala- 
bilă. Dar Elisabeta mi-a explicat foarte bine totul, și cu o patimă de 
neînchipuit, și cu lacrimi în ochi, de parcă-ar fi fost vorba de existența 
unei rude apropiate. Familia noastră Regală e într-adevăr extraordi- 
nară; pe toți și pe toate îi învârtesc amantele și amanții cum vor! 

Regala mea amică a început prin a-mi povestit că a avut mai mul- 
te convorbiri cu Regele în sensul indicat de mine. I-a arătat că nu tră- 
iește decât între lichele care îl mint şi-l înşală și că rând pe rând a pier- 
dut încrederea și simpatia oamenilor cumsecade şi a maselor. O foarte 
importantă conversaţie a avut-o cu frate-său acum în urmă, în care dân- 
sa are impresia că l-a zdruncinat cum trebuie. Nenorocirea lui Carol, 
după Augusta Sa soră, e întrupată în doi oameni, în Aristid Blank și în 


Malaxa. Dar mai ales Aristid. „Am obligaţii faţă de el, mi-a adus mari } 


servicii“ — i-ar fi spus Regele, dar Elisabeta i-a răspuns numaidecât: 
„Şi pentru asta trebuie să-l lași să te ducă la pieire?“ Și depănând firul 
mai departe, blonda zână continuă. „Sunt singură să lupt cu Carol. Pe 
mama nu mai pot conta. Malaxa i-a făcut cadou un cal, și acum îl adoră. 
Mă aştept, mâine, să-i facă și Blank cadou o maşină de scris, ca să fie 
bine și cu el! E de necrezut ca o femeie să fie atât de puţin serioasă. 
Când îi spun lui Carol că lucrurile merg foarte prost, mă întreabă de 
unde ştiu. I-am răspuns că văd mai multă lume dezinteresată ca el, şi 

că-l rog să mă creadă, că n-am alt interes decât să-i fac bine. Dar Blank 
face din el ce vrea. El a obținut numirea lui Tabacovici la Căile F erate, 
în speranţă să facă afaceri cu el, dar Tabacovici l-a trădat şi lucrează cu 
Malaxa. El a obținut numirea lui Mitiţă Constantinescu, care a fost nu- 
mit cu mandat special să măture pe Kaufinann de la Banca de Credit. E 
adevărat că Regele a cerut demisia lui Dorel Dumitrescu, dar ştii pen- 
tru ce? Pentru că ajutase pe Kaufmann în afacerea Buhuși. Vrăjmășia 
lui Blank împotriva lui Kaufmann e implacabilă, vrea să-l distrugă! E o 
mare nedreptate. Am vorbit cu Carol — mi-a spus că ce să facă, Kauf- 
mann e de cealaltă parte a baricadei. I-am răspuns: mai întâi cum poţi 
vorbi de baricade, pentru ce pui baricade între tine și oameni? Apoi n-ai 
învăţat că oamenii trec cu ușurință de la o parte la alta a baricadei? Nu 
mai poţi de dragul liberalilor, dar n-au fost ei de cealaltă parte a bari- 
cadei? L-am pus pe gânduri, mi-a promis că se va gândi. Că va primi 
poate pe Kautmann pentru a se explica cu el. Ajută-mă, dragă Baba, să 
scăpăm pe bietul Kaufmann“ (și îi curgeau lacrimi din ochi) — „Bine, 
dar ce pot face eu?“ — „Nu ştii cât ține:Carol la d-ta. Eşti singurul om 
politic de care nu spune rău, ci numai bine. E chiar de mirare, fiindcă ai 
mari vrăjmaşi în jurul lui, dar așa e. Caută să-l vezi Şi ajută-mă.“ 

I-am făgăduit, dar cu multe rezerve :mintale, ca iesuiţii. În rezu- 
mat, tot scopul întrevederii provocate de ea a fost să-mi ceară ajutorul 
pentru salvarea lui Kaufmann, salvare imperios cerută de domnul Sca- 
navi. Nu mi-am pierdut însă de tot timpul cu această vizită, fiindcă am 
aflat o dată mai mult că M.S. Regele mă apreciază mult și am avut 
prilejul să mai spun Reginei tot ce voiam să ajungă la urechile fratelui- 
său. Dacă îi va spune numai jumătate din cât am Tugat-o eu să-i spună, 
frăţeştile urechi vor vâjâi trei zile. 


— Pangal a văzut pe Costică Angelescu, fostul guvernator și confi- 
dentul lui Vaida. În audiența avută la Rege, Vaida a expus M. Sale situa- 
ţia Frontului Românesc şi punctul lui de vedere politic. Regele a părut 
interesat și a spus că el nu poate nesocoti acest curent naţionalist care 
s-a trezit, și că nu vrea să facă greşeala tatălui-său care a ținut prea mult 
departe de Guvern curentul țărănist dar că desigur n-ar putea niciodată 
să se apropie de nuanțele extremiste ale curentului. La aceasta Vaida a 
replicat că avea mâinile libere și că n-are nici un angajament cu nimeni 
(făcând aluzie la Goga-Cuza). Regele a sărit și el: „Nici eu n-am nici un 
angajament cu nimeni“. Din tot cursul audienței Vaida a avut impre- 
sia, nu că Guvernul Tătărescu va cădea, dar că e deja căzut. Regele vor- 

bea de Guvernul actual ca de un regim mort. Vaida crede că ii 
rea se va face în februarie. În momentul despărțirii, Regele a o z 
Vaida: „Ţin să fie bine precizat: n-am luat nici un angajament aţă de 
d-ta“. Această frază a descurajat mult pe intimii lui Vaida, căci suna cu 
ât muzica lui Tilea. | p 

G aie dați Pangal ce ar face Vaida dacă l-ar însărcina Regele să e 
meze viitorul Guvern, Angelescu i-a spus că ar încerca întâi o formulă 
țărănistă, cu Costăchescu, cu Lupu etc. știind bine că o asemenea for- 
mulă n-ar reuși, pentru ca să formeze apoi un Minister de a Sa 
trare, cu câţi ar putea mai mulți. Pe mine, Vaida m-ar dori a Ex em , 
în locul lui Titulescu, care trebuie să se mai odihnească, să mai i ă 
lucrurile şi de altundeva decât din vagonul lui ministerial. Dacă tur 
lescu i-ar fi impus, atunci mie mi-ar da Finanțele. (Sărut mâna, cu re 
sili ein a pus şi ipoteza unui Minister Mironescu. o. Sei 
a şti că un asemenea Minister ar fi privit cu bunăvoință şi de Vaida, 
care la rigoare ar primi chiar să intre în el. 


— Anul 1935 s-a încheiat posomorât, pe ploaie. L-am încheiat ei a 
cu câțiva prieteni, aproape în familie și am avut plăcerea să ascult la 


“ miezul nopții cuvintele de îmbărbătare adreste de Regele Carol „po- 


i să ilej ii î i iei misiuni radio- 
porului său“, cu prilejul punerii în funcțiune a stației de e 


fonice de la Bod (lângă Braşov). l 
i Dea Domnul ca 1936 să fie mai bun ca 1935. N-ar fi greu. 


1936 


1 ianuarie. — Ceaţă, ploaie, vrem morâtă 
râte sunt și sufletele fate Începem pe placa tea Să cie, 
lipsuri, dezorientare și mai ales demoralizare, iată în patru cuvi le bi 
lanțul anului 1935. A lie aia 
De când am scăpat de sub jugul rușinos al turcilor niciodată po- 
porul românesc n-a fost mai umilit. Şi parcă tot era mai puţin i ă 
te calce în picioare Padișahul decât jidanul Aristid Blank sau Malaxa Ani 
tuitorul. Stăpânul real al țării românești este astăzi, fără nici o ex i 
te, falitul Blank. El schimbă miniștrii şi Guvernele el numeşte în aluj. 
be înalte, el taie şi spânzură. Şi bineînţeles fură ca în codru Re | cz 
‘role ? ie păpușă în mâinile lui murdare. iu ăi 
„Între cele patru graniţe ale țării și până i i 
Singutul lucru organizat în Romais e e fall și eei EEY 
Guvernul Tătărescu e cel mai prost Guvern pe care l-a avut ţara d 
la 1866 încoace. Guverne incapabile şi ridicole au mai fost și altele. S d 
cina ce aveau de îndeplinit era însă mai uşoară, aşa încât de firea 
între ce erau şi ce ar fi trebuit să fie era mai mică. ȘI nici un Guver E 
îndrăznit până la cel de azi să facă din corupție singura lui bază des is- 
tență. De zece ori Ministerul Tătărescu a căzut şi de zece ori și tan 
pârat menţinerea la Putere. Unde, îmi e rușine să o șcriu aici Ge hetas 
i lul Gorski îmi spunea ieri cu indignare că a stat două zile la Sinaia şi că 
| în fiecare seară a fost partidă de poker la Lupeasca la care au partioi ai 
| pe lângă stăpâna casei, Regele, Malaxa, Aristid Blank şi Gavrilă Mari- 
; nescu’. Iată sovietul de soldați... și şperțari care hotărăsc astăzi soart 
j pt ae noastre. Ne copleșește mocirla! i 
umai Guţă e fericit și mulţumit şi poa ânul: dă-mi 
Doamne ce n-am gândit, să mă e ic iei caii 
PT e ded Fine Christescu fostă miss România și paţa- 
a rie — fiica plăpumarului Christescu, prietenul meu Și gă- 
giosul comunist din 1920 — a căzut moartă în câteva minute, zilele 


! Acesta mergea apoi i i â 
poi la Cazino, și lăudându-s ii câştigaţi 
arunca pe mesele de ruletă şi de bacara zeci de arira ENR taia 

trecute, în casa ei. Tristul eveniment s-a întâmplat în prezenţa surorii 
mai în vârstă, măritată. Toxicologii au declarat, după ce au făcut anali- 
zele cuvenite, că fata fusese otrăvită cu cianură de potasiu. Christescu 
tatăl, disperat de moartea fetei care îi întreținea bătrâneţele prin „mun- 
ca“ ei a făcut un denunţ Parchetului prin care acuză pe Ciulei, cunoscu- 
tul antreprenor de construcții, om de câteva zeci de milioane și stimat 
de toată lumea. Nimeni nu poate să creadă că un om ca Ciulei să fi 
comis o crimă. Fusese amantul Titei, dar nu o rupsese cu dânsa. E drept 
că-i făcuse o vizită câteva ore înainte să se întâmple drama. Dar de ce 
să fi omorât Ciulei? Fiindcă tânăra Tita Christescu era logodită? Și 
apoi? Pare mai probabil ipoteza unui șantaj încercat de bătrânul vulpoi 
comunist împotriva unui om foarte bogat. Afacerea pasionează orâșul. 


— Discursul Regelui de anul nou este viu comentat în toate cercurile 
politice. Naivii găsesc caracteristic faptul că Suveranul a mulțumit Gu- 
vernului pentru serviciile aduse și programul îndeplinit, dar nu a legat 
întru nimic de dânsul sarcinile de îndeplinit în anul ce începe. Pentru 
acest an Regele făgăduieşte că el va veghea, că el va face şi că el va dre- 
ge cum e mai bine. Eu, eu, eu... încă o dată şi până la infinit. Ministe- 
rul Tătărescu, care nu se menţine decât printr-o înaltă fantezie, poate să 
cadă peste opt zile, dar cred că se înșală cei care atribuie Regelui, în dis- 
cursul său, un sentiment de ostilitate faţă de Guvern. E pur și simplu 
discursul unui megaloman şi unui mitoman, un discurs care se împere- 
chează perfect cu cuvântarea lui Tătărescu care l-a precedat, fiindcă Tă- 
tărescu e și el un megaloman și un mitoman. 

4 ianuarie. — Preşedintele Roosevelt a dat drumul unui Mesaj adre- 
sat poporului american, prin care judecă cu severitate atitudinea popoa- 
relor de pe celelalte continente, popoare lipsite de disciplina păcii și 
care prin politica lor sunt pe cale să provoace un război general. Roo- 
sevelt constată că 85% din popoarele lumii sunt mulțumite de situaţia 
ce le-a creat ultimele tratate şi că numai 15% vor o revizuire a acesto- 
ra. Nu e drept nici rațional ca pentru satisfacerea unei minorităţi, majo- 
ritatea omenirii să fie târâtă în dezastrul unui nou război. Cel puţin așa 
crede președintele Roosevelt. 

Odată cu publicarea Mesajului, a fost depus pe biroul Congresului 
și un proiect de lege pentru reglementarea neutralității Statelor Unite, 
în timp de război. Prin noul proiect se dau puteri discreţionare Preşedin- 
telui care va putea opri sau condiţiona exportul materiilor prime, arma- 
mentului, echipamenului şi munițiilor, după cum va crede de cuviinţă. 


BIBLIOTECA N 
* ACADEMIEI $) 
ROMÂNE 


—— 

— Din cronica seraiului: 

Informatorul meu secret îmi aduce veşti de la Palat. Planul Rege- 
lui e neschimbat. (Nu mai e basmul cu cocoșul roşu, e basmul cu ăi 
na roșie!) Guvernul Tătărescu pleacă după sărbători; Regele ae ia 
demisia lui Tătărescu şi pe a lui Costinescu. Guvernul nu va mai deac. 
de, în nici un caz, Camera. Carol Secundus este foarte supărat pe Gutzius 
Primus fiindcă acesta a trimis pe Dorel Dumitrescu (?) la Londra, să ne- 
gocieze condițiile plăţilor în Anglia. E aşa de supărat, încât nici n-a vrut 
să permită lui Gutzius să-l însoțească la Braşov, la serbarea centenaru- 
lui „Cazinei'“. In Ministerul Mironescu vor intra și Gusti şi dr. Lupu, pe 
care Regele îl va momi promițându-i președinția Consiliului pentru A 
„mai târziu“ la care nu se va ajunge niciodată. Și-l vrea pe Lupu în Mi- 
nister ca să mai producă o spărtură în Partidul Naţional-Ţărănist”Va mai 
intra în Guvern şi Potârcă. Despre mine, informatorul meu nu mai tie 
care sunt intențiile Regelui (după cum nu ştie nici pe ale mele) Miro. 
nescu — care se înapoiază de Bobotează — ar fi informat pe Re e de 
la Paris, că bancherii francezi nu vor acorda nimic Guvernului T tres. 
cu, şi că noua formulă Mironescu ar avea toate șansele să fie agreată 
Cu Titulescu nenea Ghiţă se declară de asemenea înțeles. 6 
| Deocamdată, înformatorul meu vorbește și Guţă Tătărescu cârmu- 
iește. Prost. Tot informatorul meu îmi spune că ar fi vorba de numirea 
lui Franasovici la Bruxelles, iar mai târziu la Paris, după ce Cesi 
fi numit ministru al Palatului. E aie 


— Mama doamnei Doletti (iubita Prințului Nicolae), bătrâna Dumi- 
trescu Tohan, s-a urcat în grad şi a devenit Prinţesă, căsătorindu-se cu 
un Prinț Zaberinsky, autentic! dar muritor de foame. Ce e nostim, e că 
răscoapta matracucă s-a mai dedat cu acest prilej și la şantaj: Prințul 
Nicolae a trebuit să-i dea câteva milioane ca să consimtă la căsătorie 
Duduia nu va mai avea pace, acum că rivala ei a devenit fată de Printe- 
să, până nu va adopta-o și pe ea un Print. 

8 ianuarie. — Sâmbătă a fost înmormântat cu alai Trandafir Dju- 
vara, autorul volumului de versuri insipide „Coarde Sparte“, co ila 
torul colecției de tratate și convenţii care-i poartă numele, iati] 
nostru pe vremuri la Sofia, Constantinopol, Bruxelles şi Atena Fiul 
său Radu, ajuns şi el ministru plenipotenţiar, în setea lui de publicitate 
ȘI în vanitatea lui nemăsurată, a făcut din înmormântarea lui tată-său un 


1 Familia Zaberinsky e o familie Princiară georgiană. 

adevărat spectacol. Trandafir a murit la Paris pe la sfârșitul lui noiem- 
brie şi a fost adus pe mare, prin Marsilia și prin Constanţa. Profitând de 
faptul că defunctul a lăsat un legat de un milion lei (în rentă de expro- 
priere) Ateneului, Radu Djuvara a cerut comitetului acestei instituţii ca + 


slujba înmormântării să se facă chiar în locul în care s-au săvârșit cele 


pentru victimele atentatului de la Senat din 1920, pentru Ionel Brăti- 
anu, Take Ionescu și Regentul Buzdugan. Direcţia Ateneului a avut slă- 
biciunea să consimtă. Ceremonia a fost o adevărată reprezentaţie. Au 
slujit patrusprezece preoți și trei episcopi, între care mitropolitul Mol- 
dovei. Radu Djuvara — care cât a trăit tată-său a fost aproape certat cu 
el — a făcut voiajul până la Iaşi ca să invite pe mitropolit. Și cât l-o fi 
costat venirea Prea Sfintitului. Aici, la București, a mers din om în om 
să se milogească pentru un discurs. A obținut nouă! Unul chiar de la 
mine. Ne-a adus la Jockey-Club un tablou de Grigorescu, în amintirea 
lui tată-său; puteam să-l refuz? Cu atât mai puţin cu cât debutasem la 
Constantinopol în cariera diplomatică sub ordinele defunctului.. Am 
vorbit şi fiindcă mă plictisea să vorbesc de nenea Trandafir, am pole- 
mizat cu amicul Titulescu. Am amintit că pe vremea lui Carol { numiri- 
le înalţilor demnitari nu se făceau numai pe bază de fantezie (aici era şi 
o pietricică pentru Regele Carol al II-lea), că pe atunci funcţia de secre- 
tar general însemna ceva nu ca acum — și reamintind publicaţia tra- 
tatelor și convențiilor făcute de Trandafir Djuvara am spus că această 
publicaţie a fost binevenită pentru că înainte de război pacturile inter- 
naţionale erau operante și nu se anulau unele pe altele ca cele de azi. 
Discursul meu a făcut multă zarvă printre personalul Ministerului Afa- 
cerilor Străine, larg reprezentat la înmormântare. 

9 ianuarie. — Blumenfeld la mine. Ar fi văzut o scrisoare adresa- 
tă unui şef de organizaţie georgist, din însărcinarea lui Gheorghe Brăti- 
anu, scrisoare din care rezultă că înţelegerea dintre Brătieni, pentru re- 
întregirea partidului (nu se vorbeşte de fuziune ci de reîntregire) este per- 
fectă. Reîntregirea s-ar face imediat după căderea Guvernului Tătărescu, 
şi în scrisoarea precipitată se enumeră condiţiile sub care s-ar face: 

1) Şefia bineînțeles a lui Dinu Brătianu (mai târziu, succesiunea 
asigurată lui George Brătianu); 

2) Şefi de organizaţie ai partidului reîntregit vor fi şefii actuali 
georgiști afară de județele în care şefii vechiului partid sunt amici per- 
sonali ai lui Dinu Brătianu; 

3) Toţi cei care în cursul guvernării lui Tătărescu au dat concurs 
acestuia în politica lui „anticonstituţională“ și opusă directivelor direc- 

tiei partidului, vor fi eliminați din partidul reîntregit. Comisii speciale 
vor pi ea Sase punet de vedere, și situația membrilor din provinçie 
z in punct de vedere programatic, sau politi iți î i- 
Pi | ; politic, condițiile reîntregi- 
1) Depresurarea Regelui; 
2) Inlăturarea d-nei Lupescu şi a întregii ile din j 
regii C i și 
Sali. Ş egii Camarile din jurul ei și al 
3) Eventuale sancțiuni împotriva celo i i 
) Eve: or care au favorizat politi 
corupţie în jurul Regelui; Ep mate 
= S trei puncte fiind considerate ca satisfacţii date grupării 
- Brătianu, acesta va primi în întregime programul parti i i 
a a prog partidului prezidat 
Blumenfeld îmi povestește mai d ă i | 
l ves eparte că a comunicat lui Tătă- 
rescu informaţiile sale şi că l-a întrebat dacă n-are Şi el de gând să facă 
un pas în răfuiala devenită inevitabilă. Tătărescu i-ar fi răspuns: „Da 
ce, mă crezi prost? Nu stau nici eu cu mâinile încrucișate, Și vei vedea 
T face la timpul oportun. Pentru moment am alte probleme de re- 
zolvat, nu mă pot ocupa de aceasta. Dar crezi d-ta că partidul care n-a 
vrut să fuzioneze cu Gh. Brătianu în vremea în care această fuziune îi 
putea înlesni calea aducerii la putere, o va face-o acum, când Gh. Bră- 
canta s-a vrăjmășit cu Coroana?“ Blumenfeld pretinde că ar fi spus lui 
ărescu să nu se joace cu focul, că fetişmul „Brătianu“ nu trebuie neso- 
cotit în Partidul Liberal ȘI că argumentul „raporturilor cu Coroana“ era 
greu de valorificat tocmai în momentul căderii de la Guvern 


— Tot Blumenfeld mă pune în curent cu optimismul lui Victor Anto- 
nescu pe care l-a văzut azi. Victoraș era încântat fiindcă încasase pe de- 
cembrie, cu toate sărbătorile care îngreunează operaţiile de pice tie 
peste 1 700 milioane, adică mai mult decât media necesară în lamele 
4 luni ale anului bugetar, pentru asigurarea echilibrului. Acesta este nu 
numai asigurat, dar va rezulta la sfârşitul anului şi un excedent de vreo 
300 milioane!! Victor Elatărău mai era încântat şi de ştirile date de 
Bădulescu despre tratativele de la Paris, care merg nu numai bine, dar 
sunt chiar aproape terminate. Antonescu va pleca cel mai târziu luni la 
Paris, să semneze convențiile. Îndată ce le va fi semnat, vor sosi la Paris 
şi Tătărescu şi Titulescu, și impresia lui Blumenfeld — dar numai o į re- 
sie — e că se va modifica ceva în tratatul nostru de alianță cu Finja 


Dacă bugetul Statului s-ar compr la C eltuieli la 0 e 0 centime, e cede 
ima h 
p 3 1 1 ntime, ex ntul 

„ Optimismul lui Totor-Victor era însă înainte de toate provocat de 
gentileţea cu care Regele l-a poftit la dejun în ziua de Bobotează și cu 
care i-a vorbit după dejun. L-a pus să-i explice fiecare capitol al noului 
buget şi a aprobat tot ce ministrul de finanţe i-a cerut. Acesta, la sfârșit, 
a crezut de cuviință să mulțumească Regelui de tot concursul pe care l-a 
dat Guvernului și să-i spună în numele Guvernului întreg, că dânsul şi 
colegii lui nu vor face Majestății Sale nici o greutate în planurile Sale 
politice. „Antonescu, nu înainte de votarea noului buget!“ ar fi fost răs- 
punsul Regelui, din care Victoraș a tras concluzia că Guvernul nu se 
schimbă până în mai. 

Informaţiile acestea pe care mi le aduce Blumenfeld sunt în com- 
plectă contradicţie cu cele pe care mi le-a adus încă alaltăieri informa- 
torul meu secret, care pretinde că schimbarea de Guvern este iminentă. 
Eu cred mai mult ce-mi spune Blumenfeld, fiindcă îmi dau seamă că 
Regele nu va mai putea forma un Guvern de lichele ca acesta, și că prin 
urmare îl va ţine până nu va mai fi leu în fondurile secrete. 

Un singur lucru îmi dă de gândit, e că Antonescu ar fi spus lui Blu- 
menfeld că din conversaţia lui cu Regele reieșea clar că succesiunea 
era asigurată țărăniștilor și lui Mihalache. Dacă toate informaţiile lui 
Antonescu sunt de valoarea asta, apoi nu fac doi bani! 

Se poate ca Regele să mai țină pe Tătărescu nu numai din cauza 
fondurilor secrete şi a afacerilor, dar şi ca să-l ajute în lupta lui împotri- 
va Brătienilor, căci nu-i poate conveni ca Partidul Liberal să încapă pe 
mâinile lui G. Brătianu şi să adopte programul său. 


— Mişu Demetrescu, administrator la Banca Naţională numit de mi- 
ne când am fost ministru de finanţe, are noroc. Mandatul lui expiră anul 
acesta, şi venise la mine să mă roage să intervin pe lângă Guvern, pen- 
tru ca mandatul să-i fie reînnoit. I-am promis, dar fără nici o speranță 
de succes: era la mintea omului că liberalii vor prefera să pună un om 
al lor. Astăzi m-am pomenit cu Aristid Blank care a venit să mă roage 
să intervin pe lângă Antonescu în favoarea lui Mișu Demetrescu! Mi-a 
mărturisit că candidatul liberalilor era Victor Slăvescu, inamicul lui de 
moarte, și că această numire trebuia oprită cu orice preţ! Am priceput 
că intervenţia mea pe lângă Antonescu trebuia să servească numai de 
paravan lui Aristid ca să lucreze, pe căile lui. În cursul conversaţiei nu 
s-a sfiit să-mi spună că Mitiță Constantinescu, toţi cei de la Banca Na- 
ţională, și chiar Victor Antonescu sunt favorabili lui Mișu Demetrescu. 
Planul ar fi cam ăsta: să se renumească Demetrescu ca reprezentant al 

partidului lui Argetoianu, fiindcă i se cuvine și lui atât în 
Rapa! ind ta lucru — dar în 
P crea sc n vrea Aristid Blank! Departe am ajuns! Norocul lui 
me 12 ianuarie. — Dejunat ieri cu unul din directorii de la Ministerul 
e Externe. E un adversar al marelui om Titulescu și a socotit că d 
când acesta e ministru de externe, anul în care a stat mai mult în Buc N 
rești, a stat 37 de zile, Toate telegramele sosite zilnic la Minister, du Dă 
ce se descifrează se cifrează la loc și se expediază, tot telegrafic lui Tim- 
lescu la Geneva, la St. Moritz, la Lido sau în P.M., în fine acolo unde à 
Se reexpediază toate, absolut toate telegramele şi pe spezele Statului 
bineînţeles. Astfel o telegramă de la Paris vine la Bucureşti și de aie 
reexpediată la St. Moritz. Dacă un exemplar ar fi direct expediat de la 
Paris la St. Moritz, ar costa pe jumătate cât costă de la Bucuresti la st. 
Moritz. Când se va face odată bilanțul lui Titulescu, lumea va Palee l 
| 13 ianuarie. — Wladimir d'Ormesson publică un articol foarte 
interesant în le Temps din 4 ianuarie prin care caută să explice neî 
țelegerea dintre Franţa și Anglia, în momentul demisiei lui Samuel Ho- 
are. Din discursurile pronunțate atunci în Parlamentul englez, din evin 
tările lui Hoare, lui Baldwin, lui Austen Chamberlain reieşea că Angli A 
a fost singura Putere care și-a mobilizat forțele pentru apărarea princi îi 
lui securității colective. Reproșul era direct adresat Franţei ia să 
fi mişcat nici o corabie, nici un avion, nici un om“ în apărarea actuhai 
de la Geneva. D'Ormesson caută să stabilească faptul că a fost la tanje 
loc o neînțelegere. Se stabilise la Geneva că sancțiunile militare să 
văzute de art. 16 al Pactului nu vor fi puse deocamdată în mișcar Pa 
vazia flotei engleze în Mediterană a mirat cu atât mai mult că Guv 
nul britanic a declarat că prezența flotei engleze în Mediterana treb jie 
pusă în legătură numai cu interesele apărării „Securității colective“ a 
Mai târziu s-a aflat că Anglia trimisese forțele sale în Mediterana 
ca să răspundă unei caracterizate amenințări italiene a Egiptului, pri 
Libia. Dacă Anglia ar fi mărturisit atunci că-și mobilizase flotă în 
apărarea Imperiului Britanic, Franța ar fi răspuns imediat cu mobili- 
zarea flotei el, așa cum se găsește obligată prin pacturile semnate a 
vecina ei de peste Mânecă. Pe baza art. 16 însă, şi a apărării securită i 
colective, Franţa n-avea nici un motiv să se miște, şi nu s-a mişcat Prin 
această neînțelegere se explică și chestiunile puse de Anglia Franței Se 
pra eventualului sprijin ce i-ar da, în cazul când ar fi atacată de Italia să 
= D-rul Zervos, medicul Negusului, un grec, are un frate la Buci 
rești, medic și el. D-rul Zervos din Adis-Abeba scrie d-rului Zervos din 

București, destul de regulat. Din ultima scrisoare reiese un mare opti- 
mism cu privire la soarta abisinienilor. Zervos pretinde că pe lângă cei 
400 000 de negroizi care se luptă actualmente cu italienii, alți 400 000 
sunt concentrați în lagăre de instrucţie unde sunt învăţaţi să mânuiască 
un armament ultramodern, mult mai perfecţionat decât al italienilor. 
Abisinienii ar avea de toate: mitraliere, puşti-mitraliere, tancuri și aero- 
plane. Asupra italienilor ar mai avea următoarele avantaje: 1) Sunt fa- 
natici și luptă cu o ură și un avânt superioare entuziasmului fascist, ori- 
cât ar fi acesta de sincer; 2) Pot circula și noaptea, fiindcă cunosc fieca- 
re potecă din munţi, pe când italienii trebuie să vadă pe unde pun pi- 
ciorul; abisinienii văd şi pe întuneric şi se agaţă precum caprele prin 
toate ţinuturile care le sunt familiare; 3) Italienii vor fi mobilizați în tot 
timpul ploilor care nu sunt obstacol de circulație pentru abisinieni, 4) 
Configurația țării e favorabilă luptelor de guerilă şi defavorabilă desfă- 
şurărilor de mase — prin urmare defavorabilă italienilor și favorabilă 
abisinienilor. ` 
Te pomenești că optimismul d-rului Zervos îşi are și el rosturile lui? 
Generalul Gorski îmi povestea (fiindcă e vorba de Abisinia) că 
generalul Samsonovici fiind acum în urmă la Paris ar fi stat de vorbă 
cu generali și ofițeri superiori francezi cunoscători ai campaniilor colo- 
niale, mai toţi foşti combatanți în Maroc şi alte colonii, şi că aceşti spe- 
cialişti i-ar fi spus că sunt în curent cu programul italienilor în Abisinia 
şi că acest program are nevoie de zece ani pentru a fi executat. Dacă e 
așa, ce se vor face italienii care în primul an au ajuns deja la verighete? 


— Tot Gorski mi-a povestit un incident întâmplat în Abisinia noas- 
tră, cu prilejul paradei de la Bobotează. La ieşirea din biserică genera- 
lul Paul Angelescu, zărind pe Zaharof (rândașul lui Stelian Popescu la 
Universul) în dosul lui Gorski se apleacă spre el şi îi spune în treacăt: 
„Vezi că m-aţi înjurat degeaba, căci am primit demisia generalului Du- 
mitrescu!“1 Gorski care auzise, spune atunci lui Zaharof: „Apoi dacă 
n-ar fi primit-o, s-ar fi revoltat armata!“ Concepţie curioasă dar fără 
importanță pentru ceea ce urmează. Paul Angelescu n-a auzit ceea ce a 
spus Gorki, dar a auzit-o Titeanu care sta lângă Zaharof. A doua zi Gors- 
ki a fost chemat de Paul Angelescu, și acesta l-a luat de scurt fiindcă ar 
fi fost auzit spunând: Armata e gata să se revolte. Capul lui Gorski, ex- 


1 E de necrezut ca ministrul de război să se laude cu primirea acestei demisii! Apoi 
aceasta a fost şi soluția delincventului! S-ar fi putut lăuda dacă l-ar fi reținut în armată 
şi l-ar fi băgat în puşcărie! 

plicaţie, înjurături la adresa lui Titeanu. Gorski socotea incidentul 
închis, de atunci însă patru agenţi secreți ai lui Moruzov! în două auto- 
mobile, îl urmăresc pas cu pas. Gorski, neobișnuit cu politeţile Sigu- 
ranțelor (avem mai multe) e ca nebun şi vrea să facă scandal. Vrea 

dar nu va face! l T 


. — Incă o afacere, tot în Abisinia. E vorba de amicul Malaxa. Şi de 
frânele care de atâta vreme trebuie să se instaleze la vagoanele de 
marfă. Acum se zice că se vor instala un număr destul de însemnat pe 
vagoanele cisternă și e vorba să se-aleagă între frânele Westinghouse şi 
frânele Knorr (nemţești). Se vor alege frânele Knorr, deși de 3 ori mai 
scumpe, fiindcă sunt reprezentate de Malaxa. Am întrebat: dar cum 
poate concura casa Knorr, în restul lumii, cu casa Westighouse dacă e 
-de 3 ori mai scumpă? Mi s-a răspuns: nu e mai scumpă, dar în comanda 
Malaxa o treime reprezintă prețul (egal cu al lui Westinghouse), o 
treime şperţul la C.F.R. și la Comunicaţii, şi o treime beneficiul Ban- 
dei, cu B mare, din care face parte şi Malaxa — vedeţi cât de modest 
este beneficiul lui! 


— Zvonuri persistente de înlocuirea lui Costinescu la Industrie prin 
Manolescu-Strunga redivivus, „căruia s-ar fi făcut o mare nedreptate“! 
Dar atunci ce e cu criza? E dulce viaţa în Duduialand. 

17 ianuarie. — Regele care a fost sâmbătă la o vânătoare în 
Banat, a trecut duminică în Iugoslavia și de la Belgrad s-a dus cu Mar- 
Ioara, cu Principele Paul şi cu micul Rege Petre să vâneze lângă Novi 
Sad. Luni s-a înapoiat la București. În jurul acestei călătorii a Regelui 
s-a făcut ca de obicei mare vâlvă, deși foarte probabil ea n-a fost moti- 
vată decât de vânătoarea care a avut loc. Am fost întrebat şi eu dacă cu- 
nosc motivele deplasării. Am răspuns că probabil Regele a trecut gra- 
niţa ca să poată telefona fără să fie supravegheat de Siguranţă și de Tă- 
tărescu. Această glumă a avut succes și a ajuns până la urechile Rege- 
lui care a râs. l 


— Marţi dimineaţa a murit brusc, pe când telefona, N. Drosso, sluga 
Palatului, în timpii din urmă Mare Comis (!), după ce fusese prefect și 
mai înainte comandant al Palatului. Lipsit de inteligenţă, brutal și calic 
Drosso nu era iubit. Fiind amestecat însă în viața noastră zilnică, a 


! Şeful serviciului de informaţii la Marele Stat-Major. 


ÎNSEMNĂRI ZILNICE, 1936 209 


tuturor bucureştenilor mai de vază, de lungi decenii, moartea neaștep- 
tată a impresionat. Se zicea că tată-său fusese bucătar, lucrul nu este 
dovedit, cert e că Drosso avea maniere bune dar un suflet vulgar. Tânăr 
bogat, fusese primit la Jockey-Club, cum ieșise ofiţer la 21 de ani. Anul 
acesta împlinea 50 de ani de când era în club. Căsătorit cu Caterina Sin- 
gurov!, a avut cu dânsa un fiu ucis înainte de război într-un accident de 
aeroplan. Se căsătorise a doua oară acum câţiva ani cu Mémé Macri 
nepoata lui Simu. 

I s-au făcut funeralii disproporţionate cu meritele și cu poziţia sa. 
Regele a asistat în persoană la înmormântare, ceea ce n-a făcut încă 
pentru nimeni de când e pe Tron. 


— În starea de compresiune morală sub care trăim, imaginaţia oame- 
nilor fără treabă inventează legende întregi în jurul celui mai simplu și 
mai natural eveniment. Reproduc aici de pe raportul zilnic și confidenţi- 
al al Sigurantei o notă?, fiindcă e tipică pentru modul cum se deformea- 
ză orice eveniment, în goana agenţilor de informaţie după senzaţional: 

„16. I. 1936. În a doua jumătate a lunii noiembrie, M.S. Regele, 
prin anumite căi, a fost informat de la-Praga cum că Gross de la Cage- 
ro? a lăsat să se creadă că ar fi înlesnit Regelui devize de circa 30 de 
milioane de franci francezi. Vodă alarmat de această chestiune d și 
trimis la Praga pe generalul Ilasievici și pe generalul Balif spre a cerce- 
ta originea zvonurilor lansate. | 

Aceeași versiune s-a lansat și la Belgrad unde a luat o turnură atât 
de dezagreabilă încât Regina Marioara, alarmată, a chemat personal pe 
Regele Carol acolo. 

Luni seara Vodă cheamă pe Drosso întrebându-l ce rol îndepli- 
neşte la Cagero. Drosso a răspuns că e administrator (membru în consi- 
liul de administraţie). Vodă, foarte enervat, n-a spus nimic. În aceeași 
seară Siguranţa raportează arestarea lui Gross la Feldkirch. Concomi- 
tent cu această ştire Săvescu de la Banca Românească cheamă la tele- 
fon pe Drosso, la Palat. Acesta foarte emoţionat cade mort. 


l Femeie frumoasă şi elegantă, foarte la modă între anii 1880 și 1890. 

2 Deşi neregulat, primesc și eu o copie de pe aceste rapoarte. 

3 O societate de export-import întemeiată după venirea liberalilor la Guvern. Se 
zice că principalii ei fondatori și profitori au fost Leonte Moldoveanu, Dorel Dumitres- 
cu şi Constant Georgescu. Gross era numai operator-specialist. Societatea a făcut ne- 
numărate fraude cu schimbul devizelor și afacerea a ajuns înaintea Parchetului. 

M.S. Regele prin Gavrilă Marinescu a dat ordin ca Parchetul să 
facă lumină complectă în această afacere, mai ales că Gavrilă Marines- 
cu a comunicat lui Vodă că din informaţiile căpătate de la dl. Codin Şte- 
fănescu ar fi complici Leonte Moldoveanu, Săvescu de la Banca Ro- 
mânească, Dorel și Barbu Dumitrescu precum și d-na Găetan (!!?) năs- 
cută Leonida!, soacra lui Dorel Dumitrescu“. 

Iată salata ce rezultă din amestecul fără rost a patru fapte certe: o 
invitaţie la vânătoare (Ilasievici și Balif — dar şi Mocsoni au fost invi- 
taţi în noiembrie la vânătoare în Cehoslovacia), o a doua invitaţie tot la 
vânătoare dar în Iugoslavia (a Regelui Carol), o escrocherie (afacerea 
Cagero) și o moarte subită (a lui Drosso). Din nenorocire, basmul nu â 
rămas limitat la raportul Siguranţei sus-citat: în cafenele şi în tot ora- 
șul, lumea pune în legătură moartea lui Drosso cu afacerea Cagero, și 
fiecare aduce precizarea unui amănunt în povestirea lui. 


— Mocsoni care a însoțit pe Rege în Iugoslavia mi-a raportat la re- 
pezeală conversaţia avută cu Stoiadinovici, prim-ministrul sârb, cu 
care s-a înapoiat în trăsură de la vânătoare. Stoiadinovici se mira de 
răbdarea românilor faţă de Titulescu și spunea textual: „Cum suportaţi 
dvs; cheltuielile absurde pe care le face călătorind cu un vagon regal şi 
cu un lux cu totul oriental? Cum nu-și dă opinia publică seamă că toată 
politica lui Titulescu e numai farsă?“ Mocsoni, foarte jenat, a răspuns 
că dânsul nu se ocupa de politică. Stoiadinovici și-a dat seamă că lipsi- 
se de tact, și a tăcut. Mocsoni a raportat conversaţia și Regelui, care pa- 
re să fi fost încântat de înalta opinie pe care Stoiadinovici o are despre 
Titulescu. 


— Ieri la club, generalul Gorski, cel mai vechi dintre Inspectorii de 
Armată mi-a spus că-și dă demisia (trebuia să iasă la pensie peste câte- 
va luni) fiindcă Regele nu vrea să-l înainteze general de corp de arma- 
tă, locul fiind vacant prin retragerea lui Paul Angelescu, atins de limita 
de vârstă. Gorski își dă seamă că decorarea lui excepțională la 1 ianuarie 
nu a fost decât un zăhărel ca să-l împace în vederea neînaintării lui. Tot 
Gorski mă informează că în locul lui Samsonovici va fi numit șef de 
Stat-Major generalul Iacobici, care provine din armata austro-ungară. 


! D-na Leonida ex-Dumitrescu a fost numai asasinată jumă ă 
-— pe jumătate — de Găe- 
tan, dar nu luată și de nevastă de dânsul! : 

— Telegramele de azi-dimineaţă ne aduc vestea unui nou vot de în- 
credere înregistrat de Ministerul Laval după redeschiderea Camerelor 
(numai de n-ar cădea, copleșit de atâtea voturi de încredere), unei în- 
semnate victorii italiene pe frontul Somaliei și unui răgaz de 30 de zile 
acordat lui Hauptmann, condamnat la moarte pentru răpirea copilului 
lui Lindbergh. 


— În alegerea parţială de la Suceava din 15 ianuarie naţional-creş- 
tinii au avut un enorm succes: au dobândit mai multe voturi decât Gu- 
vernul şi tot restul opoziţiei împreună. Mai ales național-țărăniștii sunt 
fierţi. E drept că Suceava a fost întotdeauna un fief electoral al lui Cu- 
za. Şi acum a fost chiar el candidat... Să aşteptăm şi rezultatul alege- 
rilor din Hunedoara și din Mehedinţi care trebuie să aibă loc în februarie, 
dacă vor mai avea loc. + 

18 ianuarie. — Masă mare aseară la Legația Greciei. După masă, 
vorbind cu Tătărescu l-am sfătuit să amâne alegerea de la Mehedinţi 
(fixată pentru 2 februarie) ca să se mai calmeze spiritele în Partidul Na- 
tional- Ţărănesc, în care fruntașii electori sunt hotărâți să facă moarte 
de om ca să răzbune neplăcerile suferite la Suceava. Tătărescu mi-a 
spus că probabil alegerea se va amâna și luându-mă la o parte în biroul 
lui Collas, a început să-mi spună că așa nu mai merge. Că nu se mai 
pot tolera manifestații în fiecare zi pe stradă, luptă de fiecare ceas cu 
apaşii presei și așa mai departe. „Constituţia trebuie modificată, pentru 
a da Guvernelor posibilitatea legală de reacțiune.“ L-am întrebat de ce 
n-a făcut nimic până acum în acest sens, și i-am reproșat că n-a profitat 
în general de posibilităţile pe care le-a avut pentru a face ceva. „Ce 
vrei, mai depindea și de alţii...“ — „Regele trebuie să fie pus înaintea 
faptelor îndeplinite, e un căcăcios lipsit de voință.“ — „Da, dar și 
împrejurările: au fost contrare. Acum în toamnă eram hotărâți să pro- 
cedăm la revizuirea Constituţiei. A venit însă războiul Italiei... Acum 
însă și Regele e hotărât și în mai va trebui să modificăm în fine Consti- 
tuţia. Coane Costică, ești pentru?“ (Caraghiosul se făcea că nu știe?) — 
„Ba nu!“ — „Ştii că am tot voit să-ţi vorbesc pe chestiunea asta. Am 
tot amânat fiindcă şi rezolvarea problemei se depărta întruna. Acum ne 
apropiem. Dacă vrei în mai facem treaba!“ Îmi venea să râd. Mincino- 
sul vorbea cu atâta siguranţă încât probabil se convingea singur. 

Interesant, din conversaţia lui Tătărescu este faptul că se crede stă- 
pân pe situație până după mai. Aceeaşi încredere și la Valer Pop, la Vic- 
tor Antonescu şi la escrocul de Inculeţ. Să fie aşa, sau atitudine și min- 

ciună? Afirmațiile și siguranţa lui Tătărescu sunt diametral opuse celor 
ce-mi raportează informatorul meu secret. Care minte? Din punctul ca- 
lităţii de om pun pe Tătărescu și pe zisul meu informator în același sac. 
Până acum, evenimentele dau însă dreptate lui Tătărescu. 

De la Legația Greciei am fost la ministrul Poloniei, unde ne-a cân- 
tat pianistul Rubinstein, un fenomenal artist. 

Mocsoni mi-a complectat aseară conversaţia lui cu Stoiadinovici 
pe care nu putuse să mi-o spună toată, fiindcă la club fuseserăm între- 
rupţi de unul şi de altul. Impresia lui Mocsoni, limpede, a fost că o ma- 
re spărtură era pe punctul să se facă în Mica Înţelegere. Vădit, lugosla- 
via își caută un echilibru politic în afară de alianțele ei actuale. Stoiadi- 
novici ar fi întrebat pe Laval dacă în cazul încheierii „Anschlussului“ 
Franţa ar declara război Germaniei. „Război Germaniei?“ a răspuns 
Laval — „niciodată“. Dacă Franţa e hotărâtă să nu miște, de ce ar miş- 
ca Iugoslavia, a adăugat primul ministru sârb care nu s-a ferit să mai 
prevină pe Mocsoni că niciodată Iugoslavia nu va subscrie politicii fi- 
lo-sovietice al lui Titulescu. Iugoslavia nu va relua nici măcar raporturi 
cu Moscova. Toate acestea au fost comunicate și Regelui Carol. 


— Şi în Grecia lucrurile par a merge cam pe dos. DI. Charitakis, fost 
ministru, un regalist care n-a abandonat pe Regele George nici în cele 
mai grele clipe — mi-a vorbit ieri seară la Collas cu oarecare descura- 
jare. Regele George se bucură momentan de un mare prestigiu, desigur, 
fiindcă majoritatea monarhiştilor sunt încă strânși în jurul lui, iar ve- 
nizeliștii îi sunt recunoscători pentru măsurile împăciuitoare pe care le-a 
luat. Dar monarhiștii sunt foarte nemulţumiţi de clemenţa Regelui și nu 
se ştie dacă venizeliștii nu vor reveni la vechile lor sentimente de duș- 
mănie îndată ce vor fi trecut prin clipele grele pentru ei, de azi. Chari- 
takis îmi povestea că ura între cele două partide a rămas tot atât de im- 
placabilă ca mai înainte, mai ales în rândurile de jos ale poporului. În 
circumscripţia lui electorală, țăranii mai toți regaliști au scos de pre- 
tutindeni portretul Regelui, fiindcă „iertase“ pe venizeliști. Ce vor da 
viitoarele alegeri? Un adevărat haos. Monarhia va fi silită să meargă la 
dictatură — și apoi? Monarhistul Charitakis, bărbat tânăr și inteligent, 
mi s-a arătat foarte pesimist asupra viitorului Greciei. 

20 ianuarie. — Ieri a fost Boboteaza stil vechi și e fost cald ca în mar- 
tie, dar ceaţă multă. Astăzi vremea e splendidă, ceața s-a ridicat, e cald 
și soare! Nu-mi mai aduc aminte de o asemenea vreme în România. 

— La Turnu Severin s-au bătut ieri național-creştinii şi naţional-țără- 
niștii, ca orbeţii. Campania electorală pentru scaunul de deputat de Me- 
hedinţi vacant, începută ieri promite. Goga candidează de la naţional-creş- 
tini, dr. Lupu de la ţărănişti, George Brătianu de la georgiști. Eu am 
pus pe Corneliu Rădulescu. Dar n-am parale, nici bătăuși. 


— De două zile telegramele anunţă că starea Regelui Angliei e îngri- 
jorătoare. A răcit acum câtăva vreme şi a căpătat o bronșită. N-ar fi lu- 
cru mare, dar nu merge inima, care a rămas atinsă de pe urma ultimei 
boli grave a Regelui din 1928. 


— Aflu că d'Ormesson ar fi fost numit ambasador la Ankara. Drum 
bun! La noi n-a nimerit-o, poate va avea mai mult noroc cu turcii. În 
locul lui ar veni o rubedenie a lui Berthelot, dl. Thierry a cărui soţie e 
născută Nadine de Rotschild. Perechea Thierry e foarte împrietenită cu 
Martha Bibescu. 

21 ianuarie. — Ieri seară, la ora 11,50 (ora Londrei) a murit Re- 
gele George al V-lea al Angliei. S-a stins fără suferinţe, la Sandring- 
ham, în Norfolk, probabil din pricina miocarditei contractate în 1928 
odată cu infecția generalizată care era să-l răpună de atunci. 

Om al datoriei, personificând toate virtuțile în viaţa publică şi în 
cea privată, părea, în vremurile fără scrupule pe care le trăim, un ana- 
cronism. Despre fiul şi succesorul lui, Eduard al VIII-lea, se spun mul- 
te. Se zice astfel că e inteligent, dinamic, alcoolic și pederast (deși a 
avut o legătură cu soția unui fost aghiotant). 

Cu schimbarea Domniei nimic nu se va schimba în Anglia. For- 
ma, făurită de seculare tradiţii, în care va fi introdus Regele e atât de puter- 
nică încât noua făptură prinsă într-însa se va conforma predecesorilor ei. 


— S-a împușcat Ion Vulturescu. Era inteligent cu oarecare cultură, 
dar ţicnit. Cu dânsul dispare una din cele mai reprezentative figuri ale 
bohemei bucureștene. Soios, cu o veşnică pălărie neagră de pictor-fo- 
tograf montmartrez în cap, cu o lavalieră spurcată și cu un muc de ţiga- 
retă în gură, era simpatic cu toate cusururile lui. Avea mania perse- 
cuţiei. Faţă de mine se arăta când prietenos, când veninos. În ultimii 


ani nu mă mai saluta, nu ştiu pentru ce. Acum 15 ani (nu se prăvălise 


atât de jos) ne-am bătut în duel, dar ne împăcasem în anul următor. 

— Am întrunit astăzi comitetul executiv al „Uniunii Agrare“ și m-am 
plâns de lipsa de concurs a prietenilor mei politici, în luptele electorale. 
Le-am spus pe șleau că mai bine dizolv partidul decât să duc în spinare 
o ceată de leneși și de profitori „in futurum“. Am declarat că alegerile 
de la Hunedoara şi de la Mehedinţi sunt ultima încercare pe care o fac 
cu d-lor. 

22 ianuarie. — Regele Carol s-a hotărât să meargă la înmormân- 
tarea Regelui Angliei care a fost fixată pentru marţi 28 ianuarie. Va lua 
cu el pe generalii Ilasievici și Balif și pe... Urdăreanu. (Unii spun că şi 
pe Lupeasca, cu care vrea să petreacă 2-3 zile incognito la Paris, la întoar- 
cere, repetând astfel ad litteram programul din 1925 la înmormântarea 
Reginei Alexandra.) Regele Carol își realizează astfel un vis, acela de a 
vizita pe Regele Angliei. Că nu-l vizitează viu, ci mort, nu face nimic. 


— Ziarele de azi pretind că s-a amânat alegerea de la Severin de la 2 
la 18 februarie, ca să se mai calmeze spiritele. Guvernul continuă să nu 
pună candidat și va susține pe Goga la Mehedinţi, cum a susţinut pe 
Cuza la Suceava. Pare că tactica aceasta a fost cerută de Rege care vrea 
să nu iasă naţional-țărăniștii nicăieri (la Suceava și Mehedinţi să-i bată 
național-creșştinii și la Hunedoara liberalii). Regele ar putea astfel sus- 
ţine, pentru constituirea viitorului Guvern, că neputând ţine seamă de 
indicaţiile corpului electoral care a desemnat un partid în afară de con- 
juncturile de Guvern, nu-i mai rămâne decât adoptarea unei formule în 
afară de consideraţiile de partid. Cum îi place Regelui să complice cele 
mai simple situaţii! 


— Ministerul Laval a demisionat ieri. Laval, însărcinat de Preşedin- 
tele Republicii să formeze noul Minister, a declinat categoric oferta. A 
refuzat și Bouisson, președintele Camerei să constituie Ministerul. 

24 ianuarie. — Acum două zile a fost comemorat la Geneva, la 
Consiliul S.D.N., Regele George al Angliei. Fiecare membru al Corsi- 
liului a spus câteva cuvinte în numele țării sale, și la sfărșit dl. Eden a mul- 
tumit în numele Angliei. A vorbit, natural, şi Titulescu în numele Româ- 
niei. Transmis tuturor ziarelor românești, în extenso, am citit și eu dis- 
cursul lui Titulescu, un scurt şi banal discurs de circumstanță. 

lată acum ce citesc în Adevărul de aseară: 

„Paris, 23 (Ager). Marile cotidiene pariziene se ocupă pe larg de 
mișcătorul omagiu adus ieri memoriei Regelui George de către Consi- 
liul Societăţii Naţiunilor. Ele reproduc şi subliniază mai ales discursul 

d-lui Titulescu, despre care spun că a fost cel mai puternic, cel mai stră- 
lucit, cel mai artistic (!!) şi că a lăsat o profundă impresie asupra ascul- 
tătorilor, mișcând adânc pe di. Eden, reprezentantul Marii Britanii. 

DI. Lucien Bourgues, trimisul special la Geneva al ziarului Petit 
Parisien, scrie: 

«În această tragică solemnitate lumea se aștepta de la dl. Titulescu 
la o cuvântare impresionantă. Cu acel accent pătrunzător care dă celei 
mai mici intervenţii din partea sa o înaltă valoare de artă și de emoție, 
marele om de Stat român a spus că compatrioţii săi de pretutindeni nu 
vor înceta să vadă un izvor (?) de profundă gratitudine în rolul pe care 
l-au jucat Imperiul Britanic și marele lui Rege în unitatea naţională». 
(Bre, bre, bre! Să fi spus într-adevăr aşa lucruri extraordinare?) 

Dl. Saint-Brice, trimisul special la Geneva al lui Le Journal, scrie 
la rândul său: 

«Cuvântarea d-lui Titulescu este modelul cel mai desăvârșit al eloc- 
venţei. Reprezentantul României a evocat mai întâi legătura de sânge 
care uneşte pe Regele Carol cu Familia Regală britanică. El a mai spus 
că tot poporul român este astăzi în doliu». (Şi mai frumos!) 

DI. Donnadieu, trimisul special al ziarului Le Figaro, scrie: 

«În numele României, dl. Titulescu a rostit o cuvântare mișcătoa- 
re şi măreaţă. După ce a reamintit prețiosul concurs al Angliei în rea- 
lizarea unităţii naţionale a României, el a evocat amintirile*din timpul 
când reprezenta ţara sa la Curtea din Saint James şi a promis că Româ- 
nia se angajează să execute cu sfințenie testamentul politic al Regelui 
George al V-lea, care se rezumă în cuvintele: a lucra pentru pace». 

Câte milioane de lei agonisite prin munca noastră a contribuabili- 
lor românii, au trebuit să treacă în buzunarele apaşilor presei franceze, 
pentru ca asemenea platitudini să fie revărsate peste globul întreg? 


— Sub pretextul absenței Regelui din ţară, Camerele au luat vacanță 
până la 10 februarie. Constituţional vorbind e absurd, deoarece Suvera- 
nitatea trece în lipsa Regelui asupra Consiliului de Miniștri, care poate 
chiar promulga legi. Practic vorbind însă, orice vacanță a Corpurilor Le- 
giuitoare e bine venită. Dacă nu s-ar întruni deloc ar fi și mai bine. Ieri 
s-a amânat şi alegerea de la Mehedinţi, de la 2 la 18 februarie. Să fie pen- 
tru acelaşi motiv pseudo-constituţional? 

25 ianuarie. — Mocirla: 
Am însemnat deja note, ceva despre delicioasa casă pe care și-a 
construit-o Scanavi. Cum s-o fi aranjat „amorul“ Reginei Elisabeta 

pentru zidărie și pentru beton armat nu știu (poate că pentru acesta din 
urmă să-i fi dat sfaturi Tătărescu) dar pentru mobilele și mai ales pen- 
tru mătăsurile aduse din străinătate — mătăsuri cu toptanul — n-a plă- 
tit nimic. S-a înțeles cu un negustor italian care a adus cantităţi enorme 
de mătase fără vamă pe numele Reginei Elisabeta, şi comisionul au 
fost obiectele și mătăsurile comandate de zisul Scârnăvie. 

Se zice că Regele, aflând despre această porcărie, s-a înfuriat şi s-a 
certat cu soru-sa, iar acţiunile lui Scanavi au scăzut. Nevastă-mea a 
aflat toată afacerea de la d-na Andrews! care s-a înfruptat și dânsa cu 
ceva mătase de contrabandă adusă pe această cale. 


— Afacerile frumoase și mănoase: 

A fost mare luptă între Skoda și Reşiţa pentru comandarea arti- 
leriei antiaeriene. Se zice că modelul Skoda e cu mult superior modelu- 
lui Wickers pe care l-a propus Reșița. În favoarea Reșiţei militează însă 
principiul fabricării în ţară a materialului nostru de război. Dar nu prin- 
cipiile, nici calitatea materialului au fost în luptă; în luptă a fost Malaxa 
(Reşiţa) şi reprezentanții interesaţi ai Skodei. După multe dezbateri şi 
după multe ezitări s-a ajuns în fine la hotărârea să se dea comanda Re- 
şiței. Consiliul Apărării Naţionale a decis facerea contractului și a în- 
sărcinat pe generalul Tănăsescu să-l redacteze. Generalul, specialistul 
Ministerului de Război în materie de armament de artilerie, şi un mare 
partizan al tunului Skoda, a redactat contractul cu Reșița dar l-a pre- 
zentat lui Tătărescu odată cu un memoriu în care atacă cu violență mo- 
delul adoptat și lăuda modelul cehoslovac. Tătărescu, furios, a făcut ob- 
servaţii generalului Tănăsescu, a dus chestiunea înaintea Regelui și a 
generalului Paul Angelescu și rezultatul a fost mutarea lui Tănăsescu la 
Bistriţa, cu ordin să plece în cel mult zece zile, și până atunci să nu 
părăsească domiciliul său. Se zice că generalul Tănăsescu își va da 
demisia, și va vorbi. Să ne ferească Dumnezeu să mai vorbească un ge- 
neral, că ne curățăm cu toţii! | 


— Regele a plecat ieri la ora 4,20 spre Londra, cu o suită exagerată și 
cu un tren care ne costă (dus și întors până la Calais) 3 500 000 lei! Va 
sta la Londra şi la Paris până la 8 februarie. La 10 februarie, va fi înapo- 
iat la Bucureşti. Cineva spunea că nu se ştie, căci când merge la Londra 


l D-na Andrews, născută Zlotescu, fiica doctorului Zlotescu căsătorită cu Andrews 
(american) unul din directorii Societăţii petrolifere Româno-Americane. 

pentru o înmormântare nu se mai înapoiază! (Aluzie la plecarea din 
decembrie 1925.) 


— Blumenfelă la mine. A vorbit cu Mihalache şi cu Maniu, succesiv. 
Naţional-țărăniștii sunt furioși. Mihalache i-a spus că e convins acum , 
că Regele merge spre Guverne din ce în ce mai personale. Va ţine Gu- 
vernul Tătărescu, un Guvern de lichele care face tot ce i se cere, cât va 


putea mai mult, iar când nu va mai putea, va face alt Guvern de lichele, 


cu care să-și joace mendrele mai departe (în gândul lui Jean Mihalache 
numai şi numai un Guvern naţional-țărănesc n-ar fi un Guvern de li- 
chele!). Cămăşarul îşi dă seamă că a pierdut partida, că Maniu a avut 
dreptate, şi că trebuie să facă loc acestuia la președinția partidului. În- 
cercare de şantaj pentru a impresiona pe Majestatea Sa. Maniu a fost și 
el foarte categoric față de dl. Scrutator. S-a arătat mai sigur ca oricând 
faţă de izbânda programului său (care?); ştia bine că al lui Mihalache. 
(care?) nu va duce la nimic, dar din condescendenţă faţă de partid a pri- 
mit să fie încercat, dând însă șefului un termen (!!) pentru această ex- 
perienţă. Dl. Maniu e hotărât acum să nu mai respecte termenul (com- 
plectarea șantajului față de Majestatea Sa). Potlogăriile care se fac în 
jurul Regelui nu sunt cunoscute numai de dânsul, Maniu , dar și de alţii 
şi vor fi date în vileag în curând. Iuliu, afirmă Blumenfeld, e sigur de 
câştigarea partidei (care?). 


— Informatorul meu secret nu se lasă, cu toate dezmințirile eveni- 
mentelor. Trăim timpuri atât de ciudate, încât toate se pot întâmpla, se 
pot realiza chiar şi prezicerile agentului meu. Iată-le: 

Mironescu s-a înapoiat de la Paris și a comunicat Regelui că „a 
aranjat“ problemele financiare (care?) în legătură cu un viitor Guvern 
prezidat de dânsul. Dar că acest aranjament l-ar fi făcut graţie lui Zău- 
ceanu, aşa încât, oricâtă prietenie l-ar lega de C. Angelescu (Banca Urba- 
nă) dl. Mironescu crede că Zăuceanu ar trebui să fie ministru de finan- 


` te. Regele ar fi protestat, spunând că ar fi în acest caz complect în mâna 


lui Titulescu, și ar fi spus lui moș Ghiţă: „La Finanţe voi pune pe Arge- 
toianu!“ Ce fericire și ce măgulire pentru mine! Acelaşi informator, 
cam ars ce e drept, pretinde că vizita Regelui la Londra a fost sugerată 
de Hoare, ministrul Angliei. Nu-mi vine să cred... 


— Milioanele noastre se duc numai pe trenuri regale. Mai continuă și 
Titulescu cu mistuirea. Am notat ieri ditirambicele laude ale presei 

pentru banalul discurs pronunțat de Marele Scopit cu prilejul decesului 
Regelui Angliei. Azi găsesc în telegramele ziarelor una și mai bună. 
Un banal incident între Uruguay şi Soviete a provocat ruperea relaţiilor 
diplomatice (?) între cele două State. Chestiunea fiind adusă la Gene- 
va, Consiliul a numit pe Titulescu raportor. Titulescu a convocat la el 
pe Orang-Utangul american și pe amicul Finkelstein-Litvinov, i-a pisat 
o noapte întreagă, i-a îmbătat și i-a împăcat. Iată acum în ce cuvinte 
trâmbiţează presa universală marea victorie a Scopitului-Noctambul: 

E „Geneva 24 (Rador). În cercurile Societăţii Naţiunilor se conside- 
ră ca unul din cele mai mari succese ale d-lui ministru Titulescu faptul 
că a putut să pună capăt printr-un acord unui diferend care ridica cele 
mai sumbre perspective “ (1!) 

D Pacificul Titulescu a evitat un război între Uruguay și Sovietele ru- 
sești! Litvinov trebuie să se strâmbe de râs! Dar cât ne-o fi costat nu- 
mai whisky-ul consumat în acea memorabilă noapte? 


—_In Franța criza de Guvern a fost repede rezolvată prin constituirea 
unui Minister Albert Sarraut, cu Flandin la Afaceri Străine şi fără Her- 
riot, dar cu Paul Boncour ministru fără portofoliu! Minister provizoriu 
până la alegeri (de aci și facilitatea cu care a fost alcătuit), ceva mai la 
stânga ca Guvernul Laval, și cu un radical în frunte. Ministerul Sarraut 
reprezintă al 101-lea episod în zbuciumul Parlamentar inaugurat de a 
H-a Republică. ' 

26 ianuarie. — Pe când oamenii mor de frig în America (dacă 
trebuie să credem telegramele) noi, aici în România, avem o iarnă ex- 
traordinară. Nu numai că n-a nins până acum și că n-a fost nici îngheţ 
dar adie tot timpul un vânt de primăvară. În decembrie am avut multă 
ploaie şi ceaţă. Dar de opt zile timpul s-a îndreptat de tot și soarele ne 
încălzește toată ziua. Azi 26 ianuarie, orele 12, amiază, sunt 76° centi- 
grade la umbră! Să fie sfârșitul lumii? ` 

27 ianuarie. — Ziarele noastre publică astăzi o altă avalanșă de 
telegrame-laude la adresa lui Titulescu, din Anglia de data asta. Tot ma- 
rele succes cu Uruguayul și Sovietele, dar alte milioane revărsate pe 
malurile Tamisei. De ce nu s-ar înfrupta şi englezii cu banii noștri? 
Suntem atât de bogaţi, și ei atât de săraci... 


— Călătoriile regale. 


Regele Boris al Bulgariei s-a urcat cu un aghiotant în Simplonul 
care trece prin Sofia; 

Principele Paul al Serbiei idem din Belgrad; 

Regele Leopold al Belgiei a luat trenul obișnuit între Bruxelles și 
Ostende și de acolo vaporul spre Anglia. ` 

Pe drum, nimeni n-a ştiut despre trecerea acestor Şefi de Stat modești. 

Regele Carol: 

Trenul regal compus din 11 vagoane, 20 aghiotanţi și caraghioșşi 
în suită; reprezentații în fiecare țară străbătută, cu muzică, companie de 
onoare, prefecți, generali, arhiduci etc. 

Şi când te gândeşti că nu poate fi cineva de sânge mai albastru ca 
el, te întrebi cum de a ieşit așa de parvenit? 

31 ianuarie. — După o călătorie de mitocan, Regele s-a purtat 
frumos şi bine la Londra, unde — mai puţin bastonul de mareșal care 
nu putea simboliza decât pe Zizi Lambrino, singura lui cucerire pe tim- 
pul războiului — ne-a făcut cinste. Funeraliile Regelui George au fost 
difuzate prin radio. Impresionant; am auzit muzicile militare, tropotul 
trupelor, rugăciunile în biserică, zgomotul mulţimii, ca și cum aș fi fost 
acolo! Asistat la Bucureşti la reguiem-ul slujit la biserica englezească 
de la Icoană. Primul meu contact cu un serviciu divin anglican. Anost. 


— "Ţărăniştii şi gogo-cuziștii continuând să se bată la Mehedinţi, In- 
culeţ, ministrul de interne a intervenit şi a izbutit să dezarmeze — pen- 
tru moment — bandele ambelor partide. Ziarele publică fotografiile ar- 
senalului de arme confiscat de o parte și de alta. 


— Un ziarist de la Ora a venit să-mi ceară un interviu asupra mișcă- 
rii de dreapta. l-am dat următorul răspuns, pe care-l transcriu aci fiind- 
că-mi pare că rezumă pe cele ce se desprind din faza actuală a luptelor 
politice: 

„Noi ne jucăm de-a politica. Nu există mişcări de dreapta. La noi 
lumea este extrem de nemulțumită și de tulburată în conştiinţa ei, pe de 
o parte de-criza fără sfârșit care a sărăcit pe toți și i-a pus în neputinţă 
de a realiza până și cele mai modeste năzuinţi; pe de altă parte de valul 
de mocirlă asupra căruia nu am nevoie să insist, care ne plimbă din 
Skoda în Cagero şi atâtea alte afaceri senzaţionale, fără să mai vorbim 
de șperțul zilnic care a înlocuit pâinea zilnică. 

Lumea exasperată caută să scape din cercul acestor mizerii mate- 
riale şi morale. Caută să scape și se agaţă de formule, după gust, după 
temperament și după vârstă. 

Tineretul vede scăparea în «crucea încârligată» şi în antisemitism; 
oamenii ceva mai în vârstă, dar care nu și-au pierdut încă toate iluziile, 
o văd în rețetele democraţiei integrale, iar oamenii în vârstă Și cu ex e- 
riență nu mai au din nefericire încredere în nimic. sui 

Suprimaţi dezechilibrul bugetelor individuale, Suprimaţi «şperțul» 

la fiecare ghişeu al Statului, suprimați potlogăriile mărunte şi tâlhăriile 
mari — și toate rețetele miraculoase propovăduite cu sau fără exof. 
talmie poetică!, vor fi aruncate la Coş. iai 
In poporul nostru, în masa lui de aproape 18 milioane de rurali nu 
există nici curente de dreapta, nici curente de Stânga ci numai nevoiaşi 
și istoviţi de mizeriile vieţii. Cele câteva mii de studenţi care abimi 
nu izbutesc și nu vor izbuti decât să dea puţină viaţă oraşelor și să se 
vească de masă de manevră şmecherilor“. i j 


—- Altă coardă: 
Regele a trimis vorbă înainte de sărbători lui C. 
Urbană), lui Emil Haţeganu și lui Voicu Niţescu că EAT “ca. 
teșitrei au cerut audienţă (vaidiştii s-au văzut deja la Guvern) și Regele 
i-a primit în ordinea următoare: Haţeganu, C. Angelescu, Voicu Nites- 
cu. Câtor trei a spus cam același lucru, şi anume i-a întrebat de ce Vai- 
da nu se înţelege cu Goga. Angelescu care a povestit lui Pangal toată 
audiența lui, pretinde că insistențele mari pentru această înţelegere au 
fost puse pe lângă Haţeganu și pe lângă dânsul. Cu Voicu Niţescu, Re- 
gele ar fi insistat mai puţin — probabil, zice Angelescu din cauza ar u- 
mentelor negative date de dânsul. Regele a spus câtor trei că tara A 
nevoie de un partid puternic de dreapta spre a fi opus democrației 
naţional-ţărăniste și că ar fi bine ca partidul lui Goga și al lui Vaida să 
fuzioneze. Angelescu a arătat Regelui că o asemenea fuziune era impo- 
sibilă fiindcă programul Goga-Cuza e destructiv și se bazează me 
pe o luptă de opoziţie pe când al lui Vaida e constructiv Şi se încadrea- 
ză într-o acțiune de guvernământ. Apoi, un partid nu poate merge cu 
doi şefi, darmite cu trei. Angelescu a adăugat că Vaida vrea să facă un 
Guvern cu partidul lui, în care ar primi oameni desemnaţi de Rege sau 
colaboratori utili — dar colaborare cu alte partide n-ar fi dia a fa- 


că. Pe când Angel 3 Acea să] 
Regele tăcea. gelescu vorbea de planurile lui Vaida de guvernământ 


1 Răutate la adresa lui G 
oga, pe care o regret — z > : 
vreme cu rodomontadele lui. du a dar prea m-a agasat în ultima 

Pentru mine e clar: Regele nu vrea să se încurce la Guvern nici cu 
Vaida sau cu partidul său (cine-l silește?) și de aceea îl împinge să fu- 
zioneze cu Goga—Cuza ca să-i poată opune la momentul oportun, și lui 
Vaida, obstacolul antisemitismului. Național-țărăniştii înlăturați prin 
insuccesele electorale şi prin certurile dintre ei, național-creștinii-vai- 
diştii deşi desemnați de succese electorale dar handicapați prin anti- 
semitismul lor — terenul se găseşte netezit (în complicatul spirit al Re- 
gelui) pentru încercările personale. Cât munceşte nenorocitul acesta de 
veleitar pentru a face pe şmecherul, când lucrurile s-ar putea soluţiona 
atât de simplu! 

Angelescu a mai întrebat pe Rege când se schimbă Guvernul. Re- 
gele i-ar fi răspuns: „în curând dar nu îndată“. Şi i-ar fi explicat că mai 
întâi trebuie Tătărescu să se răfuiască cu Dinu Brătianu şi să ia șefia 
partidului. „Dar — a obiectat Angelescu —, Tătărescu ne ţine cu vorba 
de 18 luni pe chestiunea asta, poate s-o mai întindă mult“. Regele a 
observat că nu era nici un zor. Din această contradicţie (în curând şi 
nici un zor) Angelescu trăgea concluzia că nimic nu era fixat în capul 
Regelui. Tocmai nimic, e poate exagerat. Singura impresie netă cu care 
a rămas Angelescu din audiența lui, a fost că după actualul Guvern 

Regele nu va aduce sub nici o formă şi în nici un fel — pe ţărănişti. 
Nici Mihalache, nici Lupu, nici altul. 


— De la Paris, depeșele anunţă luptă mare în Camera de ieri dimi- 
neață, în jurul declaraţiei prim-ministrului Sarraut. Regimul e putred, și 
în Franţa. Pe Laval, pe Sarraut îi zgâlţâie fiindcă Flandin (la Externe) 
reprezintă Londra — au dreptate şi oamenii care ar dori un Minister 
care să reprezinte Parisul. Nu mai știu cine compara Camera franceză 
actuală cu Dieta Poloniei, înainte de împărţire bineînţeles. Ţin oamenii 
cu Geneva, cu Italia, cu Anglia — dar la Franţa nu se gândește nimeni. 

1 februarie. — Ministerul Sarraut a obținut, după două zile de 
discuţie, o majoritate de 200 voturi, prin urmare — după logica parla- 
mentarismului francez — căderea sa este asigurată. 

Regele Carol a fost primit la Paris jumătate oficial, cu căldură. 

Presa, plătită, îl laudă mult — şi din recunoștință și pe Titulescu. 


— Generalul Condilys a murit brusc, ieri la amiază. Era un încurcă- 
lume; Regele George are noroc. Probabil că acum lucrurile se vor mai 


linişti la Atena. 


> 

2 februarie. — Acum că ne-au venit toate ştirile de la funebrele 
serbări de la Londra, putem spune, cu sufletul ușurat, că Popescu s-a 
purtat bine. Afară de o mică gafă în ziua înmormântării: a fost singur 
între toţi cu un mare cordon și colan peste manta, Picătura de sânge săl- 
batic al muscalilor! Încolo nimic de zis — a spus bună ziua la toată lu- 
mea, n-a scos pe Lupeasca din cutie, a mulţumit Lordului Granard la 
care a fost găzduit și a oferit și un dejun. Putea să nu se îmbrace — tot 
la înmormântare — în grănicer de pe vremea Mariei Tereza, ca la bal 
mascat. Englezii au fost mulţumiţi și l-au primit aproape tot atât de 
bine ca pe Titulescu. l 

3 februarie. — Niciodată n-am fost atât de mulțumit de a fi ro- 
mân. România este cheia de boltă a Europei Centrale și Europei Orien- 
tale; Regele Carol şi ministrul său Titulescu sunt în fruntea a 70 mili- 
oane de suflete și conduc destinele Micii Înţelegeii şi Uniunii Bal- 
canice; relaţiile Sovietelor cu lumea trec prin controlul d-lui Titulescu 
— până și soarta Italiei și a păcii cu Abisinia sunt în mâinile noastre ca 
țară producătoare de petrol. Toate acestea le citesc în ziarele de la Paris 
unde sunt publicate cu prilejul vizitei Regelui nostru iubit. Mă întreb: 

_1) pe cine vrea amicul Titulescu să înșele? Mai e cineva pe lume care 
să creadă asemenea bazaconii? 2) Cât ne costă reclama asta stupidă? 
Îmi vine rău când mă gândesc că plătesc și eu impozite pentru aseme- 
nea prostii. 

Adevărul, iată-l: nici una din țările priri care urma să treacă faimo- 
sul tren regal n-a vrut să ne facă credit; a trebuit să plece Pușcariu cu 
bani efectivi şi să plătească la fiecare graniță parcursul prin țara respec- 
tivă. Lohengrin la Muntele de Pietate! 

5 februarie. — Franasovici la dejun la noi. E indignat și el (şi el!) 
de palinodiile lui Titulescu la Paris. Ziarele de azi-dimineaţă ne aduc 
vestea că pe ziua de ieri nenorocitul de Rege nu a dat mai puţin de cinci 
interviuri, bez „impresii personale“ și fotografieri cu duzina. Şi de câte 
ori telegramele ne dau un rând despre Rege, ne dau zece despre Titu- 
lescu. Neobrăzarea nevertebratului de la Externe a trecut toate limitele. 
E și Franasovici de părere, că o răfuială cu această pacoste a politicii 
noastre externe se impune. Franasovici îmi spune că vagonul lui Titu- 
lescu și personalul acestui Vagon veșnic menţinut în străinătate, ne cos- 
tă câteva milioane pe an, şi tot el îmi mai povesteşte că, după cererea 
Scopitului, Guvernul dă un milion pe lună escrocului de Mircea (Agence 
telEgraphique Sud-Est, Paris), care nu s-a jenat totuși acum câteva zile 
(telegramele din 28 ianuarie) să atace „ă fond“ Ministerul Tătărescu pe 

care-l acuza că a dat mâna cu fascismul și cu hitlerismul. Bineînţeles că 
această acuzaţie nu se întinde și asupra lui Titulescu, care luptă săracul, 
cu toate glandele lui sleite, pentru democraţia integrală și securitatea 
ivă. na Ă 
iii et care trebuia să se înapoieze pe la 8-10 februarie și-a amâ- 
i ână pe la 15 februarie. MI 
jj Ee — A murit Principesa Sofia de Wied, de inimă, la 
Fântânele. Născută Principesă Schönburg, mama ei era Cantacuzino- 
Păşcanu și de la dânsa moștenise — împreună cu frate-său — avere 
mare în Moldova. Regina Elisabeta căreia îi cânta din harpă, a proteja- 
t-o mult cât a fost copilă și a pregătit-o (de dragul averii) pentru nepo- 
tu-său Principele Wilhelm de Wied. Ca ministru de agricultură, în 
1927 i-am scăpat admirabilele păduri de la Fântânele. Problema se pu- 
nea simplu: dacă era considerată ca germană, i se aplicau tratatele şi i 
se lua tot — dacă era socotită ca albaneză (!!), i se aplica legea refor- 
mei agrare și i se puteau lăsa pădurile. Am declarat-o albaneză şi i-am 
lăsat pădurile. Şi am făcut o dreptate, căci erau pădurile cele mai fru- 
mos întreținute din toată România. De câțiva ani Principesa de Wied se 
dedese băuturii. Regina Maria nu putea să o sufere. Când venea la Bucu- 
reşti frecventa aproape exclusiv pe Maria Poenaru (cât a trăit) ŞI fami- 
lia Văleanu. În jurul ei, și antipatiile și simpatiile erau în funcţie de 
amintirea păstrată despre Regina Elisabeta. 


— lorgaa fost decorat cu Marea Cruce a Legiunii de Onoare. Ziarele 
de azi-dimineaţă publică două telegrame: 
Una de o scârboasă platitudine: 


Am plăcerea a vă comunica că Guvernul Republicii, pentru marile ser- 
vicii aduse de dvs. cauzei prieteniei franco-române v-a conferit Marele A 
don al Legiunii de Onoare. Aducându-vă la cunoștință aceasta, vă exprim cele 
mai calde felicitări pentru înalta distincție, care onorând pe marele nostru 
Nicolae Iorga se răsfrânge asupra întregii țări. 
Cu cele mai bune sentimente 
. Titulescu 
Cealaltă obraznică: | | 
Mulţumiri călduroase pentru noua dovadă a acestor bune sentimente. 
N. Iorga 

: pie nu-l înfurie mai mult pe nebun decât gestul unui om politic 
are-l aşază pe el, pe liniile culturale! E și caraghiosul ăsta un simbol al 
iris e pe Sare le trăim, cu picioarele pe pereţi! cuie 

5 februarie. — Ziarele publică două comuni inţiei 
SET fre ir care ni se aduce la rari cod ara 
poia la 20 februarie (în loc de 10, apoi de 13) — i i 
informaţi că acordurile financiare de la i în a îi de 
către miniştrii de finanțe francez și român!. Comunicatul din van 5 
cam vag în termenii lui, așa încât nu se desprinde bine ce plăţi va trebui 
să facem, cu ce mijloace, ce e cu arieratele, ce e cu cupoanele şi ce ec 
tunurile grele pe care va trebui să le înghițim, că doar avem h ENIE 
cu lampas galben și suntem putere mare. Să așteptăm Basa tele 4 


— Petrescu-Comnen, ministrul no in mi 
stru la Berlin mi-a adus o cutie d 
. po. . e 
epetan pet (Fartagasi), ȘI cu acest prilej povesteşte: 
„Flitierismul poate fi reprezentat în momentul d ă pri 
>H te ta e față printr-o 
linie orizontală, care nici nu urcă, nici nu coboară. Nu este ali exclus 
popularitatea Fiihrer-ului să pornească în curând pe o linie descen- 
cint lei descendentă. Incep într-adevăr stări de lucruri care duc la o 
e lipi nemulțumire a populaţiei. Dată fiind situaţia monetară şi a 
a SI Eea ca comercială a trecut în câțiva ani de la + 4 
e mărci la +100 și ceva de milioane — iar ce ăți 
rde de Ş a de plăţi e 
oile importul materiilor alimentare a fost serios ella ia 
i sie Puia) re i chiar ri importul materiilor prime necesare 
e. Din punct de vedere alimentar Germania 
i : ; a fo 
E — şi este încă — deficitară. Un complement de 20-30% a 
e a ză lea porat în aproape toate ramurile de alimen- 
e. ement lipsind astăzi, populația se resimte d ă 
9 i e această 
iris iai en să facă din nou coadă la prăvălii, ca pe vremea 
1. Materiile grase, mai ales, lipsesc. O familie 
y ; 5 ; le n-are dreptul 
RA la 250 g unt pe săptămână. Cine se învârtește obține mai mil 
gme e condamnat la amendă și la închisoare. Într-un recent dis- 
i oebbels a spus categoric: fiecare german trebuie să aleagă Și să 
ra : Sina în stare să apere demnitatea ţării, sau unt la discreţie 
, Căci oamenii nu aveau nici 
Mala un drept să aleagă — a ales 
„Armata germană se reface pe un picior pe care nu l-a cunoscut nici 
pe vremea Imperiului. Germania dispune deja astăzi de o armată per- 


! Marcel Régnier şi Victor Antonescu. 

manentă de 650 000 oameni, admirabil echipată, înarmată şi înzestrată. 
Un sfert din ea e motorizată. Batalioanele de asalt hitleriste, tineretul 
hitlerist şi toate formațiunile paramilitare mai reprezintă în afară de ar- 
mata permanentă un contingent de 3 milioane de combatanți perfect in- 
struiti. Se poate zice că astăzi Germania nu trăiește decât pentru și în 
jurul refacerii armatei. Toate fabricile și atelierele care lucrează sunt fa- 
brici și ateliere care lucrează pentru armată. Tot restul e închis sau pe 
punctul de a da faliment. Toată națiunea e mobilizată pentru marele 
efort al reînarămării. Se poate afirma că până la sfârșitul anului 1937 
Germania va fi din nou ţara cea mai puternic înarmată din Europa. 
Cercurile economice încep însă a fi foarte îngrijorate prin anumite 
tendințe manifestate de Guvern. Schacht, care se bucură de toată încre- 
derea acestor cercuri și care până aci a făcut minuni de echilibristică 
pentru menţinerea finanţelor publice, s-a crezut îndreptăţit, în cunoscu- 
ta lui conferință ținută acum câtva timp să facă în numele celui de-al 
III-lea Reich apologia regimului capitalist zugrăvindu-l ca indispensa- 
bil în actuala stare socială a Europei. Imediat Fiihrer-ul, la centenarul 
primei căi ferate, la Niirnberg a răspuns lui Schacht printr-un discurs în 
care a fulminat contra capitalismului individual şi a căutat avantajele 
capitalismului de Stat. Discursul lui Hitler'a făcut mare impresie, mar- 
ca germană a început să scadă și în lumea oamenilor de afaceri dom- 
nește consternare. Dacă extrema stângă a partidului cu Goebbels în frun- 
te va izbuti să înlăture pe Schacht lucrurile pot lua o întorsătură în Ger- 
mania pe care nimeni nu poate să o prevadă.“ 

Am întrebat pe amabilul meu musafir cum mai stau lucrurile cu 
ovreii, în Germania: 

„Foarte prost, pentru ei. Fără vâlvă şi fără discursuri sunt din ce în 
ce eliminaţi din toate situaţiile pe care le ocupau, oficiale, comerciale 
sau industriale. Acum în urmă toţi anticarii — erau toți ovrei — au fost 
expulzați. În bănci, în societăţile anonime aproape nu mai sunt“... 

Eu: „Cum se face că la Dresdner-Bank a rămas Ritscher?“ . 

Comnen: „E pe punctul de a fi măturat și el. Ultima lui călătorie în 
Orient a făcut-o pe de-o parte ca să-l mai uite la Berlin, pe da alta ca să 
vadă dacă nu găsea un loc prin vreo instituţie din Egipt sau din. Indii... 
Ultimele legi au împărțit populaţia germană în 4 categorii: în prima sunt 
germanii 100% arieni şi care au dovedit sentimente patriotice (citeşte: 
care sunt înscriși în partidul lui Hitler); în a doua, germanii tot 100% 
arieni care n-au dovedit încă însușirile lor patriotice (partidele ne-hit- 
leriste; din această categorie se poate trece, bineînţeles în cea dintâi, 

prin înmatricularea în partidul „Nazi“); în a treia, germanii care în cei 4 
ascendenți ai tatălui sau în cei 4 ai mamei au doi evrei; în a patra cate- 
gorie în fine sunt evreii sau cei care în ascendenţa lor au mai mulți evrei 
decât în clasa precedentă. Numai germanii din prima categorie sunt ce- 
tățeni cu plenitudine de drepturi; cei din categoria a 2-a şi a treia sunt 
electori și pot fi aleşi, dar nu pot ocupa funcţii publice. Deosebirea în- 
tre categoria 2 și 3 e că germanii din categoria 2 pot câștiga plenitudi- 
nea drepturilor lor prin propria lor iniţiativă înscriindu-se la Hitler pe 
când cei din categoria 3, numai individual prin favoarea Fiihrer-ului. 
„_„ Germanii din categoria a 4-a sunt iremediabil condamnaţi. Ei n-au 
nici un drept, nu sunt cetățeni germani, ci numai supuși germani. N-au 
dreptul decât la un pașaport special, intermediar între pașaportul Nan- 
sen și pașaportul naţional. Singurul lor drept e să părăsească țara. 
Legea se aplică cu multă strictețe. Mai toți ovreii pe care i-ai cu- 
noscut la Berlin în capul bucatelor un Schwabach, un Salomonsohn, un 
Solmsen, un Goldsenidt-Rotschilg etc. s-au dat la fund. D-na Friedlân- 
der, cu frumosul palat pe Pariser Platz, lângă Ambasada franceză a scă- 
pat revendicând naționalitatea olandeză, pe care ar fi posedat-o un bu- 
nic al ei. De când cu această lege am ajuns și noi la preț. Am avut la un 
moment dat 15 000 evrei supuși români capi de familie, toți cu pasa- 
poarte în regulă din țară, deși mai nici unul nu călcase măcar în Ro- 
mânia. Erau toţi venetici din Galiţia, din Polonia, din Ungaria, sau in- 
digeni din Germania. Am triat cât am putut din ei. Tot au rămas 10 000 
adică 30-40 000 de capete. Aceştia pot veni oricând în România fiind- 
că sunt cetățeni români. Nu e nevoie de o intervenție specială, cum s-a 
vorbit în vremea din urmă. Am atras atenția Ministerului de Externe 
asupra acestei amenințări.“ i 
Am mai vorbit cu Comnen și despre politica noastră externă, și des- 
pre palinodiile de la Paris. E un om inteligent. Vede lucrurile cum sunt 
10 februarie. — Victor Antonescu a fost decorat cu Marea Cruce 
a Legiunii de Onoare. Cum se schimbă vremurile! Ce impresie a făcut 
primul Cordon al Legiunii dat lui Brătianu dacă nu mă înșel. Azi Iancu 
Mitilineu, Guţă Tătărescu, Nicușor Săveanu, Ghiță Mironescu, Victor 
Antonescu sunt oameni de Stat români aleși pentru această înaltă dis- 
tincţie. Dacă mai adăugăm pe Maniu, pe Vaida, pe Averescu, pe Prezan 
ȘI acum în urmă pe Iorga constatăm că din ordinele mari străine Legiu- 
nea de Onoare e cea mai, să zicem... răspândită decorație. Acum doi 
ani era să mi se dea și mie. În asemenea tovărășie n-ar mai fi nici o plăcere. 

— A murit Jacques Bainville, scriitor de rasă, și de mare talent. 


— Blumenfeld a venit să-mi povestească două conversații pe care le-a 
avut, una cu Ghiţă Mironescu; alta cu Guţă Tătărescu. Ghiţă care i-a pă- 
rut foarte sigur de ce spune, impresionant desigur — ca şi cum ar ști el 
ceva — a servit amicului Scrutator o serie de informaţii senzaţionale. 
După Mironescu, Regele a acordat un ultim termen lui Tătărescu ca să 
lichideze chestiunea șefiei Partidului Liberal fiindcă vrea să aibă în 
fruntea acestui partid un prieten, şi ştie bine că Tătărescu nu poate luxa 
pe Dinu Brătianu decât fiind la Guvern. Tătărescu a speculat deja ches- ` 
tiunea șefiei, ar vrea să o speculeze mai departe și să întindă astfel gu- 
vernarea sa până la toamnă. Dar nu va merge. Mironescu crede a ști că 
schimbarea Guvernului se va face îndată după 10 Mai. Întrucât priveşte 
succesiunea, Ghiţă vaticinează astfel: dacă Mihalache crede că va fi 
chemat să formeze un Guvern omogen de partid se înșală; un asemenea 
Guvern ar fi un Guvern de represiune, din cauza măsurilor pe care ar 
trebui să le ia împotriva întregii opoziții coalizate. Dacă Mihalache 
vrea să formeze un Guvern,:cu partidul său ca bază, trebuie întâi să câș- 
tige încrederea Regelui, şi în al doilea să dezarmeze opoziţia colabo- 
rând cu ea. Un Guvern naţional-țărănesc nu se va putea deci alcătui de- 
cât sub formă de colaborare cu elementele desprinse din partid (Vaida, 
lunian etc.) „colaborarea mergând până la Argetoianu“ (Ghiţă vorbeş- 
te) şi cu condiţia ca orice influenţă a lui Maniu să fie înlăturată de la 
direcţia partidului. 

- Ceea ce a impresionat adânc pe Blumenfeld e că Guţă i-a vorbit la 
fel cu Ghiţă aproape chiar în aceiași termeni. Şi Tătărescu i-a spus că 
ar putea probabil să-și întindă guvernarea până la toamnă, dar că nu 
crede oportună o asemenea prelungire pentru partid! Şi Tătărescu i-a 
spus că va reexamina situaţia (delicios eufemism!) după 10 Mai. Şi i-a 
mai spus şi el că naţional-țărăniștii nu pot lua succesiunea Guvernului 
decât în colaborare cu restul opoziţiei și cu condiţia ca Mihalache să 
câștige complecta încredere a Regelui, pe care n-o are azi. Regele ar fi 
supărat mai ales pe Madgearu care-l înjură cât poate și se arată prea de- 
votat lui Maniu. Și Regele ştie câtă influenţă are dinamismul lui Madgea- 
ru asupra guvermnărilor naţional-țărăniste. În fine Tătărescu a repetat 
aproape cuvânt cu cuvânt lui Blumenfeld cele ce-i spusese Mironescu. 

Amicul Scrutator m-a întrebat ce gândesc despre această coinci- 
dență care semăna că reflectează același gând, mai de sus. I-am răs- 
puns cu un zâmbet: „Crezi că reflectează gândul Regelui? Dacă am în- 

teles bine, combinaţia de colaborare sub firma Mihalache ar avea îna- 
inte de toate în vedere pe Vaida și pe vaidiști, şi atunci cum se face că 
Regele a sfătuit pe Haţeganu, pe Costică Angelescu și pe Voicu Niţes- 
cu, în audienţele lor, să fuzioneze cu Goga?“ Şi am povestit d-lui Blu- 
menfeld-Scrutator cum au decurs sus-zisele audienţe. Bietul om, care 
nu știa nimic despre aceste audienţe, a rămas tâmpit, şi a plecat de la 
mine cam descurajat. Nu însă fără a primi o săpuneală pentru campania 
insi-dioasă pe care o duce în articolele sale în favoarea lui Mihalache şi 
a național-țărăniştilor. 

11 februarie. — Până ieri după-amiază am avut o iarnă excep- 
ţională. În afară de Moldova şi de Basarabia de Nord, în afară de Buco- 
vina n-a nins și n-a înghețat. Temperatura a variat între 5 şi 10 grade 
(plus) și a ajuns în anumite zile și până la +20. De ieri, s-a schimbat 
vremea. După amiază termometrul a început să scadă și a ajuns la -50. 
Azi-dimineaţă sunt -10%, ninge şi viscoleşte. 


— Mi se spune că Lupeasca, care a plecat odată cu Regele în Apus 
va fi operată azi sau mâine de un chist. Era întâi vorba să fie operată în 
Bucureşti; s-a decis să fie operată în străinătate — „discretia causa“. 
Bărbăţelul dorind să fie lângă ea și să o asiste în asemenea penibile 
momente, și-a amânat înapoierea în țară până la 20 februarie. Se pro- 
roagă Parlamentul, se amână toate, aşteaptă o lume — pentru că o 
coconiță își aerisește burticica într-o clinică la Paris sau la Lausanne. În 
frumos hal am ajuns! 

12 februarie. — Generalul Antonescu, acuzat de bigamie de că- 
tre un anumit Füller zis Fullier, primul soţ al doamnei Antonescu năs- 
cută Niculescu — a tipărit sentința Tribunalului Ilfov secția II C.C. din 
7 noiembrie 1935 şi a răspândit-o în public ca să spulbere calomnia es- 
crocului francez, calomnie față de care se pare că generalul Angeles- 
cu, ministrul de război s-a purtat cu oarecare complezență, după câte 
mi-a spus generalul Gorski. Din sentință reiese nu numai că divorțul 
d-nei Antonescu de zisul Fullier a fost pronunţat conform legii, sen- 
tința rămânând definitivă — dar încă, că Fullier e un falit, că a fost are- 
stat pentru fraudă, și că înainte de căsătoria generalului Antonescu cu 
fosta lui soţie a luat cunoștință de sentinţa de divorţ şi prin declaraţie 
solemnă în faţa unui notar de la Paris, a renunţat la apel. Încercarea de 
a terfeli pe unul din cei mai buni generali ai noștri e o porcărie care se 
încadrează de minune în regimul sub care trăim. 

— Ziarele de azi-dimineaţă publică o lungă peltea vizibil redactată 
de Titulescu prin care se dezmint toate ştirile senzaţionale date de cercu- 
rile interesate cu privire la rezultatele întrevederilor şi convorbirilor 
genialului om. Nici pact de asistenţă cu Rusia, nici adeziune a Bulgari- 
ei la Înțelegerea Balcanică, nici Franţa şi Anglia sub protectoratul Ro- 
mâniei, nici pacea europeană sub scutul lui Savel Rădulescu — şi 
probabil (deşi aceasta nu se scrie) nici renunţarea austriecilor la restau- 
rarea Habsburgilor. Atunci de ce atâta vorbărie la Paris din partea Ma- 
jestăţii Sale și a Cancelarului său? pi i | 

13 februarie. — Complicii secundari ai atentatului de la Mar- 
silial, în număr de trei, au fost condamnaţi la muncă silnică pe viață. 
Complicii principali, tot în număr de trei, arestaţi în Italia dar neextră- 
daţi au fost osândiţi la moarte, în contumacie. 


— Iarna continuă aspră. În campania electorală de la Mehedinţi 
național-creștinii (candidat Goga) şi naţional-țărăniștii (candidat dr. Lu- 
pu) se bat zilnic, cu bâte, cu ghioage, cu ce pot. 


— La Operă se prezintă de câteva zile cu succes un balet Taina, al 
cărui scenariu a fost scris de Re-gina Maria. Muzica de Andricu, care a 
primit pentru aceasta 100 000 lei de la Regină în afară de drepturile lui 
de autor. ES i 

14 februarie. — După seninătatea săptămânii diplomatice, cu 
dejunuri și dineuri regale, Parisul a intrat iar într-o perioadă de agitație 
politică. Cu prilejul înmormântării lui Bainville, cameloții Regelui și 
cei de la „Action Française“ au tras o sfântă de bătaie lui Leon Blum 
care trecea pe Bulevard St. Germain și al cărui automobil a fost oprit de 
mulțimea ce urma convoiul. Rănit la cap Blum a fost dus la spital. La 
Cameră vâlvă mare. Sarraut a promis dizolvarea asociațiilor „Action 
Française“ şi „Camelots du Roi“ și eventuale urmăriri împotriva lui 
Charles Maurras şi Léon Daudet. Probabil că forțele de dreapta vor 
reacționa. Pe de altă parte stundețimea continuă să tulbure liniştea Uni- 
versității pe chestiunea Jèze. DI. Jèze, evreu şi escroc (i-am gustat însu- 
şirile în 1923 pe când eram ministru al agriculturii iar d-sa expert fran- 
cez pentru stabilizarea noastră monetară și avocat cointeresat al propri- 
etarilor de păduri basarabeni), cumulează funcţiile de profesor la Fa- 
cultatea de drept din Paris şi de consilier juridic al Negusului din Abi- 


1 Asasinarea Regelui Alexandru al Iugoslaviei și a lui Barthou, în toamna anului 
1934. 

sinia. În această din urmă calitate a luat cuvântul la Geneva unde a pre- 
zentat și susținut teza abisiniană. Studenţii nu au mai voit, după această 
manifestare, să-l lase să-şi facă cursul. Învălmășeală la fiecare încerca- 
re de a-l ţine. Pare că gluma începe să se îngroașe. La ultima tentativă a 
d-lui Jeze, decanul facultăţii dl. Allix a fost îmbrâncit și lovit și el. Stu- 
denţii amenință cu greva generală. Profesorii cer închiderea facultăţii. 


— Pactul de asistenţă franco-sovietic se află în discuția Camerei fran- 
ceze spre ratificare. Discuţie aprinsă, pro și contra. Interesantă reper- 
cuţia în Germania: nemţii susţin că prin acest pact se anulează pactul 
de la Locarno și drept consecință se impune pentru ei remilitarizarea 
Rhenaniei. Cine știe ce complicaţii mai pot ieși și de aici. 


— Dl. Guţă Tătărescu a făcut ieri un expozeu politic la Gorj. Fraze 
sonore, minciuni și banalităţi. E rușine ca un om tânăr să vorbească așa. 


— Lupta pentru alegerile la Banca Naţională în toi. În fiecare zi 
Mitiţă Constantinescu face o farsă lui Dinu Brătianu — și viceversa. 


— Marioara Ventura, care a venit să dea câteva reprezentații la Bucu- 
rești, îmi povesteşte (e ecoul lui Paul Boncour) despre neașteptatele 
rezultate ale ușurinței lui Laval. Dacă cele povestite de dânsa sunt exac- 
te, Laval poate fi pus pe un piedestal față în față cu Emile Olivier 
„l’homme au coeur léger“ de la 1870. Ventura pretinde-că după ce Mus- 
solini și Laval căzuseră de acord la Roma asupra tuturor punctelor 
înțelegerii franco-italiene, Mussolini a mai cerut ceva în Africa. Laval 
a refuzat, dar punând degetul pe hartă a invitat pe Duce să ia Abisinia. 
„Mais ce ne sont que des montagnes, où vous mettez le doigt“ a obser- 
vat italianul, iar Laval a ripostat numaidecât: „Oh, un peu plus haut, un 
peu bas — și dând din umeri cu o supremă indiferență — allez où vous 
voudrez, cela m’est égal!“ Interesant, Mussolini a întrebat: „Ce va zice 
Anglia?“ — „Jen fais mon affaire“ a fost răspunsul lui Laval. Și 
numai astfel Italia s-a angajat în războiul cu Abisinia. Mai târziu când 
s-a încheiat înțelegerea Laval-Hoare, ministrul francez a dovedit cu un 
lux de documente informative de neînchipuit, celui englez, că dacă An- 
glia nu semnează propunerile războiul european va fi declarat imediat. 
Guvernul englez buimăcit a autorizat pe Hoare să semneze. Dar în ace- 
lași timp Laval trimitea vorbă lui Mussolini să nu primească căci va 
obţine mai mult. Ducele a întârziat cu răspunsul! și a dat astfel timp 

Guvernului să controleze informaţiile lui Laval şi să-şi schimbe atitu- 
dinea, sacrificând pe Hoare. Laval ar fi, după această versiune, autorul 
dificultăţilor în care se zbat și Italia, și Anglia și Franţa şi Societatea 
Naţiunilor. Tot Ventura povestește că e de necrezut câţi bani a vărsat 
Laval presei. A dat atât, încât nici azi, de rușine, presa franceză nu în- 
drăzneşte să se ridice împotriva lui. Așa se explică formidabilul curent 
creat la Paris pentru Italia și contra Angliei. Acum începe și Anglia „să 
mobilizeze cavaleria din Downing-Street“, adică să cumpere gazetele 
franțuzeșşti. E o adevărată epocă de aur pentru presa pariziană, și gang- 
sterii nu se jenează să încaseze și de o parte şi de alta, aşa de pildă Pa- 
ris-Midi şi Paris-Soir, două ediţii ale aceleiaşi foi — cea dintâi cum- 
părată de Quai d'Orsay și cea de-a doua de Downing-Street. 

15 februarie. — Generaţia războiului se reduce mereu. Oamenii 
mor unii după alţii. Ziarele de azi ne aduc vestea încetării din viaţă a lui 
Gucikov, fost ministru de război în Guvernul Lvov, după abdicarea 
Ţarului Nicolae. Era în zilele eroice ale Revoluţiei, cadeţii erau la câr- 
mă și lumea credea în regenerarea Rusiei. Gucikov a venit și la laşi, un- 
de l-am cunoscut, ca să încurajeze frontul rusesc. Gucikov a fost pre- 
şedinte al Dumei înainte de Revoluţie. Cu dânsul piere cel din urmă pre- 
şedinte de Dumă în viaţă. 


— Ieri seară a fost mare bal în palatul Costinescu de la Icoană, dat de 
dl.. Nicu şi de soţia sa născută Ştirbei, fiica lui Barbu. Vodă Știrbei şi 


" Vodă Costinescu au trebuit să se întoarcă în mormintele lor de bucurie. 


Mai ales Vodă Costinescu aducându-și aminte vremurile când se plim- 
ba iarna cu pantaloni de dril şi cu pălărie de paie... l 
16 februarie. — Pangal mergând ieri pe la Ghiță Mironescu, a- 
cesta a manifestat dorința să mă vadă. Ne-am întâlnit azi la fiu-său Tri- 
xi, în parcul Filipescu, spre a evita comentariile, și casa mea çi a lui fiind 
puse sub supraveghere. Întâlnirea a fost o urmare a conversațiilor între 
Pangal şi moș Ghiță. Mironescu stă, vădit, pe planul informatorului meu 
secret și pare să confirme astfel seriozitatea acestui informator, deși eu 
nu mai cred ce spune căci până acum faptele au dezminţit toate afirmă- 
rile lui. Mironescu crede a şti că Regele e sătul până în gât de Tătărescu, 
că nu i-a prelungit guvernarea decât în speranţa să-l vadă luând locul 


1 Într-un interviu recent Mussolini afirmă că ar fi primit propunerile Laval-Hoare, 
dar că tocmai în momentul când Consiliul de Miniştri italian trebuia să se pronunţe a 
căzut Hoare şi s-a întâmplat revirimentul de la Londra. Această declaraţie post-factum 
a lui Mussolini e fără valoare. 

lui Dinu Brătianu în capul Partidului Liberal. Se pare că Tătărescu a tot 
amăgit pe Rege făgăduindu-i că va da lovitura și amânând-o neîncetat. 
Acum Regele ar fi dat lui Guţă un ultim termen, pe care Mironescu pre- 
tinde că nu-l cunoaște dar crede că schimbarea de Guvern se va face în 
tot cazul înainte de vară și că Regele nu va face apel la nici un partid 
pentru viitorul Minister, în dorinţa unui Guvern de destindere. Pe care 
el Mironescu ar fi dispus să-l facă, ca om blajin, incolor și împrietenit 
cu toate partidele și cu toate personalităţile politice. Mironescu mai 
spune că Titulescu i-a propus să se înhame la treaba aceasta, că nu ştie 
încă exact ce vrea Regele — Guvern provizoriu de alegeri sau Guvern 
definitiv cu alegeri — și nici dacă-l vrea pe el sau pe altcineva. Ca un 
om rezervat ca Mironescu, şi prudent, să se aventureze până la un plan de 
Guvern — bineînţeles cu toate reticenţele: dacă ar fi cazul, dacă Regele 
m-ar Chema etc. — trebuie să ştie el ceva mai mult decât mărturiseşte. 
Scopul întrevederii cerute de Mironescu a fost întreit: să ştie din gura 
mea dacă eram într-adevăr dispus să-i dau eventual concursul (Pangal îi 
spusese deja că foarte probabil nu i l-aș fi refuzat) și să-mi cunoască 
ideile asupra problemelor monetară (îi era frică să nu pretind devalo- 
rizarea) şi economică. După ce am discutat amândoi situaţia şi ne-am 
pus de acord asupra gravităţii ei, după ce am constatat împreună perico- 
lul ce amenința Coroana prin continua măcinare a popularității Regelui, 
Mironescu mi-a pus cu toată discreția cuvenită întrebările care-l intere- 
sau. I-am răspuns cu toată francheţea că: 
do 1) Socoteam că numai un Guvern de reforme radicale, un Guvern 
dictatorial, putea scăpa ţara din făgașul în care alunecase și că un ase- 
menea Guvern îl puteam pune în picioare numai eu — dar că eram si- 
gur pe de altă parte că Regele Carol nu-şi va lua cât va domni răspunde- 
rea unui Guvern dictatorial. Pentru un Guvern de cârpeală, sau de des- 
tindere cum i se zice acum, firma Mironescu îmi părea cea mai nimeri- 
tă, şi dacă trebuia să ne mulțumim cu această formulă, eram gata să-i 
dau concursul meu ca să mai scăpăm ce mai era de scăpat prin mijloa- 
cele reduse de care se poate dispune într-un regim păcătos ca cel de azi. 
| 2) În ceea ce priveşte problema monetară, consideram că orice 
atingere de moneda noastră (devalorizare/revalorizare) ar fi inutilă fi- 
indcă moneda noastră nu se mai poate ameliora. Ea va trebui schimbată 
cu alta nouă, când va sosi timpul, când şi celelalte State din Europa cu 
monede avariate vor lichida moneda lor actuală și vor crea una nouă. 
Până atunci trebuia să folosim precaritatea noastră monetară pentru o 
politică de investiţii interne în stil mare. 

3) Prin problema economică, Mironescu înțelegea problema ex- 
port-importului în legătură cu reglementarea devizelor. I-am spus că 
eram pentru o libertate cât mai mare și pentru o reglementare cât mai mi- 
că. Şi i-am făcut toate dezvoltările necesare pentru a documenta acest 
punct de vedere. 

Moș Ghiţă încântat de comunitatea noastră de vederi programati- 
ce(!) a trecut la chestiunile personale și m-a întrebat dacă aș fi de acord 
cu primirea în Guvern şi a câtorva personalităţi înscrise în partide şi mi-a 
vorbit de dr. Angelescu, de Costăchescu, de Potârcă, de Chirculescu etc. 
Am răspuns că n-aveam nici o obiecţie nici împotriva principiului, nici 
împotriva oamenilor. Mi-a mai spus că nu era exclus să aibă și sprijinul 
lui Vaida (fără să precizeze dacă singur ori cu partidul lui) şi m-a între- 
bat ce părere aveam despre o colaborare a lui Garoflid şi a lui Stelian 
Popeşte. I-am spus că proastă, că Garoflid nu ne aducea nici o întărire, 
din contră, dar că Stelian Popescu din cauza Universului ar putea fi luat 
în considerare. Am mai vorbit de multe, și de amicii Malaxa, Blank, 
Tabacovici, Mitiţă Constântinescu et consorţi. Ne-am despărţit buni 
prieteni și am convenit să ne ţinem reciproc în curent cu cele ce vom 
afla și vom face. 

17 februarie. —-leri a avut loc adunarea generală anuală a Băncii 
Naţionale. Pentru prima dată de când există Banca, adunarea n-a putut 
fi ţinută din cauza scandalului, și a fost amânată sine die. Pe toate tere- 
nurile guvernarea Tătărescu nu duce decât la anarhie și la dezastru. La 
ordinea zilei, pe lângă aprobarea bilanţului și descărcarea consiliului, 
era alegerea a trei administratori și a unui cenzor. La 31 decembrie vii- 
tor, expiră într-adevăr mandatele administratorilor C. Băicoianu (libe- 
ral), Costin Stoicescu (naţional-țărănist) şi Mișu Demetrescu (Uniunea 
Agrară) și cenzorului Georgescu (liberal). De câteva săptămâni o luptă i 
— la început ascunsă, în cele din urmă deschisă — s-a încins între cele 
două tabere liberale (Dinu Brătianu și Tătărescu) în jurul candidaturii 
lui Victor Slăvescu pe care Dinu Brătianu vrea să-l impună în locul lui 
Mișu Demetrescu. Mitiţă Constantinescu guvernatorul a fost bineînţe- 
les de partea lui Tătărescu, sau mai exact şi Tătărescu și Mitiţă au fost 
de partea lui Aristid Blank. Pentru cunoaşterea vremurilor frumoase pe 
care le trăim voi căuta să desprind aci firele care din mocirla luptelor și 
înjurăturilor ce au necinstit ieri adunarea Institutului de Emisiune, duc 
până în cabinetul Regelui. Sunt lucruri pe care foarte, foarte puţină lu- 

me le-a cunoscut şi pe care eu le-am aflat printr-un fericit concurs de 
circumstanţe. 

Acum vreo şase săptămâni! Aristid Blank mi-a telefonat să mă în- 
trebe dacă poate veni la mine să mă roage ceva — l-am poftit. A venit 
să mă roage să intervin pe lângă Antonescu (ministrul de finanţe) şi să-i 
obţin concursul în favoarea realegerii lui Mişu Demetrescu la Banca 
Naţională. Mi-a mărturisit că, deşi avea toată prietenia pentru Deme- 
trescu, mobilul adevărat al acţiunii lui era împiedicarea alegerii lui Slă- 
vescu pe care-l susținea Dinu Brătianu. Se asigurase de concursul com- 
plect al lui Mitiţă Constantinescu și de al lui Tătărescu, și îi mai trebuia 
Și al lui Victor Antonescu. Toate acestea le-am povestit deja şi le rea- 
mintesc aici numai „pro memoria“. Deși Mișu Demetrescu era priete- 
nul meu politic, nu mă gândisem un moment să intervin undeva în fa- 
voarea lui, atât eram de sigur că liberalii fiind la Guvern vor alege un 
liberal în locul lui. Foarte mirat de câte mi-a spus Blank, am ficat bi- 
neînțeles demersul pe lângă Victor Antonescu, și am fost Și mai mirat 
să SRI ce acesta n-a spus nu deloc. 

imţisem însă ceva ascuns în toată panglicăria lui Aristid; ă- 
utat să pătrund misterul și am izbutit. Meli în cititorii a. 
un adevărat basm ce voi povesti acum, și totuși nu e basm, ci adevărul 
adevărat. Intre alte active trecute de Banca Blank Băncii Naţionale au 
fost și veniturile de la „Discom“, destul de considerabile; nu toate, nu- 
mai 60% din valoarea lor — 40% rămânând la dispoziţia Băncii Blank 
ca să-și poată plăti ratele anuale concordatare şi spezele ei de adminis- 
trație. Anul trecut, mai exact în toamna lui 1934, dl. Aristucheles a vrut 
să modifice convenţia cu Banca Naţională în sensul ca aceasta să lase 
Băncii Blank și cei 60% din veniturile Discomului pe care le încasa 
pentru ca Banca Blank să-și poată plăti astfel mai repede depozanții şi 
să fie în măsură să-şi refacă capitalul, cu ajutor străin. Propunerea lui 
Blank a fost categoric refuzată, din principiu, de Victor Slăvescu și, de 
frică, de Dorel Dumitrescu. Şi atunci s-a întâmplat ce nu poate fi cre- 
zut, dar care totuși s-a întâmplat: pe rând au căzut Victor Slăvescu de la 
Ministerul de Finanţe şi Dorel Dumitrescu de la Banca Naţională. În 
locul lor a venit Victor Antonescu la Finanţe (un amic acomodant al ca- 
sei Blank) şi Mitiţă Constantinescu, omul lui Aristid, la Banca Naţiona- 
lă. Demisia lui Dorel Dumitrescu cerută imediat de Rege, fără să mai 
aștepte o explicaţie a nenorocitului în afacerea devizelor, n-a fost o sanc- 
tune, ci un pretext pentru a face loc lui Mitiţă, numit cu condiţia expre- 
să de a face treaba lui Aristid. Mitiţă n-a îndrăznit însă să o aducă în Con. 


siliul Băncii de teama lui Costin Stoicescu. $mecherul a convins pe Aris- 


“LA se vedea aceste Însemnări pe ziua de 9 ianuarie 1936. 

tid că era mai bine să aştepte alegerile din februarie, când va da peste cap, 
garantat, pe Stoicescu. Candidatura lui Slăvescu a venit ca o bombă și 
ca o pacoste. Trebuia nu numai dat peste cap Costin Stoicescu, dar și 
Slăvescu împiedicat să se aleagă. Întreprinderea devenea cam grea... 
Natural Costin Stoicescu şi Victor Slăvescu şi-au dat mâna și s-au 
înţeles și cu Băicoianu și cu Dinu Brătianu. DI. Mitiţă, bun numai de gu- 
ră, nu se îngrijise însă să adune procuri din vreme de la acționari, pe când 
Băicoianu aduna din octombrie şi le preda lui Dinu. Când a început și 
Mitiţă să ceară acţionarilor procuri, mai toate erau date. Brătianu avea 
majoritatea voturilor în mână. Cu tot „wink-ul“ Regelui, Tătărescu, Vic- 
tor Antonescu şi Mitiţă Constantinescu rămăseseră cu degetul în gură 
și cu frica de stăpân în sân. Bietul Mitiţă şi-a pus picioarele în apă cal- 
dă şi comprese la cap şi a găsit în fine trucul prin care Banca Naţională 
a refuzat să înregistreze vreo 500 de voturi prezentate de Dinu Brătianu, 
socotind depunerea procurilor ca tardivă. Nu mai vorbesc de toate pali- 
nodiile d-lui Mitiţă, care în ultimele două zile a trădat pe rând pe toți ca 
să ajungă la scandalul de ieri dimineață, în care invectivele plouau din- 
tr-o parte şi din alta, în care a fost abandonat de tot consiliul Băncii și 
maltratat de Dinu Brătianu. Dinu a dominat toată ședința; membrii con- 
siliului s-au sculat şi au părăsit pe guvernator după un semn al lui și în 
singura luptă care s-a dat a învins cu mai bine de 200 de voturi. 

A fost un dezastru pentru banda lui Tătărescu, şi nu este exclus ca 
Dinu Brătianu, încurajat, să nu provoace acum și o clarificare în partid. 
Nu mai vorbesc de şeful Camarilei, care a înghiţit un „tucheles“ cât 
capul lui. . 

18 februarie. — Azi la amiază a murit Radu Văcărescu, la Sanato- 
riul Elisabeta, în urma unei lungi suferințe. Suferea de o scleroză gene- 
ralizată, surzise şi în ultimele luni se prinseseră și inima, şi rinichii și plă- 
mânii. Moare singur, ca un câine abandonat. Fiică-sa e prin America, 
ginere-său Jean Callimachi, la Viena într-un sanatoriu. Surorile lui au 
murit toate... Radu Văcărescu a avut epoca lui. Bărbat frumos, elegant 
şi distins a făcut „la pluie et le beau temps“ printre anii 1890 şi 1900. ÎI 
căsătorise mumă-sa cu fata și moștenitoarea lui Cazotti, arendaș și că- 
mătar multimilionar. A mâncat banii cu lingura întreținând femei (Hor- 
tense Patzouris, născută Suditu l-a costat o'avere), casă luxoasă, echi- 
paje senzaţionale și paraziți. Douăzeci de ani lumea petrecerilor din 
București s-a învârtit în jurul lui. Rămas văduv tânăr, s-a reînsurat cu 
Jeanne Lahovari (fiica lui Ion Lahovari, sora Marthei Bibescu) care a 
murit şi ea după câţiva ani. Generos, mână spartă, familia a putut totuși 

scăpa jumătate din averea lui Cazotti pentru fiică-sa Anne-Marie Calli- 
machi. Deși tot luxul Callimachilor, Şi averea adunată de Jean Calli- 
machi din veniturile dotale se datoresc la urma urmelor lui Radu, copi- 
ii lui s-au purtat foarte prost cu dânsul. Îi țineau ca pe o „rudă săracă“ 
şi-l umileau cât puteau. Cu el se stinge familia Văcărescu, neam mare. 

„___ 19 februarie. — Cele două alegeri parțiale de ieri de la Mehedinți 
şi Hunedoara au însemnat un incontestabil succes pentru naţional-ţără- 
niști. Mai ales la Hunedoara, unde toată lumea credea că va lua locul 
Guvernul cate avea un excelent candidat, pe fostul prefect Mioc, în 
plus de toate avantajele administrative. Ţărăniştii au bătut totuşi pe libe- 
rali cu mai bine de 6 000 voturi. La Mehedinţi au bătut pe gogo-cuziști 
cu vreo 3 000 de voturi dar aici se poate spune că alegerea a fost întru 
câtva falsificată prin bandele de bătăuși care au transformat județul 
timp de două săptămâni într-o zonă de adevărată teroare. 

| 21 februarie. — Ieri dimineață a sosit Regele de la Londra, Paris 
Nisa și alte meleaguri. A fost o sărbătoare a platitudinii. Guvernul a con- 
vocat şi invitat la gară tot ce a putut, înalți funcționari, deputați, sena- 
tori — și chiar pe noii conducători ai opoziției. A trebuit să mă duc, să 
nu am aerul că manifestez prin absența mea o nemulțumire personală 
care nu există, căci nu sunt cuprins decât de scârbă, şi scârba nu se 
manifestă prin gesturi copilărești. Deși primarul bătuse toba, cetăţenii 
n-au prea răspuns; Calea Griviței şi piaţa gării erau aproape goale. În 
schimb era plin salonul de recepţie. Din opoziţie, afară de mine însoțit 
de Ottescu și de Pangal mai erau Mihalache, Madgearu, Ghelmegeanu 
Răducanu, de la ţărănişti și Grigore Sifilipescu. Regele a coborât din 
tren ca din vicleim, cu toba de grănicer Maria Teresia pe cap — ca la 
Londra — și plin de decoraţii. 


Gestul Guvernului, de a primi pe Rege înapoiat de la o înmormân- 


tare ca și cum s-ar fi întors victorios dintr-un război (n-a lipsit nici pri- 
marul Donescu cu pâinea și sarea) a fost aspru criticat de toată lumea și 
a fost pentru cei mai mulţi un nou prilej de a înjura pe Rege. Opoziția 
era furioasă. Până acum niciodată, nici sub Regele Carol I, nici sub 
Regele Ferdinand, membrii opoziţiei nu au fost deranjaţi pentru plecă- 
rile și sosirile Familiei Regale! — era o corvoadă la care nu erau osân- 


1 Obiceiul de a însoți pe Regi şi pe Regi i i primi i 
n ] e a îns Regi gine la plecare și de a-i primi la sosire est 
născocire a platitudinii româneşti. Am trăit atâţia ani în Italia, în Austria, în RUS. țări 
T alte Sa mae ca ale noastre și nicăieri n-am văzut nici chiar membrii 
yuyvernuiui mergând la gară. Pretutindeni Suveranii erau primiți itarii ii 
a S primiți de demnitarii Curții, 

diți decât membrii Guvernului care plăteau astfel bunătăţile revărsate 
de Stăpân asupra lor. 

Titulescu, care de la Jimbolia a venit cu trenul regal, n-a coborât 
odată cu Regele. După plecarea Regelui din gară și-a aranjat o descin- 
dere specială în faţa creaturilor sale îngenunchiate. o 

Regina Maria a plecat de alaltăieri seară, în grabă la Langenburg, 
unde soră-sa Marea Ducesă.Kiril (Ducky, din memoriile Reginei sora 
mult iubită) se află grav bolnavă — răcită probabil. Aşa încât n-a putut 
ieşi la gară înaintea lui fiu-său, să strige „ura“ cu Iancu Mitilineul. 


— Italienii au pus mâna pe un raport secret englez din iunie 1935, a- 
supra chestiunii Abisiniei și l-au publicat în Giornale d'Italia. Guver- 
nul britanic numise o comisie compusă din reprezentanţii mai multor 
Ministere ca să studieze problema și să stabilească avantajele sau deza- 
vantajele ce ar prezenta pentru Anglia ocuparea Abisiniei de către itali- 
eni. Raportul publicat este raportul președintelui acestei comisii, Maf- 
fey, care conchide că această ocupare nu ar prezenta nici un inconve- 
nient pentru Anglia. Publicarea acestui document secret a făcut mare 
vâlvă la Londra și discuţia în jurul incidentului a ocupat întreaga 
şedinţă de ieri a Camerei Comunelor. 


— În Spania, marele succes al stângii la alegeri a provocat nu numai 
o schimbare de Guvern (s-a format Ministerul Azana) dar și o schim- 
bare de orientare în opinia publică, până aici îndrumată de Guvernele 
precedente spre dreapta. Ziarele din Paris, ca și cele din Madrid, soco- 
tesc evenimentele din Spania, în desfășurarea lor, ca o a doua revoluţie. 


— Mi-au sosit date mai exacte despre alegerea de la Mehedinţi, unde 
Uniunea Agrară a noastră a suferit o incontestabilă înfrângere. Alege- 
rea a fost evident viciată prin următoarele împrejurări care au apăsat 
greu asupra șanselor noastre: 

1) Candidatura noastră a fost așezată pe pagina a doua, jos, pe 
când celelalte trei candidaturi erau pe pagina întâi; 2) în numele celor- 
lalte trei partide au candidat șefii lor (Goga, G. Brătianu, dr. Lupu) pe 
când în numele nostru, Corneliu Rădulescu, avocat din Turnu Severin, 
impopular printre săteni (am aflat-o prea târziu) fiindcă le lua onorarii 
mari; 3) pe când ceilalți candidaţi au cutreierat neîncetat judeţul, în 


1 Regele n-a fost întâmpinat pe peron decât de primul ministru, de ministrul de 
război, de Regina Elisabeta cu Voievodul Mihai etc. 

propagandă, al nostru s-a îmbolnăvit cu zece zile înainte de alegere, de 
pneumonie și a zăcut dus în pat, pe când adversarii săi îl dau drept mort 
alegătorilor. 

Dacă la aceste împrejurări nefavorabile se mai adaugă teroarea 
bâtelor și ghioagelor naţionaliste şi țărăniste, banii vărsaţi din gros mai 
ales de ţărănişti și numărul covârșitor de propagandişti gogişti şi lupiști 
aduşi din toată ţara — înfrângerea apare ca naturală. 

22 februarie. — Se spunea ieri pe culoarele Camerei că deşi Re- 
gele i-a strâns amândouă mâinile la recepţia de la gară (poate tocmai 


din cauza asta!), Mitiţă Constantinescu va sări din scaun. N-am nici o 


grijă de fiul ţiganului Dragomir din Manasia!, trebuie să se fi aranjat el 
pentru restul vieţii. Se vorbește că în locul lui va fi numit alt financiar 
iscusit — Bébé Brătianu! Cred însă că va rămâne Mitiţă Constantines- 
cu, deși are pentru el pe Rege, fiindcă-l mai susține și Aristid Blank 
adevăratul stăpân al țării românești. i 
| 23 februarie. — Dejunat azi la Mogoșoaia la G.V. Bibescu. 
Dejun în onoarea colonelului Brocard, aviator, fost comandant în tim- 
pul războiului al celebrei escadrile, „les Cigognes“, Fonck, Novarra ete 
Brocard a venit la Bucureşti să ţină o conferință, poftit de Aero-Clubul 
nostru. E un om simpatic și inteligent și povesteşte bine întâmplări și 
anecdote de pe front. Ieşit din rândurile armatei active în 1922, e de 12 
ani deputat și reprezintă în Cameră departamentul Iserei. La dejun la 
Mogoşoaia, pe lângă o droaie de aviatori români mai era şi d'Ormes- 
son, în vervă care povestea și el anecdote. Povestea între altele una 
bună a doamnei Arcizewska, soţia ministrului Poloniei. Întrebată zilele 
trecute dacă nu merge la Sinaia, cum era vorba, ar fi răspuns: „Oh 
non! quand je suis à Sinaia et qu'il n'y a pas de neige, je couche toute 
la journée. Alta mai veche (de pe timpul lui Delcass€). Fata unui 
consul francez în Persia fusese violată de un musulman, și consulul 
adânc jignit (e cazul să se spună) trimisese un raport Ministerului de 
Externe în care, între altele spunea: Votre Excellence este père, Elle 
comprendra donc l’état d'âme où m'a jeté ce viol!“ 


! Mitiţă Constantinescu a încercat să se dea într-o vreme drept fiul lui Alecu Con- 
stantinescu Porcu. În realitate este fiul ţiganului Dragomir. Mumă-sa era spălătoreasă 
până în anii din urmă. Acum e cocoană și nu-și mai cunoaște rudele. Ţin aceste amă- 
mante de la vară-sa Linica, manucura noastră. 

D-na Arcizewska eo poloneză mai mult rusoaică şi a fost înainte de război 
„damă de ghindă ‘. Câtva timp a fost şi metresa unuia din băieții Urusov, fiul fostului 
ambasador şi ministru la București. 4 

— Văzut ieri un moment pe Titulescu. Am fost la el să-i cer să trimi- 
tă un mic ajutor d-nei de L. la Legația din Bruxelles. L-am găsit în pat, 
galben şi sfrijit ca o lămâie stoarsă; se crede bolnav de gripă și la urma 
urmei o fi. Arţăgos. „Mă, pactul de asistenţă cu Sovietele nu se face, și 
e o mare greşeală.“ Schimbăm câteva idei asupra pactelor. Aduc vorba ' 
despre Stoiadinovici. „E un dobitoc, crede că știe ceva. Oamenii ăștia 
noi sunt extraordinari! Ce-mi pasă mie ce spune Laval! Azi spune una, 
mâine alta! Îl cunosc eu de 12 ani! Laval face numai ce nu spune!“ Pa- 
re şi el dezgustat de slugărnicia Guvernului Tătărescu, de mocirla care 
se urcă, de impotenţa Regelui. Toate acestea în fugă. A rămas să ne 
mai vedem, ca să vorbim politică. 

25 februarie. — Dl. Eden, scrobitul şi greţosul ministru de exter- 
ne al Angliei, a făcut ieri un lung și searbăd expozeu în Camera Comu- 
nelor. Chestiunea italo-abisiniană în legătură cu sancțiunile înseși, sta- 
rea generală în Europa au fost succesiv tratate de edenicul ministru cu 
acea prudentă banalitate scumpă democraţiei moderne, care discută tot 
dar nu hotăreşte nimic. „Guvernul Majestății Sale va examina“, „Co- 
misiile de la Geneva vor studia“, „Ministerele competente vor avea să 
cerceteze“ iată formulele prin care dl. Anthony (pour les dames) solu- 
ţionează problemele pe care le-a trecut în revistă. Concluzia Excelenței 
Sale a fost că starea Europei e îngrijorătoare, şi că poate fi „oarecum“ 
comparată, cu cea din 1914. Amenințarea cu războiul gata să fie de- 
clanșat de altul, e un nou joc al diplomaţiei afiliate Genevei. În realitate 
nimeni n-are intenţia să declare război, dar tot jucându-se cu focul 
poate să se aprindă ceva. 


— Ieri la Cameră, dl. Bentoiu, subsecretar la Justiţie, luând de pre- 
text o butadă a lui Armand Călinescu, a comentat hotărârea prin care 
generalul Cihoski a fost achitat zilele trecute de Casaţie! și a citit — ca 
document senzaţional — o scrisoare a doctorului... Ștefi Popovici prin 
care acesta denunța raportorului anchetei Skoda (același domn Ben- 
toiu) potlogăriile lui frate-său Mihai. Dată fiind drama familială întâm- 
plată atunci (Ştefi Popovici a tras asupra lui Mihai, l-a rănit destul de 
grav şi apoi s-a sinucis), toată lumea a găsit de prost gust citirea acestei 


1 Prin achitarea generalului Cihoski, singurul inculpat de pe urma anchetei parla- 
mentare din 1934 privitoare la afacerea Skoda, această afacere pare înmormântată, deși 
un judecător de instrucţie ia întruna interogatorii lui Seletzki şi câteodată unor persona- 
je mai simandicoase ca Madgearu, Boilă și chiar Maniu. Probabil praf în ochi, ca să se 
ia văzul mulțimii, căci nimeni nu poate pricepe cum atâta larmă și atâta scandal să se 
sfârșească prin dezvinovăţirea tuturor. 

scrisori în public. Dacă scrisoarea n-a fost a unui nebun, sau a unui pă- 

timaș înnebunit, de ce dl. Bentoiu n-a făcut uz de ea în timpul anche- 

tei? Dacă este a unui dement, sau a unui iresponsabil, de ce vine şi o 
citește acum? ` . 


— Spălarea de rufe între cele două partide reprezentative ale demo- 
crației integrale continuă. În fiecare zi dumnealor domnii dr: Costines- 
cu și Madgearu se tratează reciproc de mincinoși și dovedesc că parti- 
delelor respective sunt simple adunături de gheşeftari. Și țara plăteș- 
te... Până când? 


— Mi se aduc două ilustraţii, una dintr-un ziar francez, alta din Uni- 
versul. Cea din Universul reproduce pe cea din Paris, și reprezintă un 
grup cu Regele, cu Titulescu, cu Cesianu și o droaie de gazetari şi de 
paraziți. Cum era și natural, pe fotografia franceză Regele ocupa cen- 
trul cu Titulescu la dreapta. Universul a tăiat însă fotografia în așa fel 
încât Titulescu apare în centrul fotografiei, cu Regele Carol la stânga 
lui! După ce fleacuri aleargă Cancelarul nostru afamat de publicitate. 


— Clemen Kraus și d-ra Ursuleac sunt pentru opt zile în „zidurile“ 
noastre. Kraus dirijează Tosca şi Fidelio la Operă şi un concert simfonic 
iar d-ra Ursuleac cântă și în cele două opere și la concert. Reprezentaţia 
cu Tosca a și avut loc și a fost minunată; pe lângă măiestria lui Kraus, 
pe lângă arta d-rei Uzsuleac, baritonul Ștefănescu-Goangă a dat dovadă 
de mijloace extraordinare ca joc de scenă și voce. Kraus care e acum în 
capul Operei din Berlin l-a și angajat pentru la toamnă alături de d-ra 
Ursuleac care cântă deja acolo. Actorii, actrițele și curvele române au 
invadat deja de multe decenii Parisul; acum încep să cucerească şi 
Berlinul — halal să ne fie! D-ra Ursuleac e bucovineancă; s-a ținut pe 
vremuri cu Eusebiu Popovici (asasinat acum doi-trei ani) și s-a străduit 
să intre la Opera din București — dar în două rânduri a fost refuzată de 
deştepții de Cocorăscu și Georgescu. Trecută din braţele lui Popovici 
în ale unui fel de șmecher italian, Principe, acesta a dus-o la Viena un- 
de a fost „descoperită“ și angajată la Operă de Clemens Kraus. Se zice 
că acesta este fiul Arhiducelui Eugen și al cântăreței Kraus. Fiu de Ar- 
hiduce sau nu, e în tot cazul foarte talentat. D-ra Ursuleac i-a căzut cu 
tronc. Aici se dau drept căsătoriţi, în realitate nu sunt, ca să poată înca- 
sa la Berlin două lefuri. 

— Prat, ministrul Spaniei, îmi povesteşte că a primit vizita lui Os- 
trovski (ministrul Sovietelor) care l-a rugat să comunice la Madrid că 
numirea unui ambasador la Moscova ales din rândurile stângii, afară 
din cariera diplomatică ar fi rău văzută (e vorba să se reia relaţiile di- 
plomatice între Rusia și Spania). Moscova ar dori sau un diplomat de 
carieră, sau un om de dreapta. Cât drum au făcut Sovietele de un an de 
zile! Ce ar zice Lenin, să vadă evoluţia comunismului în Rusia? 

26 februarie. — Marea Ducesă Kiril, „Împărăteasa“, sora iubită a 
Reginei (Ducky) se află la Langenburg, complect paralizată. Atinsă de 
gripă, după ce s-a vindecat, s-a dus la soru-sa Hohenlohe, la Langen- 
burg, să-și facă convalescenţa. Acolo a avut o reșută de gripă, și imediat 
o hemoragice cerebrală cu paralizie complectă și afasie. Mai e și fără 
franc. Regina Maria e de opt zile la căpătâiul ei. 


— Aseară luat masa cu lunian. Vorbit de multe și pus bazele unei uni- 
uni parlamentare între grupările noastre. Iunian este partizanul unui Gu- 
vern de alegeri prezidat de oricine, fie și de Mironescu. Alegerile s-ar 
face pe liste separate pentru fiecare partid — cu abrogarea prealabilă 
prin decret lege a primei majoritare. 


27 februarie. — Telegramele de aseară ne aduc vestea că la To- 
kio a avut loc o lovitură militară. O mână de ofiţeri mai tineri, ajutaţi 
de soldaţii unui regiment de infanterie au pus stăpânire pe Ministere, 
pe telegraf și pe birourile poliţiei. Primul ministru și ministrul de finan- 
te au fost uciși la domiciliul lor. De asemenea și alte personalităţi poli- 
tice. Lovitura a fost pusă la cale de cei ce canalizează mișcarea pentru 
democratizarea Japoniei prin... război. Deși Guvernul, după depeșele 
de azi-dimineaţă, pare stăpân pe situaţie, deși lovitura și mișcarea care 
a îndrumat-o nu par îndreptate împotriva Mikadoului, evenimentele de 
la Tokio dovedesc că nici Japonia nu e țara cuminte, disciplinată şi con- 
știentă de menirea ei — așa cum o credeam. O deziluzie mai mult pen- 
tru oamenii de bun simţ din toate ţările. 


— Goga a dejunat ieri la mine şi m-a prevenit că în ședința de azi a 
Camerei (interpelările cu privire la alegerea de la Mehedinţi) se va ajun- 
ge la bătaie între ai lui şi naţional-țărăniști. M-a întrebat ce atitudine 
voi lua și nu m-am sfiit să-i spun că voi sta la o parte fiindcă „cine se 
amestecă în tărâţe, îl mănâncă porcii“. 

— Potins de la carrière: 

O mare mișcare se pregătește iar în corpul nostru diplomatic. Caius 
Brediceanu pare condamnat, se zice că în locul lui va fi numit Gurănescu 
(de la Belgrad) care s-a și dus la Viena să inspecteze localul Legaţiei şi să 
măsoare lungimea saloanelor, spre marea spaimă a bietului Caius. Sunt 
unii care cred însă că locul de la Viena îl cere Franasovici, fiindcă are 
nevoie de doftorii de acolo pentru căutarea inimioarei lui, şi că Gură- 
nescu va beneficia de apele Dunării tot mai la vale, în postul său actual. 

Se mai vorbește şi de rechemarea lui Lugoșianu, de la Roma, după 
cererea Eminenţei Sale Stelian Popeşte, tată-socru. Pe acesta, Dumne- 
zeu în nedreptatea lui, l-a lipsit de progenitură masculă, așa încât după 
moartea sa Universul va încăpea pe mâna ginerilor, actuala madam Po- 
peşte găsește însă că ginerii din prima căsătorie a Stelianului, mai ales 
Popescu-Necșeşti, şi-au cam luat nasul la purtare şi îi e frică ca gazeta 
să nu fie monopolizată de acest al doilea Popescu. Dânsa ar voi ca Uni- 
versul să rămână sub direcția ginerelui ei, și a obţinut de la Popeşte să 
ceară lui Titulescu rechemarea lui Lugoşianu ca să-l înfigă la gazetă. 


— Grigorcea de la Budapesta e de câteva zile printre noi. Povestește că 
n-a fost vestit decât în ultimul moment de trecerea Regelui prin Ungaria, 
trecere pe care el o deconsiliase cu câtăva vreme înainte. La gară Guver- 
nul Ungariei n-a delegat pe nimeni și Regele n-a fost salutat decât de per- 
sonalul Legaţiei române și de șeful gării. După trecerea Regelui, s-a pu- 
blicat însă un interviu, pe care l-ar fi dat în gară, în care spunea că e mul- 
tumit să treacă prin Ungaria pe unde nu mai fusese din 1919. Ori în 
1919 a fost tocmai ocupaţia română la Budapesta! Interviul a făcut vâl- 
vă şi a provocat înjurături triviale din partea ungurilor la adresa Rege- 
lui. Interviul era bineînţeles apocrif, o farsă de prost gust a vreunui ga- 
zetar glumeţ. Legația noastră l-a dezminţit — dar efectul fusese produs. 
Grigorcea n-a putut vedea pe Titulescu și crede că nici nu-l va vedea pâ- 
nă la plecarea lui; nu-l primeşte fiindcă se jenează de el, i-a promis pos- 
tul de la Praga, și acum vrea să-l dea lui Mișu Arion. „Mi-a tras chiulul, con- 
chide Grigorcea, şi îi e rușine de mine în loc să-i fie rușine de el însuşi.“ 

28 februarie. — Telegramele de la Tokio ne vestesc că Guvernul 
e stăpân pe situaţie. Rebelii s-au predat. Situaţia politică nu pare însă să 
fie încă lămurită. 


— Ieri la Cameră interpelările anunţate în jurul alegerilor de la Mehe- 
dinți și de la Hunedoara — Huniadora cum zice Mihalache — au fost 
dezvoltate în parte. Goga a ocupat tribuna cinci ceasuri, în care n-a vor- 

bit mai mult de două. Încolo, înjurături, încăierări, tumult — o rușine, Zi 
rea pentru prestigiul regimului parlamentar. Continuarea joia viitoare. 

Pe când ciocoii partidelor se înjurau în Cameră, pe stradă s-au în- 
căierat mitocanii. Gavrilă Marinescu a inaugurat tancurile cu apă sub pre- 
siune. Succes complect. 

1 martie. — Asociaţia Finanţei și Marii Industrii (Clubul miliarda- 
rilor) oferă în fiecare miercuri dejunuri la care iau parte 20-30 de persoa- 
ne. După ce au invitat toată iarna pe toți Madgearii, pe toți Slăveștii, pe 
toţi Antoneştii și alte somităţi ale mișcării noastre economice şi finan- 
ciare, și-au adus aminte și de mine, parcă aș fi fost un simplu Trancu-lași 
şi m-au pofitit pentru miercuri 4 martie. Răspunsul meu a fost prompt: 
„Fiind mai bătrân, mai vechi și mai inteligent ca foștii miniștri poftiţi 
până acum, n-am ce căuta la dejunurile oferite de Asociaţia Finanţei. 
N-am obiceiul să adun rămășițele altora.“ 

3 martie. — Marea Ducesă Kiril, sora Reginei a încetat din viață 
ieri dimineaţă, la reşedinţa fiicei sale Principesa de Leiningen, situată la 
câţiva kilometri de Langenburg (în Wiirttemberg) unde a fost găzduită 
Regina Maria, la soru-sa Hohenlohe. Această moarte m-a costat și pe 
mine... 350 lei, preţul telegramei pe care am trimis-o nemângâiatei su- 
rori. Curtea noastră a luat doliu pentru 2 luni. Elisabeta merge la înmor- 
mântare dar nu cu Scanavi, ci cu Condiescu. Altă nenorocire. 


— Nenea Nae Ştefănescu îmi trimite o lungă scrisoare „ca să-mi ex- 
plice“ că m-am înșelat în chestiunea invitaţiei la Asociaţia Finanţelor. 
Fiindcă era scrisă politicos, i-am trimis şi eu una „să-i explic“ că nu m-am 
înșelat. Sper incidentul închis. . 

4 martie. — Alaltăieri seară Alexandru Duiliu Zamfirescu, fresco 
numit ministru la Lisabona, a scos pe d-na Lupescu în lume. Pe spezele 
lui, Mie Catargi, gata să facă orice pentru un pol, a organizat un cok- 
tail-party la ea acasă. Petrecerea a fost minunată și s-a prelungit până 
dimineaţa. Duduia începe astfel să fie pusă tot mai mult în contact cu 
sferele „mondene“ ale Bucureștiului. Băieţii nevesti-mii, care au par- 
ticipat și ei la această recepţie, s-au înapoiat acasă entuziasmați de fru- 
museţea, de gentilețea, de toaleta și de sculele d-nei Lupescu. 


— La Geneva, comisia de 18 (sancţiuni) a provocat întrunirea comi- 
siei de 13 (aplanarea conflictului) și aceasta a făcut o nouă intervenţie 
pe lângă Italia și Abisinia, în vederea terminării ostilităţilor. Italia, baza- 
tă pe ultimele sale victorii, socotește războiul ca virtual câștigat şi ne- 

vrând să piardă nici unul din avantajele pe care le socotește de partea sa, 
primeşte sugestiile de la Geneva cu rezervă. 

În Grecia de atâtea luni de când Regele și cercurile politice se silesc 
să pună la cale un Guvern sănătos, n-au ajuns încă la nimic. E o ţară 
pierdută, pândită de anarhie. 

În Japonia e încă încurcătură, după mișcarea militară î în, care se 
pare că nici una din părţi n-a înregistrat o victorie definitivă, așa încât 
probabil se va merge la o formulă guvernamentală de compromis. 


— Moruzov, şeful serviciului de informaţii de la Statul Major, care a 
însoţit pe Rege la Paris şi la Londra și a avut direcția serviciului de Sigu- 
ranţă în tot timpul călătoriei regale a venit să vadă pe Pangal, și i-a po- 
vestit lucruri amuzante. Mai întâi furia celor de la Siguranţa Generală; 
pentru ce să li se ia lor glorioasa însărcinare și să se dea unui agent rival, 
unei unelte a militarilor, unui om al cărui cap l-au cerut de atâtea ori? 
Regele n-a vrut să știe de nimic și a menţinut pe Moruzov. Voiajul s-a fă- 
cut fără incident până la Calais. Aici Regele a fost nevoit să aștepte 17 
ore contratorpilorul englez „Montrose“ care trebuia să-l treacă Mâneca. 


Incidentul a fost pricinuit prin zăpăceala lui Titulescu. În planul primi- 


tiv al călătoriei Regele trebuia să părăsească Calais la ora 7 dimineaţa, 
modificându-se însă primul plan sosirea Regelui la Calais a fost amâna- 
tă la ora 2 p.m. Titulescu care călătorea şi el, cu vagonul lui, dar cu tre- 
nul regal s-a angajat să prevină Londra de schimbarea orarului, insă a ui- 
tat. Când a sosit Regele la Calais a aflat că „Montrose“ fusese la ora 7 
dimineaţa la chei, dar plecase, având să transporte alte personalități prin- 
ciare. Bocete, vaiete, urlete la telefon din partea lui Titulescu n-au obți- 
nut din partea flegmului britanic decât înştiințarea că vasul „Montrose“, 
indisponibil pentru moment va fi la Calais a doua zi dimineaţa la orele 
7, la dispoziţia Regelui. Regele a fost foarte supărat pe Titulescu și ca 
să-și întrebuinţeze timpul ce-l avea de petrecut la Calais s-a dus să vizi- 
teze cimitirul căzuţilor în război de la Arras. La Londra toate au mers bine, 
afară de mici ciorovăieli cu Titulescu care s-a opus ca Regele să vadă 
oameni politici, spunând că aceasta nu se face. Regele n-a ţinut seamă 
de sfaturile lui Titulescu, și a primit și a văzut pe cine a vrut. Moruzov 
pretinde că acest contact cu oamenii politici englezi a fost foarte favora- 
bil Regelui Carol care ar fi apărut sub altă lumină decât cea sub care l-a 
arătat ani de-a rândul ministrul nostru la Londra. Deosebirea făcută în- 
tre toţi Prinții veniţi la înmormântare și găzduiţi la Buckingham-Palace 
şi Carol care a fost încredințat îngrijirilor Lordului Granard, deosebire 

care a făcut multă vâlvă în București, n-ar corespunde realităților. În 
realitate toţi Suveranii și Şefii de Stat sosiți la Londra au fost găzduiţi 
la Ambasadele şi Legaţiile lor, numai Principii răzleţi la Buckingham- 
Palace. Cum noi nu aveam Legaţie în care să poată fi găzduit Regele, 
dânsul a cerut să coboare la Lord Granard, o veche cunoştinţă. 

Incidente au mai fost la înapoiere, între Calais și Paris. Trenul speci- 
al regal trebuia să plece pe la ora 9 seara din Calais, şi la acest tren trebu- 
ia să se agaţe și faimosul vagon al lui Titulescu. Cum era însă vineri sea- 
ra, şi cum lui Titulescu — care are oroare de vineri — îi era frică de vi- 
tezele și de anarhia (zicea el) de pe reţeaua Nordului francez, a cerut ca 
trenul să nu plece decât la ora 1 noaptea. Regele a refuzat. În drum osiile 
vagonului lui Titulescu s-au încins; vagonul a trebuit să fie lăsat într-o ga- 
ră, Titulescu n-a vrut însă să rămână, urlând că inamicii lui vor să-l omoa- 
re, că au defectat dinadins vagonul ca să-l oprească într-o gară izolată etc. 
etc. A trebuit să se facă loc fenomenului în trenul regal, s-a pierdut astfel 
vreme şi Regele a ajuns la Paris cu mare întârziere şi furios pe Titulescu. 

La Paris, supărarea Regelui contra lui Titulescu n-a făcut decât să 
crească, fiind cu dibăcie întreținută de Cesianu și mai ales de Lucules- 
cu, atașatul nostru de presă şi spiritus rector al lui Dinu Cesianu. În fie- 
care dimineaţă Luculescu servea Regelui extrase din presa pariziană şi 
în toate nu se vorbea decât de Titulescu și de Rege, acesta fiind însă lă- 
sat pe planul al doilea din punctul de vedere al importanţei politice. Re- 
gele turba. În tot timpul șederii sale la Paris, Titulescu n-a vrut să pri- 
mească o singură dată pe Luculescu, ceea ce n-a împiedicat — dimpo- 
trivă — pe Rege să decoreze pe zisul Luculescu. Titulescu a făcut spu- 
me la gură, dar a înghiţit. În unele jurnale au fost articole împotriva Re- 
gelui, pe care cenzura noastră nu le-a lăsat să intre în ţară. Astfel /'Oewvre 
a publicat un articol în care se mira că Guvernul francez a acordat Meda- 
lia Militară unui om „care a dezertat în timpul războiului“. Dar cearta 
mare între Titulescu și Rege a fost la Paris pe tema pactului de asisten- 
tă cu Sovietele. Regele a refuzat net lui Titulescu să semneze un aseme- 
nea pact (confirmat prin mărturisirea făcută mie de Titulescu). După po- 
liţistul nostru (aceeași știre o aduce și Nae Ionescu, care vine de la Pa- 
ris) relaţiile dintre ministrul nostru de externe și Flandin sunt reci, iar cu 
Sarraut lucrurile ar sta și mai rău. Titulescu nu e bine, în Guvernul fran- 
cez actual, decât cu Paul Boncour care de altminteri nu contează mult 
în conjunctura actuală. 

Întrebat de Pangal şlacă are ceva informaţii despre politica internă, 
Moruzov i-a spus că de la Rege direct n-are nimic, dar că „anturajul“ 

crede că Guvernul Tătărescu va mai sta, desigur până în mai şi poate şi 
până la toamnă, fiindcă Regele n-are încă gata formula pe care ar vrea s-o 
vadă înjghebată și în care ar colabora Iorga, Vaida, Lupu (ca să-l rupă 
de ţărănişti), Goga (ca să-l despartă de Cuza), Mironescu şi cu mine (de- 
şi n-are de cine să mă rupă). În acest Minister n-ar mai intra Titulescu 
(aceasta Moruzov o garantează în scris), eu ar trebui să ocup Internele, 
Vaida Externele, Costică Angelescu Finanţele iar Goga Justiţia, ca să 
fie obligat să acopere măsurile pe care le-aş lua eu ca ministru de inter- 
ne împotriva antisemiţilor! Sadism și ghiveci naţional! Probabil însă că 
numai fantezie din partea unui poliţist excitat. 

De azi-dimineaţă iar au intrat gazetarii în efervescenţă și mă întrea- 
bă din patru-cinci părţi la telefon, despre ora la care mă primește azi Re- 
gele și despre importanţa audienței mele — pe când în realitate eu n-am 
cerut nici o audienţă și nici nu mă gândesc să văd pe Rege. 


— Intru azi în al 66-lea an. Trist. Am debutat scoțându-mi o măsea. 
Prima. 

5 martie. — Ca basmul cu cocoșul roșu, afacerea Skoda nu se mai 
sfârşeşte. Speranţele naţional-țărăniştilor că prin achitarea generalului 
Cihoski de către Curtea de Casaţie se închisese dosarul tărăgănitului 
proces, s-au năruit. Ziarele de azi-dimineaţă publică (în rezumat) ordo- 
nanţa definitivă prin care sunt trimiși în judecată, pentru trafic de influ- 
ență sau șantaj domnii: Romulus Boilă, Albini, colonel C. Georgescu 
(din rezervă), colonel Anton Popescu (din rezervă) și Rapaport, avocat. 
După cele arătate în ordonanţă șperțul încasat de Boilă de la Skoda se 
urcă la aproape de 100 milioane. 

„6 martie, — Un diplomat străin a văzut pe Rege de curând, după 
înapoierea din călătoria triumfală în Occident, și l-a găsit foarte depri- 
mat. Regele s-a plâns diplomatului de Guvern; nu-l mai poate ţine, și 
nu mai vrea Guvern de partid, dar n-are oameni. Diplomatul, mirat, m-a 
numit pe mine. „Da — a răspuns Regele —, într-adevăr, dar am și cu 
privire la dânsul oarecare rezerve.“ O fi având el, rezerve, față de mine, 
dar eu faţă de el n-am decât rezerve. 


— Ieri la Cameră a continuat răfuiala între naţional-creștini și naţio- 
nal-țărăniști începută joia precedentă, cu prilejul alegerilor de la Mehe- 
dinţi. Ieri stăpânul lăturilor a fost d-rul Lupu. Goga foarte slab în replici. 
Partizanii dintr-o parte și din alta s-au împroșcat cu cele mai alese epitete. 

8 martie. — Lovitură de teatru — și chiar lovitură de Stat — ieri 
la Berlin. Hitler a denunţat în fața Reichstag-ului Tratatul de la Locar- 
no și a anunţat intrarea trupelor germane în zona demilitarizată a Rhinu- 
lui. Emoţie mare în toate capitalele Europei. Franţa s-a hotărât „să recla- 
me cazul“ la Consiliul Societăţii Naţiunilor. Titulescu pleacă mâine la 
Geneva: nu mai am nici o grijă — le aranjează el toate, într-o clipă. 


` $ . 
— Am arătat ieri în comisia Camerei cât de inoperantă, faţă de criza 
actuală, era noua lege privitoare la viticultură prezentată de Sassu. 


xie 


— Alaltăieri seară la o consfătuire la „Uniunea Agrară“ am atacat vio- 
lent Guvernul pentru falsificarea adevărului, singura bază a politicii sale. 


— Pangal a văzut ieri pe G. Mironescu și pe C. Angelescu (Banca Ur- 
bană). Mironescu i-a spus că a rămas tot la planul asupra căruia a căzut 
de acord cu mine, că n-a văzut pe Rege de la înapoierea acestuia din 
străinătate, dar că a stat mult de vorbă cu Titulescu. Titulescu i-ar fi spus 
că Guvernul trebuie să cadă, și că nu sunt decât trei posibilități de succe- 
siune — trei, nu patru —, posibilități pe care Metternich-ul nostru le dă ` 
în următoarea ordine descrescândă a şanselor: 1) un Minister Mirones- 
cu, 2) un Minister Vaida, 3) un Minister Mihalache. Mironescu avea 
impresia (Pangal n-a putut afla dacă era și a lui Titulescu) că Regele va 
mai ţine pe Tătărescu ca să-i permită să doboare pe Dinu Brătianu. 

Aceeași impresie şi la C. Angelescu, care nu avea însă nici el știri 
directe de la Palat. Angelescu a afirmat din nou lui Pangal că Vaida, 
dacă ar fi chemat să formeze Guvernul, e gata să colaboreze cu persona- 
lităţi în afară de partidul său. Angelescu vedea viitorul Guvern consti- 
tuit în jurul unui nucleu compus din Vaida, din mine, din Mironescu și 
din el. Sunt însă 4 persoane cu care Vaida n-ar primi niciodată să cola- 
boreze: Maniu, Madgearu, Mihalache și Lupu. Cu Goga, dacă i s-ar ce- 
re, da, dar fără plăcere. Nici pe Titulescu nu l-ar vrea și crede a ști că nici 
nu i-ar fi impusl. 

Sola, întâlnit ieri, dezlănţuit împotriva lui Titulescu care n-a price- 
put că nu trebuia să adereze la agravarea sancţiunilor (extinderea asupra 
petrolului), chiar în interesul politicii engleze. Anglia atât aştepta, să se 
opună o ţară petrolistă, din cele înscrise în S.D.N. ca să renunţe şi ea la 


1 În concordanță cu informațiile lui Moruzov înregistrate la pag. 246. 


á 

ideea extinderii sancţiunilor. Titulescu n-a priceput că avea o carte inte- 
resantă de jucat. „L"Angleterre lui aurait léché les pieds, s’il lavait sortie 
de l'embarras ou elle se trouve.“ Să nu-şi facă ceva iluzii bunul Sola? 


— La înmormântarea: Marii Ducese Kiril, Elisabeta noastră a căzut 
în cavoul de la Coburg, și și-a spintecat buza. 

9 martie. — Europa e în fierbere. Denunţarea pactului de la Lo- 
carno şi ocuparea zonei demilitarizate de către Germania a pus Puterile 
„securităţii colective“ în faţa unei grele încercări. Franţa a hotărât să 
„reclame cazul“ la Geneva şi să se adreseze Angliei și Italiei, garanţii 
pactului de la Locarno. Oamenii securităţii colective se învârtesc, se 
sucesc, se răsucesc, și nu știu pe unde să scoată cămașa. Acum încep să-și 
dea seamă toţi de ce greșeală au făcut urmând orbeşte politica oarbă a 
Angliei și a tenorinului ei Eden în chestiunea italo-abisiniană. Au spart 
solidaritatea europeană, fără să înlăture conflictul dintre Italia și Abi- 
sinia, dar au deschis poarta pe care a pășit Hitler cu zângănit de pinteni. 
Prin rearmarea Germaniei, Fiihrer-ul dedese deja o lovitură de moarte 
politicii pacturilor; ultimul său gest a pus definitiv capăt acestei poli- 
tici. Dacă pactul de la Locarno, tatăl tuturor pacturilor şi cel mai im- 
portant dintre ele poate fi aruncat la coş, la prima cotitură, cât mai valo- 
rează celelalte? | 

Acum putem să ne facem socotelile și să vedem câte milioane am 


aruncat pe fereastră pentru ca dl. Titulescu să poată cânta romanța la 


Geneva și serenade d-rei Văcărescu Elena. 

Mussolini a primit fără condiţii, dar numai în principiu, propune- 
rea celor 13 de la Geneva, privitoare la începerea unor negocieri pentru 
aplanarea conflicturlui italo-abisinian. Abil, Mussolini vrea să profite 
de încurcătura cu Germania pentru a trage spuză pe turta lui. 

10 martie. — Zarvă tot mai mare în cafeneaua Europei. Edenicul 
Bel-Ami de la Foreign-Office a vorbit ieri în numele Guvernului en- 
glez. Anglia va fi alături de Franţa și de Belgia dacă una din ele, sau 
amândouă vor fi atacate (Edenicul știa bine că nu riscă nimic, căci ni- 
meni nu se gândește să atace nici Franţa, nici Belgia). Încolo, peltea şi 
literatură genevezo-umanitară. 

Consiliul Pactităţilor lor, Dogilor Genevei şi ai Securităţii Colec- 
tive se întrunesc vineri în cetatea lui Calvin. S-au pregătit piua, apa și 
pisălogul — instrumentele rituale ale Înaltului For. Alteța Sa Marele 
Eunuc al Micii Inţelegeri a părăsit aseară Bucureştii, dus la gară cu alai 
de diplomaţi străini, de funcţionari de la Externe şi de alte simple liche- 


ÎNSEMNĂRI ZILNICE, 1936 249 


le. Dacă războiul european nu izbucneşte până poimâine, pacea este asi- 
gurată căci de joi ia Titulescu chestiunea în mână. 

Valahii au înnebunit. Toţi cred că războiul e iminent, și mor de fri- 
că. Zvonurile cele mai fanteziste se șoptesc la ureche și se comunică 


- confidenţial ca emanate din cercurile cele mai oficiale. Aşa mi s-a afir- 


mat ieri că Franţa a mobilizat, că trupe germane au pătruns în Alsacia, 
că... la Belgrad Jeftici și generalul Jifkovici au fost arestaţi! 

11 martie. — Pangal a avut ieri o lungă întrevedere cu Sola, mi- 
nistrul Italiei şi alta cu Arcizewski, ministrul Poloniei. 

Sola a început prin a povesti că în cele două luni cât a lipsit din Bucu- 
reşti era să scape pacea Europei de pericolul pe care-l provoacă proble- 
ma sancţiunilor. Ambasadorul Grandi informase Guvernul său că dl. 
Eden nu ştia cum să scape de necesitatea extinderii sancţiunilor asupra pe- 
trolului și că ar fi fost foarte mulțumit dacă o altă Putere, membră a So- 
cietăţii Naţiunilor și producătoare de petrol, ar fi refuzat această extin- 
dere. Nici o ţară nu era mai indicată pentru acest rol ca România. Mus- 
solini a chemat pe Sola și l-a trimis la Paris, unde împreună cu amba- 
sadorul italian, Cerutti, au avut o serie de întrevederi cu Titulescu. Nici 
un argument n-a putut însă să clatine pe Titulescu, care n-a priceput si- 
tuaţia. Dacă ar fi priceput-o, ar fi atras asupra României și gratitudinea 
Italiei și pe a Angliei, căreia ar fi adus astfel un real serviciul. Acum 
lucrul nu mai are nici o importanță, fiindcă ultimele evenimente (gestul 
lui Hitler) au schimbat cu totul situaţia diplomatică europeană, dar re 
ua voință dovedită de Titulescu a rămas înregistrată la Roma. 

Întrebat de Pangal asupra situaţiei Italiei ca garantă a pactului de 
la Locarno, după denunţarea lui unilaterală de către Hitler, Sola a fost 
mai aproape de miezul lucrurilor. Situaţia Italiei, observă Sola, este în- 
tr-adevăr foarte ciudată. Garantă a pactului împreună cu Anglia, se află 
față de aceasta aproape în stare de război cu o flotă engleză în Meditera- 
na care ameninţă porturile italiene. Pe de altă parte dacă i s-ar cere să 


1 Toată istorioara aceasta a lui Sola îmi pare sprijinită pe o bază greşită. E foarte 
posibil că Eden să fi spus odată, de politeţe, lui Grandi, că. ar fi mulţumit dacă atcineva 
ar zădărnici extinderea sancţiunilor la petrol. Poate să o fi spus chiar din șiretenie di- 
plomatică. Dar după toate câte le-a făcut Anglia pentru aplicarea și înăsprirea sancțiu- 
nilor să pui această politică în spinarea Franţei și a României (cum o face Sola) şi să 
degajezi Anglia de răspundere, e cel puţin o uşurinţă. Că italienii s-au lăsat păcăliţi de 
butada lui Eden, e treaba lor, dar cum au putut să creadă că Guvernul englez nu avea o 
mulţime de-mijloace să facă cunoscută lui Titulescu dorinţa lui secretă, direct sau indi- 
rect. Titulescu e atât de înfeudat politicii britanice încât n-ar fi ezitat un moment. Dacă 
n-a mișcat din urechi, e că dimpotrivă, nu l-a lăsat Londra să se angajeze pe calea indi- 
cată de italieni. 

sprijine propunerea unor sancţiuni împotriva Germaniei, ar fi să se cea- 
ră Italiei să se pedepsească singură, Germania fiind astăzi singura țară 
mare din Europa nesancționată față de Italia. Dacă ar fi să primească 
impunerea sancţiunilor împotriva Germaniei, Italia n-ar mai putea cum- 
păra ceva decât din Ungaria. Pentru ca Italia să-și îndeplinească man- 
ice 5 P AT ia de la Locarno, trebuie mai întâi să se rezolve 
avorabil ei, chestiunea propriilor ei iuni, şi ia să-şi i 
rin reia propriilor ei sancţiuni, și Anglia să-și modifice 
A „In România, lumea nu mai e în curent cu politica europeană — a 
adăugat Sola. Germania nu se preocupă astăzi nici de granița ei de vest 
nici de cea de est, nici de Anschluss-ul cu Austria. Germania are ochii 
numai pe Cehoslovacia, și va pune neîntârziat chestiunea autodetermi- 
nării populaţiei germane din acest Stat. Ce se va întâmpla atunci? Cu Po- 
lonia, Germania e înțeleasă pentru împărţirea Cehoslovaciei. Polonia va 
lua Rutenia Carpatină, iar Ungaria Slovacia. Italia, care n-a uitat că dl 
Beneș şi Cehoslovacia au fost în fruntea mișcării sancţioniste, nu se va 
mișca. Va declara război Franţa? Va veni în ajutorul d-lui Beneş Rusia 
Sovietică? Pe unde? Situația României va deveni foarte critică. Va avea 
să se lupte cu un bloc germano-polono-ungar, şi nu se va mai putea spri- 
jini decât pe Soviete. Invazia rușilor, atât de temuta invazie a rușilor. 
vă pândeşte. In Cehoslovacia stă pericolul de expansiune al Germaniei, 
nu spre Viena: Germania știe că 1 milion de soldaţi italieni sub arme, 
plus 4 1/2 milioane care pot fi mobilizați în opt zile se vor ridica ca un 
zid pentru apărarea Austriei, și iată pentru ce Germania nu se gândește 
să apuce drumul spre Viena. România ar trebui, în loc să se solidarize- 
ze cu Cehoslovacia pierdută, să se solidarizeze cu Iugoslavia care în 
politica externă se îndrumă spre țeluri noi. Relaţiile ei cu Italia sunt cu 
totul schimbate, și ați putut deci citi discursul din urmă al d-lui Kanya 
ministrul de externe ungur care recunoaște că raporturile dintre Buda- 
pesta şi Belgrad sunt acum foarte bune. O viitoare înțelegere româ- 
no-iugoslavă-polonă ar duce repede și la o înţelegere (prin mijlocirea 
Poloniei) între România și Ungaria. Cu orientare spre Berlin într-o par- 
te — spre Roma într-alta. Aceasta ar fi o politică sănătoasă pentru dvs.“ 
Arcizewski a confirmat lui Pangal, din sursă poloneză tractările 
Sola-Cerutti- Titulescu, de la Paris, așa cum le-a povestit ministrul Ita- 
liei. În ce priveşte denunțarea Pactului de la Locarno, Polonia e simplă 
spectatoare. Când s-a iscălit pactul, Polonia a cerut ca să fie şi dânsa cu- 
prinsă într-altul, să i se garanteze și graniţele ei. Franţa a refuzat. Polo- 
nia a rămas în afara pactului și în afară se va menţine și acum. Numai 

în cazul în care Franţa ar fi atacată militărește de Germania, tratatul de 
alianţă cu Polonia va juca, și Polonia își va face datoria în acea ipoteză, 
alături de Franţa. Ca și Anglia, Polonia se declară alături de Franţa în 
cazul unui război cu Germania provocat de aceasta din urmă — fiindcă 
şi Anglia și Polonia știu bine că Germania nu va ataca Franţa. 

12 martie. — Aflu prin cineva de la Ministerul de Externe că Titu- 
lescu a însărcinat pe Comnen (ministrul nostru în Germania) să se 
prezinte lui Neurath şi să-i comunice în numele Guvernului nostru că 
cu toată prietenia de care suntem animați faţă de Reich, cu toată dorin- 
ta noastră de a nu face nimic care să înrăutățească raporturile dintre 
cele două țări, cu tot respectul, ne vom vedea siliți să lăsăm trupele so- 
vietice să treacă pe teritoriul nostru, dacă cumva ar fi chemate în cen- 
trul Europei prin aplicarea pactelor franco-sovietice și ceho-sovietice. 

Această comunicare a fost făcută cu învoirea Regelui: acesta a 
fost preţul Medaliei Militare, conferite Majestății Sale la Paris. 

Din partea lui Titulescu acest demers constituie fie un bluff, fie un 
act de gravă nesocotire a intereselor noastre. Bluff, dacă a vorbit fără 
să fi încheiat nimic cu ruşii fiind sigur că Germania nu se va mișca și 
că prin urmare nu va fi cazul să intre în vigoare pactele şi drept conse- 
cință dreptul ruşilor să treacă pe la noi — act nesocotit, dacă într-ade- 
văr a încheiat ceva cu Sovietele, împotriva intereselor noastre și fără 
ca țara să ştie ceva. 


— "Tătărescu a convocat ieri la Marele Stat-Major șefii de partide și 
generalii senatori de drept să-i pună în curent cu tot ce a înfăptuit actua- 
lul Guvern pentru înzestrarea armatei. În afară de mine au mai răspuns 
la invitaţie Dinu Brătianu, Iunian, Mihalache, Gh. Brătianu și Grigore 
Sifilipescu dintre șefii de partid, iar dintre generalii-senatori: Cihoski, 
Mărdărescu, I. Popovici. Expozeul lui Tătărescu — complectat prin 
citirea unui memoriu de către generalul Paul Angelescu — a fost lung. 
Primul ministru probabil ca să arunce praf în ochi a intrat într-o sumă 
de amănunte inutile. După ce ne-a enumerat până și focoasele care au 
fost cumpărate de Guvernele precedente — ca să arate cât de puţin s-a 
făcut — nu ne-a iertat nici o pereche de bocanci din ce s-a achiziţionat sub 
guvernarea sa. Desigur că sub actualul Guvern s-a făcut ceva — mai 
mult sub presiunea evenimentelor şi a Regelui — dar nu interesează 
atât ce s-a comandat, deşi s-a complectat armamentul câtorva divizii de 
atac. Mai interesante sunt două lucruri: 

1) S-a pus o bază destul de serioasă creării unei industrii naţionale 
pentru fabricarea armamentului și munițiilor; 

2) S-a pus la cale revizuirea enormului stoc de muniții rămas din 
război, revizuire care se face la pirotehnia armatei, prin propiile noas- 
tre mijloace, sub direcţia colonelului francez de Saint-Sauveur, un spe- 
cialist în această materie. 

Acestea sunt cele două mari merite ale Guvernului Tătărescu, şi 
singurele care-l vor îndritui la indulgenţa posterităţii pentru tot răul ce 
a făcut în alte direcţii. 

Am spus-o în atâtea rânduri: toţi banii pe care îi scoatem din ţară 
pentru armament sunt bani aruncaţi pe fereastră, căci în schimbul lor 
nu intră nimic care să sporească bogăţia ţării, ci numai viitor. fier vechi 
şi muniții destinate iroselii. Banii pentru armament trebuie să rămână 
în țară, e indiferent cum rulează banul, totul e să nu iasă peste graniță. 

Pentru refacerea stocului de muniții străinii ne ceruseră cinci mili- 
arde lei! Pirotehnia va face operaţia cu mai puţin de un miliard! 


— Comedia franceză ne-a onorat cu două reprezentații (Musset, Mo- 
lière, Marivaux, Ginisty) la care bineînţeles nu m-am dus. Ca să nu fiu 
tratat de francofob m-am dus însă la Legația Franţei, la un ceai în onoa- 
rea artiştilor francezi. Nu pricep cum s-a putut găsi în Paris o broșetă 
de orori ca femelele pe care ni le-au trimis. Sau poate că le-a ales Ven- 
tura (căci participă și ea la turneu) ca să-i pună ei în valoare tinereţea şi 
frumuseţea. D'Ormesson mi-a mărturisit că turneul acesta al Comediei 
(Polonia, Cehoslovacia, România, Iugoslavia) costă pe Stat circa 100 000 
frs. francezi pe zi. Pricep să cheltuiești în propagandă ca să familiari- 
zezi populaţii refractare cu spiritul francez, dar să cheltuieşti o avere în 
acest scop în România și la București, e curată nebunie. 


— Teatrele: Teatrul nostru Naţional conţine 850 locuri; 123 din ele 
se împart gratis (autorități); bugetul teatrului pe seară, cu taxe cu tot 20 000 
lei. Ventura primește o subvenție de 2 000 000 lei pe an de la Președin- 
ţia Consiliului, un ajutor (la început de 7 000 000 lei) consimţit de Vin- 
tilă Brătianu pentru teatrul ei, redus din an în an până la suma actuală 
care continuă să se plătească deși Ventura nu mai are teatru. Dar joacă 
două luni la Teatrul Naţional fără plată (în schimbul subvenţiei). Teatrul, 
deși nu plătește nimic Venturii (subvenţia e suportată de bugetul Preşe- 
dinţiei) îndoiește preţul locurilor în serile în care ilustra vedetă joacă. 

Aşa încât la urma urmelor, Teatrul Naţional trebuie să fie recunoscă- 
tor...lui Paul Boncour pentru beneficiile pe care le face! 

13 martie. — Starea de asediu și cenzura au fost încuviinţate ieri la 
Cameră pentru alte şase luni. Toată floarea democraţiei a intervenit în 
dezbateri, fără ca nimeni să îndrăznească să pună punctele pe i. Liber- 
tatea de conștiință și de discuţie, infamia Guvernului care sugrumă liber- 
tatea ca să poată dăinui mai departe, regimul parlamentar și regimul de- 
mocratic şi câte altele au fost temele pe care specialiştii tribunei le-au 
dezvoltat în subtile variaţiuni. Toţi știau că starea de asediu și cenzura 
— mai ales cenzura — au devenit corolarul normal al Monarhiei romă- 
neşti — dar nimeni n-a spus-o. Fiindcă n-am socotit nimerit nici eu să o 
spun încă m-am abținut de la discuţie, și nici nu m-am dus la Cameră. 

14 martie, — Prima zi a Babelor — vreme posomorâtă și vânt 
rece. Aseară a avut loc la Opera Mare din Paris „premiera“ mult aștep- 
tatului ședevru al lui George Enescu, Oedipe. Opera a fost transmisă 
prin telefon și radiofonie, cu solemne precuvântări în toate unghiurile 
României. Pentru toată fustărimea, pentru tot jăvrăretul muzical valah 
a fost o zi — sau mai bine zis o seară — mare. Poporul valah își trimise- 
se până acum reprezentanţii glorioşi în curvărimea și în teatrele de la 
Paris, în vicleimul de la Geneva, dar până aci nimeni de la noi nu avuse- 
se parte să fie aclamat ca autor genial pe o scenă franceză, și încă pe 
una subvenţionată. N-am auzit decât actul I din opera lui Morcovescu, 
şi m-am dus să mă culc, fiindcă n-am simţit nici o dorinţă să ascult pe ce- 
lelalte trei. Când am auzit iarăși doinele şi dansurile „naţionale“ mi-a ve- 
nit să leșin. Partitura lui Morcovescu e partitura unui muzicant savant 
lipsit de acea flacără care nu se stinge nici după moartea omului şi lumi- 
nează mai departe opera. Aplauze multe la sfârșitul reprezentaţie, sala 
fiind ticsită de putorile coloniei valahe din Paris şi de puterile cooperaţi- 
ei intelectuale internaţionale (vezi secţiunea specială a fondurilor secre- 
te Titulescu). Probabil că în cursul nopţii, Elena Văcărescu a încălecat 
pe Bidet, care i-a servit o viață întreagă de Pégase, şi a compus o odă. 

Dacă Elena Văcărescu s-ar mărgini la meseria ei de proxenetă și 
ar lăsa literatura în pace, dacă Morcovescu s-ar mulțumi să fie primul vio- 
lonist și pianist din lume şi ar lăsa altora „compoziţia“ toate ar fi în regu- 
lă şi România fericită. 

15 martie. — Ieri s-a întrunit la Londra în palatul St. James, Con- 
siliul Societăţii Naţiunilor. Prima şedinţă, oarecum preliminară în care 
dumnealor domnii Flandin şi Van Zeland „au expus cazul“ fiindcă nu-l 
cunoştea nimeni. Germania s-a abținut să fie reprezentată. A fost din 

nou poftită, de data aceasta oficial, prin hotărârea Consiliului, pentru şe- 
dinţa de mâine. În cea de ieri, în afară de expunerile sus-arătate a mi- 
nistrului de externe francez și a primului ministru belgian, nimic. Schimb 
de vederi și formule deja cunoscute: „situaţia este îngrijorătoare şi ar 
putea deveni gravă“, „de la hotărârile pe care le va lua Consiliul va depin- 
de pacea Europei în viitor“, „problema pusă Consiliului trebuie rezol- 
vată fără șovăire în sensul stipulaţiei tratatelor, dar cu menţinerea ne- 
condiţionată a păcii“ — și alte baliverne. Bineînţeles depeșele nu con- 
tenesc cu „întrevederile d-lui Titulescu“ enumerând toate personalită- 
tile care au primit pe caraghiosul nostru și toate scobitorile cu care şi-a 
scobit dinţii la cele două mese zilnice. 

La Londra se vorbeşte de o iminentă criză ministerială. Se zice că 
Edenicul pederast Anthony va fi debarcat. 


— A murit după o lungă boală Paulina Oteteleşeanu, văduva lui Ale- 
andru, născută Butculescu — un tip al Bucureștiului. A fost una din 
cele mai frumoase și mai cu haz fete ale generaţiei de acum 50 de ani şi 
ajunsese o matahală anostă și dizgrațioasă. Lasă doi băieți, doi proști, 
și o fată. 

Să-i fie ţărâna ușoară! l i 

16 martie. — Ca o bombă a explodat ieri seară la Londra răspun- 
sul Germaniei la invitația ce i se făcuse să ia parte la dezbaterile Con- 
siliului S.D.N.-ului. Guvernul german, printr-o notă foarte abilă accep- 
tă în principiu dar sub rezerva a două condiții: că va avea o situație 
egală cu celelalte Puteri (fără să precizeze în ce constă această egali- 
tate, dacă se extinde și până la dreptul de vot deși Germania nu mai 
face parte din S.D.N.) și că se vor lua îndată în discuție propunerile de 
organizare a păcii propuse de Hitler. Răspunsul e foarte abil fiindcă a 
contribuit să mărească șanțul care desparte Anglia de Franța. În reali- 
tate se tratează la Londra tot atât diferendul dintre aceste două țări cât 
călcarea Tratatului de la Versailles de către Germania. Franţa vrea să 
ajungă la un angajament formal al Angliei în caz de agresiune din par- 
tea Germaniei, la un tratat analog celui din 1919 care n-a intrat în 
vigoare din cauza defecţiunii Statelor Unite. 

Franţa a primit răspunsul Germaniei cu mare supărare. Flandin a 
declarat numaidecât (ca să impresioneze pe englezi) că va părăsi Lon- 
dra și chiar Consiliul S.D.N.-ului dacă s-ar primi propunerile Germa- 
niei. Presa din Paris ţipă ca mușcată de șarpe. Propunerile germane se 
vor discuta în ședința de azi a S.D.N.-ului și se va hotărî asupra lor. 


ÎNSEMNĂRI ZILNICE, 1936 255 


17 martie. — Zarva care continuă să se facă în jurul operei lui 
Morcovescu îmi confirmă un fenomen foarte interesant care învederea- 
ză evoluţia săvârşită în muzică, în câteva decenii. Pe vremea tinereţelor 
mele toată lumea era împotriva formulelor noi şi a inovatorilor. „Corul 
antic“ al păzitorilor tradiţiilor se ciocnea cu câțiva oameni mai pătrun- 
zători care luptau pentru încetăţenirea și popularizarea formulelor noi. 
Astăzi, corul antic adoptă cu o nemaipomenită ușurință cele mai îndrăz- 
nețe inovaţii, de multe ori lipsite de rost şi de gust, şi abia se mai găsesc 
câţiva oameni care să apere patrimoniul trecutului. Cine nu-și aduce 
aminte fie şi numai din auzite, despre luptele titanice ale câtorva ilumi- 
naţi în favoarea muzicii lui Wagner, ani de zile fluierată de masele de 
proşti din corul antic. Acum aceleași mase au adoptat pe loc jazz-urile 
negrilor, disonanţele pederaștilor şi sărăcia tematică a lui Morcovescu. 
O nesănătoasă ahtiere pentru tot ce e nou se manifestă de altminteri și 
în celelalte arte. 


— Concluziile la care au ajuns ieri domnii din Consiliul S.D.N. la 
Londra, sunt delicioase. Germania va fi primită la ședințele Consiliului 
cu egalitate de drepturi cu Franţa și cu Belgia, hotărându-se ca nici una 
din cele trei țări (Franţa, Belgia şi Germania) să nu aibă drept de vot în 
chestiunea pactului de la Locarno. Întrucât privește propunerile lui 
Hitler, Consiliul a declarat că ele nu sunt de competenţa lui, rămânând 
să fie soluționate de Puterile locarniene, singure interesate și compe- 
tente. Un mai frumos succes pentru Germania, un mai amar rahat de 
înghițit pentru Franţa și un mai elegant „lașaj“ din partea Angliei — 
erau greu de închipuit. 


— Amenităţi parlamentare, ieri la Cameră: DI. Aurelian Bentoiu: dl. 
Armand Călinescu are destul talent pentru a nu fi nevoit să se bălăbă- 
nească în mocirla în care s-a scoborât... DI. Armand Călinescu: dl. 
Bentoiu mă învinuieşte că m-am coborât în mocirlă: m-am scoborât 
unde puteam să-l caut și să-l găsesc. | | 

Credeţi că după aceasta a avut loc un schimb de martori? Deloc, 
ambii interlocutori au schimbat câte un şpriţ la bufet. l 
18 martie. — Venizelos e pe moarte, bolnav la Paris de infecție pul- 
monară gripală. EA 
` La Londra lucrurile scârțâie, dar se tasează. După fiecare poziţie pe 
care o pierde, Franţa ţipă, ameninţă, face pe voinicosul, dar în tumultul 

imprecaţiunilor răspândite în gazete de mercenarii ei, se schiţează — 
printr-o informaţie, printr-o frază, prin trei cuvinte — şi următoarea da- 
re înapoi. După ce a înghiţit luni invitarea Germaniei cu drepturi egale 
şi simpla declinare de competenţă a Consiliului pentru discutarea propu- 
nerilor lui Hitler — presa plătită de ieri a declarat situaţia din cele mai 
grave, a urlat că Franţa nu va ceda un pas, că Anglia va fi alături de ea 
și câte altele. Printre imprecaţii citesc însă informaţia Havas: „Franţa 
nu va accepta să discute cu Germania decât după ce Consiliul va decla- 
ra că aceasta a călcat Tratatul de la Versailles, și Pactul de la Locarno“. 
Bravos! I-a dat gata pe nemți! Povestea se lungeșşte, paraziţii de la Ge- 
neva au de rumegat pentru șase luni cel puţin. 

_ Germania a acceptat invitaţia Consiliului S.D.N. și joi dimineaţă 
Ribbentrop și o serie de tehnicieni „boşi“ vor fi la Londra. 


— leri s-a promulgat Codul Penal și procedura Penală cu un alai de- 
osebit, la Palatul Regal. Discursuri, decoraţii, platitudini. 


— Georgescu, kapelmaisterul, s-a înapoiat de la Atena unde a dat câ- 
teva concerte, și povesteşte că Regele George, pe care l-a văzut, a slă- 
bit cu 8 kilograme de când e pe Tron și pare foarte descurajat. 

19 martie, — Universul publică în extenso discursul ţinut de Titu- 
lescu la Londra, în şedinţa publică a Consiliului S.D.N., discurs ţinut în 
numele Micii Inţelegeri. E scurt, precis, elegant și conţine câteva formu- 
le lapidare. Are talent, măgarul. Dar atât are! 


„— A murit ieri dimineaţă Venizelos, timp de două decenii cel mai 
ilustru grec. Din conversațiile pe care le-am avut cu dânsul mi-a rămas 
mai mult amintirea unui om şiret decât a unui om genial. Regele Geor- 
gios are un relativ noroc: după generalul Condylis, iată şi pe Venizelos 
mort, aşa încât cei doi oameni care încurcau mai mult desfășurarea 
evenimentelor politice în Grecia, nu-i vor mai sta în cale. Venizelos va 
fi înmormântat în Creta. | 


— Ziarele de aseară ne-au adus o uluitoare știre: Urdăreanu, secătura 
secăturilor, făcut nu demult colonel şi prefect al Palatului spre mirarea 
„tuturor și indignarea câtorva, a fost numit vicemareșal al Curţii, post 
nou creat pentru zisul Murdăreanu. Adevărul de aseară a publicat ştirea 
pe cât s-a putut de tendenţios sub starea de asediu; în capul unei coloa- 

ne s-a scris cu litere mari „O numire“, apoi portretul peștelui şi dede- 
subt vestea numirii fără nici un comentariu. Cineva a venit să-mi spună 
că această neruşinată numire ar fi fost provocată printr-o scrisoare adre- 
sată Regelui de către Puiu Dumitrescu după condamnarea lui tată-său 
la Braşovl, scrisoare în care Puiu Dumitrescu înjura de-l rupea pe Ur- 


` dăreanu. Atât a fost de ajuns Regelui care continuă să nu mai poată su- 


feri pe Dumitreşti, ca să dea lui Urdăreanu satisfacția unei înaintări. 


— Răutu? sosit de la Paris povesteşte lucruri interesante despre călă- 
toria Regelui în Franţa. Toate au mers bine primele trei zile; nici o notă 
discordantă în ziare, şi toate politeţile din partea oficialități. Îndată ce 
a apărut însă Lupeasca pe scenă şi Regele a început să iasă cu ea, lucru- 
rile au început să scârțâie. Câteva articole puțin agreabile au apărut și lu- 
mea a început să înjure pe Regele care venise la Paris nu ca să facă po- 
litete Franței dar „pour faire la noce“. S-a ridicat un curent atât de puter- 
nic împotriva Regelui încât 14 decorați francezi cu Medalia Militară au 
trimis decoraţiile lor înapoi ca protestare pentru conferirea medaliei 
„unui aventurier care o terfelește în localurile de noapte, cu curvele“. 

20 martie. — Consiliul S.D.N. s-a pronunțat ieri la Londra. A 
declarat că Germania a călcat şi prescripțiile Pactului de la Locarno și 
articolele X şi Y din Tratatul de la Versailles. Punct. Puterile locarni- 
ene (minus Germania) au ajuns și ele la o înțelegere, după multe discu- 
tii — anume că Germania trebuie să se supună la următoarele două 
condiţii: pactul franco-sovietic să fie supus arbitrajului Curţii de la Ha- 
ga (care va avea să constate dacă da sau nu acest pact este în contradic- 
ţie cu cel de la Locarno) şi păstrarea unei zone demilitarizate la Rhin 
care va fi controlată de trupe anglo-italiene până la stabilirea. unei noi 
stări de drept la granița franco-germană. Fără punct. Căci Germania nu 
va primi și abia acum vor începe „pertractările““ cu ea. De la Londra 
mai vine vestea că se proiectează convocarea unei Conferinţe Internaţi- 
onale pentru Pace, în mai, la Geneva, conferinţă la care ar lua parte și 
ţările care nu fac parte din S.D.N. (Germania, Statele Unite, Japonia, 


1 Generalul Dumitrescu, după ce sentinţa primului Consiliu de Război care-l con- 
damnase la 5 ani recluziune şi la degradare, pentru delapidare, fusese reformată de 
Consiliul de Revizie, urma să fie rejudecat de Consiliul de la Braşov, dar numai pentru 
vina de abuz de putere, pentru care codul de justiţie militară nu prevede pedepse 
infamante. Generalul Dumitrescu spera totuși să fie achitat, şi învârtise o lume pentru 
aceasta. A fost însă condamnat la un an închisoare. 

2 Fostul director al sucursalei Blank la Paris. Băiat subțire și om de treabă. Certat 
cu Aristid Blank, cazat de Titulescu la o comisie oarecare internaţională tot la Paris. 

Brazilia etc.) şi care ar urma să soluţioneze toate problemele ce pun pa- 
cea generală în primejdie. Amin! 


— Două joi de-a rândul am fost la Cameră (interpelările cu prilejul 
alegerii de la Mehedinţi) în nădejdea să asist la o bătaie în regulă între 
țărăniști şi gogo-cuziști. Nu s-a întâmplat însă nimic. Dezamăgit n-am 
mai fost şi ieri, şi tocmai ieri onoraţii domni s-au plesnit și s-au trântit 
la pământ ca ţiganii. Eroii zilei: din partea cuziştilor Robu, Adam, Ian- 
culescu — din a ţărăniştilor, Solomon. 

21 martie. — Victor Slăvescu predecesorul lui Victor Antonescu 
la Finanţe mi-a mărturisit ieri că s-a dat Regelui „pentru terminarea 
Palatului Regal“ dintr-o dată 250 milioane lei. Victor Antonescu a gă- 
sit acești bani dintr-un surplus de beneficiu de la moneda divizionară. 
Banii au fost trecuţi în cont prin Ordinea Publică şi duși cu un camion 
la Palat. Câteva zile mai târziu Regele a cumpărat 11 000 acţiuni Ban- 
ca Naţională... Tot Victor Slăvescu mi-a spus că se dau în fiecare lună 
Prințului Nicolae câte 500 mii lei, tot din fondurile Ordinii Publice. 

Să ne trăiască Dinastia! 

Regele își face de cap. După scandaloasa numire de vicemareșal a 
lui Murdăreanu, a numit acum pe generalii Prodan și Ilasievici, cei mai 
tâmpiţi ofiţeri din armata română, pe primul inspector general de Ar- 
mată iar pe cel de-al doilea comandant al Corpului II (Bucureşti). Zar- 
va e atât de mare încât mă întreb dacă numirile vor apărea. 


— În urma bătăii de joi în care deputatul ardelean Solomon a fost 
umplut de sânge, Camera a exclus pe deputatul Robu (cuzist) pe 30 de 
şedinţe și pe deputatul Adam (tot cuzist) pe 10 zile. Azi e vorba să fie 
exclus şi Solomon (manist) pe 20 zile, fiindcă la începutul învălmășelii 
a lovit cu piciorul în părţile lui sensibile pe Gh. A. Cuza. 

23 martie. — Petrecut ziua de ieri în Ardeal. Organizaţia Uniunii 
Agrare din Târnava Mare (Dan Hiotu, Borgovan, Drăgan etc.) a orga- 
nizat o mare întrunire publică la Rupea (Cohalm sub unguri). Câteva 
mii de oameni au venit să mă asculte. Problema datoriilor e singurul lu- 
cru care-i interesează, degeaba am încercat să le vorbesc de altceva. 
Mai nici unul nu poate plăti ratele Convezrsiunii. Pe lângă foarte buna or- 
ganizaţie pe care o avem în Târnava Mare s-a înfiripat și cea din Târna- 
va Mică, mulțumită activităţii avocatului Olteanu şi învățătorului Mu- 


reșan. Stăm bine şi la Odorhei, printre secui. Am pus jaloanele unei ex- ` 


tinderi și în Alba şi în Turda. La Brașov, organizaţia slăbuță. 


ÎNSEMNĂRI ZILNICE, 1936 259 


— Ieri a fost ţinută adunarea generală a Băncii Naţionale, zădărnicită 
în ziua de 16 februarie, trecut. Pe cât a fost de agitată şedinţa din gin 
rie, pe atât a fost de liniştită cea de ieri. Dinu Brătianu a domnit, ări 
nici o opoziţie din partea lui Mitiţă Constantinescu, guvernator şi tii 
Politică, politică liberală până la coate. S-au ales Victor cepe tel a 
tin Stoicescu şi imundul Băicoianu. Cum devine cazul cu Aristuche 
Blank și cu Camarila care jurase moartea lui Slăvescu? Mişu Demetres- 
cu a avut și el 1 000 şi ceva de voturi (Băicoianu s-a ales cu 2 000). E 

24 martie. — Dumnealor domnii Schuschnig, cancelarul Austriei 
şi Gömbös, primul ministru maghiar s-au întâlnit la Roma cu dl. Mus- 
solini. S-a semnat un act adițional la Acordul de la Roma din 17 saa 

1934. Ziarul Reichspost din Viena crede că principalele directive ale 
noului acord italo—austro—ungar ar fi următoarele: | 

1. Constatarea necesităţii pentru cele trei Guverne de a-și coordo- 

na politica externă în mod constant și fățiş; , 

2. Securitatea; 

3. Egalitatea de drepturi; | 

4. Refacerea economică a Europei Centrale; Ș St 

5. Respectarea tratatelor și a pactului Societăţii Naţiunilor. E 

În presa engleză se caracterizează acordul de la Roma ca o sar 
triplă alianţă. E interesant de constatat că de data asta nu s-a mai vorbi 


la Roma de revizuirea tratatelor. 


— Dl. Flandin a adresat Statelor Unite un mesaj radiodifuzat prin ca- 
re repetă dorința Franţei de a asigura securitatea și cere convocarea 
unei conferinţe internaţionale pentru organizarea păci. T 

Germania n-a răspuns încă la bazaconiile locarnienilor. Se zice că 
va răspunde mâine, cu un refuz și contrapropuneri. Eden, în iai 
Comunelor a caracterizat hotărârea locarnienilor ca un text de „simple 


propuneri“. 


— Ieri la Cameră Madgearu mi-a povestit că în noiembrie 1933, pe 
când se înapoiau miniştrii lui Vaida'de la Sinaia într-un vagon ministe- 
rial — era în ziua în care Regele ceruse demisia Guvernului — Mirto i-a 
cerut 20 milioane ca să scape Guvernul. „Sosim la ora 8, îmi dai banii, 
mă întorc la Sinaia şi îi dau cui știi (d-nei Lupescu) și învârteşte-ea lu- 
crurile cum trebuie.“ Madgearu a refuzat, și Ministerul a căzut. După 
șase luni Vaida reproşa lui Madgearu calicia lui. Tot Madgearu mi-a mai 

spus că anul trecut s-a dat prin Ordinea Publică 40 milioane pentru pla- 
ta sultelor datorite din moștenire de Prinţul Nicolae Reginei Marioara 
(a Serbiei), iar acum tot prin Ordinea Publică 86 milioane pentru voia- 
jul la Londra şi Paris (!!). Dacă adăugăm aceste sume la cele semnalate 
de Victor Slăvescu pricepem cu toţii de ce nu mai pleacă Protopopov, 
zis şi Guţă Tătărescu de la Guvern. Prințului Nicolae, Madgearu pre- 
tinde că se dă prin Ordinea Publică un milion pe lună, nu 500 000. 


— Blumenfeld spune că ar fi fost primit în audienţă „privată“ de Re- 


ge şrcă i-ar fi arătat cum stau lucrurile şi că nu trebuie un Guvern de re- 
presiune ci unul de destindere pe care i l-a și formulat: Argetoianu-lu- 
nian! Regele s-a uitat lung la dânsul și i-a spus: „Excelentă idee!“ Nu 
ştiu care din ei doi minte, dar unul minte. 

25 martie. — Pe ziua de ieri în Occidentul depărtat și frumos: 

DI. Flandin a declarat că nu se va mai întoarce la Londra să discu- 
te no: propuneri germane. 

Germania a trimis prin dl. Ribbentrop răspunsul său la propuneri- 
le locarnienilor. Politicos şi măsurat în formă, e negativ pe toate punc- 
tele, în fond. Germania nu primește nici o condiție umilitoare pentru 
prestigiul suveranităţii sale. Răspunsul mai adaugă că Fiihrer-ul va face 
noi sugestii pentru organizarea păcii, la care Germania fine mai presus 
de tot, pe ziua de 31 martie (după alegeri). 

DI. Eden face eforturi ca Franţa să continue tratativele cu Germa- 
nia, dar n-a reușit până acum. 

Și atât. 


— În ţigănia noastră, luni seara a fost premiera piesei anuale a lui 
lorga, la Teatrul Naţional. Caraghioslâcul din anul acesta se numeşte 
Un biet moșneag și un Doge care nu sunt doi ci unul și același. Grigo- 
raș Filipescu în ceartă mare cu Iorga pe chestiunea italo-abisiniană, s-a 
dus și el la teatru, probabil ca să se împace cu nebunul după formula 
cunoscută. Se vede însă că lucrurile n-au mers cum spera beneficiarul 
telefoanelor și protagonistul negrilor căci ieri a apărut în Epoca, sub sem- 
nătura lui Grigoraș un articol foarte nostim intitulat Un biet moșneag 
dogit. Aştept acum, zilnic, împroșcături cu lături între Neamul Romăâ- 
nesc şi Epoca. 

„26 martie. — Mult trâmbiţata audienţă a lui Mihalache, care trebu- 
ia să determine o nouă cotitură în politica românească, a avut loc luni 
23 martie. După câte-mi spusese Madgearu, Jean Mihalache trebuia să 

spună ritos Regelui că faţă de complicitatea Guvernului — și indirect a 
Coroanei — cu curentele de dreapta, Partidul Naţional-Ţărănesc a ho- 
tărât să renunţe la orice menajamente și să intre pe toate căile în luptă 
împotriva tuturor celor care amenințau cuceririle democraţiei integra- 
le. Cu alte cuvinte o ameninţare cu „rivoluţia“ opincarilor. Se pare că 
rezultatul audienței n-a fost pe placul ţărăniștilor, judecând după atitu- 
dinea lor. Am stat de vorbă ieri la Cameră cu Madgearu, cu Lupu, cu Ră- 
ducanu. Erau fierți. Lupu înjura de mamă pe Rege. După câte spuneau 
ei, Regele ar fi ascultat pe Mihalache și i-ar fi spus că nu pricepe inter- 
venţia lui, deoarece nu ne aflăm încă în criză, Coroana socotind că nu 
sosise momentul unei schimbări de regim. Cred şi eu! Se vede că Ma- 
jestatea Sa nu şi-a umplut încă lăzile şi că depozitele Camarilei în stră- 
inătate nu sunt la înălțimea hotărâtă de lăcomia fiecăruia. 


— Urmare la mișcarea de la Palat: pe lângă înaintarea lui Murdăre- 
anu ca viceamiral, au mai fost numiţi generalul Filimon (aviator din 
complotul Restaurării) ca șef al Casei Militare, un colonel Stavăr (?) 
prefect al Palatului (cu delegaţie) și Puiu Filiti, băiat bun și cinstit dar 
prost, ca aghiotant. 


— Germania a câştigat definitiv partida. Anglia nu ştie cum să fugă 
de garanţiile consimţite prin Tratatul de la Locarno. Franţa a rămas izo- 
lată. Toate se vor termina printr-o conferinţă de înregistrare a faptelor 
îndeplinite care se va ţine la Geneva prin mai sau iunie. - 

27 martie. — Camera Comunelor s-a transformat pe ziua de ieri 
în scăldătoare. Edenicul Anthony a declarat că nu va fi el primul mi- 
nistru de externe englez care să calce semnătura Angliei (aluzie la Tra- 
tatul de la Locarno) dar că nu poate fi vorba de evacuarea Rhenaniei cu 
forţa. Cam la fel au vorbit și ceilalți gentlemani. 

Italia n-a aderat încă la hotărârile locarnienilor de la Londra şi se 
tocmeşte pe chestiunea sancţiunilor. 

Franţa a rămas astfel izolată, şi fericită în braţele lui Blum. Nouă, 
care iubim ca pe mama noastră spirituală Franţa Eternă și Îndrumătoa- 
re, ne crapă obrazul de rușine citind că Charles Maurras, podoaba şi o- 
noarea literelor franceze, a fost condamnat la 4 luni pușcărie, fiindcă ar 
fi propovăduit prin presă „asasinarea“ imundului Leon Blum, scăpat 
din nu ştiu ce ghetou ca să ocupe locul lui Ludovic al XV-lea şi al lui 
Napoleon cel Mare. 

_28 martie. — Lilica Săulescu a fost azi la mine să mă roage să in- 
tervin pe lângă d-rul Angelescu să-i cumpere un lot de documente vechi 
din moștenirea lui Mişu Săulescu. D-rul Angelescu a fost lăsat execu- 
tor testamentar de bogătașul Jean Mihail, și e vorba să se înființeze în ca- 
sele lui de la Craiova un muzeu al Olteniei. Cu acest prilej, Lilica mi-a 
povestit că a vândut lui Guţă Tătărescu colecţia de inele vechi a lui 
Săulescu pe suma de 250 000 lei. Tătărescu căuta un cadou plăcut de 
făcut Regelui: inelele lui Săulescu au fost luate la repezeală și oferite 
Majestății Sale, care a apreciat nespus darul. Nemaipomenit în analele 
tuturor Guvernelor noastre. Țara e la mezat ca pe vremea turcilor, nu- 
mai că în loc să meargă la Sultan, darurile se îndreaptă spre Suveran. 
Până unde va merge blegăria noastră? 

„29 martie. Ieri s-a întrunit comitetul executiv al Partidului Na- 
țional- Țărănesc sub pretext „să lămurească tendinţele politice în par- 
tid“, adică să hotărască între politica lui Maniu — către care se îndreap- 
tă unii, de când chiulul Regelui apare evident — şi politica lui Miha- 
lache („rezistență dar deferenţă'). În realitate nu era nimic de hotărât 
nimeni în partid nici chiar Maniu, nu ar fi dispus să rupă toate punţile 
cu Coroana. Şmecherii s-au întrunit numai ca să exercite o presiune 
asupra Regelui — cred ei — și să facă puţin şantaj. Mihalache a făcut 
un lung expozeu secret, apoi și-a dat demisia din şefie, rugând pe Ma- 
niu să-i ia locul. Acesta a refuzat şi a rugat onorata asistență să respin- 
gă prin aclamaţie demisia iubitului președinte. 


— La Cameră în două zile s-a votat bugetul. Sinistră comedie! Uniu- 
nea Agrară, printr-o declaraţie citită de Radian, dar scrisă de mine, a 
explicat pentru ce nu poate vota nici discuta un buget absurd în care 
aproape jumătate din veniturile Statului sunt scoase de sub controlul 
legal și puse la dispoziţia Camarilei. 

Pe când ţara se scufundă tot mai mult în anarhie şi în mocirlă, Re- 
gele vânează. Ziarele de azi-dimineaţă ne aduc vestea că M.S. s-a îna- 
poiat aseară de la vânătoare (la Slobozia în Râmnicul Sărat, proprie- 
tatea C. Suţu) în cursul căreia s-au împuşcat 136 de sitari. 

„Madame, il faut grand vent et j'ai tué six loups.“ 


— Ales ieri la Jockey-Club ca membri pe Oct. Goga şi pe Gr. Iunian. 
A trebuit să lupt, însă au ieșit bine. Aseară bal la Georges Lakeman, în 
costume cu crinolină „second Empire“. i 


ÎNSEMNĂRI ZILNICE, 1936 263 


— A murit Aurel Eliescu, zis Chiorul, un tip de politician de modă 
veche. Nu era prost, dar cam lipsit de cultură și din nefericire pentru el 
dotat cu o excepțională facilitate de elocuţiune, care l-a aruncat în reto- 
rică şi în demagogie. „Decemvir“, pe vremuri, pe când era student și na- 
ționalist înfocat a petrecut restul vieţii sale în anticamera lui Take Io- 
nescu, mulțumindu-se cu firimiturile care cădeau de la masa patronului 
şi consolându-se cu trâmbiţa lui, în toate întrunirile publice. Originar 
din Craiova și om bun la suflet a încercat prin anii 1924-1926 să se le- 
ge politiceşte de mine, dar n-a mers, căci nu ne potriveam la fire, şi prea 
era răsuflat. Marea lui patimă a fost fiu-său, pentru care a făcut mari 
sacrificii, care a făcut studii strălucite la Paris şi care s-a înmormântat 
la Consiliul Legislativ ca referent. 

31 martie. — În cafeneaua politică continuă să se facă mare vâl- 
vă în jurul expozeului lui Mihalache la comitetul executiv al Partidului 
Naţional-Ţărănesc. Se comentează mai ales pasajul relativ la convin- 
gerile dinastice ale Șefului în cămaşă și declaraţia lui că ar fi fost repu- 
blican în Franţa lui Ludovic al XVI-lea dar monarhist în Anglia. Proba- 
bil că autodidactul s-a înșelat cu o unitate la numărul Ludovicului („il 
men est pas à un louis près“) și că a vrut să vorbească de Ludovic al 
XV-lea, cel cu metresele. Unii spun că a fost într-adevăr o tentativă a 
lui Maniu să repună mâna pe partid, și că Mihalache a câștigat partida 
şi a recâștigat partidul numai grație unor defecţiuni în jurul lui Maniu, 
printre care şi a lui Madgearu. Modul în cares-au strecurat la început - 
ştirile despre cele discutate, larga publicitate dată apoi banalităţilor ex- 
puse de Mihalache (chiar cu plată, cum a fost probabil cazul Universu- 
lui atât de ostil țărăniștilor. și care a consacrat totuși o pagină întreagă 
expozeului), demisia pentru ochii lumii şi supunerea lui Maniu, toate 
mă îndreptățesc să cred că totul n-a fost decât o farsă — teatru menit să 
intimideze Coroana în ajunul crizei de Guvem. 


— Pangal a avut o lungă conversaţie cu d'Ormesson, în care minis- 
trul Franţei a repetat obişnuitele sale banalităţi, dar a făcut şi o mărturie 
interesantă: „Franţa nu se amestecă în politica internă a României de- 
cât în cadrul politicii externe!“ Și a adăugat că pentru el Goga, Vaida și 
Hitler sunt totuna! Dacă leaderii mişcării noastre naţionaliste ar cunoaș- 
te acest verdict, n-ar dormi câteva nopți. | 


1 aprilie. — Nenea Ghiţă Mironescu a rugat ieri la telefon pe 
Pangal să treacă pe la dânsul!. Când mi-a comunicat Pangal această in- 

vitaţie nu m-am îndoit un moment că era î i 
de Mironescu la Rege, în ajun. Aşa ni lost ET in 
Mironescu a început prin a cere lui Pangal discreţie absolută. I-a 
spus de confidențele pe care i le va face că n-au fost făcute şi nu vor fi 
făcute nimănui alt. Cele petrecute în audiența lui nu vor fi prin urma 
cunoscute decât de trei persoane, de el Mironescu. de Pan al şi de 
mine, căci chemase pe Pangal ca să mă informeze pe mine kece 
cauții luate, moș Ghiță a povestit cam următoarele: l T: 
g „N-am cerut nici o audiență. Duminică, Regele mi-a trimis vorbă 
că vrea să mă vadă şi că mă va primi a doua zi, luni, că nu-mi putea fi 
xa încă ora dar să mă ţin gata, căci mă va preveni la timp. Luni la ora 5 
m-a prevenit că mă va primi la ora 5 1/2, oră la care m-a și primit. A 
stat la Rege o oră și jumătate și vreau să-ţi redau cât mai exact im cai. 
ile mele. Insist: impresiile mele, căci nu e vorba decât de im da R = 
gele nu mi-a făcut afirmări de nici un soi și nici nu mi-a dai vreo # 
cizare (lui nenea Ghiţă îi e frică şi de umbra lui, de aci desigur și lata 
va faţă de Pangal — rezervă până la un punct naturală; că în audientă A 
fost vorba de „preciziuni“ şi că Mironescu a plecat de la Rege cu i 
mult decât simple impresii o dovedeşte o frază pe care o sublipie mai 
jos). Nu văzusem pe Suveran dinainte de plecarea sa spre Londra Lam 
găsit foarte îngrijorat de starea economică internă, sărăcia utând d a 
populaţia exasperată la acte de anarhie. Nu părea ice de an 
ce se petrec peste graniță şi s-a arătat convins că Hitler nu va decl 
războiul. Politica noastră externă rămâne pe linia ei devenită ta 
dițională, dar Regelui îi pare rău că am fost siliţi prin jocul pariat 
noastre să luăm măsuri împotriva Italiei, căci are o Vie a aia ent i 
Mussolini și ține mult la el. Cu Sovietele, e mulțumit că relații bin a 
pei dar crede că nu trebuie să mergem prea departe și în nici și era 
până la o convenţie militară i i 
orga a ară care să permită trecerea trupelor ruseşti pe 
Trecând la politica internă s-a arătat până la un punct dec ţionat 
de Guvernul său dar am avut impresia că nu-l va schimba a de c 
rând. Nu va mai ține până la toamnă, nu, dar cred că va ae pie ână 
la sfârșitul lui mai, începutul lui iunie, două luni, două luni și iumătat 
încă. Vrea să termine cu actualul Guvern câteva lucruri: A ro i 
şcolar pe care l-a început cu Angelescu, comenzile militare în ur eate 


1 În i i fi ă T: a x a 
ultima mea con orbire cu Mir u, Ti ca de câte 
i Vi onesc la 1u-sau xi îi S 
E a pusesem 
ori ar avea ceva confidențial sa-mi comunice să o facă prin Pan l i di i 
i ga » a carui discreție o 

trebuie puse la punct și să primească vizita lui Beneș și eventual a Con- 
siliului Societăţii Naţiunilor (în mai) care e natural să aibă loc sub cei 
care l-au înjghebat. Am avut impresia că la sfârșitul lui mai sau începu- 
tul lui iunie Regele va alcătui un Guvern de destindere, prezidat, de, 
ştiu eu, poate de mine. Zic așa fiindcă m-a chemat pe mine să-mi vor- 
bească, dar nimic precis nu mi-a spus (!!). L-am găsit mai puţin montat 
față de Mihalache ca la ultima mea audienţă, dar socotește că acesta nu 
se poate despărţi de Maniu, fiindcă «a făcut prostia» să se despartă de 
Vaida şi ar pierde complect Ardealul. «Mihalache a făcut ce a putut, 
dar a rămas.în mâna lui Maniu», au fost vorbele Regelui. 4m avut im- 
presia că în Guvernul de destindere ar vrea în primul rând în afară de 
dl. Argetoianu pe lunian. Pe Vaida, dacă se poate (din punct de vedere 
extern), apoi câțiva ţărănişti care ar intra personal (fără delegaţia parti- 
dului) în Guvern. Pe Goga e furios, totuși nu s-ar opune la intrarea lui, 
dar nu o crede posibilă. Faţă de Gheorghe Brătianu l-am găsit mai îm- 
păcat, nu s-ar opune nici la intrarea lui în Guvern dar nu o socotește in- 
dispensabilă. Pe Iorga nu-l vrea, nici ca Președinte, nici în Guvern.“ Şi 
aci vine fraza pe care vreau să o subliniez ca dovadă că Mironescu a 


plecat de la Palat cu mai mult decât impresii; într-adevăr nenea Ghiţă a . 


repetat lui Pangal următoarea declaraţie a Regelui: „Nu vreau să mă 
stric cu Iorga; trebuie să-l împiedicăm să urle, căci va fi tare supărat de 


intrarea lui Argetoianu în Guvern“, şi cum Mironescu propunea să-i - 


mai dea o decorație, Regele a continuat „nu, ce să-i mai dau? Are Cola- 
nul Ordinului Ferdinand, pe al lui Carol nu i-l dau: am să-l numesc pre- 
şedintele Fundațiilor Regale, în locul lui Gusti. Pentru Gusti om găsi 
altceva“. Aci Mironescu n-a mai împărtășit impresii a citat chiar cu- 
vintele Regelui, „er hat sich ueberschnapt“ cum zice neamţul. 

Pangal l-a întrebat dacă proiectatul Guvern ar merge până în toam- 
nă cu Parlamentul liberal urmând ca în toamnă să se reexamineze situa- 
ţia. — „Nu, deloc. Parlamentul ar fi dizolvat numaidecât şi noul Gu- 
vern ar face alegeri.“ Pangal a omis să-l întrebe: cum? L-a mai întrebat 
dacă Titulescu ar face parte din combinaţie. Aici Mironescu n-a mai 
vorbit de impresii, ci a afirmat că Titulescu i-a promis deja de mult tot 
concursul, că el Mironescu pleacă în ziua de 3 aprilie la Paris unde se 
va înțelege cu marele om şi că va fi înapoiat la București în ziua de 23. 
A întrebat de altminteri pe Rege dacă se poate absenta pentru 20 de zile 


şi Regele i-a dat binecuvântarea. 

, Din cele ce preced rezultă neted că ne îndreptăm spre un Guvern 
Mironescu, adică formula neputinței cu partidele şi din cauza lor, for- 
mula neputinței simple fără cu şi fără din. 

Şi cât de simplu ar fi să se alcătuiască în ace ită ţară 
astă ne 
un Guvern ca lumea! că ia 

Mironescu a mai spus lui Pangal că Regele i-a declarat că nu mai 
pricepe pe Tătărescu și că nu mai crede că va putea lua locul lui Dinu 
Brătianu; cele petrecute cu alegerile de la Banca Naţionlă şi cu convo- 
carea şefilor de organizaţie (?) de către Dinu o dovedesc cu prisosinţă. 


— Mi s-a povestit una bună a lui Maniu. La ultimul Comitet Execu- 
tiv al partidului a întâlnit pe Priboianu (fratele d-nei Titi Jean Mitili- 
neu), o antipatică namilă de grăsime, cu care șăful Ardealului era de mul- 
tă vreme „en froid“. Ca să se împace cu el, Maniu a înaintat cu mâna 
întinsă: „Na, dar ce mai faci dragule, cum ai slăbit aşa?“ — „Am făcut 
o cură, domnule Maniu, și am pierdut 15 kilograme!“ — Na, dragule 
15 kilograme? Înainte de război am avut şi eu un preten “un protopo 
care a pierdut și el 15 kilograme. După un an era mort!“ Şi cu un ara 
domnul Prezident a păşit mai departe. ? 


=% Neamul Românesc de azi-dimineaţă publică un interviu al lui Ior- 
ga în care nebunul înșiră vreo 40 de nume cu reprezentanţii cărora e 
hotărât să se certe. Sunt toţi participanţii la un banchet în care a fost 
sărbătorit profesorul C. Giurăscu, vrăjmașul lui de moarte. „Lista par- 
ticipanţilor la acest banchet mă obligă la cea mai elementară ndalenire 
de demnitate: nu voi mai putea întinde niciodată (hm! hm!) mâna celor 
care s-au solidarizat cu grosolanul meu insultător“ — spune Zarathus- 
tra. În fruntea „participanților“ a fost Gheorghe Brătianu — Ingratul! 
2 aprilie. Ziarele de azi-dimineaţă publică noile propuneri 
pentru organizarea păcii transmise de Hitler Guvernului englez prin 
Ribbentrop. Propunerile sunt abil redactate. Pornind de la egalitatea de 
drepturi — e formula pe care Hitler o întrebuințează și pentru colonii 
— propunerile germane sunt de așa natură încât vor putea fi cu greu 
respinse de Franța pe singurul motiv că Germania a călcat pactul de la 
Locarno, poziție pe care n-o mai admite nici Anglia, nici Italia, nici 
Belgia, fiecare din motive deosebite de altminteri. Argumentul că ni- 
meni nu se mai poate încrede în făgăduielile Germaniei după denun- 
tarea unilaterală a Pactului de la Locarno, semnat cu liberul ei consim- 

țământ, e specios. Nimeni nu poate într-adevăr să nege că o revoluţie a 
intervenit în Germania după semnarea actului de la Locarno, și că ni- 
ciodată şi în nici o ţară un regim revoluţionar nu a respectat angaja- 
mentele regimului precedent. 


— Contagiunea actelor de eliberare de sub călcâiul tratatelor a împins 
şi Austria la un act de curaj. Dieta a votat ieri repunerea în vigoare a servi- 
ciului obligator către Stat (nu-i zice încă militar, dar în același timp s-a 
înființat din nou postul de şef de Stat-Major și s-a şi numit un general în 
această funcție) şi se crede că în curând Ungaria va imita exemplul Aus- 
triei. De la Praga, telegramele anunţă foc și pârjol: Mica Înţelegere nu va 
admite călcarea Tratatului de la St. Germain și... va protesta la Geneva! 

Se crede că gestul Austriei, care va fi în curând şi al Ungariei, a 
fost pus la cale la întâlnirea de la Roma, în care.s-a creat de fapt o nouă 
Mică Înţelegere, cu conferinţe periodice'ale miniștrilor de externe, ca 
şi în Mica noastră Înţelegere — dar probabil cu mai puţină coeziune, 
fiindcă există în noua triplă alianţă și multe interese divergente. 

3 aprilie. Vineri. — Zarva şi agitaţiile continuă în cercurile diplo- 
matice internaţionale și ale paraziţilor de la Geneva. Franța — deși în- 
că nu oficial ci numai oficios — declară inacceptabile propunerile Ger- 
maniei care ar tinde la desființarea finală a Societăţii Naţiunilor prin 
dezorganizarea sistemului politic al securităţii colective în cadrul S.D.N.- 
ului. Anglia pare a se depărta din ce în ce de spiritul locarnian și să do- 
rească tratative directe cu Germania. Italia preocupată exclusiv de răz- 
boiul ei în Etiopia şi de sancţiuni nu e deloc zorită să intervină direct, 
ca Putere garantă în controversa de pe Rhin. Colac peste pupăză, mai 
vine şi gestul de la Viena şi călcarea Tratatului de la St. Germain. Vă- 
leu, acum lucrurile vor începe într-adevăr să se strice! Beneș Curcanul 
va porni cu arma la umăr spre... Bucureşti; Titulescu va obține în fine 
o sesiune a Consiliului S.D.N. în Capitala noastră, şi date fiind slabele 
ei puteri, Austria va primi un blam sever. Aceasta în cel mai bun caz, 
dacă Consiliul S.D.N. nu va fi ocupat cu „pertractările“ postlocarniene. 
Adică de ce n-am fi și noi ridicoli, și numai ţările mari? - 


— Eveniment regretabil în gara Sinaia. 

Studenţii din Bucureşti cu destinaţia Tg. Mureș, unde se ţine azi și 
mâine congresul anual al zvăpăiatului nostru tineret universitar, au de- 
săvârșit un act urât la trecerea lor prin acea gară. Au coborât din tren, 
au scos din zid placa comemorativă așezată în amintirea atentatului din 

1933 (figura lui Duca în basso-relief), au sfărâmat-o şi au urinat toţi pe 
bucăţi. După îmbulzeala provocată de această brutală intervenţie (a 
intervenit poliţia și s-au cerut instrucţiuni telefonice la București), a 
trebuit câtăva vreme până să se potolească lucrurile. Studenţii au sfârşit 
prin a se urca în tren pentru a porni mai departe. Conform instrucțiu- 
nilor primite, o mașină a fost cuplată la coada trenului care a pornit 
înapoi spre București în urletele și protestările studenților. Deși inci- 
dentul a avut loc ieri-dimineaţă, nimic n-a răsuflat prin presă, cenzura 
şi-a făcut datoria. Se zice că închiderea grăbită! a Camerei ieri, (Came- 
ra și Senatul trebuiau să ia vacanţă abia sâmbătă seara: spre marea mi- 
rare a tuturor, Camera a fost închisă ieri la amiază, după ședința de dimi- 
neaţă, iar Senatul seara) ar fi fost provocată de frica încingerii unei dis- 
cuţii asupra celor întâmplate la Sinaia, discuţie care ar fi putut pune Gu- 
vernul în greu impas. Într-adevăr, Inculeţ garantase pentru cuminţenia 
studenților, tot gardiști, autorizase congresul împotriva părerii recto- 
ratelor şi Ministerului Instrucţiei Publice, și pusese un tren la dispoziţia 
tinerilor conduși de Furdui, președintele organizaţiei codreniste a tine- 
retului universitar. Naţional-creștinii (gogo-cuziştii) şi „tineretul democra- 
tic fuseseră excluși de la această călătorie de plăcere pentru evitarea 
unor posibile și probabile încăierări. Goga, la care am dejunat ieri?, şi 
care nu știa nici el nimic despre cele petrecute la Sinaia (eu le-am afat 
azi-dimineață) era furios împotriva procedurilor lui Inculeț şi dedese 
instrucțiuni la ai săi să nu meargă nici unul la Tg. Mureș — „congres al 
Gărzii de Fier, iar nu al studenţilor“. Mi se spune că, după cele îns 
plate, Inculeţ și-ar fi dat demisia. Nu-mi vine să cred. i 
| Actul de la Sinaia trebuie pus în socoteala încercării făcute în 
Cameră de câțiva zeloși să repună în cercetare judiciară asasinatul lui 
Duca, în urma destăinuirilor făcute prin presă de unul Beza și de altul 
Vlad, doi eliminați din Garda de Fier. Beza a pretins că a primit (în 
timpul alegerilor din 1933) prin intermediarul lui Zizi Cantacuzino, su 
ma de lei 20 000 din partea lui Orghidan ca să asasineze pe Max Äis 
nit (ambii domni candidau la același post de senator al Camerelor de Co- 
merţ, la Galaţi). Beza? a mai declarat că asasinatul lui Duca a fost pus 


1 Mocsoni mi-a povestit că a dej ieri i 
J s i a dejunat ieri cu un vicepreşedinte i 
pregătea să prezideze şedinţa şi n-a aflat decât în ia pe das pa Dea ul 
Miopa că Farar se închisese. cei 
xcelent dejun cu „homard“, cu o minune de şuncă ă şi i 
da... . EAI ca ca 
uta: emn suni este o meserie bună, nu e de su Ea o muniţie de 
cest Beza este același Beza, care a încercat să î : î 
pe atunci subsecretar la Interne. Pepe cae St Ameleacia 

la cale în casa lui Zizi Cantacuzino, de către conducătorii Gărzii. Radu 
Polizu adresase o interpelare în jurul acestor destăinuiri, dar n-a mai 
putut să o ţină fiindcă din cauza scăderii apelor n-a mai putut ajunge la 
tribună. Dar și fără interpelarea lui Polizu situaţia lui Inculeţ, îmi pare 
grea, ca să nu mai zic şi a lui Tătărescu. 


— În ultimele săptămâni s-a constatat de mulți că prestigiul lui Titu- 
lescu era în mare scădere în Camera valahă. De unde până acum câtva 
timp numele marelui european ridica valuri de entuziasm, acum nu 
numai că nu ridică entuziasm, dar mai provoacă și înjurături sadea. Con- 
stantinescu-Bordeni, permiţându-și câteva aluzii la „fondurile“ d-lui 
Titulescu, cu ocazia discuţiei bugetului, aprobările (la ieşire puţin bine- 
voitoare) au fost unanime. Sclavii scopitului, alarmaţi au căutat cu lu- 
mânarea un deputat care să pună lucrurile la punct și să restabilească 
prestigiul idolului. Abia au găsit pe Jorjică Vălimărescu, ginerele d-ru- 
lui Angelescu și o secătură fără talent nici bun simț, care luând cuvân- 
tul tot la buget, a pus toate picioarele în străchini şi s-a mărginit să 
laude fără rezerve „admirabilele rezultate ale politicii d-lui Titulescu“. 
Discursul a fost atât de lamentabil încât pe rând au plecat toţi deputaţii 
din incintă şi n-au mai rămas decât cei de la Buzău, din deferenţă pen- 
tru tatăl-socru insipidului orator. Insuccesul peltelei debitate şi inexis- 
tenţa vorbitorului n-au împiedicat pe Savel Rădulescu să difuzeze în 
lumea întreagă (pe spezele noastre) că „un eminent deputat din Parla- 
mentul român, dl. Vallimaresco, ginerele ministrului instrucției publice 
a arătat în aplauzele Camerei tot meritul politicii preconizate de dl. Titu- 
lescu“. Şi astfel se scrie istoria. 

— Se mai scrie și aşa: ieri între orele 6 și 8 cocktail-party la dl. și d-na 
Aristid Blank (cel cu banca care nu-și restituie depozitele) în onoarea 
d-nei Lupescu. O sută cincizeci de persoane s-au bătut pe un pahar de 
„posse amour“ și pe mâna Duduiei, să o sărute. Astă-seară mare „di- 
neu“ la Legația Spaniei tot în cinstea d-nei Lupescu. Dl. și d-na Prat y 
Soutso au ales ca garnitură regalei matracuce lumea cea mai aleasă. La 
cock-tailul falitului, ieri seară a fost întreg corpul diplomatic. 


— Goga mi-a povestit ieri audiența lui din ajun, la Rege. Fără mare 
importanţă, şi nici nu putea fi altfel după cele spuse de Rege lui Miro- 
nescu şi raportate aici. Goga a început prin a spune Regelui că n-a venit 
să solicite puterea (taci moi!), dar că nu mai merge cu Tătărescu, și că 
singurul Guvern indicat ar fi un Guvern de alegeri. La care Regele ar fi 


. 

răspuns: „aş scăpa și eu de răspundere!“ Dar il că 
gândea la un Guvern de alege formal, Mi ae 
coteşte un Guvern de alegeri numai un Guvern compus din militari și 
magistrați. Bineînţeles că Regelui nu i-a destăinuit ieri amănuntele for. 
mulei sale, ca să nu-l descurajeze, dar l-a întrebat cât are să mai ină 
Guvernul actual. „Cât voi putea mai mult“, a fost răspunsul Maje la ii 
Sale, Pază vădit nu s-a lăsat în scări cu Goga TET 
_4 aprilie. — Cele notate mai sus cu privire la i 
lor în gara Sinaia și la actele de anarahie a care dirigin carieră 
rectificate. lată exact ce s-a întâmplati. Mai întâi incidentul din gara si. 
naia nu s-a întâmplat joi dimineaţa, ci joi seara, așa încât închiderea ie- 
aşteptată a Camerei nu poate fi pusă în legătură cu turbulențele gardi 
to-studențești. Săveanu, pe care l-am văzut ieri la Banca de Credit e i 
spus că, Camera a fost închisă din cauza avalanșei de legi din iniţiativă 
parlamentară pe care Guvernul nu se simţea în stare să le împiedice ne 
maifiind destul de stăpân pe majoritate. Printre aceste legi era şi una m i 
nită să sporească diurna deputaților... O fi sau n-o fi adevărată pe 
riza lui Săveanu, nu ştiu. Madgearu pretinde că Camera a fost închisă 
in cauza moțiunii opoziţiei, prin care se cerea o anchetă parlamentară 
cu privire la măsurile de reglementare a importului, a exportului şi 
comerțului de devize, moţiune care risca să fie votată și de un înca 3 
măr de deputați din majoritate. O fi asta, dar nu-mi vine a crede. În hi. 
derea Parlamentului cu trei zile înainte de data fixată rămâne de kri 
In ce priveşte scandalul de la Sinaia şi cele întâmplate pe drum 
spre Tg. Mureș, iată cum s-ar fi petrecut lucrurile: sii 
Se vede că autoritățile presimţiseră ceva, căci se dedeseră ordi 
ca trenul cu pricina să nu se oprească în gara Sinaia. Studenţii au însa 
însă semnalul de alarmă și au oprit trenul în gară. Au coborât din tr s 
au scos din pavajul peronului pietrele care însemnau printr-o cruce fă 
gră locul unde a fost ucis Duca, le-au spart, au urinat pe ele și au ro i t l 
discursuri de preamărire a celor trei asasini. Monumentul din zid i 
fost scos, ci numai lovit cu bâtele, cu pietre, și mâzgălit cu nămol Are 
te scene rușinoase au ţinut câtva timp așa încât poliția a avut vreme să 
aducă toți jandarmii din Sinaia. Cu chiu cu vai studenții fără să 
arestat nici unul au fost reîmbarcaţi în tren; jandarmii au fost îi 
îmbarcaţi intr-un vagon care a fost agăţat în coada trenului. ca FĂ 
piedice pe tulburători să mai facă scandal și în alte gări. "înainte să 


! După relatarea directorului at 
ing. Ion reseta) irectorului general al C.F.R. Mereuţă și a directorului de serviciu 

plece trenul, studenţii au decroșat vagonul cu jandarmii, fără ca aceștia 
să se opună la acest gest samavolnic. Trenul a plecat, nu spre București 
ci spre Brașov-Sf. Gheorghe-Reghin-Târgu Mureș. Până să se comu- 
nice cele întâmplate la București, până să se hotărască ceva la centru, 
până să se dea instrucţiuni a trecut vreme, vreme în care trenul stu- 
denţilor şi-a continuat călătoria nestingherit. Ordinul de oprire a sosit 
abia când trenul intra în gara Lunca Bradului, dincolo de Brașov. Şeful 
acelei gări a oprit trenul conform ordinelor primite. Studenţii au năvălit 
atunci pe locomotivă, au legat pe maşinist, și unul din ei — se vede că 
mecanic iar nu student de meserie — a pornit trenul spre Petru Rareş. 
Acolo, gara era ocupată de o companie de jandarmi sub comanda unui 
căpitan. Jandarmii n-au intervenit în nimic şi au asistat impasibili la ma- 
nevrele studenţilor stăpâni pe tren și pe gară. Vagoanele cu studenţii din 
Cernăuţi și din Iași au fost atașate la trenul din București şi sub ochii 
jandarmilor impasibili, studenţii, după ce au alimentat mașina, au por- 
nit spre Gheorghieni-Reghin-Târgu Mureș, fără să ceară măcar, în con- 
formitate cu acestea, linia liberă. Impiegaţii de mișcare s-au aruncat pe 
telegraf, toate trenurile au fost oprite spre a se lăsa trenul studenţilor să 
treacă, fără să se întâmple o catastrofă. A fost o adevărată luare în pose- 
sie a căii ferate, sub nasul jandarmilor, un act de anarhie fără prece- 
dent. Trenul studenţilor a ajuns în fine fără accident la Târgu Mureș. 
Prin două comunicate idioate, Guvernul neagă pur şi simplu tot ce 
s-a întâmplat. Politica struţului — și a celor slabi. Neagă de asemenea 
geamurile sparte, bătăile şi tot scandalul la care studenţii s-au dedat la 


Cernăuţi, înainte de plecare. 


— Grigore Duca indignat de cele petrecute, și-a dat demisia din or- 
ganizaţia liberală din Lăpușna prezidată de dl. Ion Inculeţ, ministrui de 
interne. Gestul simbolic, care trebuie să lase foarte rece pe fostul mem- 
bru al sovietului de soldaţi și de rabotnici din Chișinău, ajuns să aplice 
în România întregită metodele polițiste ale Ohraniei ţariste. 


— Ca să se afle în treabă, dl. Ion Mihalache și dl. Gh. Brătianu au ce- 
rut prin scrisori publicate în ziare, preşedintelui Camerei, convocarea 
Comisiei Afacerilor Străine, în faţa căreia Excelenţa Sa dl. Titulescu e 
poftit să-şi explice politica sa. D1. Iuliu Maniu nu s-a lăsat mai prejos și 
într-un lung interviu îşi arată îngrijorările față de „reînarmarea“ (!?) 
Austriei şi cere — nici mai mult nici mai puţin decât mobilizarea noas- 
tră, bineînţeles, în acelaşi timp și a Iugoslaviei și a Cehoslovaciei. Pri- 

mii doi își fac iluzii că trăim sub regim parlamentar iar al treilea se so- ` 
cotește factor constituţional. 


— In Occident, piesa continuă. Eden a mai tras niște declaraţii în Ca- 
mera Comunelor din care rezultă că e alături de Franța dar şi alături de 
propunerile lui Hitler. E pentru o consfătuire a Statelor Majore locar- 
niene — cere chiar ca această consfătuire să aibă loc la Londra — dar 
cu premisa că vor discuta numai „măsuri ipotetice“, pentru cazul unei 
nejustificate agresiuni. Flancour și Bondin anunță contrapropuneri fran- 
ceze la propunerile germane. Și vin Paştele.. .cu vacanţele. 


— Nenorocitul de Hauptmann, presupusul răpitor și ucigaş al copilu- 
lui lui Lindbergh, a fost în fine electrocutat azi-noapte la Trenton 
(U.S.A.), după o serie de amânări și de palinodii juridice cu substrat po- 
litic, care numai cinste nu fac stărilor morale de peste Ocean. 


— Azi-dimineaţă am prezidat Adunarea Generală anuală a Băncii de 
Credit, cu o artă care a scăpat pe Kaufmann de bucluc și a dezarmat pe 
Hefter şi pe acoliţii săi porniţi pe scandal mare. Toată afacerea a făcut 
„long-feu“ dar eu am asudat de-a binelea. 

6 aprilie. Luni. — Cu multă trudă francezii au obţinut de la en- 
glezi ca Puterile locarniene să se întrunească poimâine la Geneva, oda- 
tă cu comitetul celor 13 convocat să caute mai departe mijloace de 
aplanare a conflictului italo-abisinian. Acest comitet trebuia să se în- 
trunească mai de mult, dar activitatea sa a fost stânjenită prin lovitura 
lui Hitler și reluarea negocierilor cu Italia astfel amânată. Franţa ceruse 
Angliei ca locarnienii să se întrunească, imediat, înainte de Paști la 
Bruxelles sau Paris. Londra ceruse să se amâne această întrunire până 
după adunarea comitetului celor 13, în scopul clarificării prealabile a 
situaţiei Italiei, una din Puterile garante ale Pactului de la Locarno. S-a 
făcut ca întotdeauna o tranzacţie, și locarnienii se vor aduna odată cu 
cei 13 la Geneva. 


— După isprava de la Sinaia, studenții noștri și-au ținut în linişte con- 
gresul lor, la Târgu Mureș. Congresul s-a terminat ieri seară, duminică, 
prin aclamarea unei moțiuni pe care o citeşti și te întrebi dacă visezi. E 
un factum revoluționar și anarhic despre care cel mai puţin ce se poate 
spune e că studențimea naționalistă, gardistă, cuzistă etc. se prezintă ca 

un Stat în Stat, cu hotărâri de ostracizare şi de condamnare pentru tot 
ce nu gândeşte ca dânsa. Se pune întrebarea: mai suntem guvernaţi? 

7 aprilie. — Jalnica tragodie a tratatelor: reprezentanţii celor trei 
State ale Micii Înţelegeri s-au prezentat împreună ministrului de exter- 
ne al Austriei şi i-au înmânat o notă identică prin care Statele zisei Mici 
Înţelegeri „protestau energic“ împotriva încălcării „părţii a V-a“ (sic) a 
Tratatului de la St. Germain, săvârșită la Viena cu prilejul reintroduce- 
rii serviciului obligatoriu „către Stat“. Puterile Micii Înţelegeri își rezer- 
vă „libertatea hotărârilor lor ulterioare“! (Le-o contesta cineva?) 

Guvernul austriac a răspuns prin ziarele sale oficioase că se c.c. 
pe nota Micii Înţelegeri și că nu va schimba nimic în hotărârile luate. 

Mă întreb cine au fost învingătorii în 1918? Am impresia că cei 
învinşi. 

Iată unde ne-a dus sifilisul lui Wilson și democraţia integrală. 

8 aprilie. — În Spania, nebunia colectivă nu mai e îngrădită de 
nimic. După ce au dat drumul la toți pușcăriașii, după ce au ars biserici 
şi ucis preoţi în afară de orice mișcare revoluționară, telegraful ne adu- 
ce vestea că au isprăvit-o și cu preşedintele Republicii Alcala Zamora. 
Noul Cortes întrunit a votat o moţiune prin care dizolvarea precedentu- 
lui Cortes, din ianuarie, a fost declarată ca. nejustificată. Un Idalecio 
oarecare cu nume de romanţă a cântat pe struna demagogiei şi votul a 
fost după dorinţa nebunilor. Conform Constituţiei în vigoare, Zamora 
şi-a pierdut postul. 


— Ceartă mare în lagărul liberal. Asociaţia tinerilor liberali cunoscu- 
tă sub numele de „Păreri libere“ a exoflisit din sânul său pe junele Ti- 
teanu, pe care l-a făcut răspunzător de cele petrecute la Sinaia și de 
pângărirea memoriei lui Duca. Ce e nostim e că printre cei care l-au dat 
afară figurează şi subsecretarii Aur. Bentoiu, Valeriu Roman, Canci- 
cov etc. Se zice că Titeanu va trebui să-și dea demisia şi din Minister. 

Dinu Brătianu a plecat cu familia şi cu prietenii să petreacă va- 
canţa Paştelui pe coasta Dalmației. În drum, la Timișoara, a dat un in- 
terviu în care printre alte lucruri fără importanță mai spune ca să de- 
finească acţiunea Guvernului: „Partidul Liberal credincios tradiţiei sale 
de muncă, de cinste și de dezinteresare etc. etc. etc.“ Mă întreb dacă-i 
inconştiență sau reacredinţă. Înfundată în mocirlă până în gât, țara se 
prăbușește, şi di. Dinu Brătianu vorbește de cinste și de dezinteresare! 
Lipsa oricărei discipline morale, iată nota caracteristică a zilei de azi, și 
în această lipsă de disciplină sufletească stă imoralitatea, mai mult de- 

cât în potlogăriile tuturor, de sus și până jos. Nu mai există nici un crite- 
riu pentru judecarea acţiunilor individuale, ce să mai vorbesc de sancțiuni! 

Guvernarea actuală liberală încurajând toate îndrăznelile pe tere- 
nul moral, simbolizează perfect în compunerea ei o epocă de complec- 
tă decadenţă. l 

9 aprilie. — Contrapropunerile franceze, în jurul cărora presa de- 
mocratică și ovreiască a pregătit o atmosferă de vie curiozitate și de im- 
pacientă aşteptare, au fost în fine date publicității ieri, la Geneva. Zia- 
rele de azi-dimineață le publică şi la noi în extenso. Decepţia la citirea 
lor e mare. Ca formă și ca ţinută politică sunt cu mult inferioare propu- 
nerilor lui Hitler. Două părţi: în prima o slabă și searbădă refulare a 
propunerilor germane — în a doua propunerile franceze pentru organi- 
zarea păcii. i 
Ă Cel mai puţin ce se poate spune despre memorandum-ul francez 
în partea de polemică cu Fiihrer-ul, e că e lipsit de logică: recunoaşte 
pentru Germania principiul egalităţii de drepturi, dar vrea să o menţină 
şi mai departe în cătușele (cât a mai rămas din ele) impuse de învingă- 
tori învinșilor. Din două una: sau egalitate de drepturi şi atunci buretele 
peste Tratatul de la Versailles — sau respectarea acestui tratat; dar atunci 
inegalitate de drepturi, învinsul în faţa învingătorului. Franţa, din neno- 
rocire pentru ea, s-a pronunțat deja în diferite rânduri pentru prima al- 
ternativă. Dacă voia să se menţină pe a doua, nu trebuia să consimtă 
nici la înarmarea clandestină a Reich-ului, nici la retragerea Comisiei 
de control, nici la reintroducerea Serviciului militar obligatoriu. Aceas- 
ta a fost lovitura cea mare dată Tratatului de la Versailles. Dar atunci 
F ranţa n-a reacţionat, și reacționează astăzi față de o ultimă consecință 
a celei principale călcări de tratat, săvârșită anul trecut — reacţionează 
astăzi după ce a lăsat Germania să se înarmeze. Oricât de insondabilă e 
prostia democraţilor, sunt limite peste care nu o mai pricepe nimeni! 

„Partea contrapropunerilor privitoare la organizarea păcii nu e de- 
cât literatură utopică. Pare că citeşti rezumatul capitolelor unui roman- 
foileton: l'Europe dans 2000 ans, par Flandin et Boncour. O confedera- 
tie a tuturor Statelor Europei, cu sub-federații regionale, fiecare Stat 
întreținând trupe (corpuri de Armată și Divizii, după mărimea popu- 
laţiei) la dispoziţia Consiliului Central, pentru eventuale sancţiuni; uni- 
uni vamale, uniuni monetare — și rahat de la început până la sfârşit 
Propunerile lui Hitler sunt realizabile — ale francezilor nu. l 

Ele sunt mort născute. Anglia nu le va primi niciodată. Dar tocmai 
pentru aceasta se va putea naște un joc diplomatic amuzant. Italia le va 

primi poate (chit să nu cadă de acord pe amănunte, dacă se va ajunge 
până la discuţia lor) ca să oblige pe englezi să se pronunţe și să sape, 
prin refuzul lor, și mai adânc șanțul care-i desparte de franţuzi. „Qui 
vivra verra.“ 


— Titeanu şi-a dat aseară demisia ca țap ispăşitor pentru prostiile lui 
Inculeț, dar mai ales fiindcă nu putea nimeni să-l sufere. 

11 aprilie. — Radian vine să mă vadă la Breasta unde-mi petrec 
sărbătorile Paştelor. Îmi povesteşte că a întâlnit pe Moţa, cu siguranță 
cel mai inteligent printre fruntașii Gărzii de Fier care i-ar fi făcut câte- 
va confidenţe ca să mi le transmită mie. Nu e de mirare, căci relaţiile 
mele cu gardiștii sunt foarte bune pentru moment. 

Moţa spune că el şi ai lui au pierdut orice încredere în Rege, în 
sensul unei schimbări favorabile programului lor. Nu trebuie uitat că 
gardiștii sunt hotărât antiparlamentari și îndrumați spre extrema dreap- 
tă. Audienţa lui Furdui i-a dezgustat profund prin avansurile pe care 
Regele le-a făcut preşedintelui studenților creştini. Departe să-i fi câș- 
tigat, platitudinile Suveranului i-a indignat. Furdui a vorbit Regelui 
obraznic pentru un puţoi ca dânsul. Între altele a spus că tineretul nu 
mai are ce aștepta de la un regim ca cel de azi în care călăilor liberali 
de azi vor succeda mâine călăii naţional-ţărăniști. Bătută şi persecutată 
de liberali, Garda de Fier va continua să fie bătută și persecutată de ţă- 
rănişti care se laudă deja că o vor desfiinţa. Tineretul gardist începe să 
confunde pe Rege cu partidele sale de guvernământ şi se îndepărtează 
cu atât mai mult de Tron cu cât îl vede înconjurat de oameni netrebnici. 
Un bancher jidan falit (Blank), un gheşeftar veros (Auschnit) şi o damă 
„care încheagă viţiul și necinstea în preajma Regelui“ au îndepărtat 
definitiv poporul de Dinastie. Regele a ascultat pleoștit, n-a reacționat, 
şi a rugat pe Furdui să intervină ca studenţii să se astâmpere și să nu 
provoace prea multe greutăți Guvernului. În ce priveşte succesiunea 
țărăniștilor, Regele a spus textual: „lucrurile nu stau tocmai așa cum 
crezi d-ta“. A adăugat că el, Regele, a intervenit deseori pentru a cal- 
ma zelul Guvernului împotriva studenţimii gardiste, iar în ce priveşte 

anumite persoane din anturajul său, că informaţiile tineretului sunt cu 
totul greşite. Impresia lui Moţa, dezgustat de altminteri, e că Regele 
ştie numai de frică și că e foarte îngrijorat de neplăcerile la care ar pu- 
tea fi supusă d-na Lupescu. 

În ce priveşte pe Titeanu şi pe Inculeţ, Moţa a protestat energic 
împotriva oricărei bănuieli de înțelegere „cu aceşti pezevenghi“. Dacă 

au facilitat întru câtva ţinerea congresului de la Tg. Mureș, au făcut-o 
din îndemnul Regelui, căruia Furdui a declarat că congresul se va ține 
cu sau fără voia Guvernului. 

„La congres, după toate cele întâmplate în drum a fost liniște şi or- 
dine. Studenţii au format echipe conduse fiecare de câte un legionar, 
menite să aplice corecfiuni (o bătaie bună, nu ucidere) unei serii de 
personalităţi politice care s-au distins prin vrăjmăşia lor faţă de gar- 
dişti. S-au făcut liste de asemenea personalități: de la ţărănişti figurea- 
ză pe ele Madgearu, Armand Călinescu, Maniu (dar nu Mihalache) și 
alții — de Ia liberali Iamandi, Inculeţ, Titeanu, Radu Polizu etc. — în 
afară de partide, Gavrilă Marinescu, Blank, Auschnit. Echipele au de- 
pus jurământ în faţa biroului congresului. În afară de personalităţi po- 
litice a mai fost desemnată și „o anumită doamnă“ fără să se pome- 
nească numele d-nei Lupescu. 

Această hotărâre a studenţilor a înnebunit — literalmente — antu- 
rajul Regelui (tot Moţa povestește). După înapoierea studenţimii la 
București, Milcoveanu, președintele Asociaţiei Studenţilor în Medici- 
nă, a fost chemat într-o zi la telefon de Urdăreanu: „Ce mai faci dragă? 
de ce nu mai vii pe la mine — suntem olteni amândoi și ar fi bine să 
mai stăm de vorbă. Nu vrei să vii mâine să mă vezi?“, a îngânat dl. vi- 
cemareșal. Milcoveanu a răspuns la apel: sosit la Palat a fost imediat 
introdus în cabinetul d-lui vicemareșal unde a găsit și pe Valer Pop, pe 
g-ral Paul Angelescu și încă un general. Urdăreanu a rugat pe simandi- 
coșii lui vizitatori să treacă un moment alături (!!!) căci avea de vorbit 
cu „domnul“. „Domnul“ era studentul Milcoveanu! Cei daţi afară erau 
miniștrii! Urdăreanu a început să facă pe prietenosul, să explice lui Mil- 
coveanu cât de bine e intenţionat Regele față de studenţi (doar că nu l-a 
scuzat de faptele întâmplate!), că dacă greșește (sic) câteodată e că e 
rău informat. El, Urdăreanu, îl informează cât poate mai exact, dar nu 
le ştie toate nici el; „de ce nu vii mai des pe la mine — s-a adresat Ur- 
dăreanu lui Milcoveanu — să mă pui în curent? Astfel ar putea ajunge 


mai repede doleanţele voastre la Majestatea Sa“. Apoi a explicat lui - 


Milcoveanu că d-na Lupescu nu era amestecată în nimic, că avea o de- 
osebită simpatie pentru studenți şi influența ei asupra Regelui — dacă 
influență există — era toată în favoarea tineretului gardist. La această 
afirmaţie, Milcoveanu a sărit în sus: „Cum dom'le? Dar la recepţia 
jidoavcei de Blank n-a stat dânsa tot timpul lipită de Radu Polizu, 
putoarea care vrea să redeschidă afacerea Duca împotriva noastră?“ 
Studenţii au, după cum se vede, și ei poliţia lor! Conversaţia între dem- 

nitarul (?) Curţii şi președintele asociaţiei studențești a mai durat, pe 
aceeași temă: silința lui Urdăreanu să scoată pe d-na Lupescu „anumita 
doamnă“ din ura studenţilor. Milcoveanu a părăsit însă Palatul fără să-și 
fi schimbat părerile. 


— Un capitol al „vieții noastre de Curte“: 

Regele, Urdăreanu și Ilasievici — câteodată și alți intimi — au 
obiceiul să tragă chefuri din care ies toţi afumaţi afară de Ilasievici, om 
de lemn prin care alcoolul trece fără să altereze nimic. La aceste che- 
furi, se aduc și femei — de cea mai de pe urmă speță a curvăretului. 

Într-o seară, cheful a fost mai mare ca de obicei; beată, o femeie s-a 
rostogolit la plecare pe scări şi și-a spart capul. Inspectorul de poliție 
Agapie, însărcinat cu siguranța Palatului, a atras atenţia generalului Ila- 
sievici asupra pericolului unor asemenea petreceri, el, ca șef al poliţiei 
pentru paza Regelui neputând răspunde de femeile necunoscute care se 
apropie de augusta persoană a Suveranului. Ilasievici s-a mulţumit să 
înjure pe fidelul Agapie, și să-l trimită la plimbare. Agapie nu s-a dat 
însă bătut, a prevenit pe d-na Lupescu, și într-o seară în care beţia era 
în toiul ei, a adus-o la Palat. Madama Regelui a făcut o scenă „à tout 
casser“, a tratat de peşti şi de lichele pe toți tovarășii de muncă ai Ma- 
jestăţii și a spart petrecerea. A doua zi Agapie a fost mutat în fundul 
Basarabiei și învinuit că a delapidat 500 000 lei din fondurile poliției 
secrete de la Palat. 

Pe de altă parte numirea lui Filimon şi a lui Filitti au mirat: nici 
unul nici altul nu sunt din agreaţii d-nei Lupescu. Filimon e din banda 
vechilor carliști (Tătăranu, Paul Teodorescu, Cesianu, Suţu — toţi anti- 
Lupesciști). 

14 aprilie. — Ziarele noastre de azi-dimineaţă publică sub forma 
unor depeşe din Geneva, următoarele mărgăritare diplomatice înşirate 
pe firul celei mai integrale democraţii: 

„Geneva (Rador) 11 aprilie (publicată cu întârziere din cauza săr- 
bătorilor Paștelui). În cercurile iniţiate de aici se subliniază însemnatul 
progres (care, se va vedea numaidecât!) realizat între punctele de vede- 
re francez și englez în chestiunea renană. 

Pare a avea o deosebită însemnătate (!) faptul că dl. Eden a pro- 
mis că va pune Germaniei o serie de întrebări (!!!) cu privire la adevă- 
ratele ei intenţii (sic, nu schimb nimic!) 

Întrebările acestea vor lua drept bază, în primul rând, memoriul 
francez din 8 aprilie și vor căuta să provoace precizări asupra următoa- 
relor probleme: . 

1) În ce fel ar puteau fi conciliate pactele bilaterale propuse de 
Germania cu principiile securității colective? 

2) Ce înțelege Reichul prin cererea sa ca pactul Societăţii Naţiu- 
nilor să fie despărțit de Tratatul din Versailles? 

3) Ce înţelege Germania prin drepturile pretinse asupra coloniilor? 

4) Înţelege Germania să ridice imediat revendicările ei faţă de 
Dantzig, Memel, Austria și în favoarea altor schimbări de frontiere în 
Europa? 

Este ușor de întrevăzut însemnătatea pe care o va avea răspunsul 
german la aceste întrebări pentru viitoarea orientare a Marii Britanii.“ 

(Da? Poate cineva crede serios că Marea Britanie nu cunoaște de- 
ja sentimentele Germaniei faţă de fiecare din cele 4 chestiuni?) 

Cu tot „însemnatul progres“ de care se vorbeşte mai sus, opinia pu- 
blică e foarte sceptică în Anglia și mai ales în Franţa asupra unor posi- 
bilităţi de înţelegere între cele două ţări asupra problemei germane. 
Situaţia s-a mai complicat și prin ultimele declarații ale d-lui Eden 
(Anthony) cu privire la sancţiunile împotriva Italiei, pe care d-sa vrea 
să le sporească (întinzându-le și asupra petrolului), ceea ce Franţa nu 
va primi. Până și salariatul Saint-Brice a ajuns să scrie în Le Journal că 
faptul cel mai important este că negocierile continuă. 


— Demertzis, primul ministru grec a murit subit. După ce şi-a ucis 
vrăjmașii (Condylis și Venizelos) Regele George începe să-şi suprime 
Pieu A întrecut şi pe Borgia! Scrofulis, Plastiras și Tzaldaris ținețj- 
vă bine! 

18 aprilie. — Italienii au ocupat Dessié, unde acum o lună Negu- 
sul își avea încă cartierul său general. Au ocupat Dessié și pretind că pe 
ziua de 21 aprilie (natalizio di Roma) vor ocupa şi Adis-Abeba, deși e 


depărtată 350 kilometri de Dessi€. E drept că între amândouă orașele - 


există o șosea, singura construită de negri, în toată Abisinia. Telegra- 
mele anunţă însă că intenţia lni Badoglio ar fi să ocupe Adis-Abeba pe 
calea aerului. 

Din toate depeșele publicate în ziarele de azi-dimineaţă rezultă că 
în sferele diplomatice din Occident războiul italo-etiopian se consideră 
virtualmente terminat prin înfrângerea totală a Abisiniei. În asemenea 
condiţii sancțiunile nu mai prezintă mare importanţă și nu mai au aproa- 

pe rost. Anglia — zice-se — persistă totuși în dorinţa de a le agrava. 
Poate că adoptă această poziţie la masa verde pentru a-și salva pres- 
tigiul și amorul propriu, știind bine că în realitate o agravare a sancțiuni- 
lor nu e posibilă fără adeziunea Franţei, care, dezamăgită de „lașajul“ 
Angliei în chestiunea renană e mai anti-sancţionistă ca oricând. Dacă An- 


glia va persista în cererea ei de a se proceda mai departe pe calea sanc- . 


ţiunilor împotriva Italiei e probabil că Franţa va cere aceleași sancţiuni 
și împotriva Germaniei şi va condiţiona pe cele dintâi de aplicarea aces- 
tora din urmă, pe care Anglia nu le va consimţi niciodată. 


— Sarraut („Ah! ce Sarraut de Salaud, ah! ce salaud de Sarraut!) a 
pronunţat un mare discurs electoral radiodifuzat prin care a adus la cu- 
noștința omeniri că Franţa e înarmată până în dinţi (o spune el şi ştie ce 
spune), că este azi cea mai formidabilă putere în lume şi că nu se teme 
câtuși de puţii de germani. Să dea Dumnezeu să fie așa, dar nu ştiu de 
ce am avut impresia citind rezumatul discursului sarodian că auzeam 
un adevărat „ia-l după mine că-l omor!“ proiectat asupra viitorului 
numai, din fericire. i 


— După cum prevăzuse Gurănescu într-o conversaţie pe care am 
avut-o cu el şi pe care am consemnat-o în aceste însemnări (toamna 
trecută) mediocrul domn Ninko Perici ministrul Iugoslaviei la Bucu- 
reşti a fost rechemat și înlocuit prin dl. Kasidolatz, ministrul de la Bru- 
xelles. Poate că dl. Kasidolatz să fie mai zburdalnic şi mai priceput ca 
predecesorul său dar poate în bună pace să fie tot atât de mediocru: ra- 
porturile dintre România și Iugoslavia nu se hotărăsc de către miniştrii 
plenipotenţiari, nici la București, nici la Belgrad! 


— Şoseaua dintre Craiova şi Breasta e într-un hal nemaipomenit. N-am 
cunoscut-o de când sunt într-o asemenea stare. Ca să ajungi la Breasta 
cu automobilul, trebuie să faci echilibristică și acrobație. Prefectul 
Gârboviceanu a venit la mine, împreună cu inginerul județului, să se 
justifice şi să-mi atate că bugetul judeţului Dolj a fost redus la 23 mili- 
oane (120 acum câţiva ani!) și că din acesta, jumătate-l mănâncă lefu- 
rile. O fi. E cert că un judeţ de mărimea Doljului nu-și poate încherba 
un buget ca lumea cu o sumă atât de mică. Pare că Statul trage prea 
mult de partea lui, şi cu toată trâmbiţata descentralizare şi autonomie 
judeţeană nu mai lasă aproape nimic județelor. Prefectul, cu toată sără- 

cia judeţului, îmi arată că a contractat așternerea pietrei pe şoseaua 
noastră până la kilometrul 15 (Breasta e la kilometrul 7). Până la 1 iu- 
nie șoseaua va fi refăcută. Pretinde prefectul... l 

19 aprilie. — Telegramele publicate în ziarele de azi-dimineață 
anunţă o destindere la Geneva. Ba bine că nu! Acesta este jocul șme- 
cherilor internaţionali — să întindă și să destindă. Madam Tabouis (de 
I'Oeuvre) se declară mulțumită cu situaţia. Aceasta se poate rezuma 
cam astfel: Comitetul de 13 care-şi amânase concluziile sale până la 
răspunsul Abisiniei la propunerile italiene, s-a declarat incompetent să 
mai continue încercările sale de conciliere dat fiind pe de o parte re- 
fuzul Italiei de a trata altfel decât direct cu Negusul și pe de alta refuzul 
Abisiniei de a primi propunerile Italiei de pace. Comitetul de 13 a 
transmis Consiliului S.D.N. dosarul afacerii şi s-a descărcat de dânsul. 
Consiliul, în loc să convoace imediat Comitetul de 18 pentru agravarea 
sancţiunilor a hotărât amânarea acestei proceduri pentru trei săptămâni. 
Sau mai exact așa au hotărât Franţa și Anglia că va hotărî mâine Con- 
siliul, în ședința pe care o va ţine la Geneva. 

Din cele ce scriu gazetele, sosite din Paris și din Londra pare evi- 
dent că sancțiunile sunt căzute în apă. În Franța opinia publică n-ar tole- 
ra în nici un caz o agravare a acestora, iar în Anglia, unde lumea își dă 
seama că nimic nu se poate face în această privință fără F ranţa, depre- 
siunea e mare. Iată de exemplu ziarul Morning Post care scrie că ni- 
meni nu poate fi mulțumit cu politica „de iluzii“ a Guvernului: „Există 
o prăpastie între rezultatele obținute şi iluziile în care a fost întreținut 
poporul. Trebuie să constatăm că oamenii de Stat britanici au legat cre- 
ditul lor de o politică al cărei faliment este evident şi care va duce din 
eșec în eșec, dacă va fi menţinută.“ 

Italienii înaintează spre Adis-Abeba pe care se zice că Negusul a 
evacuat-o strămutând Capitala într-o localitate mai la vest, adică spre 
Sudanul britanic. 

20 aprilie. — A murit baronul Giesl; cine își mai aduce aminte de 
e]? Colonelul Giesl von Gieslingen a fost ministrul Austro-Ungariei ca- 
re a remis în ziua de 24 iulie 1914 ultimatum-ul adresat de dubla Mo- 
narhie Guvernului din Belgrad, ultimatum care a dezlănţuit războiul 
mondial. A murit general, pensionar, Wladimir, şi pentru o mică părti- 
cică răspunzător și el de dezastrul patriei sale, prin zelul și lipsa de 
supleţe cu care a executat stupidele instrucţiuni ale stupidului Berch- 
told. A murit la Salzburg în vârstă de 76 ani. 

Din ziare aflu de asemenea că au mai murit C. Kilimoglu la Iași și 
Romulus Voinescu la Bucureşti. Cel dintâi, liberal cinstit (rara avis), se 
găsea prefect de poliție al Iașilor în momentul invaziei bucureştenilor 
(noimebrie 1916) şi a jucat un rol important cu prilejul încvartiruirilor 
noastre; în via lui de la Copou, a avut loc duelul Vintilă Brătianu — dr.. 
Lupu, al cărui martor am fost. Cel de-al doilea a fost un farsor, dar plin 
de patimă pentru profesiunile de poliţist și de autor dramatic; la teatru 
n-a ajuns la nimic — în poliţie a ajuns director general al Siguranţei 
Statului, situaţie în care mi-a dat un apreciat ajutor în 1920 şi 1921 
pentru stârpirea comunismului. Ca ministru de interne din acele grele 
vremuri, i-am rămas foarte îndatorat. ă 

21 aprilie. M-am înapoiat aseară de la Breasta, şi găsesc 
Bucureştii în aceleași friguri politice în care l-am lăsat. 

Cafeneaua politică povestește despre demisia lui Tătărescu, dată 
în ziua de Paşte, ca urmare la toate câte s-au întâmplat cu prilejul con- 
gresului studenţilor la Târgu Mureș. Vorbeşte și despre demisia lui Titu- 
lescu care soseşte azi sau mâine, deși nu-şi anunţase sosirea decât pen- 
tru 8 mai (se zice că ar fi fost chemat de Rege). Demisia lui Tătărescu 
n-a fost primită (unii zic că a fost numai amânată), iar a lui Titulescu 
cred că nici n-a fost dată. Afacerea studenţilor se încurcă de altminteri 
tot mai rău, în consecinţele ei. Inculeţ a dat prin Rador un interviu 
inteligent ca și dânsul, prin care neagă tot ce s-a întâmplat („ordinea şi 
liniştea domnesc peste tot“, „actele săvârşite de studenți n-au depășit 
măsura unui fapt divers zilnic“), fără să explice însă pentru ce un sub- 
secretar de la Interne (Titeanu) a fost nevoit să demisioneze și 7 „stu- 
denti“ printre care Alex. Cantacuzino, fost subsecretar de Legaţie!) au 
fost arestaţi? Incomparabilul Vornic al tuturor ținuturilor românești 
mai declară că la Tg. Mureş „justiţia instruiește în libertate (!!) aface- 
rea studenţilor“! Într-adevăr că în libertate (dar era inutil să spună un 
lucru care mărturisește şi stări contrare) căci tribunalul a infirmat ieri 
mandatul de arestare, în favoarea tuturor inculpaţilor! 

Agitaţia tineretului continuă însă cu un avânt crescut. Am primit 
de la generalul Zizi Cantacuzino un întreg dosar, copii de pe scrisorile 
lui adresate lui Gavrilă Marinescu, lui Madgearu & Călinescu, după 
circularele sale ca „șef“ al Partidului Totul pentru Țară, după o altă cir- 
culară a lui Zelea Codreanu și altele. Una din cele mai interesante piese 

este copia depoziţiei lui Zizi în faţa judecătorului de instrucţie (sesizat 
prin plângerea Madgearu-Călinescu), prin care declară că Max Auschnit 
trebuie ucis! Am primit şi eu o circulară semnată de Stelescu (renega- 

tul) prin care această lichea denunță „oamenilor cinstiți“! banda de 
asasini adunată în jurul lui Codreanu. 

Om de ordine, nu aprob violențele săvârşite sau proiectate, dar mi 
le explic prin exasperarea la care au ajuns toți oamenii tineri Şi curaţi 
faţă de corupţia celui mai nerușinat regim din câte au guvernat ţara 
noastră. Desigur că nici din tot acest scandal nu va ieși nimic; câteva 
milioane din fondurile secrete vor mai lua drumul cunoscut şi dl. In- 
culeţ va ieşi și de astă-dată basma curată. 


— Un ofiţer de Stat-Major îmi aduce informaţii care mă umplu de 
bucurie: tancurile noastre puţine câte avem fac 4 (patru) kilometri pe 
oră, pe când cele moderne, cu care sunt înzestrate toate armatele vecine 
fac 60. Tot acest ofiţer îmi spune că incendiul (despre care au vorbit 
ziarele înainte de Paște) de la Arsenalul Armatei și care ar fi distrus — 
așa s-a spus — câteva ateliere „accesorii“ a distrus complect tocmai 
atelierele noi în care se făcea repunerea la punct a vechiului nostru ma- 
terial asupra căreia s-a întins cu atâta complezență primul ministru în 
expunerea pe care a făcut-o în martie, la Statul Major, șefilor de par- 
tide! Același ofițer mă mai informează că armata ungară poseda 2 di- 
vizii complect motorizate, care în caz de război n-ar putea fi oprite 
decât la Braşov! Poate că ofiţerul meu o fi vreun pesimist? 


— La Geneva, Consiliul S.D.N. în ședința de ieri, a mers — în aface- 
rea italo-abisiniană — şi mai departe decât s-a prevăzut: n-a amânat 
întrunirea comitetului de 18 (sancțiunile), a scos pur şi simplu, desigur 
în mod provizoriu și cu toate rezervele verbale, problema sancţiunilor, 
și a întreg conflictului italo-african, de la ordinea zilei a diferitelor 
soviete geneveze. Consiliul și-a mărturisit „regretul“ faţă de insuccesul 
tratativelor comitetului de 13, și a exprimat „speranţa“ că Italia şi Abi- 
sinia vor sfârşi prin a se înțelege, în spiritul Pactului! ! Singurul care a 
` vorbit cu rost a fost Aloysi, în numele Italiei. Toţi ceilalţi au trăncănit 
— literatură cu rahat, sau edenice încercări de boncurism. 

Italienii înaintează viguros. Azi sau mâine trebuie să ocupe Adis- 
Abeba. O plastică definiţie a războiului din Africa: oameni albi cu că- 
măși negre se bat împotriva oamenilor negri cu cămăși albe! 


1 Licheaua uită că în Camera trecută, în care ajunsese sub auspiciile Gărzii de Fier, 
mă acuzase pe mine (!!) că delapidasem fondurile secrete de la Interne în 1931-32. 

— De necrezut: la sfârşitul lui aprilie a nins atât de tare în Germania 
încât trenurile sunt înzăpezite şi oprite, iar în Pădurea Neagră, o excur- 
sie şcolară engleză, surprinsă de nămețţi, a lăsat-pe teren 5 copii morţi! 
Ninge în Elveţia, în Polonia — a nins și la Predeal: Zăpada de 20 centi- 
metri şi minus 7 grade! Şi eu care mă plângeam că la Breasta a căzut 
brumă și mi-a prăpădit cartofii! 


— Avem un nou ministru al Germaniei: dl. Fabricius un cumnat al 
lui Ribbentrop sau așa ceva. Vine din Persia și se spune că e inteligent. 
23 aprilie. — Primit ieri vizita lui Blumenfeld-Scrutator. Nu mai 
venise de mult. Deprimat parcă-ar fi întrupat întreaga democraţie inte- 
grală. Mi-a spus că nu mai pricepe nimic în politica internă și constată 
cu regret că şi în cea externă s-a ajuns la faliment! „Titulescu se întoar- 
ce dezumflat!“ Bre, bre! , | 
Fiindcă vine vorba de Titulescu am aflat ieri că dă 30 000 lei pe lu- 
nă lui Barbu Ionescu, faimosul amic al Prințului Carol de pe timpul pri- 
begiei. E de necrezut (şi e totuşi așa, a mărturisit-o Barbu Ionescu lui 
Pangal), îmi aduc aminte scena pe care același Titulescu mi-a făcut-o 
la Londra în 1932 fiindcă primisem pe Barbu Ionescu. Tot Titulescu se 
certase cu Pangal, fiindcă acesta dedese (după cererea Regelui) un aju- 
tor de la Preşedinţie — o dată pentru totdeauna — aceluiași Barbu Ionescu. 


— Ieri adunarea generală la Societatea Bancară Română. Era să fie 
cu bucluc. Madgearu a venit să-mi spună că Rust, al doilea director 
neamţ al Băncii, e bănuit de spionaj și că ar fi toideodată agentul lui 
Hitler în România pentru propagandă. În asemenea condiţii, el, Mad- 
gearu, nu putea decât să plece din consiliu, trântind ușa. l-am declarat 
că nici eu nu admiteam ca Banca să fie o oficină de spionaj şi de propa- 
gandă și că, dacă lucrurile ar fi aşa și nu s-ar remedia, voi pleca împre- 
ună cu el. Madgearu s-a calmat iar eu am văzut pe Inculeţ care mi-a 
transmis informaţiile Siguranței: există bănuială dar nici o probă. Am 
convenit totuși ca permisul de petrecere în ţară al d-lui Rust, care ex- 
piră la 1 iunie, să nu fie reînnoit. Acord cu Ritscher, reprezentantul lui 
Dresdner Bank, venit de la Berlin pentru adunarea generală. Societatea 
Bancară Română e o bancă, nu o agenţie politică. 


— Ottescu mă informează că ar fi aflat de la Siguranța Generală că 
Guvernul Tătărescu pleacă şi că va fi înlocuit printr-un Guvern Miro- 

nescu, dând exact formula mie transmisă de Mironescu prin Pangal. E 
ciudat că lucruri care nu trebuiau cunoscute decât de Mironescu, de 
Pangal și de mine au fost aflate şi de informatorii Siguranţei Statului. 
În privinţa realizării formulei, Siguranţa e tot atât de sceptică ca și mine. 

24 aprilie. — Pentru însufleţirea partidului şi strângerea rându- 
rilor — în jurul lui Tătărescu — s-a dezvăluit ieri cu mare alai la Plo- 
ieşti, un bust al lui Duca, ridicat în piaţa plăcintarilor. Dinu Brătianu, 
şeful partidului, s-a abținut de la această pioasă ceremonie, intenţionat 
ca să sublinieze unirea sufletească ce domnește în partid. Guţă Tătăres- 
cu a făcut cu acest prilej un sonor și kilometric „expozeu“ pe care l-a 
difuzat la radio, şi l-a mai repetat şi seara, tot la radio, căci fusese luat 
şi pe plăci. Întreg expozeul e o simplă nerușinare. Un ziar de alaltăieri 
seara, din opoziţie publicând programul praznicului liberal, anunţă în 
glumă „dl. prim-ministru Tătărescu va minţi, mâine dimineaţă la orele 
11, la Ploiești“. Prezicerea făcută în glumă s-a adeverit exactă. Cine n-ar 
cunoaște stările noastre și ar fi auzit numai ieri pe Tătărescu şi-ar fi în- 
chipuit că România e cea mai fericită țară din lume, în care nu mai 
există sărăcie, în care nu mai sunt datornici, în care producătorii înoată 
în belșug și în care toată lumea se plimbă cu mulțumire pe şosele asfal- 
tate, bea tutun fără nici o grijă și admiră cea mai formidabilă armată 
din Europa, înzestrată cu tot ce-i trebuie. Acest clănțău neobrăzat care 
minte cât îl ține gura, mai necinstește şi bunul simţ și limba română. 
Notez în prima frază cetită, (prin urmare cumpănită și nu scăpată în fo- 
cul cuvântării) din discursul pronunţat ieri (e vorba de bietul Duca, 
bineînţeles): ...„de câte ori se dezvăluieşte o piatră care-i nemureşte 
(!!!) chipul, o coloană care-i strigă (!/!) numele“... Ruşine sonoră, Tă- 
tărescu se adevereşte fiul spiritual al lui Jean Th. Florescu şi nepotul lui 
Farfuridi — cum l-a definit prietenul meu Filip. De la 1866 ţara ro- 
mânească n-a fost umilită printr-un șef de Guvern în gradul în care este 
astăzi. Şi să te mai miri că se găsesc oameni care să tragă? Mă mir, eu, 
că nu se găsesc mai mulți. 


— Anglia a redactat „chestionarul“ pe care-l va trimite Guvernului ger- 
man. Citești și nu-ţi vine să crezi. Suntem în plină operetă. Dar la ce ne 
putem aștepta, în afară de operetă cu un ministru de externe care se nu- 
mește Eden și nu se sfiește să se așeze în fotelul lui Lord Palmerston și 
al Lordului Salisbury? Păcat că pe Flandin nu-l cheamă Alhambra şi că Ti- 
tulescu nu-și schimbă numele în cel de Alcazar — trupa ar fi complectă. 

— Ministrul: Germaniei în Egipt, von Stöhrer, pe care l-am cunoscut 
la Cairo! împreună cu atrăgătoarea lui soție, s-a rătăcit în deșert unde ple- 
case cu automobilul și cu șoferul său, în excursie. Amândoi oamenii au 
fost găsiţi, după patru zile de căutare de un avion militar englez. Erau 
istoviţi, lângă automobilul lor avariat și cu toată benzina terminată. în 

25 aprilie. — Mi se raportează manifestaţia de nemaipomenită 
platitudine pusă joi la cale, la Sinaia, de Guţă Tătărescu. După ce toată 
ceata de miniștri, de parlamentari, de șperțari și de sufletiști sfârșise cu 
pelerinajul de pe peron în amintirea lui Duca, Guţă a adunat-o în fața 
gării și cu cuvintele: „acum domnilor, după ce am săvârșit un act de pi- 
oasă amintire pentru cel mort, să mergem să ne închinăm (sic) în faţa 
celui Viu“ — a pornit în capul tuturor, pe jos, la castelul Foișor unde 
cu toţii au cântat imnul regal, în curte. De toate se văzuseră în ţara româ- 
nească dar miniștrii care să cânte cu chitara la ferestrele Regelui încă 
nu! Ce să mire din partea unui om care a poreclit pe Carol al II-lea „Re- 
gele Consolidator“!! (Discursul de la Ploieşti, din 23 aprilie). Minciuna 
a ajuns în viaţa noastră politică de o întrebuințare atât de curentă, atât 
de continuă, încât nu ne mai dăm seamă de ea. Fără să mai vorbesc de 
toate programele, de toate făgăduielile, de toaţe preamăririle celor în- 
făptuite cuprinse în formule mincinoase pe care nu le mai crede ni- 
meni, am împins inconștienţa până la falsificarea istoriei şi am trecut 
prin domniile Regelui Mare Căpitan, Regelui Intregitor de Neam, ca să 
ajungem la Domnia Regelui Consolidator! Mare Căpitan, Regele care 
saluta cu două degete la chipiu și de-abia încropea două vorbe româ- 
neşti? Întregitor de neam, Regele „da, da, da“? Consolidator, Regele 
care destramă tot? Pe lângă mincinoși, mai suntem și caraghioși: există 
Monarhi în Italia, în Anglia, în Belgia, în Suedia, în Danemarca etc., au- 
zit-a cineva numele lor împodobite cu epitete sonore și ridicole prin 
antiteza pe care o evocă? Nu e discurs public, la noi, prin care Regele 
Carol să nu fie înfățișat mai genial ca Napoleon, mai cuminte decât Ca- 
rol cel Mare (Împăratul), mai viteaz ca Alexandru Machedon și aşa mai 
departe. Un asemenea abuz de hiperbole nu se cunoaşte nicăieri. Își dă 
cineva seamă de capul pe care l-ar face Regele Victor Emanuel, sau 

Eduard al VIII-lea, sau Gustav al V-lea dacă în platitudinea lor, mi- 

niştrii respectivi n-ar face decât să li se închine în faţă și în dos şi să-i 


SE: Zi a at mol Se.N.). 

1 A se vedea Amintirile mele (volumul XI, p. 72, în ediția noastră — nota St.N 
Stăhrer a fost numit anul trecut ministru la Bucureşti, dar nu și-a luat postul în primire 
şi a rămas la Cairo. 

mai ieri dimineață a apărut în Universul un interviu buclucaș al lui 
Bébé Brătianu care a avut drept rezultat amânarea vizitei lui Tătărescu. 
Bébé Brătianu e nu numai Brătianu şi secretar general al partidului 
(provizoriu ţine locul lui Tătărescu), dar mai e și omul de încredere al 
lui Dinu. Bébé nu spune și nu scrie nimic fără autorizarea lui nenea 
Dinu, aşa încât cele spuse în interviu capătă o importanță destul de ma- 
re. În interviu de la început până la sfârșit nu e decât o beșteleală a lui 
Tătărescu şi a metodelor sale de guvernare. Faţă de această provocare a 
ramurii bătrâne, dl. Guţă a renunţat să mai vadă pe Dinu Brătianu, la 
care s-a scuzat sub pretext că e gripat. Toată ziua, de o parte şi de alta a 
baricadei, partizanii s-au agitat. Tătărescu şi-a consultat unul după altul 
principalii săi partizani, şi Dinu Brătianu de asemenea. Intransigență 
de o parte şi de alta. Tătărescu pretinde că are 56 de organizaţii de 
partea lui. Prietenii lui Dinu surâd. Se fac pronosticuri. Pare că abcesul 
va crăpa. Dar cu liberalii nu se ştie niciodată. 


— Titulescu pare să se fi înapoiat cam plouat. Circulă cu persistență 
tot felul de zvonuri: că Iugoslavia a denunţat Mica Înţelegere, că Franța 
şi Anglia sunt foarte preocupate de evenimentele din Spania și că con- 
ferinţele Statelor Majore oficial convocate pentru examinarea situaţiei 
după denunţarea Pactului de la Locarno de către Germania au avut în 
realitate sarcina să studieze eventuale măsuri de apărare de luat împo- 


triva comunismului și anarhiei spaniole. 


— Primele rezultate ale alegerilor franceze, care au avut loc ieri, n-au 
dat Frontului Popular succesul pe care îl aştepta. Două treimi din locuri 
au rămas în balotaj. Calculele făcute pe baza celor aleşi dau o ușoară 
pierdere (3 locuri) pentru radicalii socialişti, și alta identică pentru so- 
cialişti. Grupările de dreapta au câştigat câteva locuri şi comuniștii unul. 
Adevărata configuraţie a Camerei nu va apărea însă decât duminica vi- 
itoare, după balotaj. 


— Sâmbătă, s-a anunțat la radio încetarea din viaţă a Regelui Egiptu- 
lui — şi m-am grăbit să depun o cartă la Legația egipteană. Ştirea era 
însă prematură, căci Regele Faud n-a murit nici până azi. Surprizele 
uremiei sunt mari. La Cairo şi la Alexandria s-au arborat chiar drapele 


în doliu! 

oarecare fast la Sinaia, unde Regina primise delegaţii şi daruri. Un nu- 
măr destul de însemnat de delegaţii și de dame mai bătrâne și mai scă- 
pătate nu putuse ajunge însă până la Sinaia, şi Regina le convocase la 
Cotroceni, a doua și a treia zi după serbarea de la Peleș. Seara, în aju- 
nul primirii celei dintâi serii, Zwideneck a fost înștiințat de Președinția 
Consiliului că Regele nu autorizează aceste primiri. Reproduc propriile 
cuvinte ale Reginei: „Bietul Zwideneck n-a îndrăznit să-mi comunice 
ordinul primit, chiar în seara în care i s-a dat, ca să mă lase să dorm li- 
niștită. Mi l-a comunicat a doua zi dimineaţa. I-am spus: nu se poate, 
trebuie să fie o eroare, o prostie a Președinției. Mă duc să vorbesc cu 
Carol, să descurc încurcătura, vino şi d-ta cu mine, pentru măsurile ce 
ar putea fi de luat. Am intrat la Carol cu Zwideneck; l-am găsit încrun- 
tat, şi la primele mele cuvinte m-a oprit zicându-mi: eu am dat ordinul. 
L-am întrebat de când îşi permite să comande în casa mea? Răspunsul 
a fost neaşteptat: — «Nu permit celot care nu vor să se arate sub aco- 
perișul meu („sous mon toit“) să-ţi facă vizita lor la Cotroceni!» Şi s-a 
făcut roşu ca un rac, şi i s-au tulburat ochii, iar Zwideneck care asista |a 
scenă mi-a făcut semn să-l las în pace, căci îl vedea gata să explodeze 
şi să pună între noi cuvinte și gesturi ireparabile. I-am cerut să accepte 
cel puţin o tranzacţie, să lase să vină persoanele deja anunțate și eu la 
rândul meu să nu mai chem altele. N-a vrut. Şi ne-am despărțit cum 
poţi să-ţi imaginezi. Gelozia lui faţă de mine e de nepriceput — ce, 
crede că vreau să-i iau locul? În loc să profite de șimpatiile pe care le 
am în ţară şi în străinătate și pe care nu cer mai bine decât să le pun în 
slujba lui, mă jignește la fiecare ocazie“. Am căutat să o îmblânzesc, 
să-i vorbesc de calităţile reale ale fiului său (fără să mai cred nici eu în 
ele), dar a fost în zadar: „Ce-i folosesc calităţile lui, dacă e sub papucul 
unui anturaj netrebnic? J ne se complait qu 'avec les crapules, qui ont 
barre sur lui. Avea dreptate Ştirbei când îmi spunea că are o slăbiciune 
pentru lichele, că dacă-l pui între 49 de oameni cumsecade și o lichea, se 
va împrieteni cu licheaua. Azi nu mai există pentru dânsul decât Mur- 
dăreanu“. Era indignată de purtarea lui în timpul călătoriei în Franța și 
în Anglia. „Tot timpul voiajului 12 ore pe zi, până târziu noaptea (se 
scula pe la miezul zilei) n-a făcut decât să joace table cu Murdăreanu, 
fără să adreseze o vorbă celorlalți domni care-l însoțeau, nici măcar 
bătrânilor miniștri. Aceştia sperau să poată sta de vorbă mai lung cu 
Regele lor, în atâtea ceasuri de călătorie și de intimitate. Dar n-a fost 
chip și oamenii au rămas adânc jigniţi. Nenorocitul de Brediceanu pre- 
gătise un lung expozeu asupra stărilor din Austria; l-a primit jucând 


290 CONSTANTIN ARGETOIANU 


table și a continuat să joace table în prezența lui, şi omul n-a putut pla- 
sa un cuvânt. Dar declaraţiile de la Paris, în momentul sosirii: am fost 
în Anglia ca Rege și ca să răspund simpatiei pe care mi-a arătat-o tot- 
deauna poporul englez!! Nu era mai natural, dacă vrea să spună ceva 
— deși nimeni nu-l întreba — că avea sânge englez în vine? Dar cum 
era să facă o aluzie, fie şi indirectă la iubita lui mamă? Francezii i-au 
dat Medalia Militară şi cu asta l-au pus în buzunar și l-au silit să spună 
tot ce n-ar fi trebuit să spună. Mignon a fost indignată şi furioasă când 
a auzit că decorația câştigată de Regele Alexandru pe câmpul de luptă 
a fost dată unui dezertor care n-a făcut nimic în timpul. războiului. 
Toate merg anapoda. Sunt foarte îngrijorată. Lumea pune tot în spina- 
rea lui Carol toate relele în care se zbate țara. Și cum să mă mir că o 
face, când o fac și eu?“ 

Mi-a mai spus multe biata Regină, dar prea mărunte ca să le în- 
semnez aici. Am căutat să o mai împac, brodând variaţiuni pe cunoscu- 
ta temă: „norocul lui Schröder e colosal!“ aplicată răbdătoarei și — 
până la un punct — norocoasei noastre țări! Nu pot să zic că am plecat 
de la dânsa descurajat, căci pentru mine perioada iluziilor în ce priveşte 
pe Carol, a trecut de mult. Dar ceva mai scârbit. 

„29 aprilie. — Armeanul Menemencioglu, secretar general al Mi- 
nisterului de Externe turcesc, ne pisează de câteva zile. Mese, recepții 
toată menajeria lui Titulescu s-a dat peste cap în faţa asiaticului. Titu- 
lescu însuşi a venit înadins, din lună, ca să-i ofere un dejun prost cu 
discurs ȘI mai prost. Se zice că acest Menemencioglu este „capul diri- 
guitor“ al Ministerului său, și că toți Ruşdii și Co. nu sunt decât mario- 
nete ale căror sfori le trage el. Totuși... 


— Regele Fuad al Egiptului a murit în fine ieri la amiazi, după un 
chin de câteva zile. 


— Văzut ieri pe amicul meu Scrutator (Blumenfeld). A venit să-mi 
spună că din informaţiile lui, din deducţiile lui „logice“, rezultă că mer- 
gem spre un Guvern Mironescu. Ştie despre audiența lui moş Ghiţă 
„pe care n-o ceruse dar la care a fost chemat“, știa că Regele vorbise cu 
el despre „termenul“ de retragere a lui Tătărescu, ştia multe lucruri şi 
mă întreb de unde le știa. Ceea ce l-a impresionat adânc a fost faptul că 
Titulescu s-a dus sâmbătă seara la gară să primească pe Mironescu 
care se înapoia de la Paris. Blumenfeld pretinde că Mironescu a fost 
Chiar la Cap Martin să „se înțeleagă“ cu fenomenul nostru. Bineînţeles 

că n-am spus lui Blumenfeld nimic din ce știu, deși șmecherul venise 
numai ca să capete o confirmare de la mine cu privire la informaţiile şi 
la deducţiile lui. Convingerea lui despre formațiunea unui Minister Mi- 
ronescu nu l-a împiedicat însă pe amicul Scrutator să scrie în aceeaşi zi 
în Adevărul că succesiunea lui Mihalache Topolovinensis este asigura- 
tă. Mult trebuie să-l plătească țărăniştii! 


— Azi-dimineaţă a trecut pe la mine și prietenul Nae Ionescu pe care 
nu-l mai văzusem de un veac — a venit cu splendida mașină Mercedes 
prin care afișează, cu o copilărească mândrie, relaţiile lui cu Berlinul. 
Vesel și voios, plăcut ca întotdeauna, e mai călare ca oricând pe aripile 
marotei sale: Garda de Fier. Plin de dispreţ pentru Rege pe care-l soco- 
teşte definitiv ca un incapabil de la care nu se mai poate aştepta nimic. 
„Nu ştie ce vrea, şi când din întâmplare ştie, criza de luciditate nu du- 
rează la el decât 24 de ore.“ Mi-a povestit două istorioare bune şi față 
de ele e cazul de a se spune „se non e vero e ben trovato“. Prima: la Lon- 
dra Regele Carol s-a întâlnit cu Prinţul de Hessa! și l-a rugat să trans- 
mită lui Hitler o rugăminte, şi anume să nu mai încurajeze partidele de 
dreapta în România — să aibă încredere în el, că e un Hohenzollern 
(110) şi la momentul oportun va şti să-şi facă datoria! Prinţul de Hessa a 
raportat conversaţia lui Neurath care a transmiş-o lui Hitler, în scris, cu 
observaţia că din întâlnirea cu Regele Carol, îi rămăsese Prințului o 
impresie de dezgust. A doua: Comnen a cerut să vadă pe Fiihrer ca să-i 
transmită ceva din partea Regelui Carol, dar Fiihrer-ul nu l-a primit și 
i-a trimis vorbă să vadă pe Rozenberg?, ceea ce diplomatul nostru, pe 
care nu-l înăbușe mândria, a şi făcut. Misiunea lui Comnen consta în a 
comunica lui Hitler să nu se impresioneze de declaraţiile făcute de 
Majestatea Sa Ja Paris, că trebuise să le facă fiindcă francezii îl primise- 
ră cam rece la început şi mai ales ca să ia pasul înaintea lui Titulescu și 
să dovedească că „El“ conducea politica externă a României! Nae 
adaugă că efectul celor două încercări de apropiere cu Berlinul ar fi 
fost dezastruos, și că Hitler ar fi râs cu hohot. În schimb, Titulescu pus 
la curent, ar înghiți încă şi acum noduri. Amicul Nae m-a mai întrebat 
(cred că vizia lui nu avea alt scop): „Ce mai e şi istorioara cu un Gu- 
vern Mironescu?“ — „Nu ştiu nimic — a fost răspunsul meu — dar 


1 Germania a fost reprezentată la Londra, la funeraliile Regelui George, prin Prin- 
tul de Hessa ginerele Regelui Italiei și prin baronul Neurath, ministrul de externe. 
2 Rozenberg n-are nici o calitate oficială şi e numai om de partid. 


i 

decât un prost obraznic și imoral ca Tătărescu, mai bine un prost mo- 
dest și cumsecade ca Mironescu.“ A fost și el de aceeași părere. 


— Tot azi-dimineaţă am fost la cinematograful S i 
ministrul Sovietelor, Ostrovski, să asistăm Îa tea ic ata de 
propagandă pacifică, film oficial zugrăvind desfășurarea manevrelor 
armatei roșii, din toamna trecută, în jurul Kievului. Filmul e remarca- 
bil, ca tot ce fac muscalii în această ramură și pe lângă operaţiunile tac- 
tice militare, ne-a mai trecut prin fața ochilor tot stocul sovietic de tancuri 
de aeroplane şi de parașutiști. Material au, nu încape îndoială întreba- 
rea e dacă vor şi şti să-l întrebuinţeze. i 


— La cinematograf am întâlnit pe Șeba, ministrul c 
am stat de vorbă, înainte să SEES Îşi dă şi ar bona 
Inţelegere scârţâie, din cauza Iugoslaviei, dar nu crede că lucrul e seri- 
os. »C este une histoire de femmes“ îmi spune el. Principesa Olga (so- 
ţia Principelui Paul) are mare influență asupra bărbatului-său, dar la 
rândul ei e sub papucul mamei sale Marea Ducesă Elena! care împin e 
spre orientarea Iugoslaviei în altă direcţie şi chiar înspre înlocuirea ri 
cului Rege Petre prin ginerele ei, Paul. Între perechea Paul şi Regina 
Marioara ar fi intervenit oarecare răceală de raporturi. Pe de altă am 
Stoiadinovici, care nu prea era bine văzut de Regele Alexandru înslină 
și el spre Prinţul Paul (fără să se gândească încă la posibilitatea unei 
schimbări pe Tronul iugoslav) cu atât mai mult cu cât e şi el influenţat 
de soţia lui o grecoaică foarte inteligentă? pe care a cunoscut-o și a lua- 
t-o la Corfu, pe vremea pribegiei (şi a cărei mamă e germană). „Toate 
aceste intrigării grecești n-au mare importanță — a conchis amicul 
Şeba. Am stat 7 ani în Iugoslavia şi cunosc bine ţara, oamenii şi posi- 
bilităţile fiecăruia. In Iugoslavia singura putere e armata? şi pai ai 
j goslavă singură hotăreşte, şi armata e nezdruncinat credincioasă amin 
tirii Regelui Alexandru și politicii lui. Regina Marioara a știut să câ 3 
tige sufletul poporului, vorbeşte perfect sârbeşte, e într-adevăr ul 
ră cum n-a fost nici o Regină sârbească de o sută de ani. Nici dânsa 


! Fiica Marelui D adimi -i E , 9 

Greciei ui Duce Wladimir Alexandrovici, căsătorită cu Principele Nicolae al 
Şi foarte nostimă ice că se ti ie ş 

PIPI sol ela care se zice că se ține cu Prințul Paul şi se află astfel în slujba 
Pensionarea neașteptată a generalului Jifcovici ; A 

xandru să nu fie în legătură cu sia i i ovi, fidelul servitor al Regelui Ale- 

nici fiul ei nu au nimic de temut — și nici Mica Înţelegere şi politica 
urmată până la moarte de Regele-Erou Alexandru“. 


— Radu Mandrea, preşedintele Casei de Economii și a Cecurilor 
poştale, îmi mai povesteşte din luptele lui cu Victor Antonescu, care-i 
cere încontinuu bani. Acum câteva zile l-a chemat la Minister şi i-a ce- 
rut nici mai mult nici mai puţin decât 500 de milioane. „Tătărescu iese 
de la mine şi mi-a cerut un miliard pentru echipamentul armatei. lugos- 
lavia ne cere să mobilizăm, în vederea eventualelor evenimente din 
Austria (restaurarea Habsburgilor), și n-avem echipament, rufe, haine 
şi bocanci. Cinci sute de milioane le pot da eu! dar celelalte 500 trebuie 
să mi le dai d-ta“. Mandrea a protestat, a arătat că casa CEC-ului a 
ajuns la extrema limită a lichidităţii ei, şi până acum a refuzat să dea 
suma cerută. Se fac însă insistenţe zilnice pe lângă el. „Toate astea, îmi 
spune Mandrea, sunt rezultatul politicii greşite de echilibrare quand 
même a bugetului, cu care se făleşte Antonescu. A comprimat atâta chel- 
tuielile la materiale, ca să echilibreze bugetul, încât nu a putut să pre- 
vadă creditele necesare pentru cele mai indispensabile cheltuieli. D-ta 
ai dreptate când spui că un buget înainte de a fi echilibrat trebuie să fie 
real — un echilibru cu zero la cheltuieli și cu zero la venituri ar fi şi el 
un echilibru, care ar oglindi însă dezastrul“. În gura unui liberal destul. 
de habotnic asemenea declaraţii nu sunt lipsite de interes. 

30 aprilie. — Dinu Brătianu și Tătărescu s-au împăcat în între- 
vederea pe care au avut-o ieri: pentru satisfacția lui Tătărescu, congre- 
sul partidului se va ţine, dar pentru mulțumirea lui Dinu Brătianu se va 
tine abia la toamnă. De fapt a învins Brătianu, căci până la toamnă 
multe se mai pot întâmpla. 

1 mai. — Însemnarea de mai sus trebuie complectată în sensul că 
amânarea congresului până la toamnă e mai mult o nădejde a secţiei 
Brătianu. Secția Tătărescu pretinde că congresul se va ţine în iunie, și 
de fapt pare că Dinu Brătianu nu mai opune un non possumus absolut la 
convocarea congresului înainte de toamnă, „dacă se poate“. Sunt o 
sumă de conflicte de direcţie în organizaţiile judeţene care trebuiesc 
aplanate înainte de ținerea congresului, şi pe acestea probabil con- 
tează brătieniștii pentru tărăgănirea lucrurilor până în toamnă. Oficial, 


1 Din bugetele regiilor autonome care se lichidează deja cu un deficit, deficit ce ar 
putea fi sporit fără inconvenient. Ciudat amalgam de principii financiare mai e şi în ca- 
pul lui Victor Antonescu. Iată-l că renunţă la echilibrare pentru echilibristică! 

hu s-a precizat nici o dată, s-a numit o comisie de trei ca să pregăteas- 
că congresul şi s-a dat următorul comunicat în doi peri: 

„În convorbirea avută între dl. Dinu Brătianu și dl. Guţă Tătărescu 
s-a stabilit că convocarea congresului Partidului Liberal este în atribu- 
tiile președintelui partidului, că nu este vorba de o acţiune în acest sens 
a şefilor de organizaţie! cărora nu li s-a cerut acest lucru Şi care nu au 
manifestat în acest sens. 

S-a hotărât că, în conformitate cu statutele Partidului Naţional-Li- 
beral să se convoace de către șeful partidului congresul, nefixându-se 
încă data. 

| Chestiunea alegerii de către congres a unui comitet de conducere 
și a unui vicepreședinte nefiind prevăzută în statutele actuale, nu s-a pus. 

| Pentru prepararea congresului s-a hotărât să se numească o comi- 
sie care să ia măsurile necesare. "4 

Din conversaţia avută, di. Dinu Brătianu și dl. Gh. Tătărescu au con: 
statat că sunt în complect acord asupra tuturor chestiunilor ce sunt la 
ordinea zilei. 

Informaţiile publicate de unele ziare în contrazicere cu acest co- 
municat nu corespund realităţii.“ 

E Că s-o face pe placul lui Brătianu, sau pe al lui Tătărescu, lucrul e 
fără importanță. Păcălitul deocamdată rămâne Regele, căci n-a dat lui 
Cusa pes pe care i e dat ca să ajungă vicepreședinte al partidului 
ȘI de acord cu Dinu Brătianu, ci ca să ajungă președinte şi să se d 

A > t e să 
partă de Brătianu. : á i = 

Zic deocamdată, fiindcă după informaţiile mele foarte sigure, coar- 
da rămâne tot întinsă între ambele jumătăţi ale partidului. De fapt 
raporturile între cele două tabere au redevenit ce erau acum două-trei 
săptămâni. S-a înlăturat pentru moment ruptura. Tocmai contrariul de 
ce vrea Regele Destructor. | 


— Situaţia din Austria continuă să furnizeze subiect de articole în 
presa engleză și franceză, de „îngrijorare în cercurile diplomatice“, de 
agitaţie pentru ilustrul nostru Titulescu. Toţi se tem de o lovitură hit- 
leristă și de o realizare a „Anschluss-ului“. Nu am nici o informaţie 
precisă, dar dată fiind mentalitatea celor doi conducători ai Austriei 
cancelarul Schuschnigg și vicecancelarul Principe Stahremberg, înclin 


1 Dacă nu Tătărescu personal, în tot ietenii și partizanii lui 

Dacă nu T « ; cazul prietenii și partizanii lui anunțaseră „urbi 
et orbi“ că dacă dł. Dinu nu convoacă imediat congresul, organizațiile pareri (zac, 
56 din 71) vor provoca ele această convocare, conform dispoziţiilor statutare. 

să cred că toată vâlva care se face la Viena în jurul pericolului național- 
creştin e destinată să mascheze adevăratele intenţii ale celor doi condu- 
cători care vor încerca, poate, într-o bună dimineaţă să proclame res- 
taurarea Habsburgilor, în speranţa că de frica „Anschluss-ului“ nu va 
zice nimeni nimic!, şi că Restauraţia va trece cum a trecut restabilirea 
serviciului militar obligatoriu. 


— Ghiţă Mironescu îmi comunică următoarele: 

N-a văzut pe Rege de la înapoierea sa (sâmbăta trecută) şi nici nu 
cere să-l vadă, aşteaptă să fie chemat. Că nimic nu-l face să creadă că 
s-a schimbat ceva în planul Regelui și că crede că schimbarea Guver- 
nului va avea loc în mai sau în iunie, cel mai târziu la toamnă? (!!!). Că 
Titulescu, cu care a vorbit pe lung în străinătate? socotește și el că Gu- 
vernul trebuie să plece cât mai grabnic, ba chiar înainte de 10 Mai. Că 
a cerut Regelui cel puţin capul lui Inculeţ până la acea dată, dar că Re- 
gele a refuzat așa încât a rămas ca ministrul de interne să plece odată cu 
tot Guvernul. Că îndată ce va avea ceva mai precis de „sus“ mă va pre- 


veni și că în tot cazul nu va face nici un pas decât în înţelegere cu mine. . 


— Zelea Codreanu (Căpitanul) şi Stelescu au fost arestaţi în baza ce- 
rerii Parchetului din Covurlui şi transportaţi la Galaţi unde urmează să 
fie judecați de Curtea de juraţi, pentru un delict de rebeliune săvârșit la 
Bereşti (Covurlui) acum trei ani. Acesta este pretextul. Motivul real, 
este dorința Guvernului de „a face ceva“ împotriva propagandiştilor de 
dreapta, pentru calmarea nervilor lui Titulescu și satisfacerea pretenţi- 
ilor sale. Titulescu pretinde că i s-au înecat toate corăbiile la Geneva şi 
în Occident din cauza politicii fasciste a Guvernului român! Con- 
secinţele arestării — vor fi o îndârjire și mai mare a cercurilor gardiste, 
şi, foarte probabil, o punere mai grăbită în aplicare a hotărârilor de la 
Târgu Mureş. Ceea ce înfurie mai mult pe gardişti, e că Căpitanul a 


! De zis, vor zice, vor ţipa chiar ca din gură de şarpe, cele trei unități ale Micii În- 
țelegeri, dar de făcut nu vor face nimic, cu sau fără frica Anschluss-ului, fiindcă sunt 
câteșitrele țări cu regim democratic adică deliberativ, nu activ. 

Tătărescu a spus de curând lui Petre Papacostea că „s-a aranjat“ să rămână la Gu- 
vern până la toamnă dar că nu va deschide sesiunea parlamentară (raportat de Pangal). 
leri, la un dejun la care l-am întâlnit mi-a spus și doctorul Angelescu, ministrul 
instrucţiunii, acelaşi lucru. 

3 Mironescu pretinde că a stat foarte puţin de vorbă cu Titulescu aici în Bucureşti, 
de la înapoierea sa, şi că „fenomenul“ nu a venit să-l primească pe el la gară ci misiu- 
nea, o simplă misiune! 

fost închis în aceeași zi și în aceeași cameră cu spurcatul renegat Ste- 
lescu, teribilui agitator de pe vremuri cumpărat de Siguranță. 

| In ce privește congresul de la Târgu Mureș am însemnat în pagi- 
nile precedente versiunea oficială asupra celor întâmplate în gara Sina- 
ia, şi în drum spre Târgu Mureș. Grija imparţialităţii mă obligă să înre- 
gistrez azi şi versiunea gardiștilor. Iată ce mi-a povestit unul din con- 
ducătorii lor: „În ajunul plecării din Bucureşti am aflat că Ministerul de 
Interne ne dedese autorizaţie să ţinem congresul cu intenţia să nu ne 
lase să ajungem la Târgu Mureș și să provoace pe drum dezordine care 
să servească de pretext unei sângeroase represiuni. Am fost preveniţi 
că la Sinaia scandalul va fi provocat în gara Sinaia, şi un prieten de la 
Siguranţa Generală — avem și noi legături pe unde putem — ne-a sfă- 
tuit să nu oprim trenul nostru în Sinaia. Ne-am dus la direcţie C.F.R. și 
am cerut cu insistenţă să se suprime oprirea în Sinaia. Cu greu am putut 
obţine ca oprirea să se facă în afară de gară, pe o linie de garaj. Spre 
marea noastră mirare, trenul după ce a pornit din improvizata lui haltă 
a fost îndrumat pe linia I care trece de-a lungul peronului şi îndată ce a 
. ajuns în fața acestuia, doi studenţi, pe care i-am identificat mai târziu 
ca agenți provocatori plătiţi de poliţie, au tras semnalul de alarmă! Tre- 
nul s-a oprit, noi conducătorii am sărit repede jos și am împiedicat pe 
studenţi să coboare. Toţi studenţii adevăraţi, toţi studenţii noştri, au 
rămas în vagoane și au început să intoneze în cor imnuri patriotice. Ce 
au putut face pe peronul gării câţiva agenţi provocatori plătiţi de 
poliţie nu poate pune în joc nici cinstea studenţimii, nici răspunderea 
noastră. Lucru ciudat însă, noi am cerut urmărirea acestor agenţi pro- 
vocatori şi am dat Parchetului din Bucureşti numele lor. Nici unul n-a 
sanie al au fost numai băieţii noştri care n-au avut altă vi- 
nă decât aceea de a voi să ajungă la Tâ 
ae AA jungă la Târgu Mirea, la congresul ce fusese 

Inscenarea de la Sinaia a servit de pretext pentru oprirea. noastră, 

sau mai bine zis pentru încercarea de oprire, mai întâi la Lunca Bradu- 
lui — apoi la Petru Rareș. Aici, căpitanul Chihaia, cu o companie de 
jandarmi a vrut să ne oprească, spunând că așa avea ordin. Am protes- 
tat, i-am spus că congresul era autorizat de Ministerul de Interne, şi câ- 
te altele. Căpitanul Chihaia s-a dus să telefoneze la Minister şi s-a îna- 
poiat după câtva timp să ne spună că de la Minister a primit ordin să ne 
oprească cu orice chip și să tragă chiar în noi, la nevoie. Bietul om pă- 
rea nehotărât și ne-a întrebat ce să facă (?!). I-am spus să ceară de la 
Minister ordin scris. S-a dus să telefoneze a doua oară și acest ordin 

scris nu i s-a dat. Acesta este adevărul în faimosul interviu dat. de 
Titeanu prin care pretindea că a trebuit să părăsească Ministerul fiindcă 
n-a voit să tragă în studenți. N-a voit să dea ordin scris, dar ordin ver- 
bal a dat. 
Studenţii au fost obligaţi să silească personalul C.F.R. să-şi facă 
datoria, și numai graţie energiei lor trenul a ajuns la Târgu Mureș. La 
Târgu Mureş, în tot timpul congresului a domnit cea mai perfectă or- 
dine. Câţiva agenţi provocatori au fost pedepsiţi şi alungaţi de poliţia 
congresului, aşa încât totul a decurs în liniște conform programului. 
Jurăminte pentru asasinarea nu ştiu cui? Nu e adevărat. Studenţii au 
desemnat numai. echipe pentru apărarea vieţii şi onoarei lor, şi aceste 
echipe au depus jurământul obișnuit. Judecătorul de instrucţie care a 
introdus numele d-nei Lupescu în mandatul de arestare, e un ovrei bo- 
tezat care a vrut să facă zel şi să ne compromită. Împotriva lui, iar nu 
împotriva magistraţilor care au infirmat mandatul, s-a ordonat ancheta 
Ministerului de Justiţie. La congres, nici nu s-a pronunțat numele d-nei 
Lupescu“. 

— „Concluzia?“ 

— „Concluzia? E că dl. Titulescu și Guvernul său aruncă untde- 


lemn pe foc“ — au fost ultimele cuvinte ale pacificului gardist, car 
părăsindu-mă m-a lăsat pe gânduri. l 


— Ieri a murit generalul Aslan, fostul comandant al Armatei de sud 
la începutul războiului și țap ispăşitor pentru dezastrul de la Turtucaia. 
A murit după grele suferințe, nemângâiat de nedreptatea ce i se făcuse. 
Regele Carol i-a dat gradul de general de Corp de Armată, slabă fişă de 
consolare după o carieră și o viață distruse. Pierd într-însul un bun prie- 
ten şi un simpatic camarad de club. 

2 mai. — Din mărgăritarele onaniștilor de la Geneva, cu un gră- 
unte de sare democratică: 

Ziarele de azi-dimineaţă reproduc o telegramă Havas, din Paris, 
după care „ziarul L 'Oeuvre anunţă, sub semnătura d-nei Tabouis (cine 
o fi şi această madam Tabouis! veșnic citată ca semnatara tuturor prosti- 
ilor? Poate muza democraţiei însăși?), că dl. Corbin, ambasadorul 
Franţei la Londra, s-a prezentat ieri la Foreign Office spre a reaminti în 
mod solemn (!!! delicios!), că după părerea Franţei securitatea (ce e 


1 Mme Tabouis e urâtă și nu poate fi prin urmare confundată cu o Muză. E nepoata 
lui Jules Cambon și autoarea unui volum asupra lui Tutankamon. 

aia?) în răsăritul Europei este tot atât de esențială pentru securitatea 
europeană (?) ca și cea (sic) de vest şi că un război care ar izbucni în 
Europa Centrală ar duce la o conflagrație generală. 

Ziarul adaugă că dl. Maiski, ambasadorul Rusiei Sovietice a făcut 
un demers asemănător ieri seară.“ 

„Ura pentru madam Tabouis! Ura pentru dl. Corbin! Ura pentru dl 
Maiski! Acum Anglia știe ce ar însemna un război în Europa Centrală. 
Democraţia poate dormi liniştită. 

3 mai. — Telegramele publicate în ziarele de azi-dimineată 
aduc vestea senzaţională a fugii Negusului. Hailé a rasta 
Adis-Abeba, împreună cu „Împărăteasa“ Manen, cu familia şi oamenii 
lor, îndreptându-se spre Djibuti. Două trenuri:speciale au încărcat ba- 
gajele şi familia Negusului. Plecarea s-a efectuat fără incident, fiindcă 
s-a făcut pe tăcute și în secret. Miniștrii şi câţiva Rași au șterpelit-o şi 
ei, dar se zice că au luat-o cu automobilele înspre Sudan. 'Adis-Abeba 
abandonată de Guvernul abisinian, a căzut pradă borfaşilor şi bandiți- 
lor care au furat și fură ce pot, şi pun foc la tot. Legaţiile au organizat 
lagăre de refugiu pentru supușii lor. 

| Se poate zice că războiul italo-abisinian e moralmente terminat 
Mai rămâne de consolidat cucerirea, de organizat, de colonizat. Vor tre- 
bui bani mulţi, şi timp. Numai viitorul va putea arăta „si le jeu valait la 
chandelle“. Se poate ca financiarmente și chiar economiceşte Mussoli- 
ni să nu fi făcut o afacere bună. Dar politiceşte e un mare succes, și cuce- 
rirea Abisinici înseamnă consolidarea fascismului în Italia penti mul- 
tă vreme. Unde sunt predicțiunile d-lui Grigoraş Sifilipescu de acum 7 
luni? Unde sunt sancțiunile Genevei și rodomontadele sinistrului Eden? 


a 


— In legătură cu cele însemnate de mine pe ziua de 1 mai Şi cu co- 
municatul reprodus, apare din ce în ce mai mult că Tătărescu a cedat în 
fața lui Brătianu şi că prin urmare învinsul este Regele. Universul de 
azi publică o informație „oficioasă“ redactată în biroul lui Dinu, cu 
următorul cuprins (şi cu caractere speciale): 

| _„Unele ziare, comentând comunicatul publicat în ziarul Viitorul 
Pain înțelegerea dintre preşedintele Partidului Naţional-Liberal şi 
egean au dat interpretări care ni s-au părut că au nevoie de a 
Informându-ne mai de aproape, suntem în măs iza că î 
ceea ce priveşte forurile de one astfel cum ner pai reginei 
statutele partidului, vor rămâne și în viitor neschimbate. j 

În ceea ce priveşte data congresului, precizările care s-au făcut 
până acum sunt lipsite de orice temei, singurul în drept a stabili data 
congresului și a face comunicările fiind numai președintele partidului.“ 

Nenea Dinu pare nu numai să fi câştigat „o manșă“ în lupta dintre 
el și Tătărescu, dar o mai ia și de sus. 

4 mai. — leri după-amiază rituala vizită a d-lui Titulescu, pe care 
nu lipsește să o facă șefilor de partide, de câte ori petrece opt zile în 
București (la trei luni o dată). Ca să nu fie tentat să spună ceva despre 
politica internă, sau ca să mă împiedice pe mine, a venit cu Savel Rădu- 
lescu. Pentru o dată, nu i-a tocat tot timpul gura. În politică internă nu 
vrea să vorbească, și în politică externă n-avea ce spune. Am vorbit eu, 
şi a fost de acord cu mine că Mussolini a câștigat o însemnată partidă. 
Dacă Italia ar fi fost lăsată să se descurce singură în Abisinia, dacă Ge- 
neva n-ar fi dat acestui conflict colonial caracterul unui război, rezul- 
tatul ar fi fost desigur același, Mussolini ar fi umflat ca de obicei succe- 
sul obţinut, dar lumea ar fi surâs. Mobilizând toate Statele Europei 
împotriva Italiei şi recurgând la sancţiuni, Anglia a transformat victoria 
asupra câtorva negroizi într-o victorie asupra întregii Europe. 

A recunoscut și Titulescu că Societatea Naţiunilor e la o gravă 
cotitură. Dacă rămâne un tribunal cu dreptul de a da hotărâri, trebuie să 
i se pună la dispoziţie și mijloacele de a executa hotărârile sale. Dacă 
asemenea mijloace nu se pot găsi, S.D.N.-ul trebuie să fie reorganizat 
şi să rămână cum am mai spus-o, o instanţă de consultare, de conciliere 
şi de colaborare. Fenomenul a mai recunoscut că nu exista nici un peri- 
col de război în Apus, și că cele două focare periculoase erau în Austria 
şi în Cehoslovacia (Anschluss-ul sau Restaurarea și recursul germani- 
lor sudeți la principiul de autodeterminare a popoarelor — sub auspici- 
ile lui Hitler). Vorbind cu el despre Restaurarea Habsburgilor, şi expri- 
mându-şi părerea că era singurul mijloc de a împiedica sau în tot cazul 
de a mai amâna Anschluss-ul în Austria cu Germania, Titulescu, pentru 
prima dată mi-a declarat că el nu era împotriva Habsburgilor, şi lucru și 
mai interesant, că nu mai era nici Beneș împotrivă (de fiica realizării 
Anschluss-ului, se vede) dar că Iugoslavia nu admite cu nici un preţ 

Restaurarea în Austria și ne cere chiar să mobilizăm ca s-o împiedicăm. 
La observaţia mea că o mobilizare în halul în care ne aflăm ar fi o ruină- 
toare nebunie, a dat din umeri şi mi-a răspuns că altfel Iugoslavia trece 
de partea Germaniei. Cu toată contradicția conținută în acest răspuns 
(sau poate că Iugoslavia vrea deja să facă jocul Germaniei împiedicând 
reîntoarcerea Habsburgilor în Austria?) „L’aveu est précieux“ (în ce 

privește tendinţele sârbești). Zvonul că întrunirea Micii Înţelegeri v 
avea loc la Bucureşti nu se adeverește: Titulescu pleacă Pisa la 
Belgrad. Din glumele pe care le-a făcut cu mine pe socoteala Guvernu 
lui şi a lui Tătărescu am tras concluzia că nu el ar împiedica — dacă i 
putea — căderea Ministerului. ai 


— Balotajul de ieri din Franța a dat rezultatele prevăzute și chia 
pentru Frontul Popular, un succes și mai marcant decât cel apte i S-au 
ales 82 de comuniști şi 140 de socialişti S.F.L.O. (section fra aise d 
l internationale ouvrière, prezidată de Léon Blum) în loc de 9 i 100 
câți erau în Camera trecută. Radicalii au pierdut vreo 30 de joci Gru- 
pările de dreapta au rămas pe loc. Marele succes al comuniștilor se 
explică prin nemulţumirea generală față de situația economică. Î 
pul electoral, alegătorii de la orașe sunt cei care se răzvrătese întâi 
cei.de la țară, țăranii sunt mai greoi şi se răzvrătesc mai încet poză 
mente s-au răzvrătit numai alegătorii de la orașe, care în asemenea 
votează întotdeauna cu extrema stângă. Va veni timpul (poate dej și 
alegerile viitoare) când şi alegătorii de la sate se vor prezenta Mantea 
urnelor ca răzvrătiți. Alegătorii rurali însă, când se răzvrătesc Votaz 
cu extrema dreaptă, aşa încât o alunecare a majorității spre drea ta nu 
exclusă pentru viitor, cu tot succesul de azi al stângilor Pe de altă 
parte, nu trebuie uitat că în Franța politica joacă un rol mai i oklah 
decât doctrina. Din toți cei care au votat pe comuniști e probabil că nici 
10% nu sunt marxiști, iar din cei aleşi, 90% sunt simpli șmecheri ca 
au găsit în comunism o cale de acces în Parlament. Nu m-ar mira d ă 
rezultatul acestor alegeri, care înseamnă un pas hotărât către stân x 
fi un Guvern de colaborare cu dreapta. Într-adevăr Frontul Po Sia s 
fost bun cât a fost vorba de alegeri, dar pentru guvernare nu face două 
parale. „Partidul Comunist nu se poate integra într-o majoritate ra 
guvernământ; radicalii — care formează nucleul de guvernământ i 
partidelor de stânga — se vor înţelege foarte greu și cu sociali ii 
S.F.LO. care, devenit grupul cel mai numeros din Cameră, își va s a 
pretențiile. O înțelegere între radicali și grupările republicane din Cer 
tru nu rămâne în asemenea condiții exclusă. Nu îndată, dar după câtev i 
încercări de colaborare ale grupărilor de stânga, vom avea foart b z 
bil un Guvern Laval sau un Guvern Flandin. ai 


— La Adis-Abeba, foc şi prăpăd Bandiţii şi Si sai d tă 
pipa : prapad. şi dezertorii etio 
şi prădează tot. Legaţiile străine rezistă greu, şi aşteaptă pe rile 

căror sosire e întârziată prin ploile torențiale care au început şi strică 
toate drumurile. Negusul, cu ai lui, a sosit la Djibuti, unde francezii l-au 


primit cu cinste. 


— Versuri care circulă asupra lui Jean Th. Florescu, trimis astă-pri- 
măvară ministru la Madrid: 
Pe Jean Tehaş la Mauri 
Noi l-am trimis cadou, 
Ca printre atâţia tauri, 
Să fie și un bou! 

6 mai. — Italienii au intrat ieri, la orele 16, în Adis-Abeba. La 
orele 20, Ducele a vorbit poporului, din balconul Palatului Venezia şi 
discursul său a fost radiodifuzat. Mussolini a declarat războiul terminat 
şi pacea încheiată. Foarte abil, fără să pronunţe cuvântul de „anexi- 
une“ s-a mulțumit cu formula mai vagă: „Abisinia este și va rămâne ita- 
liană“. Mare entuziasm la Roma. La Londra, și chiar la Paris se înghit 
noduri; la Geneva pare a se manifesta o uşurare că s-a scăpat de plicti- 
selile comitetelor de 13 şi 18. S-a scăpat? 


— De luni au început la Belgrad conferințele Înţelegerii Balcanice și 
Micii Înţelegeri. Europa poate fi liniştită, sub președinția papagalului 
Rustu Aras, onorabilii domni s-au pus de acord asupra menu-urilor ce- 
lor opt mese pe care urmează să le înghită în capitala Iugoslaviei. 


— Conflictul Hefter-Kaufmann ia o turnură foarte serioasă și tinde a - 
deveni una din porcăriile care vor curăța regimul. În realitate, Hefter 
„nu e decât un instrument în mâna lui Aristid Blank. Lupta se dă între 
acesta și Kaufmann. Până aci n-ar fi nimic, şi dacă falitul Blank are 
destule parale ca să mobilizeze pe Hefter, asta la urma urmelor e treaba 
lui şi cel mult a Parchetului. Unde gluma se îngroaşă și chestiunea 
devine porcărie, e că în acest conflict personal se amestecă şi dl. gu- 
vernator al Băncii Naţionale, Mitiţă Constantinescu, și că macherul 
Aristid se străduie să atragă în conflict și pe însuşi Regele. Conflictul 
dintre Hefter și Banca de Credit! nu e în realitate decât una din fazele 
duelului pe viaţă şi pe moarte dintre Aristid Blank şi Kaufmann. Vrăj- 
mășia dintre cei doi oameni datează de pe vremea când Banca Blank 


1 A se vedea pag. (271 din prezentul volum —- nota St.N.) 

(încă tare și mare) era în rivalitate de afaceri cu Banca de Credit. Aris- 
tid, în megalomania lui, voia să fie „bancherul“ României Mari ŞI 
Kaufmann, credea el, îi sta în cale. 

„S-au schimbat gloanţe fără rezultat de la o Bancă la alta. Man- 
nheimer, într-o vizită pe care a făcut-o la Bucureşti prin 1929, a încer- 
cat să împace pe cei doi adversari. O întâlnire a fost pusă la cale, la 
Mihai Popovici, pe atunci ministru de finanţe, între cei doi cocoși, care 
s-au explicat între ei și au plecat împăcaţi, cel puţin în aparență. Fără să 
devină cordiale, relaţiile lor au mai pierdut din tensiune şi au devenit 
posibile. După suirea Regelui Carol pe Tron lucrurile s-au stricat iar 
pe de o parte fiindcă bazat pe prietenia Regelui, Blank s-a crezut stăpân 
pe situaţie, pe de alta fiindcă treburile Băncii Blank au mers din ce în 
ce mai rău și au permis lui Kaufmann să tragă toată spuza pe turta Băn- 
cii de Credit. Astăzi, Aristid Blank nu poate suporta situaţia lui de falit 
faţă de Kaufmann, încă în picioare. Trebuie să-l tragă numaidecât în 
mocirla lui, și ca să-și ajungă scopul e hotărât la orice. Toată campania 
lui Hefter, în ziar și în afară de ziar, toate amenințările lui de a da pe 
Kaufmann pe mâna justiţiei (7), au la spate pe Aristid. Și tot el e în do- 
sul lui Mitiţă Constantinescu (omul său) în toate vexaţiunile pe care 
Banca Naţională le face Băncii de Credit. Un inspector a fost trimis ca- 
re a examinat filă cu filă toate registrelel; prin care mai multe scrisori 
s-au cerut ba sumele reprezentând tantiemele încasate de administratori 
ba cele reprezentând soldurile conturilor curente, ba totalul scăderilor 
făcute la datoriile unor debitori şi câte și mai câte. Banca de Credit a 
răspuns la toate cererile afară de câteva de ordin confidential la care n-a 
vrut să răspundă. Acum câteva zile, nouă cerere energică, trimisă cam 
în același timp cu amenințările lui Hefter publicate în Le Moment. Lu- 
cru grav, în memoriul lui Hefter se găsesc toate datele consemnate în 
raportul inspectorului Nestorescu ceea ce dovedește că Banca Naţiona- 
lă a comunicat gazetarului raportul confidenţial al inspectorului său 
Repet că Aristid Blank întrebuințează pe Hefter și gazeta lui pentru 
porcăriile sale, nimic de zis, dar e inadmisibil ca Banca Naţională să fie 
pusă în slujba răzbunărilor unui mofluz, și e și mai inadmisibil să se 
dea de înţeles, cum se face că ordinul vine de sus. 


! După legea bancară, Banca Naţională n-are nici o cădere să facă inspec 
ți nici să ceară informaţiile pe care le-a cerut cu privire la epoca ci la conturile cu- 
rente. Ca creditoare însă, poate face orice, fiindcă poate pune pe debitor în alternativa 
de a se supune sau de a plăti. Și cum Banca de Credit n-ar găsi aiurea suma necesară ca 
să-și retragă rescontul de la Banca Naţională, trebuie să se supună exigenţelor acesteia 

E de necrezut, și e trist de constatat că un caraghios ca Aristid 
Blank, că un zaraf falit și veros conduce țara românească. Şi totuşi este. 
așa, căci el și numai el a scos pe Slăvescu de la Ministerul de Finanţe, a 
scos pe Dorel Dumitrescu de la Banca Naţională şi a numit în locul lui 
pe Mitiţă Constantinescu, rușinea rușinilor. Să se mai mire cineva că în 
asemenea împrejurări dl. Aristid Blank este printre cei dintâi pe lista 
condamnaților la moarte de Garda de Fier? 

Sentința era chiar să fie executată în noaptea de luni spre marţi. 
Un tânăr student a așteptat pe Blank la ieșirea redacţiei ziarului Le Mo- 
ment, unde harhărul petrecuse seara (ceea ce probează că studenții sunt 
bine informaţi) şi de unde era să plece cu picioarele înainte. Din noro- 
cire pentru el părăsise localul mai devreme, așa încât studentul n-a mai 
dat decât peste Hefter și colonelul Angelescu, care au plecat împreună 
şi cei din urmă. De necaz că-l pierduse pe Blank, studentul a pleznit pe 
Hefter cu un instrument contondent şi l-a rănit destul de grav. De ieri, 
Aristid trebuie să facă în pantaloni de frică. Oamenii lui răspândesc 
zvonul că agresorul lui Hefter a fost pus la cale de Kaufmann!! 


— Probabil că mă apropii de Putere: Scanavi a venit ieri să-mi ceară 
o fotografie, pretinzând că mi-o ceruse de mult și că uitasem să i-o dau. 
Cu acest prilej mi-a povestit multe. Între altele că Regele a scris 
Reginei Elisabeta, acum câteva zile că va primi în audiență pe Kauf- 
mann! şi că el crede că ultima scrisoare adresată Băncii de Credit de 
către Banca Naţională a fost pusă la cale în căutarea unui conflict între 
Institutul de Emisiune şi bancherul urât, conflict care să-i dea lui Blank 
un argument să zădărnicească audiența, despre acordarea căreia avuse- 
se probabil vânt. Scanăvi socotește că hotărârea Regelui de a primi pe 
Kaufmann e o încercare de liberare din ghearele lui Blank și că a fost 
împins la acest gest de frică, de frica reacţiunii Gărzii de Fier, mai ales 
împotriva d-nei Lupescu. 

Ca şi Regina, Scanavi — fie că e părerea lui, fie că repetă ce aude 
din gura celor două Regine — e și el convins că Regele Carol nu ştie 
decât de frică, şi că în momentul de faţă e cuprins de panică. Ce va ieși 
de aci nu prevede nici el, dar crede că în nici un caz un Guvern naţio- 


! Regina Elisabeta ceruse de mult Regelui să primească pe Kaufmann în audienţă 
şi să se explice cu el. Influenţa lui Blank a tot amânat această audiență făgăduită de 


Rege în principiu. 

nal-țărănist, căci cu un asemenea Guvern gloanţele extremiştilor din 
dreapta ar porni singure. 

„__ Scanavi mi-a confirmat cele povestite în aceste însemnări despre 
intrigăriile ce se desfăşoară la Curtea din Belgrad!. Mi-a mai adăugat 
că ultima vizită a Ducelui și Ducesei de Kent a mai aruncat untdelemn 
pe foc. Proaste dar ambiţioase, toate Prinţesele grecoaice nu mai con- 
tenesc cu încurcăturile pe care le provoacă. Pe de altă parte, în Croaţia s-a 
descoperit un adevărat complot împotriva Prințului Paul. Pe ziua de 
ieri Regina Marioara trebuia să sosească la Banloc, unde Regina Maria 


a noastră se găsea deja de câteva zile. Cele trei dame vor să se sfătuias- 


că pentru măsurile de luat împotriva grecoaicelor. 


— Zelea Codreanu, arestat acum opt zile și dus la Galaţi ca să fie ju- 
decat pentru maltratarea unui jandarm, delict vechi de doi ani, a fost 
achitat de Curtea de jurați. 

7 mai. — „Audaces fortuna juvat.“ Reacţiunea Puterilor occiden- 
tale, inclusiv Anglia, față de anexarea Abisiniei de către Italia, e nulă. 
La Roma beţia triumfului nu împiedică pe Mussolini să vadă clar şi să 
întindă o mână amicală Angliei, adversarul de până ieri. 


— De azi-dimineață studenții de la cele patru Universități românești 
s-au pus în grevă demonstrativă de 3 zile ca să manifeste solidaritatea 
lor cu studenţii închiși și puși în urmărire după incidentele care au în- 
soțit congresul de la Târgu Mureș. Ceea ce arată până unde a ajuns 
anarhia universitară e faptul că ieri la întrunirea studenților răzvrătiți 
(ținută în căminul din str. Guttenberg) au luat parte și profesori univer- 
sitari cunoscuţi ca Mehedinţi, C. Giurescu, dr. Gerota, Marin Ștefănes- 
cu, nu ca să liniștească pe băieţi ci ca să-i îndârjească mai rău. De data 
asta toate asociaţiile studențești iau parte la grevă. Ieri s-au lipit pe toa- 
te zidurile orașului manifeste, semnate de comitetul grevei şi de preşe- 
dintele studenţilor creștini Furdui, prin care se osândeau din nou la moar- 
te, scris negru pe alb, d-na Lupescu și dumnealor domnii Madgearu 
Mihalache, Călinescu și alții. bit 


— Luat aseară parte, din slăbiciune, la banchetul dat în cinstea lui 
Mereuţă, directorul general al C.F.R .-ului, fiindcă a împlinit 60 de ani. 
Oribil, 200 de persoane și 20 de discursuri, cele mai multe lungi și in- 
sipide. Cerându-mi-se cu insistență să vorbesc și eu, am arătat în câte- 

va cuvinte că meritul lui Mereuţă a fost mai mare de a fi înfruntat 
greutăţile de ordin moral decât cele de ordin material. Aluzia la potlo- 
găriile săvârşite la C.F.R. peste capul lui Mereuţă de banda Tabacovici, 
a avut un succes enorm, deși avusesem grija să spun de la început că în 
cuvântarea mea „voi deraia“. 


— La liberali, încordarea e din nou mare. Chirculescu îmi spunea 
aseară că se merge cu siguranță la o ruptură. Pentru moment lupta se dă 
pe data congresului. Va veni apoi la rând chestiunea vicepreședinţiei şi 
a comitetului de direcţie. 


— Hefter, care după ce a fost plesnit a ripostat cu câţiva pumni, a fost 
dat în judecată, iar agresorul său a fost pus în libertate! 

8 mai. — După Înțelegerea Balcanică, au luat sfârșit ieri la Bel- 
grad și ședințele Micii Înţelegeri. S-a dat un comunicat neobișnuit de 
lung, iar ziarele plătite au publicat mai multe coloane, totul ca să se do- 
vedească că nimic nu.era schimbat în raporturile celor trei State com- 
ponente ale Înţelegerii, că programul acesteia rămâne în picioare fără 
nici o modificare sau atenuare şi faţă de principiul neschimbării tratate- 
lor şi față de planurile de restaurare al Dinastiei Habsburgice în Aus- 
tria şi față de urmărirea organizării securităţii colective în cadrul Soci- 
etăţii Naţiunilor, căreia Mica Înţelegere e hotărâtă să-i rămână credin- 
cioasă. Insistenţa ce se pune de data asta — pentru prima oară — ca să 
se afirme perfecta înțelegere dintre România, Serbia și Cehoslovacia 
dovedeşte tocmai contrariul, adică că ceva scârțâie. Primind fără nici o 
restricție punctul de vedere iugoslav cu privire la problema Habsbur- 
gilor, România și Cehoslovacia au evitat pentru moment izbucnirea cri- 
zei. Dar cu ce preţ? La Berlin, Hitler și ai lui trebuie să se bucure căci 
Habsburgii la Viena ar fi fost o grea piedică în calea Anschluss-ului. 


— Italia îşi mistuie victoria. Mussolini a fost decorat cu Marea Cruce 
a Ordinului del Merito di Savoia, care până azi nu s-a dat nici unui ci- 
vil. Abisinia va purta numele de Africa orientală italiană. Geneva, An- 
glia, Franța — toate țările și Puterile se împacă unele după altele cu no- 
ua stare de fapt creată. Afară de Léon Blum, noul Rege al Franţei, care 
trăncănește, dar va sfârşi prin a se împăca şi el, conform metodelor 
democratice. Eden a răspuns printr-un lung discurs tuturor chestiunilor 
puse Guvernului în Camera Comunelor, după dezastrul Negusului. 
Avea un singur discurs de făcut: prestigiul Angliei nu iese micșorat din 

această aventură fiindcă Anglia s-a dezinteresat complect, din punctul 
ei de vedere particular, în conflictul dintre Italia și Abisinia Şi n-a ur- 
mărit decât menţinerea autorității Societăţii Naţiunilor și valorificarea 
pactelor şi angajamentelor internaţionale; dacă Societatea Naţiunilor şi 
principiile pe care se bazează securitatea colectivă, au fost jignite, răs- 
punderea nu cade asupra Marii Britanii — care s-a declarat gata să-şi 
facă toată datoria impusă de tratate, mergând până la compromiterea 
relaţiilor ei cu Italia — ci asupra tuturor acelor țări care au sabotat acţi- 
unea Genevei. Cam în acest sens ar fi trebuit să vorbească dl. Eden şi 
să arate că prestigiul Ligii a fost grav atins, nu al Angliei. Dar dl. Eden 
s-a mulţumit să înșire fleacuri fără şir în loc să încerce să impună o for- 
mulă care să salveze ce mai era de salvat din prestigiul țării sale. 


— Studenţii sunt în grevă de ieri dimineaţă. Greva a reu it depli 
la Facultatea de Medicină din Bucureşti. Mai puţin la pirat ba pe 
din București şi la universităţile din provincie, unde s-au putut ține cursuri 
deși cu studenţi puţini. i 

— eri întrunirea Delegatiei Permanente a Partidului Liberal, la Dinu 
Brătianu acasă. Nu s-a ajuns la o formulă de împăcare. Dinu Brătianu 
admite copvocarea Congresului, dar nu admite alegerea unui vicepre- 
ședinte. După câte am aflat chiar în Delegaţia Permanentă întrunită ieri 
Dinu ar fi fost în minoritate: din 32 de membri prezenţi, n-ar fi fost ală- 
turi de el mai mult de 10, dacă s-ar fi ajuns la vot. Printre aceştia Tan- 
cred Constantinescu, Victor Șlăvescu, Cipăianu, N. Chirculescu — din- 
tre foştii miniștri, mai departe Bébé Brătianu, C. Neamţu, Bănescu etc 
Ai lui Tătărescu, foarte dârzi, cer congresul imediat și pregătesc chiar o 
lovitură împotriva lui Dinu Brătianu, în locul căruia vor să aleagă șef 
pe Guţă! Tătărescu pare să fi ieşit și el din rezerva lui și n-a luat parte 
la ședința de ieri, plecând ostentativ în ajun la Poiana. 


— Ieri seară a sosit la București mareșalul Franchet d”Esperey şi zia- 
rul Dimineaţa i-a consacrat-o. pagină la care mi-a cerut şi mie colabo- 
rarea prin câteva rânduri. Lucru amuzant, am început articolaşul meu 
cu cuvintele: „Orice sel al Franţei e binevenit în România“ şi exact cu 
aceleași cuvinte a început și doctorul Lupu pe al lui. „Les | grands 
esprits se recontrent“, zice francezul. - 

9 mai. — Faimosul chestionar a fost remis ieri Guvernului ger- 
man de către ambasadorul Angliei la Berlin. Contrariu aparențelor care 
arătau Germania supusă la un interogatoriu, şi din acest punct de vede- 
re oarecum umilită, în realitate remiterea chestionarului englez, cu con- 
simțământul Franţei constituie un succes pentru Hitler. După remilita- 
rizarea zonei renane, Franţa a declarat într-adevăr că nu se poate sta de 
vorbă cu Germania-până ce, printr-un act de revenire asupra călcărilor 
de tractat săvârșite, nu va da dovadă de spirit pacific. Hitler și Germa- 
nia au pus la coș hotărârile de la Londra și n-au făcut nici un act de re- 
venire şi n-au dat nici o dovadă în sensul cerut. Totuşi iată că astăzi, 
deși pe cale indirectă Anglia și Franţa încep discuţiile pe baza contra- 
propunerilor Fiihrer-ului respinse cu dispreț în momentul când au fost 
făcute, cel puţin în Franţa. 

11 mai. — Alaltăieri seară, 9 mai, Mussolini a citit de pe balconul 
Palatului Venezia, în faţa delirului entuziast al mai multor zeci de mii 
de oameni, Decretul Regal prin care Africa orientală italiană era anexa- 
tă Italiei. Noua provincie împreună cu Eritrea şi Somalia vor forma 
Imperiul Etiopiei şi Regele Victor Emanuel al III-lea ia și titlul de Îm- 
părat al Etiopiei. PI 

Noul Imperiu va fi guvernat în numele Regelui-Împărat de un Vi- 
ce Rege şi mareșalul Badoglio a fost însărcinat cu aceste înalte funcții. 
Generalul Grazziani care a condus armatele din Somalia spre nord, a 
fost făcut şi el mareșal. Asupra Cabinetelor din Londra și de la Paris, 
proclamarea Ducelui a făcut efectul unei mâncări prea acre: le-a stre- 
pezit dinţii. La Geneva agitaţie, care simplă agitaţie va rămâne. 


— Pentru întărirea Micii Înţelegeri şi pentru intimidarea Europei Cen- 
trale („ia-l de pe mine că-l omor“), omul de teatru care se ascunde în 
pielea lui Titulescu a pus la cale o senzaţională întâlnire: Prințul Paul al 
Iugoslaviei și Prinţul Beneș al Cehoslovaciei vor veni la București, un- 
de împreună cu Regele Carol și cu respectivii miniștri de externe ai ce- 
lor trei țări vor pune Europa la cale. Întâlnirea ar avea loc la începutul 
lui iunie. Norocul nostru și al lui... Tătărescu. 


— Asistat ieri la parada militară de 10 Mai. Vreme admirabilă, spec- 
tacolul cam același ca anul trecut. În minus: interminabila defilare a 
școlilor, clasa Prințului Mihai (profesori și elevi) în „bleu ciel“ — în 
plus: mareșalul Franchet d'Espârey („le francais disespere“ cum îi zic 
glumeții), patriarhul în capă de beduin, Nicolae Iorga, umflat ca un ba- 

lon. În general incomparabil mai multă ordine și la sosire și la plecare. 
Armata s-a prezentat frumos, dar prea zgâită în pasul de paradă, şi di- 
vizia Gărzii cu uniforme de vicleim care trebuiesc cu orice preţ schim- 
bate. Incident vesel în momentul plecării Regelui: înainte de a se sui în 
automobil, Regele s-a îndreptat spre partea noastră a tribunei Şi a stră- 
bătut cei 30-40 de metri care îl despărțeau de noi ca să strângă mâna și 
să vorbească ostentativ cu Iorga și numai cu el. Nici n-a dat mâna mă- 
car lui Vaida care se afla alături. Teatru exagerat — dar cu Iorga toate 
prind. Pe când îi vorbea Regele, profesorul se înfoia în pene şi după ce 
l-a părăsit Suveranul — care s-a înapoiat direct la automobil — a 
început să facă roata, ca păunul printre cucoane! Îşi ieşea din pene de 
mândrie! Săracul! În jurul meu câţiva miniștri şi subsecretari de Stat li- 
berali se prăpădeau de râs: „S-a curăţat Iorga, îl tratează Regele cu aca- 
dele!“ Şi mi-am adus aminte cele raportate de Pangal de la Mironescu 

că pe Iorga-l va împăca Regele într-un fel sau altul. l ? 


— După-amiază am fost pentru prima oară la un match de foot-ball. 
Luptam noi cu iugoslavii, pentru cupa Regelui Carol. Mărturisesc că 
deşi m-a interesat, matchul nu m-a pasionat. Am fost însă adânc impre- 
sionat de ce am văzut în jurul meu. Peste 40 000 de persoane ocupau 
jur-împrejurul stadionului, tribunele O.N.F.-ului. N-am văzut de când 
sunt atâta lume adunată la un loc în București. Și toată această mare de 
capete, care păreau de la distanță capete de muște, se agita, țipa, se emo- 
ţiona în talazuri ritmice, ca marea. Patima pe care toți o puneau în urmă- 
rirea jocului mi-a fost de nepriceput. Un popor refractar sportului până 
acum 20 de ani ca al nostru, se pasionează acum pentru loviturile de 
picior și de țeastă pe care 20 de vlăjgani le dau mai mult alandala, într-o 
minge de piele. Ce s-a schimbat în sufletul acestor oameni, de la război 
încoace? Nu sunt tot vechile corcituri pe care le-am cunoscut înainte? 


— Două observaţii interesante: de un an de zile, toţi îmi umplu capul 
cu impopularitatea Regelui (pe care toată lumea îl înjură) şi cu senti- 
mentele antisemite ale tineretului — ori ieri, şi dimineață la paradă și 
după amiază la Onef, am asistat la manifestații populare cu totul opuse 
unor asemenea constatări. Și dimineaţă și după-amiază, Regele a fost 
aclamat cu o frenezie nemaipomenită — iar în timpul match-ului de 
foot-ball, singurul jucător aclamat de miile de tineri prezenţi a fost unul 
Schwartz, jidan sadea. Atunci? Vâlcovici, fostul meu coleg în ultimul Mi- 
nister şi profesor universitar pe care-l întrebam ieri dimineaţă asupra 

extinderii curentului antisemit în Universităţi mi-a răspuns cu surâsul 
său șiret: „În Universitatea noastră din 20 000 studenţi, 200 sunt antise- 
miti, 200 filosemiţi, şi restul își văd de treabă. Cei 400 gălăgioşi asur- 
zesc însă lumea cu zgomotul lor“. Să fie așa? 


— Azana a fost ales Preşedinte al Republicii Spaniole, loc rămas va- 
cant după „demiterea“ Președintelui Alcala Zamora și provizoriu ocu- 
pat de Martinez Barios, până ieri. 

În Grecia s-a declarat grevă generală. Grecoteii s-au luat la harță 
între ei, s-au bătut şi s-au împușcat unii pe alţii. Tulburările din Spania 
şi din Grecia, alegerile din Franţa, încăierările semito-antisemite de la 
noi — atâtea manifestații ale propagandei comuniste de la Moscova. 
Prin politica pacifică a lui Litvinov, sămânța Moscovei a pătruns mai 
uşor în celelalte țări decât ar fi putut-o face pe urma actelor de violenţă. 
Numai aşa se poate explica „genevismul“ Sovietelor și al lui Stalin. 

12 mai. — Luat masa ieri seară cu Pamfil Şeicaru, ajuns de mai 
mult timp persona gratissima la Palat și câteodată în măsură să afle se- 
cretele Seraiului. Aseară mi-a spus că acțiunile lui Murdăreanu ar fi în 
scădere; acum câteva zile Inculeț discutând nu mai ştiu ce chestiune cu 
Regele și spunându-i „am vorbit cu Urdăreanu“ — Regele i-a răspuns 
tăios: „Ce-mi tot vii cu Urdăreanu? Cine-i Urdăreanu? Te rog să vor- 
beşti cu mine, nu cu Urdăreanu!“ Șeicaru mai pretinde a şti că Regele e 
foarte enervat de toate istoriile cu Lupeasca și că se gândește serios la o 
lichidare a legăturilor sale, cu zisa Doamnă. O fi bine informat Șeicaru, 
dar nu cunoaşte îndestul pe Rege. Poate că vom vedea în puşcărie pe 
Murdăreanu, sau exilat ca Puiu Dumitrescu — dar lichidare cu d-na 
Lupescu, niciodată. O fi fost Regele enervat într-o zi şi împotriva lui 
Inculeţ și împotriva Duduiei, dar cauza enervării nu trebuie căutată 
decât în necazurile pe care marile probleme le dau zilnic iubitului nos- 
tru Suveran. Poate că tocmai în ziua aceea guma pentru lipitul timbre- 
lor nu se va fi dizolvat cum trebuie, sau poate că într-un moment de lu- 
ciditate își va fi dat seama că căcăniul de pe lampasurile unui regiment 
nu se potrivește cu violetul de pe șapcă, sau viceversa. Poate, în fine, că 
nu găseşte o panglică originală pentru o nouă decorație — ipoteză pe lân- 
gă care trec repede nevrând să mă opresc în faţa unei asemenea catastrofe. 

Dar se vede că ori Șeicaru, ori informatorul meu a înnebunit com- 
plect, căci dl. director al Curentului mă informează, sub jurământul 
păstrării secretului, și despre următoarea mișcare: Cesianu ar părăsi Pa- 
risul și ar trece ministrul Palatului (să fie adevărat că influenţa d-nei Lu- 

pescu și a d-lui Urdăreanu e în scădere), în loc i Cesi 

Comnen de la Berlin şi la Berlin ar Ee ete mpa pie să 
râd, când am auzit despre această ultimă numire, căci mi-am adus amin- 
K de informația transmisă de Mironescu prin Pangal, despre intențiile 
n egelui de „a împăca“ pe lorga prin numirea lui la Preşedinţia Fundați- 
ilor Regale, loc ocupat astăzi de Gusti. Am admirat o dată mai mult cu 
câtă grijă își urmărește scumpul nostru Rege marile sale planuri politice. 


— Mareșalul Franchet d'Esperey a ţinut ieri la i 
asupra Regelui Alexandru al Serbia musa la rea a iai a k 
după rezumatele publicate, pare că n-am pierdut nimic. Ba da daia 
să, mai aud s dată pe Victoraș Antonescu vorbind de eroicul soldat An- 
toine Louis : lipsit de orice condescendenţă, mareșalul n-a marcat nici 
cu două cuvinte de mulțumire în discursul său (probabil preparat la Pa- 
ris) platitudinile pe care i le-a debitat Antoine Louis Victor Antonescu 


_— Liberalii s-au împăcat iarăși fără să se împace â i 
ile, ca la Geneva. La întrunirea șefilor de fie it pai rep 
buia să se hotărască data ținerii congresului, Dinu Brătianu a declarat 
că va fixa această dată la înapoierea sa din străinătate, iar Tătărescu a 
cerut „şefilor“ de judeţe să fie gata pentru 70 iulie. În comunicatul ofi- 
cial, bineînţeles că data nu figura. Nu s-a vorbit nimic, nici de o parte 
nici de cealaltă despre vicepreședinţie. Dar s-a declarat şi de o Pae i 
de cealaltă că cea mai deplină armonie domnește în partid! i 
; _ Oşzile stau faţă în faţă 
T Alba lună luminând) 
iata țară! Să strigăm și noi i i ă 
zi ela io Man: n A 7 A T ia (articol scris după „acadea- 
mai. — Di. Dinu pleacă deseată la Royat, mulțumit că 
și n data asta partidul de ruptură. „Requler zisă ge pn dia pini 
a dicton francez valabil şi în România. Pe când ziarele de azi-diminea- 
tă vorbesc de aplanarea conflictului dintre cele două clientele, Raza 
foaia brătieniștilor înjură Guvernul şi afirmă inoportun congresul care 
va avea de ales între unitatea partidului și continuarea guvernării Deși 
pare că au mai cedat Și ieri, și că data congresului a fost în cele din 
urmă fixată pentru sfârșitul lui iunie, sunt anumite lucruri asupra Căro- 
ra Brătienii vor ceda greu. Copăitaş al firmei prin drept de moştenire, 


1 Numele sub care Vict i : ; 
1918, trimis în misiune de tir Pans. A zbürat de în Salonic Ta Iaşi în octombrie 


ÎNSEMNĂRI ZILNICE, 1936 311 


Dinu Brătianu nu va permite niciodată băiatului de prăvălie Guţă să se 
amestece în conducerea efectivă a întreprinderii. 


— La Geneva se desfășoară săptămâna palinodiilor. Nu e cea dintâi 
dar e poate cea mai reușită. Membrii consiliului s-au întrunit luni, „pri- 
vatim“ şi au discutat dacă chestiunea italo-abisiniană trebuie pusă sau 
nu la ordinea zilei(!). Au hotărât în fine să o pună, și toate trompetele de- 
mocraţiei s-au grăbit să trâmbiţeze victoria „spiritului Genevei“ asupra 
obscuratismului medieval reprezentat prin Mussolini, Ducele. Au pus-o 
la ordinea zilei, ca să hotărască în şedinţă plenară amânarea discuţiei 
până la 15 iunie! Pe de altă parte Aloysi reprezentantul Italiei, s-a re- 
tras din şedinţă îndată ce a constatat prezenţa reprezentantului Negusu- 
lui, a revenit şi a luat parte la a doua ședință, şi s-a retras din nou și a 
plecat la Roma după ședința de ieri. Comunicatul consiliului e abil dar 
cam caraghios. După ce justifică amânarea discuţiei prin noua stare de 
fapt intervenită în raporturile dintre Italia şi Abisinia, stare de fapt ce 
trebuie serios examinată în legătură cu stările de drept, comunicatul ada- 
ugă că în ceea ce priveşte sancţiunile nici o hotărâre! nu poate fi luată 
cât timp consiliul n-a luat una în ce privește soluţia unilaterală dată de 
Italia conflictului. 

Poziţia S.D.N.-ului este foarte grea. Geneva se găsește între două 
alternative: să se încline în faţa faptului îndeplinit și să-şi mărturiseas- 
că falimentul sau să persiste în politica sancţiunilor, agravând-o chiar 
până la îngenuncherea Italiei. În acest din urmă caz, Italia ar părăsi însă 
imediat Societatea Naţiunilor, care fără Statele Unite, fără Germania, 
fără Japonia și fără Italia, ca să nu citez decât Puteri mari, n-ar mai fi o 
Societate a Naţiunilor. Și cine ştie dacă pornită pe această cale Italia nu 
s-ar apropia de Germania și n-ar facilita izbucnirea unui război. Cred 
că singura soluţie ar fi o reformă a S.D.N.-ului, care ar atrage după sine 
revenirea la sistemul echilibrului de forțe bazat pe tratate de alianţă. 
Căci orice am face, sistemul securității colective s-a arătat inoperant și 
după cele două lovituri pe care le-a primit din partea lui Hitler și a lui 
Mussolini, nimic nu-l va mai putea pune în picioare. | 

Nici chiar străduinţele amicului Titulescu. E extraordinar cât se agi- 
tă trepădușul la Geneva, în momentul de faţă ca să creadă lumea că se 
găseşte în treabă și să nu-l îngroape odată cu politica pe care a slujit-o. 
Agenţiile telegrafice, subvenţionate toate, anunţă lumii întregi întreve- 


1 Lăsând astfel poarta deschisă pentru toate soluţiile: agravare, menţinere, ridicare. 

derile d-lui Titulescu, în fiecare zi, și numai pe ale lui. Reproduc după 
"Rador, următoarea telegramă: 

„Geneva 12 (mai). Dl. ministru Titulescu a avut în cursul dimi- 
neții de azi o lungă conferinţă cu dl. Paul Boncour, ministrul de Stat şi 
delegatul permanent al Franței pe lângă Societatea Naţiunilor. DI. Titu- 
lescu a lua apoi dejunul cu domnia sa. 

Imediat după aceea dl. ministru Titulescu a avut de asemeni o în- 
delungată întrevedere cu baronul Aloysi, delegatul Italiei la Liga Naţi- 
unilor, după care a primit pe d-nii Tewfik Rustu Arras — ministrul de 
externe al Turciei, Purici — ministrul Iugoslaviei la Paris şi Politis — 
ministrul Greciei tot la Paris și delegat la Societatea Naţiunilor. 

În cursul serii dl. ministru Titulescu a fost vizitat de către dl. mi- 
nistru Massigli, șeful secţiunii pentru Societatea Naţiunilor din Minis- 
terul de Externe francez, cu care s-a întreținut până târziu.“ 

Cine citeşte rândurile de sus ar putea crede că lumea se învârteşte 
în jurul d-lui Titulescu. Poate că lumea de la Geneva, căci „lumea“ fără 
Geneva, desigur că nu! 

___14 mai. — Dejunat ieri cu doi porumbei: Regina Elisabeta mă 
poftise să-mi vorbească de diverse chestiuni și mai era și Sandi Scana- 
vi, ca la el acasă. Foarte pricepătoare, Elisabeta vede cum frate-său se 
curăţă, dar nu poate nimic. Are şi dânsa impresia că acţiunile lui Mur- 
dăreanu sunt în scădere, dar nu și ale Lupeascăi. În afacerea Kauf. 
mann-Banca de Credit îmi spune că Regele a însărcinat pe Tătărescu să 
vorbească cu Mitiţă Constantinescu și cu lieber Oscar după care va pri- 
mi în audiență pe acesta din urmă. 


— La Geneva zarvă mare. Latră câinii, latră căţelele, latră madam Ta- 
bouis. Plecarea lui Aloysi i-a înnebunit pe toţi, şi toți se întreabă dacă 
rechemarea bruscă a delegaţiei sale va fi urmată din partea Italiei, de o 
retragere din Ligă. Caraghioșii de la Geneva au izbutit să facă antipatic 
principiul securității colective, admirabilul principiu al securității co- 
lective, care aplicat ar garanta lumii pacea, și să facă simpatice gesturi 
de samavolnicie ca ale Italiei, care pot duce oriunde, numai la o men- 
tinere a păcii nu. Specialiștii de la Geneva sunt o adevărată nenorocire. 
Până să se reformeze Societatea Naţiunilor, ar trebui reînnoit tot per- 
sonalui reprezentativ ca şi cel permanent de pe țărmurile Lemanului; 
oamenii care mișună azi în jurul ilustrei instituţii sunt prea învechiţi în 
procedurile lor falimentare. 

— De la voluminosul meu prieten Potârcă: 

„Păi bine șefule, am spus lui Mihalache că stângă, stângă — dar 
eu intru și într-un Minister de dreapta dacă m-or chema. Că dacă îi vor- 
ba de revoluţie, noi s-o facem dracului odată, să ştim şi noi — dar dacă 
tot Regele e să hotărască, atunci ce să ne mai răţoim, mai bine să facem 
pe placul lui!“ i 


— La dejunul pe care Regele l-a oferit lui Franchet d’Espérey a deco- 
rat pe mareșalul Prezan cu colanul Ordinului Carol. Foarte mișcat Pre- 
zan a încropit câteva cuvinte și a terminat: „mulțumesc pentru armată, 
Sire“ — „nu pentru armată — a replicat Regele — ci pentru d-ta, fiindcă 
ești bătrân şi vezi lucrurile limpede“. Nici o vorbă despre război sau des- 
pre trecut — lumea începe de la dânsul. E ciudat că această decorare a 
lui Prezan n-a fost menționată în nici o gazetă. Ca să nu se supere Ave- 
rescu? Cu patriarhul, Prezan e singurul român decorat cu colanul Carol. 


— Nae Ionescu a venit azi pe la mine. E mai ambalat ca oricând asu- 
pra Gărzii de Fier. Vine de la Brașov, unde a depus ca martor la proce- 
sul studenţilor acuzaţi de profanarea monumentului lui Duca din gara 
Sinaia. Crede că studenţii (printre ei este și Alexandru Cantacuzino, stu- 
dent „honoris causa“) vor fi condamnaţi. E indignat împotriva Regelui 
care i-a trimis pe Gravrilă Marinescu să-i spună că ar vrea să ia contact 
cu conducătorii Gărzii, dar pe ascuns. Nae ar fi răspuns că Garda nu 
face nimic clandestin (!!). l 

Încurcătura, după Nae Ionescu, în situația de azi, se datorează fap- 
tului că Regele vrea să le facă toate numai el, şi le face prost fiindcă nu 
ştie să le facă. — Ca să nu stea nimeni în calea voinţei sale, a înlăturat 
şi înlătură din jurul lui toți oamenii inteligenți. Iată de ce în fruntea Gu- 
vernului e un farsor mediocru ca Tătărescu, în fruntea Armatei un im- 
becil înfumurat ca Paul Angelescu, în fruntea Fundațiilor Regale din 
care a făcut un adevărat Minister al Educaţiei Naţionale două nulităţi, 
din care un caraghios, Gusti. Iată de ce în fruntea Curţii e un Urdăreanu 
sau un Stârcea. „EI, el şi iar el, nimeni să nu-i stea în cale, toate să le 
hotărască el, prosteşte, și nimeni să nu zică «nu». Până și trecutul tre- 
buie șters. Armata? Începe de la el, a costumat-o după gustul lui, a înar- 
mat-o sau a dezarmat-o după priceperea lui. Academia Română? În 
lături — face el altele, Academia de Ştiinţă şi Academia de Medicină. 
Invăţământul? Zidească dr. Angelescu câte şcoli o vrea, spiritul public 
îl fasonează el prin Fundaţiile Regale, prin Gusti și Sandu Rosseti. 

Politica externă? Poate să se zvârcolească Titulescu cât o vrea, adevă- 
rata politică el o face. Nu numai că are ambiția să facă totul el însuși, 
încurcându-le pe toate, dar mai urăște și de moarte pe toţi înaintaşii săi, 
urmărind cu tenacitate dărâmarea operei lor. E singura îndeletnicire în 
care va reuși. A mai avut ţara românească, adică Moldova, așa o pacos- 
te: pe Ștefănică Vodă, care în invidia şi ura lui, n-a făcut decât să distru- 
gă tot ce întemeiase Ştefan cel Mare și să ucidă sau să piardă pe toţi sfet- 
nicii marelui Voievod pe care îi mai întâlnea în preajma sa. Crede-mă, 
domnule Argetoianu, nu mai este nimic de făcut cu acest degenerat“. 
Nae Ionescu mi-a mai spus multe. 

Omul e amărât și nu poate vorbi decât cu amărăciune, dar cu toate 
exagerările lui, în multe are dreptate. 

15 mai. — La Viena lovitură de teatru. Schuschnigg a demisionat 
alaltăieri seară şi și-a reconstituit Ministerul ieri, dar fără Stahremberg. 
Și totuși rămân 2 miniştri din Heimatschutz în Cabinet. Ruptură? Învâr- 
teală? Lucrurile nu sunt încă lămurite, pentru cei neiniţiaţi. 

16 mai. — Dejunat ieri cu Ugo Sola, ministrul Italiei, la Kauf- 
mann. Întrebat de mine, mi-a expus punctul de vedere mussolinian, fa- 
tă de conflictul de la Geneva. „Italia nu primeşte nici un fel de discuţii 
la Geneva pe chestiunea Abisiniei. Ducele nu stă de vorbă decât pe ba- 
za decretului de anexiune. Guvernul italian se va retrage din Societatea 
Naţiunilor dacă nu va dobândi satisfacţie în sesiunea de la 15 iunie. Noi 
nu ne mâi putem mulțumi însă cu o simplă abrogare a sancţiunilor, tre- 
buie să ni se ceară și scuze pentru afrontul care ni s-a făcut. ZI faut que 
l'on vienne à nous le chapeau à la main.“ Sola e însă convins că An- 
glia nu vă consimţi la gestul cerut de Italia și că nu se va găsi nici o for- 
mulă care să dea satisfacţie Ducelui şi să salveze obrazul S.D.N.-ului 
în același timp. „Şi atunci?“ 

— „Atunci vom face politica noastră separată“. (Am priceput că va 
fi o alianță cu Germania.) 


— Ieri dimineaţă a murit după o scurtă boală Baffigi, general italian 
în retragere, fost atașat militar la noi. E al doilea general italian pe care 
soţia lui, simpatica Nelly, îl dă gata. Înainte de Baffigi fusese căsătorită 
cu generalul Ferigo, fost atașat militar și el, pe care l-a trimis în câţiva 
ani pe altă lume. Baffigi, de când s-a retras din armată, a reprezentat în 
România interesele petrolifere italiene. 

— Omul învaţă până moare. Am aflat abia ieri de la Prat că numele 
de Dolores, Mercedes, Pilar, Imaculata etș. pe care atâtea femei îl poar- 
tă în Spania și pe care le credeam nume originale nu sunt decât cali- 
ficări adaose la numele de Maria. Togte femeile cu asemenea nume, 
sunt în realitate Marii, Maria de la Dolores, Maria de la Mercedes, Ma- 
ria de la Pilar, Maria Imaculata — și numai pet precenirtare sunt che- 
mate Dolores, Mercedes etc. . : 
Am mai aflat, de data asta de la Bichi. Costandake (ginerele lui Bra- 
gadir) că există o „International Flying Bai Corporation“, o asociaţie 
fe bețivi cu dare de mână, în care se pătrunde destul de greu și ai cărei 
membri au dreptul la credit destul de. important, în principalele baruri 
din lume contra unei provizii reduse vărsată la Centrală, la Londra. Jim- 
my Mironescu, mare amator de Sii e singurul român primit până 
acum în această ilustră apa 


— Se vorbeşte de numireà tui Victor Bădulescu 'ca ministru plenipo- 
tenţiar(?) şi de a lui Dimitrie Alimănișteanu (fiul Sarmisegetuzei) ca sub- 
secretar de Stat la Finanţe, în locul lui. 

18 mai. — Alaltăieri seară, prietenii mei politici din culoarea de 
Galben mi-au dat o masă la Flora. Lume aleasă şi oameni cumsecade, 
în majoritate. 

În şedinţa Delegației Permanente ţinută azi-dimineață am hotărât 
schimbarea numelui de Uniune Agrară î în acela de Partid Agrar. Schim- 
barea de titulatură nu înseamnă nici o schimbare în ideologia sau în 
programul nostru. E numai o măsură de precauţie tactică: o țară „emi- 
namente agricolă nu poate trăi veșnic fără un partid. agrar, deocamdată 
umpleam noi golul, cu Uniunea Agrară“, dar într-o bună zi, o altă gru- 
pare s-ar fi putut întemeia sub o etichetă mài adecvată scopului ur- 
mărit, şi să ne expună la serioase greutăți. 

Am suprimat în același timp şi organizațiile de culori la Bucu- 
reşti, descentralizând acțiunea electorală pe circumscripție, în tot vreo 
30. O încercare. . 


— Ieri duminică a început concurenţa interbalcanică de foot-ball. Am 
învins pe greci cu 5 la 2. 


! A se vedea Amintirile mele din Egipt (paginile 20, 163 în volumul XI al prezentei 
ediţii — nota St.N.) 

Telegramele de azi-dimineaţă aduc vestea morţii lui Tsaldaris, fos- 
tul preşedinte al Consiliului grecesc și șeful Partidului Populist. După Ve- 
nizelos, generalul Condilys, Demerzis, iată-l şi pe Tsaldaris trimis pe 
lumea cealaltă. Sarcina politică a Regelui George, se simplifică mult. 

19 mai. — Informatorul meu secret, care de multă vreme nu mai 
venise pe la mine, de rușine se vede, m-a vizitat din nou astăzi. În ge- 
neral prevederile lui, înregistrate în cursul acestor însemnări n-au prea 
corespuns realităţilor, afară de planul unui Guvern Mironescu care a 
existat în gândul Regelui. — Acum îmi vine cu veşti senzaţionale, pe 
care le consemnez aici, fără să cred mult în ele. Le consemnez drept ca- 
pitole de roman, care slujesc și ele la o mai exactă conturare a mora- 
vurilor noastre politice și a rușinii în care trăim. Viitorul apropiat va 
arăta ce și cât va rămâne din informaţiile care urmează. Informatorul 
meu pretinde a ști cum combinaţia Mironescu ar fi căzut în apă, din ca- 
uza continuelor întârzieri ale bătrânului Ghiţă de a se înţelege cu cine 
trebuia și cum trebuia. Așa de pildă a venit să ceară acum în urmă pe 
d-rul Lupu la Ministerul de Interne, ceea ce a supărat adânc pe Rege 
(informatorul meu vorbește). Costăchescu şi Potârcă, presimţiţi prin 
Banu, din ordinul Regelui, ar fi refuzat și ei să intre într-o combinaţie 
Mironescu (?). Furios pe ei, Regele ar fi declarat lui Banu că cei doi 
domni nu se vor mai întâlni niciodată cu un portofoliu de vreme ce n-au 
priceput să dea Coroanei ajutorul cerut, în momentul în care Coroana 
avea nevoie de acest ajutor. Informatorul meu mai adaugă că demisia 
lui Banu de la Georgiști! a fost pusă la cale de Rege. 

Regele vrea să se poată servi de Banu în viitoarea lui combinaţie 
ministerială. Deși nu se ştie cine va prezida viitorul Guvern în locul lui 
Mironescu (poate Banu?). Regele e mai hotărât ca oricând pentru Gu- 
vernul de alegeri, compus din oameni care să nu candideze dar să facă 
alegerile după ordinele lui. Deşi socotesc că, în ţara noastră şi mai ales 
sub Domnia Regelui Carol al II-lea, toate sunt posibile mărturisesc că 
pun la mare îndoială aceste informaţii, din care singurul lucru ce-mi 
pare exact e favoarea de care se bucură Banu. Avea de toate în jurul lui 
bietul Rege: îi lipsea un curuit. Să-i trăiască! 


— Tulburările în Palestina devin din ce în ce mai serioase. Arabii nu 
mai vor ovrei în Palestina. În compensație francezii îl cer pe Blum! 


! Printr-o scrisoare foarte frumos scrisă, C. Banu şi-a dat demisia din Partidul Libe- 
ral de sub preşedinţia lui George Brătianu. Se zice că scrisoarea (publicată în toate zia- 
rele) a fost aprobată de Rege înainte de a fi trimisă lui Brătianu. 

— Regele a poftit ieri pe doctorul Lupu la dejun probabil ca să mai 
pună la cale o intrigă între el şi Mihalache. Mi s-a spus că după audi- 
enţă, înapoiat la hotel, Lupu trimitea cât putea pe Majestatea Sa în por- 
tul Marsiliei. 

24 mai, Duminică. — De trei:zile la Breasta, unde am venit de Sf. 
Constantin. Parcul din Breasta e o splendoare; mulţumită primăverii 
ploioase vegetaţia e de o bogăţie excepţională. Foile încă fragede, înfă- 
țişează după specii, mase în toate tonurile verdelui, de la verdele des- 
chis şi bătând în galben al teilor, la verdele închis al brazilor. Trandafi- 
rii sunt în plină floare şi înfloriţi am găsit şi salcâmii. Privighetorile cân- 
tă toată ziua și toată noaptea. Voluptatea vieţii e însemnată pe fiecare 
foaie, pe fiecare floare, pe fiecare aripă. Sf. Constantin e sărbătoarea ti- 
nereții, şi cât de puţin se potrivește cu cei 65 de ani ce-i duc pe umeri! 
Cât a trăit mumă-mea n-am lipsit niciodată de lângă dânsa în această 
zi, cel puţin când eram în ţară. De când ni-a părăsit, continui să vin, dar 
mi-e inima strânsă și toată veselia din jurul meu — mi-au venit şi copi- 
ii să petreacă ziua cu mine — și toată bucuria naturii și cumplita beţie 
de viaţă a tot ce trăiește și creşte nu mă împiedică să mă gândesc la ce 
nu mai este și nu va mai fi niciodată. 


— Universul îmi aduce vestea morţii lui Al. Florescu, zis Indianul 
fermecător. Încă un contemporan, încă o figură caracteristică a Bucu- 
reştiului care dispare. Ca şi Ionaș Grădișteanu, Al. Florescu a fost un pa- 
sionat al ideii naţionale. Mititel, tăcut şi posomorât, Florescu a trăit nu- 
mai cu Ardealul și cu ardelenii în suflet. Calic, socotitor pentru cheltu- 
ielile lui personale până la o lescaie , a dat fără să numere pentru şcoli- 
le, pentru bisericile şi pentru mişcarea românească dincolo de Carpați. 
El a întemeiat Liga Culturală, cu penele căreia s-au împodobit alții. Du- 
pă războiul de întregire după ce şi-a văzut visul cu ochii, Indianul fer- 
mecător n-a mai avut scop în viaţă, și a rătăcit printre oameni ca unul 
ce-și pierduse raţiunea de a fi. Lipsit de ambiţii personale, n-a cerut 
niciodată nimic, nici măcar preşedinţia Ligii pe care o fondase, și al că- 
rei secretar general s-a mulțumit să fie. Ca şi cu Grădişteanu, ardelenii 
s-au purtat prost cu el : n-au găsit, de la război şi până azi, un loc de de- 
putat pentru dânsul, — n-au catadicsit să înlăture pe nici unul din şper- 
țarii lor ca să cinstească cu o alegere nesblicitată pe acela care în vre- 
muri de restriște le dăduse atât. Ironia soartei a vrut ca fiul acestui naţi- 

onalist înfocat, Radu (consilier de legaţie) să se căsătorească cu o ovrei- 
că, fiica lui Szâpkes. 

25 mai. — Ieri, pe o ploaie torențială echipa românească de foot- 
ball a bătut la Onef, pe cea bulgărească. Duminica precedentă românii 
bătuseră pe greci, așa încât am rămas deţinătorii. cupei balcanice pe 
anul în curs. Anul trecut fusesem bătuţi de toată lumea. Iugoslavia s-a 
retras din concurenţa balcanică, pretinzându-se „Europă Centrală“. Cu 
Skoplie, cu jumătate Macedonie și cu Muntenegru în graniţele sale, pre- 
tenţia e cel puţin hazlie. De altminteri, am bătut anul acesta în ziua de 
10 Mai, şi echipa sârbească. 


— Înapoindu-mă de la Breasta găsesc următoarea scrisoare: 


Paris 26 rue de Vichy 
Mai 1936 


Mult Stimate Domnule Ministru, 


Mi s-a comunicat cum că v-aţi fi exprimat de o manieră foarte măguli- 
toare pentru mine cu prilejul reprezentaţiei lucrării! mele la Opera din Paris. 
Permiteţi-mi să vă mulțumesc din inimă pentru aceasta, asigurându-vă totoda- 
tă de sentimentele mele de înaltă (sic) consideraţie. 


George Enescu 


4 

__DL Chou Pinx vrea să fie ironic, dar mânuiește ironia cu aceeași 
măiestrie ca muzica. Poate să se pună dl. Enescu și în cap şi în picioa- 
re: pentru posteritate, va rămâne Chou, va rămâne Pinx, dar nu va ră- 
mâne Beethoven. 


— Ştirea pe care mi-a dat-o Blumenfeld mai demult şi pe care am 
consemnat-o în paginile precedente, și anume că Victor Antonescu 
vrea să încherbe miliardul de care are nevoie pentru echipamentul ar- 
matei, jumătate de la CEC şi jumătate de la Casele Autonome — se a- 
devereşte. Mandrea mi-a destăinuit insistenţele ce se pun pe lângă dân- 
sul ca să dea cele 500 milioane cerute? CEC-ului, iar ieri în tren venind 
de la Craiova, Banciu (directorul Casei de Depuneri, fost director al 


1 ? Lucrare? 
i 2 Abia a început Casa noastră de Economii să prindă cheag, și Ministerul, de 
Finanţe s-a și repezit asupra ei. Superstiţia echilibrării bugetelor pe hârtie — duce 
numai la mișcări false şi la prostii. ; 

Contabilităţii Generale a Statului) mi-a confirmat că se vor spori con- 
tabilistic veniturile CAM-ului, cu alte 500 miliaane, chit ca la sfârșitul 
anului decontul să se lichideze cu un deficit... 

Tot prin Banciu am aflat că s-au deschis credite extraordinare în 
valoare de 290 milioane nu pe cale obişnuită și legală, adică prin anu- 
larea altor credite reprezentând în totalul lor aceeași sumă, ci pe baza 
fantezistă a excedentului bugetar din anul trecut. Or, anul bugetar nu e 
încă contabiliceşte încheiat, și apoi, cum se poate vorbi de excedente dis- 
ponibile, când datoriile recente ale Statului nu sunt achitate? 


— Doctorul Angelescu, burghezul și capitalistul calic, îmi apare ca cel 
mai de seamă colaborator al bolşevizării țării. Transformând şcolile de 
meserii în licee cu opt clase (?), înființând bacalaureatul profesional şi 
pe cel comercial, deschizând din nou școlile normale închise, „omul 
şcolii“ sporește în mod îngrijorător masa proletariatului intelectual din 
care se recrutează toți agenţii comunismului. i 


— O frumoasă şi exactă caracterizare a umanistului și a democratic- 
politicianizatului Edouard Herriot, ieșită din pana lui Paul Claudel: 
„C'este un Vulcain au travail, mais capable comme celui du Musée du 
Prado de recevoir parfois la visite d'une déesse“. (Les Nouvelles Litte- 
raires din 23 mai 1936). 4 | 


— Pangal a aflat amănunte despre recenta audienţă la Rege a doc- 
torului Lupu. Fruntașul țărănist ar fi arătat Suveranului că nemulțumi- 
rile crescânde cer o imediată schimbare de regim şi că un Guvern naţi- 
onalist-țărănist ar fi indicat să prezideze serbările de la 8 iunie în pre- 
zenţa oaspeților străini care sunt aşteptaţi, după cum tot un Guvern na- 
țional-țărănist a prezidat acum 6 ani la întronarea Regelui. Regele a 
primit însă cu rezervă sugestia doctorului și a observat că, ca Suveran 
Constituțional, — deși e în curent cu nemulțumirile comentate de Lupu 
— nu poate schimba Guvernul în ajunul unor evenimente pe care aces- 
ta le-a pregătit. Doctorul a întrebat atunci dacă cel puţin succesiunea 
Guvernului, când se va declara criza, e asigurată Partidului Național- 
ŢȚărănist; la această întrebare Regele a invocat din nou calitatea sa de 
Suveran Constituţional (!) şi a răspuns că-și dă seama de importanţa şi 
de popularitatea electorală a partidului prezidat de dl. Mihalache, dar 
că succesiunea actualului Guvern va depinde de împrejurările momen- 

tului și de interesele țării. Lupu a plecat furios de la Palat şi 24 de ore 
n-a făcut decât să înjure pe Rege. 


— Vineri şi sâmbătă filarmonica din Berlin a dat concerte la Ateneu. 
Succesul a fost formidabil. Şi n-a fost numai un succes muzical: sala în 
picioare striga „Heil Hitler“, și entuziasmul nu s-a potolit decât cu 
greu. Nici un ovrei în sală, deşi de obicei la concerte vin mulţi. D-rul 
Angelescu patriot şi francofil, a pus toate beţele în roate ca să fie zădăr- 
nicite concertele. A fost lupta între el şi Comnen, dar în cele din urmă 
bunul simţ a învins și bucureştenii au avut plăcerea să asculte cea mai 
bună orchestră din lume. 


— Armonie și disciplină liberală; pe când duminică în congresul or- 
ganizaţiei de Ilfov, Niculescu Dorobanţu excludea pe Petre Ghiaţă şi 
pe amicii lui — același Petre Ghiaţă cu aceiaşi amici erau aclamaţi în 
şedinţa congresului organizaţiei de Teleorman, prezidată de dl. Victor 
Antonescu ministru de finanţe! Ce zice nenea Dinu? Probabil că nici 
nu-și tulbură cura de la Royat! 

27 mai. — Luptele din Palestina devin din ce în ce mai serioase. 
Arabii s-au răsculat acum şi împotriva englezilor. Pentru aceștia resta- 
bilirea ordinei și a „statului quo ante“ are nu numai o importanţă de or- 
din strategic în legătură cu siguranța Canalului de Suez, dar şi una de 
ordin moral, căci, mai ales după cele întâmplate în Abisinia, prestigiul 
britanic are nevoie de o consolidare în Asia și în Africa. 


— Văzut ieri pe Martha Bibescu la Mogoşoaia. Îmbătrânită, dar tot 
agreabilă. Mi-a povestit dejunul ei cu Regele Eduard al VIII-lea, la Sir 
Philipp Sassoon. Era și Sir Samuel Hoare. Masa intimă, „en cravate 
noire“. Regele primeşte asemenea invitați, dar nu vrea lume multă. E 
de o extraordinară simplicitate și curtoazie în purtarea lui. La masă, nu 
primește să se servească înaintea damelor — și nici la vorbă nu o ia 
înaintea lor. Are ochi simpatici și păr frumos. Englezii care sunt oame- 
nii tuturor contradicțiilor încep să-l iubească tocmai pentru însușirile 
opuse celor pentru care au iubit pe tată-său. Are umor: venind vorba 
despre intrigăriile episcopilor, Regele a spus că „episcopii ar face bine 
să mai lase politica și să se roage la Dumnezeu să întărească Guvernul 
Majestății Sale, căci are atâta nevoie!“ 

Martha mi-a povestit și întrevederea ei cu Mussolini, care i-a fă- 
cut o adâncă impresie. Mussolini i-a spus: „Sunt patru lucruri pe care le 
poţi spune despre mine: 1) Sunt răbdător; 2) Sunt logic; 3) Nu sunt îm- 
bătat (grisé) de victorie şi al 4-lea) vreau pacea“. Martha mi-a adăugat: 
„Toţi vor pacea, dar fiecare vrea pacea lui!“ A asistat la proclamarea 
Imperiului de la o fereastră a Palatului Misciatelli (fost Bonaparte, colţ 
Corso cu Via del Plebiscito) — impresie formidabilă şi aici. De la altă 
fereastră a aceluiaşi palat privea Regele Alfons al XIII-lea, al Spaniei. 
„Grandeau et décadence!“ 

28 mai. — Ziarul parizian Gringoire din 22 mai publică un foarte 
documentat articol semnat x*x prin care dezvăluie întreaga propagan- 
dă comunistă dusă de către Comintern-ul din Moscova, în Franța. For- 
mula „Frontul Popular“ introdusă de curând în Franța, ca și în Spania, 
în România și în alte țări, e o născocire a Moscovei pentru a prinde toa- 
te partidele de stânga în mrejele celui comunist. Frontul Popular, acolo 
unde reușeşte să se impună prin ademenirea corpului electoral, are 
sarcina „să disloce“ organizaţia burgheză de Stat, existentă, și să pre- 
pare astfel terenul pentru anarhie și revoluţie. Frontul Popular e pe cale 
de a-şi îndeplini sarcina în Spania; pentru Franța, unde Guvernul Fron- 
tului Popular e gata să se instaleze sub președinția ovreiului Blum, in- 
strucțiunile Moscovei sunt „să se imite exemplul Spaniei“, să se înde- 
părteze funcţionarii buni experimentați, să se introducă soviete în ca- 
zărmi sub formă de comitete pentru apărarea Constituţiei și Republicii, 
să se vorbească de antifascism dar deloc de comunism. Situaţia în 
Franţa e cât se poate de îngrijorătoare: va parveni oare bunul simţ al 
poporului francez să învingă nebunia câtorva, dar a câtorva care sunt 
încă prea mulţi? Soarta Europei depinde de ce se va întâmpla la Paris 
în viitoarele şase luni. 

Şi la noi caraghioșii de ţărănişti s-au lăsat ademeniţi de magica 
formulă a Frontului Popular, magică pentru orice suflet mediocru, adi- 
că democrat. La Timişoara, duminica trecută, toţi comuniştii au defilat 
cu pumnul încleștat în fața domnului Jean Mihalache. Din fericire, la 
noi asemenea manifestații sunt încă de domeniul operetei. 


— Dar ce nu e operetă la noi? Academia Română a ales zilele trecute 
ca membru activ al ei pe di. Capidan. Cine e Capidan? E profesor la 
Cluj, şi se zice că e şi filolog. O fi. O fi chiar un om prea cumsecade. 
Dar Academia Română nu e un institut de cercetări ci o instanţă de con- 
sacrare. Ce consacră ea în cazul d-lui Capidan? Ce să mai zicem însă 

de Capidan, când în aceeași zi primește membru onorar pe dl. Ciotori(!!1), 
fost profesor de gimnastică, „sauteruisseau-“ și „bun la toate“ al d-lui Ti- 
tulescu, la Londra? O asemenea numire nu ridică o secătură care nu poa- 
te fi ridicată, dar înjoseşte o instituţie care așa și așa abia se ţinea în propte. 


— Am răspuns lui Enescu că scrisoarea sa m-a surprins, că nu era ca- 
zul nici de „mulțumiri“ pentru mine nici de nemulțumiri pentru el. Că 
critica era liberă îndată ce o operă de artă era supusă publicului. Că 
glumele pe care le-am făcut erau mai mult îndreptate împotriva odi- 
oșilor săi zelatori decât împotriva operei înseși. Am încheiat prin bana- 
la constatare că un om sincer prețuiește mai mult decât unul care se tâ- 
răşte în faţă și mușcă pe la spate și ultimele mele cuvinte au fost: „Evo- 
când această sinceritate, te rog și eu a crede în sentimentele mele de 
înaltă consideraţie“. 

29 mai. — „Messieurs Tzaranistas“ au redactat un manifest către 
țară, un text scurt care trebuia să fie transformat în moțiune duminică la 
„marea“ demonstraţie de mase pe care o pregătesc, şi în celelalte întru- 
niri din provincie. Cenzura a tăiat aproape tot textul, care nu conţinea 
de altminteri decât prostii, obișnuita literatură în doi peri a şantajiştilor 
de răscruci. Proteste, văicăreli și tot dichisul obișnuit. Lui Madgearu, 
furios, care-mi povestea nelegiuirea Guvernului i-am spus: „ce crimă!“ 
şi m-a crezut! 

„30 mai. — Dejunat alaltăieri la Victor Slăvescu împreună cu Mad- 
gearu. Dejun în onoarea lui Gutmann, de la Berlin, venit pentru ședința 
Consiliului de Administraţie al Societăţii Bancare. Madgearu kesketuia 
istorisindu-ne că va pleca în iulie la Paris, cu aeroplanul. „Je volerai à 
Paris“, ne spunea simpaticul om de Stat. În gândul meu măcinam o în- 
tâmpinare pe care am păstrat-o pentru mine: „Auriez vous deja tout vol€ 
ă Bucarest?“ 

Ieri după-amiază a „volat“ pe neașteptate Titulescu la Belgrad. A- 
ceastă deplasare, 48 de ore după sosirea lui în Bucureşti, mi-a părut 
suspectă. Iată ce am aflat: Prinţul Paul a renunțat să mai vină la Bucu- 
reşti şi Titulescu s-a dus să-l convingă să vină. Titulescu pune într-ade- 
văr mare preț pe întrunirea celor trei Şefi de Stat ai Micii Înţelegeri la 
București. Nu e vorba numai de ridicarea prestigiului său personal, 
cam atins după nenorocirile întâmplate sistemului securității colective, 
ci e vorba de ceva mai mult. Regele Carol n-a urmat într-adevăr pe 
Titulescu în politica lui decât „à son corps défendant“ şi a fost totdeau- 
na de părere — cel puţin când Titulescu nu era de faţă — că ministrul 

său de externe exagera. Titulescu vrea să angajeze acum o dată mai 
mult și personal pe Rege în politica sa și să precizeze în mod solemn că 
și Iugoslavia se află fără nici o șovăire alături de această politică. De 
aci planul întrunirii de la București în care cei doi șmecheri Beneş și 
Titulescu nu se îndoiesc că vor încurca pe „Prinţi“ în toate declaraţiile 
„de salvare“ a unui sistem politic gata să se prăbușească. Probabil că 
Beck, care a trecut prin Belgrad, a deschis ochii Prințului Paul, și aces- 
ta urmând sfaturile ministrului de externe polon s-a dat înapoi de la 
cursa ce i se întindea la București. Vom vedea în zilele ce urmează da- 
că Titulescu izbutește să întoarcă iar macazul, la Belgrad. 


— Văzut pe Arcizewski care-mi povestește că iar a avut de furcă cu 
Titulescu, dar că lucrurile s-au terminat cu bine. În lungul comunicat 
publicat ca încheiere a ultimei întruniri a Micii Înţelegeri la Belgrad, la 
punctul 5 se spune că politica fiecăruia din cele trei State e mai identică 
ca oricând faţă de toate Statele Europei pe care le enumeră începând cu 
Franţa și sfârșind cu Rusia. Printre aceste State se află enumerată și Po- 
lonia. Beck a însărcinat pe Arcizewski să remită lui Titulescu copie de 
pe o notă prin care Guvernul polon întreabă dacă România aliată își în- 
sușește punctul de vedere ceh în conflictul latent care mai există și azi 
între Polonia şi Cehoslovacia (chestiunea Tetschen şi a Sileziei superi- 
oare). Arcizewski a primit nota înainte de înapoierea lui Titulescu şi a 
vrut să o prezinte lui Tătărescu: acesta s-a codit însă şi a rugat pe minis- 
trul Poloniei să aștepte înapoierea titularului de la Externe. În fine a so- 
sit şi Titulescu și a primit pe Arcizewski, căruia i-a făcut toate protes- 
tările de dragoste, declarându-i că tratatul polono-român rămâne în picioa- 
re înaintea oricărui altuia, comunicatul de la Belgrad nu înseamnă nimic, 
că l-a adus Krofta redactat gata de la Praga și că în zăpăceala ultimului 
moment. el, Titulescu, nici n-a avut vreme să-l citească (extraordinar! ). 

Nu încape îndoială a adăugat ministrul nostru că tratatul cu Polo- 
nia primează oricărui angajament cu vreuna din țările Micii Inţelegeri 
fiindcă e anterior tratatului din 1933 prin care această Înţelegere tripar- 
tită se organizează în forma ei actuală (?!). În acest răspuns se oglin- 
deşte toată fățărnicia lui Titulescu, căci faptul că acordul Micii Inţele- 


1 Şi sârbii au fost nemulţumiţi de comunicatul d-lui Krofta căci printre țările enu- 
merate la punctul 5 al comunicatului era și Rusia Sovietică cu care Iugoslavia nu are 
raporturi, dar cu care România şi Cehoslovacia, mai ales Cehoslovacia, se găsesc în re- 
laţii de colaborare. O dovadă mai mult cât de exact a reprezentat comunicatul la Bel- 
grad adevărata stare de lucruri. 

geri e posterior, ar putea tocmai însemna o modificare de politică deter- 
minată printr-un acord anterior! E ciudat că Arcizewski n-a relevat spe- 
cioasa răsturnare de argumente bazată pe datele tratatelor noastre. Pro- 


babil că a fost impresionat de declaraţiile de prietenie, de fidelitate și 


de dragoste cu care l-a copleșit Metternich-ul nostru. Ministrul Poloni- 
ei s-a mărginit să ia act de declaraţiile lui Titulescu și să-i aducă la cu- 
noştință că Beck le va da publicităţii la prima ocazie; Ministrul nostru 
de externe n-a ridicat nici o obiecţie. Arcizewski a mai întrebat cum s-a 
putut da cu atâta facilitate consimțământul României la reînarmarea Strâm- 
torilor care interesa în cel mai înalt punct și Polonia care s-a obișnuit să 
considere Marea Neagră ca un debuşeu al comerțului ei spre Orient. Prin 
posibilitatea de închidere a Strâmtorilor, acest comerţ e periclitat şi drept 
consecință e periclitat și tranzitul polonez prin România. Pus pe acest 
teren Titulescu a început să urle și să declare că Rustu Arras l-a înșelat, 
că a pus chestiunea fără să-l consulte, că a adus-o la întrunirea Înţele- 
gerii Balcanice în ultimul moment și că dânsul, Titulescu, nu se mai pu- 
tea opune unui fapt îndeplinit decât cu riscul de a compromite Înţelege- 
rea Balcanică în întregul ei. Iată unde duce pactomania amicului Titu- 
lescu: ca să nu compromită un acord fictiv, care nu reprezintă nimic real 
— a renunţat dintr-o trăsătură de condei la libertatea Strâmtorilor și a 
lăsat să se transforme Marea Neagră într-un lac rusesc — ceea ce nu 
mai e o ficţiune, dar o realitate, și încă o realitate teribil de bogată în 
consecințe pentru noi. l 

Îşi vor fi pus vreodată pactomanii întrebarea: ce va face Franța în 
cazul unui probabil conflict armat între Polonia și Cehoslovacia, ea ca- 
re a semnat o convenție militară! și cu Cehoslovacia și cu Polonia? Dar ce 
vom face noi în asemenea caz, căci şi noi avem convenţii militare și cu 
Polonia și cu Cehoslovacia? Nimic nu dovedeşte mai bine inoperanța pac- 
telor multiplicate decât tocmai aceste contradicții pe terenul aplicării lor. 

Ca să apere pe escrocul de Rustu Arras, Titulescu a povestit lui Ar- 
cizewski că Kemal a chemat la ora 2 noaptea pe ministrul său de ex- 
terne şi l-a obligat să ia imediat poziţie în chestiunea Strâmtorilor fără 
să-i mai îngăduie să consulte pe nimeni?. 


1 Sunt singurele convenţii militare pe care Franţa le-a semnat cu Statele din Europa 
Centrală şi Orientală. Cu noi, cu iugoslavii n-a semnat decât tratate defensive, dar fără 
convenţii militare. 

2 Titulescu socotește, după câte mi-a spus Savel, că chestiunea Strâmtorilor e de 
competenţa exclusivă a Marilor Puteri. Cred că e o eroare. În tot cazul, date fiind ra- 
porturile existente dintre Franţa, Anglia și Soviete, putem fi siguri că chestiunea e în- 
mormântată, ca și libertatea de trecere prin Bosfor și Dardanele. 


ÎNSEMNĂRI ZILNICE, 1936 325 


— Întâlnit pe Sola care m-a rugat să spun la toată lumea că Italia e 
hotărâtă să părăsească Societatea Naţiunilor dacă sancţiunile nu se ri- 
dică la 16 iunie sau dacă se mai amână încă o dată hotărârea Puterilor 
asupra lor. 


— Ziarul de azi-dimineaţă anunţă că d'Ormesson a fost numit amba- 
sador la Rio de Janeiro. În fine! Călătorie sprâncenată! Nu e vorbă, cel 
care va veni în locul lui nu va fi mai înţelegător al lucrurilor noastre. 

31 mai. — Titulescu s-a transformat în porumbel, în porumbelul 
păcii şi nu se mai proiectează decât pe bolta cerească. Ieri a zburat, mi- 
cul mamei, „retur“ de la Belgrad spre Constanţa unde va raporta azi 
Majestății Sale rezultatul misiunii lui. (Regele petrece ziua de azi la 
Constanţa pentru inaugurarea abatorului!) Pentru noi simpli muritori, 
rezultatele acestei misiuni, ca și scopul ei de altminteri, rămân secrete 
— până le vom afla! 


— Argentina a cerut convocarea Adunării Generale a Societăţii Na- 
țiunilor pentru ziua de 16 iunie (când urmează să se întrunească Con- 
siliul S.D.N.-ului). Cererea Argentinei pare a fi primită pretutindeni cu 
favoare. Toată lumea e sătulă de comedia sancţiunilor. Abisinia a fost 
cucerită, și acum să întoarcem foaia, căci mai avem de citit! 


— Juraţii au achitat ieri pe Pastia, fost magistrat, sifilitic și alcoolic 
care şi-a ucis concubina — slujnică —în condiţii nelămurite pe deplin. 
O încurajare dată oamenilor de acțiune cărora nu le e frică să mânuias- 
că cuțitul sau revolverul! Ce e mai ciudat e că, deşi achitat, Pastia a fost 
condamnat să plătească despăgubiri, 200 000 lei copiilor și 100 000 
mamei victimei! 


— Simpaticul Alexandru Rosetti Bălănescu, profesor universitar, și 
directorul Fundaţiei Regale Carol al II-lea, a atacat cu curaj într-un in- 
terviu Academia Română și pe academicieni. După dânsul Academia 
s-a pus în afara mișcării noastre culturale, şi paralizată prin spiritul de 
gaşcă şi de interese meschine nu mai are nici un rol în evoluţia vieții 
noastre intelectuale. La criticile tânărului Rosetti îmi permit să adaug 
numai că această situaţie e cu totul logică: Academia e mai mult decât 
o adunare, e o adunătură de proști și de lichele; ce pot face câţiva oa- 
meni inteligenţi și cumsecade rătăciți acolo? 

1 iunie. — Mascarada țărăniștilor, de ieri, a fost după placul lor, 
dar numai al lor. Putorimea satelor de prin judeţele învecinate, vreo 
10 —20 000 de oameni, la care s-au adăugat vreo 5-6 000 de comuniști 
au defilat fără vlagă dinaintea nulităților „de conducere“ în fruntea că- 
rora se lăfăia țărănoiul frizat de la Topoloveni. Că tot Bucureștiul era 
plictisit de această invazie de nespălați se pricepe — ce e mai greu de 
priceput e că, chiar manifestanți făceau mutre de un cot. Nici un mo- 
ment și nicăieri nu s-a putut constata nici nădejde, nici avânt. Singurul 
fapt interesant pe ziua de ieri a fost asociaţia comuniștilor la manifes- 
taţia naţional-ţărănistă. De altminteri, singurii care au defilat voioși şi 
disciplinat au fost comuniştii. Au defilat cu steaguri verzi în loc de ro- 
şii, dar cu pumnul încleștat. 

Camuflajul comunismului realizat prin formula Frontului Popu- 
lar e gata şi la noi. E un rezultat și acesta, prin care vom putea sărbători 
împlinirea a 6 ani de Domnie a Regelui Carol. 

Discursul lui Mihalache la Arenele Romane n-a adus nimic nou. 
Același rahat pe care ni-l serveşte la fiecare întrunire, cu o notă mai ac- 
centuată împotriva Guvernului și mai spălăcită împotriva Camarilei. 


— Fost ieri la curse. S-a alergat Derby-ul și a fost câştigat de calul Gor- 
gos aparținând locotenentului Dumitrescu. Regele n-a asistat. Ca preşe- 
dinte al Jockey-Club-ului a asistat până acum în toți anii la Derby. Gu- 
vernul a găsit cu cale să-l ducă tocmai ieri la Constanţa să inaugureze 
abatorul(!) nou construit. Din această cauză n-a putut asista nici la 
cingantenarul Societăţii Progresul Silvic (ieri dimineaţă), la care, dată 
fiind importanţa Societăţii, promisese să asiste. Păcat că nu e un om în 
jurul Regelui care să-i dea sfaturile cele bune. 

Văzut la curse pe Radu Mandrea. Se arăta încântat că scăpase ief- 
tin de exigenţele lui Victor Antonescu care ceruse CEC-ului 500 mili- 
oane. Prin dârza lui rezistență, Mandrea a scăpat cu 180 milioane ga- 
rantate prin 750 milioane rentă. Şi așa e prea mult, dar mai merge. Man- 
drea a fost primit zilele trecute în audiență de Rege și a ţinut să-mi 
spună că Majestatea Sa mă ţine în mare stimă. „Vezi asta e — am spus 
lui Mandrea — mă stimează, şi cum nu lucrează decât cu lichelele pe ca- 


re nu le stimează, nu e nici o şansă ca să facă ce-l sfătuiesc eu să facă.“ | 


3 iunie. — Regele a primit ieri în audiență pe Pangal. Nu-l mai 
primise de vreo doi ani: regimul curvistic e un regim esențialmente fan- 
tezist. Politiceşte impresia lui Pangal se poate rezuma într-un singur cu- 
vânt: vax. Deși foarte butonat Regele s-a arătat același veleitar, același 

visător și același vânător de potcoave de cai morţi cu care începem să 
ne obișnuim. Fiind vorba despre Ordinul de Malta, Regele a spus într- 
adevăr lui Pangal: „Sunt hotărât să nu admit la reînființarea nobleței de- 
cât familiile boierite înainte de Domnia lui Mavrocordat (!!)“ iar la obi- 
ecţia lui Pangal, care voia să-l scoată din basme şi să-l dea în politică, că 
pentru înființarea unei nobleţe trebuie modificată Constituţia şi că pen- 
tru această modificare s-au pierdut momentele prielnice — simpaticul ve- 
leitar a răspuns: „chestiunea nu era coaptă: acum e coaptă!“ Să nu se răs- 
coacă. Regele a întrebat la sfârşitul audienței sale: „Ce face conul Costi- 
că?“ (ăla sunt eu). Pangal n-a răspuns, şi-mi pare rău, aşa cum trebuia. 

4 iunie. — Ziarele publică o telegramă de la Paris care rezumă un 
interviu senzaţional al d-lui profesor Charles Rist, guvernator onorar al 
Băncii Franţei. DI. Rist declară că o devalorizare a francului a devenit 
indispensabilă. ; 

Nu pentru motive financiare sau monetare, ci pentru motive econ- 
omice: prețurile trebuiesc scăzute la nivelul celor din Anglia. Iată unde 
a ajuns omul stupid care mă trata ca revoluționar în 1932! L-a pedepsit 
Dumnezeu, dar Dumnezeu a pedepsit și Franța căci după ultimele in- 
formații care sosesc de la Paris, Ministerul Blum, de mâine, va avea să 
facă față la un deficit de 20 miliarde franci, adică 200 miliarde lei! Bra- 
vo, ortodoxia financiară şi economică! 


— leri seară la ora 6 am avut o şedinţă destul de agitată a Consiliului 
Băncii de Credit. Am însemnat deja în treacăt porcăriile lui Hefter şi 
intervenţia sa la Adunarea Generală din 4 aprilie și am arătat! legăturile 
în această afacere între Hefter, Mitiţă Constantinescu și Aristid Blank 
de la care pornise totul, ca să curețe pe Kaufmann. Că Mitiţă Constan- 
tinescu comunicase lui Hefter raportul inspectorului Nestorescu, a fost 
pentru noi o convingere de la primul atac al escrocului, căci în întâmpi- 
narea lui citită în fața adunării generale a Băncii se regăseau mai multe 
din nefondatele învinuiri consemnate în raportul inspectorului Băncii 
Naţionale. Era o convingere, dar nu aveam o probă a ignominiei guver- 
natorului Mitiţă. Zilele trecute, Kaufmann și-a procurat însă şi proba 
scrisă a acestei ignominii. I-a dat-o dl. colonel Angelescu, fostul meu 
prefect de Dorohoi în 1921, ajuns administrator al ziarului Le Moment. 
Angelescu declară că în ziua X dl. Hefter s-a dus la Mitiţă Constanti- 
nescu acasă, str. Remus nr. 6 (l-a întrebat chiar pe el, Angelescu unde 


5 : A se vedea însemnările din 6 mai, la pag. (301-303 din prezentul volum — nota 
N) aul 

era str. Remus) și s-a înapoiat de acolo la gazetă cu un dosar voluminos 
(95 pagini) pe care i l-a remis rugându-l să-l copieze de urgenţă. Ange- 
lescu a chemat o dactilografă discret şi a lucrat cu dânsa până la ora 2 
dimineaţa. Şi a mai lucrat şi a doua zi cu altă dactilografă până a termi- 
nat copia cerută. Originalul a fost restituit de Angelescu lui Hefter și de 
Hefter lui Mitiţă. La obiecţia că Angelescu a putut să declare lucruri 
inexacte, fiind plătit!, se poate răspunde că exactitatea declarațiilor lui" 
e dovedită prin faptul că cele câteva puncte mai importante atinse de 
inspectorul Nestorescu? în raportul său se află și în declaraţia lui Ange- 
lescu care nu le-ar fi putut ști dacă n-ar fi avut raportul în mâini. 

Scopul şedinţei de aseară era să se hotărască dacă pe baza acestui 
document trebuia să pornim la luptă pe față împotriva guvernatorului şi 
cum? Părerea mea a fost să suspendăm orice act ostil pentru două 
motive: l 

1) Prin audiența obținută de Kaufmann la Rege și de la care ie- 
şise mulțumit se stabilise un fel de armistițiu între Banca Naţională şi 
Banca de Credit deoarece Suveranul făgăduise să potolească zelul in- 
tempestiv al d-lui guvernator şi făgăduiala Regelui părea că fusese țin- 
ută deoarece Banca Naţională n-a mai reacţionat față de Banca de Cre- 
dit. Armistiţiu cu atât mai serios cu cât Tătărescu“ chemase pe Kauf- 
mann Chiar ieri dimineață să-i spună că Regele îi vorbise de toată afa- 
cerea și că se însărcina el să liniștească pe Mitiţă, dacă ar mai fi fost ne- 
voie. Aflându-ne prin urmare într-o stare de armistițiu solicitat de noi, 
orice s-ar zice, prin audiența lui Kaufmann, nu trebuia să slăbim poziţia 
noastră și să rupem noi armistițiul, căci în acest caz am pierde desigur 
şi sprijinul Guvernului și sprijinul Coroanei. Să lăsăm pe guvernator să 
rupă armistițiul, dacă va mai avea poftă şi va mai îndrăzni, atunci vom 
putea uza de arma noastră, în ripostă și fiind în legitimă apărare, 
nimeni nu ne va putea reproşa nimic. 


1 Kaufmann a dat 200 000 lui Angelescu sumă pretinsă de acesta ca despăgubire 
pentru postul pe care-l pierdea la Le Moment, prin declaraţiile lui. 

? Precum chestiunea augmentărilor succesive de capital al Băncii, contul special 
B.S. (Barbu Știrbei), datoria mea de 3 milioane (garantarea împrumutului Citta Davila 
pentru răscumpărarea acțiunilor Băncii Ţărăneşti) etc. 

° Audienţa cerută de luni de zile de Kaufmann prin Scanavi şi Regina Elisabeta 
(cerere despre care am vorbit deja) a fost acordată în ziua de 25 mai. - 

4 Tătărescu, între altele, a spus lui Kaufmann că Regele a fost foarte mulţumit de 
cele vorbite cu el şi că ar fi zis chiar „bătrânul are mult bun simţ“. Povestindu-mi con- 
versaţia lui cu Tătărescu, Kaufmann se arăta sufocat, de acest epitet de bătrân! 

2) Nu trebuie să pierdem din vedere că Banca de Credit e o bancă 
cu mulţi depunători (peste un miliard lei) și că orice conflict cu Banca 
Naţională, de oricare parte ar fi dreptatea, poate duce la zdruncinarea 
încrederii și la panică. De vreme ce avem o justificare onorabilă de a 
amâna cel puţin ostilitățile să nu ezităm să o folosim. PA 

Împotriva propunerii mele au vorbit Mihai Popovici și mareșalul 
Averescu. Mihai, fiindcă în calitatea lui de politician vedea într-o acți- 
une împotriva guvernatoruluiului o posibilitate de atac împotriva Gu- 
vernului, însuși. Mareșalul fiindcă era furios. Aflase într-adevăr că 
scârba de Blank ca să încarce pe Kaufmann și să excite și mai mult pe 
Rege împotriva lui, povestise că Banca de Credit finanţase toată cam- 
pania anti-carlistă pe care o duce mareșalul împreună cu Gheorghe Bră- 
tianu. O bună parte din investigaţiile inspectorului Nestorescu fusese 
îndreptată și în această direcţie și crezuseră chiar oamenii că făcuseră o 
mare descoperire dând peste contul B.S.! Averescu, care nu luase nici 
un ban de la Banca de Credit spumega împotriva acuzării ce se aducea 
în mod gratuit, calomnios Băncii din Consiliul căreia făcea parte. 

Cu toată opoziţia lui Averescu și a lui Mihai Popovici, Consiliul 
și-a însușit propunerea mea, și armistițiul dintre cele două tabere nu va 
fi tulburat de către Banca de Credit cel puţin. . 


— N-am avut într-un an atât de furcă cu băncile cât am avut acum 
într-o lună. În afară de încurcăturile de la Banca de Credit am mai avut 
una la Societatea Bancară. Mulțumită prostiei și lipsei de tact a d-lui 
Rust, trimis ca director inutil de la Berlin acum un an și mai bine, era 
să se dezorganizeze toată direcția Băncii. Dl. Ritscher? n-a trimis nimic 


la Berlin — de frică, căci Rust e „nazi“ — din câte i-am spus eu când a . 


fost aici cu prilejul Adunării Generale a Băncii la București. Gutmann 
însărcinat acum să reprezinte capitalul german în ședința Consiliului 
care trebuia să hotărască cele amânate la 22 aprilie s-a găsit fără nici o 
instrucţiune mai ales în ce priveşte situaţia lui Rust. In asemenea con- 


1 Contul B.S. (Barbu Ştirbei) e cont prin care se plătesc un număr de acțiuni ale 
Băncii de Credit cumpărate de Ştirbei de la Kaufmann. i A i 

2 Despre situaţia lui Rust, despre învinuirile de agent hitlerist pe care i le făcuseră 
Madgearu și Slăvescu, despre animozitatea dintre el şi ceilalţi funcţionari superiori ai 
Băncii — mai ales Witzleben — mă înţelesesem cu Ritscher (vezi însemnările din 23 
aprilie pag. 283 ) să le comunice la Berlin, să obţină rechemarea suspectului şi a 
tatului şi să ceară amânarea tuturor hotărârilor cu o lună. Ritscher, suspectat și el de 
hitlerişti și rămas oarecum „en marge“ la Dresdner Bank, n-a raportat nimic din con- 
versația noastră la Berlin aşa încât situația a rămas neschimbată și încordată. 


e Tea Dap ame n PC ee 


330 CONSTANTIN ARGETOIANU 


diții am fost silit să tranșez nodul gordian cu o lovitură de sabié: m-am 
înțeles cu Inculeţ și cu Savel Rădulescu să nu se mai reînnoiască er- 
misul de petrecere în țară eliberat lui Rust şi care expira la 1 i Că 
toată intervenţia ministrului german Fabicius!, indezirabilul a fost ex- 


pediat peste graniță la 31 mai seara, şi astfel a scăpat Banca de dânsul . | 


și am readus pacea în sânul direcțiunii ei. Dinu Cecropide a fost anga- 
jat în locul lui Rust, spre satisfacerea tuturor. 


— Mi se trimit de la Banca de Credit, să semn 
rourile ultimelor operaţiuni de credit. Aşa cere ef eră iaca 
ră. Pe unul din ele figurează Prinţul Nicolae cu 3 milioane 1/2 și Regi- 
na Elisabeta cu 1 milion și jumătate. Am priceput acum de ce Regele a 
fost amabil cu Kaufmann și l-a primit în audienţă și m-am liniștit toto- 
dată în ce privește conflictul Băncii de Credit cu Banca Naţională. 


— Că armonia cea mai desăvârșită domnește în sânul Micii Întele- 
geri ne-o dovedesc două telegrame de la maa şi de la B ia 
cate în ziarele de azi-dimineaţă. Telegrama de la Praga povesteşte le- 
carea Președintelui Beneș Curcanul, care s-a lăsat cu discursuri la e 
lucru nemaipomenit până acum pe toată suprafața pământului. Las la o 
parte discursul d-lui prim-ministru Hodza care și-a exprimat regretul 


. pentru plecarea d-lui Prezident? şi care dovedeşte că parveniţii de dro- 


toși nu știu încă cum să se poarte în lume Şi mă ocu i i 
i i ] , p numai de al lu 
Beneș. Acesta, răspunzând lui Hodza a declarat că întâlnirea de la Bua 


„rești va fi de o importanță covârșitoare pentru soarta Europei şi a lu- 


mii, (exact teza Stăpânilor de la Paris exprimată prin ziarul Le Temps) 
Telegrama de la Belgrad sună așa: „Abia astă-seară s-a aflat în 

mod definitiv că dl. Stoiadinovici nu va lua parte la întrevederile din 

Bucureşti. Din anturajul primului ministru se declară că dl. Stoiadino- 

vici n-a crezut necesar să plece acum la București, pentru motivul că 

întâlnirea celor trei Capi de Stat constituie mai mult o solemnitate ca- 

re nu necesită prezenţa sa. “ 
Cum se vede acordul e mai desăvârșit ca oricând. 


1 Ca să salvez aparențele m-am ieucăi i 
, salv -am prefăcut şi eu că intervin în favo. lui î 
realitate am insistat însă izarea lui. Politi 3 area lui Rust, în 
litioă Dan. istat însă pentru expulzarea lui. Politica e scârboasă, chiar și simpla po- 
Pentru „regretul“ de a vedea plecând j i ici; m 
ar putut tă puzides: de conati pi x p noi pe Preşedintele Republicii, românii 

— În procesul studenţilor de la Târgu Mureș, Guvernul a făcut iarăşi 
o prostie. Acuzaţii ceruseră citarea a vreo 50-60 martori. Președintele 
— legea din Ardeal îi dă acest drept — i-a respins pe toţi. Poate că unii 


-din ei să fi fost jenanți şi puteau fi înlăturați, dar să-i tai pe toți, aceasta 


înseamnă în bună românească să sari dincolo de cal. Respingerea mar- 
torilor fiind bazată pe faptul (sau mai bine zis pe pretextul) că în cere- 
rea dé convocare nu se specificase „ce anume mărturii se cereau fiecă- 
ruia“, Alexandru Cantacuzino a făcut o nouă cerere! prin care ruga pe 
dl. președinte să citeze un singur martor, pe d-na Elena Lupescu, la Pa- 
latul Regal din București, pentru a se dovedi existenţa ei (!!). În același 
timp, diferitele asociaţii de studenţi din Bucureşti au început să împartă 
manifeste clandestine (unul mi-a căzut şi mie în mână) prin care acuză 
pe aceeaşi Elenă Lupescu de a fi cauza tuturor persecuțiilor pe care le-au 
suferit studenţii și cer suprimarea ei. Pentru prima dată studenţimea 
(sau cel puţin grupările studențești de dreapta) cer pe față capul blond 
şi vinovat al concubinei regale. 

5 iunie. — Ministerul Sarraut a demisionat și Ministerul Blum s-a 
constituit imediat. În Franţa, în fine, Israel e Rege. Şi comunismul ca- 
racteristica noului Minister: 32 de miniștri din care și 3 cucoane. Greva 
generală, organizată de comuniști, s-a întins peste toată Franţa. Blum 
jidanul face în fiecare zi un discurs și cu programul în gură merge cu pași 
siguri spre falimentul general. Franţa își merită soarta: o nație nu se dă 
pe mâna străinilor. 

6 iunie. — Ziarele ne aduc azi lista complectă a Ministerului Blum. 
Că sunt 32 de miniștri, că sunt și dame printre ei, că sunt Ministere care 
nu fac decât să dubleze pe altele — lucru e fără importanță. Important 
este aspectul comunist al listei împărțită pe grupuri („grupuri fiindcă 
nu se îndrăzneşte încă cuvântul „soviet“ — dar „grupurile“ de miniștri 
nu sunt decât adevărate soviete) de coordonare a acțiunii publice. Sunt 
6 Grupuri de coordonare: 

1. Grupul Apărării Naţionale (ministrul apărării naționale și al 
războiului, ministrul marinei, ministrul aerului și subsecretarul de Stat 
al marinei de război). 2. Grupul Administraţiei generale (ministrul de 
interne, ministrul justiţiei, ministrul educației naţionale și următorii pa- 
tru subsecretari de Stat: pentru interne, pentru orfani și văduve de răz- 
boi (!), pentru învăţământul tehnic, pentru cercetările științifice (!). 3. 
Grupul relaţiilor externe și al Franţei Coloniale (ministrul de externe, 


! Păstrez în hârtiile mele o copie după cererea lui Alexandru Cantacuzino. 

ministrul coloniilor, subsecretarul de Stat la externe). 4. Grupul Finan- 
felor și datoriilor Statului (ministrul finanțelor, ministrul pensiilor). 5. 
Grupul Economiei Naţionale (ministrul economiei naţionale, ministrul 
agriculturii, ministrul comerțului, ministrul lucrărilor publice, ministrul 
G.T.T. şi subsecretarii minelor, electricităţii și combustibilelor lichide (D 
— marinei comerciale — agriculturii. 6. Grupul Solidarităţii Sociale 
(ministrul muncii, ministrul sănătății publice și trei subsecretari: educa- 
ţia fizică, organizarea recreaţiilor şi sporturilor (!), protecţia copilului). 

Nu s-a numit încă vreun comisar al poporului, dar s-a numit un 
Înalt Comisar pentru... înfrumusețarea împrejurimilor Parisului! 

Peste cele 6 grupuri de mai sus (prezidate fiecare de către un socia- 
list sau de un radical socialist, după un savant dozaj) mai este sovietul 
Președinției Consiliului, soviet pentru coordonarea acţiunii acestor 6 gru- 
puri, soviet compus din primul ministru, trei miniștri de Stat și doi sub- 
secretari. 

Paiaţa de Paul Boncour nu face parte din Minister. Daladier e mi- 
nistru de război și vicepreşedinte al Consiliului (inovaţie și aici: până 
acum, vicepreşedinte al Consiliului era în mod automat ministrul justi- 
tiei, le „Garde des Sceaux“). 

Bubi Sifilipescu i-a tras deja o limbă lui Blum-Blum sub forma 
unui articol în care înjură pe toți oamenii de dreapta din Franța și arată 
că ceea ce ne trebuie, nouă, pe malurile Senei, e un om care să vorbeas- 
că verde Italiei şi lui Mussolini. Ravagiile sifilisului sunt de neînchipu- 
it când cade boala pe un teren propice. 


— Aseară a sosit în Bucureşti dl. ministru al comunicațiilor iugoslav, 


Spaho. N-a venit dl. Stoiadinovici, ministrul de externe!, dar Titulescu - 


a obținut până în cele din urmă pe Spaho. Interesant că acest Spaho nu 
sosește azi împreună cu Prinţul Paŭl, ca ministru însoțitor, ci că a sosit 
cu 18 ore înainte, ca ministru tehnic, să vorbească de pod!!! Ca să ex- 
plice nevenirea lui Stoiadinovici, Titulescu a inventat o necesitate con- 
stituțională; în lipsa Regentului trebuie să rămână în ţară primul mi- 
nistru. Bietul Titulescu a uitat că mai sunt doi Regenţi care au rămas la 
Belgrad! Și nu cred ca să se fi schimbat Constituţia iugoslavă, în tot ca- 
zul, de când Stoiadinovici primise, cu prilejul ultimei întruniri a Micii 
Înţelegeri, să însoțească pe Prinţul Paul la București. 

1 Nu numai că n-a venit, dar a mai dat şi declarații presei din care reiese că Iugos- 


lavia e în excelente raporturi cu toate țările și cu cele din Mica Înţelegere, că Iugosla- 
via are politica sa şi se sprijină pentru revendicările ei pe armata naţională. 

Oricât ar minţi cei interesaţi, oricât ar scrie foile plătite, adevărul 
e că Iugoslavia nu mai îmbrățișează astăzi tot crezul a ea acu 
Plastic am putea spune că ceea ce desparte astăzi lugoslavia de ca 
Înţelegere e Titulescu și e Beneş. Nota de slugărnicie față de Paris și de 
fățărnicie faţă de anumite State nu mai e admisă la Belgrad. 


— Între Dimineața şi Universul lupta devine epică. De o parte şi de 
alta, zilnic, se varsă hârdaie de lături asupra adversarului. Acum în in- 
trat în joc şi aliații fiecăruia. Dimineața a început prin a soi si 
versul cu atacul forțelor populare — citeşte comuniste. Universul a 7 - 
puns cu contra amenințarea studenților și bătăuşilor de dreapta. îi en- 
trul Studenţesc“ a și intentat ieri proces (?) oamenilor din Sărin i 5 
gazeta lui Goga Țara Noastră anunță nici mai mult nici mai puțin dec 
războiul civil. Războiul celor două roze... ape ft n 

7 iunie. — Beneş Curcanul și Paul Karageorgevici au sosit P 
dimineață în Bucureşti, fiecare cu un tren special în gara Mogoşoaia ( a 
Băneasa) complect refăcută și mărită, transformată în „gare du ua E 
Boulogne“ pentru înalţi oaspeţi. Ca toate la noi, transformarea s-a vei 
în pripă, în 10 zile şi s-au cheltuit degeaba câteva milioane căci Sa 
lucrările trebuiesc refăcute. Întâi a sosit Beneș, la ora 10 — apoi e 
tul Paul la ora 11. Regele Carol i-a primit pe rând la gară, pe tat sa 
Dacă mulțumirea Regelui de a vea doi Şefi de Stat, fie și de Egan a Il-a 
ca oaspeți, a fost mare, dacă a lui Titulescu de a fi izbutit să aducă pe 

Prințul Paul laBucurești, fie şi fără Stoiadinovici a fost şi mai t — 
indiferența publicului bucureștean a fost totală. Pe român nu-l > pa 
sează nimic, dacă „nu ies parale“. E trist dar e aşa și nu e nimic de i 
cut. Lipsa de entuziasm — aproape lipsa de politeţe — pe tot drumu 
de la gara Mogoșoaia la Palat n-a fost nici măcar compensată prenan 
cât de mic efort din partea Municipiului câ să dea orașului, sau cel pu- 
tin străzilor parcurse de cortegiul Regal un aspect de el e at 
va mizerabile stegulețe cehoslovace şi iugoslave atârnate de vâ : u- 

nor prăjini strâmbe, în Piața Victoriei şi în Piața Romană, câte un s Sia 

românesc la zece case și atâta tot până în Piaţa Palatului rii . - 
struată prin tribunele construite pentru defilare. Era însă imposibi su 

Regele să nu profite de acest mare eveniment ca să mai piei 

ceva în rubrica vestimentară: a introdus oficial albul, ca ținută pis 

de vară, dar l-a introdus pe moda engleză. Toţi sergenții de oraș a fost 
îmbrăcați în alb, cu căşti coloniale tot albe, toţi ofiţerii au T 5 aa 
neața la gară şi la paradă și seara la primire de asemenea în alb. Pen 

șarjele Curţii și pentru miniștri, Majestatea Sa a croit un mic frăculeţ 
— bineînţeles tot alb — fără coadă care poate să prindă bine un zvelt 
horse-guard la Londra dar pune într-o ridicolă evidență la București 
grăsuliile posterioare românești. De altminteri, nu s-au supus modei noi 
în afară de militari, decât Murdăreanu de la Palat și Franasovici dintre 
rar pda cu nerăbdare să revăd pe Iorga ministru şi gătit cu fră- 
N-am fost la Revistă, dar m-am dus aseară la concertul-recepţie 
de la Palat mai mult de curiozitate să văd noile încăperi, pe care nu le vi- 
zitasem încă. Mi s-a vorbit atât de urâțenia sălii celei noi, încât am avut 
o plăcută surpriză: e mai bine decât credeam. Deși enormă sala n-are 
proporţii fericite şi pare mică. În general s-a conservat planul vechii 
clădiri: intrare, scară, anticamera de sus cu salonul din stânga pe curte 
sunt ca în Palatul cel vechi. Sala Tronului e mai înaltă, mult, şi se întin- 
de în fund mai departe, în schimb nu mai există fosta rotondă pe dreap- 
ta, unde se așeza pe vremuri bufetul. Lumina e indirectă Şi lipsa de lus- 
truri mari e o eroare. Decorația în stil Adams e greoaie şi prea bogată, 
dar ceea ce omoară tot e Tronul din fundul sălii — o nenorocire ce ocu- 
pă tot peretele, cu coloane, cu draperii, cu bazaconii, o adevărată oroa- 
re. Sala de jos e mai sobru ţinută dar e prea scundă de tavan și se pre- 
zintă mai mult ca o sală de mâncare pe un transatlantic decât ca stă 
fragerie regală. Scara e frumoasă deşi excese de marmură galbenă și de 
ornamentică inutilă strică efectul destul de reuşit al liniilor. Ceea ce 
lipseşte întregii clădiri, pe dinăuntru e nota regală, e acel nu ştiu ce care 
te face să simţi că eşti într-un Palat şi nu într-o: gară, într-un teatru sau 
într-un Palace. Lipsa de tradiţie se simte însă mai ales la finuta Curţii şi 
la selecţia invitaţilor. O regretabilă confuzie între „Şarjele Curţii“ : 
„funcționarii Curţii “ umple sălile cu o puzderie de mici ofițerași și a 
piegaţi necunoscuţi poftiţi împreună cu soțiile lor. Nimic mai caraghios 
decât Buchmann, dentistul, veterinarul, maseurul şi potcovarul Palatu- 
lui îmbrăcat ca pe vremea lui Talleyrand. Şi mai sunt și damele! Toată 
recepţia de aseară a fost o recepţie de cinovnici în care am căutat în za- 
dar să descurc criteriile pe baza cărora s-au făcut invitaţiile. A fost 
invitat Guvernul, corpul diplomatic, înalții demnitari ai Statului — bi- 
ne. Au fost invitaţi foștii miniștri — bine și asta. Dar pentru ce din foş- 
tii subsecretari de Stat n-au fost pofiiți decât Pangal (Partidul Agrar) 
Armand Călinescu (Partidul Naţional- Țărănesc), Tillea (vaidist) și 
Munteanu-Râmnic (1) (iorghist)? De ce au fost invitate doamnele Eu- 
frosina Ghica şi Marie Mavrocordat (general) când n-au fost invitate 

altele? Capriţiul Regelui? Desigur nu, căci pe când vorbeam cu dânsul 
m-a întrebat cine era cucoana bătrână cu lenta Şefacatului (decorație 
turcească dinainte de război) peste piept și abia când i-am spus că era 
d-na general Mavrocordat s-a strâmbat și a lăsat să cadă aceste graţioa- 
se cuvinte: „Ce mai caută şi pocitura asta aici! N-am mai văzut-o de 
mult“. Barbu Catargiu, vicepreședintele Jockey-Club-ului n-a fost invi- 
tat, dar a fost invitat în schimb Poulet Ghica, simplu membru în comi- 
tet, bineînţeles cu Julie. Şi plasamentul a fost ciudat, damele de onoare 
ale Reginei au fost așezate la concert după toţi belferii și după toţi ci- 
novnicii Curţilor și Ministerelor. 

Concertul a fost excelent. Orchestra filarmonică a executat la în- 
ceput preludiile actelor I și III din Meistersinger și la sfârșit preludiul şi 
Moartea Isoldei, amândouă sub direcţia lui Gogu Georgescu. N-am mai 
auzit de la Viena o asemenea execuţie, mai ales preludiul şi Moartea 
Isoldei au fost o încântare. După Wagner, a dirijat Perlea — cu mai pu- 
ţin temperament — prima simfonie a lui Beethoven. Partea tragică a 
fost reprezentată prin fragmente din opera lui Nona Ottescu, „De la Ma- 
tei cetire“, sub conducerea autorului. Muzica simpatică, dar nu ca să fie 
auzită după Beethoven şi Wagner. 

Bufet detestabil. Numai mici rotogoale groase de pâine, parcă e- 
rau dopuri tăiate cu mașina, acoperite cu o pojghiță de şuncă. Sărăcie a 
cantităţii și calităţii. 

Revedere cordială cu Prinţul Paul, care-și aduce aminte de serile 
petrecute cu noi la Jockey-Club şi mi-a promis portretul său pentru sa- 
loanele cercului. Cordială a fost şi cu Beneş revederea, dar mai mult în 
aparenţă, facem parte din două lumi diferite, eu sunt mai mult din 
lumea Prințului Paul, decât din a lui. E curios cum aproape 20 de ani de 
guvernământ n-au dat lui Beneș nici o prestanţă: a rămas drotușul ini- 
tial, cu clupse în spinare. Ce să mai spun de Krofta și de ceilalți cehi: 
nici nu m-am uitat la ei. 

Titulescu, aferat, agitat, ridicol ca de obicei și în plus ars de soare 
la Constanţa de parcă era frate cu Negusul. Iorga era din nefericire £Z, 
pisălog și vanitos. Ne-am dat mâna. Am dat-o lui Stelian Popescu, de 
ce n-aş fi dat-o lui... 

Evenimentul zilei de ieri au fost discursurile pronunţate la dejun 
de Regele Carol, de Principele Paul și de Principele Beneș. Regele a fost 
liric, a vorbit cu suflet, a apăsat cât a putut asupra solidarităţii Micii 
Înțelegeri și a cerut ca Şefii celor trei State să se întrunească o dată pe 
an. Și mai lung, și mai apăsat şi mai disperat — dar cu mai puţin suflet 


336 CONSTANTIN ARGETOIANU 


— a vorbit Beneș, al cărui discurs a fost o interminabilă pledoarie în 
favoarea Micii Inţelegeri. Beneș a îmbrățișat cu entuziasm propunerea 
întâlnirii anuale între cei trei Şefi de Stat. Prinţul Paul n-a spus decât 
câteva cuvinte, în care n-a vorbit decât de dorința de pace, de colabora- 
re pentru pace a celor trei State, şi s-a mărginit „să aprobe“ în bloc cele 
spuse de „Majestatea Sa“ fără să specifice nimic, și lăsând să se înţe- 
leagă între rânduri unele rezerve. 

Impresionantă a fost scurtimea cuvântării sârbului, față de celela- 
lte două. Gurănescu, ministrul nostru la Belgrad, mă întreba aseară: „Ce 
mai rămâne din Mica Înţelegere?“ Cred că rămâne destul. Pe terenul 
apărării graniţelor noastre, a câtor trei, așa cum le-au stabilit tratatele 
și pe al apărării păcii cred că Mica Înţelegere va dura mai departe. Su- 
fleteşte însă nu mai e ce a fost, şi fiecare din cei trei Aliați îşi va închi- 
ria de acum înainte un apartament secret pentru raporturile ilegitime. 


— Văzut aseară la Palat pe d’Ormesson, sosit de la Paris. A fost 
numit pe ziua de 30 mai ambasador la Rio de Janeiro, și în locul lui, la 
Bucureşti a fost numit Thierry, după cum s-a-anunțat deja de mult. 
D Ormesson nu ne va părăsi totuși decât pe la sfârşitul lui august sau 
începutul lui septembrie. Fiindcă vine de la Paris l-am întrebat ce crede 
despre situaţiile de acolo. Mi-a răspuns că era şi el ca toată lumea 
foarte îngrijorat, dar că nu crede că Blum să alunece în braţele comu- 
niștilor. Mai degrabă crede într-o despărţire a acestora de majoritate 
care s-ar reface cu elemente dinspre dreapta, cu Flandin, poate chiar cu 
Laval. La întrebarea mea dacă Blum va îndrăzni să ia măsuri împotriva 
comuniștilor, a dat din umeri. D'Ormesson mai vine de la Paris Şi cu 
impresia că un război e aproape inevitabil, până într-un an. 

Mişcarea grevistă ia pe de altă parte proporții neașteptate în toată 
Franţa. Ziarele de azi-dimineaţă vorbesc de 700 000 greviști. Cea mai 
bună dovadă a organizaţiei politice a acestei greve e că pretutindeni 
muncitorii răzvrătiți pun mâna pe uzine, pe care le iau în stăpânire. 

„_ Văzut de asemenea tot la Palat pe Collas, ministrul Greciei înapo- 
iat de la Atena de unde îmi aduce „un sac de amicii“ din partea Regelui 
George. „Il avait air vraiment ému en me parlant de vous. Il se 'rap- 
pelait les bonnes soirée passées dans votre maison“... Erau reiau 
bune, atunci, și pentru el şi pentru mine: el n-avea încă Coroană pe cap 
ȘI eu aveam încă iluzii pe care nu le mai am. 

„8 iunie. — Vicleimul Micii Înţelegeri s-a transportat pe ziua de 
ieri la Scroviște. Acolo au „conferenţiat“ Regele Beneș, Prințul Paul, Titu- 

lescu — și Tătărescu şi Krofta ca figuranţi. Comunicatul spune că „con- 


ferința“ a durat 4 ore. Patru ore pentru a pune trei ţări de acord nu e 
mult. Comunicatul, dar mai ales comentariile revărsate în toată presa 
prin grija oamenilor lui Titulescu insistă în mod atât de greoi asupra 
solidităţii Micii Înţelegeri încât dă de bănuit până şi celor mai încreză- 
tori. Pentru a întări şi mai bine Mica Înţelegere, Regele a decorat ieri 
pe Titulescu cu colanul Ordinului Carol, și pe Tătărescu cu Marea Cru- 
ce a aceluiași ordin. Amândouă decoraţiile sunt ilegale! dar nu face ni- 
mic, dacă pot să facă plăcere celor doi decoraţi şi celui care decorează. 
Numai că o să crape Iorga de necaz: „Ei, drragă, eu carrre nu sunt eu, 
darr carre totuși am fost Prrreședinte de Chonsiliu, eu carrre sunt un 
nimica toată în ţearra asta, ei, eu n-am colanul, darrr îl arrre domnul 
ăsta Titulescu...“ 

Aseară dineu regal la Legația cehoslovacă. A asistat și Regina Ma- 
ria, sosită ieri dimineaţă de la Balcic, expres, dar fiind în doliu a fugit 
îndată după masă. De data asta toţi miniștrii arboraseră frăculețul alb 
de pânză, fără coadă. Victor Antonescu cu cartoful în gură și cu curul 
în vânt era „à croquer“. Inculeţ însă îi bătea pe toţi prin exhibiţia mapa- 
mondelor sale, care stau faţă în față ca oștile lui Andrei Mureşanu. Fra- 
cul alb fără coadă e marea preocupare a Regelui, pentru moment. „Adop- 
taţi-l şi voi“ mi-a „insinuat“ aseară (nu-mi prea dau seamă cine suntem, 
acești „voi“; poate că oamenii cumsecade?). I-am obiectat, că în ce mă 
priveşte pe mine, proporţiile rotundităţilor mele m-ar împiedica să adopt 
o asemenea ţinută. „Dar de ce?“ — râzând: „o să se bucure Madgearu!“ 
Mihalache era la doi paşi, și desigur că a auzit regeștile cuvinte, pe care 
fără îndoială le va raporta prietenului său și Regina Maria va trece prin 
urmare câteva momente plăcute. 


— La recepţia de aseară era și Mitiţă Constantinescu care m-a luat 
într-un colţ să-mi explice că n-are absolut nimic cu Kaufmann sau cu 
Banca de Credit, că vorba care circulă că ar fi pus la cale în atitudinea 
lui de către Aristid Blank este o infamie, că el pe ici, că el pe dincolo, 
că în fine lămuririle pe care le-a cerut de la Banca de Credit în numele 


1 Pentru colanul Ordinului Carol se cere un an şi jumătate de președinție de Consil- 
iu. Pentru trecerea dintr-un grad în altul, se cer doi ani de stagiu, pe care Tătărescu nu- 
i are în gradul de Mare Cruce al Ordinului Serviciu Credincios. De altminteri şi marele 
Cordon al Serviciului Credincios, Tătărescu le-a obţinut ilegal căci n-a trecut niciodată 
prin clasa intermediară între Marea Cruce a Coroanei și Marea Cruce a Serviciului 
Credincios (Marea Cruce a Stelei). 

Băncii Naţionale, nu depășeau dreptul de control al oricărui creditor 
asupra solvabilităţii debitorului său. „Banca de Credit — depăna Mitiţă 
— n-are decât 200 milioane scont la Banca Naţională, dar a garantat 
pentru Socec, pentru Turcoaia și pentru Buhuși un miliard 200 mili- 
oane, din care s-a obligat să plătească jumătate adică 5—600 de mili- 
oane. Eu vreau să știu dacă poate răspunde la un moment dat la această 
sumă de 7-800 milioane cu care e deschisă față de Banca Naţională 
Am dreptul să fiu bănuitor când constat posturi false în bilanţ. Ştii d-ta 
d-le Argetoianu, că din miliardul înscris în postul „depozite spre fructi- 
ficare“ nu sunt depozite reale decât 80 de milioane, iar tot restul e alcă- 
tuit din conturi creditoare? Poate că or fi bune, nu ştiu, şi reale; eu cer 
să le văd, dl. Kaufmann mi le refuză. Când constat că capitalul Băncii a 
fost sporit încontinuu numai prin viramente în conturi, nu e dreptul 
meu de creditor să cer să mi se arate cum a fost făcută operaţia?“ — L-am 
întrerupt: „Kaufmann ne-a spus că toate aceste lămuriri v-au fost trimi- 
se acum în urmă“. — „Nu este adevărat. N-a trimis nimic.“ — Eu: 
„Admiţând că tot ce spui d-ta este exact, nu văd pentru ce ai căutat să 
înveninezi conflictul prin presă“. Aici a sărit ca ars, mi-a declarat că 
este o învinuire infamă a lui Kaufmann, că niciodată n-a avut cel mai 
mic contact cu nici o gazetă și nici un gazetar. I-am obiectat că nu eo 
infamie a lui Kaufmann, că la dânsul ca şi la mine au venit oameni 
serioşi care ne-au declarat că d-sa încurajase anumiţi ziarişti. Mitiţă a 
protestat şi mai vehement, atât de vehement încât au început distinși 
oaspeţi ai d-lui Şeba să se cam uite chiorâș la noi. Cum nu puteam să-i 
vorbesc de dovada Angelescu, l-am lăsat să urle. „Domnule Argetoia- 
nu, eu nu sunt un adversar al Băncii de Credit. Eu am oprit de mai 
multe ori Consiliul Băncii Naţionale — întreabă pe Mişu Demetrescu 
— să denunțe conturile băncii d-lui Kaufmann. Eu fac şi voi face tot ce 
pot ca să mențin Banca pe care spiritul de speculă și ușurința d-lui Kauf- 
mann au compromis-o. Eu am nevoie de Banca de Credit pe piaţă. Să-mi 
dea lămuririle cerute asupra conturilor curente și asupra sporirii capi- 
talului, și dacă toate sunt în regulă, nu mai am nimic de zis. Sau dacă 
nu vrea dl. Kaufmann, să-mi plătească ce-mi datoreşte și iar nu mai am 
ce căuta în conturile d-sale. Și mai este și o a treia soluţie: eu îmi declin 
orice răspundere, vă scriu dvs., Consiliului, să vă luaţi răspunderea ce- 
lor ce se vor întâmpla. DI. Kaufmann, ajuns la sfârșitul carierei sale ban- 
care, vă excită pe dvs., pe Săveanu, pe atâţia alții, vă induce în eroare 
şi vă silește față de mine la o atitudine pe care nu o merit.“ 

Cu aceste cuvinte conversaţia noastră a luat sfârşit căci încetul cu 
încetul ne deplasasem spre bufet și în faţa șuncii de Praga și berii de 
Pilsen — specialitatea casei — orice preocupare trebuia să cedeze pa- 
sul furculiţei şi paharului. - 

Regele cu oaspeţii săi au plecat devreme, așa încât la ora 11 1/2 
am putut fi și eu acasă. 

9 iunie. — Aniversarea „Restauraţiei“ (8 iunie) s-a transformat 
din ce în ce mai mult într-o „concurență“ de platitudine. Şi de demago- 
gie. Două motive suficiente ca să nu asist la serbarea de ieri. În plus că 
mă plictisea. De data asta regret însă că nu m-am dus, căci a fost dis- 
tracţie. S-a prăbușit întâi o tribună mică fără să provoace accidente 
prea însemnate: o damă s-a ales cu picioarele frânte şi câteva persoane 
au fost rănite. Un ceas mai târziu s-a prăbușit însă o tribună mare (70 
metri lungime, pe 20 lățime şi 10 înălțime) încărcată cu vreo 2 000 de 
oameni. Aici a fost un dezastru. Dan Hiotu mi-a telefonat cel dintâi şi 
mi-a spus că erau 1 000 de morţi și 1 000de răniți — cifre pe care nu 
le-am crezut un moment. Ceva mai târziu mi-a telefonat Cecropide: 
morţii erau reduși la 3—400. Nu m-am putut opri să spun lui Cecro: 
„Dacă într-un ceas morţii au scăzut de la 1 000 la 300, e probabil că 
sunt 10, ceea ce e deja enorm.“ E 

„__ Comunicatul Ministerului de Interne de azi-dimineaţă vorbeşte de 
3 morţi și de vreo 400 de răniţi. Numărul morţilor este evident mai ma- 
re, mult mai mare. Numai la Spitalul Colţei erau ieri, pe la orele 3, 
cinci morţi (lista văzută de George Duca, consilier la Curtea de Casa-. 
ţie, care a fost acolo în căutarea fiului său vitreg). Pentru ce o fi min- 
tind Guvernul lumea? Probabil numai prin obiceiul minciunii, căci altă 
explicare nu e, după cum nu e nici una pentru ce au interzis ieri ediţiile 
speciale și orice informaţie privitoare la cele întâmplate. Consecința a 
fost că zvonurile cele mai fanteziste au putut fi împrăștiate, și că s-a 
vorbit de 1 000 de morți. Oamenii aceștia mint pe toate tărâmurile, mint 
când spun că ţara întreagă e un șantier (formula Tătărescu), că atâtea 
mii de kilometri de șosele au fost refăcute (idem), că armata a fost 
echipată și înzestrată (idem) — mint când spun că bugetul a fost echili- 
brat și că încasările Statului sunt satisfăcătoare (formula Antonescu) — 
mint când afirmă că Mica Înţelegere e mai tare ca oricând și că politica 
pactelor ne garantează graniţele şi securitatea (formulele Titulescu) — 
mint în fine de câte ori fac din Rege un Sfânt şi un Conducător genial 
de popoare (formula tuturor). Atât au luat obiceiul să mintă, încât nu 

mai pot spune adevărul, și această neputinţă va rămâne pedeapsa lor, pe 
viaţă. 


— Ziarele franceze Le Temps şi Journal du Débats recunosc în arti- 
colele lor de fond că Franţa e în plină stare revoluţionară și că mișcărea 
sindicalistă care a determinat grevele și ocuparea ilegală a uzinelor, nu 
e decât o încercare de întronare a dictaturii proletariatului. Asupra mer- 
sului grevelor, știrile sosite sunt contradictorii pare însă că în regiunea 
Parisului mișcarea s-a mai potolit dar că în nordul Franţei se înteţește. 

10 iunie. — Vreo 7-8 persoane au fost arestate ca vinovate pentru 
prăbușirea tribunei | de la Cotroceni. Printre ele este şi primul ajutor de 
primar Vasilescu care a prezidat licitaţia şi a aprobat oferta unui dricar 
(!) și unui tinichigiu! cu 39% sub deviz! Guvernul continuă cu prostia 
celor 3 morţi și cenzura suprimă prin gazete orice încercare de rectifi- 
care a acestei cifre. 


— Presa franceză e încântată de întâlnirea de la București a celor trei 


crai (care au fost patru căci în bună dreptate trebuie numărat şi Titules- | 


cu) veniţi să pună o proptea Micii Înţelegeri. Ziarul Le Temps, deși 
spune de comunicatul dat după conferința de la Scrovişte că a fost re- 
dactat în termeni foarte discreţi?, se declară cât se poate de mulțumit. 
Să-i fie de bine! Poate că cecul, discret Și el, care însoțea comunicatul 
ce i-a fost transmis spre publicare și comentare — să fi contribuit la 
această mulțumire. 

11 iunie. — Antoine Bibescu m-a chemat ieri la telefon din Sina- 
ia şi „a brûle pourpoint“: „Te rog să-mi procuri autorizaţia să văd şi să 


„vorbesc cu Ana Pauker. E greu?“ — „Cred că e greu, dar în tot cazul 


nu văd cum aș putea eu să-ţi procur o asemenea autorizaţie, în tot cazul 
te sfătuiesc să o lași mai domol cu Ana Pauker, nu e interesantă“ (Ana 
Pauker se află cu o bandă întreagă de comuniști ovrei în fața Consiliu- 
lui de război al Corpului 1 de Armată la Craiova, unde procesul se ju- 
decă de 6 zile). — „Dar am vizitat ocna de la Doftana şi directorul m-a 
primit foarte bine şi mi-a arătat tot...“— „Încearcă şi cu directorul de 
la Craiova.“ Şi i-am închis telefonul. De necazul lui Titulescu care l-a 
scos de la Madrid — și contra căruia nu îndrăzneşte sau nu poate să 


1 Dricarul e român şi-l cheamă Druţă, dar tinichigiul e natural ovrei şi îi zice Blu- 
menfeld. Universul pretinde că e rudă cu Scrutator! 

? Comunicatul publicat duminică seara (7 iunie) aduce la cunoştinţa „Lumii că toa- 
te problemele la ordinea zilei au fost examinate și că identitatea cea mai perfectă (poate 
fi şi alta?) de vederi a fost constatată“, i 

facă nimic — bietul Antoine Bibescu se afundă tot mai rău. E un de- 
generat, un degenerat „superior“ să-i zicem, și nimic mai mult. Martha 
Bibescu pretinde că toate prostiile pe care le face, le face sub influența 
neveste-sii, o semicultă, o semiinteligentă, o semisocialistă şi o filose- 
mită prietenă cu Leon Blum — și în tot cazul o pisăloagă „di primo 
cartello“. 


— Rose Nanu, faimoasa Rose Nanu, delicioasa Rose Nanu a divorţat 
în fine de blândul său soț. Îl lasă după ce s-a regulat cu jumătate Euro- 
pa și cu jumătate America, după ce s-a împușcat pentru imundul Bern- 
stein (autorul dramatic) după ce bietul Fred a adunat-o de atâtea ori din 
mocirlă. Îl lasă ca să ia pe Mavrocordato, fiul mai mic al lui Ion Ma- 
vrocordat de la Dângeni, care a murit acum câtăva vreme. Nunta va 
avea loc duminica viitoare. Înainte de a-şi lua rămas bun de la Fred, de- 
licioasa Rose i-a mai făcut una bună. Ca să nu rămână singur l-a sfătuit 
să se însoare cu o soră a ei mai mare, urâțică dar „bonne fille“ şi foarte 
bogată, rămasă văduvă, după un ambasador al Braziliei la Washington, 
care i-a lăsat o avere mare. Şi nu s-a mulțumit cu sfatul dat lui Fred, dar 
a scris și soru-sii. Aceasta, încântată, a primit și asaltează acum „pe 
Nanu cu scrisori, pe Nanu nenororcitul sătul de familia Covarubias! şi 
care nu știe cum să scape mai iute de ea! 


— Dejunat cu Mocsoni și cu Grigorcea, ministrul nostru la Budapes- 
ta. Grigorcea e un băiat inteligent și așezat, un eminent diplomat, dar e 
prea hipnotizat de Titulescu. Cu toate că-și dă dânsul seamă că politica 
securității colective a dat faliment şi că prin forţa lucrurilor trebuie să 
revenim la politica echilibrului de forțe — tot mai crede în balivernele 
lui Titulescu. El socotește că Mica Înţelegere rămâne în picioare cum a 
fost, căci nu poate fi vorba de o evoluţie individuală a Iugoslaviei, ci 
întreaga Mică Înţelegere va aluneca pe planul înclinat pe care s-a an- 
gajat Iugoslavia. „Dar cum va face Cehoslovacia?“ l-am întrebat eu. 
„Se va supune și ea noilor contingențe.“ I-am arătat că e o imposibili- 
tate. Noile contingenţe cer din partea fiecărui Stat al Micii Inţelegeri o 
libertate complectă de acțiune, cel puţin pentru moment, și Cehoslova- 
cia nu poate exista decât sub formă de anexă a Franţei... 


! Covarubias, fost ministru al Mexicului la Berlin şi la Londra a avut în afară de d-na 
Lima de Silva şi de Rose Nanu o a treia fată care s-a măritat cu un baron d'Erlanger, la 
Paris. 

Grigorcea mi-a povestit despre vizita, atât de comentată (și la noi 
comentată cu patimă și cu mâhnire) pe care a făcut-o nu demult, Re- 
gele Eduard al VIII-lea, la Budapesta pe când era încă Prince of Wales. 
Prinţul n-a venit să facă politică în Ungaria şi nici n-a făcut. A venit să 
petreacă, însoţit de mrs. Simpson, cu care se ţine sau se preface că se 
ține căci mulţi pretind că e inaccesibil farmecului sexului feminin — Şi 
cu o bandă de dalcauci. A venit să petreacă, şi a petrecut în mod scan- 
dalos. Se îmbată în fiecare zi, şi în așa grad încât a fost o rușine. Într-o 
seară s-a înapoiat la hotel beat mort și abia retras în camera lui s-au 
auzit o serie de detunături de armă de foc. Poliţia care veghea s-a pre- 
cipitat, a forțat ușa camerei şi a găsit pe regescul bețiv liniştit la fereas- 
tră: trăgea cu revolverul în felinarele de pe cheiul Dunării... N-a văzut 
pe nimeni, n-a avut nici o conversaţie politică. O singură vizită de 


politețe lui Horthy. Fixată la ora 11 dimineaţa, ministrul Angliei Sir - 


Patrick Ramsay a venit să-l ia la ora 10 1/2 şi l-a găsit în pat. Prinţul l-a 
primit cu cuvintele „Fichez-moi la paix!“ Ministrul l-a sculat cu forța 
și l-a dus la Palat în veston gris și ghete galbene — n-a vrut să se îm- 
brace altfel. Horthy și ungurii au fost foarte scandalizați de o asemenea 
lipsă de considerație — ceea ce nu i-a împiedicat să facă o reclamă for- 
midabilă cu vizita Prințului şi cu „atenţiile““ pe care le-a avut pentru po- 
porul maghiar. Atenţii a avut numai pentru vinul unguresc și în așa 
măsură, încât ministrul Ramsay a raportat faptul la Londra. Guvernul 
englez a telegrafiat ministrului cerându-i să roage pe Prinţ să părăseas- 
că imediat Budapesta, cu atât mai mult că „tapajul“ pe care ungurii îl 
făceau în jurul acestei vizite nu convenea deloc la Londra. Prinţul, care 
petrecea de minune pe malurile Dunării, între paharele de Tockay și di- 
plele lăutarilor a primit pe Sir Patrick cu un al doilea „fichez-moi la 
paix!“ A trebuit o telegramă cominatorie din partea Regelui George, 
adresată direct odraslei sale, pentru ca acesta să se hotărască să pără- 
sească Budapesta. 


— Către seară, a venit Goga la mine să-mi spună că l-a chemat Re- 


` gele mâine la ora 4. E formula cunoscută; probabil că el a cerut audi- 


ență dar lucru e fără importanță, important e ce vrea să spună Regelui. 
Vrea să-i spună că în urma ultimelor evenimente externe (izbânda 
Frontului Popular în Spania și Franța) care înseamnă o încercare serioa- 
să de încălcare a Europei de către ideologia marxistă, o revizuire a po- 
liticii noastre se impune. O luptă între elementele marxiste şi cele naţio- 
naliste se va da pe tot cuprinsul vechiului continent; dacă ne menţinem 

pe linia noastră actuală ca simpli figuranți în cortegiul d-lor Blum şi Lit- 
vinov, prăbuşirea noastră e asigurată, oricare ar fi rezultatul luptei. in- 
ving elementele naționaliste, ne vor curăța fiindcă vom fi fost iar 
dușmanii lor; înving prietenii noștri, ne vom curăța fiindcă comunismul 
se va întinde şi peste noi. O reacţie se impune, să lăsăm pe țărăniști să 
se manifeste cu Frontul Popular — și noi, tot restul opoziţiei, să ne li- 
berăm de zgarda franțuzilor. Zice Goga. Şi m-a întrebat ce zic şi eu. 
Mi-a mai spus însă că în acest sens s-au declarat deja — cum e bine- 
cunoscut — G. Brătianu, Averescu și Vaida, că zilele acestea Vor face 
declaraţii formale și el şi Cuza, că Gr. lunian a fost la dânsul şi l-a pre- 
venit că va vorbi în curând în același sens. Am mărturisit lui Goga că 
fără să fi vorbit cu dânsul ajunsesem și eu la concluzii foarte apropiate 
de ale lui, că cu tot pericolul pe care-l prezintă vecinătatea Rusiei, m 
nu putem fi alături de comunism şi că pentru moment singura Piera 
pe care o văd e aceea a libertății de mişcări. O voi spune dumini-că a 
întrunire la care sunt poftit, în judeţul Brăila. Goga va spune Re-gelui 
că întreaga opoziţie, afară de naţional-țărănişti, e de acord asupra unei 
orientări naționaliste în politica noastră externă — şi va cere alegeri 
libere. L-am prevenit că-şi i vremea și l-am rugat să-mi comunice 
i mie rezultatul audienței sale. a 

j 12 iunie. PRR turceşti, grecești şi sârbești vânturate pe 
botul câtorva taximetre m-au făcut să pricep după multe cercetări — că 
de două zile se ţine la Bucureşti o întrunire a presei Inţelegerii Balca- 
nice. Se ţine, în mijlocul indiferenţei generale, indiferenţei pe care oa- 
menii o manifestă faţă de orice întreprindere ratată. Ziarele plătite pu- 
blică discursul pe care Titulescu l-a rostit ieri în faţa turcilor, Erec or 
şi sârbilor şi din care extrag următoarea perlă: „Noi i ai) 
suntem o singură familie pe care nenorocirile Istoriei au rupt-o!“ Perlă 
sau inconștiență? 


— În Anglia eveniment senzaţional: Neville Chamberlain a cerut, 
într-un discurs de club, ridicarea sancţiunilor împotriva Italiei, ca fiind 
dovedite inutile. A cerut totdeodată și reformarea Societăţii Naţiunilor, 
acțiunea ei sub forma actuală fiind ineficace. Discursul lui Chamber- 
lain, dat fiind importanța politică a ministrului de finanţe, a făcut mare 
vâlvă și a fost discutat și în Camera Comunelor. Din declaraţiile lui 
Baldwin, din comentariile presei pare că chiar Anglia va cere la 16 iu- 
nie, la Geneva, ridicarea sancţiunilor. 

— Mareșalul Badoglio a renunţat la demnitatea de Vice Rege al Etiopi- 


ei, şi a reluat funcțiile de şef de Stat-Major al Armatei, s-a înscris în Par- 
tidul Fascist și a fost făcut Duce de Adis-Abeba. 
În Palestina situaţia se agravează. Ierusalimul e tăiat de restul țării. 
Din Franţa, veştile vin mai bune. Pare că greva se calmează. Ce o 
să mai vină, căci comuniștii nu se vor astâmpăra? 


— Arcizewski a povestit lui Pangal gravul incident care s-a petrecut 
între noi și Polonia, cu prilejul serbărilor Restauraţiei, despre care ni- 
meni n-a știut nimic (vivat cenzura!) și care nu a fost încă aplanat. 

Iată faptele: 

La 3 mai, generalul Manolescu conducătorul O.E.T.R .-ului a ce- 
rut Legaţiei polone din Bucureşti, printr-o adresă oficială, participarea 
unei delegaţii a formațiunilor premilitare polone la defilarea formațiu- 
nilor noastre premilitare, ce se pregătea pentru ziua de 8 iunie. Trans- 
misă la Varșovia, Guvernul polonez a soluționat favorabil cererea Și un 
număr de 24 tineri, aleși pe sprânceană, au fost desemnaţi să meargă la 
București sub comanda a şase ofiţeri veterani, toți decoraţi de război, și 
în fruntea lor un comandant foarte popular în Polonia, un vechi tovarăș 
de luptă a lui Pilsudski. La 20 mai, generalul Manolescu reînnoiește cu 
insistență cererea sa (Arcizewski explică că formațiunile noastre pre- 
militare au fost copiate după modelul polonez, că el în persoană a re- 
mis Regelui legea și regulamentul de organizare a acestor formaţiuni, 
şi că astfel se poate înţelege și dorința comandamentului românesc de a 
vedea formaţiunea-mamă poloneză reprezentată la București) — repe- 
tire la care s-a răspuns că ordinele noastre au fost deja date la Varșovia. 
In ziua de vineri 5 iunie, viza paşapoartelor delegaţiei poloneze a fost 
refuzată la Legația României din Varșovia. S-a telefonat Legaţiei po- 
lone în București care, intervenind la Palat prin Ilasievici și la Minis- 
terul Armatei, a obținut ordin pentru Legația noastră din Varșovia să 
vizeze paşapoartele. Delegaţia, din cauza acestei întârzieri, n-a putut 
pleca decât sâmbătă seara și a sosit duminică dimineaţa în Cernăuţi 
unde a fost întâmpinată de trimişii O.E.T.R -ului şi Ministerului Ar- 
matei. Trimișii români, sub cuvânt că trenul de seară va aduce dele- 
gaţia la vreme, luni dimineaţa, în București, au oferit polonezilor o ex- 
cursie pe la mânăstirile din Bucovina, excursie care trebuia să se termi- 
ne, seara, la Piatra Neamţ, unde toată lumea urma să se urce în tren. 
Polonezii, convinși că așa era Programul, s-au urcat docil în autobuzul 

pus la dispoziţia lor. Autobuzul a ajuns însă, din întâmplare, prea târziu 

Ja Piatra şi astfel s-a scăpat ultimul tren. S-a continuat pl cu să 
buzul până la Bacău — unde s-a ajuns de asemenea după : ua fa 
(cel puţin așa pretinde conducătorul român). Comandantu ia A 
început să o găsească „de oaie“ şi a declarat românului că i T ră : 
ia un tren special, pe care Guvernul polonez îl va plăti, dar el tre n 
ajungă cu oamenii săi luni dimineața la Bucureşti. Sei cu a . 
de gară care vorbea franțuzeşte, polonezul a aflat că mai p ea un a 
de persoane după câteva minute, care ajungea la București la ora 
imi . Însoțitorul român mintise... Ş A 
See la iza 10 dimineaţa, luni, delegaţia polonă a sosit în Gara 
de Nord. Nimeni ca s-o întâmpine din parte Guvernului, armatei nu 
poliţiei. Pe peronul gării numai Arcizewski şi atașatul militar po on. 
Au încărcat delegaţia în taximetre și au pornit cu toții la es 
Aici au fost primiţi cu explozii de bucurie de generalul tepi rii z 
i-a aşezat undeva pe teren spunându-le că vor fi chemați să n eze 
când le va veni rândul. Dar n-a venit rândul lor, ci al prăbuşirii tri cul 
și al zăpăcelii tuturor. A reînceput defilarea, s-a sfârşit it i ap si 
cat Regele, şi nimeni nu s-a sinchisit de polonezi. Arcizewski ze 
că delegaţia lui a fost uitată, s-a repezit la Manolescu, ui n-a 3 
cum să se scuze și... i-a poftit pe polonezi la masă! Comnadantu po- 
lonez a răspuns supărat că n-a venit la București ca să mănânce, dr a 
primit ordin să defileze, și că a vea şefilor săi că n-a putut să o fa- 
ă. Şi a întors spatele generalului Manolescu. AR | BOR. 
z esa ž plecat chiar luni seară la Varşovia, iar miercuri 10 s 
nie generalul Rydz-Smigly, succesorul lui Pilsudski în R a che- 
mat personal pe Arcizewski la telefon şi furios i-a spus că Ta deră ce- 
le întâmplate ca un afront pentru întreaga armată poloneză și l-a SA 
nat să meargă la ministrul de război (nu la cel de externe sau la prese in- 
tele de Consiliu) şi să ceară o eclatantă reparație, fără de care a cola = 
mâno-polonă n-ar mai putea rămâne în picioare. Arcizewski a ui ` 
vadă ieri pe generalul Paul Angelescu. Nu cunosc Încă rezultatu acestei 
întrevederi. Până unde pot merge nebuniile lui Titulescu, căci el a Hon: 
tat toată mașina ca să evite lui Beneş vederea contingentelor polone! 


— La ţărănişti, iar ceartă mare. Unii (moldovenii lui Costăchescu, 
Potârcă etc. ) nu văd cu ochi buni promiscuitatea partidului cu omu: 
niştii şi extrema stângă și sunt împotriva formulei Frontului Popu sf 
alții (dr. Lupu și ai lui) vor numaidecât această alianță. Unii sunt pentru 
tactica lui Mihalache de intimidare a Coroanei, alţii contra și un al trei- 

lea grup e pentru tactica lui Maniu (împotriva Camarilei). Se ceartă şi pe 
chestiuni personale. Au eliminat din partid definitiv pe Dem Dobresou 
pe Melidon de la Silistra şi pe toți prietenii politici. Încurcă-i, Doamne 
ŞI mai rău, pentru binele ţării! i 
E a aie, — Urmare la cele însemnate ieri cu privire la conflictul 
Arcizewski a fost la Paul Angelescu şi i-a tr. i i 
strucțiunilor primite de la generalul Rydz Smigly Spiro eee 
rea unei reparaţii echitabile (au mai îndulcit formula). Generalul An < 
lescu a răspuns că habar n-are de toată această afacere, că armata si Mi 
nisterul Armatei n-au nici o legătură cu O.E.T.R.|. La obiecţia lui Arci. 
zewski că cei care au primit pe polonezi la Cernăuți și i-au încurcat pe 
drumurile Bucovinei şi Moldovei erau ofiţeri, amabilul Pol a răs a 
că aceşti ofiţeri erau puși la dispoziția complectă a O.E.T.R.-ului : nu 
mai depindeau întru nimic de Ministerul Armatei. Arcizewski a ileal 
nota generalului Angelescu și apoi a fost la Palat unde a înmânat o 
copie generalului Ilasievici, spre informaţie. Ministrul Poloniei leacă 
pe de altă parte mâine la Varşovia, pentru a lua ulterioare nete, 


— Goga a venit să-mi povestească audiența lui la R 
lungă. Şeful Partidului Naţional Creştin a ui mult da ie e 
lui „punctul său de vedere“. A lături de F ranța tradiţională și ttionākn: 
tă, totdeauna. Alături de Franța oficială a jidanului Blum niciodată. Ne- 
cesitatea unei mobilizări, la noi, împotriva ofensivei bolşevice care 
tinde să ne cucerească sub masca Frontului Popular etc. etc. A informat 
pe Rege, că în afară de Partidul Naţional-Țărănesc, toată opoziţia face 
bloc impotriva propagandei comuniste favorizată prin greşita politică 
de apropiere de Moscova, întronată de Titulescu. A adăugat că era a 
torizat să o spună în numele nostru al tuturor. Regele a părut maitai 
dar „en fait de choses intéressantes“ n-a spus lui Goga decât un sin a 
lucru: că Beneş i-ar fi mărturisit că Cehoslovacia nu s-a apro, pi 
Moscova decât după cererea insistență a Franței! Că dacă Germinia 
se instalează la Viena, vor fi și ei, la Praga siliți să se înțeleagă cu Hit- 
ler! i Lui Goga i s-a părut că Regele nu mai are față de Titulescu ace 
leași sentimente de ostilitate pe care le avea şi că a fost cu totul încăle- 


! Instituția O.E.T.R. funcționează î ă i 
. „E.I.R. într-ade ângă Mini fu : 
ce. ep ez et ui Poloniei s-a încurcat în Angelei REEN Instrucjici Publi- 
-a întrebat oare Beneş, dacă va sta Hitler de vorbă 2 Si chiar î PR 
dă el oare seamă de ce îi va cere Führer-ul cu 70 > Vaca PE în acest caz îşi 

cat de Beneş, pe care-l lăuda fără nici o rezervă. La sfârşitul audienței, 
Regele a spus lui Goga: „Hai să vorbim puţin de politica internă“. Fără 
să mai reproduc aici toate platitudinile schimbate între cei doi interlo- 
cutori, Regele a mărturisit — pretinde Goga — că e hotărât să facă un 
Guvern de alegeri, care să-l pună la adăpostul răspunderilor! Goga a 
întrebat: „când?“ Regele a răspuns „la toamnă!“ Nu m-am putut abține 
de a spune amicului Goga: „Dacă la toamnă, şi dacă acum vrea un 
Guvern de alegeri, poţi fi sigur că va face altceva!“ Ce faliment! Omul 
care fuge de răspunderi, iată Regele pe care ni l-a hărăzit Dumnezeu! 
Goga mi-a mai confirmat că Regele era foarte afectat de accidentul de 
luni (prăbuşirea tribunelor de la Cotroceni). „Până acum nu m-am 
amestecat niciodată în afacerile justiţiei (!!!) dar dacă nici de data asta 
nu va ieși nici un condamnat, mă voi răzbuna eu cu dumnealor domnii 
judecători!“ Despre Donescu, a spus că e un bun primar și că el nu are 
nici o vină în cele întâmplate. 

15 iunie. — Am avut ieri o zi grea. Nevoit să mă scol la ora cinci 
dimineaţa, aproape n-am dormit, m-am uitat la ceasornic din oră în oră 
ca să fiu gata la timp. Cu trenul de 6,45 am pornit spre Făurei, unde ne-a 
întâmpinat Vechiu, cu câţiva fruntași ai organizaţiei Brăilei. La Făurei, 
am schimbat trenul, şi am ajuns pe la orele 11 la staţia Dudești pe linia 
Făurei- Țăndărei. În gara Dudești, ne aștepta multă lume cu muzică și 
cu discursuri, de aici am trecut alături, în conacul lui Niculescu-lanca, 
boxeur, debitor-versificator, politician devotat, dar mai ales „debitor“. 
Amicul Vechiu m-a luat apoi în automobil la colindă pe la câţiva frun- 
taşi. Plouase în ajun, drumurile erau desfundate, ne înnămoleam la fie- 
care clipă, sau alunecam din groapă în groapă. Cu mâna stângă proptită 
în tavan ca să nu dau cu capul de el, la hopuri, îmi tineam burta cu cea 
dreaptă ca să nu-mi scape maţele. Am fost mai întâi la conacul lui Ma- 
nole Cavadia, la Poteca, o oază de salcâmi în mijlocul Bărăganului la 
umbra cărora se adăpostesc o casă de țară mediocră, câţiva bujori ofi- 
liti, câteva rânduri de vie, o treerătoare și vreo două-trei grajduri bez 
clasicul pătul şi obișnuita magazie. În grajduri vreo 3-4 cârlani frumoși 
şi vreo 10 vaci Siementhal de rasă bună. Manole Cavadia, pe care nu-l 
mai văzusem de la Paris, și despre care îmi mai povestise fiică-sa Ma- 
ria nebuna de 5 ori măritată — trăiește acolo cu fiu-său Petre „Pitre“ 
cum i se spune, în mijlocul pustiului. Tânărul, pe care-l lăsasem la Pa- 

ris copil de 10 ani, e acum un om în toată firea, cu părul cărunt, vor- 
beşte o franțuzească impecabilă și nu pot să pricep cum se poate mulţu- 
mi cu viaţa de la Poteca, după atâta vreme petrecută la Paris și la Lon- 

dra. A trecut două doctorate, a mistuit o bibliotecă Şi mă întreb pentru 
ce, dacă visul lui era să trăiască între „hăis“ și „cea“ în preajma bălții 
Altfel băiatul mi-a plăcut, e inteligent și pare a'fi o fire curată. | 

La Rioşeni, sat mare și bogat, am văzut între alții pe unchiul lui 
Vechiu, pe fratele mai mare al lui Zamfir Brătescu, un învățător pensio- 
nar cu ochii limpezi şi sufletul neîntinat, ca şi frate-său şi nepotu-său. 

Din satul Tătaru, (unde am ţinut şi întrunire după-amiază) e origi- 
nar prietenul Nae Ionescu. Bunicul său, Stroe Ivașcu, era un om atât de 
drept, încât veneau la dânsul oamenii din satele învecinate, ca la o in- 
stanță supremă când aveau ceva de împărțit sau un bucluc de descurcat. 
Fiu-său a învăţat carte, din Ivașcu s-a transformat în Ionescu și a ajuns 
subprefect și părintele legitim al filosofului Nae. 

Gara Dudești se numeşte astfel după satul cu acelaşi nume situat 
la vreo 12 kilometri, iar târgul care s-a ridicat cu încetul în jurul gării 
pe moșia Niculeştilor, se numeşte astăzi Niculeşti-Jianu. O judecătorie 
de pace, un spital tip Carol I bine ţinute, o farmacie, un obor pentru vân- 
zarea cerealelor și o moașă comunală dau localităţii o importanţă pe 
care o subliniază prezența poetului-debitor Niculescu-Ianca ŞI a trei 
domni avocaţi pledanţi pe lângă instanta judecătorească. 

La orele 1, ne-am pus la masă. Așezat lângă d-na Niculescu, bol- 
navă de gălbenare, am înghiţit cu noduri un dejun oferit din toată ini- 
ma. Cheful celor 18 comeseni a fost stricat prin ploaia care s-a dezlăn- 
tuit și a amenințat să zădărnicească întrunirea (sub cerul liber) și toată 
osteneala ce şi-o dedeseră organizatorii strălucitei manifestări cât şi 
străluciţii oaspeți veniți de la Bucureşti, Brăila şi Galaţi. Din fericire 
ploaia a stat, și pe la ora 2 1/2 am putut porni spre Tătaru. Am pus 
aproape un ceas ca să străbatem cu automobilele cei 4 kilometri de „$0- 
sea“ care ne despărțeau de Tătaru. Aşa hal de drum mai rar, şi-mi voi 
aduce aminte de el multă vreme. 

Intrunirea a fost foarte frumoasă. Oameni mulți, feţe deştepte, căl- 
dură sufletească neașteptată. După o introducere, în care am rezumat în 
câteva cuvinte țelurile politicii noastre agrare, am pășit la declaraţia 
menită să fixeze poziţia partidului meu în faţa problemelor de ordin 
mai înalt pe care ofensiva comunistă, în Europa întreagă, le pune tuturor 
forțelor politice românești organizate. 

| Reproduc aici, după notele gazetarilor prezenţi, cuvintele mele 
fiindcă ele marchează o etapă atât în atitudinea mea personală, cât şi în 
a Partidului Agrar, în numele căruia am vorbit. 

„Într-un regim de dezmăţ economic nu se pot căli sufletele pentru 
a face faţă grelelor încercări pe care ni le poate aduce ziua de mâine. 
Mizeria este un rău sfătuitor și omul necăjit pleacă urechea la şoaptele 
agitatorilor şi dușmanilor. Când omul ajunge să-și spună: mai rău decât 
așa nu se poate, — înseamnă că nu mai găseşte în sufletul şi mintea lui 
puterea de rezistenţă împotriva curentelor periculoase. 

Avem un vecin peste Nistru cu care dorim să trăim în pace. Nu 
putem însă să nu despărțim ideologia comunistă de relaţiile noastre cu 
Republica vecină. Noi nu ne amestecăm câtuși de puţin în regimul po- 
litic de dincolo de Nistru și cerem ca nici cei de dincolo de Nistru să nu 
se amestece în organizaţia noastră socială. 

O ofensivă comunistă în aproape toate țările Europei nu mai poate 
fi contestată astăzi. Ea nu se mai face pe faţă ci pe căi piezișe, comu- 
nismul arătându-se sub forma unei politici antifasciste şi sub hainele 
aşa-ziselor Fronturi Populare şi Acţiuni cetățenești. Sub masca Fron- 
tului Popular şi a acţiunii antifasciste, comunismul a cucerit deja Spa- 
nia, ameninţă să cucerească Franţa, se amestecă în treburile Greciei şi 
în ale noastre. 

Ademenirea Partidului Național- Ţărănesc care a încheiat carteluri 
cu elemente de extremă stângă, sub forma unui Front Popular, în ulti- 
mele alegeri parţiale e profund regretabilă. 

E de asemeni profund regretabilă prezenţa elementelor comuniste 
din București la demonstraţia de forţe ale aceluiași partid din 31 mai. . 

Nu trebuie să aşteptăm ca infiltrarea comunistă să se întindă ca o 
pecingine peste întreaga țară. Pe faţă să nu ne temem de ea. Sub masca 
ademenitoare a agitaţiilor neprecise, ea constituie o reală primejdie. 

Trebuie să respingem cu hotărâre şi cu dispreţ o ideologie contra- 
ră tradiţiei şi crezurilor noastre. 

M-am declarat totdeauna împotriva regimurilor de dictatură extre- 
mistă şi partizanul regimului constituţional parlamentar. Dar, dacă este 
vorba să fim supuşi unui regim de dictatură, apoi, decât o dictatură stră- 
ină şi păgână, prefer de o mie de ori dictatura românească şi creştină.“ 

În clipa în care făceam eu aceste declaraţii la Tătaru, Gheorghe Bră- 
tianu la Brăila şi Vaida la Cernăuţi făceau declaraţii aproape identice, 
fiecare cu temperamentul său și cu variațiuni dictate de politica spe- 
cială urmărită de fiecare. Începutul acestei acţiuni generale împotriva 
propagandei comuniste trebuia să fie complectat printr-un manifest pe 
care naţionl-creştinii urmau să-l publice ieri dimineaţă. Goga mi-l ci- 
tise sâmbătă cu prilejul vizitei sale. Redactat în termeni foarte mode- 

raţi, manifestul nu conținea în afară de un justificat atac împotriva co- 
munismului şi de un denunţ al complezenţei presei evreieşti față de 


propaganda moscovită, decât o afirmare a solidarității partidului cu Fran- 


ţa „eternă“ a revendicărilor naţionaliste precum și adoptarea unei „ati- 
tudini de expectativă faţă de Franţa oficială de azi reprezentată prin 
Guvernul d-lui Blum, străin de neamul şi de tradiţia franceză“. Cenzu- 
ra a interzis apariţia acestui manifest! F apt de nepriceput, Guvernul nos- 
tru a interzis în România o atitudine de critică obiectivă, permisă în 
Franţa de însuși Guvernul pus în cauză! Cenzura a tăiat de altminteri şi 
din declaraţiile mele o frază prin care înfieram procedeele comuniste; 
aceeaşi cenzură care a tolerat însă acum câteva zile, în Universul, într-un 
articol obiectiv semnat de un specialist, afirmarea că printre cheltuie- 
lile pe care antreprenorii trebuiau să le întâmpine pentru lucrările pu- 
blice obţinute prin licitaţie, figurau şi sumele necesitate de , perțuri“ și 
care, după obiectivul autor, se ridicau la 10% din valoarea lucrărilor! 
Iată în ce hal de dezmăţ moral am ajuns în al 6-lea an de Domnie al Re- 
gelui Carol al II-lea! 


— Întâlnit ieri în tren, la dus, pe George Brătianu, foarte iritat de fap- 
tul că nu fusese invitat la serata de gală dată la Palat cu prilejul vizitei 
lui Beneș și a Principelui Paul. Brătianu a scris o scrisoare lui Ilasievici, 
întrebându-l dacă Palatul :nu-] mai consideră „șef de partid“ — dat 
fiind că invitaţiile au fost făcute pe categorii, și că printre acestea fuse- 
se prevăzută și aceea a „şefilor de partide“ — sau dacă era la mijloc o 
intenţie de ostracizare a partidului său. Palatul n-a răspuns în scris, dar . 
a transmis verbal lui Brătianu răspunsul că nu mai fusese invitat „fiind- 
că de mai multă vreme nu mai răspunsese prin prezența sa invitaţiilor 
ce-i fuseseră adresate“. Brătianu s-a declarat nesatisfăcut de acest răs- 
puns, fiindcă mareșalul Averescu, deși avusese o atitudine identică, fu- 
sese totuşi invitat. Lucrurile au rămas aici pentru moment. 


— Tot ieri în tren, la dus și la întors, întâlnit pe onorabilul Stelian Po- 
pește, de astă-dată numai miere față de mine, dovadă că atacurile Dimine- 
fii și Adevărului — care continuă zi de zi — n-au dat greș, și că omul 
caută sprijin în toate părțile. l 


— În aprilie, Zizi Cantacuzino îmi vorbise de năzbâtiile lui Iorga şi-mi 
citise o scrisoare a ilustrului profesor prin care acesta „reclama“ îm- 
potriva unei amenințări cu moartea din partea gardiștilor. Scrisoarea 

era cu haz, și am cerut lui Cantacuzino o copie, pe care mi-a Era 
abia azi. O reproduc aici, împreună cu răspunsul Grănicerului, ca docu- 
ment pentru ziua de mâine: ; 


14 aprilie 1936 
Domnule. General, 


Astă-noapte un exaltat a venit în casa mea cu mandatul de a mă executa, 
E a oo idati. 
din însărcinarea asociaţiei pe care o prezidaţ | > 
Cred că am dreptul să vă cer a explica sentinţa care s-a găsit cu cale a £ 
pronunța, în cazul când dvs. înşivă ați binevoit a mă onora cu acest semn de 
i în iciul Patriei. 
atenție pentru munca mea în serviciul Te 
Aşteptând răspunsul, salut în dvs. pe comandantul altui război. 


N. Iorga 


Mult stimate domnule Profesor, 


Exaltatul care a venit ieri să vă execute, trebuie să fie acelaşi care a venit 
şi la mine cu raportul că are ordin să-l execute pe Corneliu Codreanu. 
Eu i-am luat o declaraţie şi când a revenit l-am dat afară. P 
Vă rog să credeți că toți aceştia sunt nişte dezmăţaţi, cărora nu trebuie 
le dăm atenţie şi care trebuie trataţi energic şi dacă vă spun toate T n 
că-mi faceți onoare a-mi cere o explicație care v-o dau împreună cu toa á 
ostea şi admirația ce o am pentru dvs. | . | Ce 
i Binevoifi a primi, domnule profesor, asigurarea înaltei mele considerațiuni. 
General Cantacuzino. 


N. B. Cu toate că vin să vă văd, țin să vă scriu pentru că vorba zboară dar 
scrisul rămâne şi cred că poate fi şi o manevră ca să mă compromită pe mine. 


General Cantacuzino 


Morala incidentului = nu trebuie să ne jucăm cu focul nici să dăm 
biciul în mâna maimuţelor! 


— În Franţa, mişcarea grevistă pare a se calma — comuniștii n-au 
dezarmat însă și rămâne de văzut cum vor organiza al doilea atac. 

16 iunie. — Patriarhul ne-a poftit ieri dimineaţă la Patriarhie, pe 
șefii de partide, la o consfătuire în vederea măsurilor de luat gta 
combaterea stilismului, care se întinde în judeţele din nordul Basaral i- 
ei, în Neamţ, în Baia, în Putna și în alte câteva judeţe pe o scară mai mi- 
că. Au răspuns invitaţiei patriarhului, Mihalache, Iunian, G. Brătianu și 
subsemnatul. Averescu a fost reprezentat prin P.P. Negulescu, Goga 

prin senatorul de Bălți Mumuianu, iar Vaida prin nimeni. Au mai asis- 
tat la întrunire, pe lângă episcopii Tit Simedrea al Hotinului, Dionisie 
al Ismailului, Criveanu al Hușului, Stelian Popește protectorul Crești 
nătăţii, Stancu Brădişteanu de la Culte şi — era să-l uit — I bs E 
cretarul de Stat de la Interne. aa 
Patriarhul într-o cuvântare introductivă a pus stili î i 
clerului rusesc sau rusofil ajutat de câţiva călugări cara pi 
prin mânăstiri. Mitropolitul Kievului Antonie, refugiat la Carlovatz în 
Iugoslavia a strâns în jurul său un sinod de episcopi emigraţi şi ei din 
Rusia, și de acolo, cu toleranța dacă nu cu încurajarea Guvernului de la 
Belgrad, îndrumă mișcarea ortodoxă de pe toată întinderea Republicii 
Sovietelor. „Mitropolitul Antonie hirotoniseşte preoți şi numește epis 
copi care păstoresc de la sute și mii de kilometri de îndepărtare de st 
unul lor. Astfel a fost numit un anume Serafim episcop al Chișinăului, 
căci pentru Antonie și pentru sinodul de la Carlovatz. biserica basara- 
beană nu s-a despărțit încă de cea rusească. Acest Serafim a îndrăznit 
chiar să vină la Chișinău şi să recruteze preoți şi prozeliţi printre popu- 
laţia rusească, până ce a fost descoperit, suit într-un vagon şi iieii 
peste graniță (pe când era Mihalache ministru de interne). Serafim şi-a 
continuat insă opera — și și-o mai continuă — hirotonisind zi la 
Viena, ŞI trimiţându-i să uneltească clandestin în Basarabia. Astfel a 
fost hirotonisit preotul Climovici, preotul Poliakov și alţii care astăzi 
stau în fruntea propagandei stiliste și împreună cu lepădăturile satelor 
agită populaţia pașnică doritoare numai de liniște şi supusă legilor. Pa- 
triarhul se adresează şefilor de partide rugându-i să nu încurajeze e 
ăia 2 scopuri spa e ci dimpotrivă să pregătească opita îi 
ederea măsurilor seve i serică şi de 
Gwem an ă re ce vor trebui luate de Biserică şi de 
piscopul Tit susţine că toată mișcarea se dator i 
gandei agenţilor naţional-creșştini (cesti) şi slăbiciuni afont ei 
vile dar chiar şi bisericeşti. Arată că predecesorul său Visarion Puiu 
pipi ra Bucovinei) a favorizat mișcarea și citește o 
semnată de Gh. Cuza i ii lui pri i în 
șește toate revendicările stiliste. pc ai ai asi 
N-am putut să mă abţin de la cuvânt, după cum aveam intenţia, şi 
m-am văzut obligat să arăt că toate firele mișcării erau astăzi în sg 
nile comuniștilor. Propaganda comunismului a îmbrăcat şi haina stilis- 
mului. Că la început stilismul a început să se manifeste ca o tendință c 
caracter pur ritual și bisericesc, că cu timpul s-au legat de mişcare sa 

terese nemărturisite de câştig şi de politică — nimic mai adevărat. Dar 
banii cheltuiţi cu nemiluita, numărul extraordinar de mare al agenţilor 
de propagandă din ultimul timp dovedesc o mână mai puternică decât a 
unui escroc îmbrăcat în rasa călugărească sau încins cu brâul agentului 
electoral. Am arătat convingerea mea că până şi popii de la Carlovatz, 
cu Serafim în cap, sunt — în ce priveşte acţiunea lor în Basarabia — 
agenţi conștienți sau inconştienţi ai bolşevicilor de la Moscova. Stilis- 
mul e o haină a comunismului, ca și „Frontul Popular“. Argumentaţia 
mea a impresionat, punctul meu de vedere a fost împărtășit de toţi cei 
prezenţi afară de Mihalache, și luca a promis în numele Ministerului de 
Interne o vigilenţă mai mare și o supraveghere mai intensă a nucleelor 


comuniste. 


— Ziarele democrate de ieri și de azi (Adevărul, Dimineaţa, Zorile 
etc.) dau discursul meu de duminică până la pasajul relativ la comu- 
nism, şi suprimă tot restul. O mai bună dovadă a legăturilor lor cu pro- 
paganda comunistă nu o puteau da. Exact aceeași atitudine şi faţă de 
cuvântările lui Gh. Brătianu şi Vaida, așa încât nu se poate invoca o e- 
roare pentru explicarea omisiunii ce mă priveşte. Dimineaţa de azi, mă 
ia totuşi „pe subțire“ și se întreabă cum de am descoperit aşa dintr-o 
dată duminică, pericolul comunist care nu exista sâmbătă. Ba exista, 
dar mărturisesc că numai evenimentele din ultima lună din Europa în- 
treagă mi-au deschis ochii asupra puterii și întinderii acestei propa- 
gande. Dacă Dimineaţa mă tratează încă cu politeţe, Lupta escrocului 
Honigmann mă înjură ca la ușa cortului. Onoare mie! 


— Dejun dat ieri la Ministerul de Externe în cinstea lui d'Ormesson 
numit ambasador la Rio de Janeiro. Discursul lui Titulescu e o țesătură 
de platitudini la adresa omului şi a ţării lui, de locuri comune şi de for- 
mule perimate ca „pacea indivizibilă“ şi altele — şi nu se poate decât 
să mire, oricare ar fi banalitatea circumstanței şi fățărniciei oratorului. 
Cuvântarea lui d'Ormesson a fost numai literatură, dar literatură proastă. 


— Radu Irimescu îmi aduce ziarul New York Herald Tribune, unul 
din cele mai răspândite jurnale din America în care, alături de cunoscu- 
ta fotografie a Regelui cu Lupeasca la Monte-Carlo (de pe vremea pri- 
begiei) stă scris „că la 31 mai, 520 mii de țărani! au cerut despărţirea 


1 Cu prilejul întrunirii național-ţărăniste. 

Suveranului de fatala lui amantă“. Zi 
| . Ziarul poartă data de 1 iuni 
zi după manifestaţia țărănistă-comunistă). Mâna Moca ice 


EE ei SA (şi EFESE L'Information din iunie publică un 
rticol semnat de Joseph Caillaux (fostul P i 

siliu) și intitulat La paix économi Pula as i 
mique et financière. Î i i 

laux mărturiseşte că devalori ep A 
) alorizarea francului a devenit indi i 

e alor a Í nit indispen ă 

= o. PATA comise în ultimii ani, și că singura măsură a 

ar fi Jost, dacă s-ar fi făcut la tim i 3 

are ar fi c ıp, conversiunea datoriilor pu- 

blice și private. Caillaux spune textual — în ipoteza că ar fi fost lăsat în 


iunie 1935 la Ministerul de Finanţe!: „Jentendais — je m'empresse de 


E PEA — non pas de gaspiller de droite et de gauche dans de bud- 
e épenses, mais operer, par une conversion accentuée des dettes 
pi iques que préparait la hausse des fonds en Bourse par de vigou 
Li ? îi 

lasi ideile rea Ten dans les dettes privées des relance 
ense générale de la natio.“ Încă unul di lii 

. . . . . . F 1n ono 

protagonişti ai ortodoxiei doctrinare care se dă bătut. Cât rău AN, 


cut toate aceste lichele şi toti acesti i 
lor în roate, în 1931/19321 6% Proşt care ne-au pus toate beţele 


— leri mi-a fost comunicat î i i 
leri i in copie manifestul comuniştilor. 1 
E a, pe care l-au dat d-lui Mihalache iile îi 
și raţiei de forțe“ a marrrelui Partid Nati ărănesc. Î 
on i ațional-Țărăn 
reproduc aici, ca document, fiindcă n-a fost publicat etenă Ga 


aean din toate țările, uniți-vă! 

tre muncitori, țărani, meseriaşi i i 

ă ori, țărani, şi, funcţionari! 
Către studenţi şi liberi profesioniști! i 

Către întreaga populație nevoiaşă din Capitală! 


CETĂŢENI! 


zi m za ln cheamă în ziua de duminică 31 mai curent să ve 
În , ta o demonstraţie uriașă contra Guv i Tătă i 
culeţ, pregătitorul dictaturii fasciste și a războiului. eur 


Țara întreagă strigă JO ; 
boiului. 8 g S GUVERNUL TEROAREI și dezlănţuirii răz- 
Dacă nu vrem moartea noastră 


ă nu vr şi a copiilor noştri pri să i 
răbdăm nici o clipă guvernarea fasci y pai de 


stă. Jos Guvernul T. ătărescu-Inculej, spri- 


! A căzut după câteva zile. 

jinitorul şi organizatorul fasciştilor din țară, agenţii fascismului hitleristic-hor- 
tist, trădătorii de neam şi dușmanii de moarte ai poporului muncitor. 

De după războiul mondial, pericolul războiului n-a fost aşa de mare ni- 
ciodată ca în momentul de faţă. Partidele fasciste: Garda de Fier, Cuza-Goga, 
Vaida şi grupul fascist al Guvernului Tătărescu-Inculeţ-V. Pop, toţi cu spriji- 
nul deschis al Camarilei, caută înglobarea României în blocul țărilor fascisto- 
revizioniste, în frunte cu Germania lui Hitler, instigatorul principal al războiu- 
lui imperialist. Fasciştii români pregătesc o nouă năvălire în țară a trupelor 
fascismului german, o nouă jefuire a bogățiilor ţării (petrolul) şi transfogmarea 
maselor populare în carne de tun pentru un război contra Uniunii Sovietice. 
Popoarele din lumea întreagă și din România vor PACE. Poporul român vrea 
întărirea alianţei democrate cu Franţa, cu Cehoslovacia şi cu toate țările a că- 
ror independenţă este ameninţată de agresorii fascişti; cere ruperea alianţei 
militare cu Polonia care a devenit unealta fascismului german. 

Poporul muncitor cere încheierea pactului de asistenţă mutuală cu Uniunea 
Sovietică, apărătorul sincer şi consecvent al păcii şi independenţei țărilor mici. 

Partidul Comunist din România cheamă masele populare să închege un larg 
front al păcii contra războiului imperialist pentru nimicirea pericolului fascist, 


Tovarăși muncitori! : 
Realitatea unităţii clasei muncitoare este sâmburele Frontului Popular 
pentru dezlănţuirea luptelor cu succes contra războiului, fascismului şi atacu- 
lui capitalist! 


Fraţi țărani! 
Partidul Comunist din România vă cheamă la luptă comună alături de 
clasa muncitoare, pentru pâine, libertate şi pace! 


Naţional-ţărăniști! 

Partidul Comunist salută începerea de către Partidul Naţional-Ţărănesc a 
unei campanii de răsturnare a Guvernului. Convocarea demonstraţiei de la 31 
mai să fie semnul că s-a sfârşit cu amânarea luptei, cu încrederea în făgăduieli 
deşarte şi cu ploconeala începută de șefii voştri Lupu şi Mihalache prin înmor- 
mântarea demonstraţiei de la 14 noiembrie. Trebuie sfârșit cu tactica de capi- 
tulare care a adus doar apă la moară fascismului. 

Partidul Comunist veșnic în fruntea poporului muncitor, care a dovedit 
prin jertfe grele poziţia sa neclintită şi hotărâtă contra fascismului şi războiu- 
lui, pentru păstrarea și lărgirea drepturilor cetăţeneşti democratice, să țină cu 
orice preţ demonstraţia de la 31 mai, o demonstraţie comună pentru răsturna- 
rea Guvernului, pentru alegeri libere, pentru Front Popular Antifascist şi Gu- 
vern al Fronului Popular! 

Acesta este drumul de salvare a maselor populare de pericolul fascist și 
războinic. Luaţi exemplu de la succesele din Spania și Franţa, de la masele de 
la Hunedoara, Mehedinţi, Ploiești şi de la studenţii democrați! 

Tovarăși! Cetăţeni! 

Veţi îngădui voi ca lanţul asasinatelor politice începute cu Duca, Ilie La- 
zăr, Ana Pauker să se lungească cu noi victime? 

Veţi îngădui asasinarea şefilor național-ţărăniști Mihalache, Lupu, Mad- 
gearu etc. cum au jurat gardiştii la congresul din Tg. Mureș, organizat de Gu- 
vernul Tătărescu? 

Demonstraţi pentru dizolvarea 
cereți arestarea șefilor lor. 

Demonstraţi pentru ridicarea cenzurii şi a stării de asediu, pentru înceta- 
rea prigoanei contra organizațiunilor muncitorești și democratice. 

Cereţi redeschiderea sediului Blocului Democratic. 

Cereţi stingerea tuturor proceselor luptătorilor antifascişti. 

Cereţi mutarea la Bucureşti a procesului Anei Pauker, vechea și neobosi- 
ta luptătoare comunistă pentru drepturile poporului muncitor, pentru elibera- 
rea ei (sic) şi a celor 19 antifascişti. 


Luptaţi pentru amnistie generală a tuturor deţinuţilor politici antifascişti. 


și dezarmarea organizațiilor fasciste şi 


Tovarăși! Cetăţeni! 

Partidul Comunist că cheamă la luptă pentru a curma politica de jaf şi în- 
fometare a poporului, pentru a cuceri o viaţă mai bună. La 31 mai luptați în front 
comun contra Guvernului de prigoană a greviștilor și împiedicarea luptelor 
economice. (?) 

Luptaţi contra scăderilor de salarii, pentru mărirea lor, contra concedie- 
rilor, pentru reprimirea celor concediați. 

Pentru garantarea luptei, pentru tineret și şomeri. 

Pentru respectarea şi lărgirea legilor muncitorești. 

Pentru ieftinirea traiului şi suprimarea tuturor taxelor de consum. 
Pentru scutirea de biruri şi datorii a populaţiei nevoiașe. De plătit să plă- 
tească cei bogați. 
Pentru ajutorarea țăranilor înfometați şi şomerilor pe contul bugetelor 
Ministerelor de Interne şi Război. 
Cetăţeni! 
Faceţi totul pentru reușita demonstraţiei. A Icătui 
și acţiune comună, organizaţi gărzi şi auto-apărare în 
Jos Guvernul Ti ătărescu-Inculeţ! 
Trăiască Guvernul de front popular antifascist! 
Jos instigatorii războiului! 
Trăiască frontul păcii şi Frontul Popular! 
Trăiască Partidul Comunist! 
Comitetul organizaţiei din Bucureşti a Partidului Comunist 
din România. 


ti comitete de organizare 
contra bandelor fasciste. 

Româneasca aproximativă a acestui manifest va fi judecată cu in- 
dulgenţă după o cât de repede ochire asupra următorului 


TABEL l | 
de conducătorii grupărilor comuniste de la manifestația 
din 31 mai 1936 


dă comunistă 
berg Ida - condamnată pentru propagand nist 
Hia a Josef - condamnat pentru propagandă comunistă 
Salomon lacob  - idem 


Trandafirescu C. - idem (în mai multe rânduri) 
Tomponoghi G. - idem 
Eftimie Casmici - idem 
Rutemberg Aurel - idem 
Camenshi Ruhel - a 
du S. Tudor - idem i 
ae Stoian zisă Stoenescu Dorina - are proces în curs pentru 


propagandă comunistă 

Popa Gh. - n 

} - idem . S EA 
EN E - condamnată pentru propagandă comunistă 
Goldstein Paulina zisă Zeletnicova - idem 
Goldman Beila - idem 
Iacobovici Andrei - idem 
Ciobotaru - idem 
Teohari Georgescu - idem 
Vâlcu Vasile - idem 
Raia Sofranu - idem 
Sofi Sofranu - idem 
Popa N. zis Lurich - idem 
Pintilie Ilie - idem 


Iată lista „rumunilor“ care au defilat în ari r Me: 
iii i, în zi 1 mai. Păcăliți sau nu, du 

cu pumnii încleștaţi, în ziua de 3 ă sau umne 
aid Mihalache, Lupu şi Madgearu au pus în acea zi o pată roșie pe 

ul lor verde. | f 
ssi iunie. — Ieri seară la ora 10 amicul meu dr. ae a 
feld, zis Scrutator, a fost bătut măr de 4 studenți, în momen ia să 
înapoia acasă. Dimineaţa de azi pune agresiunea în a a, ani 
lian Popeşte, care ce e drept aţâţă zilnic prin Universul pe toţi ,„ 

români“ împotriva „spurcaţilor““ de la Adevărul. Dar lucrurile nu sunt 
atât de simple. Adevărul şi Dimineaţa au fost până acum şase luni ziare 
de stânga, în slujba democraţiei române. Nimic de zis. De şase luni în- 
coace, de când cu diabolica născocire moscovită a formulei Frontului 
Popular, Adevărul şi Dimineaţa au trecut însă în slujba comunismului. 
Dovadă, că au tăiat din discursurile pronunțate duminica trecută de 
Vaida, de Gh. Brătianu şi de mine partea referitoare la pericolul comu- 
nist. Dovadă atitudinea lor față de procesul Anei Pauker. Dovadă entu- 
ziasmul lor cu prilejul manifestării pumnilor încleştaţi care au defilat la 
31 mai pe dinaintea lui Mihalache. Fără această atitudine a ziarelor din 
Sărindar, adânc jignitoare pentru sentimentele noastre românești, ațâță- 
rile lui Stelian Popescu ar fi rămas fără răsunet şi capul lui Blumenfeld 
n-ar fi fost spart. Amuzant — și nepolitic — este că Universul de azi 
nici nu pomenește de agresiunea care a dus pe bietul Scrutator la spital. 


— În Anglia, curentul în favoarea ridicării sancţiunilor e tot mai tare. 

În Italia, fascismul nu se mai mulțumește cu ridicarea sancțiuni- 

lor, ci mai cere, pentru reluarea raporturilor normale cu Geneva şi re- 
cunoaşterea Imperiului African. 

În Franța, grevele s-au potolit în regiunea Parisului, dar altele noi 
au izbucnit în provincie. 

18 iunie. — Hârdaiele de lături cu care »Spurcatele canalii“ de la 
Adevărul şi „canalia spurcată“ de la Universul se împroșcă zilnic de 
mai bine de o lună, în loc să dezguste tineretul nostru, cum ar fi fost na- 
tural, au surexcitat patimile antisemite. După agresiunea de alaltăieri 
seară împotriva lui Scrutator, trei bătăi stupide au mai fost înregistrate 
pe ziua de ieri: în Cișmigiu a fost atacat un anumit Bergman, fratele lui 
Bergman-Munte — în faţa şcolii unde e profesor, Alexandru Graur, fra- 
tele Graurului de la Adevărul — şi în strada Spătarului un oarecare 
Stoifer, luat din eroare drept Grigore Graur, al treilea frate al aceluiași 
Graur. Poliţia impasibilă. Harhării într-o stare de teroare ușor de imagi- 
nat. lar nouă, oamenilor de bun simț, ne e rușine de tot ce vedem. 


— Adevărul asupra „maionezei“ dedicată lui Titulescu care o înghite 
în fiecare zi, săptămâna aceastal: maioneza a fost inventată de bucăta- 
rul Ducelui de Richelieu pe timpul când mareșalul asedia, în insulele 


| Titulescu a oferit săptămâna aceasta trei dejunuri pe rând în onoarea d-lor d'Or- 
messon, Oliveira (ministrul Argentinei) şi a Nunţiului Papal Valeri — care părăsiseră 
câteşitrei România. 

Baleare, Port-Mahonul (1756), și după numele acestei cetăţi a botezat-o 
mahonnaise“. Cum a ajuns mahoneza maioneză, Dumnezeu singur știe. 


— Noua Constituţie pe care Stalin a hărăzit-o Sovietelor pare a con- 
ţine, după o dare de seamă franceză, principii de necrezut în prototipul 
Statului comunist. S-ar recunoaște proprietatea individuală pentru pă- 
mânt, case, mobile etc. — dreptul la vot și egalitatea pentru toți cetă- 
ţenii, dreptul de întrunire, dreptul de constituire de partide și în afară de 
cel comunist, dreptul inviolabilităţii individuale (habeas corpus) şi 
domiciliare, libertatea presei. S-ar institui două Camere, una federală a 
celor 11 republici sovietice, alta direct aleasă prin sufragiul universal. 
Dacă e așa, vorba lui Iunian „Lenin se toarce la morminte! 


— Grigorcea (din Budapesta) care e toată ziua vârât la Titulescu a 
povestit lui Pangal pentru ce ţâfnosul nostru ministru de externe a pă- 


- răsit Palatul după prima bucată la concertul de gală dat în cinstea lui 


Beneș, Paul. Remarcasem această plecare bruscă, dar nu-i dedesem 
importanţă socotind-o motivată de vreo îndatorire profesională (proto- 
col sau comunicat de redactat, telegramă cifrată de trimis lui Ciotori, 
sau aşa ceva). Motivul plecării a fost cu totul altul. „Balkanmetterni- 
chul“ se supărase foc fiindcă Ilasievici nu lăsase să intre pe Nenișor, pe 
care Scopitul îl luase cu dânsul, să nu fie singur. Titulescu ceruse întâi 
lui Raicoviceanu să-l însoţească dar acesta a declinat propunerea de- 
clarând că n-ar putea merge decât cu soţia și că nu era invitat. Raicovi- 
ceanu refuzând havaleaua a căzut în spinarea lui Nenişor care a primit, 
Marele om închizându-i gura cu un peremptoriu „te bag eu, mă dar n-a 
putut să-l bage. Se vede că a reclamat mai sus dar n-a primit satisfacţie. 
Supărat, a plecat. La această incalificabilă obrăznicie Majestatea Sa a 
răspuns dându-i a doua zi colanul Ordinului Carol I. Cu Hohenzollernii 
trebuie să fii brutal — o știam de pe vremea Regelui Carol I. 


— Până şi Al. Em. Lahovari, quintesenţă de francofilie, a fost dezgu- 
stat de platitudinea manifestată de Titulescu față de Franţa în discursul 
său de la dejunul în cinstea lui d'Ormesson, dejun la care a asistat și 
bătrânul decan al corpului nostru diplomatic. Nu mai vorbesc de alții 
— toată lumea e sătulă de palinodiile caraghiosului. 

— Se vorbește de plecarea lui Mereuţă de la Căile Ferate şi de înlo- 
cuirea lui prin Macovei omul lui Malaxa, numit subdirector de Malaxa 
și plătit lunar de Malaxa cu 200 000 lei, zice-se. Unde ne vom opri? 

19 iunie. — Dezbateri furtunoase ieri în Camera Comunelor, în 
jurul ridicării sancţiunilor împotriva Italiei. Greţosul Eden, vorbind în 
numele întregului Guvern, a recunoscut că sancţiunile au dat greș, că 
nu mai există pe teritoriul abisinian un Guvern indigen și că sancţiunile 
trebuiesc ridicate. Ministrul de externe s-a pronunţat în același timp şi 
pentru reforma Societăţii Naţiunilor care în forma ei actuală s-a dove- 
dit neputincioasă. Pentru reforma S.D.N.-ului s-a pronunțat apoi şi 
primul ministru Baldwin care a accentuat falimentul securității colec- 
tive. Rămâne de văzut a mai adăugat Baldwin dacă această securitate 
colectivă va putea fi realizată printr-o reformă a Societăţii Naţiunilor. 
Putorile laburiste au atacat cu vehemenţă Guvernul pe tema ridicării 
sancţiunilor, „ó rușine pentru Anglia şi pentru Guvernul său“. Aceeași 
atitudine a avut-o și perimatul şi acritul liberal Lloyd George. Depeșele 
din Londra spun că violenţa dezbaterilor a fost fără precedent. Fără 


precedent e rahatul pe care l-a înghiţit perfida Albion. Mussolini tre- 
buie să-şi frece mâinile. 


— Numirea lui Macovei în locul lui Mereuţă, la Căile Ferate se dez- 
minte — ar fi vorba numai de o înlocuire pe timpul concediului direc- 
torului general, înlocuire ce revine de drept celui mai vechi subdirec- 
tor. Numai să fie așa: numirea lui Macovei ar fi fost înfiorătoare, căci 
ar fi dovedit înstăpânirea definitivă a lui Malaxa asupra căilor noastre 
ferate. Ne ferească Dumnezeu, dar mi-e frică că tot acolo vom ajunge: 
ce n-a putut obţine mme Dubarry de la Ludovic al XV-lea? 


— Dat azi-dimineaţă un interviu Universului în care precizez și dez- 
volt cele spuse duminică la Tătaru, cu privire la propaganda comunistă, 
și mai ales la camuflarea ei. 


— Luat masa aseară cu Șeicaru care a văzut zilele trecute pe Rege şi l-a 
găsit foarte îngrijorat de noul aspect al politicii noastre externe. Regele 
a părut lui Şeicaru cu totul opus înregimentării în lagărul bolşevic. 


— Ieri la ora 6 am fost la inaugurarea unei expoziţii organizate de 
Legația Poloniei care trimisese invitaţii personale la toată lumea ofici- 
ală. Însărcinatul cu afaceri, contele Poninski şi Trancu-lași (președin- 
tele Amiciţiei Polono-Române) au ţinut discursuri. Guvernul și Minis- 

terul Afacerilor Străine nu erau reprezentate prin nimeni. Să fi tnebu: 
nit Titulescu? Sau Polonia a devenit poate, deodată, vrăjmașa noastră? 
23 iunie. — Plecat sâmbătă 19, m-am înapoiat ieri seară la Bucu- 
reşti. Planul iniţial fusese să merg cu Martha Bibescu la E ca 
facem o vizită lui Petrache Lupu. Deşi popularitatea acestuia a a Š 
lumea tot se mai îndreaptă spre dânsul. Duminicile şi sărbători e trec 
prin Maglavit câte o mie și mai bine de oameni. Bandiţii localnici, co- 
mitetul de supraveghere și familia lui Petrache au şterpelit idea în 
urmă banii adunaţi — afacerea a ajuns pe mâna Parchetului, Sfântul s-a 
retras în stână, la oi, „supărat“ pe ai lui, şi toată treaba s-a cam compro- 
mis. Martha Bibescu voia să vadă satul în care coborâse Dumnezeu şi-mi 
ceruse să o duc acolo. Cum nici eu nu-l văzusem, am primit cu bucurie. 
În ultimul moment, Martha mi-a telefonat că nu se simte destul de bine 
ca să meargă până la Maglavit dar că va veni cu avionul până și pată 
va şi va dejuna la Breasta. Capriciile frumoasei Martha egida i - 
fel de plăcerea de a mă apropia de Dumnezeu şi de Petrache upu, = 
mi-au procurat pe de altă parte prilejul să mă familiarizez cu aeropla- 
nele. Mă găsesc într-adevăr într-o situație foarte ciudată: sunt ne 
şedintele Jockey-Clubului şi n-am văzut niciodată de aproape un cal de 
curse — sunt membru în comitetul Aero-Clubului (am fost şi vicepre- 
ședinte) și n-am văzut niciodată un aeroplan. De alaltăieri stari a stare 
de inferioritate în ce priveşte avioanele e reparată. Duminică a fost în- 
tr-adevăr la Craiova un prea frumos meeting de aviaţie, la care au asis- 
tat 15-20 000 de oameni. Din cauza Marthei Bibescu, a ab e mă 
duc și eu la Balta-Verde şi nu mi-am pierdut vremea. Am văzut ci 
minunate. Ce au ajuns oamenii să facă în aer, e prodigios. Doi a 
s-au distins mai ales: Manolescu, pe un delicios aparat Messerschmi 
vopsit tot în roșu și de o rară suplețe şi Papană pe un aparat Icar, mise 
pare. Zburau cu capul în jos, se dădeau peste cap, țâșneau drept în sus 
ca o săgeată îndreptată împotriva boltei FR 0 id până 
ământ, porneau iarăşi într-o serie de „loo -uri“. | 
a Timb pe Martha Ena am colindat Craiova, am z şi la 
noua plimbare prin luncă şi la ștrand, pe care nu le iz pu Mee păi 
s-a înfrumusețat mult: cu parcul Bibescu, cu terasa de la Sf. m 
cu lunca și cu impunătoarele lui clădiri şcolare orașul meu nata 
putea face figură chiar printre orașele occidentale. 


— Sâmbătă, pe drum, mergând spre Craiova am petrecut două ore cu 
Titulescu. Vagonul lui, în care se instalase de cu seară, în ajun, fusese 

i Se ammenti 5 trenul Simplon, în care m-am urcat și eu. Cance- 
E pie ti 2 rai de Raicoviceanu și de Nenişor, pleca la Montreux 
în paie so erința convocată ca să se ratifice lovitura turcilor cu 
aar ăi aeia Strâmtorilor. Raicoviceanu şi Nenișor, care, ca 
sri (sa a i i nu petrecuseră noaptea în vagon, în gara Mogoșoaia, și 
tra coip pt fl p pata epilat a h era 
Probabil că acesta se aştepta să olii tea ai ai af sii 
la care bineînţeles nici nu m-am gândit. Via T leg hola a 
tă, a dat el. Aţipisem şi trecusem de Pite zii n a a i sic FEI 
tența lui Titulescu când ușa compartimentul: Sip apă 
ra uşa ce mentului meu s-a deschis și a apă- 
ii, n e we siluetă a d-lui ministru plenipotențiar Fia 
SR ma Pa di. Titulescu ar fi vrut să-mi facă o vizită 
cu comprese... „CE? dar C pl APRE PA a ra 
bit T ȘI Raicoviceanu mi-a E i i ka Cal A 
sm ep £ i lui Dinu Brătianu, Titulescu s-a poticnit pe se 
du-și ndo Benih pe ie dee poa urale Reci tă 
I genun . De atunci sunt câte ile, i 
EEE TEER Și moare de frică să nu facă o sinoi aa pia 
teal S. 7 pe octorul Frumușanu cu el la Montreux, căci n-a 
a încredere în doctorii din Elveția — şi trecând de la una la la 
S a mă întreabă dacă „n-aş binevoi“ să trec eu în vagonul | i 
Er a on că „binevoiesc“ cu plăcere și am pornit supă el. 
OR ra pe itulescu întins pe pat ca o curvă bătrână, mototolit 
rel aie in care ieșeau două gheare și un cap arămiul. Ca o 
i pi zl oase, pielea lui moartă de scopit se colora pe la crestele 
a p F roşu, Ci în verde. leșea din el un miros de râncezea- 
pe de P n ent care se amesteca cu duhoarea celor patru căţei care 
Tor ri e P a ETO Diz. „Uite la ăsta, mă — Buster! fii cuminte! — 
ital du Pr e Mi l-a dat Lord X. Cum l-aş fi luat eu? Costă 200 
Ah n 2 or i BE de livre! Uite și la ăsta: tată-său a avut 205 
foxi cu părul lung, 3 RA E p na ži S dai E sii 
gustul meu. „Sunt urâţi ca și tine!“ — i eseuri mini Pa i. 
început să-i pupe pe toți, pe rând, în bot. - iii md 


! Efectul plajei de la Eforie. 


? Georgel Mavrocordat cumpă 
A VrOcordat cumpărase așa un câine anii trecuți şi i 
Asul a toate îngrijirile date javra a murit şi Mavrocordat iaca het i pe 
p. Mai sunt și alți nebuni, ca dânsul. rap Cal, di anal 

După ce mi-a povestit printre ţipete de durere, mai ales când se 
atingea unul din căţei de genunchii săi, toate nenorocirile lui — cum 
abuza lumea întreagă de dânsul, cum trebuia să pună lumea întreagă la 
cale, cum drept răsplată îl înjura toată lumea și îi așeza gratii tăioase de 
fier sub genunchi — am început să vorbim serios (dacă ceva poate fi 
serios cu Titulescu!) şi trebuie să mărturisesc că formidabila sa fante- 
zie, nemărginita lui. fățărnicie și colosala lui prezumție — ca să între- 
buinţez numai superlativele fără de care nu te poţi apropia de un ase- 
menea om — m-au uimit. 

După dânsul, nici pactul, nici spiritul de la Geneva, nici securita- 


- tea colectivă nu au dat faliment. Ele sunt intacte și nu e nimic de revi- 


zuit la Geneva. De revizuit este procesul Italiei! S-a făcut o mare eroa- 
re cu Italia. Mai întâi n-a fost Italia agresorul (!!!) Abisinia a atacat de 
zece ori Italia, în Somalia. Dacă Italia ar fi fost atacată astfel pe terito- 
riul ei continental, reacţia ar fi fost imediată, „dar la 5 000 de kilometri 
de distanță, trebuia Italiei timp ca să-și prepare riposta, și așa se explică 
că ea nu a reacţionat decât după luni și luni de zile!“ Ce cere Pactul? 
Nu trebuie uitat că Pactul nu cunoaște cuvântul „agresor“! (În gura lui 
. Titulescu, care ne-a pisat ani de zile cu „definiţia agresorului“ în cazul 
Pactului, această mărturisire e delicioasă!) Pactul cere ca înainte să re- 
curgi la arme, să aduci diferendul la Geneva. Nu l-au adus italienii? Că 
l-au adus sub o formă sau alta, că l-au adus ca să înjure pe unul sau pe 
altul, ca să protesteze împotriva unei hotărâri sau alteia, n-are nici o 
importanță. Pactul nu prevede un fipic pentru prezentarea faptelor. Ge- 
neva s-a ocupat de diferendul dintre Italia și Abisinia, înainte de înce- 
perea ostilităților și atât ajunge! Italia a comis însă şi o greșeală, ada- 
ugă Titulescu (numai una? bravo Nicule!) — e o scrisoare a lui Aloysi, 
posterioară agresiunilor Negusului, prin care zisul Aloysi renunţă să 
mai considere incursiunile abisinienilor ca acte de agresiune. „E o 
mare greșeală pe care a făcut-o Mussolini, dar nu e nimic, aranjăm noi 
și pe aceasta. Nu sunt decât cinci oameni în Europa care să cunoască 
dosarul italo-abisinian, şi nimeni nu-l cunoaște ca mine. Am spus lui 
Sola să scrie lui Mussolini să se mulțumească acum cu ridicarea sancţi- 
unilor şi să nu mai insiste. Până în toamnă aranjez eu lucrurile (!!!) şi la 
sesiunea Adunării S.D.N.-ului din septembrie se va revizui procesul 
Italiei. E scrisoarea lui Aloysi, plicticoasă. Eden mi-a spus: arată-mi o 
agresiune din partea Abisiniei după scrisoarea lui Aloysi! N-am de 
unde dar aranjez eu lucrurile! Ascultă-mă, Argetoianu, securitatea co- 
lectivă n-a murit, e mai tare ca oricând!!! 

— Eu: „Dar Baldwin a declar i 
i at-o sfârşită!“ — El: „Baldwi 
! 2i win 
pe ară aa e un geniu, dar e un băiat bun, e Singurul englez cale 
şte! Ascultam și nu-mi venea să cred — si 
bea serios, şi nu-şi bătea joc de mine. A e a 
SD ci cea a mă (!!!) şi trebuie să ne înţelegem şi cu Ger- 
1 ă at pe Raicoviceanu să-i aducă o eantă, şi 
gă telegramă a lui Comnen prin car îi nea i 
ui C e acesta îi relata o întreved 
von Neurath!, şi mi-a citit-o. L bara d 
th, şi m -0. „L-am chemat pe Comnen la Pari 
sfârșitul lui februarie — înaintea loviturii din 7 martie — pe pe d 


gele făcea la Paris discursurile pe care le ştii (câtă fățărnicie în sufletul - 


slana meu ee parcă nu le inspirase el! ) și l-am însărcinat să 
curath“ şi să-i spună că pactele noastre c i i 

i pi u Franța şi cu 

nu a îndreptate contra Germaniei şi contra nimărui — a la 

pactu Cehoslovaciei cu Rusia (ce /așaj faţă de fratele Beneș!) şi că 


înghițit Neurath icrele cu plăcere, dar Ti 
hit = icrel , dar Titulescu a înghițit. si i 
dacă cu plăcere, ironia neamțului cu lee ala zi 


He HEE că Germania este opusă revendicărilor revizioniste 
- „NU numai că n-am afirmat a 
TE Aa Aare şa ceva — a spus Neurath 
— dar nici nu s-ar putea conce i 
i nici e ca Germani 
mărește de partea ei revizui Ta zică iden. 
nă, irea tratatelor să se opună | itică i 
tică a Ungariei. Dimpotri Ei e 
; rivă, pe acest teren, Germani â 
alături de Ungaria.“ Ne i adăuga ae pate 
i urath a mai adăugat că n ici 
turi d ' fath a n -a avut loc nici o con- 
ferință în trei, cu el, cu Goring și cu Brătianu (cum a afirmat acesta din 


1 Ministrul de externe al Reich-ului. 


Versiunea lui Nae Ionescu as i i 
senberg, relatate la pag. 291 a acelar] e Ii Comnen pe lângā Hitler şi Ro- 


2 

urmă). „Ce cap va face Brătianu, când voi veni să citesc această dez- 
mințire în Cameră? Ce va spune dl. Brătianu, când va vedea din textul 
comunicării făcute de Comnen lui Neurath că nu numai n-am încheiat 
vreo convenție cu Litvinov ca să las pe ruşi să treacă pe teritoriul Ro- 
mâniei, dar că-mi luam chiar angajamentul, în numele tării mele, că o 
asemenea convenție nu va fi niciodată încheiată?! 

Vorbind apoi despre comunism şi despre Moscova Titulescu m-a 

felicitat pentru distincţia pe care o făcusem între propaganda comunis- 
tă şi raporturile cu Republica Sovietelor. El socotește că proiectul de 
Constituţie prezentat de Stalin e sincer, că Rusia Sovietică a evoluat și 
evoluează spre un Stat burghez și că nimic nu plictiseşte mai mult oa- 
menii de la Moscova decât ofensiva comunistă actuală, în Statele Eu- 
ropei. Mi-am permis să pun la îndoială această părere și ca să mă con- 
vingă Titulescu mi-a scos din geantă o telegramă a lui Ciuntu (ministrul 
nostru la Moscova) prin care acesta raporta că cercurile sovietice sunt 
foarte indispuse împotriva Guvernului Blum „fiindcă e prea de stânga“ 
(!!!!) şi că ar dori o răsturnare a regimului actual din Franţa, și un 
Guvern mai la dreapta. Am făcut toate rezervele mele asupra sinceri- 
tăţii unei asemenea atitudini din partea lui Stalin și a oamenilor săi. Ti- 
tulescu e convins însă că ofensiva comunistă din Spania și din Franţa, 
din Belgia, de la noi etc. nu e pusă la cale nici încurajată actualmente 
de Moscova, ci datorită unei mișcări autohtone. Instrucţiunile Komin- 
ternului publicate de unele jurnale franceze sunt vechi, și nu mâi core- 
spund politicii de azi a Sovietelor. „Ascultă-mă pe mine, ţi-o dau în 
scris: dacă Franţa continuă să se destrame pe calea comunismului, ai să 
vezi Rusia întorcându-se către Germania şi pe Stalin aliniindu-se cu 
Hitler!“ — Eu: „Și atunci ai să ajungi și tu să fi primit de Hitler!“ — 
„Nu glumi, mă, că e serios!“ 

Am mai vorbit de una și de alta — de politică internă nu — mi-a 
mai spus că închiderea Strâmtorilor e un dezastru pentru noi, că turcii 
au făcut-o din ordinul rușilor (suntem doar cu toţii aliaţi sinceri, am ob- 
servat eu), că la Montreux nu mai era nimic de făcut decât de salvat 
formă (această eternă „formă“ care acoperă neantul și permite celor 
îndrăzneţi să-și realizeze toate dezideratele!), și ne-am oprit, căci ajun- 
sesem la Craiova. Nu m-a lăsat să plec însă până nu mi-a mai spus o 
dată că era o victimă, că nu mai putea, că era înhămat la toate greutăţile 

Și înjurat de toată lumea. Până și de Rege care nu voia să se urce în ma- 


1 În telegrama lui Comnen, pe care mi-a citit-o există într-adevăr acest angajament 
transmis din ordinul ministrului de externe german. 

șina blindată alături de Prințul Paul. „Mai devotează-te, mă!“ a fost ul 
timul meu cuvânt. Şi ne-am despărţit, ca doi vechi prieteni l i 
Era să uit să notez că în cursul conversaţiei îmi spusese că nu şti 
use nimic despre chestiunea cu delegaţia poloneză. N-a aflat medeni 
n întârzierea ei în Bucovina şi cu excluderea ei de la defilare decât 
upă ce nu se mai putea drege nimic. Nu e adevărat că Legația din V 
şovia a refuzat Viza pașapoartelor „tinerilor“. A refuzat viza unui da: 
port colectiv, fiindcă Siguranţa sârbească care veghea asupra Print lui 
Paul, ne ceruse să nu admitem pe timpul petrecerii acestuia în ie 
rești decât persoane cu pașapoarte individuale. „La întrebarea Legati i 
P din Varşovia dată fiind calitatea oficială a delegației, am a 
S a na fa — „să se vizeze excepţional acel pașaport co- 
Š i a Y T ştiut altceva. Ministerul de Exter- 
a gătu sa, nu s-a ocupat cu primi i, n- 
avu nici un amestec în dispoziţiile defilării. Cred a SC ee a 
a F a rate nenorocirii cu tribuna. Am aflat cele întâmplate, la 
alat, n. Am rugat imediat pe Rege să repare greșeala, să fi ă 
vizită delegaţiei. Regele mi-a răspuns: dă-i în ! ea 
ţie insistențelor mele, Regele a poruncit să E pa Ponen h 
a la primirea învăţătorilor! Ce ar fi fost mai frumos decât ele 
ori şi fisa, ea, primită în mijlocul aclamaţiilor miilor de învăţă- 
" /MCIZEWSKI, care e un prost și un intrigant a refuzat! Ce să le fac eu?“ 


Aa pa din București, războiul dintre Universul şi Dimineaţa 
gravat. S-a agravat şi s-a transformat într-o luptă a tineretului anti 
semit împotriva comunismului și ovreilor. Bande de studenţi împiedi x 
zilnic, de duminică, vânzarea Dimineţii, Adevărului ŞI a altor Aa e 
„democratice“, recte ovreiești. Duminică, bătăile s-au tinut lan şi fost 
ucis, cu revolverul, un muncitor de la tipografia Adevărului a că 
niți mai mulți. Luni și azi, bătăi mai puţine — nici un ucis 2a date R 
dere“ de ziare în masă. S-au ars destule Universuri dar Dimineața capi 


pe toate. Ovreii sunt terorizați şi se îi 
g ascund. aat 
Ce urmăreşte Guvernul? Ş Poliţia destul de inactivă. 


— Interviul meu publicat duminică în Universul (unde am ajuns! 
aa PEN propagandei comuniste camuflate a avut capat 
ah rismul pus în faţă cu pauperismul, a fost o formulă care a 

- in contra comunismului sunt gata la orice acţiune; excesele an- 

tisemite nu le pot însă sprijini fiindcă nu duc decât la anarhie, și la alt- 
ceva nimic. 

24 iunie. — În legătură cu cele însemnate ieri cu prilejul conversa- 
tiei mele cu Titulescu, informaţiile presei naţionaliste franceze arată că 
toată propaganda comunistă în Europa este dirijată în momentul de faţă 
de Troțki, care a primit această misiune din partea Guvernului din Mosco- 
va. Troțki lucrează cu banii sovietici. Sumele primite sunt depuse la o 
bancă din Praga sub un nume de împrumut. Troțki și oamenii lui circu- 
lă prin toate capitalele Europei, pe unde sunt primiţi, dar așezarea princi- 
pală a propagandei e la Praga. Să ne trăiască prietenii noștri cehoslovaci. 


— O d-ră Blum, o compromisă, a venit în România să dea o mână de 
ajutor Anei Pauker, ameninţându-ne cu fulgerele „lumii civilizate“. 
Respinsă de preşedintele Consiliului de război din Craiova (unde se ju- 
decă procesul Anei Pauker și al altor 19 comuniști) zâna sovietică a re- 
clamat la Bucureşti de unde a pornit la Craiova ordin ca să fie primită. 
Toate aceste incidente au fost comentate de presă, în sensuri diferite, 
după poziţia politică a fiecăruia. Pamfil Şeicaru a scris un savuros arti- 
col, în care nu s-a „jenat“ nici față de d-ra Blum, nepoata d-lui Léon 
Blum, nici față de boul prim-ministru francez „născut la Vidin, fiul 
unui profesor de buchii ovreieşti“. Legația Franței a dat ieri o dezmin- 
tire: d-ra Blum nu e nepoata d-lui Blum, și nici un fel de rudă cu dânsul 
(n-ar fi nici chiar franceză, ci belgiană), iar dl. Blum e născut, afirmă 
Legația, în 1872 din părinţi francezi (fără să vorbească de Vidin). În ce 
hal a ajuns biata „sora noastră mai mare“! 


— Mare zarvă în Partidul Național- Ţărănesc din cauza prostiilor co- 
mise de dr. Lupu la Paris. D-rul Lupu n-a avut nici o misiune din partea 
partidului la Paris, ci una „de informaţie“ la Londra. În vederea luptei 
pornite împotriva regimului, Partidul Naţional-Ţărănesc a hotărât în ul- 
tima vreme să trimită pe Mihalache la Praga, pe Madgearu la Paris și 
pe dr. Lupu la Londra, spre stabilirea sau menţinerea legăturilor cu cercu- 
rile simpatizante din fiecare ţară. D-rul Lupu s-a oprit însă la Paris şi a 
început să zbârnâie. Întrevederi, interviuri şi în fine un mare discurs în 
ziua de 12 iunie la o mare întrunire comunistă ţinută la Buffalo-Bill un- 
de ordinea oratorilor a fost următoarea: 

Svernic, secretar general al sindicatelor profesionale sovietice; 
Marcel Cachin, deputat francez, comunist; 
Dr. Lupu, vicepreședintele Partidului Naţional-Ţărănesc românesc; 

Alvarez del Waillo, deputat comunist spaniol și 

Nemour, delegatul negrilor din Haiti! 
xi Paa amicul Lupu nu s-a mulțumit cu atât. Telegrafic s-a solida- 
rizat cu cei de la Adevărul și a cerut lui Stelian Popescu să oprească 
ea campania hitleristă pe care a început-o! Atitudinea lui e a 
Ta sai pe mulţi din partid şi toți cei care îi coceau deja de mult 

mbetele, cer o lămurire a situaţiei și o desolidarizare de curentele co- 

muniste care n-ar putea fi simbolizată mai bine decât prin excluderea 
d-rului Lupu din partid. La înapoierea lui Mihalache şi a lui Lupu di 
străinătate va fi ceartă mare între fraţi. a 


pi o Sul Soni e altminteri, fără mari pierderi de o parte 
rontului dar cu bătăi şi cu arderi de i imi i 
a 1 bă Jurnale. Dimineaţa şi 
(eu aproape nu se mai găsesc. Pe stradă, bătăile s-au întins ieri ra 
orar K a ta > înspre strada Văcărești. Învălmăşeală mare și la 
ifie unde avocaţii Fieldermann (preşedi iunii 
Jus ; y l şedintele Uniunii 
Sa n Kapralik, Nachtigal şi alții au fost crunt bătuţi 
reiască s-a manifestat prin articole în toată 
itat a manifest resa de- 
pet din Paris, unde, până și în ziarele Le Temps și Journal des De- 
ats, se scrie că ofensiva hitleristă pusă la cale de Germania în Romăâ- 
aa Let du A ingrijorătoare pentru Franţa!!! Familiile Pauker. 
; r Şi Honigmann identificate cu Fran i i 
i r nanı t ţa, „c'este aller un peu 
a ! Franța va pierde însă mult la noi, dacă în această luptă pătimeșă 
ȘI prin urmare violentă și nedreaptă ca toate lucrurile în care se ames- 
tecă patima, se va amesteca luând parte ovreilor. 
PA ie aia Adevărul au hotărât să-și numească un director ro- 
in. leri mi s-a spus că alegerea căzuse as i Gri 
Â i ri mi pi upra lui Grigo 
F eene Cat a trăit Nicu Filipescu, Adevărul, devotat hi Take La în 
Jurat zilnic: nimic de mirat ca excrementul ilustrului dispărut să fie aşe- 
Zat astăzi pe frontispiciul democraticei foi. | í 


a pe joi i se Titulescu a tras iarăși un mare discurs. Lite 
a e varză. Dar literatură proastă. Strâmtori nt de- 
Ze Varză iter: . Strâmtorile, sunt de- 
pa „inima Turciei: și „plămânii României“ — dar din fericire pen- 
à da ue nimănui. Drept consecință „inima“ trebuie să se 
pl î ăi cu p îm — ca să iasă un rahat. Jidanul Rustu Arras ne-a 
oc o sumă de reduceri de tarife pentru tr i 
d t ecerea vaselor noastr 
prin Bosfor... Depeșşele jidăneşti i-dimi i 
- şti de azi-dimineaţă raportează 
presei cumpărate din Occident, față de solidari e 
) ; solidaritatea balcanică! Ne 
wO w . y . . d run 
şınarea acestor păcătoşi trece toate limitele: Turcia denunță unilateral 

clauzele Tratatului de la Lausanne privitoare la Strâmtori — noi urlăm 
ca omul căruia îi prinde cineva degetele în uşa trântită cu violenţă, 
mergem cu toţii la Montreux să semnăm fiindcă altfel ar trebui să ne 
declarăm război, şi se mai poate vorbi de solidaritate? 

— DI. Blum (Léon) a făcut un larg expozeu în Parlament, asupra 
politicii externe a Franţei. O searbădă adunătură de clișee perimate, de 
la pacea indivizibilă până la colaborarea tuturor democraţiilor pacifice. 

Cétait bien la peine assurément, 

De changer de gouvernement! 

25 iunie. — Împroșcăturile cu mocirlă dintre presa ovreiască și 
cea creștină continuă, în fiecare zi. Studenții ard maldăre de gazete, pe 
la răscruci, mai ales Dimineaţa şi Adevărul — câţiva muncitori ard și 
ei, pe la mahala, numere din Universul. Gogo-cuziștii și gardiștii pân- 
desc ovreii pe străzile mai lăturalnice şi îi bat. Pe ziua de ieri nici o ve- 
detă n-a fost atinsă, şi la Palatul Justiţiei atmosfera a fost mai calmă. 

Lumea de la 30 de ani în sus, deși simpatizantă cu antisemiţii, nu 
se prea emoţionează de toate aceste incidente precum nici masele popu- 
lare nu se prea sinchisesc de ele. Presa ovreiască şi „democrată“ vrea 
cu tot adinsul să transforme această explozie de ură antisemită — și în 
mare parte de repulsie congenitală între reprezentanţii a două tarabe — 
într-o acţiune „hitlersită“ menită să schimbe rosturile noastre politice, 
atât cele interne cât și cele externe. Au pus jidanii de la Paris să chelă- 
lăie cât îi ţine gura asupra pericolului „germanizării (!)“ României și 
adeziunii ei la grupul Statelor cu regim dictatorial. Pentru stabilirea re- 
gretabilei confuzii continuă să mai dea o mână de ajutor la Paris şi acel 
încurcă-lume de dr. Lupu. Guvernul însă se joacă cu focul închizând 

ochii asupra tuturor actelor de brutalitate şi de anarhie care se săvârșesc. 

Se obișnuiesc oamenii cu mânuirea revolverului și bâtei, şi mâine-poi- 

mâine cămășile albastre, verzi, negre, căcănii şi galbene nu se vor mai 

mulțumi cu câteva cotonogeli de jidani. 


— Mi s-a povestit ieri o istorioară ce ilustrează moravurile democra- 
tiei noastre zdrențuroase, și pe care o trec aici în caietul meu de însem- 
nări, fiindcă prea e nostimă. Amicul Streitmann! aflând că Titulescu se 


1 Gazetar foarte inteligent și simpatic, care scrie rar, prin tot felul de publicaţii, dar 
totdeauna cu miez. Cusurul lui e că bate la toate ușile Ministerelor ca să ceară parale. 
Un glumeţ a descoperit „salutul lui Streitmann“: nu e cu palma în jos şi cu braţul în 
sus, ca la fascişti, nici cu pumnul încleştat ca la comuniști, ci cu mâna întinsă şi cu pal- 
ma în sus, ca să pice ceva într-însa. Aşa cum e, Streitmann e un semit de clasă superi- 
oară, și ca fire şi ca cultură. 

afla la Ministerul de Exte i 
f me, adică cu Ispasiu! la îndemână 
| mână, s- 
i a... Acolo a dat peste Clarnet?, venit și el — gând la ând 
ei F nt în aceleași intenții. Au intrat la Titulescu il i 
s-au regăsit în anticameră, amândoi au pretins că nu obţi, -; 
n a > -A 


o apropiere între dânsul și mine. Deşi socotesc, eu, că Vaida nu face o 
ceapă degerată, i-am dat voie fără nici o greutate. Dacă îi face plăcere... 
26 iunie. — Dejunat ieri la Calimachi, între alţii cu Victor Anto- 
nescu. E singurul om de bun simţ din banda de caraghioși care ne 
E vernează. N-o spun fiindcă m-a lăudat, dar fiindcă așa e, şi faptul 
- acesta dă toată măsura prăbușirii Partidului Liberal. În 1914, Victor 
Antonescu juca în Partidul Liberal rolul lui August cel prost: cine nu-și 
aduce aminte anecdota cu „e lată rău“, formulă lapidară prin care Vic- 
toraș rezuma hotărârile Consiliului de Coroană de la Sinaia. Astăzi, 
același Antonescu a ajuns să fie figura cea mai proeminentă a aceluiași 
Partid Liberal. Am spus că m-a lăudat: s-a jelit într-adevăr de lipsa mea 
din partid, adică din Guvern, fiindcă aș fi fost singurul în stare să fac 
față evenimentelor la Ministerul de Interne. Şi poate că bietul om cre- 
dea că-mi face plăcere! Ce era să caut eu în mocirla în care trăiesc, ei? 
„Du-te şi vezi pe Rege“, îmi tot repetă vistiernicul nostru, „e nevoie ca 
oameni ca d-ta să se strângă în jurul lui.“ — „Nu sunt de părerea d-tale“, 
i-am răspuns, „drumul la Rege trece pe la Malaxa și pe la Blank, şi pe 
la aceşti bandiți nu voi trece niciodată.“ — Antonescu: „Despre influ- 
enţa lui Malaxa ştiu şi eu ceva, crede-mă, dar despre Blank, sunt sigur 
că acţiunile sunt foarte scăzute“ — „Pentru porcării, ajunge Malaxa.“ 
Antonescu mi-a confirmat înțelegerea lui cu Dinu Brătianu, cu Tă- 
tărescu și cu ei toţi. După spusele lui, pare că Dinu e izolat, că tot par- 
tidul e doritor să scape de tirania Brătienilor, care, cu o nulitate ca Dinu 
nu mai e compensată prin formidabilui aport al unui Ion C., al unui Io- 
nel sau chiar Vintilă Brătianu. În tot cursul tratativelor atitudinea lui 
Dinu Brătianu ar fi fost jalnică: repeta întruna că n-are decât aparențele 
şefiei, că dacă partidul vrea să-i ia și asta, să o facă — că el pleacă 
bucuros. În cele din urmă s-au pus toți de acord pe următoarea formulă: 
Dinu să rămână singur şi preşedinte iar Tătărescu să fie numit secretar 
general ales de congres, cu atribuţii în realitate mult mai „efective“ de- 
cât ar fi avut ca vicepreşedinte. „Cu această hotărâre care va fi adoptată 
în unanimitate de congres, s-a terminat cu stăpânirea Brătienilor asu- 
pra Partidului Liberal. Ce va fi de acum înainte se va vedea, dar în tot 
cazul, Partidul Liberal nu va mai fi moșia familiei Brătianu“. 
La Calimachi era şi Radu Cruţescu (de la Externe) care m-a infor- 
mat că ştie pozitiv (presupus prin Ministerul său) că Adevărul şi Dimi- 
neața sunt de vânzare. Harhării cer 50 de milioane lei peste datoriile 
care grevează întreprinderea; toate neexigibile. Banca Românească s-a 
gândit să cumpere gazetele, dar a renunțat fiindcă dându-le un caracter 


— Primit vizita lui Ciulei, veni 
iezi t i, 1 nit să mă ro 
să nu fie amânat. Trebuia să se judece la 25 iunie (adică azi) dar î 


lui proces Ciulei 
ușite, proces care 
di înaintea Justiţiei 


în timpul în care se judecă afaceri i 

î il în c ea tribunel 

începe şi el zilele acestea. Ciulei pretinde că a 
117 falsuri comise de Instrucție împotriva lui. 


a ai i Mei n Victor Cădere, favoritul de odinioară al Ma- 
Pia A a íj uit Şi el de tot ce vede. „Sunt monarhist convins 
PE PEA TE ere în Monarh.“ Iată o formulă pe care ar subscri-o 
i Aid Singura formulă de salvare ar fi o unire a tuturor 
tionale, Cădere mi-a cerut voie:să vorbească lui Vaida denie 


Ispasiu, dir ector ul contabilităţii de la Externe ȘI tutor ele financiar al lui Titulescu. 
Clarnet, Ziarist de ocazie ŞI el, tot ca Streitmann ea dar surd ȘI cu ma puțin talent. 

libe . . . .. . F 
Fi Aa ni p pia — şi banii ar fi pierduţi. Informaţia trebuie să fi 3 
FA Ă : z o din zilele trecute au înnebunit pe toți fricoșii din d 
Sti r x gândesc să spele putina, mai toți și-au vizat paşapoartele, j 

mşteanu a şi trecut granița (sub pretext că-l cheamă Tituleses | 


în . o z ; 
Chirieze, ba vor să le vândă. Norocul lor e că toate trec chiar și panica. i 


Da $ I isa 
r deocamdată durează „bătaia“. Adevărul de aseară scrie: 


„Ostilitățile continuă. Vitejii de la Casa Albastră! au luat pradă de i 


Clubul social-democrat a fost asediat. Trupele de asalt au înaintat | 


pe teritorii noi. 
Poliţia se mărginește ] ii di 
ba a 9 i ă i 
ăia e gineş ficii diplomatice, Observă ȘI notează de- 
Se poliția vrea să editeze un manual al războiului de stradă 
ut de operații, la zi, îl scriu reporterii de gazetă. Ziarele stră- 


g război, Pea în tehnica militară! 
„E drept, aspectul luptelor ami jel â i 
A aR p minteşte războaiele păgâne, pline de 
Sunt inimaginabile chinuri 
nurile la care au fost supuşi prizonieri; 
s6 id i 
la Casa Albastră“, (această ultimă frază cu iaci a T N ai 


liniștit de toate zilele Şi „lu- 


nu sunt exagerate dar de la război 
sun război „lumea“ i mi i 
A ; E nu se mai miră d ic şi 
HoE ds sunt atât de departe de sufletul românilor Şi ai ` 
e comunism. Și mai e şi scârba față de veșnica fățărnicie 


Într-adevăr, tot Adevă; TE RR IN . 
'ărul de ieri m i SOE p 
mea, sau cel puțin să încerce: al scrie, continuând să înșele lu- 
„Lovitura e î A 
Partidul Nade. SA paneer democratice (subliniat) 
i să . i a fi c f CNA A 
va ști să reacționeze, e de văzut“. ei mai grav atins. În ce măsură 
Hodoronc tronc! 
Şi mai departe: 


1 Sediul cuziştilor, în Izvor. 


ÎNSEMNĂRI ZILNICE, 1936 373 


„Trebuie să se ştie un lucru: nu ne aflăm numai în fața unei lovi- 

turi politice!“ 

Şi cu litere groase : „Asaltul va fi dat pe toate fronturile.“ 

Vechea tactică evreiască: ghevalt, ghevalt! — ţipete după ajutor și 
ameninţări! 

27 iunie. — Ministrul de război englez, Duff Cooper, a ţinut acum 
trei zile un discurs la un banchet amical ce a avut loc la Paris, în care a 
vorbit de „graniţele comune ale Angliei și ale Franţei“ amintind că tot- 
deodată vorba lui Baldwin „că frontiera Angliei e pe Rin“. Discursul 
ministrului englez e viu comentat de presa occidentală care crede că se 
pregăteşte o alianță anglo-franceză. 

Ziarele noastre de azi-dimineaţă reproduc in extenso discursul 
rostit ieri la Geneva de Titulescu, în ședința pregătitoare a Consiliului 
S.D.N.-ului. Să dăm Cezarului ce e al Cezarului: e un discurs foarte 
frumos și pare că a impresionat onorata asistenţă. Păcat însă de talentul 
cheltuit — poetul nostru a cântat pe ruinele Troieil. 


— Ziarele de azi-dimineaţă mai anunţă și moartea lui C. Stere, care 
s-a stins aseară la Bucov, lângă Ploieşti. Stere moare în vârstă de 71 de 
ani, și e de mirare cum n-a murit de mult: îmi aduc aminte de o teribilă 
criză de angină de piept ce a fost aproape să-l răpună, la Cameră, în 
1915. Nimic nu dovedește mai bine îndârjita lui putere de rezistență . 
decât această luptă cu moartea, timp de 21 de ani, din care 10 în cel 
mai groaznic chin sufletesc, care numai în bine n-a putut influenţa o 
boală de cord. Inteligență rară, dar pornită, judecată întru câtva falsifi- 
cată prin convingeri prea încăpăţânate, cultură vastă, dar superficială 
— cu el dispare o personalitate însemnată și un om de mare talent, a 
cărui acţiune politică rămâne discutabilă, iar a cărui atitudine în timpul 
războiului nu poate fi decât condamnată. Singura lui scuză a fost sin- 
ceritatea. Împins în absurd prin excesul lui de raţionalism, și cu totul 
lipsit de intuiţie politică, Stere n-a trăit pe pământ, ci în țara utopiilor. 


—  Grevele în Franţa au reînceput, de unde ieri și alaltăieri se anun- 
tase potolirea lor. Depeșele din Paris vorbesc de o permanentizare a 
acestor manifestări de extremă stângă şi se tem, ca o reacțiune, de miş- 


1 Delegatul din Chile propusese Consiliului să ia în cercetare ideea unei reforme a 
statutului S.D.N.ului și asupra acestei propuneri a luat cuvântul Titulescu ca să susțină 
că, în conflictul italo-abisinian, nereuşita intervenţiei Genevei nu se datorește cusu- 


rurilor Pactului ci slăbiciunii oamenilor. 

cări pornite din extre ă ă înai 
pe ma dreaptă. Începe să se pună înainte cuvântul 


— Nici în Palestina, lucrurile nu | i 

7 se potolesc și la Londra cercuri] 
egirl ca par preocupate de întinderea mişcării din acel Protec- 
rans-lordania şi printre beduinii ce se strâng în i 5 
T ) în jurul Re- 
pa ia aei conducător al curentului islamic ea din da 
ui ine irele . pusa zi . . aie aa K SA 
ea mișcării în fostă peninsula și până dincolo de Siria 


PSD sari reciproce Cu mocirlă şi incitaţiile la violenţe care 
oo fu a umplu cei coloanele Universului şi Dimineţii au 
ă cenzurii s-a lăsat grea asupra ambel i foi i 
Adevărul). Trei pagini din Uni A pei buda Sea 
-T niversul sunt ocupate cu reprod 
unui memoriju al lui Irimescu (fostul sub peren 
: al lu secretar de Stat) privitor | 
valorificarea grâului de acum oala 
un an (!) — se vede că cenzura a 
sco 
Terap moment materialul condamnat prin noua orientare a ll 
| a i iad pute patrule au Eeer să circule pe toate străzile chioş- 
u tost puse sub pază militară, „casa Albastră“ s; 
bul Muncitorilor“ au fost închise şi mo le e d a 
l închise și molestările ovreilor pe stradă 
oprite. Şi acum se pune întrebarea: a aea a 
] 1 l : pentru ce abia azi, toate aceste na- 
turale măsuri de ordine, care, dacă ar fi fost luate la timp ar fi zădărnicit 


nește și se zice că ar fi fost fixat pentru astă- ? î i j 
mineții și Adevărului, binetnjelea T PE PRENE 


TA Ed Partidului Naţional-Liberal a fost fixat pentru ziua de 9 
a iarele publică ordinea de zi menită să ducă la desăvârşire punc- 

tele asupra cărora Dinu Brătianu şi Tătărescu au căzut de aco d, i 

care le-am consemnat deja în notele de faţă. ii ta 


ina dimineaţă am primit vizita lui Poninski, însărcinat cu afaceri 
oniei, trimis în special le Guvernul său la şefii de partide să le 


! A se vedea pag. 310 (din acest volum — nota SEN.) 


ÎNSEMNĂRI ZILNICE, 1936 375 


spună că Krofta, înapoiat de la București, ar fi făcut diplomaților din 
Praga și șefilor de grup din Parlamentul cehoslovac destăinuiri de cea 
mai mare gravitate. Anume că în întrevederea de la Scroviște a celor 
trei Capi de Stat, România a declarat că va încheia în foarte scurtă 
vreme cu Rusia Sovietică un pact de asistenţă identic cu cel în vigoare 
între Cehoslovacia și Moscova. 

Declaraţia a fost făcută pentru Iugoslavia, care a luat act și n-a 
făcut nici o obiecţie, mulțumindu-se să rămână, dânsa, pe poziţia ei ac- 
tuală faţă de Soviete. Poninski, legând această știre de atitudinea gla- 
cială pe care Guvernul român a adoptat-o faţă de Polonia de mai bine 
de doi ani, se arată foarte alarmat de consecințele unui pact cu Rusia 
asupra raporturilor noastre cu ţara lui. 

„Depuis deux ans il n'y a plus de collaboration diplomatique entre 
nous deux Etats, il n'y a mâme presque plus de rapports officiels, et 
nous devons nous contenter de relations officieux et privées. Je dois 
vous dire que la situation de mr. Vișoianu à Varsovie est intenable (le 
ministre de affaires etrangăres n-a aucune confiance en lui) Même que 
celle de Mr. Arcizewski este à peine supportable ici. Même du temps 
du Ministere Laval, quand l'entente entre la France et la Pologne était 
parfaite, la glace entre la Roumanie et la Pologne n-a pas été rompue.“ 
Mi-a înșirat apoi toate plângerile lor cunoscute, până la cea din urmă 
cu „maltratarea delegaţiei fireurilor veniţi să defileze la 8 iunie“, și mi-a 
mai adăugat şi pe cea relativă la vizita d-rului Angelescu în Polonia, 
decisă de un an de zile și tot amânată de către acesta de frica lui Titu- 
lescu. „Noi n-am contat niciodată pe ajutorul României — a continuat 
exponinscul Poloniei — împotriva Germaniei. Dar am contat pe dânsul 
împotriva Rusiei, în cazul unui eventual atac. Dacă România se leagă 
cu Rusia, ce valoare ar mai avea pentru noi tratatul de alianţă cu dvs.?“ 
A sfârșit prin a-mi spune că, faţă de noi, Polonia nu va avea atitudinea 
pe care a avut-o faţă de Franţa când aceasta a iscălit pactul ei de asis- 
tență cu Rusia. Pentru noi, un asemenea tratat cu Sovietele ar pune 
capăt alianţei cu Polonia. 

Am căutat să-l calmez pe necăjitul diplomat și să-i repet asigură- 
rile pe care Titulescu mi le-a dat acum opt zile şi pe care le-am notat 
mai sus. I-am spus că nu pot crede că Krofta să fi vorbit aşa cum mi-a 
raportat dânsul, şi că dacă a făcut-o, se găsește în contradicție cu mi- 
nistrul nostru de externe. Ca să-l conving i-am povestit chiar despre co- 
municarea făcută de Titulescu la Berlin prin Comnen și de asigurările 
pe care mi le-a dat și mie că niciodată nu va semna cu rușii un pact 

după J Aa 
a iesea Eres pacii ci numai un pact de asistență gene- 
oficiale, am. tuia aia CC. aia ie cartii 
ab c i A -am spus lui Poninski că 
ie a Bail lor personale dintre Titulescu şi Beck. Intere. 
at ie ȘI alianţa dintre ele trebuie să rămână pe deasupra 
fe ntingenţe personale. A plecat de la mine, di. însărci- 

ri, mai liniştit — iar eu am constatat cu mirare că, fără să 


28 iunie. — Di i ine să-mi 
ENE ci mancat „Dinu Arion vine să-mi povestească întrevederile 
ei el ieri şi alaltăieri cu cumnatul lui, generalul Zizi C 5 
E zi d uzi a găsit pe Corneliu Zelea-Codreanu și o a 
gardıştı, convocați în consiliu. Din câte a aflat Arion de la Co- 


> 


dată la proiectele | X 

S or, de teamă să nu com i i 

insu xe: z promită mişcare intr- 

ur sie fiind lozinca lor: nu contra ovreilor, ci pot e an 

tiat p ia si a Abe faie Pae sunt în slujba comunismul. îi 
= t e obiectivul atacului lor. limi i 

z x m , limitat pent 

ER Aann A politica Frontului Popular S-ar fi Hotii arat 

oamnă, urmând a s ârsi pân? ; , a- 
turor formațiunilor. ; ci până atunci organizaţia tu- 
Ario i 

PE pe alea, de la Zelea-Codreanu că noul local al Legaţiei 

dea Mitică) și al onstruiește la Şosea (pe locul fostei case a lui Beiza 

opri india î planuri sunt făcute de un arhitect ovrei Freñkel. 

luptă. Pe lângă carii tisa rd? alé SIUL de iistalafi de 

: Sr ombardărilor aeri i 
turi prevăzute cu mitraliere și cu puşti-mitraliere om zii ci ina 


— În Porunca Vremii de azi. zian | 
; 1, ziarul escrocului i 
foaie de şantaj dar totdeodată şi de tir ij a mişcării pe pei 


rea de (si ï îni 
en i le) lupta adresată României eroice. E o destul de lungă pelt 
e .1. A. e. . £ 

alia st pi a prea anticomuniste. Idee Pie, 
caraghio gru o li i 
tame S 1 s, comandorul Negru o lichea si 
a a esti am mai spus-o, un escroc. Şi iată cum se terfeles: 
— cele mai sănătoase principii! Ce e mai ciudat, e 

> 

că cenzura, care a suprimat ieri în Univerul şi în Dimineaţa articolele 
de aţâțare, a lăsat să treacă acest manifest mult mai provocator în con- 
textul lui decât articolele tăiate din zisele ziare. 


— Plouă, plouă, plouă — plouă cu găleata pe tot cuprinsul ţării, şi ne 
prăpădește recoltele. 


— Ziarele franceze, sosite azi-dimineaţă, dau seama despre dezbate- 
rile care au avut loc în Camera franceză în ziua de 23 iunie în jurul de- 
claraţiei Guvernului Blum cu privire la politica externă. Excelsior ana- 
lizând, între altele, discursul d-lui Montigny, deputat de dreapta, scrie: 

„Mr. Montigny dit en terminant que ses amis et lui attendront pour 
faire confiance à un gouvernement en politique extérieure, qu'il fasse 
sienne la fiere formule de mr. Titulesco: Esclaves des intérêts natio- 
naux, nous ne sommes au service commandé de personne “. 

E pentru prima dată că vorbele unui valah au fost citate în Parla- 
mentul francez. E desigur o mare cinste şi o mândrie pentru noi, și tre- 
buie să fim recunoscători lui Titulescu, mai întâi pentru talentul său, al 
doilea pentru formidabila publicitate ce a știut să-și organizeze în Oc- 
cident cu banii noștri, şi al treilea pentru excelentul său obicei de a 
spune întotdeauna contrarul de ce face. Cum era şi de așteptat, românii 
au pătruns în Camera franceză pe aripile minciunii. 


— Otrava de Iorga nu l-a iertat nici mort pe Stere. În Neamul Româ- 
nesc de ieri, îi consacră două rânduri, dar două rânduri greoaie — ŞI 
meschine totdeodată. Vanitosul bărbos nu poate ierta lui Stere disprețul 
pe care acesta i l-a arătat toată viaţa. Universul anunţă pur şi simpli că 
„trădătorul Stere a murit“. Din partea Universului, care e o tarabă era 
natural să fie așa: „Les affaires sont les affaires“ — dar din partea lui 
Iorga, puţină obiectivitate şi generozitate n-ar fi stricat nimic. 

29 iunie. — Ieri s-a alergat la hipodromul de la Băneasa Premiul 
Regal. Cursa a fost câștigată de calul Regelui, Cântec. Seara, mare ma- 
să la Jockey-Club ca de obicei. Regele, foarte bine dispus, şi după amia- 
ză şi seara, a fost amabil și a vorbit cu miez despre problemele la ordi- 
nea zilei. Ce păcat că între vorba şi fapta acestui om inteligent și foarte 
pricepător, dar fără voință — stă un abis. 

Şeba, vagmistrul cehoslovac fiind plasat la masă lângă mine l-am 
întrebat ce e adevărat în chestiunea declaraţiilor lui Krofta care au alar- 
mat atâta pe polonezi. Mi-a negat cu energie totul şi nu putea pricepe 

de unde au luat polonezii ştirile pe care le răspândesc. Într-o conver- 
saţie avută după masă de lunian, cu Regele, acesta i-a declarat formal 
— pusese și Iunian Regelui aceeași chestiune pe care o pusesem eu lui 
Șeba — că nu putea fi vorba de un pact cu Rusia Sovietică în afară de o 
formulă generală de asistenţă şi cu atât mai puţin de o convenţie mili- 
tară prin care să se învoiască forțelor rusești trecerea prin teritoriul Ro- 
mâniei. Exact teza susținută de Titulescu în ultima noastră conversaţie. 
La amicul Titulescu o mică intenţie, diferită de cele pe care le mărturi- 
sește, trebuie să fi fost, căci Regele a mulțumit lui Iunian pentru spriji- 


nul pe care noi cei opuși discutatului plan i l-am dat, și i-a cerut să i-l 


dăm mai înainte. „Ily a donc anguille sous roche“, cum zice francezul. 


de alaltăieri. Ziua de ieri, duminică, care cu câteva zile înainte fusese 
indicată ca trebuind să fie sângeroasă a fost cât se poate de liniștită. 

Ministerul de Interne și-a dat însă în petic, publicând azi-dimi- 
neaţă următorul comunicat: . 

„În cursul zilei de duminică 28 iunie a domnit în Capitală ca și în 
toată țara perfectă ordine și linişte.“ 

Ce? Suntem oare în stare de război civil de e nevoie să se dea co- 
municate? Și încă comunicate ce ar putea da de bănuit, celor ce nu știu 
nimic sau află evenimentele de departe, că totuși lucrurile nu sunt atât 
de liniștite cum sunt în realitate. Căci stilul şi ritmul prozei celor de la 
Interne reamintesc pe al Statului Major german din ultima perioadă a 


războiului când vestea: „Pe frontul de Vest nimic nou“ pe când lumea 
se omora de dimineaţă până seara. 


— Polonia nici n-a așteptat hotărârile Adunării S.D.N. (care se vor 
lua mâine) și a şi ridicat ieri sancţiunile împotriva Italiei. E o adevărată 
manie la Beck „de faire bande à part“. De aceea, în bordeiul de la 


Geneva, nu capătă nota 10 de fiecare dată, ca „marele“ Titulescu; El 
nota 10, și noi vax — nu e vorba! 


— Şi azi-dimineaţă e tot a ploaie. Dacă o mai ţine tot așa, ne curăță 
toată recolta. 

1 iulie. — Ieri s-a deschis sesiunea extraordinară a adunării gene- 
rale la Societatea Naţiunilor. S-a ales președinte Van Zeeland, primul 

i Th ARIPA it 
ministru al Belgiei, în locul lui Beneș, demisionat, w petre l 
Rege al Boemiei. Întâmplător, pua a Haes se aa a 
ă ile Selassié, pe lim ; 
tul păduchele cu barbă, Haile Selass: leon Moto 
i ienii tari şi spectatori) aflaţi j i 
un simplu Eden. Italienii (gaze À PARERS 
ii Văcărescu și d-na Tabou șina 
lat; boșorogii au protestat, Elena ese a a 
i ii ordinii“ t evacuați și arestați. A fost p 
iar „tulburătorii ordinii“ au fos e o ha 
ma victorie a Negusului. Pe câmpul de luptă n-au rămas decât 
două precizate zâne. A T N 
2 iulie. — Exerciţiile oratorice au început ieri la sed de apt 
— adică Blum! — a vorbit între Columbia și Seira | imp abeau 
sferturi de oră şeful Guvernului francez a poa ase Se 
i itire — î area păcii, a securită tiv 
cute — de la Briand citire — în favo cii, a A 
ii ări i lectivă într-o Europă plin 
dezarmării, „Urmărim securitatea colectivă o ă e 
încredere şi în parte dezarmată“. Şi numaidecât după n e a 
ta: „Dezarmarea nu trebuie realizată după securitatea colectivă, 
0» = i 
înainte, ci paralel cu dânsa! a. eta 
j I nereani de relevat e că dezarmarea i aa arzi dica 
i i i în momentul în c: l 
discursuri — la Geneva, tocmai în momen! E a 
î ă i ! Litvinov în discursul lui, r , 
înarmează care mai de care! ci 
vorbit aproape numai de dezarmare. Și atunci s m E ni Sica 
vietele vor dezarmare, fiindcă, dacă s-ar ajunge la ea, a ada 
celorlalți, căci cine ar putea controla ce se pi i ee er 
ie d aii inuturi ruseşti? Blum nu 
materie de armament“ în vastele ținuturi ruse miel ie 
ă ii î ie, și s-a executat. Ş - 
epună problema dezarmării în discut , Si s 
ti ei Aroi nu sunt însă mari, cât va fi Germania mai ales, în afar 
vărăşia de la Geneva. Sa Ş5 
i ini ele subliniat în discursul lui Blum natie orei iei 
tulburi din Franţa: „Vrem pacea în interior, și o hi si E me 
Dacă vor izbuti să o realizeze în exterior cum au realizat-o , 


apoi stăm bine. 


— Pare că la întrunirea pe care a tinut-o Maniu, duminica e (28 
iunie) la Vinţul de Jos, s-au spus lucruri grave, ada eee na 
î ăiat în zi Maniu să ne trimi A 
nțeles le-a tăiat în ziare. E vorba ca : ursu 
y la maşină. Între altele, dl. o ar fi zis: a T 
- 111), dar pu guvern 
e, pe care eu l-am adus (!! ), ează i 

inca i asta nu se poate!“ Apoi: „Regele trebuie să S me ae 
românească și Elena Lupescu“. Şi mai departe: „Regele a ra S 
nu vină în ţară cu Lupeasca şi să se împace cu mama cop 

Martorii aceste făgăduieli i 
1 sunt doi ofiţeri, Precup şi Tătă 
A ay id Dă 2 1 T ; 
ar temniță, = celălalt e surghiunit în fundul Babe E pa 
runire s-ar fi spânzurat în mij ieţii ă aa 
cepe ijlocul pieţii o păpușă care reprezen- 
Și chiar dacă ar fi așa? Pe câ ii 
an ? nd unii latră, „banda“ se lăfăi 
te c ; i latră, „ a“ se lăfă - 
ȘI guvernează. Nu mai departe de ieri am aflat că Bisel al a 


care s- izoriul ici i 
a mutat provizoriu! Franasovici e al lui, cumpărat pe numele lui . 4 


fiu-său. Douăzeci d 
său. e apartamente în cel mai el i 
acea e z e í elegant cartier al - 
a iului, nu e rău după ce acum câțiva ani era atât de dator încât HA 
m A banii necesari pentru coşniță a 
ulie. — De câtva timp telegramele din Londra anunțau că Bald- 


ma să ă di Aa 

luat consistent ist ea, Ministerulu. Îndată ce Zvonul retragerii a 
jerar a e m a ; 

Londra. a renunțat la oboseală și s-a înapoiat la 


La ă î ă şi 
Londra se află în momentul de faţă și patriarhul Miron, însoțit 


x 


de o i ă î i 
ceată de popi, dus acolo să întoarcă vizita făcută la București acum 


L Sa i 
a Gina Peleni se întinde. Toți caraghioșii diverselor demo- 
e ga e pace a, pe care nimeni nu le-o cere, asupra sancţiunilor 
ii fi D.N.-uh Și asupra lui Dumnezeu. Ca să scape faţa, adun 

ari nimic: va delega comitetului experţilor dreptul să se uita 


sit-o dej i d- i i 

Răi sări ci na Tabouis, drăguța și atotştiutoarea, anunță că locar- 

E Ai T a zu ne la Bruxelles și că vor veni şi italienii La 
À înt a Bruxelles, vor fi convocati -se şi ii 

sau fără răspuns la faimosul chestionar ade ţi, pare-se și nemții, cu 


! Ca să-și transforme casa şi să o mărească! 

— În Polonia au început mișcări „țărăniste“ împotriva regimului de 
dictatură, care sub generalul Rydz-Smigly se înfăţişează și mai strașnic 
decât sub Pilsudski. Partidul Țărănesc, de sub conducerea lui Witos a 
adunat peste 150 000 de oameni (?) din toate părţile Poloniei, într-o 
mare întrunire de protestare. Din mai multe sate se anunţă ciocniri între 
țărani şi poliţie, ar fi fost chiar vreo 10 morţi printre ei. 

Cred că mâna Moscovei trebuie căutată şi în aceste mișcări, for- 


mula „Frontului Popular“ variind după ţări. 


— Academia franceză a ales ieri pe dumnealor domnii Jaloux (?) şi 
Pesequidoux (?) și a trântit pe Maurois şi pe Morand. E drept că Jaloux 
e de la Revue des Deux Mondes şi Presquidoux catolic, pe când Mau- 
rois e hertzog și Morand cam fute-vânt. 


— Am ajuns aproape în halul lui Batzaria: îmi reproduce Universul 
articolele! Am publicat ieri un articolaș în Pământul Nostru, cerut de 
Radian, cu privire la palinodiile d-rului Lupu și la atmosfera de germa- 
nofilie și de francofobie pe care reprezentanții democraţiei integrale 
ne-o fac la Paris nouă celor care nu suntem cu dânșii alături de comu- 
nism. Universul îmi reproduce proza, la rubrica „viaţa politică“ bineîn- 
teles fără să i-o fi cerut eu. 


— „On n'est jamais trahi que par les siens“ spune francezul — și are 
dreptate. Mihai, băiatul soției mele, e prieten bun cu băiatul lui Frana- 
sovici şi vorbind între ei copii, fiul ministrului comunicaţiilor a mărtu- 
risit că într-adevăr block-hausul în care s-au mutat provizoriu aparţine 
tatălui său. Nina Duca ce în ultima vreme vede des perechea Franaso- 
vici mi-a spus și dânsa că e speriată de chelutielile pe care acești oa- 
meni le fac: Mary Franasovici era plină de bijuterii și nu mai puţin d-na 
Iancu Cosăcescu. „Nășicu“ e cât se poate de generos și cu fosta lui 
amică şi actuală fină. Îmi pare rău de Franasovici, căci e băiat bun și 
simpatic, dar e lipsit de rezistență. Nu ştie să reziste nici femeilor, nici 
şperţurilor, nici lui însuși. 

4 iulie. — Telegraful ne aduce două știri de la Geneva mai impor- 
tante decât toate discursurile- peltele ce se ţin în Palatul S.D.N. Cea 
dintâi e o mărturisire a lui Titulescu. Într-un interviu, făcând aluzie la 
însuşirea de „om neexperimentat“ pe care și-a atribuit-o mititelul de 
Léon Blum în maiden-speechul său de acum câteva zile, cutra Europei 

afirmă că salvarea S.D.N.-ului nu Poate veni decât de la oamenii neex- 
perimentaţi, adică neotrăviţi Prin atmosfera de la Geneva!!! Aseme- 
nea cuvinte în gura lui Titulescu, iată un fapt de necrezut şi totuşi real. 
Ce spunem noi de ani de zile. Dar atunci de ce nu pleacă dl. Titulescu 
de la Geneva cel dintâi, fiind cel mai otrăvit din toți? A doua ştire e sinu- 
ciderea unui gazetar ciocoslovac, în tribuna presei, în plină şedinţă: se 
vede că bietul belfer s-a luat, în nebunia lui, drept Liga Naţiunilor în- 
săși, şi a tras concluziile pe care împrejurările impun. 

Încolo nimic important pe malurile lacului calvinist. S.D.N.-ul se 
desparte cu greu de sancţiuni. Se tot caută o formulă care să împace 
capra italiană cu varza sud-americană.. Varza, în naivitatea ei, cere o 
declaraţie formală din partea adunării prin care S.D.N.-ul să mai de- 
clare o dată că frontierele Statelor nu pot fi schimbate prin violenţă. Se 
pare că formula franceză prin care se va afirma că declaraţiile Statelor 
sud-americane din 1932 (?) sunt mai în vigoare ca oricând, va satisface 
și pe cavalerii Doslas Pampas și pe cei doi Dos Las Macarones. 


— Citesc în Neamul Românesc, și sub semnătura lui Iorga următoa- 
rea frază: Cine spurcă locul în care a fost, este fără îndoială un ne- 


vrednic. Cum rămâne cu formula: „Eu nu sunt eu“, onorabile fost prim- 
ministru? l 


— Ieşirile lui Maniu de la Vinţi, duminica trecută, continuă să agite 
cafeneaua politică și mai ales să tulbure Partidul Naţional-Ţărănesc. 
Costăchescu a venit „espré“ de la lași să lămurească lucrurile. Profe- 
sorul cumsecade și fost ministru e din acei demodaţi convinși care nu 
se mai pot despărţi de Guvern, odată ce au gustat din farmecele lui. El 
nu admite o acţiune ca a lui Maniu „care să slăbească legăturile dintre 
partid și factorul constituţional cu care partidul e chemat să colaboreze 
la Guvern“, cam aşa suna formula lui. Nu vrea sciziune în partid, dar 
vrea disciplină şi un singur exponent al politicii comune: şeful. Bietul 
Mihalache e răstignit între Costăchescu și „oamenii practici“ de felul 
acestuia de o parte și Maniu cu ai lui porniţi la luptă pentru desfiinţarea 
„Camarilei“, de alta. Şi mai e răstignit între naționalismul aceluiași 


1 La Vint, Maniu a spus: „Fratele Vaida vorbeşte de riumerusus valahicus și de o pro- 
porţie între drepturile românilor şi ale străinilor. Ce? Să împărțim bunurile noastre cu 
Străinii? Nici o proporţie, fraţilor! Toate numai pentru români și nimic pentru străini!“ 

i i î ismul zi- 
Maniu și internaţionalismul doctorului ceia Și între comunismu 
i i polii i Călineascu. 
ctor şi polițismul lui Armand C a 
sului Spatii vale: de Mihai Viteazul nu mai ştie Setul a 
se închine și vorbeşte pe placul pag, ing rit pac e ză 
iţi ă t gazetarilor că dl. Miha 1 t 
miti. Costăchescu a declara paR pese S 
j i i uminica trecută că ,, / 
ord cu domnia sa. Maniu a spus i săr pa 
lache a fost calomniat că n-ar fi de acord cu dânsul, pe a ini lau 
mai deplină înţelegere domneşte între ei doi PENI y BE 
i ă i iile Adevărului, şi între 
deplin, dacă credem informaţii seriale rup 
i şi i l de la Paris. Am impresia 
la Bucureşti şi dr. Lupu diseuru . păcat 
i se î ă î m s-a încurcat Titulesc 
opoloveni se încurcă în acorduri cum pina sta 
şi că până la sfârşit se va pune şi cu Regele de acord e see ie ZA 
ție. Afară numai dacă n-ar avea Maniu dreptate: Că n 
ică; e o vorbă veche la noi... | îi g î 
me iulie. — Ministerul bulgar şi-a dat demisia. E vorba să PES 
tuie un nou Guvern de concentrare pe baze mai largi. SAE ni 
gele a însărcinat tot pe dl. Kioselvanov să încerce formar 
Guvern. E Ga a TRI 
a Guvernului de semidictatură din Sofia inspiră Adevăru 
i urmă â i iaste: | 
i următoarele rânduri entuzias pati ăi 
lu Pretutindeni democraţia se reculege ŞI se en ți i an ce ii 
torială a trecut de punctul ei culminant. După ra T 
lar în Franța iată că numai pe sa de azi se.anunță: 
iruința stângii în Finlanda. p l EN 
etala țărănistă din Polonia contra dictaturii coloneilor i 
ial di ia, urma i ea alcătu- 
derea Guvernului dictatorial din Bulgaria, tă de ENEO PA 
irii unui Guvern de concentrare, cu scopul de a se reins 
ratic reprezentativ.“ nE E A 
moc: Din ei democrația i tegrală a suferit şi un eșec, sape 4 
va. Adunarea generală a S.D.N.-ului și-a închis ieri pe ala iși ip 
nară prin votul unei moțiuni, care cu toate reticențe e a S side 
încercare de a scăpa faţa — dă câştig de azi ar ii pia 
i și Chiar î i -ului însuși. Sanc 
lui şi chiar împotriva S.D.N.-u suşi lea 
ia de coordonare; Adunarea nu vorbește de acd la E 
nerecunoaşterea cuceririlor italiene, deşi o cerere iza Ru petre 
fusese depusă în sensul nerecunoașterii. Adunarea a a 2a aa E 
la vot, sub pretext că prin moţiunea finală a sesiunii S. F P a 
mă că rămâne ferm legat de principiile Pactului care găsesc exp 

lor și în alte acte diplomatice, ca de pildă declaraţia Statelor americane 
din 3 august 1932, care exclude reglarea prin forţă a chestiunii teritoriale“. 

De altminteri Italia n-a cerut recunoașterea anexării Abisiniei din 
partea forului de la Geneva: pentru dânsa această anexare e desăvârșită 
şi nu are nevoie de aprobarea nimănui, 

Rezoluţia Adunării se mai întinde asupra unei eventuale perfec- 
ționări a Pactului „în ce priveşte dispoziţiile relative la securitate“, asu- 
pra securităţii însăși, asupra trecutului şi asupra viitorului — literatură 
inutilă și fără haz. 

Ca încheiere, președintele Van Zeeland a spus între altele: »For- 
mulând și adoptând rezoluţia biroului, Adunarea a reușit să facă Socie- 
tatea Naţiunilor să treacă printr-un defileu din cele mai întunecate, din 
cele mai înguste, așa cum nu a mai întâlnit de la crearea ei. Suntem în 
prezența unui eșec, unui eșec grav al Societăţii Naţiunilor. Trebuie evi- 
tat însă ca acest eșec să se transforme într-o înfrângere. Dacă este exact 
să vorbim de un eşec al acțiunii Societății Naţiunilor faţă de unul din 
membrii săi, trebuie să fim și mai măsuraţi în ce privește rezultatele 
sancţiunilor. Sancţiunile au ajutat Abisinia să lupte, dar nu au atras 
după ele o decizie... Măsurile economice nu pot în adevăr înlocui tu- 

nuri și tancuri...“ 

Cu toate aceste constatări oficiale ale faptului îndeplinit, frontul 
antifascist nu se dă bătut şi recurge până și la născociri comice ca cele 
conţinute în următoarea telegramă de la Londra: 

„Negusul care se află la Geneva!, împreună cu delegaţia abisinia- 
nă la Societatea Naţiunilor, a hotărât să formeze un nou Guvern al 
Abisiniei. Sediul acestui Guvern va fi la Gore (în Abisinia). 

“Noul Guvern abisinian va avea de șef pe di. Bitwoded Wolde Sa- 
dik, președintele Senatului. Negusul a transmis rasului Imru ordinul să 
înceapă reorganizarea (?) forţelor militare abisiniene. Rasul Imru n-a 
părăsit Abisinia după înfrângere tot din ordinul Negusului care l-a lăsat 
acolo pentru a fi în curent cu situaţia (?) 

La Londra se crede că Negusul se va întoarce în țara sa? pentru a 
reorganiza rezistența. Soții Molisson5, celebrii aviatori englezi, s-ar fi 


; i ir din nefericire i s-a refuzat împrumutul cerut, „parce-que la confiance 
règne (!!!)“. 

2 Unde și cum? Toată Abisinia e bătută de avioanele italiene şi chiar dacă popu- 
aia, sătulă de război, n-ar preda pe Negus cu mâinile şi cu picioarele legate italienilor, 
Pero pianolo acestora ar nimici cu ușurință orice încercare de regrupare militară sau 
civilă. 


3 Puțină reclamă nu strică niciodată! 

învoit să-l transporte pe Negus. Acesta se bucură de o mare simpatie mai 
Ba frântă a KAN i anai democrația a dobândit a AEE 
ce ă (judeţul Ismail) unde Mihalache Blum a vorbit e p : 
Seny je ismului, despre dezastrul liberal ŞI despre cau: e, sr 
alea eS sa printr-un apel „la forța fizică“ Și pe [mia 
plină de farmec pentru partizani, fie și lipoveni: „Suntem o forță ş 


fi chemaţi la Guvern“. 


is un inter- 
z Madgearu, incorigibila javră pia : ae miei bela 
iu ziarului Petit Parisien prin care afirmă că eee ae 
dreapta la noi e poruncită din Berlin, că nemții susțin a laie 
Aa Ea comnis sau pericol comunist nu există în România ș 
ne cu ; 


ua udinilor 
i i | muiat în sosul platitudini 
inguru id cumsecade e al lui. Totul 1 “he aul 
j ca Tileoeikae: Dacă Garda de Fier nu-i Pasi nena ai 
oir o bună cantitate din materia scumpă lui Arzibut, ma 
bd 


dreptate în țara românească. 


i : Uni l reproduce un articol 
juns Franța lui Blum: Universu c : 
aa S jidanul J a Zay (cine știe cum l-o pie mă = primat r 
din e târg păduchios din Galiția se trage) ajuns minis aS 
Ao le (inatrucţia Publică) — articol din care extrag r si iau 
ur aznică fâşie de stofă înfiptă într-un băț , teur ălb să a 
jso di suflet. Te urăsc pentru toată mizeria ce o npe P EA 
br aa sânge omenesc cu miros aspru ce gâlgâie s 
t le (D te urăsc în numele scheletelor... Po ARE EN 
à Te urăsc pentru toți cei ce te salută, k urăsc din 
ârăsc î i pălăria lor în fața umbrei tale... 
E e tale murdare, roșul sângelui lor, 
furat din cer, albul livid al remuşcărilor tale. 
Lasă-mă simbol nerușinat SĂ ping singur, 
i tineri“ ș.a.m.d. cai a 
i ua an să încredințeze unor asemenea abjecții edu 


i i i inune poate să o 
cația tineretului ei — ea este pierdută, și numai o minune p 


i de minuni. 
un Charles Maurras, care adoarme — nu sunt făcători 


albastrul ce l-ai 


să plâng cu hohote (!!!) 


1 E vorba de tricolorul Franţei. 

astă-dată, marele culpabi 

? : pabil, Romulus Boilă ins î 

E probabil oa procesul să dea loc a mare scandal e Nurnai e? 
datei . — Culmea injuriilor: N > 

torități] : Negusul a fost ru ia 
Indiei: pi să părăsească Elveţia. Bietul esa pa vede 
devotați. za ie te e Cel câţiva informatori care i-au Pepi 
rături „i arai senzaţionale“. Expu AE Acea 
aia enor italieni, tifla lui Greiser! e N gruhi 
a neîndoioase de slăbiciune: instituția del G anzigul 

ŞI atmosfera de demnitate în care a trăit până arii i 

um. 


— Ieri dimineață am ă 
1 avut plăcerea să revă 
menfeld, zis Scrutator, ieşit din Rider pe dl. dr. Calman Blu- 


rea lor, Greise î 
a fum i er s-a întors s 
pre marea indignare a întregii asistenţe. ci 


ele, le-a tras limba şi le-a dat cu tifla 

acord“ cu conducerea Adevărului şi Dimineţii. După dânsul e inadmisi- 
bil ca ziare puse în slujba democraţiei, şi numai a democraţiei, să apară 
ca fiind puse în slujba comunismului din simple motive de ordin fami- 
liar. De unde Stoeanovici îmi afirmase că nu există nici o rudenie între 
Emil Pauker de la Adevărul şi Ana Pauker, comunista în instanţă de ju- 
decată la Craiova, Blumenfeld mi-a mărturisit că zisa damă e soția ne- 
potului lui Emil, Marcel Pauker, al cărui tată Simon Pauker e propriul 
frate al lui Emil. „Te asigur d-le Argetoianu că Emil Pauker, ca şi Si- 

mon de altminteri nu e câtuși de puţin comunist. Comuniști sunt Mar- 
cel Pauker şi soția sa Ana. Despre Marcel, lucrul n-are nici o impor- 
tanță, ăla e în Rusia, unde joacă un rol destul de important, dar n-are 
nici o legătură cu familia sa și nici o influenţă asupra sa. Nu tot așa stau 
însă lucrurile cu Ana Pauker care a intrat aici pe sub pielea tuturor. De 
dragul ei, ca să protesteze că a arestat-o, sau că n-a tratat-o cum tre- 
buie, sau că o judecă cum nu-i place ei, Emil Pauker, care nu e câtuși 
de puţin comunist, umple gazeta cu tot felul de articole ce-i dau un ca- 
racter care nu e nici al ei nici al nostru. De câte ori, fără să ştim noi, 
Pauker a coborât la ateliere şi a schimbat în ultimul moment, ba o no- 
tiță, ba un articol chiar. Ce puteam noi face? Pauker e cel mai mare ac- 

ţionar, el e stăpânul. . i 

Pauker trebuie să plece de la Adevărul şi Dimineaţa. Trebuie să 

plece și Graur. E inadmisibil ca în fruntea celor mai mari ziare demo- 
cratice şi constituționale românești (și Scrutator apăsa asupra cuvântu- 
lui româneşti), ca în fruntea unor ziare de tiraj mare, să fie numai ji- 
dani. Dacă ziarele noastre vor, nu să progreseze, dar numai să trăiască, 
trebuie să pună în fruntea lor un român neaoș, de mare suprafață. Eu 


m-am gândit la d-ta... 

— Mersi. Nu reflectez... , 

— Sau la un comitet de trei, în care de pildă, d-ta, Iunian şi Miha- 
lache să desemnaţi câte un membru. Nu ştiu dacă programul meu va fi 
primit. Dar nu se poate altfel; Pauker, Graur şi mulţi alţii trebuie să 


eînţeles, schimbările de făcut deşi trebuiesc hotărâte numai- 


plece. Bin 
embrie. 


decât, nu se vor aduce la îndeplinire decât mai târziu, prin sept 


D-ta gândește-te la cineva...“ 
Acest „d-ta gândeşte-te la cineva“ e probabil că bietul Scrutator l-a 
repetat la mulţi: o încercare de „captatio benevolentiae“ care nu costă 


nimic şi poate raporta. 
La plecare, șchiopiș-şchiopiș, Blumenfeld mi-a destăinuit fundul 
gândului lui: e dezgustat. Dacă va mai scrie din când în când, poate că-mi 

i s . u... 
e marele vinovat“ — și a plecat, fără obișnuita lui PIC ta Regele 


— Nicu Greceanu a venit i 
i să-mi spună i i i 
(de la Mamaia) cu Marea, ca să se Pei, ii a A 


eram ministru de finanțe, în 1931. Submarinul era atunci în al 7-] 


de construcţie, i se schimba câte ceva în fiecare an ca să olis 


l facă să plu- 
la, la un șan- 


dea altceva pentru cele 140 milioane avansate. N-au vrut. Am părăsit 
3 i i 
va ti iti l“ nostru. at- 
a ajuns în acele ci stupoare că vechea rablă, după alți 5 ani in 
doania s . i că acest fapt era un eveniment naţional ai 
ridicolei unităţi irenă șlefuită şi dânsa, fusese trimisă în larg iiaii e 
tru această eu că o primească cu toate onorurile şi cu un surâs P, 
A sinistră jucărie — cine știe câți i cpu . Pen- 
viața într-însa — s ți oameni își vor mai pi 
su f tr-însa — se spurcă frumusețea de lac, care tot atât ae 
armecul Mamaiei. > care, ât ca şi Marea, 
7 iulie. — DI. Greiser s-a î i 
s-a înapoiat la Danzig și â TRE 
rasa A i lepă £ ka 
de delegat la S.D -N. a redevenit președinte i tea ala 


noi lovituri hitleriste, anexarea Danzigului fiind cerută de toată pre 
sa 
ră voie. O asemenea 

lovitură e de așteptat; de ce n-ar îndrăzni-o Hitler după experienţa cu 
remilitarizarea Renaniei care a dovedit nu numai că nu există nici o 
soliditate europeană dar încă, că tratatele de pace din 1919 şi 1920 au 
devenit caduce. Europa se află în plină anarhie: regimul securității 
colective bazat pe pactele de la Geneva a dat faliment, pe când regimul 
echilibrului de forţe caracterizat prin alianţe continuă să fie ostracizat 
— aşa încât e de ajuns ca un om să știe ce vrea ca să-şi ducă la bun 
sfârșit toate planurile. Hitler ştie să vrea și Europa e un sat fără câini. 


— Comisia de coordonare a sancţiunilor s-a întrunit ieri la Geneva și 
după o scurtă ședință a hotărât ridicarea sancţiunilor pe ziua de 15 iu- 
lie. Cu acest prilej Anglia şi Franţa au înregistrat un frumos succes care 
trebuie să le consoleze întrucâtva de eşecurile precedente. Într-adevăr, 
dl. de Vasconcellos, preşedintele comisiei, a propus ca sancţiunile să 
fie ridicate pe ziua de 70 iulie. Franţa şi Anglia s-au opus şi au cerut 
data de 15 iulie. Pusă la vot, propunerea Franţei şi Angliei a întrunit 
marea majoritate. Frumos succes, nu e de zis! Comisia a numit apoi o 
subcomisie de experţi (iarăși experți) ca să studieze efectele sancțiuni- 
lor decretate în vederea învățămintelor ce ar fi de tras pentru viitor. 
Trageţi, domnilor, trageţi — că tot nu veţi învăţa nimic! 

8 iulie. — Procesul comuniştilor, cu Ana Pauker nepoata „de la“ 

Emil în frunte, care se judeca la Craiova s-a terminat în fine, Ana Pau- 
ker a fost condamnată la 10 ani închisoare și 100 mii lei amendă, ca şi 
Şmil Marcovici şi Dumitru Colev, zis Verbanov, zis Colev. Alţii au fost 
condamnaţi la 9, la 8, la 6, la 5 și la 2 ani închisoare și la diverse amenzi. 
Şi la 10 ani de interdicţie „de sijour“. După pronunțarea sentinţei, pu- 
blicul din sală s-a dedat la delirante manifestații de bucurie. Nu pot fi 
bănuit de simpatie pentru comunism şi comuniști, dar oricum, acest 

delir de bucurie faţă de vreo 155 de ani de pușcărie distribuiţi unor făp- 

turi omeneşti, are accente de canibalism. Unde poate duce patima! 


— Poate duce la ridicol și la înjurături în presa italiană, în anumite 
cazuri. Aflăm acum din presa străină că în momentul în care ziariştii 
italieni au huiduit pe Neguţ la Geneva, vermiformul Titulescu, verde 
de necaz şi de ură, s-a sculat și a apostrofat pe președinte cu următoa- 
rele cuvinte: 

„Monsieur le President, în numele Justiţiei cer dreptate împotriva 


acestor sălbatici!“ 

Ziarele italiene, sosite aseară în Bucureşti, relevă toate aceste in- 
cidente și-l spurcă pe Titulescu în înjurături. De aceea au fost şi confis- 
cate. Un număr din Corriere de la Sera mi-a căzut totuşi întâmplător în 
mâini, și în el citesc: „Dl. Titulescu, conform obişnuitei sale manii de a 
atrage atenţia asupra lui a tratat pe câţiva gazetari italieni de sălbatici. 
Nu punem aceste insulte în socoteala nobilei naţiuni române, căci în 
România dl. Titulescu nu e considerat ca român, ci calmuc sau tătar!“ 

Ziarele italiene explică de altminteri ieşirea gazetarilor italieni 
prin faptul că în momentul când Neguţul a început să vorbească, gaze- 
tarii „democrați“ l-au aplaudat viguros din tribuna presei. 


— În chestiunea Danzigului, germanii au aerul să dea înapoi ca să nu 
strice pentru moment prietenia germano-polonă. Gălăgiosul Greiser s-a 
mai calmat, iar înaltul comisar Lester, sosit de la Geneva, a putut mer- 


w 


ge de la gară acasă fără să fie huiduit de locuitorii Danzigului. 


— După o telegramă din Londra, Anglia ar fi renunțat să mai ceară 
un răspuns Germaniei la chestionarul trimis. Cei care vor citi aceste 
rânduri vor fi uitat poate că Anglia a trimis lui Hitler, acum două luni, 
un chestionar asupra intențiilor sale politice şi că amabilul dictator l-a 
pus la coș. Acum dl. Eden declară că tratative directe cu Germania s-ar 
putea concepe și fără un răspuns prealabil la faimosul chestionar. Presa 
franceză nu e de aceeași părere. 

9 iulie. — Transferat reşedinţa la Breasta. Ultimele trei zile căl- 
duri tropicale; ploi diluviene în fiecare seară, ploi care nu răcoreau at- 
mosfera, dimpotrivă, făceau căldura şi mai insuportabilă şi transforma- 
seră Bucureștiul într-o baie cu aburi. 

La Breasta, n-a plouat de zece zile — căldura e şi aici mare dar 
mai suportabilă. Pe drum, în Simplon întâlnit pe Şeicaru care se duce la 
Roma, să se încunune cu lauri. Italienii i-au tradus într-adevăr toate ar- 
ticolele lui pro-ltalia, scrise în timpul campaniei abisiniene — şi le-au 
publicat într-un volum care apare zilele acestea. L-am însărcinat să trans- 
mită lui Mussolini expresia admiraţiei mele și să-i spună că n-am pier- 
dut un moment încrederea în opera lui. Șeicaru mi-a povestit că a avut 
o lungă conversaţie amicală cu Savel Rădulescu, și că acesta i-a măr- 
turisit că va fi numit la toamnă la o Legaţie. Impresia lui Șeicaru a fost 
că la toamnă pleacă şi Titulescu... 

— Neputincioșii continuă să discute la More: în letal Si 
tului Malachia, convenţia a abea date A n 
i iai se paaa 7 astea supra-venită în negocieri: 
în iza ie un nou proiect de convenţie în al cu P 
tentiile turcești şi cu tot ce reprezentanții mae aprot e seruri j 
La Ankara domnește mare consternare, iar la] ES ERR A 
suspendarea tratativelor. Am impresia că toată a a 
tru, şi teatru prost. Esenţialul e că turcii au pus mâna p 


nu vor mai da înapoi. 


— Azi-dimineață, la Gara de Nord, am fost acostat ie Aan 
dent al ziarului Corriere de la Sera (Milano) a ma E a 
ţie (de publicat în ziarul lui) cu privire la ieşirea del tape ee 
gazetarilor italieni de la Geneva, pe care i-ar fi - Genpa 
văr) de sălbatici. Am dictat italianului următoare Te S 
ticitatea cuvintelor atribuite lui Titulescu, care r: R EEE 
simplă invenție calomnioasă: un ministru de extern ; ete da 
Geneva, nu poate jigni — peste capul celor cărora fi E EAR 
legitimul amor-propriu al unei națiuni amice“. Italianul a ; 
cred că Titulescu va fi mai puțin mulțumit. 


— Aflu prin ziarele de azi moartea lui Cicerin, fost ai tea 
al afacerilor străine până la numirea lui Litvinov ap a 
înşel). De familie bună rusească, fost câtva timp în diplo : i 
Cizerin a contribuit mult la împăcarea Sovietelor îi e i Aa 
cidentale. Schimbat fiindcă nu era destul în nota Pa E ec 
că căzuse grav bolnav, a luptat zece ani cu moartea, pe J 


zat şi a fost răpus de o congestie cerebrală. 


ne vi iță rei ă ofensiva 
— Din toate știrile care ne vin de peste graniţă reiese că 


S fa E. 

omunistă îşi merge drumul. La Paris, a fost duminică n n dd 

Vărată luptă de stradă pe Avenue des Champes o aa Sarii 4 

Triumf, cu sute de răniţi, din care unii grav. La Madrid, ape 

plin cu bombe aruncate în case şi pe stradă ii d isi i sat 

nici. În Palestina, luptele între arabi și forțele a î tea 
nici ele câtuşi de puţin. La noi după condamnările A 


mormântală pe tot frontul extremei stângi. 

— Regele a petrecut trei zile la Scrovişte c 


Marinescu, sub paza unui batalion de agenți. u Lupeasca și cu Gavrilă 


ze ta. Ilustrul B 

toamnă va rămâne Jean Paul Bonco 

reparațiile urgent necesitate d 
născută Rotshschild. De Mo 
nu ne poate suferi. 


a Lo . .. A : 
carnienii s-au incurcat: nu se ştie exact când 


Anglia, Franţa și Belgia, se vorbe 


riveranilor „y compris Rusi Tas 
vorbeşte? Pe când domnii Nr (2), fără Italia“ 

aleagă un nou șef, prefăcându-se că ignoră cele 30 de luni de conduc- 
ere efectivă a lui Dinu Brătianu. Şi-a încheiat cuvântarea propunând 
congresului ratificarea alegerii acestuia, desemnat şi nimic mai mult, 
de comitetul central, fiindcă era om cumsecade și-l chema Brătianu. 
N-ar fi fost mai cinstit şi mai natural să prezideze Brătianu con- 
gresul, să spună pe faţă că a fost proclamat șef acum doi ani de orga- 
nele restrânse ale partidului, că împrejurări potrivnice l-au împiedicat 
să întrunească până în acea zi congresul care, dacă socotește că domnia 
sa a condus bine partidul în răstimpul de doi.ani de la moartea lui Du- 
ca, va ratifica alegerea sa, iar de nu, nu. Pentru vot, putea să cedeze vre- 
melnic fotoliul prezidenţial lui Angelescu, și atâta tot. Dar cum ar fi ră- 
mas principiile democratice care acordă numai congresului dreptul su- 
veran, deși numai pe hârtie, de a desemna şi alege pe preşedintele par- 
tidului? 
Ales prin aclamații, Dinu Brătianu a ocupat în fine fotelul pe care 
s-a instalat de doi ani şi jumătate și a pronunţat la rândul său discursul 
pe care de 70 de ani îl ţin toți şefii partidului, la fiecare întrunire de 
club. Înfăptuirile Partidului Liberal care a făcut întâi România modernă 
şi apoi România întregită (parcă fără liberali nu se făceau şi poate în 
condiţii mai bune!), naționalismul Partidului Liberal (defilarea lui Ion 


Brătianu tatăl, C.A. Rosetti, Kogălniceanu, fraţii Golești etc. etc. pe 


ecranul unui cinematograf — omagiu involuntar adus localului în care 
bogățiilor naţionale, colabo- 


se ţinea congresul), punerea în valoare a 
rarea cu capitalul străin pentru dobândirea de noi izvoare de producţie, 
ofensiva culturală, libertăţile cetăţeneşti (vezi cenzura şi starea de ase- 
diu) etc. etc. au trecut pentru a o suta oară înaintea ochilor partizanilor 
încălziţi care se gândeau la ghelirurile din trecut şi la cele ce le mai pu- 
tea procura viitorul. 

Apoi, tot prin aclamaţie, şi după propunerea lui Sassu, vită solem- 
nă, congresul a modificat art. 41 din statutele partidului introducând un 


nou alineat 6, cu următorul cuprins: „Alege (congresul) după propune- 
rea președintelui, pe secretarul general al partidului. Secretarul general 
va înlocui pe președinte în lipsa preşedintelui“. Şi după propunerea lui 
Dinu Brătianu, congresul a ales pe Guţă Tătărescu. Aceasta e toată sa- 
tisfacţia pe care familia Brătianu a consimţit-o răzvrătitului Guţă. 
Încântat totuși (il faut savoir se contenter de peu) și sonor, Guţă 
Tătărescu s-a urcat la tribună și a tras unul din acele discursuri a căror 
formulă o va duce-o, să sperăm, cu el în mormânt, un discurs de o de- 
zolantă goliciune de gândire, de o desăvârşită platitudine de expresie în 

nvențiilor de asistență regionale ale vreunei 
-ului. Textul sfântului Litvinov, fulgerele lui 
ă fără acest amendament nu semnează con- 
indiferența englezilor au salvat — 
de care, oricâți l-or 


gresionate“, pe baza co 
hotărâri speciale a S.D.N. 
Boncour care a declarat „c 
venţia“, acrobațiile lui Titulescu şi 
toate la un loc — existența „peticului de hârtie“ 


iscăli, nu va ţine seamă mai ales Turcia. 

12 iulie. — Forțe abisiniene — resturile armatei Neguţului, pare-se 
au atacat pe italieni. În regiunea de vest a Abisiniei, un general de avi- 
aţie cu statul lui major, a fost surprins şi ucis la Lekenti. Au pierit în 
această afacere 14 ofiţeri, după chiar comunicatul italian. Alte forțe au 
atacat înspre Harar iar linia ferată Adis-Abeba — Djibuti a fost distrusă 


în mai multe locuri. De asemeni șoseaua care leagă Capitala cu Dessi€. 
ă decât prin telegrafie și prin 


Adis-Abeba e izolată şi nu mai comunic 

avioane. Pare că cucerirea Abisiniei nu e tocmai așa de desăvârșită 
cum pretind italienii. Poate să fie şi ultimele zvârcoliri ale partizanilor 
Neguţului, sincronizate cu intervenţia acestuia la Geneva și plătite cu 
banii lui. : 

ministrul Reich-ului la Viena, le 
ederea stabilirii unei înțelegeri 
Hotler a dat de la Berchtesga- 


— Tratativele pe care von Pappen, 
duce de câtva timp cu Schusching în v 
între Germania şi Austria s-au terminat: 
den binecuvântarea sa convenției încheiate, prin care fără să se rezolve 
fondul procesului se stabilesc forme de procedură care să permită rela- 
ţii normale între cele două ţări şi fără stabilirea unui regim „nazzi“ pe 


malurile Dunării. Deocamdată. 


— Titulescu s-a înapoiat la București. Să aibă oare intenţia să încheie 
un pact și cu România? 


— A murit Alexandru Cottescu, fost de toate și până pe vremea răz- 
boiului, director general al C.F.R. Cu dânsul dispare unul din ultimele 
exemplare ale atotputerniciei birocratice -liberale dinainte de război. 
Foarte bolnav în vremea din urmă, rămăsese totuși membru și preşe- 
dinte într-o sumă de consilii de administraţie. A fost un om inteligent și 


cu maniere bune. 


— Căldura continuă tropicală. Ieri seară la ora 8, la umbră și la nord 
erau +30°C, Azi la ora 12 sunt 35°, În America se semnalează multe 


cazuri de insolaţie. În Europa Occidentală, furtuni. 

ă circulă însă altă versiune. Regele ar fi fost fo 


gazetarilor italieni) şi la Montreux faţă de Anglia 

r e 

acceptat de turcil. 


eux că România și Turcia 


! Titulescu 
escu a mers cu i i ână 
nu fac decât o singură ț i menja până a declara la Montr: 

Fapt este că presa italiană întreagă îl spurcă pe marele nostru diplomat, 

e care-l atacă acum şi presa engleză afirmând că amendamentul pro- 
pus de delegaţia engleză nu urmărea decât scopul de a veni în ajutorul 
României (!). Regele, care nu vrea să se strice cu Italia dar mai ales cu 
Anglia, ar fi dat lui Guţă instrucţiuni să vorbească miniștrilor Italiei și 
Angliei în așa fel încât să rectifice impresia făcută de ieșirile lui Titu- 
lescu. Regele ar fi primit pe Titulescu foarte rece şi la toate reclamațiile 
şi arguțiile ministrului său de externe ar fi răspuns că nu se amestecă în 
tărâțe şi că incidentul rămâne să fie rezolvat între primul ministru și 
dânsul Titulescu. Iar lui Guţă i-ar fi spus că dacă se împacă, bine, iar 
dacă nu, să-şi dea demisia şi să reconstituie Cabinetul fără Titulescu. 

Incidentul nu pare încă închis, Guvernul e în fierbere, tratativele se ţin 

lanț și situaţia lui Titulescu trebuie să fie grea dacă a mers până la 

demisia colectivă a celor trei corifei de la Externe. 
Pretextul demisiei — dacă demisie este — e indiferent. Adevărul 

e că politica lui Titulescu, mai ales Înțelegerea (?) Balcanică, a dat fali- 

ment, și că plecarea lui ar fi naturală. Naturală şi salutară din punct de 

vedere al politicii externe, demisia lui Titulescu ar avea şi o foarte ma- 
re importanță din punct de vedere intern. Prezența lui Titulescu în Gu- 
vernul de rândaș pseudo-prezidat de Tătărescu constituie o notă discor- 
dantă: era singurul ministru cu răspundere și cu personalitate, din Cabi- 
net; bună, rea, politica externă o ducea el cum vrea şi Ministerul de Ex- 
terne rămăsese singurul departament pe care nu-l ducea direct dicta- 
torul fracurilor albe şi tribunelor prăbușite. Era o insuportabilă anoma- 
lie, şi e foarte natural ca Regele să caute să-și numească un rândaș și la 
acel departament până acum recalcitrant. Se vorbeşte de Victor Anto- 
nescu, amicul lui Dreyfus, în care caz Guţă ar lua Finanţele. Se pot în- 
trevedea şi o sumă de alte soluţii, un rândaș se găsește ușor. 
Dacă această transformare a Cabinetului Tătărescu se realizează, 
Regele va fi în fine stăpân pe toate departamentele, va fi în fine propriul 
său prim-ministru şi va putea în fine realiza genialele sale planuri pe 


toate terenurile. 
Nu văd însă pe Titulescu „abzicând“ de la vagonul salon, de la ro- 


lul sonor de la Geneva and last not last, la drăguţele de fonduri secrete, . 
oricât ar fi pus el deja la o parte. Să așteptăm până la sfârșit: cred că 
omul se va crampona, și că Regele tot nu va avea curajul să-i dea cu 
piciorul, căci oricât de închipuit e, şi de ahtiat să le orânduiască toate 


(alandala), veleitarul nostru Suveran mai este și un om fără voință. A 


trebuit să găsească un şmecher și un incapabil ca Tătărescu ca să-şi 

15 — ă 
iulie. — Adevăratele cauze ale demisiei lui Titulescu nu par să 

tremiste din ţară: antisemitismul și anticomunismul trataţi cu mănuși şi 
cu bunăvoință, iar elementele Frontului Popular zice Titulescu — co- 


muniste zicem noi — cu toată rigoarea şi cu un exces de asprime. Titu- 


lescu pretinde că i se sabotează astfel convenţia Strâmtorilor, deoarece 
nu mai poate conta pe bunăvoința rușilor şi turcilor la Montreux. Cu al- 
te cuvinte să ne facem comuniști de dragul lui Titulescu. Când se va 
sfârși cu pacostea asta? 

Titulescu începuse prin a cere capul lui Inculeţ, devla lui Sergiu Di- 
mitriu. Îi făcea vinovaţi de înlesnirile acordate elementelor de dreapta. 
Dându-și însă repede seamă că nu va obţine capetele cerute, dar că poa- 
te va pierde pe al său, amicul Scopisky a turnat o vadră de apă în păhăru- 
tul său de vin și după cum am prevăzut-o ieri — azi lucrurile s-au aranjat. 

„Din informaţiile culese“ rezultă, că în urma mai multor conferin- 
te la care au participat dumnealor domnii Titulescu, Tătărescu, Inculeţ 
şi Victor Antonescu (care a făcut de data asta pe codoșul şi pe împăciu- 
itorul), acordul asupra tuturor chestiunilor privitoare la politica noastră 

externă, s-a stabilit.. Într-un Consiliu de Miniștri care se va ţine azi se 
va celebra împăcarea. Titulescu va face un expozeu şi Vlahide va redac- 
ta un comunicat. Şi Hübsch va domni mai departe peste țara românească. 


— România a ridicat sancţiunile pe ziua de 15 iulie printr-un Decret 
Regal semnat în 10 din aceeaşi lună. 


— Cu toată căldura care domneşte, în Franța şi în Spania, ciocnirile 
se țin lanţ. Ieri, de 14 iulie, bătăi pe străzile Parisului, bătăi în provin- 
cie, între cei de dreapta și adepţii Frontului Popular. Răniţi, dar morți 
nu. În Spania mișcarea comunistă a fost zilele acestea mai violentă. 
Fostul ministru Calvo Sotelo, şeful grupului parlamentar al Partidului 
Monarhist a fost asasinat. Acest asasinat a provocat ciocniri sângeroase 
în toată Spania. Arestări numeroase. Morti. Președintele Republicii Aza- 
na a suspendat Parlamentul pe timp nedeterminat, ca să evite bătăile în- 


tre membrii diverselor partide. 


— Sosit azi-dimineaţă în București, chemat de la Breasta: fiică-mea 
a fost supusă aseară de urgenţă la o operaţie cezariană pentru nașterea 
fiicei sale de a doua. Operația făcută de doctorul Săvulescu și Mavria- 
nopol a reuşit pe deplin. Mama şi copilul — pe care am hotărât să o 


1 Titulescu va cere lui Tătărescu să se angajeze în scris să urmeze linia politică 
hotărâtă. 

ieri rămâne vag asupra amănuntelor şi nu constituie decât un certificat 
dat lui Titulescu pentru străinătate și un angajament (dar fără sancţiuni) 
luat de Tătărescu și de Inculeţ în ce priveşte măsurile interne ce s-ar 
putea repercuta devaforabil peste graniţă. 

Comunicatul, după ce ne aduce la cunoștință că dl. Titulescu a 
făcut un expozeu de două ore asupra tuturor problemelor europene ȘI 
asupra atitudinii României, a Micii Înţelegeri și a Înţelegerii Balcanice 
faţă de ele, şi că a fost viu complimentat și aprobat de colegii săi şi de 
primul ministru — încheie în stil protocolar: 


„Consiliul de Miniștri în unanimitate: 
Luând act de expunerea făcută de dl. N. Titulescu, ministrul aface- 


rilor străine: aprobă în întregime și se solidarizează cu politica externă 
făcută şi expusă de dl. N. Titulescu. 

Toate dispoziţiile menite să aducă la strictă îndeplinire această 
politică, care este însăși politica Guvernului, și a țării, au fost decise de 
Consiliul de Miniştri. 

__ Exprimă cu acest prilej d-lui Titulescu recunoştinţa lui adâncă 
pentru opera înfăptuită precum și încrederea lui neclintită în îndeplini- 
rea misiunii sale.“ 

Acesta nu mai e comunicat informativ, ci adevărat proces-verbal 

de tranzacţie între părți. Fiecare frază și fiecare cuvânt trădează pe au- 
torul lor: Titulescu. Cu acest certificat la buzunar, tradus și legalizat, 
Titulescu poate asigura pe Blum şi pe Litvinov că autoritatea sa în Ro- 
mânia a rămas intactă. Scrisoarea despre care mi se vorbise ieri pare să 
fi fost înlocuită prin acest proces-verbal semnat de toți. Întrucât priveş- 
te valoarea internă a actului, chiar Universul de azi-dimineaţă ne dă 
măsura. Nu numai că publică mai departe sempiterna listă a șloimilor 
de la Adevărul, dar încă — oroare! — pe aceeași pagină pe care e re- 
produs comunicatul se mai găsește și fotografia lui Salengro, ministrul 
de interne francez, înconjurat de oameni cu pumnii încleștaţi și un scurt 
articol explicativ prin care se precizează că tovarășul Salengro a fost 
primit în întrunirea vizată cu cântecul Internaționalei, cu salutul comu- 
nist (pumnii încleștaţi) şi că palavrele pe care le-a debitat au trebuit să 
fie pe gustul Moscovei. Sacrilegiu, şi ineficacitate a proceselor verbale, 
chiar semnate de toți miniştrii! Am impresia că Titulescu se înaripează 
la Montreux, cu procesul-verbal de coadă! În tot cazul criza ministeri- 
ală s-a terminat — până la toamnă, afară şi de neprevăzute. 

— Cehii ne-au acordat două împrumuturi, unul de 200 milioane co- 

roane ceheşti (circa un miliard de lei) şi altul de 80 milioane idem (cca. 

tot mai rău în războiul civi 
f oiul civil, sub rânj : K TE 
munismului. i njetul mulțumit al diriguitorilor co- 


Proletari din toate ţările uniţi-vă! 
Către Populaţia muncitoare a Capitalei! 
Către tineretul din București! 


Cetăţeni! 


Duşmanul e în cetate! 
Dușmanul e stăpân pe cetate! 

Trăim vremuri de ajun de război când Statele fasciste ca Germania hitle- 
ristă, Italia Mussoliniană, Polonia și Bulgaria au încheiat un bloc revizionist 
pentru spargerea păcii! pentru atacarea țărilor mici şi a Uniunii Sovietice „pa- 
văză libertăţii? şi a păcii“ pe când blocul revizionist pregăteşte prefacerea Ro- 
mâniei în câmp de bătaie pentru atacarea Sovietelor şi împărțirea României. 

Cum se numesc agenţii plătiţi ai propagandei hitleriste? 

Trădători de țară! 

Acestea sunt partidele fasciste, mincinos naţionaliste ale lui Goga, Cuza, 
Vaida şi Codreanu. 

În fruntea lor Regele Carol al II-lea, cel mai mare fascist, principalul 
uneltitor al azvârlirii României în război şi al alianţei cu Germania. 

Carol al II-lea lucrează să dărâme ceea ce au apărat Mircea cel Bătrân şi 
Mihai Viteazul, Ştefan cel Mare şi Ioan Vodă (7), Horia şi Avram Iancu: inde- 


pendenţa poporului român! 


Cetăţeni! 

Carol de Hohenzollern, venit în țară ca zapciu al bancherilor francezi a 
făcut planul de la Geneva (7) și a tras pentru ei în ceferişti. Azi el lucrează 
pentru bancherii nemți. 

EI, care e cel mai mare bancher din România. 

El, marele acţionar a nenumărate fabrici ca Reșița, Malaxa, Mica etc. 

El, Carol al Ii-lea, șeful clasei exploatatorilor, lucrează la măcinarea 
rezistenţei poporului român în viitorul război prin înfometarea și degenerarea 
naţiunii, prin biruri şi scumpete, prin scăderea salariilor şi jefuirea ţărănimii şi 
a micii burghezii, în folosul rechinilor armamentului şi ai marelui capital. 

Şi ţine la putere împotriva voinţei întregii țări pe Guvernul foametei şi al 
tâlhăriilor, pe Guvernul Tătărescu. 


Cetăţeni! 


Înconjurat de o camarilă lipsită de scrupule şi atotputernică, Carol ai II-lea, l 


în fruntea marilor bancheri, fabricanți şi moșieri şi a partidelor fasciste şi tră- 
dătoare de ţară și ajutat de Guvernul fascizant Tătărescu, conduce pregătirile 
de înscăunare a dictaturii fasciste. Pretutindeni în Guvern şi în viaţa de Stat, 
Regele și camarila trag sforile şi-şi impun dictatorial voinţa, răpind una câte 
una libertăţile democratice ale poporului. 

Guvernul lui sprijină pe fascişti. 

Zbirul lui, Gabriel Marinescu, prigoneşte pe muncitori şi închide sediile 
Blocului Democratic. 

1 Aceeaşi acuzare de revizionism și de „războism“ o regăsim ca factor comun (pen- 


tru captarea bunăvoinţelor popoarelor naţionaliste) în toate manifestările comunismu- 
lui, fronturilor populare, democraţiilor tâmpite etc. 
ne 

Fasciștii lui din Consiliile de Război condamnă pe Constantinescu-laşi, ju- 
decă pe Ana Pauker şi pe conducătorii luptei poporului pentru pâine, pace şi libertate. 
Săvinescu, omul lui, torturează în închisori pe muncitorii antifascişti. 

Camarila lui a pus la cale asasinarea lui Duca. Ea vrea azi moartea şefi- 
lor democraţiei condamnaţi de Mâna Neagră a fascismului. 

Regele şi camarila au fărâmiţat toate partidele democratice nefasciste şi 
pregătesc prigonirea şi dizolvarea lor sub dictatura fascistă. 

Carol al II-lea e tiranul României! 

Tineri! 

Dacă în școală și în cămine sunteți puși la regim de cazarmă; 

Dacă libertatea sportului v-a fost răpită prin legea O.E.T.R.; 

Dacă 600 de mii dintre voi sunteţi fascizaţi şi militarizaţi ca străjeri, cer- 
cetaşi, premilitari pentru a deveni unelte ale fascismului împotriva părinţilor 
voştri nevoiaşi şi carne de tun în viitorul război; 

Dacă vouă tineri țărani vi se pregăteşte aceeași soartă, toate acestea le 
face Guvernul Tătărescu după îndemnul Regelui. 

Ziua de 8 iunie nu e ziua tineretului ci e ziua când vi se nituiesc cătușele. 

Cetăţeni! 

De la 5 iunie se judecă procesul Anei Pauker şi al celor 19 antifasciști. 
Ana Pauker însăși lupta contra războiului și fascismului, ea e una din acei vaj- 
nici luptători comuniști care au condus lupta pentru democraţie, pentru pâine 
şi pentru drepturile poporului muncitor, ale tineretului și ale femeilor munci- 
toare, care arată întregului popor calea spre izbândă. La Craiova, Ana Pauker 


va continua în fruntea voastră, lupta. Liberarea ei din temniţă e liberarea voas- 
tră din cătușele asupririi. 

Cetăţeni! 

Numai strângând cu toţii rândurile, vom putea zădămici planurile crimi- 
nale ale lui Carol al II-lea, Împotriva cărora luptă Ana Pauker. 

Toţi cei ce urâţi războiul, clădiți frontul păcii! 

Toţi cei ce iubiţi libertatea, toţi cei ce cereţi dreptul la pâine veniţi cu or- 
ganizaţiile voastre în 

Frontul popular antifascist! 


Muncitori! 


Puneţi temelia Frontului Popular, încheind Frontul Unic Muncitoresc! 
Valul nebiruit al luptei unite a poporului pentru înlăturarea Guvernului fas- 


cizant! Tătărescu şi impunerea Guvernului Frontului Popular Antifascist, 
Guvernul pâinii, libertăţii şi păcii. 


îi l Comuniștii se exprimă întocmai ca Titulescu! Influenţa lui Litvinov sau a lui 
um? 

i ai idelor democratice! | Ă 
FE altar Partidul Național- Țărănesc la 14 noiembrie a a în- 
treruptă din îndemnul Regelui, care a câştigat timp pentru cai a acei 
mului şi pregătirilor de război. Cereţi şefilor voştri Mihalache şi se i 
şi Dobrescu încetarea politicii de căpătuire față de fascism, ruperea legă 
cu Regele şi începerea luptei de masă în front popular! 


Cetăţeni! | | E 
Partidul Comunist e singurul partid consecvent care vrea izbăvirea țării 
de marii fabricanți, moșieri şi bancheri şi de cel mai mare din ei, Sia pu 
republică sovietică. Dar în fața primejdiei înfățișate de pregătirile de ri z a 
de dictatură fascistă a Regelui, Partidul Comunist cheamă toate organizațiile 
muncitoreşti şi democratice, întregul popor muncitor și tineretul să-și rs în 
timpul procesului Anei Pauker, prin greve demonstrative, întruniri, demon- 
strații comune, voinţa sa de luptă. TATEAN ni i 
Pentru eliberarea Anei Pauker şi a celor 19 antifascişti şi amnistierea tu 
turor antifasciştilor!! ENS p 
Contra Regelui, primul moșier, bancher și fabricant?, capul uneltitorilor 
fascişti şi războinici şi contra camarilei lui! : ` f 
Conta Guvernului Tătărescu, pus de Rege ca să pregătească fascismul! 
Pentru dizolvarea şi dezarmarea organizațiilor fasciste patronate de Re- 
i ! 
e şi pentru arestarea șefilor lor! T EI | 
j Contra militarizării tineretului şi educării lui în spirit fascist! 
Jos O.E.T.R. care fascizează și militarizează tineretul! 
Jos reținerile, impozitele, Mi) ui 
Cereţi 8 ore de muncă și mărirea salarii or! À a. 
Cereți salariu egal la muncă egală pentru tineret și femei și asigurarea 
muncii pentru tineret! . EIRE 
să luptăm pentru apărarea libertăţilor democratice călcate în picioare 
de Rege! P ; 
Luptaţi pentru Guvernul Frontului Popular! S i 
Trăiască frontul tinerei generații pentru pace, cultură și progres! 
Trăiască Frontul Popular antifascist! 
Trăiască Ana Pauker! l CI 7 
Trăiască Republica Sovietică Muncitorească-Țărănească! 
Trăiască Partidul Comunist! 


Comitetul Organizaţiei Bucureşti 
a 
Partidului Comunist din România 


! Eufemism, sinonim cu „Comuniștilor“! 
2 | de gogoşi ! 

T Dacă acest manifest nu se distinge prin nimic în stilul lui de b] 
găria obişnuită a prozelor comuniste, dacă nu adaugă nimic la bine j 
noscuta ideologie comunistă şi la cunoștințele noastre asupra tacticii el 
ne aduce o notă nouă: înverşunarea împotriva Regelui, desemnat d e 
capul mișcării fasciste, când bietul om nu se ocupă decât de ai lic, 
Şi de „reprezentaţie“! Pentru această notă nouă, am reprodus manies 
tul în întregimea lui, să nu piardă nimic urmaşii noştri din sav = 
vremurilor prezente. Interesant de notat că apelul la greve in e 
tive n-a fost urmat, ceea ce dovedeşte că mişcarea comunistă n-a ins 
încă rădăcini serioase în lumea noastră muncitorească! şi că mai Eae 
ae încă să fie înăbușită în fașă. Chestiunea se pune însă față de indo- 
ența P cât timp va mai fi încă vreme? 

N Te APPA (Scrutator) negăsindu-mă 
; ) iică-me ă-şi i ă-zi 
de la mine, zice el (pleacă la Franzesband) în se lalea n pata 
tească ce a vorbit alaltăieri cu Ghiţă Mironescu. I-a făcut şi lui ci ită 
de rămas bun, şi l-a întrebat cu acest prilej dacă n-a zi de mair sea 
Rege. Ghiţă i-a răspuns că nu, fiindcă nu avea nimic urgent să-i c să 
nice, și că are obiceiul să aștepte un semn de la Rege ca să-i ceară audi. 
enţă și că un asemenea semn n-a fost făcut. „De altminteri, a adău i 
Mironescu, nu se va întâmpla nimic până la toamnă“. Chestionat maid 
aproape de Scrutator, Mironescu i-a destăinuit că știe numai tei ju. 
o e shtie tate gi la toamnă, 2) că nu se face în nici un 
T e ȘI 3) că nu se va neni nici 
vern Vaida. Intrebat mai dc te de pci pi a i Td Me 
nescu, inițiativa unei grupări de centru pentru alcătuirea unui G DA 
de concentrare, bătrânul vulpoi ar fi spus: „Pentru că am multă in 
nie (1) pentru d-ta și fiindcă contez și pe eventualul d-tale sprijin p ici 
mărturisi că lucrez la o asemenea concentrare. Vreau să mă intela în- 
tâi cu Argètoianu, apoi cu lunian. Să conving și pe Vaida să-mi daa dk 
ani ea li lui directă, pe unul sau doi ai lui. Sper să obțin şi con- 
pirat, oderaţi de la naţional-ţărănişti, ca Costăchescu, sau alţii. 
voi avea combinaţia gata, mă voi duce și o voi supune Regelui“ 
— „Să știi că asta e formula viitorului Guvern“ a încheiat BI i 
menfeld raportorul lui, crezând că-mi destăinuieşte ceva nou. Mai a 
omul să se ia bine Și cu viitorul ministru! Săracul Scrutator nu a a să 
ştie că lua locul „informatorului meu secret“ care m-a pisat luni de zile 


! De aceea se agaţă i ătorii : 
aţă și conducătorii comuniști de mi >niată ai inaia f 
mult asupra Frontului Popular decât aema Sa e a fărănistă şi insistă mai 

cu formula Mironescu, gata în decembrie trecut, gata în ianuarie, gata 
în aprilie, gata în iunie. Gata a fost numai reputația lui de informator — 
şi nici n-a mai îndrăznit să treacă pe la mine, crezând probabil că sunt 
supărat pe dânsul. N-aş fi avut pentru ce. L-aș fi primit cu același surâs 
ca pe Blumenfeld. Bietul om a fost bine informat, după cum bine infor- 
mat e şi Blumenfeld. Într-adevăr de 5 ori a vrut Regele, numai de astă- 
toamnă, să formeze un Guvern Mironescu după formula mai sus-ară- 
tată. Numai că între „vrerea“ unui veleitar şi realizare, e drum lung. 
Mai lung ca oricând astăzi, când a gustat din farmecul unei dictaturi 
fără răspunderi, mărginită la fleacurile care-l interesează. Și cu girul al- 
tora. Ceea ce caută el acum e altă echipă de rândași, actuala fiind cam 
uzată. Nu fac lui Mironescu insulta să-l consider, cu toate slăbiciunile 
lui, de teapa unui Tătărescu. În tot cazul nici lunian, nici Vaida, nici eu 
— şi desigur nici Costăchescu — nu ne vom înhăma la carul rușinii. 
Un adevărat Guvern după formula schițată de Mironescu, dar un ade- 
vărat Guvern, ar fi de luat în considerare, în anumite condiţii. Viaţa 
noastră politică a căzut atât de jos, încât la o formulă de Guvern cu ade- 
vărat virilă, nu e de gândit. Cine va trăi la toamnă va vedea ce se va 
mai întâmpla. Eu unul cred că va continua Tătărescu: „unde mai gă- 
sește Regele lichele ca noi“ — vorba lui Manolescu-Strunga. 


— Opt legionari ai Gărzii de Fier — 7 studenți și un şofer — au 
pătruns ieri seară în spitalul Brâncovenesc unde se afla în tratament 
Stelescu, şi l-au împușcat. Acest Stelescu era o lichea. Ales deputat în 
Parlamentul lui Vaida, unul din cei 4 gardișşti, deși avea abia 25 ani și 
era încă student (!), se amesteca în toate chestiunile și ocupa tribuna cu 
o obrăznicie rară. Era hipnotizat de fondurile secrete. O dată pe lună 
interpela Guvernul ca să-l întrebe ce am făcut eu cu fondurile de la Mi- 
nisterul de Interne. Guvernul nu-i răspundea, iar eu, când trecea pe 
lângă banca mea, îl trimiteam în portul Marsiliei. Mai târziu şi-a trădat 
camarazii şi pe Zelea-Codreanu tot din patimă pentru fondurile secrete. 
Dar de data asta nu mai interpela, ci încasa. Exclus ca trădător din Gar- 
da de Fier, împreună cu alte unelte de-ale Siguranţei ca Sergiu Lecca şi 
alţii, fondase o asociaţie poliţisto-naționalistă și scotea o porcărie de 
foaie Cruciada Românismului. A primit o pedeapsă bine-meritată. Bă- 
ieţii care l-au ucis, s-au predat Parchetului. 


— Dl. Titulescu, dându-și seamă de realități, caută să-și refacă o popu- 
laritate printr-un interviu în stil mare dat lui Fermo și publicat în prima 

e 7 flag Foreign-erul nostru se agaţă ca un desesperat de 

ei i (Dosare i ere 20) ie pia naţională, de intangibili- 
elor. € ovietele, nu vorbeşte d i 

Franța — și ne pisează cu principii page 

principiile asupra căro i 

i eaz i ra toți suntem de ac 

T i spune er despre aplicarea principiilor, asupra căreia snt 

rca 4 four dar pentru a o dezaproba. În rezumat, interviul unui 

ar ȘI al unui om care se îneacă și se agaţă de ce poate 


— Un atentat a fost încercat ieri la Londra împotri i 
a iii i înapoia călare de la Hyde Park să e 
SER : 4 SI ia a sărit imediat; în învălmășeală revolverul omului a 
ere MR entatul nici n-a putut fi încercat. Ce deosebire cu cele 
plate la Marsilia, când a fost ucis Regele Alexandru al Serbiei! 


R e francez a vota legea naționalizării industriei armamen- 
ȘI legea pentru modificarea organizației Băncii Franţei (înlocuirea 


consiliului de regență printr- ili ra A 
socratice Printr-un consiliu de administraţie larg). Fac și 


— Locarnienii i i 
lui aber aria îi pica e lumea. Francezii vor în ruptul capu- 
> île și în trei. Englezii ar în cinci 
Pentru aceasta ar trebui însă să se obțină: i Perot ao dn cinci 


1) Înlăturarea rezistenţei i invi 
conferinţă; tei Franţei față de o invitare a Germaniei la 
2) Imediata suspendare a isiunii | 
mec l promisiunii britani i i 
Iugoslavia și Grecia în Marea Mediterană. EAE O E i 
E a te 7 P lui Stelescu mi se spune că Titulescu a fost 
1 nat de îndrăzneala gardiștilor şi 
ta pre indrăzn şi că ar fi telefo - 
A ua ln ministrul mai apropiat de sufletul lui. „Bine 
Ei le nt nici 24 de ore de când v-aţi angajat să reprimaţi orice 
pică : reapta, și Garda de Fier ucide oamenii?“ — „Păi dacă 
akm Cura a a cate ri ainiin pe Căpitan 
le — ar fi fost r i Richard 
(Grâce aux Cosi ati aa), punsul resemnat al d-lui „Richard“ 


— Putorile antifasciste răspâ 
f răspândesc vestea că abisinienii EE 
ar fi reluat Adis-Abeba. Nimic adey a că abisinienii reorganizați 


tendențioasă. 


ărat, bineînțeles, în această ştire 

— Textul precis — stenografiat — al declarațiilor lui Maniu din 28 
iunie, la Vințul de Jos, îmi parvin abia azi!! Diabolicul iezuit a luat pe 
bietul Mihalache în braţe, şi-l ţine strâns. De o fi să se prăbușească el 
Maniu, să cadă cu Mihalache cu tot. Iată pasajul cel mai distractiv din 
cuvântarea „fostului“ Şăf, (restul alcătuindu-l-cunoscutele clișee ale 
democraţiei şi ale naţionalismului după formula Tisza): „Multe nedrep- 
tăţi s-au făcut d-lui Mihalache, când s-a spus că între mine și d-sa ar fi 
vreo deosebire de vederi. DI Mihalache și dl. Madgearu și partidul 
nostru sunt contra d-nei Lupescu, așa cum sunt, așa cum sunteți și dvs. 
E însă o deosebire care e firească între noi. DI. Mihalache este preșe- 
dintele partidului şi astfel, nu poate să spună totdeauna pe faţă ade- 
vărul în chestiunile delicate în legătură cu Coroana. De aceea a fost 
de părere, pentru a scuti pe M.S. , să nu vorbim în adunări de d-na Lu- 
pescu, nu pentru că ar apăra-o, dar nu voia să supere pe Rege! “. 

Delicios! l 

Şi dl. Maniu continuă: ; 

„Dar eu, fraților sunt ardelean, eu m-am obişnuit a vorbi pe față, 
cum am vorbit cu Tisza şi nu mă uit dacă se supără cineva sau nu, când 
spun adevărul, dacă el este în interesul țării şi în al aceluia cui îl spun“. 

Şi mai delicios! 

„Adevărul e că această doamnă a adunat în jurul ei câţiva evrei şi 
câţiva creştini care împreună formează o camarilă blestemată“. Etc. etc. 


— Arcizewski s-a înapoiat de la Geneva unde a petrecut două săp- 
tămâni împreună cu Beck, ministrul de externe al Poloniei şi de unde 
aduce „impresiuni“. 

La Geneva domneşte credința că ne aflăm în preziua unei mari 
crize europene. Dacă această criză se va opri la şantajul vădit pe care-l 
face Hitler pentru a obţine noi succese de la slăbiciunea celorlalţi, sau 
dacă va merge până la un război, rămâne un punct de întrebare. Impre- 
sia dominantă este că deocamdată Hitler nu va declanșa războiul, deoa- 
rece Franţa este încă astăzi națiunea cea mai tare, cea mai bine înar- 
mată din Europa. Peste un an, Germania își va fi complectat înarmarea 
şi va fi, ea, mai tare ca Franţa — și numai atunci va fi pericol serios 
pentru pace din partea nemților. Un război preventiv, până să nu fie ter- 
minată înarmarea Germaniei, e greu de presupus din partea Franţei, cât 


1 Am însemnat la pag.666 şi 671 din acest caiet (p. 379, 382 în prezentul volum — 
nota St.N.) cele ce mi se comunicaseră pe altă cale cu privire la ieșirile lui Maniu din 


acea zi. 


410 
CONSTANTIN ARGETOIANU 


prima lovitură pe i ion 4 
pe care va da-o Hitler, nu va fi îndreptată nici în ele 


Austriei, nici în direcți 
ia RE 
5 n direcția Danzigului ci împotriva Cehoslovaciei pe ca 


1 


Şi adaug: ca şi la Ro 

FO (ete: 1 ia Koma. Ultima oară câ ž 

Ceh lovea print sul -a făcut o lungă ee iii ra Ke OIN Buz două sipi 
Aici chiar Frata: Jutorul căreia dacă va fi ocupată de Germania 

de dictatură militară: printr-un decret-lege generatúl Rydz Smigly (suc- 
cesorul lui Pilsudski) a fost declarat „deuxième personnage de F Etat“, 
adică primul după Preşedintele Republicii (care e omul generalilor) 
înaintea primului ministru. 

Arcizewski pare mulțumit că Titulescu în interviul lui a pus Polo- 
nia „au prèmier rang des alliés de la Roumanie“, dar în încurcătura Eu- 
ropei de azi, deploră că alianţa celor două tări nu e mai strânsă, mai 
intimă. O deplorăm și noi, dar poate că nu e numai vina noastră. 

18 iulie, — Ziarele de azi-dimineaţă ne aduc la cunoștință că dl. 
chestor Călătorescu a fost destituit. E faimosul polițist amestecat în es- 
crocheria lui Vasilescu cu devizele unei societăţi belgiene. Condamnat 
definitiv la 3 iunie, Călătorescu e destituit abia la 74 iulie, prin Decret 
Regal, motivat, dar abia.pe ziua de 23 iulie! „Deux pays“ cum zicea 

răposatul Forain pentru sora noastră latină Franţa. i 


— Individul care a încercat să tragă asupra Regelui Angliei pare să 
fie un nebun, în tot cazul drept nebun a hotărât poliția engleză să-l dea. 
Evocând un nume ilustru dar perimat, individul a declarat întâi că-l 
cheamă Mac-Mahon. În realitate e un irlandez cu numele de Jerome 


Banningham. 


— În legătură cu intempestiva ieşire a lui Titulescu la Geneva împo- 
triva gazetarilor Italiei care fluieraseră pe Negus, un prieten îmi trimite 
din Roma următoarele rânduri: 

„Graţie sistemului de a informa opinia publică în România, m-am 
găsit pe neașteptate într-o Romă ostilă României. Mi-a fost ușor să aflu 
cauza: ieşirea nefericită a d-lui Titulescu la S.D.N. contra italienilor. 

În cercurile oficiale româneşti se spune că Titulescu indignat de 
manifestarea ziariştilor italieni ar fi exclamat: pour l'amour de Dieu, 
faites cesser ces scenes de sauvagerie. Italienii afirmă că Titulescu ar fi 
spus: Mettez.ă la porte ces sauvages! Cert e că Titulescu a făcut un 
gest care a indignat pe italieni. 

Mai mult chiar: Lugoșianu constatând efectul deplorabil în toate 
cercurile italiene, a chemat pe Titulescu la telefon pentru a-i cere pre- 
cizări. Ştiţi răspunsul lui Titulescu? «Dacă Domnul de la Roma vrea să 
mănânce din ficatul meu, atunci va învăţa să cunoască cât valorează 
duşmănia lui Titulesco!» — Această comunicare prin telefon!!! 

S-ar putea crede că chestiunea nu are prea mare importanţă; așa 
am zis şi eu la început. Realităţile însă sunt altele. Poporul italian, în 

momentele 
- nii lor i i i 
cuminţi «morbida». Nemaiputându-se ocupa de politică i 

nizat i 
grupe de manifestanți contra Legaţiei României. Autorităţi 


timentele lui Titulescu cu ale românilor. DUS A Co nl isi 


E necesar să se înc 
d se înceapă o acţi 
Al sar să se în iune de punere î i ități 
Opinia publică italiană trebuie lămurită Ete ee E ER ee 
] Tămurire a opi- 
nenorocita şedinţă cu bucluc a 


. . s. E T . . G ă-i i ă 
italienii şi că ieşirea lui trebuie pusă n pd ia 


ae În zi . . . . 
iarul le Temps din 11 iulie citesc un foarte judicios articol se 
m- 


nat de Vladimir d'O 
ă rmesson, care e pe atât de inteli A 
cani a alai (până ieri malaista S inteligent pe cât e frate- 
rostul s-a făcut, cu fiecare prilei 
oliticii lui falite. d» e prilej „tur 
A Hen pi d Ormesson cel inteligent plesnește pe megal 
itp ătoarele cuvinte atât de adevărate şi de i asti ga omanul 
Se i i miel il! a voulu rèagir contre ces sii ară 
les Jela onser de la politique «collective» et 
ations et les suggestions que l’o 
encore faire illusion aux lentet de c 


DFA — il ne porte pas. L 'ordre et la 
épendent plus, en effet, d'un morceau 


1 E] 
D'Ormesson se referă la Guvernul france 


care în toată atitudinea lui politică e la remorc i tau Ee Rd Llescii 


a „marii noastre aliate“. 

cedurier. On ne juge sur des actes. Tout se ramène ă des témoignages 
de volonté“. Încasează, domnule Titulescu! Dar tot articolul lui Vladi- 


mir d'Ormesson ar trebui citat. Şi mai ales citit. 


— Moruzov a venit să vadă pe Pangal și să-i spună — ca să ajungă la 
urechile mele — că în anturajul Regelui domnește panica, de la uci- 
derea lui Stelescu. Polițistul Moruzov, fără să fi părăsit Statul-Major, 
lucrează şi la Palat cu Urdăreanu al cărui om de încredere a ajuns. Du- 
pă Moruzov, Regele se gândeşte iar la un Guvern de mână tare „cu 
moșul (mareșalul Averescu) sau cu generalul Amza (!!!) în frunte și în 
tot cazul cu dl. Argetoianu la Interne. Regele e foarte impresionat de 
actul gardiștilor: n-a crezut până acum în amenințările acestui tineret 
pe care socotea că-l poate utiliza în serviciul popularității sale. Acum 
vede că are a face cu adevăraţi teroriști și cum ştie că mai sunt echipe 
organizate în vederea suprimării şi altor persoane, printre care una ce-i 
stă foarte aproape — a băgat-o pe mânecă. Șansele generalului Amza 
au scăzut însă mult, Regelui nu-i convine un Guvern cu caracter prea 
personal, mai ales pentru represiune — dar d-le Pangal, ascultă-mă pe 

face fără dl. Argetoianu la Interne“. Pangal a re- 


mine, nimic nu se va 
plicat lui Moruzov că toate sunt foarte frumoase, dar de vreme ce dl. 


Argetoianu e omul indispensabil, de ce preconizează Regele toate ha- 
halerele și toate mediocrităţile în fruntea Guvernului, și nu pe dl. Arge- 
toianu? Nu ştiu ce va fi răspuns Moruzov — căci Pangal nu mi-a spus 
— dar pot eu să lămuresc pe amicul meu Pangal şi pe alţii: Regele nu 
mă vrea în fruntea Guvernului, tocmai fiindcă are nevoie în acel post 
de un mediocru, pe care să-l învârtească cum vrea. Şi poate că mai are 
un motiv: se teme să nu-l bag într-o bună zi la Jilava. 

19 iulie. — Sunt de ieri la Sinaia și stau până mâine. Am luat-o 
azi-dimineaţă spre Popicărie. La câţiva paşi după Riegler, am fost oprit 
de un gard. Regele popular a închis publicului vechea alee Alexandru 
Ghica, pe care se plimba lumea de mai bine de 50 de ani. A închis cu 
un gard toată pădurea pe partea dreaptă a Peleșului până la răscrucile 
Furnica şi până dincolo de Popicărie, unde îşi clădește o cazarmă să-şi 
pună soldaţii să-l păzească. O şosea nouă ocolește pâlnia Popicăriei, 
începând din colțul unde coteşte calea Codrului spre vila Căpriţă şi iese 
în drumul spre Sfânta Ana. În locul Aleii Alexandru Ghica, se croiește 
un drum mai greu şi mai puţin umbros, de-a lungul pârtiei pentru bob- 
sleigh. Toată lumea înjură de spurcă. Atât a câştigat Regele de pe urma 

noilor dispoziţii care au stricat tot rostul plimbărilor din Sinaia. Cine o 
fi sfătuit așa de prost pe omul ăsta? | 
— Convenţia Strâmtorilor a fost votată în unanimitate la Montreux. 
România și-a retras rezervele prin următoarea declaraţie citită de dl. 
Contzescu: | 
„Luând act de declaraţiile făcute în conferinţă atât de dl. Rustu 
Arras, cât şi de ceilalţi şefi de delegaţii, declaraţii din care rezultă că 
asistenţa datorită României! şi în virtutea pactului Societăţii Naţiunilor 
(1!!!) şi în virtutea celorlalte pacte de asistență încheiate deja sau care 
vor fi încheiate în viitor este asigurată prin termenii acestui articol (art. 
23), delegaţia română declară că-l primeşte și că retrage rezervele fă- 
cute asupra lui în ședința din 15 iulie trecut.“ 
Va să zică toată lumea e mulțumită. Noi avem asigurată asistenţa 


(pe hârtie), turcii au stăpânirea de fapt şi de drept a Strâmtorilor — şi 


Titulescu rămâne om mare. ; 

Atât de mare încât Universul de azi-dimineață îi comentează pe o 
pagină întreagă searbădele și banalele declaraţii făcute lui Fermo acum 
două zile și exaltează până la ditiramb sordidele locuri comune. Și dacă 
ar fi numai Universul! Pentru Universul lucrurile s-ar explica prin opri- 
rea „expresă“ a tenorului Sixtinic la Predeal (în drum spre Montreux) 
unde a luat masa cu Stelian Popește şi l-a convins de curăţenia intenții- 
lor sale. Ce e mai grav pentru inteligența — și pentru moralitatea — 
omenirii e că agenția Rador ne anunță că presa franceză ca și presa engle- 


ză reproduc în extenso interviul ridicol, în valuri de entuziasm și de ad- 
miraţie. Cât ne costă? 


— Printre alte vietăţi ridicole s-a ridicat de pe urma războiului un 
Băgulescu, ajuns acum colonel şi pare-mi-se atașat militar la Tokio. 
Platitudinea acestui caraghios nu e egală decât prin lipsa lui de talent, 
căci individul scrie. Scrie cu smerenie, se închină, preasfințeşte — la 
fiecare ocazie, la fiecare colț de stradă toate buricele Dinastiei. Face pe 
cavalerul „sans peur et sans reproche“ și vorbeşte prin coloanele tuturor 
ziarelor cu Regele Ferdinand. Când a murit Regele, la 20 iulie 1927 i-a 
făcut chiar versuri: | 

Că de n-ai fi fost Rege, 


E k De cine? Cum? Cine va trimite vase prin Bosfor în ajutorul nostru? Şi dacă s-ar 
găsi cine să trimită, nu „declarațiile şefilor de delegaţii“ de la Montreux vor împiedica 
pe turci să ne închidă Strâmtorile, odată ce sunt în mâna lor, dacă vor avea interes să o 

acă. 

Măria Ta, 
Te făcea fapta Rege sape ed CE 
Aia se mulțumește cu proză, şi îi scrie din Tokio: ea 
Vor veni și anul acesta cavalerii (!!) la Curtea de Argeş. Ai 
în an mai puţini aici, din an în an mai mulți acolo sus, până ce vo 
iarăși cu toţii în jurul Măriei Tale“. | FDE safe ia 
” Bietul Ferdinand! „Da, da, da, da, — da, da“... simpatică mi 
tralieră! 


— Încă o asociaţie patriotică! Încă un chilipir pentru șmecheri: 
F.O.N. = „Frontul Ostăşesc Naționalist“. S-a întemeiat ca să lupte a 
potriva comunismului, împotriva trusturilor pica a î spc orei 

i i i tc. Şi să plaseze în fun i 
cerile veroase, nedreptățile sociale et ă plaseze în i 
ofițeri activi de pe vremea războiului z= adică pe înşişi E membi 
care au alcătuit „Frontul Ostăşesc Naționalist“. Trăiască F. D.N. ! ea 
20 iulie. — Părăsesc Sinaia pe răcoare la ora 8,20 dimineaț 
trenul „Carpaţi“. De la mine şi până la case Eu feed : 
aştile | iale — ultima modă raţională la Bucureşti, 

câştile lor coloniale — ul a tan ei ies 

inai i isari a ocupată milităreşte. 

Sinaia — şi comisari de poliţie. Gara era ocu nul 
închis. Cua tren special la ora 8, pleacă M.S. Regele la n 

asiste la serbarea aviației care-şi prăznuiește azi ura i i 

Când mă gândesc la patriarhalele și plinele de simplicitate p 

: PE Seat 
egilor Carol I şi Ferdinand, îmi vine rău! i m 

= Sf. Ilie a sdana ceva nori, dar nu i-a lăsat să crape, aşa încât sosesc 

la Bucureşti pe o temperatură sufocantă. 


— Depeşele de azi ne aduc vești contradictorii din Spania. sa PE 
contradictoriu, e că războiul civil şi anarhia d a d sii 
i până î ica, în Maroc, şi ce e nou e că a intra! şi el tul 
şi până în Africa, în > i PEA 
ili ână aci Generalul Franco! anunţă p i 
militar, care până aci se abținuse. i ul 

i ă inciile Andaluzia, Valencia, , 
Spania a fost salvată. Provincii se 
e dea Aragon, Insulele Baleare, cu toate Baile ga Ste 
ităţile civile iasm la mişcarea noastră. - 
rităţile civile au aderat cu entuziasm ia miş Ma: 
dagal unde s-a refugiat un Guvern josnic și îngrozit, face excepție. Avi 


dial s ada 
1 Generalul Franco e acelaşi care fusese închis pentru ri papa oe iri e e 
Guvernul precedent, şi pus în libertate de Guvernul Proana au a. 
reacţiunii! Iată-l acum în fruntea acestei reacțiuni, şi a trupelor râz 
dreptei contra stângii! Spania e unică în felul ei. 

iza ca pa a au maria orașe și târguri fără apărare, omo 
1. Guvernul acesta nu va scăpa de “et i 
c ! pedeapsă“ etc. 
ae de ge parte la Madrid a fost constituit un Gem. nou foc dia 
i îl pular, prezidat de dl. Giral, după refuzul lui Martinez Barrio 
mur 7 anunță și el că a dezarmat revoluția monarhistă la Barce- 
aan A a f părți ale Spaniei. Până acum nu se poate judeca de c 
p izbânda, ştirile din Spania fiind puține și tendențioase. ° 
i A an i Donde tri de Greiser a denunţat statutul pe care 
.D.N.- așului liber. Lovitura e evid ă 
Berlin. Toată presa franceză inarii și ge iei adi 
| ză, Pertinarii şi Tabuiţel ă şi i 
Președinte Eden o tele ă E IS DA alai 
P grafică convocare a Consiliului 
1 K Ă lului S.D.N.! P - 
s ii iata declară fără a se emoţiona că se vor înţelege is a 
$ oresc câtuși de puțin amestecul Genevei în toată treaba 


„Care sunt planurile Germaniei? După Austria și Danzig, împotri- 


Jaca van: si 3 

da pese data se va îndrepta? Rândul Cehoslovaciei va veni în curând? 

Rig a. ea sg sep menţine optimismul de faţadă al d-lui Baldwin?“ 
ază dulcele Pertinax, modernă Casandră cu mâna întinsă 


: a NA ȘI noi distracțiile noastre, ziarele ne aduc știrea unei 
fratele lui sepia : Fa e a mâncat-o dl. Leon, în gara Bazargic. DI. Leon 
a primit şefia ii ii ea de la Industrie, lupist fuzionat și deputat 
Gafencu eor 7 o Național-Țărănesc de la Bazargic, în locul lui 
plin plin deasa E ovurlui. Naţional-creștinii locali l-au primit cu 
a ie iT E sia er R aşa hal — împreună cu 
ca, ce până acum a fost la noi edenul tuturor ilor Sare 


mai fie o meserie pentru toți Soia pei Sai 
siţi de scrupule. p oți nechemații îmbuibați, cu gheşefturi și lip- 


— Alt succes al românilor: Pamfil Şeicaru a fost primit într- 


audiență, la Roma, de către Benito Mussolini. o lungă 


Ba era pm îmi SI în mână ziarul lui Iorga, Neamul Ro 
; ică exclusiv ocupată să răzb | : 
sau presupusele ofense, primite de I Bae 
E A de lorga. Conduse cu dibăcie şi cu spi- 
al ate Sei Campaniile fiţuicii nu sunt lipsite de sai d: i 

măsură. Când începe cu unul nu mai sfârşeşte. Pe Giu- 


rescu l-a î ins zilnic, ti i 
l-a întreprins zilnic, timp de 3 luni de zile. Se cam plictisise lumea 

Acum, de o lună a întreprins pe Arghezi, pe care lorga nu poate să-l 
mistuie fiindcă Fundaţiile Regale i-au editat versurile. Și Cocoş îl spur- 
că zilnic, îl face cu ouă şi cu oţet. Despre Arghezi sunt multe de zis; 
„darul“ e mult, dar nu e totul. Așa cum scrie, în anarhia simţurilor lui, 
găseşti la el câteodată versuri formidabile. Nu dau cele 800 de volume 
ale lui Iorga pe două versuri ale lui Arghezi. De la Arghezi va rămâne 
ceva, de la Iorga nimic. Nici chiar laudele dezinteresate ale domnului 
doctor Angelescu, incultul ministru al cultelor. 

21 iulie. — Înapoiat la Breasta, găsesc o scrisoare pe care priete- 
nul meu M.S., neştiind că sunt în Bucureşti, mi-a trimis-o ca să mă pu- 
nă „în curent“ cu politica. O reproduc aici, ca o mărturie a unui om foar- 
te inteligent şi de obicei bine informat, mărturie ce ne arată până la ce 
grad de excitare poate ajunge mintea omului, pe căldură, sub regimul 
de „ocultism“ pe care ni-l impune un Rege terorizat. 

„Să trăiţi domnule Argetoianu, l 

M-am întâlnit astăzi cu Ilie. Lazăr! care mi-a comunicat următoa- 
rele informaţii pe care le au ei maniştii, privitor la întâlnirea dintre Titu- 
lescu și Mihalache. 

Titulescu a venit cu bomba că nemții vor ataca pe cehoslovaci și 
pe ruși chiar în vara aceasta. Lui Mihalache i-a spus că atât francezii 
cât şi ruşii nu au încredere în nimeni decât în Partidul "Țărănesc pe ca- 
re-l vor aduce la putere în câteva săptămâni?. I-a cerut însă lui Miha- 
lache să se despărtă imediat de Maniu, atât pentru a se putea apropia 

de Rege cât și fiindcă Maniu nu ar fi prea sigur pentru politica ruseas- 
că. După informaţiile maniștilor, Mihalache ar fi acceptat acest lucru și 
va începe imediat manevra de despărțire. A şi dat un comunicat că nu 
va vorbi la nici una din întrunirile convocate de maniști în Ardeal. 

Maniu la rândul lui va ataca în Ardeal politica externă a lui Titu- 
lescu, chiar la prima întrunire. Ilie Lazăr susţine că Maniu este contra 
unui război alături de Rusia. 

Francezii şi rușii pentru a susţine politica lui Titulescu şi pentru a 
obţine comunicatul Guvernului dat în favoarea acestei politici, au acor- 
dat împrumutul făcut prin Cehoslovacia, au determinat aranjamentul 
cu Skoda și s-au obligat să termine rapid şi pe contul lor linia ferată 
strategică Ilva Mică-Dornicioara care asigură legătura între Cernăuţi și 


1 Fost deputat de Maramureș, devotat al lui Maniu, dat acum doi ani în judecată 


pentru delictul de l&se-majestate. . E NR 
2 În ultima lui trecere la Bucureşti, cu toată tevatura pe care i-a pricinuit-o demisia 


lui dată şi retrasă, Titulescu a avut o lungă întrevedere cu Mihalache. 

Sighet. După cum se vede, lucrurile se precipită și la noi se formează 
urgent cele două fronturi, unul pentru Rusia și altul contra ei. 

E Pentru Rusia sunt: Mihalache, Iunian, Titulescu, ovreii, comuniş- 
tii și Gr. Filipescu. Contra Rusiei s-au pronunţat: Averescu, Maniu, Go- 
ga, Gh. Brătianu, Garda de Fier, Statul Major al Armatei (!!) şi toată 
dreapta. Este sigur că formula lui Titulescu nu va reuși și că aceea ce 
fac liberalii acum, o fac numai ca să obțină bani şi tunuri. : 

i F ormula contra Rusiei, sau neutralitatea, va reuşi sigur fiind sus- 
tinută de cei mai mulţi și de aceea cred că ar fi bine ca și noi să îm- 
pingem și mai accentuat spre ea, ca să o luăm înaintea altora. 

Interviul dvs. acordat italienilor a prins de minune şi este viu comen- 
tat. Am vorbit aseară cu Antoniu de la Garda de Fier (cel care a organi- 
zat boicotul Dimineţii) şi este foarte încântat de politica partidului nostru. 

| Îmi permit a crede că ar i bine să mai faceţi o ieșire contra lui 
Titulescu. Acum când Maniu rupe în două Partidul Țărănesc pe ches- 
tiunea externă, poziţia lui Titulescu devine foarte slabă. 

Eu v-am trimis un articol din Times din care se vede că la Mon- 
treux rușii au cerut lui Titulescu ca flotele engleze şi italiene să nu aibă 
acces în Marea Neagră unde ei sunt stăpâni, în timp ce englezii cereau 
mare liberă — aşa cum s-a și aprobat prin modificarea art. 16 şi care ne 
convine și nouă!. Această filă din Times am trimis-o cu explicaţii la 
Garda de Fier și lui Gh. Brătianu, unde a făcut vâlvă mare. Am mai trimis 
şi niște gazete italieneşti confiscate, în care Titulescu este atacat groaznic. 

Mi-am luat îndrăzneala să vă cumunic toate acestea pentru că din 
ele reiese că lucrurile se precipită. Aceasta bineînțeles afară de cazul că 
Titulescu o fi minţit în ceea ce privește intenţia nemților de a face război. 
i Liberalii ar întoarce-o spre dreapta dar le este frică să nu li se taie 

împrumuturile şi comenzile de armament. Rușii știu că liberalii nu pot 
fi oameni de încredere și de aceea imediat ce Mihalache se va rupe de 
Maniu cât de puţin, vor încerca un Guvern Mihalache-Lupu. Aceasta 
se va întâmpla foarte curând — 3--4 săptămâni — şi dacă în acel mo- 
ment critic, dreapta va fi bine pregătită, Regele nu va merge pe drumu- 
rile lui Litvinov şi ale lui Titulescu. | 
Primiţi“ etc. 


1 E aici o eroare. Englezii urmăreau dre i i 

f : è ptul de trecere prin Strâmtori fă icți 

Propunerea rusească la care s-a raliat şi România, și până i cele din urină pei 
mitat acest drept la trecerile ce ar urma să se efectueze în baza Pactului S.D.N.-ului sau 

a vreunui alt pact încheiat sau ce ar urma să se încheie, în cadrul Pactului S.D.N.-ului. 

22 iulie. — Citisem încă de câteva zile că un domn Cernat fusese 
numit director general al Siguranţei Statului, loc vacant. M-am întrebat 
dacă acest Cernat era unul și același cu faimosul Cernat care a gustat 
plăcerile puşcăriei, dar am respins această ipoteză. Aflu azi că e el în 
persoană. E de necrezut! Am cunoscut pe Cernat în 1920, era maior şi 
comisar Regal pe lângă Consiliul de Război din București. În desfiin- 
tarea nucleelor comuniste efectuată de mine ca ministru de interne în 
1920/1921, Cernat mi-a dat un concurs preţios: a lucrat inteligent, cu 
hotărâre și cu autoritate. A lucrat chiar aşa de frumos încât s-a impus 
atenţiei şefilor săi și a fost numit — puţin şi prin influența politicii — 
director general al închisorilor sub Guvernul Brătianu din 1922. Aici 
şi-a dat în petic, şi a fost antrenat şi el, după lonescu-Maritza, în proce- 
sul fraudelor de la Direcţia Închisorilor. Pus în urmărire prin ordonanță 
şi rechizitoriu în regulă, a fost închis preventiv — și achitat din lipsă de 
probe, așa cum achită justiţia noastră pe toată lumea de la un grad sau 
de la o situaţie în sus. A fost achitat, dar a rămas pentru toată lumea ce- 
ea ce este: un pungaș. Regele Milan făcea să râdă Europa fiindcă își 
alegea miniştrii în pușcărie. Cel puţin miniștrii lui Milan erau închiși 
pentru delicte politice. Regele Carol al II-lea a perfecţionat metodele 
balcanice: își alege înalții demnitari printre pușcăriașii de drept comun. 
Ce autoritate va putea să aibă acest fost pușcăriaş asupra oamenilor 
care l-au păzit pe când era închis? Cine sunt criminalii care sfătuiesc 
atât de prost pe Rege, sau dacă nu-l sfătuiesc ei, nu-l împiedică să-și 
bată joc de ţară și de oameni. 


— Universul de azi reproduce un lung și important articol din ziarul 
parizian L 'Ordre, consacrat situaţiei noastre politice şi curentelor noas- 
tre anticomuniste. Ziarul L'Ordre citează şi aprobă fără restricție for- 
mula d-lui Argetoianu, „care a răpus pentru 10 ani comunismul în Ro- 
mânia“ — şi anume că „pauperismul poate duce la Paukerism şi că 
Paukerismul e una și aceeași cu comunismul“. Probabil că în urma 
acestei citații, Ostrovski mă va pune pe lista lui neagră. 

23 iulie. —- Aflu cu întârziere la ţară de Conferinţa Puterilor locar- 
niene că se va ţine astăzi la Londra. Se vor întruni reprezentanţii Fran- 
tei, Angliei și Belgiei. Londra a dat astfel satisfacţie Franţei, în ceea ce 
priveşte data, adică reuniunea imediată a conferinţei, fie şi numai în 
trei. Anglia și-a luat însă revanșa prin publicarea următorului comuni- 
cat care dă ordinea de zi a conferinţei: „Scopul acestei reuniuni va fi de 
a examina situaţia și de a căuta cele mai bune mijloace pentru a da 

urmare dorinței pe care o au cele trei puteri de a consolida pacea Eu- 
ropei printr-un acord general. 

Foreign-Office-ul a încunoștiinţat pe însărcinaţii cu afaceri ai 
Germaniei și Italiei despre conferinţa de azi, punându-i totdeodată în 
curent cu planul conversaţiilor.“ 


— Tribunalul a confirmat mandatul de arestare al ucigaşil i 
lescu. Procesul va fi judecat de Curtea de Juraţi. sasiu caii 


— În Spania, război civil în toată regula, cu poduri aruncate în aer 
orașe bombardate, mii și mii de morţi. Pentru moment pare că revo- 
luţionarii (armata) domină situaţia. Guvernul Frontului Popular se men- 
ţine totuși la Madrid și în Catalania. Generalul Jurjo, unul din cei mai 
populari generali — regalist — a capotat cu avionul în momentul în 
care decola de la Lisabona (unde trăia în exil) şi a fost carbonizat. Gene- 
ralul Franco a rămas astfel fără rival în fruntea mișcării revoluționare. 


— Condamnarea lui Charles Maurras la 8 luni închisoare fiindcă ar fi 
provocat prin articolele sale atacul îndreptat împotriva lui Léon Blum 
a rămas definitivă, Curtea de Apel confirmând sentința tribunalului 
Seinei. pt pace în pușcărie şi Blum prim-ministru — iată unde 
a ajuns în anu , după un război victori i Ludovi 
i ral iti cnc lup ăzboi victorios, Franța lui Ludovic al 

25 iulie. — Conferinţa celor trei Puteri | iene, î ită în zi 
de 23 iulie la Londra, a fost scurtă şi s-a ani riul lie 

„Reprezentanţii Franței, Belgiei și Marii Britanii, întruniți la Lon- 
dra la 23 iulie 1936, ţinând seamă de aranjamentul de la 19 martie, de 
propunerile cancelarului Reichului din 21 martie şi de propunerile Gu- 
vernului francez din 8 aprilie, au ajuns la următoarele concluzii: 

1) Scopul principal către care trebuie să se îndrepte sforțările tutu- 
ror națiunilor europene este consolidarea păcii printr-un acord general 

2) Un astfel de acord nu poate fi obţinut decât printr-o cooperare a 
cata eta ENEN şi nimic nu ar fi mai dezastruos pentru nă- 

ejdea care trebuie păstrată în această privi ât divi 
sau reală a Europei în blocuri opuse. dt 0 iii 

3) Cele trei Guverne socotesc în consecință că trebuie făcute de- 
mersuri pentru organizarea unei întâlniri a celor cinci Puteri locar- 
niene, imediat ce această întâlnire va fi cu putință să fie convocată. 

Prima sarcină este, după părerea lor, negocierea unui nou acord des- 
tinat să se substituie pactului de la Locarno și reglementarea prin colabo- 
rarea tuturor interesaților a situaţiei create prin iniţiativa germană din 7 
martie. l 

4) Cele trei Guvemne intenționează deci să intre în comunicație cu Gu- 
vernele german şi italian, în vederea participării lor la această reuniune. 

5) Dacă se va face un progres la această reuniune, alte chestiuni 
privitoare la pacea europeană vor veni în mod necesar în discuţie. 

În aceste condiţii ar fi locul să se ia în considerare extinderea câm- 
pului de discuţie pentru a se înlesni cu colaborarea tuturor Puterilor in- 
teresate! reglementarea problemelot a căror soluţionare apare esenţială 
pentru pacea Europei“. i l 

Odată cu acest comunicat agenția Havas a dat drumul următoare- 
lor două telegrame: A ara 

„Londra 23 iulie. — La conferința tripartită delegaţii Franţei au fă- 
cut să se admită că în cazul când dl. Hitler ar accepta reafirmarea statu- 
quo-ului din apusul Europei, ar fi bine să se lărgească negocierile, ad- 
miţându-se să participe la ele şi Puterile interesate din Europa Centrală 
şi Europa Orientală. D-nii Blum şi Yvon Delbos s-au arătat partizani 
hotărâți ai principiului securităţii colective. 

Numai în cazul când Germania ar refuza să participe la o confe- 
rință de lichidare, sau nu ar contribui pozitiv la ea, constatarea eșecului 
conciliaţiunii ar deveni inevitabilă, cu toate consecinţele ei, și în speci- 
al intrarea în vigoare a dispoziţiilor militare prevăzute prin scrisorile 
schimbate la 1 aprilie între Guvernele francez, englez și belgian. 

Data și locul viitoarei conferinţe în cinci nu se vor fixa până nu se 
va cunoaşte mai întâi răspunsul Cancelarului Hitler.“ 

Londra, 23 iulie. — După terminarea conferinţei tripartite s-au dat 
instrucţiuni telefonice ambasadorilor britanic, francez și belgian din 
Berlin şi Roma pentru a face demersuri simultane pe lângă Guvernele 
german și italian, aducându-le la cunoştinţă comunicatul publicat astă- 
seară de reprezentanții celor trei Puteri reuniți la Londra. Ambasadorii 
sunt însărcinaţi să transmită Guvernelor german și italian invitaţia de a 
trimite reprezentanţi la conferinţa celor cinci Puteri semnatare ale acor- 
dului de la Locarno, a cărei convocare a fost hotărâtă azi.“ 


1 Sublinierile în textul acestui comunicat sunt ale autorului acestor însemnări — 


2 Şi probabil nu numai Guvernului român. 

Pe lângă aceste documente ziarele noastre mai publică și următoa- 
rea comunicare făcută de Guvernul francez Guvernului român? în aju- 
nul întrunirii conferinţei de la Londra: 3 

„În spiritul Guvernului francez și după cum arată comunicatul ca- 
re a fost publicati, conferinţa preliminară anglo-franco-belgiană care 
urmează să se întrunească la Londra are drept obiect șă examineze în 
comun situația și să definească metodele negocierilor care vor urma. 

Pe deplin conștient de importanţa pe care o prezintă pentru Româ- 
nia mai multe dintre problemele generale care vor fi evocate ulterior, 
Guvernul francez ţine să dea Guvernului Regal român asigurarea că es- 
te de pe acum hotărât să nu ia în considerare alte soluţii decât acelea 
care vor rezerva în întregime tuturor Puterilor interesate posibilitatea 
de a participa la viitoarele tratative.“ | 

Am reprodus aici cele patru documente care precedă fiindcă ele 
pecetluiesc o epocă în evoluţia istorică a Europei. Cu conferința de la 
Londra se încheie un capitol din istorie şi se deschide un altul. Fali- 
mentul politicii bazate pe securitatea colectivă şi pe pacturi, dovedit pe 
deplin prin ridicarea sancţiunilor împotriva Italiei și prin dezlegarea de 
fapt unilaterală a problemei Strâmtorilor?, a fost confirmat acum la 
Londra prin mărturisirea de neputinţă a Franţei față de actul de agre- 
siune (cum îl califica dânsa atunci) săvârșit de Germania la 7 martie. 
Unde sunt amenințările Franţei cu sancţiunile prevăzute de pactul sfâ- 
şiat de Hitler fără nici o jenă? Unde sunt pretenţiile ei de a nu sta de 
vorbă cu Germania până nu va fi restabilită starea de lucruri prevăzută 
în pact (în cel de la Locarno) şi nerecunoașterea, sub nici o formă, a 
dreptului de denunțare unilaterală a tratatelor? Ce a mai rămas din aran- 
jamentul tripartit din 19 martie; din propunerile franceze din 8 aprilie? 
O timidă aluzie în telegrama particulară a Agenţiei Havas, iar în co- 
municatul oficial nimic ci:numai hotărârea negocierii unui nou acord. 

Zăpăcită de tot zgomotul în mijlocul căruia se agită, lumea nu-și 
dă seamă niciodată de valoarea evenimentelor ce-i trec prin-naintea 
ochilor. Data de 23 iulie 1936 trebuie reținută: ea înseamnă o nouă 


cotitură în îndrumarea omenirii. Numai Dumnezeu știe ce ne poate 
aduce ziua de mâine! 


! Comunicat aproape identic cu cel englez reprodus la pag. 419 a acestor Însemnări. 

? La care trebuie să adăugăm și revoluția din Spania, căci securitatea externă nu 
face doi bani fără securitatea internă atunci când tulburările dintr-o țară sunt provocate 
de agenţii unei Puteri străine. 

— esul celor daţi în judecată ca răspunzători pentru prăbușirea 
ini e la E în ziua de 8 iunie şi care s-a terminat n Rr 
zile, se încheie — în primă instanță — prin publicarea pa T i 
bunalului. Vasile Vasilescu (ajutor de primar) şi arhitecții ean ia 
şi Roger Bolomei sunt condamnaţi la câte un an nE S 
lä; Ioil Blumenfeld, Iulian Cozianu și M. Druțu, la câte 18 n a Să 
cip la 8-luni, Vasile Ionescu la 6 luni și Dobrin Ion la 5 m paaa 
hitectul Marcel Pompei este achitat. Despăgubirile victime în ac x 
este condamnat Municipiul Bucureşti și care se urcă la mai si ue d 
milioane sunt înșirate pe 6 coloane pline ale gazetelor de azi-dimin t. 


, Gazetele de azi-dimineață mai ne aduc vestea Mu OE -a , 
distrus complect conacul de la Băleni (Covurlui) al fete or pa i 
Cantacuzino. Aceste două nienorocite sunt lipsite de ai an pi 
n-au avut o recoltă cum se cade; acum, când Aa aaa e îng iai 
una, le arde casa, cu magazii cu tot. Cea mai mare din ele ţine pe Pap 
tenul meu Donici, fost prefect al Covurlui în ultima mea PR â 
Cealaltă, căsătorită cu diplomatul spaniol Amat și ll cl rage p 
dracu de coadă şi zugrăvește cu un oarecare dar al ate ina a 

26 iulie. — Am celebrat ieri parastasul de doi an de E 
scumpei mele mame. Golul lăsat după plecarea ei a pia NE ` 
Slujbă simplă și duioasă, numai în prezența bunelor Şi 46, side 
prietene. Marie Mirea și Eugânie Nedelcovici şi a oamenilo : 
tristă și culegere. Şi a 
pap dna aie viaţa şi-a reluat drepturile ei. Geblescu Sagan 
venit să mă ia la ora 7 și.m-a dus la Ga Lt tata e ah 

anizaseră o frumoasă întrunire a idu ; N 

multă şi însuflețire mare. Un ia ză vreo Sara i i it ge 
fruntașii organizaţiei Dolj a urmat la Craiova, eul E 

iliași mi-am dat seama cât sunt de bătrân. Cât s-au schimbat toa e d 
inele mele! Pe locurile nisipoase pe pia și pasi 
'noase pe stânga, la ieșirea din bariera Severinului L ptr N y 
colice pârloage — se ridică acum o mahala întreagă de demo TOKE 
jurul unei cârciumi „La Gogu“. Splendida alee de plute -Z it 
ducea de la barieră, pe la fântâna Obedeanului şi mai Se a spi- 
rut — două trei plute răzlețe se mai ridică pe alocuri i înt i : ppr ; 
trufia verzişului lor pita sia d Jen e up sa 

ăbușiţi f şi istoviţi de secetă. Printr- ni-l 
taia ei Cade a e încă intactă şi şiroaiele ei de minunată și 

ei cet e i i trecut. În preajma Amaradiei șoseaua a fost cotită 
ste râu se găsește acum la stânga căii fi i 
rămâne tot la stânga ei până la i Pia pu 
la: gara Işalniţa. Ascuns de rambleul liniei 
conacul Elisei Opran nu se mai ved i ă aa 
acul pra e — şi poate că e mai bine Câ 
amintiri ale copilăriei şi ale tinereţii i e d 
li mele s-au șters și ele 
raâmbleul vremurilor, cu atâ ii i a ET 
; ât mai implacabil cu cât e mai i ibi 
lor, ; l ntangibil. 
te ci a din Almaj, “Brădeşti şi Răcari au căzut pe mână de 
ȘI-mI apar sărăcite și nenorocite. Jalea cea î 
itocani şi-mi apar sè A : mare e însă Tato- 
SAR i ilişenilor, încăput pe mâna unui Dumitrescu, falsificator de 
eur Şi e pa de la Alexandru Filipescu zis F ilipuș, și l-a cio- 
ua aduc aminte vizitele pe care le făceam i 
| Imi aduc am zite copil, cu mumă- 
E fiara Filișanu, și cât eram de impresionat de nobila tinută 
a î ȘI de minunatul parc, prin care şerpuiau râuleţe cu apă curgă- 
si e) H pot peeps NICI azi cum puteau fi alimentate râulețele pe acel 
i Sp -a spus, căci n-am avut curajul că mai cal ă 
azi apele nu mai curg, că arborii i ER ga 
ia AU + umbroși au fost tăiaţi, cas j 
ruină... Nimic nu poate dăinui în țara noastră... se 
ia mira EUA mau cana Be la ştrandul nou de la Jiu şi la cel 
i - Dumitru. Mişuna de lume şi unui şi i 
le bine întreţinute dar omeni âtă şi i icre em aaa 
menire urâtă și pârlită. S-a schimbat mult şi vi 
ome i ă. i via- 
fala Pe i — aci schimbarea e intr-un ritm de incontestabil riae 
anu e c e azi-dimineață a parvenit să strecoare un articol din 
A goire de săptămâna trecută, interzis de cenzura noastră. Ziarul pa- 
ENE ERA prin care s-a ajuns ła angajarea Micii 
i a de statutul Internaționalei comuniste. Henri 
că ar fi greu ca numai două State di Ma punai e T 
fi $ ate din numita grupare să ici 
negocieri pe care al treilea nu le voia. S-a î privata 
eie eg - S-a încercat totuși obține 
cursului Statului iugoslav. A fi i ic alei 
- A fi vorbit însă de statutul Internati i 
i a ion 
ae acestuia ar fi însemnat să-l indispui de la început. ni 
m, ji ceea) ni zi de restauraţia fostei Dinastii vieneze Şi la 3 
„1739; ministrul de externe al României a vizitat î i 
goslaviei pe ministrul de externe sâ opp rr 
osla; sârb de pe vremuri! şi amândoi mi 
niştrii au semnat un angajame ili î oaie lo 
l nt de mobilizare în cazul i 
restaurări sau în cazul unei înarmări ilici A E 
armări ilicite a Statului ungar. Mini 
> 1 ; - Ministru 
caca ogari de-a ua țări? a semnat şi el acordul (ai alianţa ja 
, dar mai târziu — „căci trebuie să ş ă Gri 
tucă de gât — pun, adaugă Grin- 
goire, că oricât de șmecher e ministrul de externe al României ani doi 
1 Jeftici 
2 Beneş 

profesori în această materie: ministrul de externe al Sovietelor şi re- 
dutabilul actual Şef al Statului cehoslovac“. Au urmat apoi alte depla- 
sări, alte sforării, până când conducătorul actual al afacerilor externe 
iugoslav s-a găsit în faţa unor stări de lucruri pe care a refuzat să le mai 
tolereze. „Conducătorul afacerilor străine al ţării latine din răsărit luase 
noi angajamente, ah, ce abil, nu faţă de dl. Litvinov, ci faţă de dl. Beneș. 
Ce angajamente? Doar acestea: că în caz de război, în centrul vechiului 
continent, dl. Titulescu acorda nu d-lui Litvinov, ci d-lui Beneș dreptul 
de zbor peste teritoriul român al avioanelor sovietice destinate Cehoslo- 
vaciei şi autoriza pe dl. Litvinov, nu pe Beneş să instaleze simbolic trei 
corpuri de armată în partea de nord a țării românești. Avertizaţi, dl. Sto- 
iadinovici şi Principele Regent au refuzat să se bage în viespar.“ 

De ce o fi interzis cenzura noastră reproducerea acestui articol? Să 
fi fost prins amicul Titulescu cu mâţa în sac? 

29 iulie. — Dl. Eden a făcut un mare expozeu în Camera Comu- 
nelor. Un „tour d'horizont“ care nu iese din banalitatea manifestaţiilor 
parlamentare de această natură şi al.cărui singur interes e constatarea 
că pericolele provocate prin sancţiuni nemaiexistând, mai ales după ce 
Guvernul italian a declarat acum în iulie că nu păstrează nici un resen- 
timent faţă de Iugoslavia, de Grecia şi de Turcia pentru participarea lor 
la zisele sancțiuni — garanţia de securitate dată de Anglia acestor trei 
ţări, nu mai are nici un obiect. Guvernul britanic a dat astfel Italiei sa- 
tisfacţia pe care o cerea, prin anularea așa-zisului pact mediteranean. 

În Spânia războiul civil continuă cu o furie şi cu o cruzime de ne- 
descris. Până acum nu se vede de ce parte va fi victoria finală, ştirile fi- 
ind contradictorii. 

30 iulie. — După depeşele de azi din ziare, pare că Italia va lua 
parte la viitoarea întrunire a locarnienilor. Declaraţiile lui Eden în Came- 
ra Comunelor, relative la scoaterea pactului mediteranean din vigoare, 
şi-au făcut efectul. Ştiri din Roma parvenite d-nei Tabouis fac totuşi pe 
această muză a Genevei să creadă că Italia nu va reintra în hora locarni- 

enilor decât cu anumite condiţii. Printre acestea ar fi participarea Germa- 
niei — care până acum e încă problematică—, recunoașterea cel puțin 
de fapt a anexiunii Abisiniei și discuţii la început numai în cinci (o în- 
cercare de reînviere, fie şi cu condiţii modificate a convențiilor de la Lo- 
carno), iar numai mai târziu o lărgire a negocierilor prin admisia la dez- 
bateri şi a altor State. Germania pare a condiţiona și ea participarea ei 
la viitoarea întrunire, însă pe alte baze. Ea nu pricepe să se discute asu- 

m A S numai asupra viitorului — cele întâmplate în martie 
F a 7 considerate ca fapte îndeplinite şi câștigate pentru dânsa 
SED a pir Pa pe Sola, ministrul Italiei, şi l-a poftit la dejun îm 
a Porta, atașatul militar şi cu ofițerii italieni pă 
submarinul „Delfinul“. După deiun i i Opel pa 
y - După dejun i-a decorat pe toți, conferind lui 
A ui So- 
si iai n n 3 a n-avea încă Coroana). O compensație pen 
ui i itulescu la:Geneva, și poate o urm t 
rie l ; are a celor ce a trebuit 
să-i aa lui Pamfil Şeicaru, înapoiat de la Roma zilele trecute. 
PE r a T a Bra reproduc uti voluminos interviu dat de 
1 trancez Le Temps, prin care ministrul 
HPS, rul nostru de ex- 
S aia a ia ȘI inutilitatea Comisiei Europene a Du 
ară că ea trebuie desfiinţată. „Taleranul“ 3 
: e Pa tru vorbeste d 
sus, de egalitate de drepturi, de anitate i tel a de 
a » de suveranitate etc. şi îşi mai i 
Kemal faţă de concertul Marilor Puteri, di ii K j a i 
DI. Titulescu e glumet. 
A . CRS. . y . 
aa nu a Aa şi perfecta ei inutilitate au fost 
: ŞI de mulţi, mai ales de la război încoa 
unul am protestat împotriva acestui i sir jeni n 
estui „anacronism“ și a acestei inutili 
Ul îm PE „inutili- 
lie ia PAI pe care l-am avut. A protestat şi Vintilă Brătianu 
II. DI. Fitulescu „enfonce des portes o “şi 
tâția a ulescu ,„ ] uvertes“ şi n-a desco- 
perit nimic. Dar dacă d-sa vrea să f; i i 4 i 
acă din suprimarea Comisiei 
pene o compensație față de lovitura Strâ i EE T A 
e o comp Tâmtorilor dată de turci, şi să î 
registreze și el un succes de același ii ziceni 
i el ași fel — nu putem decât să-i zi 
turcește: hai sictir! Nu se î dnes ci ai 
i ! poate pune în balanță un fapt di 
eveniment care schimbă fața lucrurilor î inul Mării Nerte E 
1 rilor în tot bazinul Mării 
desigur foarte bine, şi mai ivi i prev fe a 
| » ŞI mai potrivit cu logica internaţi i ituaţi 
a mii itc rnațională și cu situația 
| 1 sa suprimăm Comisia Europeană. d ă 
suprimare nu are decât o importanță d ) eena i 
e nu are t o 4 de amor propriu şi de ł 
punct fără nici o înrâurire asu jibrului polite în vapor ile nea 
pra echilibrului politic în i 
tre cu celelalte țări. Tocmai fii i podele 
; indcă toată chestiunea n d i 
portanță secundară, am lăsat-o atâta ti Ea Aaa 
i - a timp fără să o rezolvări : 
alte probleme mai important l Ag p 
F e care ne preocupau. Să sperăm că opini 
publică românească nu va i i no Ea n pe 
permite farsorului nostru interndți 
ineasc ional 
toată ia p să mai arunce lumii praf în ochi cu acest ai bluff 
TE aer a Duminică seara. După zece zile de căldură canicu- 
» SOSIt aseară în Sinaia unde am găsit răcoare şi aer. E de necrezut 


că la câţiva kilometri de distanță 
í tiva k ă să fie a i 
La București erau 36°C la iba — aici 23. e i ciziiaa 

Ziua de ieri am petrecut-o la București. Zi de nădușeală. A venit 
Pamfil Şeicaru pe la mine să-mi povestească vizita lui la Mussolini. 
Ducele l-a reţinut două ore, foarte interesat să afle cât mai mult despre 
starea opiniei publice de la noi. Şeicaru a ieșit de la dânsul, cucerit, si- 
derat, entuziasmat. Ducele ne iubește, nu ne confundă cu Titulescu pe 
care-l disprețuiește mai mult decât îl urăște. „Nu pricep politica d-lui 
Titulescu“ — spunea Mussolini — „ca să facă plăcere lui Beneş s-a 
răcit de Berlin și ca să facă pe placul Iugoslaviei s-a stricat cu Italia. 
Acum Beneș se înțelege cu Germania — căci se va întelege — iar Iu- 
goslavia cu noi şi numai România rămâne certată și cu unii și cu alții. 
De dragul «Franţei» ați căzut în braţele Rusiei și ați pierdut Strâmtorile; 
de dragul Rusiei veţi cădea în ale lui Blum şi veţi pierde ce mai aveţi 
de pierdut“. Mussolini, povestește Șeicaru, își dă seamă că România se 
detașează de Franţa şi că se va apropia fie de Germania, fie de Italia — 
şi bineînţeles că dânsul ar vrea grozav să fie Italia. Șeicaru a avut im- 
presia că Mussolini vrea pacea cu orice pref, căci organizarea cuceriri- 
lor din Africa nu e ușoară, și cere muncă și vreme — și că e gata să 
facă multe concesiuni ca să nu fie tulburat în opera lui din Abisinia. În 
acest ordin de idei se încadrează şi consimțământul lui la înțelegerea 
dintre Germania şi Austria, în condiţiile în care a fost făcută. 

Şeicaru a văzut și pe Rege, după înapoierea lui de la Roma. Spu- 
nându-i că Mussolini va fi încântat de decorarea lui Sola! — şi a ofiteri- 
lor italieni, Regele i-a replicat: „Am vrut să se știe că politica lui Titu- 
lescu nu e şi politica țării“. Şeicaru a avut impresia netedă că Titulescu 
e lichidat și că acum (!?) Regele mai ţine pe Tătărescu ca să curețe prin 
el pe Titulescu, să nu fie acuzat dânsul, Regele, că l-a exoflisit „proprio 
motu“. Această impresie de lichidare şi de faliment, în ce privește pe Ti- 
tulescu, .o are şi Stelian Popescu, și a mărturisit-o lui Radian și lui Ra- 
dovici care au fost azi-dimineață să-} vadă la Predeal. Trecând la politi- 
că internă cu Șeicaru, Regele l-a întrebat: „Cum vezi cea mai bună îndru- 
mare, spre stânga ori spre dreapta?“ Șeicaru neștiind cum s-o nimereas- 
că mai pe placul Regelui, i-a răspuns: „spre centru“. „Bine, centru e ce 
am azi, centru e Tătărescu — dar după el?“ Amicul Pafnutie s-a debuto- 
nat în fine şi a declarat că el nu vede decât o îndrumare spre dreapta care 
să poată combate anarhia de care suntem amenințați. Așa vede el, și aşa 
vede marea majoritate a țării, s-a grăbit să adauge. Regele părea încân- 

tat. După Șeicaru, toate simpatiile lui sunt astăzi îndreptate spre dreap- 


1 Am aflat la Bucureşti că Sola n-a primit decât Cordonul Coroanei României. In- 
formaţia ziarelor că ar fi fost decorat cu Cordonul Stelei, era greșită. 

ta, spre Germania şi spre Italia. Dacă e așa, ne-a luat dracul: va da ţara, 
„ca să nu se zică“ pe mâna lui Mihalache, a lui Titulescu şi a lui Litvinov! 


— Pangal a văzut pe Papacostea care i-a povestit despre vizitele lui 
Titulescu la mareşal — căci au fost două. Titulescu a fost să spună lui 
Averescu că singurul om indicat să formeze în momentul de faţă Gu- 
vernul era dânsul, Averescu, și că el, Titulescu, e gata să intre într-un 
asemenea Guvern. Şi dă-i încoace şi încolo — iar la plecare a sărutat 
de două ori pe mareşal. Cam în același timp a dat și interviul său Uni- 
versului, prin care-și făcea spovedania sa naționalistă și în care şi-a 
manifestat şi „tot respectul față de înalta personalitate a mareșalului“. 

Averescu, după spusele lui Papacostea, a interpretat vizitele lui Ti- 
tulescu în modul următor: „Am întrebat pe dl. Titulescu dacă a fost în- 
sărcinat să-mi facă propunerea pe care mi-a făcut-o, sau dacă mi-o fa- 
ce din propria sa inițiativă. D-sa mi-a răspuns că n-are nici o însărcina- 
re, că exprimă părerile sale personale. Atunci mi-am zis, din două una: 
sau Titulescu e la mare ananghie și vine să se agațe și de mine — sau 
vrea să se împace cu Italia și vrea să se servească de influența mea“. În 
tot cazul, mareșalul n-a fost prea mult impresionat de intervenţia d-lui 
Titulescu, căci a plecat la Kissingen. 

3 august. — Din Spania nimic decisiv încă, deși rebelii par a avea 
succese zilnice. Se zice că generalul Molla ar fi aproape de tot de Ma- 
drid. Probabil că dacă va cuceri Madridul, va declara război generalului 
Franco, rivalul său! Oricum s-ar învârti lucrurile, Spania pare pierdută. 


— Ziarele ne aduc vestea morţii lui Blériot. Cine-și mai aduce amin- 
te de bătrânul aviator și de emoţiile care ne-au cuprins pe toți când am 
aflat că trecuse canalul La Manche în zbor? Şi de turneul lui triumfal în 
capitalele Europei? A venit și la București, unde la Hipodrom s-a ridi- 
cat şi a zburat pe câteva sute de metri în fața mulţimii încremenite și a 
Regelui Carol și a Reginei Carmen Sylva. Dar anul 1908 e atât de 
departe de noi! Şi câte veacuri au trecut de atunci! 


5 Oribilul Blum și puturosul lui Guvern au luat iniţiativa unei acţiuni 
internaţionale în vederea „neintervenției“ (!) în afacerea Spaniei — ca să 
împiedice presupusul ajutor dat de Italia revoluţionarilor și să pregăteas- 
că alt ajutor al stângii franceze, dar în favoarea comunismului din Spania 
„4 august, — Șeicaru mi-a cerut un interviu ca răspuns celui dat de 
Titulescu ziarului Le Temps, pe chestiunea Comisiei Europene a Dună- 

rii. L-am dat şi Curentul l-a publicat azi-dimineaţă, sau mai bine zis a 
încercat să-l publice căci cenzura l-a masacrat. Nu numai că l-a masa- 
crat dar a comis chiar o infamie: a tăiat tot sfârşitul declaraţiilor mele 
lăsându-le să se sfârșească cu fraza: „Neînţelegrile noastre cu dl. Titu- 
lescu sunt numai de nuanţe. Îndeobşte privim lucrurile cam în acelaşi 
fel“, — şi de la virgulă nimic altceva decât albul hârtiei! Or, tocmai aci 
începea o punere la punct care dovedea contrariul, şi includea fraza 
lăsată de cenzură ca o simplă ironie. Înţeleg multe, dar ca cenzura să 
fie pusă în slujba unui falit — nu! 


— Fost azi înspre Urlătoarea. Şi drumul acesta a fost închis publicu- 
lui. Ca să ajungi la vechea potecă, la plăcuta fostă plimbare fără urcuș, 
trebuie să cobori acum de la podul de piatră, pe drumul trăsurilor, până 
la spălătorie — dincolo de grajduri — și de.acolo să urci iar pe o po- 
tecă nouă de altfel bine croită şi frumos întreţinută, pe care îţi iese su- 
fletul, de-a lungul cunoscutei Opler-Wiese. Ce poate lumea înjura pe 
Rege, e de nedescris! Până și femei cu rost la cap ca d-na Mironescu și 
surorile ei (Bragadir) povestesc că toată această închidere în jurul Pa- 
latului a fost făcută numai ca Lupeasca să se poată plimba fără grijă și 
fără să fie văzută, căci acum stă de frică la Foișor. E vorba să i se clă- 
dească o vilă în dosul Foișorului, mai aproape de garda Regelui. 

5 auguşt. — Elena Văcărescu a dejunat la noi. De când e mili- 
onară pare că s-a mai curăţat puţin! la trup și că sufletește s-a mai înde- 
părtat de îndrumările celor ce mânuiesc fondurile secrete — în speță și 
de atâta vreme, Titulescu. Nu că i-ar dezaproba politica, dimpotrivă („il 
faut marcher avec les Soviets la mort dans l'âme, mais les autres veu- 
lent reviser nos traités“) dar nu mai cască gura la tot ce cade din a Sco- 
pitului. A sosit de câteva zile în ţară „Blumistă“, mă asigura ieri Didina 
Cantacuzino. Faţă de noi nu s-a arătat însă câtuși de puţin entuziastă de 
noul curs din Franţa, ba chiar ne-a spus că încercarea cu „Frontul Popu- 
lar“ nu se poate termina decât printr-o teribilă reacțiune a dreptelor, că 
războiul civil e aproape inevitabil și altele. Poate că şi-a schimbat ati- 
tudinea față de sentimentele pe care le-a întâlnit în toate cercurile ro- 
mâneşti dar cred mai mult că Didina s-a înșelat. Simpatiile politice sunt 
întotdeauna împletite la Elena Văcărescu cu simpatiile și pretenţiile 
personale. Dacă nu poate zice „Raymond (Poincaré) ma déclaré hier“ 


1 Subsolul moşiei Văcărescu (în Dâmboviţa) vecină cu Bucșanii, unde s-a găsit atât 
petrol, a fost concesionat de Societatea Astra. Înainte de a se pune măcar o sondă. 
Elena Văcărescu și soru-sa Zoe Caribol, au și căpătat câteva milioane. 


430 CONSTANTIN ARGETOIANU 


sau „mon cher Edouard (Herriot) cessez de ma raconter des histoires“ 
— politica nu mai are nici un farmec pentru dânsa. Or, ne-a spus că 
aproape nu cunoaşte pe Blum (Leon) pe care nu l-a întâlnit decât de câ- 
teva ori, şi pe care l-a judecat cu severitate în faţa. noastră. Mai mult: 
ne-a confirmat originea lui străină. Căci dacă nu prea cunoaşte pe Léon 
Blum, cunoaște mai bine pe frate-său René Blum şi mai ales pe soţia 
acestuia, cu care a colaborat la nu mai știu ce asociaţie internațională. 
D-na René Blum i-ar fi spus că Léon s-a născut la Vidin „ou par la 
quelque part“ — iar despre d-na Léon Blum nu mai încape nici o 
îndoială că e evreică din Brăila. Dacă ar fi numai atât! Dar mai e şi spi- 
ritul rău al bărbatului-său, o militantă pasionată, care împinge pe toți la 
luptă și la excese. Franţa, sau mai exact Guvernul Franţei, în mâinile 
unei jidoavce fără graţii de la Brăila, iată un subiect pentru tapiţerie de 
Gobelins de împerecheat cu una înfățișând pe Regele-Soare Ludovic al 
XIV-lea dictând pacea popoarelor Europei! Deşi apreciez foarte puţin 
personalitatea Elenei Văcărescu, plămădită din vanitatea ei şi din pros- 
tia celorlalţi, trebuie să recunosc că povesteşte cu haz. După ce şi-a bă- 
tut joc de unul și de altul, mai toate persoane secundare și necunoscute 
în afară de zidurile Parisului, ca de exemplu de Principesa văduvă Six- 
te de Bourbon apucată de mania conferinţelor — a trecut la faimosul 
potentat al petrolului Deterding! despre care ne-a spus lucruri intere- 
sante și de mine cel puţin necunoscute. Deterding ar fi hotărât să se 
retragă din afaceri, din toate afacerile, nu numai din cele petrolifere și 
să se instaleze în Germania drept consilier agricol (sic) al lui Hitler, 
punând toată imensa lui avere la dispoziţia Fiihrer-ului pentru între- 
prinderile lui politice. Deși a trecut de mult de 70 de ani, deși a trăit ani 
de-a lungul sub influenţa primei sale soţii, o ovreică, rusoaică foarte 
inteligentă — Deterding a divorţat de curând şi s-a căsătorit cu o tânără 
dactilografă. „Oh, la dactylographie! Ce qu’elle a pu révolutionner les 
familles austères de la haute banque et de la «grande bourgeoisie d'af- 
faires»!“ observa nu fără dreptate Elena Văcărescu. Pe această primă 
madame Deterding am cunoscut-o și eu la Paris, unde venea întruna, 
amestecată în treburile cercurilor monarhiste ruseşti (deşi ovreică). Fă- 
ră să fie frumoasă, era o femeie simpatică, cam coaptă, fără tip semit şi 
foarte vorbăreaţă și inteligentă. Venea totdeauna cu mâinile pline de 
bani (se zice că Deterding îi da un milion de franci de câte ori trecea 


! Creatorul puterii lui Royal Dutch, adversarul care a înfrânt dominatia uni ă 
Ş l “tch, advi ia universală 
lui Rockefeller și a lui Standart Oil, organizatorul controlului englez in industria și în 
comerțul mondial al petrolului. 

Mâneca) pe care le golea în ajutorul refugiaților ruși. Probabil că astfel 
a făcut cunoștință marelui Duce Kiril (Împăratul!) care se vede că în 
dubla lui:sărăcie i-a apreciat şi banii și duhul. Elena Văcărescu poves- 
teşte acum că Marele Duce (văduv de câteva luni) e pe punctul să se în- 
soare cu această fostă madame Deterding care se intitulează deja Prin- 
cipesa Donskaia (sub acest nume i-a apărut săptămâna trecută portretul 
în revista engleză Tatler). Referindu-se la acest proiect de căsătorie, la 
toate nebuniile Regelui Alfons, la ale tuturor marilor Duci și la ale Re- 
gelui şi Prinţilor noştri, Elencuţa încheia cu melancolie: „les derniers 
représentants des grandes dynasties sont acharnés à la perte du Principe 
monarchique!“ Încheia, vorba vine, căci i-a mai turuit gura înainte. Ne-a 
povestit astfel că un bun prieten al lui Hitler i-ar fi spus că acesta nu va 
merge mai departe de o colaborare paralelă în chestiunea Anschlussu- 
lui, nevoind să indispună Italia, dar că această docilă colaborare o pre- 
tinde de la Viena; dacă cumva regimul actual austriac s-ar îndepărta de 
la programul convenit, Hitler ar aduce în fruntea Austriei pe Habsburgi, 
pe care îi are în mână. Astfel s-ar explica un împrumut destul de impor- 
tant pe care Deterding l-a consimțit Împărătesei Zitta şi Arhiducelui 
Otto. Ar fi fost primul pas în. colaborarea agricolă a lui Deterding cu 
Hitler! „Da agricolă, spunea râzând Elena Văcărescu, căci Arhiducele 
Otto e un bou! E complectamente degenerat și puţina inteligenţă câtă o 
are, e toată în mâna popilor!“ Habsburgii reîntronați de Deterding — 
ultimul succes al magnaţilor petrolului şi un nou subiect pentru seria 
volumelor publicate de Zischka și de alţii împotriva acestora! 


— Azi după-amiază au venit să mă vadă, de la București, Pangal și Di- 
nu Cecropide. Pangal mi-a adus o ştire senzaţională. În tren de la Bucu- 
reşti a întâlnit pe d-rul Angelescu care l-a luat la o parte şi i-a dat infor- 
maţia confidențială, dar precisă, că Guvernul pleacă. Tătărescu l-a con- 
vocat pe dânsul, pe Inculeţ, pe Victor Antonescu și pe Franasovici și 
le-a spus că în audiența pe care va avea-o vineri 7 august, va spune Re- 
gelui că Guvernul nu mai poate face față greutăților şi că Majestatea Sa 
să găsească o altă formulă pentru octombrie, în cursul căreia luni 
urmează să se facă schimbarea. Hotărârea Guvernului — cei patru 
miniștri au fost de acord cu Tătărescu — ar fi irevocabilă (spune Ange- 
lescu). Până acum numai miniștrii (câţiva) ar fi arătat Regelui că 
schimbarea este necesară pentru a împiedica o încăierare a partidelor 
de extremă dreaptă cu cele de extremă stângă, încăierarea încurajată 
de opinia publică exasperată împotriva actualului Minister. Pentru pri- 

ma dată o va spune-o Regelui și Tătărescu. Angelescu socotește că du- 
pă ei va veni un Guvern de mână tare, şi că numai eu la Interne pot ga- 
ranta pacea și liniştea (mersi). În nici un caz Guvern de partid sau țară 
edi iai a pe pe Pangal să jure că nu va spune nimănui, nici 

!) cele aflate, şi pe care i ât cei cinci miniştri 

i fata Tea p jr iata decât cei cinci miniștri sus 

Dacă informaţia lui Angelescu corespunde cu adevărul, atunci ches- 
tiunea stă astfel: Regele a pus pe Tătărescu să spună celor patru mi- 
niștri etc. etc. Nu pleacă Tătărescu „de bon gré“, doamne ferește! Pen- 
tru mine, nu dau mare importanță acestei senzaţionale veşti fiindcă sun- 
tem în august și în octombrie Majestatea Sa poate gândi și face exact 
contrarul decât gândește şi ar vrea să facă azi. Și totuși! Ţin minte că 
Brătianu (Ionel) mă întreba în primăvara anului 1926: „Ce crezi că e în 
stare să facă Averescu?“ — întrebare la care am răspuns: Averescu e 
în stare să facă orice — chiar să nu facă nimic!“ (Era vorba de o eve 
tuală lovitură de Stat, la moartea Regelui Ferdinand!) Tot cam în teză 
lași sens, aş zice că Regele Carol e în stare să facă orice — Chiar și ce- 
va bun! Numai să o facă! Tare mi-e frică că se va răzgândi. : 

In legătură cu ştirea lui Angelescu, Pangal mi-a mai raportat o 
conversație avută ieri cu Aristid Blank, care l-a poftit la dejun (politețe 
suspectă, date fiind relațiile foarte vagi ale lui Blank cu Panga!) ea 
tid i-a spus că situația e foarte primejdioasă (Garda, asasinatele, Dudu- 
ia etc.) şi că trebuie neapărat un Guvern tare. Numai eu la Interne u- 
team salva țara! (țara, sau gaşca?) Dar că trebuia şi un diae de 
Consiliu. Pangal, exasperat, a întrebat pe Blank pentru ce mai umblă 
Regele după un prim-ministru, când mă are pe mine (!). Blank i-a răs- 
puns că nu e vorba de Rege, că își dă el părerea lui ca simplu cetățean. 
că Regele e până în gât cu actualul Guvern, şi că rămâne încă să fie 
convins de necesitatea unei schimbări de regim. Că el, Aristid, ar fi 
incântat să mă vadă pe mine în capul Guvernului, dar "crede că ar fi 
poate mai nimerit Averescu (!) ca să fie satisfăcută şi armata (!!!). Pan- 
gal care crede că Blank știe mai multe decât spune (cred că se în ală) 
tipi ear lui cu „formula de mână tare“ a lui Anglescu şi e 
n spusele confidentului d-nei ăinui 
d a i Lupescu confirmarea celor destăinuite 
p Toate aceste informații mă lasă rece. N-am avut niciodată tentația 
să scotorocesc în lada cu gunoi. Cu atât mai puțin azi: la ora 9 1/2 i 
seară părăsesc Sinaia și Rumunia; mă duc să mă odihnesc o lună la 

Nauheim și în regiunea Rinului. La vârsta mea toate au o importanţă 
foarte relativă, mai ales în politică. 
8 august. — Sosit azi-dimineaţă la ora 10 1/2 la Nauheim și tras 
la Grand Hotel. | 
De la Sinaia şi până aici, toate mi-au mers în plin, şi călătoria a 
fost plăcută şi instructivă, căci nu mai văzusem de foarte multă vreme 
ţinuturile prin care am trecut. Prin Austria n-am mai trecut, și în Ger- 
mania n-am mai fost din 1932 (înaintea lui Hitler), iar la Frankfurt à 
Main din 1911! 
În dimineaţa de 6 august m-am deșteptat după graniţa ungurească. 
De la Szolnok, Orient-Expresul este acum îndrumat prin Czegled, sta- 
ţie prin care nu mai trecusem dinainte de război, de când circulau tre- 
nurile internaţionale între Budapesta și București prin Segedin și Timi- 
şoara. La plecarea din Budapesta de-a lungul Dunării, pe acea linie fa- 
miliară pe care am circulat o viaţă întreagă, m-a apucat un dor nespus 
de tinereţile mele şi de vremurile trecute. Aici începea Occidentul, pe 
atunci, adică acel nou ritm de viaţă caraeterizat prin faptul că elemen- 
tele şi împrejurările încetau să fie vrăjmaşe omului şi-l ajutau dimpo- 
trivă în realizarea scopurilor lui. Granița Occidentului s-a mutat acum 
la Viena căci cultura porumbului, caracteristică regimului oriental și 
necunoscută în aceste regiuni înainte de război, a ajuns până la porţile 
acestei Capitale. Intrarea în Austria provoacă încă celor care au cunos- 
cut falnica Monarhie dualistă sentimente cu atât mai jalnice, prin con- 
trastul înfăţişărilor de ieri și de azi, cu cât mizeria stă scrisă şi pe feţele 
oamenilor şi pe lucrurile neînsufleţite. De la Marchegg și până la Vie- 
na, gările sunt într-o stare de dărăpănare și de murdărie surprinzătoare; - 
calea dublă a fost demontată între frontieră și Raasdorf (și probabil va 
fi demontată şi mai departe, până la Stadlan), și totul pare părăginit, pâ- 
nă şi atât de intens și frumos cultivatele lanuri de odinioară pe întinsul 
cărora în locul păioaselor şi leguminoaselor plivite şi îngrijite crește 
porumb și — lucru de necrezut — buruieni! Această linie Viena-Pres- 
burg-Budapesta a fost pe vremea Habsburgilor principala arteră de cir- 
culație a Monarhiei și ambele țări (Austria şi Ungaria) s-au întrecut în 
înzestrarea ei tehnică, aşa încât ajunsese să rivalizeze din acest punct 
de vedere cu marile linii din apusul Europei. De când înaintarea Cehos- 
lovaciei până la Dunăre a întrerupt circulaţia acestei linii și a izolat cele 
două capete ale ei, ea a trecut în categoria liniilor de clasa a Il-a, iar 
oropsita de pe vremuri, linia Budapesta-Bruck-Viena, i-a luat locul. 

Erie Pa na spe decât de la distanţă şi deşi n-am trecut decât 
n gu narginilor Vienei, populaţia mi-a părut tristă şi deznădăj- 
E a sunt prost îmbrăcaţi şi slabil; femeile aranjate cu gust și 
pecete : mai oglindesc în ochii lor veselia vremurilor fiapărute 
ii ji H ei de mâine. Şi femeile şi bărbații tac, și toți ca și toate par 
arin p T „eine Erlösung“, o mântuire, căci aşa nu poate să iR 
sr rgi i-am pus deseori întrebarea, de la război încoace cum izbu- 
PE T trăiască? Oraş industrial şi comercial, de 2 milioane de 
a AI ua pa foşti muncitori, atâţia foşti impiegaţi 
| o pâine de când industria şi-a închi icile şi 
saci tarabele din lipsă de muşterii? E SEEE 
Pee fa trei State prin care am trecut în spaţiul unei dimineți, Un- 
pie pe e 7 Paa “, figura cea mai jalnică o înfăţişează cu 
; ngaria deși nu sunt se d i i 
se ee a mne de entuziasm şi de 
, Viaţ rmală; nu se constată în tot ăpă 
ma 1ormală; con cazul dărăpănar - 
AA a au fost şi se observă Chiar o ușoară mișcare A 
as p ate aa decât prin inteligenta valorificare a producţiei a Ti- 
RO Și ini pala bilanţurilor, bugetelor și monedei — procede 
c a de mistificare în care trăim nu e mai i 
are în mai blamabil decâ 
od RE prin care am trecut prosperitatea e at se 
urgul devenit Bratislava şi princi 
al nou întemeiatei țări s-a îndoit, şi pă pa 
- oit, și construcții de tot felul, i i 
. . . . . . ? 1mo a 
E locuit, fabrici ȘI institute publice ocupă locurile a pda 
ina ris iara vița și hameiul. Dar chiar în afară de Bratislava, 
ia lea ce oslovac pe care-l străbătem apare silința unei țări să-și 
oi A la existență prin afirmarea voinţei oamenilor şi a 
ră ia să cetei Şosele impecabile, case și construcţii noi 
că şi gările curățate, lustruite şi pli işcar 
pie că și 4 1 ; şi pline de mişcare do- 
ia sc într adevăr că în această parte a fostei Monarhii luc il 
ai bine ca înainte. ic cutit 
H ia n nici o răspundere în ciopârțirea Austriei un sentiment 
dd i uprins de Câte ori am trecut prin Viena, de la război în- 
ed č a asta sentimentul m-a curpins parcă și mai tare deși n-am 
ja p P i iena ci pe lângă Viena. După ce trece Dunărea, după ce 
ae p zi e Prater şi încalecă Donaukanalul, cam pe la halta Sie il e 
pistrasse, Orient-Expresul a deviat spre Bruck iar de la Schwehat 


1 O droaie de lucrători di | ini ocur 
A O S-a lungul liniei ferat jaţi i 
) săpa î azi e! EL le e (angajați probabil ca să li se p. 
y sat apau ap! 0ape gol, disim ulând sărăcia lor vestimentară sub ridicole pei 

(suburbia care adăposteşte marea fabrică de bere Dreher) spre Ober 
Laa și de acolo prin Inzersdorf ajunge la Penzing și la Gara de Vest. 
Chiar așa, văzută din afară, nesfârșita adunătură de case! se dovedește 
moartă. Nimic şi nimeni nu iese din oraşul amorțit şi nimic nu intră. 
Îmi aduc aminte de forfoteala acestei mari Capitale dinainte de război, 
una din cele mai animate, din cele mai zgomotoase, din cele mai ahti- 
ate de petrecere — îmi aduc aminte de frumoase zile de vară ca cea de 
azi în care aproape toată populaţia se revărsa asupra suburbiilor în- 
florite și a Wienerwaldului şi nu pot să pricep unde sunt oamenii căci 
toate casele par totuşi locuite. Se vede că sunt prea ocupati să moară de 
foame. În tot cazul, spre Luxemburg, spre Rodaun — nimeni. Lainzul, 
Hierzingul și toată partea dinspre Schânbrunn (prin care trecem) e 
pustie, după cum pustie vom găsi după plecarea din Viena și valea 
Wien-ului de la Hiitteldorf și Purkersdorf până la Rekawinkel. La 
Westbahndorf, în cele zece minute de oprire n-am văzut decât feţe de- 
primate deși temperatura zilei era răcoroasă — aproape rece — atmos- 
fera morală deprimată părea a fi adaptată deznădejdei unei temperaturi 


 caniculare. Dar nu erau flăcările soarelui de vină ci probabil focul care 


mistuia în sufletul fiecăruia ultimele speranţe de mai bine. 

Până la Linz, toate liniile de drum de fier, inclusiv linia principa- 
lă, înierbate (ce nu s-a pomenit înainte în Austria atât de îngrijită de 
rostul fiecărui lucru) iar gările imense, cu zecile lor linii de garaj inutile 
şi ruginite, moarte. Nici încărcări, nici descărcări — și pentru prima 
dată de când am părăsit România am dat iar de parcuri de maşini şi de 
vagoane stricate, date la o parte şi exploatate drept cariere de fier și de 
piese de schimb. 

La Linz, ceva mai multă animaţie, şi în tot cazul lucrări mari în 
curs — probabil aceeași preocupare de a procura oamenilor o posibili- 
tate de a-şi câștiga o pâine — gara se mărește și se reface, iar pe sub li- 
nii se sapă un tunel în prelungirea străzii principale a oraşului. De la 
Linz înainte, fără ca mişcarea să reamintească măcar ce a fost înainte, 
lumea îmcepe să fie mai voioasă. Probabil prin influenţa indirectă a 
hitlerismului german, vecin. 

Deși priveliștea e aceeaşi de o parte şi de alta a Inului, deși ace- 
leaşi case și aceleaşi biserici și capeluţe se ridică din mijlocul unor câm- 
pii cultivate identic sau printre păduri în care se alinează aceiaşi brazi, 


! Demagogia socialistă de după război a mai sporit stocul de locuinţe din Viena 
ridicând enorme blocuri, cu sute de apartamente în care au fost găzduiţi refugiaţi de 
prin provincie sporindu-se astfel numărul stomacurilor goale şi gurile înfometate. 

cum treci tunelul de sub oraș şi i î ii 

E EERE F Ă, ȘI te opreşti în gara de la Passau ai impre- 
a Ritmul plin de viață al celui de al III-lea Reich te prinde de la gra- 
niță. Hitler, nu numai că a pus în mișcare tot poporul german, cu mic 
cu mare, dar a mai cerut ca fiecare să fie mulțumit şi să o arate, Nu ştii 
dacă oamenii sunt mulțumiți — primele impresii culese ar dovedi ia da 
T dar toți se arată nu numai mulțumiți, dar chiar încântați. Contrastul 
gălăgiei sufletești şi a fețelor luminate cu mutrele de un cot tăcute şi 
deprimate — de o parte și de alta a graniţei — e impresionant. i 
De la primul pas pe care-l fac în Germania lui Hitler, îmi dau 
seamă că nemții trăiesc azi într-o stare de adevărată și perpetuă haluci- 
nație şi că nu mai văd și nu mai judecă lucrurile decât așa cum le ju- 
decă Fiihrer-ul şi le cere să le vadă. Așa de exemplu, Fiihrer-ul a ai 


tă A Dă s id 7 Pi prg .... . Ei 
rât că Olimpiada care își desfășoară competiţiile la Berlin! — și în 


care 52 de națiuni sunt reprezentate prin tălpile şi prin braţele lor cele 
mai de seamă — înfățișează cel mai de seamă eveniment de la război 
incoace și așează Germania în fruntea civilizaţiei mondiale organizaţia 
sportivă fiind cea mai importantă preocupare a omenirii moderne Și a 
mai hotărât că acest covârșitor eveniment să fie sărbătorit, ca un rilej 
de reabilitare şi de mântuire de întreaga suflare germană ca o aa 
şå“ a umilințelor suferite după înfrângerea din 1918. şi la glasul lui 
Hitler, tot poporul german s-a sculat ca un singur om. Toate orașele din 
Germania sunt împodobite ca pentru sărbătorile mari; de la fiecare casă 
atârnă cel puţin un steag, steagul roșu al lui Hitler cu rotogolul alb în- 
cârcat cu o svastică neagră în mijloc. Alte steaguri, culorile germane 

sau locale — ca pe vremea antebelică — nu se mai văd. Această boltă 
roșie sub care se trece, absolut pe toate străzile fie ele cât de depărtate 
de la centru, dă oraşelor o notă de incontestabilă veselie şi dovedește că 
roșul, când nu simbolizează porcăria moscovită e cea mai decorativă 
culoare. Și nu sunt astfel decorate numai străzile orașelor, dar şi ale 


! Pregătirile făcute la Berlin î i ma 
erlin în vederea acestei a 11-a Olimpi: i 
. . . ., A . a g ade n-au 1 y 
si SCARI şi, judecând chiar numai după reproducerile folografice şi a 
presa germană consacrată în mare parte de când au început competițiile, mare- 


stadion imens, alte piste speciale, un b iții 

1 ist iale, un bazin pentru competiţiile nautice şi 
omul dori, au fost clădite nu în paiante şi „en trompe Iei ca săd ape Aaaa 
tămâni, ci în zid și fier ca să rămână ca o veșnică amintire 
pentru întreaga Germanie, în aşteptare să fie a întregii Europe. 

satelor, chiar prin cătunele care n-au văzut vreodată un picior de atlet. 
De asemenea toate gările sunt decorate, toate, nu numai acelea așezate 
în drumul oaspeţilor străini, și decorația constă în mici stegulețe repre- 
zentând culorile celor 53 de naţiuni înșirate pe sfori de-a lungul peroa- 
nelor. Am constatat pretutindeni şi culorile noastre în proporţie egală 
cu țările mari ale Europei, și mi se pare că cu atât ne vom alege din aceas- 
tă Olimpiadă. 

Preamărirea evenimentului nu se mărginește însă la aceste mani- 
festaţii de ordin oficial sau oficios ce ar putea dovedi numai o bună or- 
ganizare administrativă și docilitatea cetăţenilor. Ceea ce impresionea- 
ză mai mult e ecoul pe care cuvintele Fiihrer-ului l-a deșteptat în sufle- 
tul fiecăruia. Pe stradă, oameni de toate vârstele nu comentează decât 
„recordurile“ stabilite zilnic la Berlin; cetățeni durdulii și bucătărese ce 
se bălăcesc ca rațele din uşa unei prăvălii într-alta, fetiţe sprintene reze- 
mate de bicicletă sau tineri cu capul gol, cu fața îmbujorată și cu „riick- 
sack-ul“ în spinare — toţi cu mic cu mare sunt cu ochii beliţi pe ediţiile 
speciale ce apar de 3-4 ori pe zi și care comentează cursele de 100, de 
200, de 1 000 de metri sau aruncarea greutăților sau nu mai știu ce, per- 
formante sigur strâns legate de soarta lumii. Megafoane înadins așezate 
pe la răscruci şi în locurile de mai mare aglomeraţie dau vești și comen- 
tează fiecare gest al eroilor de pe stadion; prăvăliile au toate câte ceva 
în mostrele lor care să sublinieze importanţa zilelor pe care le trăiește 
naţia și cuvântul „olimpic“ sau „olimpiadă“ însoţeşte tot ce se expune 
de la borcanul de muștar până la cea mai elegantă pălărie de damă. 
Cele cinci cercuri împletite se lăfăiesc pe toate zidurile, pe toate feres- 
trele tramvaielor și taximetrelor!. 

Manifestând atât de spontan și atât de exagerat ar putea face să se 
creadă că asistăm la o explozie de nebunie colectivă, provocată de un 
nou mit. Trăim desigur într-o epocă în care preocupările sportive par a fi 
luat locul preocupărilor culturale de altă dată; accesibile fiecărui prost, 
desigur curentele sportive au ridicat valuri de o intensitate pe care 
curentele culturale nu le puteau ridica, dar mobilizarea totală a poporu- 
lui german la care asist nu are la bază nici mitul, nici curentul sportiv, 
ci alt mit, mult mai puternic, care a cucerit tot poporul și-l duce pe căile 
lui necunoscute: mitul hitlerian. E destul să stai trei zile în Germania ca 
să-ţi dai seamă că Fihrer-ul e stăpân absolut și necontestat pe spiritul 


1 Însemnele Olimpiadelor simbolizează împletirea eforturilor celor 5 continente. De- 
şi au fost întrunite până acum zece olimpiade, abia acum am aflat existenţa acestui nou 
simbol de viaţă pe care probabil nici nu l-aş fi cunoscut dacă n-aş fi venit în Germania. 

maselor. Cei câţiva intelectuali răzvrătiți — în afară de ovrei — care se 
zice că ar mai fi împotriva lui Hitler stau ascunși şi nu îndrăznesc să se 
arate. Oricare vor fi rezultatele acţiunii lui Hitler, oricare ar fi judecata 
posterităţii asupra lui, un lucru trebuie să i se recunoască: din sufletul 
multiplu al Germaniei a făcut un singur suflet. Că o fi bine, că o fi rău, 
altă chestiune. Deocamdată să constatăm că într-un popor de peste 70 
milioane de oameni bate o singură inimă — să o constatăm şi să luăm 
aminte. Poporul german e azi un popor care crede, şi un popor care 
crede își realizează toate năzuinţele. 

Judecând după experienţa de la Frankfurt, viaţa orașelor nu s-a 
schimbat sub noul regim — beţia ocazională a steagurilor roșii lăsată la 
o parte. Aceeaşi ținută impecabilă a străzilor și aceeași perfectă organi- 
zaţie a serviciilor publice; Aceeași curăţenie, aproape supărătoare fiind 
ca stânjenitoare de orice libertate. Clădiri și lucrări particulare și publi- 
ce, pretutindeni în construcţie. Spre marea mea mirare nici o uniformă, 
deşi Frankfurtul e la doi pași de Rin — poate tocmai din cauza asta. În 
48 de ore n-am întâlnit nici un ofiţer, nici un soldat. Câtă deosebire cu 
aspectul străzilor și localurilor publice dinainte de război, când unifor- 
mele mișunau și te izbeai de ele la fiecare pas! Remilitarizarea Germa- 
niei să fie şi ea un mit? Lucru ciudat n-am întâlnit decât doi tineri în 
uniforma secțiunilor de apărare și de asalt hitleriste (S.S. şi S.A. adică 
Sicherheits-Scharren și Sturm-Abteilung)! — un contrast iarăşi carac- 
teristic cu puzderia de cămăşi negre care circulă pe străzile orașelor 
italiene. | 

“Parcă numărul ovreilor a mai scăzut mai ales în localurile publice, 
deși la Frankfurt sunt la ei acasă; se vede că totuși se arată mai puţin. 

La hotelul Frankfurte-Hof n-am mai găsit clientela elegantă dina- 
inte. Lipsesc englezii şi americanii. În schimb mulți italieni pârliţi, nespă- 
laţi și guralivi. Ținuta hotelului și mai ales a restaurantului se resimte. 

Revăzut „RS&merul“ și Domul. Atâta mărire istorică nu putea să 
încapă în cele trei saloane imperiale şi în „bisericuţa“ vecină. Cu toate 
cele 36 de „elecţiuni“ împărăteşti și cele 12 încoronări, nu există nici 
un cheag între orașul de negustori şi de cămătari care a fost totdeauna 
Frankfurtul și al II-lea Imperiu Roman. Şi sub Habsburgi și înainte de 
ei, inima poporului bătea aiurea. 

Vizitat pentru prima dată casa părintească a lui Goethe în Hirsch- 
graben, casa restaurată și repusă cu migăleala cunoscută a Herr Profes- 


18.8. constituie o trupă de pază, mai ales pentru Hitler şi oamenii lor sunt plătiți. 
S.A. sunt toţi ceilalți nazi, şi nu primesc nici o leafă. 

sorilor, în starea în care se afla pe vremea genialului poet. O oroare îns- 
păimântător de tristă. Camera în care s-a născut Goethe, mică și întu- 
necoasă, strânge inima. Cât soare a trebuit să aibă acest om în sufletul 
lui ca să scrie în această puşcărie Götz von Berlichingen, Clavigo, 
Werther și începutul lui Faust! Posomorâta casă — de altminteri în- 
căpătoare pentru vremuri și cu pretenții — explică pasiunea poetului 
pentru lumina Italiei şi relativa lui neînțelegere pentru o artă pe care 
nefasta influență a unui Winckelmann nu ar fi fost în stare, singură, să-i 
ascundă ritmul. 

10 august. — Bad Nauheim e un buchet de vile confortabile la 
poalele Taunusului. Parc splendid atât de bine ţinut încât oamenii se 
sfiesc să calce pe alei, să nu le strice. Arbori bătrâni, tei, castani, arțari, 
cu coroane seculare. Stabilimente de băi moderne clădite cu gust și cu 
tot confortul. Un Kurhaus mai vechi, de pe vremea Prinţilor de Hessa, 
dar nu prea urât, nici antipatic. | A 

La Nauheim nu se prea bea apă (e o singură sursă) ci se fac băi, ca- 
re au reputația că întăresc inima și reglează circulaţia. Doctorul Hubert 
— inteligent — nu-mi găseşte nici o leziune (crosa aortei dilatată, ven- 
tricul stâng cam mărit — ca la 65 de ani!) şi socotește că micile tul- 
burări care m-au supărat astă-primăvară erau datorate oboselii. Vom 
vedea. | 

Profitat ieri de o după prânză de libertate ca să fac o excursie la 
Saalburg şi la Homburg, cu un autocar — pentru preţul de 3 1/2 mărci, 
o splendidă organizaţie germană! sp 

Saalburgul este un „castrum“ roman reconstituit cu multă cheltu- 
ială şi reclamă de Împăratul Wilhelm al II-lea pe muchia Taunusului, 
pe acel „limes“ săpat de romani de la Rin la Dunăre ca să apere Impe- 
riul de năvălirile germane. Toată lucrarea e fără interes. Herr-Profes- 
sorii au zidit clădirile după medalii, după reliefurile columnei Traiane, 
după descrierile celor vechi, pe urmele fundațiilor găsite. Le-au zidit 
nu după fantezia lor, căci nenorociţii n-au avut nici o umbră de așa 
ceva, dar după placul stăpânului lor. Lui Wilhelm al II-lea îi plăcea să 
se joace aici de-a Împăratul roman și să se fotografieze cu Regele 
Angliei (Eduard al VII-lea) şi cu Regele Siamului. dai 

Homburgul e o glorie decăzută, o glorie de pe vremurile lui Napo- 
leon al III-lea. Aici au fost instalate primele jocuri în stil mare de către 
fraţii Blanc. În schimbul unui împrumut de 100 000 de taleri, Prințul de 
Hessa-Homburg a dat isteţilor francezi concesiunea jocurilor. Un Casi- 
no monumental a fost construit pe principala stradă a oraşului și timp 

de 20 de ani toată floarea Parisului şi-a petrecut verile la „Hombourg“ 
ia rinite aus! fiind incorporat în 1866 Prusiei Biz. 
r unțat jocurile acordând însă concesionari "pă 
în anul 1872, când jocurile au fost definitiv areale du in arda 
mutat la Monte-Carlo, pentru fericirea Prințului de Monaco. A 
ai Ridicat în acea perioadă de totală lipsă de gust care a caracterizat 
oua jumătate a veacului al XIX-lea, Casinoul din Homburg devenit 
acum „Kurhaus“ este păstrat ca o relicvă, cu îngrijire, în starea lui ini 
țială, și arătat cu mândrie vizitatorilor de câţiva feciori care mai po tă 
ie vremurilor dispărute. E o oroare în toată puterea avanl, E 
= is vag cum meșteri veniţi dintr-o ţară cu atâta tradiţie estetică 
um e Franța au putut concepe ceva atât de hidos ca cele trei saloane î 
care funcţiona ruleta și „trente-et-quarante“. Dar sala de teatru! S% 
pui foc! Amuzante vreo 12 cadre mari, fotografii reprezentând în a 
puri înalții oaspeți regali și imperiali ai Homburgului pe vremea sd ; 
linelor şi „turnurelor“. Picknick-uri ridicole, curse de domni care î sg 
ping cucoane în roabe, curse de dame înfoiate care împing roabe însele 
F pa ARE pt Prințul de Galles, un mare prieten al Homburgu- 
a. eme pe ziduri o epocă apropiată dar atât 
; cu smere ă 
toate aceste cadre care fac parte din marea si arin x kann S A 
a opoziţie cu Nauheimul, stațiune balneară modernă care ar pu- 
şa n ip ah Conecticut sau în Noua Zeelandă, Homburgul e un 
cu uliți strâmte dar pline de caracter, care dau ă 
largă. Influenţa esteticii franceze, vecină, se simt deja î a ao 
tuturor caselor mai vechi de 100 de ani. Într-o A aie ulii se S lică 
a s i e T 
ja a al Principilor de Hessa-Homburg, preluat de Toa an 
y a pia provinciei și în care Împărații Wilhelm I și al II-lea 
i È 1 în fiecare an neamurile. Astfel printre oaspeții fotografiați 
n Casino, e și Împăratul Nicolae al II-lea al Rusiei, cu Țarina, veniţi să 
pună prima piatră a bisericii rusești... i aG 
a Fa nu de la Homburg și-a instalat Împăratul Wilhelm, pentru 
Atu de castel tot dènsul a oua e biet din 914, 
„Profesorii“ au pus toată arta lor şi nica ale ale caca iri 
de Agia Sofia de la Constantinopol, dar pri pie ud d 
ia Sofia j prin alterarea proporţiilor 
a E robi e e Bizanț e experiență moartă și e ia Hom. 
a ia a data fiindcă dovedește o dată mai mult fali- 

O încântare, la Homburg, este parcul care se întinde de la terasele 
din dosul Casino-ului, peste vale, până la un deal împădurit. Ca desen 
şi ca întreţinere, e unul din cele mai frumoase parcuri din Europa, și în 
jurul lui mișună acum viaţa celor circa 10 000 de „kur-găste“ care vin 
să ia în fiecare vară băi inofensive în această staţiune balneară. 

— Deși trăiesc în afară de curentele politice de când am plecat de la 
Sinaia, aflu printr-un ziar care îmi cade în mână că în ziua plecării mele 
din România, în 5 august, generalul Metaxas, primul ministru al Greci- 
ei a dizolvat Parlamentul (ales astă-iarnă) şi a proclamat dictatură. Mo- 
ivul mărturisit: necesitatea unui Guvern de mână tare împotriva peri- 
colului comunist, din ce în ce mai ameninţător. Am notat deja de câte- 
va luni acțiunea sovietică începută și în Grecia, odată cu cea pusă la 
cale în Spania, în Franţa și în Algeria. Nu ştiu până la ce punct lovitura 
pe care o încearcă generalul Metaxas era necesară pentru măsurile de 
luat împotriva comuniştilor. E mai probabil că generalul a vrut să taie 
încurcatul nod al raporturilor politice dintre diversele partide din Gre- 
cia, nod pe care, cu toată buna lui voință, Regele Georgios n-a putut să-l 
descurce. Speranţele puse în Restauraţie pentru o normalizare a vieţii 
politice grecești par că se năruie. Buna-credinţă şi buna-educaţie nu 
sunt de ajuns în politică pentru a duce o întreprindere până la capăt. 
Regele George a fost lipsit de autoritate şi a pierdut partida. Nici dicta- 
tura pe care o încearcă generalul Metaxas nu poate duce la nimic. Pen- 

tru o dictatură trebuie un dictator, şi generalul Metaxas n-a dovedit prin 

nimic că ar fi omul indicat pentru un asemenea rol. Dacă dictatura unui 
genial poate salva o ţară, proceduri dictatoriale în mâna unui nechemat 
nu pot să ducă decât la o pieire sigură. 

Din Spania veştile din fiecare zi se aseamănă. De o parte şi de alta 
se comit nemaipomenite cruzimi și fiecare pretinde că e sigur de victo- 
ria finală. Deocamdată lucrurile stau cam pe loc și Madridul este încă 
în mâna Guvernului Frontului Popular, ca şi Barcelona. 

12 august. — Făcut ieri, de dimineaţă şi până seara, o frumoasă 
excursie cu autobuzul şi cu vaporul. Cu autobuzul am plecat din Nau- 
heim după ora 7 dimineaţa şi prin Homburg (fără să ne oprim) şi lăsând 
orăşelul Hoechst (incorporat de câtva timp la Frankfurt) la stânga, pe o 
autostradă cimentată, recent construită pentru a lega Frankfurtul cu 
Mainzul şi bifurcând înainte de Weilbach la dreapta, am ajuns prin Er- 
benheim înainte de ora 9 la Wiesbaden. Din nenorocire am făcut tot 
drumul pe ploaie — dar în această grădină dintre Taunus, Rin și Main, 
nici pe ploaie nu te poţi plictisi. E unul din colţurile cele mai civilizate 

ale Europei. Orașele şi orășelele — căci satele sunt adevărate orăşele, 


pavate, cu trotuare, cu lumină electrică 
edificii impunătoare și cu tot dichisul urban — orașele şi orăşelele stau 
unul într-altul şi abia ai părăsit o localitate, te pomeneşti într-alta. Iar 
ce nu e clădit, e brăzdat de șosele asfaltate, de linii ferate — mai toate 
duble — de linii de tramvaie şi de inextricabile șiruri de piloane meta- 
lice care distribuie forţa electrică în toate părțile. La câţiva kilometri de 
Nauheim, după Friedberg și între Ober Rosbach și Friedrichsdorf, am 


trecut pe sub noua autostradă, lucrare impunătoare în construcţie, me- 


nită să unească Germania de Nord cu regiunea Pădurii-Negre și deja 
deschisă circulaţiei între Frankfurt şi Heidelberg. Prin proporţiile lor, 


aceste întreprinderi! menite să simbolizeze trufia regimului hitlerist, 


reamintesc marile lucrări romane. Într-o țară în care șoselele sunt atât 


de numeroase şi atât de excelente, într-o ţară în care căile ferate s-au 
dezvoltat și organizat într-o reţea atât de complectă, omul de bun simţ se 
întreabă dacă miliardele cheltuite cu aceste autostrăzi, dacă atâţia bani 
băgaţi în pământ și în beton nu constituie un lux inutil Specialiştii răs- 
pund că tracţiunea automobilă pe stradă e menită să înlocuiască tracţi- 
unea pe şine și că în curând căile ferate vor dispare, menţinându-se 
numai liniile necesare pentru legăturile la distanță mare, Şi că pe acest 
teren Germania trebuie să fie — și va fi gata, înaintea altor țări. O fi. 
Am trăit destul să văd drumurile de fier trecute la muzeu, după ce în 
copilăria mea am asistat la inaugurarea primelor linii în ţara mea şi la o 
„primă trecere la muzeu a diligenţelor și a trăsurilor de poștă. Așa mer- 
gea omenirea înainte, şi cine ştie ce vor mai vedea copiii copiilor 
noştri! Probabil că peste 50 de ani nu se va mai circula decât prin văz- 
duh, nici măcar deasupra capetelor noastre, ci prin stratosferă! i 

Suprafețele rămase libere între oraşe, orăşele, șosele și linii ferate, 
sunt cultivate ca grădinile. Nici o buruiană, nici un locşor neutilizat şi 
tot ce iese din pământ pare să fie sădit şi îngrijit fir cu fir. De la Nau- 
heim și până pe Rin, am trecut printr-o simfonie de varză şi de sfeclă. 
Țară de proprietate mică, şi chiar foarte mică şi de o cultură super-in- 
tensivă, câmpul se înfăţişează la dreapta și la stânga drumului printre 
parii care poartă tot felul de sârme, ca un nesfârşit covor de petice în 
care vânătul argintiu al verzelor hidrocefale (e drept că a plouat toată 
vara) alternează cu verdele închis al sfeclelor ce îşi ridică cotoarele, fă- 
ră o lipsă, la o înălţime de aproape un metru. N-am văzut nicăieri și 


niciodată o asemenea exuberanţă în creşterea acestor două nepreţuite 


! Sunt o serie de autostrăzi în construcție. 


și cu gaz, cu alei seculare, cu 

plante care şi-au găsit aici un loc de elecţiune. jet a pe pe S 
lo câteva ruşinate miriști de secară acoperite a ie EA 
roase şi de bogate, încât se vede că nici această d hide ss pie 
e lăsată în creşterea ei, la Ve pion va A nails 
inderea ei ar produce cât produce aces t ; ia 
sai mai bogată tară din Europa. inapoierea, tot e NRN 
blenz la Nauheim, prin valea Lahnei și printre piato A 
ne-a arătat însă că din nefericire Ro aaia d pipi aaa 
stepe de nisip, Germania e mai mul și păr l 
e onn a ca si 
Wiesbaden ne-am opr ră. , 
sem tau și pe care nu-l văzusem niciodată, mi-a i zisă i 
că a contribuit la această impresie și vremea rea, © zile A P ieri 
parcul — adică ce e mai frumos în acest mult lău at tă rad i 
plecat cu turma, a trebuit să mă tin de ea şi am sii d acea ga 
oroare, deși prin dimensiunile și prin luxul lui ra i R ata 
niei lui Wilhelm al II-lea. Hall-ul, imens cu o boltă le age 
zugrăvită cu materii stercovare, ar fi mai la Re T Pat paza 
Hauptbahnhof“ trist şi înfumat decât în a unui fa aul 
ceea ce întrece orice, e sala de concert și de spec pt e 
ei „colosale“, cu luxul tâmpit al unei iii e F ela 
trii de marmoră policromă, cu poleituri, cu un a a j pi e a 
că, care nu simbolizează nimic, cu acea totală ipsă viera a pi 
gust care caracterizează arhitectura Şi plastica de pe a E 
Wilhelmi și pe care o vom regăsi la Koblenz, în ai iar Po 
PS fail er E de la Wies- 
inul pe promontoriul botezat „De -K x 
T e Eck de la Koblenz ne aratā de til pri pa 
profesorii“ înarmaţi numai cu manuale şi cu Para S Ere E. 
ales italiană) şi cu totul lipsiţi de darurile care nu se cap | 
ai ai Wiesbaden — prin care ne-a plimbat pita z Ra 
plin de viață, și judecând după mulțimea pere a dr fi T 
de prosperitate. Înfăţișare modernă, banală și simp 
ii ani mimi pa nostru ne-a dus la STAP 
inului. Priveliştea se schimbă și devine măreaţă in tața im! d 
aie fluviu, după Schierstein. Apa ri Gri gi ipod 
dreapta se ridică dealurile acoperite cu vii, sădite p 

ziduri de piatră. Între şosea şi Rin, vilă lângă vilă, în mijlocul unor parcuri 
de toată frumuseţea, rămășițe de pe vremea când viile de pe Rin consti- 
tuiau o avere. Trecem pe lângă câteva „Kellerei“ celebre, dar jucăria, 
nu începe decât la Asmanshausen, unde fluviul intră în defileul din ca. 
re iese la Koblenz şi care constituie celebra Rheinfăhrt cântată de atâţia 
poeţi din veacul trecut, şi loc de exaltare al patriotismului german în 
jurul pintenului de la Loreley care spintecă apele râului, dar nu le mai 
spintecă, căci spiritul practic al generaţiilor moderne a despărţit stânca 
de valuri printr-o şosea câștigată prin umplutură (!) asupra fluviului. 
Am spus că la Asmanshause începe jucăria fiindcă nu găsesc o 
expresie mai adaptată ca să cuprind într-un singur cuvânt impresia pe 
care o deşteaptă acest colţ de pământ, unic în felul lui. Pe un mal şi pe 
altul, de-a lungul apei, câte o dublă linie ferată pe care trenurile trec în 
continuu, într-un sens și în altul şi câte o şosea ticsită de automobile de 
tursim și de camioane ce se urmăresc fără răgaz în sus şi în jos; pe Rin, 
vapoare de călători, remorchere, șlepuri şi vaporaşe de serviciu de la 
un țărm la altul, se întâlnesc sau se întrec într-o agitaţie ce nu se vede 
de obicei decât în porturile mari. Și toate aceste marafeturi care aleargă 
fără să se oprească şi fără să se ciocnească, reduse în dimensiunile lor 
prin efectul distanţei, au aerul să fie reglate în mișcarea lor printr-un 
mecanism ascuns și savant, ca jucăriile complicate din copilăria mea în 
care învârtind de o cheie, o ceată de vânători se punea să urmărească 
un cerb pe un munte de tinichea pe când la poalele muntelui un tren 
intra într-un tunel, altul ieşea dintr-însul, iar sus pe vârf se desfășura 
atacul unei cetăţi. Dacă această „Rheinfahrt“ n-ar fi o jucărie, de pro- 
porţii uriașe, n-ar fi posibil să treacă atâtea trenuri, atâtea automobile, 
atâtea vapoare, vădit menite numai să distreze, sau să uluiască pe spec- 
tatori. Așa se explică numai, că defileul Rinului nu mai e o privelişte ci 
un spectacol. Până și renumitele vii, mărginite de vale de-a lungul apei 
de un șir neîntrerupt de orășele și de vile, agăţate, sus, de castele ruina- 
te care se ridică dinadins și fără alt rost pe fiecare muchie, par a fi fire 
de lână verde lipite cu mâna, atât de regulate sunt liniile lor. 

Această impresie de jucărie pe care mi-a dat-o Rinul de data asta, 
n-am resimţit-o acum aproape 50 de ani! când tânăr şi neblazat m-am 
apropiat pentru prima dată de malurile lui. Erau probabil și mai puţine 
trenuri și mai puţine vapoare, iar automobile deloc. Dar erau mai ales 
alte vremuri. Facilitatea deplasărilor prin mecanizarea vieţii din ulti- 
mele decenii a permis omului să pătrundă cu uşurinţă în toate colţurile 


1 În 1887. Am coborât Rinul cu tată-meu mergâmd la Ostanda. 

vechiului continent, iar cinematograful ne familiarizează zilnic cu toate 
minunile celorlalte continente — așa încât valoarea priveliştilor pe arii 
le avem sub ochi e forţat micşorată prin comparații care-ni impun de la 
sine. La 17 ani, Rinul m-a impresionat adânc. Imi aduc ien de! pe 
vaporul cu care coboram spre Colonia, când am e pe | E : ea 
reley, pasagerii au început să cânte în cor „Wacht am Rhein“, şi si 
tă manifestare m-a emoţionat până la lacrimi. Mi-am adus aminte 
i Musset: d iat 
iu a rea eu votre Rhin allemand“, şi mi-am dat seamă că pi 
tre malurile acestui râu nu curge numai apă, şi că valurile pe a - 
spintecam au legănat timp de veacuri năzuințele ȘI ia dia ate a ăi 
uă neamuri. Azi concepţiile politice și sociale au schimbat aţa asi 
lor. N-am mai auzit cântându-se „Wacht am Rhein“, ser legen a 
lor a dispărut — cine mai cunoaşte pe cea de la Loreley ? = e-au Ta 
pe toate automobilele și claxoanele au speriat „fiicele Rinului“ ce a 
după i de aur. | ; 
g ap ee mult am constatat că nu trebuie să revezi după vreme 
îndelungată, locurile care Si Ena pae la e sigură, și amă- 
ăciunea decepțiilor e greu de mistuit la bătrânețe. 
ăi e ea Ara Aena la ora 11 şi 1/4, am B HE 
blenz la ora 1 1/2, şi după un ocol prin oraş, am pornit prin r ar 
nei, prin Ems şi Limburg spre Nauheim. O oprire de 5 E le ia 
Ems a fost pentru mine o staţiune dureroasă. Am petrecut o lună erai 
nată cu scumpa mea mamă în această plăcută localitate în Mt a yE 
1889. De atunci n-am mai călcat pe acolo, dar vai câte s-au ii imba i. 
aceşti 47 de ani! Aproape n-am mai regăsit nimic de ce să-mi agn 
amintirile. Numai casa în care am locuit „Stadt Wiesbaden“ a rămas i 
tactă. Kursalonul a fost refăcut și mărit, Kurhausul de asemenea şi a a 
de caracteristica lui curte, pe care dau ferestrele de obicei E E. 
Wilhelm I, a dispărut. Doborâtă a fost şi colonada de-a ea E za - 
faţa casei noastre. Şi câte altele. Numai piatra comemorativ ne Fii 
rii războiului din 1870 n-a fost ridicată. Istoria cu depeșa de i ms ză 
sificată de Bismarck e cunoscută. Regele Wilhelm îşi bea în cală să 
mineaţă paharul de apă, plimbându-se printre simplii ial în i 
mea aceea, Regii n-aveau nevoie să fie păziți la fiecare pă = ai a 
mineaţă, ambasadorul Benedetti a întâlnit pe Rege, lâng şan i i 
care servea pentru inhalații (doborâtă, azi și dânsa), şi om a a 
din ordin, că războiul era declarat. Locul pe care sta Regele a 

semnat cu o piatră pe care a fost săpată data. Piatra a rămas, dar inscrip- 
ţia s-a cam şters. 

Îmi aduc foarte bine aminte că în acel an și odată cu noi mai erau 
la Ems următorii români: Effi Grant cu soţia (născută Bălăceanu), d-ra 
Capitanovici (sora lui Teodor Capitanovici, fost viceguvernator la Ban- 
ca Naţională), d-na George Opran şi un căpitan Constantinescu, ajuns 
mai târziu general: nici unul nu mai e în viață, afară de mine. Mângâie- 
toare constatare. 

Limburgul e un orășel animat cu cartiere nou ridicate în jurul unui 
nucleu medieval tăiat de străduţe strâmte și cu case rămase de veacuri 
neschimbate. Orașul vechi se suie în trepte pe poalele unei înălţimi pe 
care se ridică „Domul“, sau catedrala, o minunată clădire din epoca de 
tranziţie între stilul roman şi cel gotic (pe la începutul secolului al XIII- 
lea). Ogiva începe să apară cu timiditate — dar tot planul bisericii e 
încă al basilicelor romane. Proporţii frumoase. Păcat că materialul din 
care e zidită biserica nu corespunde unei atât de remarcabile realizări 
arhitecturale. E cusurul aproape tuturor clădirilor din Germania, mai 
ales a celor vechi. Sărăcia materialului apare mai ales în case, toate în 
bârne aparente şi ziduri de moloz, construite după un tipic — dar tipic 
simpatic, din afară cel puțin. 

De la Limburg ne-am înapoiat direct, fără nici o oprire, prin Cam- 
berg şi Usingen la Nauheim. | 

14 august. — Polonezii nu mai știu pe ce scaun să se așeze, și în ne- 
dumerirea lor se așează pe două. Pe când generalul Gamelin! e primit 
la Varșovia cu onoruri excepţionale de generalul Rydz Smigly?, vicemi- 
nistrul de externe, simpaticul nostru prieten contele Szembeck se pre- 
zenta „comme par hasard“ lui Hitler la Berlin și îi explica probabil că 
vizita succesorului lui Weygand în Polonia nu are nici o importanță. 

— Ziarele aduc ştirea numirii lui Ribbentrop ca ambasador al Ger- 
„maniei la Londra. Numirea nu e lipsită de importanță: Ribbentrop e 
inteligent și abil și va face mult pentru o apropiere între Anglia și Ger- 
„mania, afară numai dacă prietenul său intim, Lord Londonderry, nu-i 
va strica toată treaba prin obișnuitele sale gafe şi prin exces de zel. 

— A murit şi Charles Benoit, părintele „proporţionalei“ în materie 
electorală, o remarcabilă inteligență și un scriitor cu miez și limpede. 
Din partizan convins a devenit cu timpul cel mai aprig adversar al su- 
fragiului universal. Analizele lui asupra celor două boli sociale, „la par- 


1 Generalisimul armatei franceze. 
2 Succesorul mareșalului Pilsudski. 


ÎNSEMNĂRI ZILNICE, 1936 447 


lamentarire“ și „I'€lectoralite“ vor rămâne ca două opere ale bunului 
simţ. Un om de bun simţ ca dânsul nu putea rămâne sub un regim dema- 
gogic ca cel din Franța actuală, decât în umbră. Şi în umbră a și murit. 

— În Spania războiul civil devine din ce în ce mai oribil, fără să se 
poată încă vedea de ce parte va fi izbânda. Fiecare o prevede după sim- 
patiile sale. Ziarele germane au anunțat astfel zilele trecute fuga Guver- 
nului din Madrid la Valencia, în vederea unei viitoare posibilităţi de 
evadare pe mare. Ştirea nu s-a confirmat, a fost numai o schimbare de 
Guvern!: în locul necunoscutului Giral a fost numit un alt necunoscut. 
În schimb la Barcelona, doi generali naționaliști, generalii Goded și 
Buriel, au fost condamnaţi la moarte și executaţi imediat. 

15 august. — Cum se învârteşte roata lumii: îmi aduc aminte de 
modestul și nebăgatul în seamă căpitan Göring, la „Convegno Volta“ 
din 1932 în Roma — și azi citesc în Frankfurter Zeitung, pe prima pa- 
gină o lungă dare de seamă asupra unei serbări ca din poveşti, oferite la 
Berlin notabilităţilor străine venite pentru jocurile olimpice, de acelaşi 
Göring, devenit însă ministru, Președinte (al Prusiei) şi „General Oberst“. 
Printre invitaţi: Regele Boris al Bulgariei, Prințul Moștenitor Gustav 
Adolf al Suediei cu Principesa Axel a Danemarcei, Prinţul Moștenitor 
Paul al Greciei etc. etc. — iar în grădina splendid decorată a Preşedin- 
tiei, de o parte baletul Operei, de alta un fel de Kermeză în care tipuri 
din toate ţinuturile Germaniei fuseseră adunate, cu porturile lor origi- 
nale pentru distracţia înalţilor oaspeţi. Tata „de la“ Göring, trebuie să fi 
tresărit de plăcere, săracul, în mormântul lui. i 
— Neavând ce face am vrut să mă duc la cinematograf, dar pe unicul 
ecran din Nauheim nu apar decât filme slabe și perimate. Mi-am adus 
cu acest prilej aminte de o amuzantă istorioară pe care mi-a povestit-o 
Elena Văcărescu şi care arată până la ce grad de prostie poate ajunge 
zelul platitudinii, în jurul oamenilor mari sau ajunși mari. Nimfa noas- 
tră naţională, pe lângă alte fleacuri, prezidează şi un fel de comitet pen- 
tru cooperarea internațională prin film, cu sediul la Paris, comitet din 
care face parte şi ambasadorul german. Între altele, ilustrul areopag 
distribuie şi două medalii de aur pe an. Anul trecut, comitetul a vrut în 
aproape unanimitate să acorde una din aceste medalii lui Charlie Chap- 
lin — dar ambasadorul german a venit disperat la Elena Văcărescu și i-a 


` spus confidenţial că dacă se conferă medalia lui Chaplin, dânsul se va 


vedea nevoit să demisioneze din comitet. La mirarea Elenei, ambasa- 
dorul a informat-o că din cauza mustăţii („en mouche“) pe care o poar- 


1 Nici măcar atât. 

tă Chaplin — și care e identică cu a lui Adolf Hitler — chipul, numele 
şi persoana vestitului comic sunt ostracizate în Germania, şi filmele lui 


interzise pe tot cuprinsul Reichului! Comitetul a renunţat să confere 


medalia lui Chaplin, și astfel a putut conserva în sânul său pe reprezen- 
tantul Majestății Sale Hitler! 


— Primit scrisori din țară: în fine a plouat două zile! A scăpat po- 
rumbul. 

17 august. — Excursia de ieri după amiezi, pe o vreme de toată 
frumusețea: prin Usingen și prin Weilthal (valea Weilei) la Weilburg 
(pe Lahn); de acolo la Braunfels şi apoi prin Wetzler și Butzbach îndă- 
răt la Nauheim. O minunată după-amiază şi hotărât lucru, automobilul 
e o invenţie mare — să nu mai scuipăm pe dânsa. Wilburgul se ridică 
pitoresc pe un deal stâncos într-o buclă a Lahnei, în jurul unui foarte 
considerabil dar destul de banal castel ce a aparținut Casei de Nassau. 
Acum se adăpostesc diferite autorităţi, mai ales de ordin corecțional, şi 
o pușcărie şi nu se poate vizita. După ce am înghiţit o îngheţată de fragi 
— cu plăcere — fiindcă aşa era în programul autobuzului, am pornit 
peste dealuri și peste văi și am ajuns într-o jumătate de oră la Braun- 
feis, castel enorm cu turle și cu surle ce se conturează de departe pe înăl- 
țimea lui, şi pe care l-am vizitat, fiindcă era și el în program, ca şi în- 
gheţata de la Weilburg. Castelul Braunfels e leagănul Familiei Princia- 
re Solms-Braunfels, care-l locuiește și în momentul de față. A fost re- 
«staurat în anii 1879-1880 de Principele Ferdinand de Solms, cu bani 
mulţi căci ajunsese o simplă ruină, și cu ajutorul „profesorilor“ care au 
făcut tot ce poate face omul cu „tehnică“ dar fără vlagă. Pe dinafară e 
impozant, chiar foarte impozant cu enormele lui turnuri rotunde și pa- 
trate. Pe dinăuntru, numai lucruri mediocre, copii de tablouri vechi şi 
câteva originale dar foarte retușate, mobile de stil adunate pe la anti- 
cari, porţelanuri pe care ghidul nostru se obstina să le atribuie secolului 
al XIV-lea (!) și un splendid spălător de mahon cu ornamente de bronz 
și cu tot serviciul în argint aurit (vermeil), una din cele mai frumoase 
mobile ce se pot vedea din epoca Directoriului pe care același ghid o 
califica „Ndbel aus dem 18-tem Jahrhundert, stile Ampör“ (adică Em- 
pire!). Încolo, ca în toate castelele germane coarne de cerb simbolice Și 
puşti inutile de toate și pentru toate vârstele. 

Scopul principal al excursiei noastre — în afară de plăcerea prive- 
liştilor peste culmile și de-a lungul văilor Taunus-ului — îl înfățișa 
Wetslarul, care ne-a răsplătit cu prisosință de osteneală. Catedrala din 

Wetzlar e un edificiu din cele mai interesante și unic în felul lui. Pe 
locul pe care se ridică au fost clădite mai multe biserici din care una în 
cel mai pur stil roman pe la 1140, din care a rămas însă numai faţada 
principală. Peste biserica romană a început să se ridice una în stil gotic, 
pe la mijlocul secolului al XII-lea, dar în loc să se doboare biserica 
veche din temelie și să se construiască alta nouă, cum s-a făcut pretu- 
tindeni, s-a construit cea nouă peste cea veche care n-a fost doborâtă 
decât după ce cea nouă a fost gata sau aproape gata e deasupra sanctu- 
arului precedent. Şi cum ctitorii din veacul al XIII-lea n-au avut bani ca 
să-și termine lucrarea, fațada edificiului roman a rămas intactă pentru 
fericirea ochilor noștri, încălecată în modul cel mai curios de pilaştrii 
gotici uriaşi care n-au putut fi duşi până la boltă. Portalul principal al 
bisericii de stil roman a rămas astfel intact și e.o minune de linii, de 
bolte suprapuse tăiate printr-un pilastru central, de proporţii şi de orna- 
mente, a cărui pereche s-ar căuta în zadar în cele mai pure exemplare 
de artă romanică din Franţa sau din Italia. Ce păcat că n-a mai rămas 
decât această fațadă din vechea biserică, căci cea gotică, deși foarte 
interesantă ca amănunt de construcţie e lipsită de proporţiile care fac 
tot farmecul bisericilor din secolul al XIII-lea şi al XIV-lea. Nava nu e 
nici destul de înaltă nici destul de adâncă şi e prea mult luminată prin 
ferestrele prea mari pe de o parte în opoziţie cu cele din partea opusă, 
de dimensiuni mai reduse și cu ornamentaţie mai severă. Acest amă- 
nunt ca şi decorația mai exuberantă, în ce privește capitelele coloanelor 
şi loburile ferestrelor dintr-o parte faţă de cealaltă, dovedeşte că cel 
puţin un secol a trebuit să treacă între construcţia laturei din dreapta și 
a celei din stânga, şi se explică prin procedeul de clădire adoptat, de 
învăluire a vechiului edificiu, lăsat cultului pe tot timpul ridicării nou- 
lui templu. Acest procedeu unic de construcție mai dovedeşte că nu e 
nimic nou sub soare, și că spre exemplu clădirea gărilor monumentale 
din ultimii 30 de ani fără ca cele vechi să înceteze un moment să func- 
ţioneze pe timpul suprapunerii celei noi, „tout de force“ considerat ca o 
minune a tehnicii moderne, a fost deja săvârşit acum 600 de ani de 
către meşterii zidari din Wetzlar. 

Dar catedrala Wetzlar nu este interesantă în felul ei numai din 
punct de vedere arhitectural, ci încă și din altul. E una din foarte putine- 
le biserici din Europa care serveşte în același timp și cultului catolic şi 
celui protestant!! În momentul Reformei, ilustra catedrală se afla pro- 


1 Aceeași anomalie o mai înfăţişează și biserica Heiligen Geist, de la Heidelberg. 
Alta nu cunosc. 

prietatea unui capitol de ctitori („Stiftsherren“) care aveau privilegiul 
să stea în vremea slujbelor în corul bisericii, restul navei nemaifiind la 
dispoziţia cetăţenilor orașului. S-a întâmplat însă în acele agitate vre- 
muri că capitolul ctitorilor să rămână credincios bisericii catolice, pe 
când majoritatea orășenilor a îmbrăţişat Reforma. Și capitolul ctitorilor 
a început să se certe cu reprezentanţii comunei pentru posesiunea cate- 
dralei, şi cearta a durat vreo 250 de ani până ce Tribunalul Suprem din 
Wetzlar! a pronunţat o sentinţă inspirat de biblica judecată a lui Solo- 
mon: jumătate din biserică (adică corul) a fost lăsat catolicilor și jumă- 
tate (restul navei) protestanților — dându-se în plus catolicilor dreptul 
să-și desfășoare procesiunile şi prin partea rezervată protestanților și să 
iasă din Catedrală pe poarta principală. Actualmente un zid de paiantă, 
ridicat până la o treime din înlțimea edificiului, desparte cele două tur- 
me de credincioşi, şi fiecare din ele şi-a aşezat câte o orgă monumen- 
tală care răsun alternativ, căci slujbele religioase se ţin într-un rit şi în- 
tr-altul la ceasuri deosebite. Ce ar fi să sune odată împreună! Dar paci- 
nicii cetățeni din Wetzlar nu se mai ceartă! 

De la Wetzlar ne-am înapoiat la Nauheim prin Butzbach, orășel 
vechi, devenit un centru industrial. Un Markplatz înconjurat de case din 
veacul al XVI-lea cu un Rathaus şi mai vechi şi cu o fântână 4/+ Deutsch 
a rămas ca un anacronism în mijlocul uzinelor și cartierelor noi. 

Caracteristica aspectelor rurale în ţările civilizate ale Apusului e 
desăvârșita încredere reciprocă şi perfecta armonie ce domnește printre 
fiinţe, și între ființe şi lucruri. Oamenii nu se vrăjmăşiseră între ei (cel 
puțin în aparență, căci ce o fi în sufletul lor Dumnezeu știe!) și par mul- 
țumiţi de soarta lor. Pe drumurile asfaltate pe care le străbat, prin sate 
şi pe lanuri, nici o urmă de luptă de clasă de invidie sau de sfială, ca la 
noi. Aici țăranii nu se înfățișează ca vietăţi sordide, murdare şi nespă- 
late acoperite de ţoalele spurcate de toate excrementele pământului şi 
ale sărăciei, mai apropiate de boli alături de care își trag sufletul în 
praf; aici țăranul, curat, harnic și mândru e un om din clasa noastră, cu 
haine ca ale noastre, cu bicicletă, cu căruţă și cu belșug. Clasa țărăneas- 


__1 Pe timpul Sfântului Imperiu existau două tribunale supreme, unul la Viena, 
Reichshofratul și altul la Wetzlar Reichskammergerichtul, două Curți de Casaţie, cum 
s-ar zice azi. Pentru ce Wetzlar? Misterele Istoriei, cel puţin ale Istoriei cât o ştiu eu. 
La Tribunalul din Wetzlar a lucrat divinul Goethe, ca „Praktikant“ în vara anului 1772, 
și s-a amorezat lulea de faimoasa Lotte (Charlotte Buff). Natural casa btrânului Buff 
conservată și azi a devenit un loc de pelerinaj pentru toți cei pe care îi unește cultul 
marelui poet, ca și casa în care s-a sinucis tot în Wetzlar dar nu din cauza Charlottei tâ- 
nărul Jerusalem, sinucidere care a inspirat lui Goethe sfârșitul romanului său Werther. 

că constituie un strat nobil al poporului, și ţi-e drag să stai cu eide vór. 
bă şi să trăieşti printre ei. În țările civilizate ale Apusului nw există vejo 
măşie între oameni și animale: vitele sunt îngrijite cu drag, şi:n-am: vă: 
zut un copil torturând un câine sau o pisică. În aceste binecuvântate țări 
nu există vrăjmăşie nici între oameni și lucruri: nimeni nu se atinge de 
un pom sau de o plantă și arborii încărcaţi de fructe stau neatinși de-a 
lungul drumurilor și prin câmpii neîngrădite. A rupe o cracă, ar fi o fap- 
tă rea pe care nimeni n-ar înțelege-o, şi când mă gândesc că la noi tre- 
buie să păzeşti arborii şoselelor ca să nu-i rupă oame-nii, așa din senin, 
ca să strice ceva! În binecuvântatele țări ale Apusului înjghebarea între 
oameni, animale şi lucruri a ajuns la o stare de perfect echilibru care dă 
priveliștilor rurale o înfățișare de pace şi de ...... l 


23 decembrie 1936 ..... masoni; lui se datorește renașterea maso- 
neriei la laşi şi în Moldova. Ajuns în primele rânduri, a intrat în rivali- 
tate cu Pangal, a călcat toate constituţiile Ordinului, şi în cele din urmă 
— acum doi ani — a fost exclus din Masoneria Naţională Română. Ex- 
comunicatul a întemeiat o altă loje şi a încercat să o pună în legătură cu 
Marea Loje din Anglia. Aceasta a aprobat însă toate hotărârile Consiliu- 
lui Suprem român și n-a rămas în relaţii decât cu Marea Lojă Naţională 
Română. Schismaticul Sadoveanu, caterisit de Masoneria română, a 
intrat în luptă făţișă cu reprezentanța legală a Obedienţei. Toate acestea, 
marele public nu le cunoaşte însă, și Masoneria Naţională Română duce 
în spinare ponosul urilor pe care le-a declanșat Sadoveanu. 


— Teri seară a murit Simki Lahovari după grele suferințe. Împlinea 
acum, în ianuarie, 56 de ani! Femeie inteligentă și plină de viaţă, sim- 
patică şi îndatoritoare, lasă pe urma ei numai regrete. 

Ne legasem mult de dânsa în anii din urmă, și astă-vară a petrecut 
două luni în vila mea de la Sinaia. Un cancer abdominal nemilos a ră- 
pus-o în câteva luni. Pentru Regina Maria a cărei prietenă sinceră și 
devotată era, e o pierdere aproape ireparabilă. Cine ar fi crezut că se va 
prăpădi înaintea lui Nicu Lahovari, pe jumătate orb şi paralizat, de mai 
bine de 6 luni! 

24 decembrie. — Noul Rege al Angliei George al VI-lea a acor- 
dat Ducelui de Windsor (fostul Rege Eduard al VIII-lea) rangul nr. 3 în 
precăderile Curţii Regale — adică imediat după dânsul şi după moște- 
nitorul Tronului (pentru moment moștenitoarea Tronului). Lucru de 

necrezut însă, a acordat şi eventualei viitoare Ducese de Windsor — 
care va fi actuala mrs. Simpson — pe lângă titlul de Alteță Regală și 
rang imediat după Regină, inaintea tuturor Prinţeselor de sânge! Cât 
venin la Curtea engleză pentru ziua de mâine! 

În legătură cu ultimele evenimente de la Londra se colportează tot 
felul de snoave şi „cuvinte de spirit“. Așa, spre pildă, la Paris se spune: 
„On ne Baidwine pas avec Pamour!“ Iar la Londra, fiindcă a fost foarte 
serios vorba la un moment, să se treacă Coroana asupra micii Principe- 
se Elizabeta, se explică predilecţia englezilor pentru Domniile femini- 
ne în modul următor: lucrurile merg mai bine sub o Regină, fiindcă Re- 
gina are amanți şi guvernează astfel bărbaţii, pe când Regii au metrese, 
şi guvernează femeile. 


— Cine ar fi crezut că într-un partid atât de strâns și de restrâns — ca 
stat major — ca Partidul Agrar, să izbucnească furtuna și să meargă 
lucrurile, cum era să se întâmple, până la război „fratricid“. Amicul 
meu Oittescu s-a năpustit asupra lui Radian cu o patimă şi cu o violență 
de nepriceput. De nepriceput, fiindcă nu se potrivea nici cu caracterul 
şi cu inteligenţa lui Ottescu, nici cu învinuirile reale pe care le aducea 
lui Radian. M-au torturat opt zile cu o ceartă inutilă; în fine aseară lu- 
crurile s-au aranjat, cel puţin în ceea ce priveşte partidul. 


— Presa internaţională democratică și jidovită este iarăși plină de 
știri alarmante, cele mai negre intenţii fiind puse în seama Germaniei 
antisemite și anticomuniste. Germania trece, ce e drept, printr-o grea 
criză economică internă din cauza lipsei materiilor prime, pe care, cu 
moneda ei avariată, nu și le mai poate procura. Schacht, vorbind de 
această lipsă a ameninţat lumea cu o „explozie“. Atât a fost de ajuns 
pentru ca sicofanţii democraţiei integrale să anunţe „urbi et orbi“ pro- 
xima intrare a Germaniei în război. Mai simplu ar fi fost să-și dea sea- 
ma că Schacht, foarte priceput în ale finanţelor, vorbește câteodată, 
cam fără rost cu privire la cele politice — și că, dacă viaţa este grea în 
timp de pace fără materii prime e și mai grea în timp de război. Mai 
mult: războiul nici nu poate fi dus fără materii prime! 

25 decembrie. — O minunată zi de Crăciun. Soare și cald. Deși 
toate calendarele, toți meteorologii și toate babele cu ghiocii lor au pre- 
zis o iarnă grea, excepţional de grea, adică lungă și geroasă, toamna s-a 
prelungit până acum, fără frig și fără zăpadă. 

Iarnă geroasă ne mai poate dărui Dumnezeu, căci n-am trecut încă 
de Bobotează, dar lungă nu mai poate fi. Pentru semănături, n-am avut 
de mult o vreme atât de prielnică. Pentru prima dată de la război încoa- 
ce, viermii de toamnă n-au apărut. Grânele sunt splendide şi înfrăţite, ra- 
pita, neatinsă, e frumoasă. 

— În drama lui Leo Ferrero! „Angelia“ găsesc o frază care exprimă 
un vechi gând al meu, pe care n-am avut încă prilejul să-l aștern pe hârtie: 
„Mourir... mourir“...verbe étrange... mourir... 

„N'est-ce pas cette chose qui arrive aux autres?“ Ciudată coinci- 
denţă de gânduri între un semit sută în sută și un latin idem. Concepţia 
morţii trece peste hotarele raselor. 

În aceste zile de veselă sărbătoare și de vreme frumoasă, ideea mor- 
ţii mă împresoară din toate părţile, nu mă pot desface de ea și-mi otră- 
veşte aproape fiecare ceas. Cei 66 de ani care-mi bat la poartă stau de 
strajă şi nu mai lasă să intre nici o nădejde în casa mea... Poate că tragi- 
ca moarte a Simki Lahovari, care m-a impresionat adânc, să fi determi- 
nat această depresiune morală, pe care trebuie să o înving. 

— Câţiva vaidiști îmi povesteau ieri că Iorga, mai deșănţat decât ori- 
când, mă înjură cât poate. De ce s-o fi temând caraghiosul? El, care știe 
atâtea lucruri — fără să le fi mistuit de altminteri — nu cunoașţe oare 
zicătoarea românească: „de ce ţi-e teamă tot nu scapi?“ 

26 decembrie. — Zile radioase, cu soare, și ieri și azi. Azi-noapte 


a fulguit și un strat de zăpadă de un centimetru s-a așezat pe pământ — 


dar se topește. 

— Aristid Blank a fost operat de apendicită. Deși nu merita, i-am de- 
pus o cartă la Sanatoriul Elisabeta. 

— Trăim vremurile pe care le-a prevăzut Jules Verne în povestirile 
lui pe care le-am citit copil. O damă din Paris s-a certat cu prietenul ei, 
i-a tras un glonţ de revolver, apoi s-a suit în aeroplan pe care l-a pilotat 
singură și a debarcat în Anglia! 


!Leo Ferrero este fiul faimosului istoric Guglielmo Ferrero și al fetei tot atât de 
faimosului Lombroso, psihologul criminalităţii. Toţi jidani sadea și habotnici. Și d-na 
Ferrero-Lombroso serie cărţi de filosofie. Tânărul Leo a fost ucis în America, într-un 
accident de automobil. Rareori se poate constata pecetea semitică cu atâta intensitate 
ca în operele acestor 4 autori, reprezentatori ai rasei lor pe terenuri deosebite. Întreaga 
familie Ferrero s-a expulzat singură din Italia, din oroarea fascismului, împotriva 
căruia scriu toți. 

Drama lui Leo nu e decât o searbădă satiră împotriva lui Mussolini, aplaudată de 
Bergson, alt jidan. 

— Mi se spune că Costică Patzuris — bietul Patz! — zace bolnav în 
sala comună de la Spitalul Filantropia. Omul tuturor eleganţelor care a 
tocat atâtea milioane cu femeile, cu caii, cu jocul — soţul celei mai 
curtenite femei din București (moartă şi ea în mizerie), nu mai are lite- 
ralmente ce mânca: i-au sechestrat creditorii până şi rufele ce i-au mai 
rămas. O altă epavă a strălucirilor de odinioară, Mihai Haralamb, 
valahul milionar devenit parizian 100%, care a întreţinut ani de zile pe 
Jeanne Granier și câte alte paţachine „avec hotel et voitures“, care a 
servit de model lui Sem caricaturistul și de „providenţă“ celor mai iluş- 
trii decavaţi de pe malurile Seinei — a ajuns și el fără franc şi aproape 
orb să-şi trăiască viaţa nu departe de amicul său Patz, prin cârciumile şi 
casele sordide din mahalaua Griviței. O îndoită şi groaznică răzbunare 
a virtuţii asupra viciului? 

— Istorioara „Jules Verne“ despre care am scris mai sus este, după 
ultimele ştiri, și mai „Jules Verne“ decât am notat-o. D-na Schmeter 
(căci așa o cheamă) zbura cu amantul ei, pilotul Lallemand și a început 
să se certe cu el, și să-l amenințe în plin zbor. Lallemand dându-și 
seama că nu era de glumit cu „fata aerului“ s-a aruncat cu parașuta din 
avion. D-na Schmeter a tras asupra lui,'ca asupra unei păsări, pe când 
cădea, și l-a rănit destul de grav. Apoi a continuat singură cu aeroplan- 
ul spre Anglia. Nici imaginaţia lui Jules Verne n-ar fi prevăzut o dramă 
aeriană ca asta. 

27 decembrie. — Ieri după-amiază înmormântarea lui Simky La- 
hovari. Capela de la cimitirul Bellu, unde sicriul fusese depus încă de 
miercuri, era plină de coroane și de jerbe de flori. N-am văzut atâtea 
nici la înmormântarea lui Duca, cu prilejul căreia se sângerase un în- 
treg partid, nici la a lui lonel Brătianu, nici la a Regelui Ferdinand. 
Regele, Regina Maria, Principesa Elisabeta, Arhiducesa Ileana trimise- 
seră fiecare câte o splendidă coroană. A Reginei Maria era toată în flori 
albe, cu o panglică roşie pe care sta scris „To my little Simky“. Şi Prin- 
cipesa Elena trimisese una, prin Nelly Catargi. Lume enormă, toate cla- 
sele sociale fiind reprezentate. Vreo 5 discursuri și jale mare, căci biata 
Simky n-a lăsat nici un vrăjmaş pe acest pământ, ci numai prieteni. 

— Afacerile din Spania au aerul să se încurce. Dopaţi de o parte şi de 
alta a baricadelor de către prietenii lor de peste graniță, și naționaliștii 
şi guvernamentalii par să se fi echilibrat ca forţe. Când doi beligeranți 
se echilibrează ca forţe, se stabilește un front care nu se mai schimbă 
până ce una din părți nu dobândește o vădită superioritate asupra 
celeilalte. Linia frontului ce pare să se fi stabilizat trece prin Madrid, 

rămas în cea mai. mare parte în mâinile guvernamentalilor. Cine va 
sparge această linie de front? Cel mai tare, și întărirea fiecăreia din 
părţi nu mai poate fi urmărită astăzi prin mijloace de ordin intern, ci 
numai prin mijloace de ordin extern. Arme, muniții, echipamente şi 
chiar oameni nu mai pot veni, în amândouă lagărele decât din străină- 
tate — mai ales din Rusia și Franţa pentru unii și din Germania și din 
Italia pentru alţii!. — Războiul civil spaniol este astfel din ce în ce mai 
mult atras pe terenul internaţional, teren pe care dacă nu conflictele 
armate, cel puţin cele diplomatice nu sunt excluse. 

Anglia face toate sforțările pentru evitarea oricăror complicaţii și 
la sincerele sforțări ale Angliei pare că se asociază și Guvernul francez, 
de frica unei încăierări cu Germania. Acţiunea engleză urmărește un 
dublu obiectiv: să obţină un acord de neintervenţie între Puteri și să 
găsească o formulă de mediaţie între beligeranţi. Greutatea soluționării 
acestei îndoite probleme stă în deosebirea iniţială de judecată a situa- 
tiei: Anglia şi Franţa nu urmăresc decât restabilirea păcii, oricare ar fi 
regimul învingător în Spania (Franţa cu o notă de simpatie pentru 
guvernamentalii Frontului popular) pe când Rusia pe de o parte şi Ger- 
mania cu Italia pe de alta nu admit pacea decât ca o consacrare a regi- 
mului politic pe care fiecare din ele îl reprezintă. În Spania nu mai lup- 
tă două facţiuni indigene: luptă naționalismul totalitar cu judeo-comu- 
nismul, adică cele două mari ideologii care-şi împart astăzi lumea. 
Franţa neputând intra pe față în joc, naționaliștii vor câştiga foarte 
probabil partida prin ajutorul Germaniei și Italiei, oricât ar face „paci- 
fismul“ Angliei jocul Rusiei. Interesant de relevat un articol al ziarului 
Le Temps prin care se mărturiseşte că stabilirea unui Stat comunist în 
Peninsula Iberică ar fi un dezastru pentru Europa întreagă. 

— În ultimile opt zile, lupta între cele două ideologii era să se dez- 
lănţuiască cu o nouă violență în China, unde mareșalul Ceai-Ceai-Ceai 
a făcut prizonier pe mareșalul Hai-Hai-Hai (sau viceversa) și s-a răz- 
vrătit contra Guvernului anticomunist și antirus din Nan-King. Se anun- 
tase deja un început de mobilizare japoneză și pregătiri. de intervenţii 
rusești. Dar iată că telegramele de azi-dimineaţă ne aduc vestea că Hai- 


! Zizi Cantacuzino, care vine de pe frontul Madridului, îmi spune că Spania mișună 
de străini. Sunt francezi şi pe o parte a frontului și de cealaltă, după cum sunt înregi- 
mentaţi în Franţa în Frontul popular sau printre Crucile de foc. Același lucru și cu ger- 
manii, cu italienii şi cu ruşii. Dar în marea lor majoritate rușii sunt de partea „barce- 
lonetelor“ iar germanii şi italienii de partea lui Franco. 

Numai francezii sunt împărțiți în mod aproape egal între cele două armate și se 
împuşcă unii pe alţii. 

Hai-Hai s-a împăcat cu Ceai-Ceai-Ceai, şi că războiul „fratricid“ s-a amâ- 
nat. Cu atât mai bine! Deși am citit cu mult interes și cu multă atentie 
trei romane chinezeşti scrise de d-na Pearl Buck, o americană născută 
şi crescută în China și care știe să vadă și să descrie, tot nu mă pot fa- 
miliariza cu viața și cu moravurile din îndepărtata Împărăție. Un lucru 
am priceput însă din citirea celor 3 volume — e că noi, europenii, nu 
putem pricepe nimic din ce se petrece în China, la distanță cel puțin. 

— Regele a plecat de joi la Sinaia, unde va petrece sărbătorile. Regi- 
na Maria le petrece la Sonnenberg (lângă Viena) la Arhiducesa Ileana 
unde a invitat și pe Ducele de Windsor! Nici nu se putea altfel! 

— Eu, care sunt în război cu toţi ai mei pentru că sunt niște puturoși, 
și fiindcă din cauza lor nu putem mânca decât la ore imposibile, citesc 
cu voluptate în Rabelais următorul distih: 

Lever à cinq, dîner à neuf, 

Souper å cinq, coucher à neuf! 

(Rabelais, Pantagruel, Liv. IV Chap. 64) 

De altminteri și Bileau a scris (în Le Lutrin): 

... Souvenez-vous bien 

Qu'on diner rechauffé ne valut jamais rien! 

28 decembrie. — Anglia și Franța au făcut un demers la Berlin, prin 
ambasadorii lor, cerând Guvernului german să se țină de angajamentul 
de neintervenție în Spania, luat la Londra. Se pare că Guvernul german 
ar fi răspuns că n-are nici dânsul o dorință mai vie decât aceea de a vedea 
toate Puterile abținându-se de la o imixtiune în afacerile Spaniei. Cu 
alte cuvinte: „que messieurs les assassin commencent!“ — asasinii fi- 
ind în cazul de faţă sovieticii şi codiţele lor, coadele de topor democratice. 

— Lungile negocieri menite să aducă o destindere şi chiar o apropi- 
ere între Italia și Anglia, au luat sfârșit prin încheierea unui „gentlemen's 
agrement“ care va fi pecetluit zilele acestea. Transformarea Legaţiei bri- 
tanice din Adis-Abeba în Consulat (transformare imediat efectuată ŞI 
de Franţa și de Statele Unite pentru Legaţiile lor, și apoi şi de celelalte 
țări) n-a fost decât un act premergător acordului şi o măsură menită să 
prepare opinia publică. Agenţiile telegrafice anunţă, pe baza informați- 
ilor primite de la Londra, că acordul anglo-italian va cuprinde urmă- 
toarele 5 puncte: ' 

1. - Obligaţia de a păstra pacea; 

2. - Respectul intereselor reciproce ale celor două țări; 

3. - Asigurarea că accesul liber spre Mediterana va fi menținut; 

4. - Asigurarea libertății mărilor fără nici o restricție; 

5. - Menţinerea statu-quo-ului în Mediterana, în ceea ce privește 
poziţiile militare, bazele navale și zonele de influenţă, ale celor două 
tări. 

— Asistat ieri la primul film al Oficiului Național de Turism, O.N.T., 
cu Coroana Regală pe deasupra. Primul film e: Bucureştii! În loc să 
curețe de păduchi hotelurile câte sunt, prin regiunile atrăgătoare ale 
tării sau să construiască altele noi, în loc să se îngrijească ca prin bir- 
turile localităților mai importante să nu curgă mucii bucătarului în bu- 
cate şi să nu se îngroape muștele în elé, în loc să stăruie să se astupe 
gropile şi să se repare podeţele pe șoselele abandonate până și de Dum- 
nezeu — Oficiul Naţional de Turism a început prin a cumpăra câteva 
automobile pentru lăfăirea nenumăraţilor săi funcţionari, prin scoaterea 
unei reviste de prisos şi prin filmarea costisitoare și inutilă a Bucu- 
reştilor, care numai centru de turism nu va deveni niciodată. Iar direc- 
torul Oficiului, dl. Sergiu Dimitriu, secretar general la Interne, a avut 
neobrăzarea să-şi asigure situaţia printr-un contract pe 5 ani, prevăzân- 
du-și bineînţeles o leafă tot atât de mare cât e și incapacitatea sa în mi- 
zerie. Și să nu aplauzi „Garda de Fier“, când împușcă! Nu împuşcă 
destul, şi mai ales împușcă prost, adică fără rost! 

29 decembrie. — Anglia și Franţa, cele două Puteri democratice 
— hotărâte să nu intervină în afacerile spaniole, nu, Doamne fereşte — 
fac sforțări desperate pe lângă Germania, Italia și Portugalia, ca să 
oprească trimiterea voluntarilor pe frontul lui Franco. Presa întreagă, în 
mâinile ovreilor, face o larmă enormă în jurul acestor intervenții, mai 
ales în jurul celor de la Berlin. Titluri ca acestea: „Între război şi pace“ 
— „Pacea Europei în mâna Germaniei“ — „La un răscruci“ etc. etc. se 
imprimă cu complezenţă în capul coloanelor mai tuturor foilor fran- 
ceze și engleze. În timp ce Germania pregăteşte războiul (dacă ar fi să 
ne luăm după ziarele jidăneșşti) Fiihrer-ul Hitler își bea liniștit cafeaua 
la Berchtesgaden. E amuzant de constatat că și ziarele naţionaliste de la 
noi, căzute în cursă, reproduc știrile alarmante ale presei judeo-demo- 
cratice. 

— În vederea comitetului Stelei Române care urmează să se întru- 
nească la 15 ianuarie la Londra, Nae Ştefănescu mi-a adus ieri un me- 
moriu în care înșiră toate nemulțumirile Băncilor române — recte ale 
lui. Unele sunt întemeiate, altele nu. Am avut impresia că în fond e ne- 
mulţumit că nu i se acordă o alocaţie specială, în calitatea sa de mem- 
bru al Comitetului de Direcţie — alocaţie ce urma să se fixeze deja 
acum câţiva ani, și care nu s-a mai fixat. 

— Azi timpul s-a posomorât, probabil că va ninge. 

— in ce hal a ajuns Franţa, odinioară mândria lumii creştine („La 
France très chretienne** — „la fille aînée de F Eglise“): m 

| În afară de primul ministru (Blum) şi de vreo 10 miniştri ovrei 
citesc într-un ziar francez lista „jupânilor“ ce funcţionează în Cabinete- 
le ministeriale: Președinția Consiliului. Cabinet: dumnealor domnii A. 
Blumel, ovrei; Jules Moch, ovrei; Heilbronner, ovrei; Griinebaum-Ba- 
lin, ovrei; R. Hug, ovrai; d-nele Picard-Moch, ovreică; Madeleine Osmin 
ovreică. Subsecretariatul de Stat idem. Cabinet: di. Number ovrei. 
Ministerul de Stat. Cabinet: dl. I. Schuler, ovrei. Ministerul Justitiei. 
Cabinet: dumnealor domnii Weil, ovrei; Pierre Rodrigues, ovrei. Minis- 
terul de Interne. Cabinet: dumnealor domnii Bechoff, ovrei; Salomon 
ovrei; Cahen-Salvador, ovrei. Ministerul de Finanţe. Cabinet: dl. Weil- 
Raxnal, ovrei. Educaţia Naţională (Ministerul Instrucțiunii). Cabinet: 
dumnealor domnii Marcel Abraham, ovrei; I.I. Moerer, ovrei; E. Well- 
hof, ovrei; Adrienne Weil, ovreică; S. Chaskin, ovreică. Economie Na- 
fională. Cabinet: dl. I. Cahen-Salvador, ovrei. Marina Comercială. Ca- 
binet: dl. Gregh, ovrei. Agricultura. Cabinet: dumnealor domnii R. Ly- 
on, ovrei; R. Kiefe, ovrei; R. Veil, ovrei. Munca. Cabinet: I. F. Drey- 
fus, ovrei P.T.T. Cabinet: dumnealor domnii Didkowsky, ovrei; H. 
Grimm, ovrei. Sănătate. Cabinet: dumnealor domnii Hazemann, ovrei; 
A. Rozner, ovrei; M. Wusler, ovrei. Educaţie fizică. Cabinet: dl. En- 
dlitz, ovrei. , 3 

Şi totuși în Franţa ovreii nu constituie decât 2% din populaţie, Ce 
ar fi dacă în loc. de 2 ar reprezenta 20%, ca în unele ţări? Poate curentul 
antisemit care bântuie la noi, atât de absurd în unele privinţe, să ne 
scape biata noastră țară de rușinea prin care trece Franţa. 

Toleranţa este cu siguranţă o virtute creştină, dar câteodată e şi o 
mare pacoste. 

30 decembrie. — Era să pierdem pe Max Auschnit, marele nostru 
financiar. Apucat în Orient Express de dureri nebune de abdomen, de 
nădușeli şi de otihneli, a fost debarcat la Viena, pe o targă. Medicii che- 
maţi au diagnosticat o apendicită acută și au decis operație imediată. Ope- 
rația a reuşit pe deplin, aşa încât o nenorocire naţională a fost evitată. 
ka Presa democratică internațională continuă să facă mare vâlvă în 
jurul intervențiilor anglo-franceze, în lipsă de un alt subieet senzațional 
şi în nădejdea unui ajutor de adus „frente“-ului popular din Spania. Na- 
tural e numai vâlvă, şi treabă puțină. Germania şi Italia se declară de 
acord cu o politică de neintervenţie în războiul civil din Peninsula Iberi- 

că, mai mult, afirmă că e politica lor, şi cer să se împiedice intervenţia 
Sovietelor în favoarea comuniştilor de la Barcelona. Germania și Italia 
sunt gata să nu mai trimită nici un voluntar, nici o armă, nici o muniţie 
pe frontul naţionalist, dacă nici Rusia, nici Franţa nu mai trimit nici ele 
nimic pe frontul guvernamental, Rusia se declară gata și ea, să nu mai 
trimită nimic, dacă Germania și Italia se vor abţine de aci înainte de la 
orice intervenţie. Cum însă neîncrederea domneşte şi de o parte şi de 
alta, nu se va ajunge la nimic, fiindcă nu există nici o posibilitate se- 
rioasă de control al transporturilor. 

În delirul lor germanofob, gazetarii evrei au mai găsit una bună: 
Germania ar fi hotărâtă să ocupe nordul Spaniei, ca să poată ataca 
Franţa din două părți, într-un eventual viitor război! În acest scop, ea-și 
masează voluntarii în regiunea dinspre Burgos, și nu trimite decât foar- 
te puţine forţe (7) pe frontul Madridului, unde urmărește să țină pe ge- 
neralul Franco imobilizat! 

Pentru a ridica moralul barcelonetelor aceeași presă democratică 
publică vestea că armament în valoare de 2-7 milioane dolari a fost ex- 
pediat din Statele Unite trupelor guvernamentale, și că autoritățile loca- 
le au fost nevoite să permită acest export deoarece legile americane nu 
prevăd restricţii bazate pe principiul neutralității decât pentru cazul de 
război între diferite țări, iar nu și pentru cel de război civil! 

— Pe când democraţia integrală se joacă cu focul pe terenul interna- 
tional, în Franţa şi mai ales la Paris, grevele se ţin lanţ. Acum în ajunul 
anului nou, lucrătorii „alimentaţiei“ pariziene s-au pus în grevă, ocupând 
bineînţeles toate stabilimentele. În Franţa, ca şi în Europa, lipseşte mâ- 
na unui stăpân, care să fie ascultat de toți. 

—  Obişnuita cartă de felicitare de anul nou din partea Regelui, în- 
soţită de câte o vedere din țară, reprezintă de data asta Palatul Regal, 
aşa cum va fi când va fi gata. Executată de Ştiubei, prin urmare sub 
indicaţiile Suveranului, aquarela ne arată în locul aripii actuale cu Cor- 
pul de Gardă, una simetrică cu cea din faţă şi care se va întinde peste 
locurile imobilelor Imperial şi Wappner, expropriate. Palatul va câştiga 
mult ca înfăţişare dar mă întreb — și mulţi se vor întreba — dacă în 
vremuri ca acestea, în care țara duce lipsă de spitale, și spitalele de ma- 
teriale, se poate face, desface, şi reface, cu prețul a zeci de milioane 
pierdute, o construcţie de agrement şi de fudulie regească? E ciudat, 
cum unii oameni nu învaţă nimic din Istorie! 

— Zilele trecute a avut loc o vânătoare mare la Reșița. Au luat parte 
dl. Guţă, primul, dl. Stoiadinovici, președintele Consiliului sârb, şi la 

masă a asistat și dl. Victor Antonescu-Talleyrand. Ziarele dau comuni- 
cate discrete. Pare că s-a pus la cale soarta Europei și a Balcanilor. Des- 
pre sârbi, nimic de zis, căci aşa a fost întotdeauna la ei — și nici despre 
noi dacă Dumnezeu a vrut să ne pedepsească dând hăţurile Țării pe 
mâinile grăjdarilor. Dar nu-și poate omul ţine râsul privind aerele de 
mari seniori ce-și dau aceşti salahori de rând. Vânătoare le lipsea! Nu 
s-ar fi înţeles mai bine la un pahar de pelin, la cârciumă? Despre ce au 
vorbit, nu știu nimic, dar nu-mi e greu să ghicesc: o încercare mai mult, 
cu argumente aduse de Antonescu de la Paris, de a fixa Iugoslavia în 
rândurile Micii Înţelegeri și în catehismul lui Beneş. Se vede că fleur- 
toșlâcul sârbilor cu Germania, cu Italia și mai ales cu Bulgaria — „tous 
les chemins conduisent ă Rome“ — a îngrijorat Parisul. Nu încape 
îndoială, dacă acesta a fost scopul exerciţiilor cinegetice de la Reşiţa, 
că toate au reintrat în ordine: nu s-a născut încă omul care să reziste 
farmecului lui Victor Antonescu și surâsului lui Guţă Tătărescu. 

31 decembrie. — Ciudată mai e cenzura noastră! N-a lăsat să se 
publice nimic despre întrevederea cinegetică de la Reșița, dar ziarele 
franceze sosite azi la București publică următoarea notă: 

„Bucarest, 27 decembre. Se conformant aux stipulations du pacte 
balkanique qui interdit à ses membres de conclure des accord séparés 
avec un cinquième Etat, sans prévenir ses alliés, M. Stoyadinovitch, 
president du Conseil yougoslave, a informe pendant la chasse qui a eu 
lieu dans le Banat, M.M. Tatarescu et Antonesco, le premier president 
du Conseil et le second ministrea des affaires etrangâeres de Rouma- 
nie, des negociations bulgaro-yougoslaves, concernant un pacte entre 
les deux Etats. Les negociations sont très avancées et le pacte sera con- 
clu tres prochainement. 

La Bulgarie n-adhere pas au pacte balkanique et ne reconnait pas 
le statu-quo garanti par ce pacte, mais elle prend des angagements d'a- 
miti€ plus precis! envers la Yugoslavie. 

Les deux ministres roumain ont donné le consentement du gou- 
vernement de Bucarest ă la conclusion de ce pacte. 


Quânt aux gouvernements d'Ankara et d'Athenes, on croit savoir- 


qu'ils font encore des réserves, craignant surtout que la Bulgarie, libre 
du coté yugoslave, ne reprenne agitation irredentiste en Thrace et en Ma- 
cedonie comme elle le ferait d'ailleurs sur la frontiere de Dobroudja. 

On ignore si en dehors du pacte en discussion, le gouvernement 
yugoslave s'engage ă soutenir amicalement les revendications bulgares 
concernant un acces à la mer Egée.“ 

Pactul dintre Iugoslavia și Bulgaria despre care Excelenţele balca- 
nice s-au întreţinut la Reşiţa, e acordul „foarte limitat” despre care Mi- 
dilef a vorbit lui Pangal la Sofia, într-o lungă conversaţie pe care am 
consemnat-o în aceste Însemnări! şi care dă adevăratul spirit în care 
Bulgaria a tratat și tratează. Cele întâmplate acum sunt un început de 
confirmare pentru destăinuirile lui Midilev. 

— Ziarele noastre povestesc primirea lui Radu Cruţescu, noul mini- 
stru la Sofia, de către Regele Boris și reproduc discursurile protocolare 
schimbate. Pe când citeam declaraţiile ritoase ale noului nostru mini- 
stru, cu „misiunea lui“, cu „eforturile lui personale de a strânge legătu- 
rile între cele două ţări“, mi-am adus aminte de bucăţica de carne pe 
care o plimba mumă-sa în cărucior la Gmunden, şi mi-am dat seamă o 
dată mai mult, cât sunt de bătrân. 

— O nouă formulă economico-financiară „sterilizarea aurului“! În 
urma devalorizării monetare a grupului aur european din toamna tre- 
cută, aurul a început să fugă din Europa în America, cu un ritm mai ac- 
celerat. Cu toate măsurile de apărare luate, conform înţelegerii triparti- 
te (Franţa, Anglia, Statele Unite) încheiate pentru echilibrarea noii ali- 
nieri monetare, aurul a fugit în masă, transformându-se în dolari. A 
evadat astfel din Europa în America, în cursul ultimelor luni aur în va- 
loare de peste 45 miliarde franci francezi. Rezultatul neprevăzut al de- 
valorizării a fost o carență de metal în Europa cu o pletoră de dolari 
străini şi o inflaţie de investiţii străine în Statele Unite. Pentru a reme- 
dia aceste stări de lucruri, manevra fondurilor speciale, destinate de 
cele trei țări echilibrării schimburilor fiind insuficientă — Preşedintele 
Roosevelt a luat o dispoziție dictatorială în virtutea căreia aurul intro- 
dus de acum înainte în Statele Unite nu va mai putea fi cumpărat de 
Bănci şi servi la emitere de dolari. Va fi cumpărat de Stat care-l va pă- 
stra în Tezaurul Federal, imobilizat. Acest aur va fi astfel „sterilizat“, 
adică nu va mâi putea produce dolari! 

Măsura, chiar dacă va aduce oarecari servicii schimbului interna- 
tional, e un paliativ, și nu va putea să stăvilească curentele determinate 
prin ineluctabile legi economice. Numai o reformă generală monetară, 
mondială, prin care s-ar întări încrederea detentorilor în valoarea intrin- 
secă a monedelor, ar putea rezolva o criză, în care acomodarea s-a con- 


! Pe ziua de 20 decembrie 1936. 

fundat prea des cu u vindecarea. Pentru o asemenea reformă generală 
unanimitatea Marilor Puteri este însă indispensabilă. Cât timp Germa- 
nia va persista în autarhia ei și nu va vrea sau nu va putea să-şi alinieze 
moneda cu celelalte ţări (greutatea de a-şi procura aur şi de a regla 
chestiunea moratoriilor datoriilor în străinătate), nu va fi nimic de 
făcut. 


— Parcă ar vrea să ne facă să-l regretăm, anul 1936 sfârşeşte printr-o 
zi radioasă. E soare ca vara, cerul e albastru, termometrul arată +5 la 
umbră şi nici un strop de zăpadă. E un timp nemaipomenit, dar toate 
sunt alandala... 

